IAN MANOOK YERULDELGGER Original: Yeruldelgger (2013) Traducere din franceză de: RAMONA HĂRŞAN virtual-project eu Editura: CRIME SCENE PRESS 2017 Pentru Françoise, Pentru mine! Contează mai puţin că nu observăm la fel peisajul identic pe care îl privim Important este să îl privim împreună El probabil că ar vedea colinele care îi amintesc de copilărie, de chipuri fericite sau de suferinţe, ar vedea un mod de viaţă care curge la fel tot mereu, şi-ar aminti de prospeţimea, de aromele familiare, de tristeţi, de suferinţe şi de amintiri Eu aş vedea zări ameţitoare [ ] El voia să se impregneze [cu locul acela] oricând putea, căci ştia că va trăi acolo mult timp, eu voiam să mă impregnez [cu locul acela] pentru că ştiam că urma să îl părăsesc în curând Patrick Manoukian, Vremea călătoriei Mică discuţie despre nonşalanţă şi virtuţile etapei, Editura Transboréal, 2011 şi 2014 Prefaţă Primele mele 200 de pagini le-am scris la 15 ani, dar nu am fost publicat decât la 65 Cu toate acestea, nu am încetat niciodată să scriu Vreo douăzeci de povestiri, pe puţin Dar ispita călătoriilor, crearea şi apoi gestionarea a doua companii, o familie iubitoare deci implicată, un pic de nepăsare, şi foile au ajuns care încotro În genţi de călătorie, pe o etajeră între cărţi, într-un sertar sub carnetul de cecuri Frumoasa poveste din acest roman poliţist a apărut dintr-o supărare afectuoasă şi dintr-o dulce bravadă Când fiica noastră cea mică a ajuns la vârsta potrivită, am început să îi dau să citească ceea ce scriam Ba trei pagini dintr-un roman de dragoste, ba opt pagini dintr-un thriller Zoé citea, cu mândrie sper, aceste fragmente ale mele Până în ziua când, la 19 ani, s-a mutat la Buenos Aires, în Argentina I-am propus atunci să continui să-i trimit fragmentele mele de povesti, prin e-mail, dar a refuzat Sătulă să nu ştie niciodată continuarea, dezamăgită că mă complac în acest abandon literar, în această nonşalanţă creativă Într-o supărare afectuoasă, ea a decis că nu mai citeşte nimic dacă nu sunt publicat Şi eu, într-o dulce bravadă, îi răspund că, în acest caz, voi scrie şi voi publica două cărţi pe an, fiecare într-un gen diferit, şi fiecare sub un pseudonim diferit Şi se pare că aproape am reuşit Un eseu despre filosofia mea de călătorie şi un roman picaresc [de aventuri] pentru tineri în 2011, apoi un „roman brazilian”, mai literar şi încă nepublicat, şi acest roman poliţist mongol în 2012 Şi iată că succesul îmi cade în braţe la vârsta la care abia îl mai pot duce Apoi sunt întrebat: de ce acest roman poliţist? Şi răspund: pentru că era al patrulea pe listă Pentru 2013 prevăzusem o mare saga istorică despre Armenia şi un „roman de societate”, dar editorul meu mi-a cerut un alt Yeruldelgger, pe care îl aveam scris încă dinainte de a-l fi publicat pe primul Iată-mă deci la al doilea roman poliţist, aşa că încep întrebările despre ce autori m-au inspirat În romanul meu unii regăsesc influenţe de la sau de la ba chiar şi de la o atmosferă ca la unul, un stil ca la altul şi eu care trebuie să răspund că nu am nicio cultură a romanului poliţist Că doar din întâmplare şi în urma unei provocări, am ajuns autor de romane poliţiste Că m-am oprit la Forsyth, Le Carré şi Ludlum – şi asta, încă din anii ’70! Dar acum apare acest bătrân „tânăr autor” care în opt luni înşfacă opt premii ale cititorilor pentru romane poliţiste, inclusiv prestigioasele Quais du polar, SNCF du polar, şi Elle, aşa că toată lumea este brusc interesată de mine Sunt sau nu mongol? Eu – care sunt un parizian din Armenia Unde scriu? La locul de muncă Cum? Fără niciun plan şi din prima Cu ce viteză? Destul de repede, cam o duzină de pagini pe zi Ce fel de documentare pentru roman? Niciuna, în afara amintirilor din călătorii şi din lecturi, plus câteva verificări în timpul scrisului Apoi încep încercările de catalogare: „Etno-policier” vă sună bine? Bineînţeles că nu, dar ar merge „scriitor voiajor” autor de „romane poliţiste nomade” De altfel, asta m-a sedus la scrierea acestui roman poliţist mongol: perioada de dezvoltare a intrigii, sporovăială cu personajele, evocarea călătoriilor mele În sintagma „roman poliţist” apare în special şi în primul rând cuvântul „roman” Şi apoi, bineînţeles, mi se cere reţeta succesului Cel puţin în cazul meu Atunci dau două răspunsuri Primul este că o intrigă bună se construieşte în jurul unor sentimente şi emoţii universale evocate prin povestirea unor destine individuale Nu mai ţin minte unde am auzit această idee, nici de la cine, dar subscriu Al doilea îl am de la un client devenit prieten, care cere de la agenţia mea ca fiecare propunere să fie relevantă şi surprinzătoare Dacă este doar relevantă, atunci este banală, iar dacă este doar surprinzătoare, este în afara subiectului O idee relevantă şi surprinzătoare devine puternică Asta mi-a plăcut să fac şi din Yeruldelgger: un roman poliţist relevant şi surprinzător Dar adevărata reţetă a succesului, dacă există, s-ar putea explica prin simpla bucurie de a scrie şi de a fi citit de oameni care, la rândul lor, ar trebui să resimtă o bucurie O bucurie comparabilă Sau o bucurie diferită O bucurie care mie îmi scapă, şi care sunt fericit că de acum le aparţine Ian Manook, noiembrie 2014 (traducere de Petru Frandin) 1 Un soi de bucurie Yeruldelgger se uita la obiect şi nu înţelegea Mai întâi, scrutase neîncrezător întreaga imensitate a stepelor Delgerkhaanului, care îi înconjurau ca nişte oceane de ierburi sălbatice în unduirea lor irizată de suflarea vântului Pentru un lung răstimp încercase în tăcere să se convingă că era chiar acolo, în acel loc în care se afla Acolo era În inima distanţelor infinite, în sudul provinciei Khentii şi la sute de kilometri de orice ar fi putut câtuşi de puţin justifica prezenţa nefirească a unui astfel de obiect Poliţistul de district se ţinea respectuos la un metru în urma lui Familia de nomazi care îl alertase, la câţiva metri în faţă Toţi erau cu ochii pe el, aşteptând o explicaţie satisfăcătoare în privinţa acestui obiect care răsărea din pământ, perpendicular pe linia orizontului Yeruldelgger trăsese aer adânc în piept, îşi frământase faţa obosită cu palmele lui mari, apoi se aşezase pe vine în faţa obiectului, ca să îl poată studia mai îndeaproape Se simţea consumat, epuizat, stors parcă de puteri de toată această viaţă a lui de poliţai pe care, de fapt, nu o mai putea stăpâni cu adevărat De dimineaţă fusese trimis să ancheteze în legătură cu trei cadavre care fuseseră ciopârţite cu cutterul în cantina unei uzine chinezeşti din mahalaua Ulan-Batorului, iar cinci ore mai târziu se trezise în mijlocul stepei, incapabil să priceapă, măcar, de ce fusese trimis tocmai până aici Ar fi preferat de o mie de ori să rămână în oraş cu echipa lui şi să investigheze problema cadavrelor de chinezi Ştia din experienţă şi după prezenţa adrenalinei că prima oră la locul crimei e totdeauna hotărâtoare Nu era deloc încântat să nu fie acolo, deşi avea toată încrederea în inspectorul Oyun, pe care o desemnase să-i ţină locul Ştia meserie şi urma să-l informeze, în caz de nevoie Poliţistul de district nu îndrăznise să se lase pe vine lângă el Rămăsese în picioare, pe jumătate aplecat, cu genunchii îndoiţi şi spatele frânt în două Dar, spre deosebire de Yeruldelgger, el nu căuta să înţeleagă Îl aştepta pe comisarul din capitală să o facă Nomazii, însă, se puseseră jos odată cu acesta Capul familiei era, probabil, bunicul celor mici, lumina soarelui îi cutase chipul ascuns sub tradiţionala pălărie ascuţită Purta un deel vechi făcut dintr-o ţesătură verde cu aspect satinat, plin de broderii galbene, şi cizme de călărie din piele Femeia era îmbrăcată cu un mantou murdar de culoare albastru deschis, strâns în talie cu o centură groasă de satin roz Era cu mult mai tânără decât bărbatul Urmau cei trei copii, aliniaţi în scara măgarului, roşu, galben şi verde: doi băieţei mai mari şi la urmă, cea mai micuţă, o fetiţă Comisarul estima că între fiecare dintre ei era cel puţin un an diferenţă Toţi membrii familiei aveau un aer încântat, arborând nişte zâmbete largi care le brăzdau pielea zgrunţuroasă a feţei, înroşită de vânturile stepei, de nisipurile deşertului şi de arsura ninsorilor, iarna Yeruldelgger fusese şi el ca ei, un copil al stepei, dar asta într-una dintre primele sale vieţi — Deci, domnule comisar? îndrăzni să i se adreseze poliţistul de district — Deci? E o pedală De mărime mică Bănuiesc că ştii şi tu cum arată o pedală, nu, domnule poliţist? — Da, domnule comisar Are şi fiul meu bicicletă — Splendid, oftă Yeruldelgger, deci ştii ce-i aia o pedală — Da, domnule comisar În faţa lor, familia de nomazi aliniată în scara măgarului le asculta schimbul de replici continuând să surâdă În spate se vedea iurta lor albă şi, peste tot în jur, stepa înverzită, ondulată de vânt până în depărtare, până la orizontul albastru al primelor dealuri Nu se mai distingea nici măcar drumeagul de ţară strâmt pe care maşina de teren rusească îi legănase până la iurtă Yeruldelgger îşi sprijini pe coapse mâinile puternice, cu palmele întinse, ca un luptător japonez de sumo şi îşi vârî capul între umeri, în încercarea de a-şi reţine furia care-i urca în gât — Şi pentru asta m-ai chemat tu aici? — Da, domnule comisar — M-ai făcut să pierd trei ore pe drumul de la Ulan-Bator până aici pentru o pedală ieşită din pământ? — Nu, domnule comisar, ci din cauza mâinii! — A mâinii? Ce mână? — Mâna de sub pedală, domnule comisar — Cum? Sub pedala asta e-o mână? — Da, domnule comisar, acolo, sub pedală, e-o mână! Fără să se ridice de unde stătea, Yeruldelgger îşi lungi gâtul ca să se poată uita de jos în sus la mutra poliţistului de sector Ăsta-şi bătea joc de el? Numai că figura poliţistului nu reflecta niciun fel de emoţie Nici urmă de umor Niciun semn de inteligenţă Nu era nimic altceva decât o figură plină de clasica obedienţă faţă de superiori, o figură de om absolut mulţumit în propria-i incompetenţă Ca să nu explodeze, Yeruldelgger îşi îndreptă toată atenţia asupra respectivului obiect, a cărui prezenţă căpătase brusc o semnificaţie mult mai dramatică Avem aici capătul unei pedale mici, care răsare din pământ, relativ perpendicular pe linia orizontului, iar acum, sub ea: este o mână! — Păi de unde ştii că e o mână dedesubt? — Au dezgropat-o nomazii, domnule comisar, răspunse poliţistul — Au dezgropat-o!? Cum aşa, au dezgropat-o? sări Yeruldelgger în furia lui surdă — Au dezgropat-o, domnule comisar Au săpat împrejur şi au dat pământul deoparte Copiii au văzut pedala care ieşea din pământ în timp ce se jucau şi au săpat să o scoată Şi tot săpând aşa, au găsit mâna — O mână? Sunt siguri, era o mână? O mână adevărată? — O mână de copil, da, domnule comisar — O mână de copil? — Da, domnule comisar, o mânuţă mică Mică, aşa, ca de copil? — Şi acum unde e această mână de copil? — Dedesubt, domnule comisar — Dedesubt? Dedesubt, unde? — Dedesubt sub pedală, domnule comisar — Vrei să spui c-au îngropat-o la loc? Au îngropat la loc mâna? — Da, domnule comisar Cu tot cu pedală, domnule comisar Yeruldelgger îşi ridică ochii înspre familia de nomazi Şedeau în continuare liniştiţi în scara măgarului, în robele lor multicolore, pe fondul albastru-saturat al cerului Se uitau toţi la el, dând din cap cu surâsul lor larg, ca să confirme raportul sectoristului Îşi răsuci din nou gâtul ca să-l privească de jos în sus pe poliţist — Au îngropat-o la loc! Sper că i-ai întrebat şi de ce! — Sigur că da, domnule comisar: ca să nu contamineze scena crimei Yeruldelgger înţepeni în mişcarea lui ca să se asigure că auzise bine ceea ce tocmai auzise — Poftim!? — Ca să nu contamineze scena crimei, repetă poliţistul de sector, cu un strop de mândrie în glas — Ca să nu contamineze scena crimei!!! Dar de unde-au mai scos şi tâmpenia asta? — E din Experţii din Miami Mi-au spus că se uită mereu la Experţii din Miami şi că Horacio, şeful Experţilor din Miami, recomandă de fiecare dată ca perimetrul crimei să nu fie contaminat — Experţii din Miami! exclamă Yeruldelgger Se ridică încet, cu o mişcare îngreunată de oboseală şi descurajare şi căută din ochi iurta din spatele nomazilor, care se ridicaseră toţi odată cu el Se temea să se uite la ceea ce ar fi trebuit să remarce de cum a sosit Aplecă puţin capul şi, într-o parte, în spatele unchiaşului, văzu acum antena parabolică de mari dimensiuni îndreptată spre cerul nevinovat şi imens pe care se afla, undeva, invizibilă, nenorocita de pasăre din metal care-şi deversa toate tâmpeniile prin iurtele din Khentii! — Dumnezeule! oftă cu resemnare Şi ce ţi-au zis, ia spune? — Nimic, domnule comisar Vă aşteptau pe dumneavoastră Dacă vreţi să aflaţi mai multe, aveţi de tratat cu Horacio — Cu Horacio? — Cu Horacio Caine, aşa-l cheamă pe şeful Experţilor! rânji poliţistul de sector, arătând cu o mişcare din bărbie spre bătrânul nomad Yeruldelgger se întoarse atunci cu faţa spre el, cap în cap, ochi în ochi, şi-i şterse rânjetul idiot de pe figură dintr-o singură privire furioasă — Te mai porţi o singură dată nerespectuos la adresa lui şi te atârn cu mâna mea de calul lui în galop Şi încă de pompon Ai priceput? — Da, domnule comisar, se scuză poliţistul, stângaci — Şi de al tău vorbesc, nu de-al calului! — Al meu, ce? — Pomponul! — Am înţeles, domnule comisar — Splendid! Imediat ce făcu primul pas spre ei, membrii micii familii înţepeniră într-un fel de poziţie de drepţi uşor amuzată Yeruldelgger se adresă bătrânului cu blândeţe, având grijă să fie evident întreg respectul pe care-l purta vârstei şi tradiţiilor lui de nomad — Unchiaşule, aş avea mare nevoie de o lopată pentru domnul poliţist şi de o găleată pentru mine Se poate? Bătrânul nomad îl privi pentru un moment fără să schiţeze vreo mişcare Apoi se întoarse energic către băiatul cel mare şi-i făcu semn să meargă să-i aducă comisarului ceea ce ceruse Imediat ce le primi, Yeruldelgger îi aruncă lopata poliţistului, care o prinse cu un gest nesigur, întoarse găleata cu gura în jos pe post de taburet şi se aşeză pe ea în apropierea locului din care răsărea pedala aceea micuţă Scoase un iPhone din haină şi îi făcu semn băiatului celui mare să se apropie Puştiul dădu fuga spre el tot un zâmbet şi se opri în poziţie de drepţi — Te descurci cu aşa ceva? — Da, domnule comisar! — Dar poze ştii face cu el? — Da, domnule comisar! — Ai văzut în Experţii din Miami, bănuiesc? — Da, domnule comisar! Şi-am mai văzut şi în Experţii din Vegas, domnule comisar! Piciul minţea de stingea şi abia se abţinea să nu bufnească în râs Yeruldelgger îi arătă cum se face o fotografie cu telefonul, pe urmă se ridică să dea ordinele necesare — Sora mea, îmi trebuie o bucată mare de pânză albă, te rog Voi, copii, începeţi din nou să săpaţi aşa cum aţi făcut prima dată: cu mâna goală şi fără să vă grăbiţi Pământul scos să-l puneţi pe cearşaful pe care o să-l aducă mama De-acord? Cei trei puştani şi bătrânul aprobară din cap — Tu, reluă Yeruldelgger, tu o să faci fotografii Ştii să numeri până la cincizeci? — Da, domnule comisar! răspunse ţâncul, luând din nou poziţia aceea hilară de drepţi Unu, doi, trei, patru — Bine, bine, e-n regulă, te cred pe cuvânt! Numără până la cincizeci în minte, apoi fă o fotografie Şi ia-o tot aşa de la capăt până îţi zic eu să te opreşti, da? Din când în când, o să te mai rog să faci câte o poză şi cu ce o să se-adune pe cearşaf, înţeles? — Am înţeles, domnule comisar! — Iar tu, se adresă el poliţistului, pe măsură ce ei scot la suprafaţă câte ceva, să sapi împrejur la cel puţin cincizeci de centimetri distanţă de ceea ce apare, dar ai grijă să nu te duci prea adânc Te descurci? — Ămm da cred că da, domnule comisar Tânăra se întoarse cu o cergă albă Cum era ultimul lucru de care avea nevoie, Yeruldelgger o desfăşură în faţa lui şi comandă să înceapă treaba Lucrurile mergeau destul de rapid Copiii scobeau cu mâna pământul pe care îl scoseseră deja mai devreme şi îl aruncau pe pânza albă, unde Yeruldelgger îl răsfira ca să-l examineze Din când în când, mai recupera cu vârful degetului câte ceva ce niciunul dintre ceilalţi nu apuca să vadă şi îl punea în nişte pliculeţe de plastic pe care le scotea din buzunar Pe urmă, scutura pânza ca să arunce pământul deoparte şi aşeza cerga din nou, în iarbă Curând, bătrânul îşi adjudecă el acest ultim rol, mândru că îl putea asista personal pe comisar, iar Yeruldelgger se felicită îndată pentru felul în care funcţiona mica lui echipă Dezgropaseră, deja, toată pedala Se putea ghici că fusese acoperită cu un cauciuc antiderapant de culoare albă Apăru apoi pedalierul cromat, scorojit tot, pe urmă, în scurt timp, o parte din foaia dinţată şi o bucată din carterul de fier roz, boţit, de sub care ieşea un capăt de lanţ Yeruldelgger făcu semn tuturor să se oprească şi se ridică să se uite de mai aproape Trase din nou aer adânc în piept, cu ochii ridicaţi către cer, apoi expiră lent, pe nas, concentrându-se din nou asupra descoperirii pe care o făcuse Nu-i plăcea deloc ce vedea Nu-i plăcea nici ce va trebui să deducă pornind de aici şi, cu atât mai puţin, ce avea să iasă din asta Era o bicicletă de pici O bicicletă mică şi roz De fetiţă Patru, poate cinci ani, cel mult După înălţimea pedalierului putea deduce dimensiunile picioruşelor care îl acţionaseră cândva, voioase După lungimea picioruşelor, care era înălţimea relativă a copilului, şi mai departe, pornind de la toate acestea, vârsta Un moţ de copil: între patru şi cinci ani O ţâncă O chestiuţă mică şi lipsită de griji Acum, un cadavru micuţ cu gura plină de ţărână Nu trebuia să se gândească la asta Trebuia să se forţeze să uite Să se gândească la orice Orice altceva decât la asta * Yeruldelgger îşi mută atenţia asupra pedalierului Bicicleta era îngropată pe-o parte Însă partea din faţă era mai înfundată în pământ, într-o poziţie care îl intriga Forma carterului roz, chiar aşa stâlcită cum era, îi dădea deja o reprezentare de ansamblu a micului vehicul Ceea ce sugera pedala, mai degrabă înclinată în faţă, îi confirma ideea Încercă să îşi închipuie mai clar părţile încă ascunse sub pământ ca să-i ghicească mărimea Odată ce se decise că şi-a făcut o imagine mai precisă, trasă conturul cu călcâiul în ţărână şi-i ordonă poliţistului să sape pornind de la această limită spre centru Câteva minute mai târziu, o bună parte din carcasa micuţei biciclete era deja scoasă la lumină Yeruldelgger nu se înşelase prea tare Nu era bicicletă, era o tricicletă, ceea ce explica de ce partea din faţă era îngropată mai adânc Această descoperire îl făcu să clocotească de furie Bicicleta, mda, până la urmă e o treabă pentru puştanii nebunatici şi care îşi asumă nişte riscuri Pe când tricicleta – asta chiar că-i o chestie pentru ţânci Dacă nomazii nu minţeau, atunci urma să găsească acolo o fetiţă moartă, pe care o ucisese cineva, poate, şi al cărei trup firav, fără viaţă, fusese abandonat acolo Nu suferea uciderea de copii Nici măcar ideea că ei pot muri! — Domnule comisar, aici, mâna e fix aici dedesubt, zise unchiaşul, arătând spre un fel de apărătoare de noroi din metal roz Yeruldelgger îngenunche aproape de groapă şi se aplecă să se uite sub bucata de metal pe care unul dintre copii o curăţa încă cu unghiile Da, era o mânuţă, nu încăpea îndoială O mână mică de tot întinsă spre el, cu degetele pe jumătate descompuse, ca într-un gest implorator, întrucâtva chinuit — Nu-ţi face griji, murmură Yeruldelgger, sunt aici acum, o să avem grijă de tine Nu mai eşti singură Nu prea credea el în mare lucru, cel mult într-o pace a sufletelor Viaţa i se părea atât de greu de dus şi de dificil de înfruntat că, după mintea lui, orice suflet ar fi trebuit să aibă dreptul la un pic de pace, la un pic de odihnă şi un pic de respect în clipa în care o părăseşte Totuşi, parcă nu cerea prea mult de la un Dumnezeu care lăsa copiii să moară cu guriţele pline de pământ, nu? Ca măcar să-i odihnească, cum ziceau aşa de drăgălaş, mai pe vremuri, creştinii Aceasta era singura promisiune care îl mai putea convinge să spere într-un posibil dincolo Ideea odihnei în pace — Bun, stop, toată lumea, ne oprim Îmi mai trebuie un cearşaf Nu contează culoarea Copiii să stea deoparte, cu excepţia celui care face fotografii Noi, adulţii, scoatem tricicleta şi o depunem pe cearşaful alb Pe urmă scoatem trupul şi-l punem pe celălalt cearşaf, de acord? Pe urmă le duc eu la Ulan-Bator, la institutul medico-legal Haideţi, să-i dăm drumul! Era o tricicletă mică iar trupul fetiţei era şi mai mic Au reuşit să le dezgroape repede Puseră mai întâi tricicleta roz pe pânza albă şi Yeruldelgger o examină îndeaproape Din cauza forţei celui care o îndesase în groapă şi a ploilor din timpul teribilelor furtuni de vară care îngreunaseră solul, pământul intrase în profunzime prin ţevăria de metal a cadrului şi ghidonului Yeruldelgger ridică cele patru colţuri ale bucăţii de pânză şi le înnodă peste vehicul N-aveau decât să se descurce cu asta băieţii de la laborator Tocmai termina de înnodat pânza când ceilalţi scoaseră micul cadavru Chircit tot, ca un copil căruia-i e frică să adoarmă Carnea era deja destul de descompusă şi se vedea o bună parte din schelet Dar se mai puteau recunoaşte câteva fâşii din fostele haine şi câteva şuviţe de păr blond, cârlionţat Două dintre degetele de la mâna pe care o văzuse în pământ se detaşară Din reflex, Yeruldelgger le ordonă oamenilor să fie mai atenţi şi căută din ochi cealaltă mânuţă De data asta, ţesuturile erau cu mult mai bine conservate Pumnuleţul bietei micuţe era crispat şi strâns într-un gest despre care Yeruldelgger spera că fusese mai degrabă unul de furie decât de spaimă Deşi, la o adică, asta chiar nu mai conta absolut deloc acum! Le recomandase să sape mult mai adânc şi pe o suprafaţă mai largă, ca să scoată pe cât posibil corpul într-o singură bucată din locaşul lui de ţărână Unchiaşul fusese cel care îngenunchease lângă groapă, vârâse mâinile înăuntru şi scosese cadavrul Yeruldelgger înţelesese că bătrânul nomad ţinea ca rămăşiţele să fie purtate în braţe aşa cum sunt purtaţi copiii Gesturile acestui om însemnau iubire pentru fiinţa aceea mică şi respect în faţa morţii Rămăsese un răstimp nemişcat, pe marginea gropii, cu copilaşul la piept şi Yeruldelgger avusese impresia că se roagă în tăcere Pe urmă se întorsese, făcuse câţiva paşi către celălalt cearşaf roşu întins în iarba verde, îngenunchease şi depusese cu blândeţe, chiar cu tandreţe, micul cadavru în mijlocul bucăţii de pânză Încetase să fie o simplă grămăjoară de oase, de zdrenţe, de piele şi de viscere uscate şi murdare de noroi, acum avea un căpşor vesel şi blond, care obişnuia să râdă cristalin cocoţată în vârful acelei triciclete roz Yeruldelgger fusese surprins să o vadă pe tânăra femeie ieşind din iurtă cu un cearşaf roşu în mână La toate înmormântările la care fusese în viaţa lui, rămăşiţele erau întotdeauna învelite în pânză albă Bătrânul îi văzu nelămurirea şi se apropie de el — Când moartea nu e naturală, când e accidentală, preoţii lama recomandă ca mortul să fie învelit în pânză roşie — De ce? întrebă Yeruldelgger — Pentru că aşa spun ei, răspunse bătrânul nomad ca şi cum ar fi fost ceva de la sine înţeles Nu-ţi face griji, îi va fi bine aşa, îi explică el, fără să scape din ochi trupul micuţ al fetiţei Când ajungi acolo, să-i iei un leagăn decent Acoperă-l pe fund cu stofă verde, ca să se odihnească de parcă ar fi adormit între ierburile din stepă, şi pe interiorul capacului să-l căptuşeşti cu pânză albastră, ca şi cerul câmpiei Şi să lipeşti şi şapte bulgăraşi mici, albi, din vată pe pânza albastră, deasupra capului ei, astfel încât cei şapte zei ai Ursei Mari să se îndure de sufletul ei în timpul călătoriei Nu uita: ai smuls-o din pământ, tradiţia spune că tu eşti cel care trebuie să o conduci spre cer — Ştii, unchiaşule, nimic nu-mi spune că fetiţa era de prin partea locului — Ştiu, dar a murit aici şi e singură Deci e de-a noastră acum, şi ţie îţi revine datoria să ai grijă de ea Yeruldelgger îl privi cu atenţie pe bătrânel Avea mâinile brăzdate de hăţuri şi frig, obrajii împietriţi de nisipul vânturilor de furtună, ochii îngustaţi pentru a rezista iernii Stătea acolo, lângă el, nemişcat, în deel-ul lui bine încins la mijloc cu centura cea groasă, cu cizmele lui de călăreţ bine înfipte-n pământ Şi nu era nici urmă de furie în vorbele lui Furia aceea surdă pe care Yeruldelgger o simţea clocotind în el, tot mai aprig, la fiecare crimă odioasă cu care trebuia să se confrunte, la fiecare moarte nevinovată, la fiecare viaţă făcută bucăţi O furie a răzbunării pe care, cu pumnii strânşi în buzunare, cu gâtul strâns între umeri, cu inima strânsă, îi era tot mai greu să şi-o controleze cu fiecare zi ce trecea Însă bătrânul nu trăda nimic altceva decât o linişte profundă ca adâncimile unui un lac şi infinită ca o câmpie Yeruldelgger avu, dintr-odată, senzaţia bizară că unchiaşul nu mai era alături de ei Era pur şi simplu acolo, ca stepa însăşi, ca dealurile de la orizont, ca pietrele mari şi rare sau ca vântul care le surpa încet de milioane de ani Bătrânul nu mai era un om, era o piatră Plină Densă Solidă Cu toţii se opriseră, înţepeniţi în aşteptarea a ceva, dar el stătea pur şi simplu nemişcat Timpul părea suspendat Apoi veni o briză uşoară şi îi mângâie, se strecură între ei, scutură ierburile albastre şi se pierdu deodată într-un galop voios de-a lungul stepei Yeruldelgger o simţi ca pe o lovitură în inimă: toată această libertate a stepei sălbatice cu ierburi irizate prin care alergau cai nebuni Mâna unchiaşului pe care o simţi pe mâneca lui parcă-l trezi dintr-un vis — Sufletul ei e cu tine acum, spuse nomadul Sunteţi legaţi unul de altul până când ai s-o duci acolo unde trebuie să ajungă — Îmi pare rău, unchiaşule, o să am grijă de ea cum pot eu mai bine, crede-mă, dar nu sunt legat de ea Eu nu sunt legat de nimeni, răspunse Yeruldelgger, pe care posibilitatea că toate misterele lumii ar putea să i se aplice şi lui nu-l încânta deloc El respecta tradiţiile şi credea că există lucruri de neexplicat Influenţe, interacţiuni, tot felul de interferenţe Dar nu se voia mai mult decât un spectator al acestor fenomene Îi era destul de greu, şi aşa, să ţină la un loc toate fragmentele haotice ale propriei lui existenţe Dacă ar fi să accepte că mai sunt şi alte forţe, în afara voinţei lui, care se-apucă să i-o ordoneze, ce s-ar mai alege? Propria lui viaţă îi alunecase deja de mult într-un neant rece şi mut O pierduse mai întâi pe fetiţa lui dragă, apoi pe femeia iubită care i-o dăruise, iar acum era în curs de a-şi pierde şi fiica – ea îl ura de-a binelea Persoana lui nu era cel mai fericit cadou pe care să-l faci cuiva Comisarul Yeruldelgger Khaltar Guichyguinnkhen nu mai era un cadou pentru nimeni, de multă vreme încoace Cum ar fi fost să accepte, atunci, că salvarea unui sufleţel nevinovat ca acesta putea să depindă tocmai de el? Decise să se întoarcă la Ulan-Bator Nu mai avea nimic de făcut aici, nici pentru biata copilă, nici pentru protejarea indiciilor Nu avea la el nimic cu care să sigileze perimetrul Le ceru nomazilor să adune pietricele albe ca să delimiteze o suprafaţă de jur-împrejurul gropii deschise, în interiorul căreia nimeni nu trebuia să aibă acces până la noi ordine Poate că Solongo şi echipa ei de cercetători vor vrea permisiunea de a investiga zona pentru indicii suplimentare Yeruldelgger îşi surprinse un surâs interior imaginând episodul Pentru o secundă, parcă îl şi văzuse pe bătrân proţăpit drept, cu picioarele depărtate şi mâinile-n şolduri, filmat în contraplonjeu, cu capul lăsat pe-o parte, uitându-se strâmb peste ochelarii Ray-Ban de un verde-oglindă Şi puţin roşcăţel aşa, în plus! Sigur că se mai uita şi el la Experţii din Miami când apuca să privească la televizor Îl ştia şi el pe Horacio Caine Avea şi el o viaţă Împuţinată, petrecută seara, din când în când În răstimpul dintre două coşmaruri — Ascultă, unchiaşule, îţi promit că o să fac tot ce pot, dar eu nu sunt decât un comisar de la criminalistică Viaţa mea se compune din adunatul cadavrelor Nu pot să dau socoteală de toate sufletele morţilor pe care îi recuperez Chiar atunci, Yeruldelgger văzu un câine galben intrând în perimetru şi scormonind prin pământul reavăn al mormântului cu o satisfacţie obscenă Văzând că prinsese deja cu botul lui vorace unul dintre degeţelele căzute din micul cadavru, apucă de pe jos prima piatră şi îl alungă cu atâta furie şi violenţă încât îi lăsă perplecşi pe toţi ceilalţi — Înţeleg, îi răspunse bătrânul, întorcându-se spre el Se ridică puţin pe vârfurile cizmelor, îşi puse mâinile aspre pe umerii comisarului şi îl privi drept în ochi Un zâmbet larg îi lumină chipul tăbăcit de toate anotimpurile stepei — Înţeleg, repetă el, dar nu eşti tu cel care decide Numai spiritele pot hotărî astfel de lucruri! Şi cele trei suflete străine pe care le-ai abandonat acolo, în oraş, te cheamă şi ele, din nou Să nu le uiţi nici pe acelea! Pe când poliţistul de district le zgâlţâia maşina de teren în direcţia drumului forestier, Yeruldelgger o văzu pe tânăra femeie binecuvântându-le calea Ţinea în dreptul ochilor o cupă micuţă care, ştia şi el foarte bine, era umplută cu cel mai proaspăt lapte abia muls, şi cu un gest plin de credinţă şi respect schiţat din vârful degetelor, stropea spre cele patru puncte cardinale Dincolo de gândul la cadavrul micuţ, chircit în portbagaj, şi la cele trei trupuri de chinezi care îl aşteptau, mutilate, în Ulan-Bator, Yeruldelgger se trezi simţind, totuşi, un soi de bucurie că aparţinea acestui ţinut unde oamenii îi binecuvântează pe călătorii plecaţi în cele patru vânturi şi unde sicriul împarte acelaşi nume cu leagănul Un soi de bucurie 2 Puteam să pariez! Oyun îi căuta testiculele Chinezului Testiculele şi restul Toată sculăria, pe scurt Asta pentru necesităţile anchetei, fireşte, căci altfel singura certitudine în această etapă a investigaţiei era tocmai faptul că el, chinezul, n-o să mai aibă niciodată nevoie de scula lui Nici celălalt chinez, de altfel Despre al treilea, Oyun nu putea spune cu siguranţă pentru că nu îi întorseseră încă cu faţa corpul care zăcea pe burtă Nu prea ştiau cum să procedeze din cauza jumătăţii de coadă de mătură care-i stătea înfiptă adânc în anus În rest, scena crimei arăta cel puţin interesant Trei cadavre în pielea goală, fiecare cu câte o gaură de glonţ în frunte Sau oricum, asta era ce presupunea Oyun că se întâmplase, la rândul lui, şi cu cel de-al treilea chinez, pentru că după toate aparenţele glonţul îi ieşise prin ceafă Primii doi aveau torsul şi abdomenul ciopârţite crunt, probabil cu ajutorul unei lame de ras sau al unui cutter, iar pe spatele celui de-al treilea fusese aplicată aceeaşi metodă Oyun n-avea nicio îndoială că şi acesta din urmă purta în frunte acelaşi simbol ca primii doi: un soi de stea gravată cu vârful unui obiect tăios — Are cineva vreo idee ce-i asta? întrebă tânăra la derută — Păi nu tu erai micul nostru geniu? îi răspunse un alt inspector, prea concentrat să găsească o modalitate cât de cât fericită de de-sodomizare a celei de-a treia victime — Pare o chestie diabolică! observă o poliţistă tânără, ocupată cu studierea petelor de sânge care mâzgăleau pereţii micii încăperi — Deci zici că e o crimă satanică? — Tot sângele ăsta, aspectul de ritual, dimensiunea sexuală vizibilă, „treimea” pe care o formează victimele: da, de ce nu? Oyun se aplecă deasupra cadavrului chinezului numărul unu Un bărbat pe la vreo treizeci de ani, aproape uscăţiv, cu un stern ca de tuberculos înfundat în piept, faţa suptă, părul lins, doi dinţi de aur în ciuda vârstei destul de fragede şi o cicatrice urâtă la nivelul apendicelui Gaura din frunte avea contururi curate, precise, ceea ce presupunea o armă de calibru mic, al cărei glonţ nu avusese timp să oscileze Focul fusese tras de la mică distanţă Sau poate chiar cu arma lipită de cap Trupul stătea prăbuşit pe un scaun, avea ceafa zdrobită de vârful spătarului şi braţele îi atârnau pe lângă Tăieturile de pe corp nu corespundeau niciunei logici Trădau o dezlănţuire violentă, o isterie criminală mai mult decât orice altceva Avea picioarele răşchirate şi întinse foarte drept Oyun încercă să-şi imagineze un om terorizat, dezbrăcat, aşezat pe un scaun, ameninţat cu o armă care-i e pusă la cap şi care se declanşează Faptul că şi-a desfăcut picioarele să fie un reflex de a se îndepărta de armă? Sau rezultatul unei convulsii provenite în urma unui impact? Sau să fie vorba despre colapsul capului, pur şi simplu? Sau poate că torţionarii i le ţinuseră aşa ca să îi poată reteza sculăria mai bine? — Mai mulţi asasini, comentă ea cu voce tare către restul echipei Cel puţin trei, după mine Victimele n-au fost imobilizate Dacă ceilalţi doi nu s-ar fi aflat deja sub ameninţare în momentul în care primul a fost împuşcat, ar fi avut o reacţie Au fost executaţi unul după altul, fără să aibă posibilitatea de a se apăra Torturile şi mutilările sunt, cu mare probabilitate, acţiuni post-mortem E imposibil să poată fi mutilată astfel o victimă care nu e legată Chiar dacă o ameninţi cu arma Dar asta rămâne să vedem dacă se confirmă Celălalt chinez avea în jur de patruzeci de ani, o siluetă măruntă şi un pic rotunjoară, un pic de chelie, dinţii stricaţi şi unghii urâte Trupul îi căzuse de pe scaunul răsturnat într-o poziţie şi mai obscenă decât a primului Stătea pe spate, cu picioarele îndoite, călcâiele împreunate şi genunchii depărtaţi, iar la mijloc i se vedea pântecele mutilat şi sângerând Lui Oyun îi venea greu să îşi ia ochii de la această plagă Trupul chinezului nu mai era, dintr-odată, decât un corp Aproape că îşi pierduse o parte din identitate, ca şi cum sexul ne-ar defini, măcar pe jumătate, fiinţa Tranşându-le sexul, oare asasinii voiseră, în plus faţă de a-i omorî, să le anuleze pe jumătate fiinţa? Victima numărul trei era întinsă pe burtă pe o masă de lemn Braţele îi atârnau de o parte şi de cealaltă, capul îi era rezemat pe bărbie şi la spate avea ceafa zdrobită Semăna puţin cu un vânat pus la proţap, îşi zise Oyun şi se strădui imediat să-şi alunge din minte această imagine complet neprofesională Era un bărbat mai masiv şi mai înalt decât ceilalţi, cu gambele groase şi fesele pline, galbene şi moi, între care stătea bine înfiptă o coadă ruptă de mătură Oyun aruncă o privire circulară asupra scenei crimei, în încercarea de a repera cealaltă jumătate de mătură O descoperi sub masă Ca şi în cazul celorlalte două cadavre, multiplele laceraţii nu erau altceva decât nişte răni superficiale, care nu ar fi putut provoca decesul Poziţia corpului mutilat îi confirma, de altfel, ipoteza Ar fi fost de mirare ca al treilea chinez să fi fost torturat în poziţia aceea, întins pe burtă, şi abia apoi lichidat cu un glonţ în frunte Oyun nu şi-l putea imagina deloc pe criminal îngenunchind numai ca să îi tragă un glonţ în frunte de jos în sus victimei întinse pe burtă După toate aparenţele omul fusese omorât de un glonţ care-i trecuse prin cap, apoi corpul îi fusese întors cu faţa în jos şi abuzat post-mortem — Bun, ascultaţi-mă un moment, zise ea, adresându-se tuturor celorlalţi poliţişti din încăpere Încetaţi orice activitate şi fiţi un pic atenţi la mine! — Ei, ce i-o mai fi venit acum micului nostru geniu? Te pomeneşti că se crede Yeruldelgger! — Gura, Chuluum Şi bagă mai bine viteză în neuronii ăia ai tăi, o să cam ai nevoie Aşadar: vă rog, începând de acum, să vă continuaţi investigaţiile ţinând cont de următoarele ipoteze Trei sau mai mulţi asasini, execuţii urmate de mutilări post-mortem, două moduri de operare distincte: sânge rece, precizie şi determinare în execuţia cu arma de foc, violenţă sălbatică sau chiar necontrolată în cazul vătămărilor post-mortem La care se adaugă un al treilea, de pus în relaţie cu unul sau celălalt dintre primele două: regie de tip ritual sau menită să lase impresia unui ritual, în cazul simbolurilor de pe frunte şi a eviraţiilor Desigur, nu vom neglija nicio altă posibilă pistă, dar să avem deocamdată aceste lucruri în minte — Da’ noi cu ce credeai că ne ocupăm aici, micule geniu? întrebă inspectorul Chuluum cu puţin prea multă aroganţă în glas, chiar dacă nu îndrăznea să-şi privească în faţă colega — Păi, ca de obicei, Chuluum: fiecare cu rolul lui în adunarea indiciilor Numai că tuturor acestor tone de indicii, cineva va trebui, apoi, să stea să le imprime o logică şi să le dea un înţeles Iar dacă nu o facem cu cap, treaba asta o să îi ia câteva tone de ore Sigur, asta pentru cei care într-adevăr pierd tone de ore suplimentare cu strânsul mizeriei pe care le-o lasă alţii după ce se cară frumos acasă să se zgâiască la televizor — Ce vrei, micule geniu, nu toată lumea are, ca tine, interesul personal să rămână la lucru până seara târziu cu Yeruldelgger — Fir-ai tu Soneria telefonului o întrerupse pe Oyun în plin acces de furie Era comisarul — Alo? Unde eşti? — Pe drumul Ondërkhaanului, tocmai am trecut de râul Herlen Acum ajung la Arhust Voi fi acolo cam într-o oră şi ceva Mai eşti la locul crimei? — Da — Cum merge treaba? — Chuluum mă calcă pe nervi, ca de obicei Altfel, povestea e cam încâlcită Şi tu, cu ce vii de-acolo? — O puştoaică îngropată cu tot cu tricicletă în mijlocul stepei, la treizeci de kilometri sud de Jargaltkhaan, pe traseul spre Delgerkhaan — Căcat, urâtă treabă Cam pustiu locul pe-acolo, nu? Să fie un mormânt de-al nomazilor? — Nomazi cu tricicletă? — De ce nu? Şi bunică-meu a vrut să fie îngropat cu tot cu cal — Şi aţi făcut-o? Adică aţi omorât calul ca să-l îngropaţi împreună cu el? — Calul murise înaintea lui Ne-a făcut să promitem că o să-l dezgropăm şi o să-l aşezăm lângă el! — Sigur, de ce nu? făcu Yeruldelgger Şi chinezii? — Trebuie să te întorci să te uiţi şi tu înainte să facă Chuluum şi banda lui de papiţoi totul praf — M-am uitat deja azi-dimineaţă înainte să mă cheme la tricicletă — Da, dar trebuie să te întorci Sunt câteva chestii cărora numai tu le poţi da de cap — Oyun! La şase dimineaţa m-au sunat pentru chinezi, pe urmă a trebuit să fac trei ore pe drum cu pârţâitoarea pentru fetiţa cu tricicleta, şi iar înapoi Sunt praf! Nu mai am douăzeci de ani În plus, trebuie să depun trupul puştoaicei la Solongo pentru autopsie — Da, dar trebuie totuşi să te întorci aici Simt eu că treburile o vor lua razna După ce descind ceilalţi chinezi, s-a dus dracului cu ancheta Treci şi tu, măcar pentru o oră Îl trimitem pe Chuluum cu cadavrul la Solongo şi apoi te invit la cină — OK, oftă Yeruldelgger, dar las-o baltă cu Chuluum O să duc eu trupul fetiţei la Solongo — Mda! mustăci Oyun Puteam să pariez! 3 deviza e „cherchez la femme”! Chinezii sosiră în miez de noapte Două limuzine lungi cu geamuri fumurii, prima ocupată de gărzi de corp înarmate Directorul fabricii, terorizat, stătea înghesuit pe bancheta din spate a celei de-a doua, flancat de doi reprezentanţi furioşi ai ambasadei Yeruldelgger fusese deja anunţat de către un informator că urmau să ajungă Venise să îi aştepte în faţa porţii ca să le interzică intrarea Primul şofer opri la mai puţin de un centimetru de tibiile celor doi inspectori de poliţie şi ale lui Oyun, care, deşi se aşteptase la aşa ceva şi se hotărâse din timp să nu se mişte din loc, făcu totuşi o mică săritură în spate, înjurând Yeruldelgger nu se clinti niciun centimetru Îi urmări din priviri pe cei doi cerberi coborând din prima limuzină şi alergând să-i deschidă portiera celui mai mic de statură şi mai bătrân dintre cei doi membri ai ambasadei — Faceţi loc! ordonă arogant individul, cam stingherit în costumul lui stil englezesc prost croit Sub ochii înroşiţi avea nişte cearcăne mari, maronii şi mirosea deopotrivă a apă de toaletă germană şi parfum franţuzesc Yeruldelgger îşi zise că, probabil, mărunţelul pântecos fusese obligat să se primenească în grabă în urma unui episod amoros ca să dea fuguţa aici De unde, supărarea Cât despre aroganţă, ei bine, omul era pur şi simplu un chinez în Mongolia — Faceţi-mi loc să trec! repetă el, cu nasul în pectoralii inspectorului — Mi-e imposibil să vă dau voie, domnule, aici s-a petrecut o crimă! — Incinta acestei uzine este teritoriu chinezesc Ceea ce se întâmplă înăuntru vă depăşeşte jurisdicţia! se ambală reprezentantul ambasadei — Incinta aceasta aparţine unei uzine chinezeşti plasate pe teritoriul mongol, îl corectă Yeruldelgger, şi în interior tocmai s-a comis o triplă omucidere Ceea ce s-a întâmplat este de competenţa noastră — Sunteţi un imbecil incompetent, îi replică chinezul Toate contractele de exploatare încheiate între întreprinderi provenite din Republica Populară Chineză şi statul mongol stipulează o clauză de extrateritorialitate cu privire la orice crimă sau delict în care sunt implicaţi rezidenţii chinezi Vă adresez somaţia de a ne lăsa să trecem Siguranţa de sine a diplomatului îl derută pe Yeruldelgger Nu mai auzise pe nimeni până acum să îi „adreseze somaţia” în legătură cu orice Şi, chiar dacă îi ajunseseră deja la urechi nişte zvonuri vagi despre clauza de extrateritorialitate în chestiune, personal nu mai avusese ocazia să se confrunte cu o atare de situaţie în cursul vreunei anchete Oyun îi sări, însă, în ajutor — Îmi pare foarte rău, domnule, dar identitatea celor trei victime nu este încă definitiv stabilită Este posibil ca una dintre victime să nu fie un rezident chinez, ci mongol În acest caz, acordurile prevăd ca scena crimei să rămână în jurisdicţia noastră până la stabilirea clară şi definitivă a naţionalităţii victimelor La modul cel mai evident, omul nostru n-avea de gând să stea de vorbă cu o femeie, fie ea poliţai sau nu Se plantase în dreptul lui Yeruldelgger ca să-i răspundă ca de la bărbat la bărbat, dar argumentul lui Oyun ţinea Aşa că fu nevoit să cedeze — Este inadmisibil Am să îi transmit de urgenţă cele întâmplate ambasadorului Vom depune o plângere oficială către superiorii dumneavoastră ierarhici — Chiar vă rog să faceţi acest lucru, răspunse comisarul, întorcându-le deja spatele şi intrând în uzină Nu uitaţi să le amintiţi, vă rog, că sunt cu două luni în urmă la plata salariului şi că-mi mai datorează încă şi patruzeci şi opt de zile de concediu Cele două maşini întoarseră şi şoferii se străduiră să scrâşnească din pneuri pe carosabilul neasfaltat Nu reuşiră decât să ciuruie cu pietriş panoul publicitar de mari dimensiuni menit să explice în limba chineză cât de utilă era uzina cu pricina bunei dezvoltări a resurselor miniere mongole Aparent, era vorba despre o fabrică de ţigle şi cărămizi destinate construcţiei în condiţii avantajoase a altor uzine chinezeşti în regiune Cu siguranţă că număra câteva sute de muncitori mongoli, femei şi copii inclusiv, aflaţi sub controlul câtorva şefi de echipă chinezi Probabil cei trei tipi castraţi din micul local care le servea de popotă — N-am ştiut de excepţia de la clauza de extrateritorialitate despre care vorbeai, îi mărturisi Yeruldelgger lui Oyun — Nici eu! recunoscu ea Şi, de altfel, cred că nici el Dar până verifică ei, trece noaptea! — Stai aşa, ţi-am mai zis, n-am deloc intenţia să-mi petrec noaptea aici! — Ştiu, ştiu! zâmbi ea Este imperios necesar să duci, tu, în persoană, trupul fetiţei direct la Solongo Am înţeles Inspectorul nu-i răspunse nimic, aşa că traversară în linişte curtea principală prost luminată a fabricii până la baraca strâmtă în care se aflau cei trei morţi — Aşadar, să înţeleg că unul dintre cadavre nu e al unui chinez? se interesă Yeruldelgger — Poftim? se miră Oyun, râzând Dar pe asta de unde ai scos-o? Comisarul se opri să se uite la partenera lui, pufni în râs şi o luă de după umeri ca să ajungă împreună la locul crimei — Oyun, eşti mai mult decât un mic geniu, tu eşti geniul meu din lampa fermecată! Odată ajunşi în micul local-salon, cei doi poliţişti redeveniră brusc serioşi, îşi reluară automat reflexele profesionale — Uite cum ne-am gândit, rezumă Oyun Mai mulţi agresori dau buzna în timpul nopţii Cel puţin trei E simplu să pătrunzi în uzină, dar rămâne de văzut, totuşi, cum de cei trei chinezi s-au lăsat surprinşi în felul ăsta Agresorii sunt înarmaţi Îşi ameninţă victimele şi le forţează să se dezbrace Încă nu am înţeles de ce Pe urmă, cei trei tipi sunt împuşcaţi unul câte unul, de la mică distanţă, fără să schiţeze vreun gest de autoapărare, probabil sub ameninţarea cu arma Petele de sânge arată că primii doi au fost împuşcaţi exact aşa cum stăteau pe scaune, iar al treilea, pe masă Bănuim că acesta din urmă a făcut tot ce i-a stat în putere ca să îşi schimbe soarta A fost prins, trântit pe masă, pe spate, şi a sfârşit-o cu un glonţ în frunte ca şi ceilalţi doi Aşa am dedus, pentru că am găsit glonţul înfipt în lemnul mesei Totul până aici e metodic, pregătit şi dus la îndeplinire cu sânge rece Dar de aici lucrurile se complică Victima numărul trei e întoarsă pe burtă pe masă şi sodomizată cu ajutorul unei cozi de mătură Răzbunare sau umilire post-mortem? Ritual? Sadism sub influenţa alcoolului? Încă nu ştim Ceilalţi doi sunt emasculaţi de către un dreptaci, conform constatărilor noastre preliminare Un alt agresor, probabil stângaci, le gravează pe frunte acest simbol satanic Apoi agresorii se înverşunează să facă harcea-parcea cadavrele cu lovituri de cutter Leziunile fiecăruia par să provină deopotrivă de la mai mulţi agresori — Cred că îţi dai seama care-i următoarea întrebare pe care mi-o pun, nu-i aşa? o întrerupse Yeruldelgger — Normal: unde le sunt sculele? — Exact Ştim? — Nu, dar uită-te pe pereţi Stropii ăştia sunt probabil de la execuţii Aici şi acolo există tot felul de urme lăsate de mutilări şi de mişcările agresorilor în euforia lor morbidă Dar dincoace, aici sau dincolo, ce vezi? În locurile indicate de Oyun, Yeruldelgger observă nişte urme de sânge de dimensiunile unei mâini, înconjurate de diferite mâzgăleli în formă de stea şi formând nişte dâre Una dintre pete chiar indica începutul unei mişcări de alunecare La baza zidului, sub fiecare dintre ele, chiar la capătul acelor dâre, parchetul era murdar de sânge — O, nu! oftă el Nu-mi spune că — Ba da Ticăloşii nenorociţi care-au făcut asta s-au amuzat aruncând cu sculăria chinezilor pe pereţi Ba chiar s-au distrat, poate, să şi le arunce unul altuia-n mutră! — O, porcăria naibii, nu se poate aşa ceva Nu aşa ceva, nu aici, nu la noi! — Sper să mă-nşel, dar mă tem că se leagă! — Da, şi eu mă tem Oricum, te-ai uitat dacă nu sunt şi ceva urme de prezenţă feminină? — Femei? Dar de ce? — Ai idee ce zi a fost ieri noapte la chinezi? Noaptea celei de-a şaptea zile a celei de-a şaptea luni — A, da? Şi ce-i cu asta? — În China, sărbătoarea celei de-a şaptea luni e ziua îndrăgostiţilor, în mod normal, în această zi soţia se căzneşte să-şi etaleze calităţile feminine în faţa mititelului de porc tâmpit de macho de soţ pe care-l are Numai că dacă porcul tâmpit de macho de soţ se află în deplasare, undeva departe de casă, atunci el are fericita şansă să beneficieze, cu ocazia sărbătorii celei de-a şaptea luni, de o tradiţională partidă de dat la buci Tu n-ai băgat deloc de seamă în ce emanaţii şi ce duhori depravate umbla învăluit amicul de la ambasadă? — Adică, tu vrei să spui că, poate, chinezii noştri au fost surprinşi în timpul unei partide de sex? — De ce nu? Asta ar explica de ce n-au văzut şi n-au auzit nimic Şi s-ar explica şi nuditatea! — Dar atunci, unde sunt doamnele? Crezi că s-ar putea să fie chiar ele agresorii? Să-i fi atras pe chinezii noştri într-o cursă? — De ce nu? Până la urmă, au fost emasculaţi, nu? Nu-i o răzbunare femeiască asta? — Hei, observaţia ta e niţeluş cam sexistă! Şi-apoi, nici n-am găsit vreun indiciu în acest sens În orice caz, Solongo o să ne spună imediat dacă este vreo urmă de spermă sau de sânge care să nu provină de la cei trei bărbaţi — Mda, vom vedea se dădu bătut Yeruldelgger, şi mai aruncă o ultimă privire circulară asupra scenei crimei I se păru că observă un detaliu la piciorul unui mic birou şi se apropie Îngenunche, adună ceva cu mare atenţie, cu vârful degetului mare şi al indexului, şi se întoarse spre Oyun fără să se ridice — Dar asta ce e? Oyun se apropie şi se aplecă peste umărul lui — Ei bine, e un ghemotoc de păr pe care cioflingarul ăla netrebnic de Chuluum ar fi trebuit să-l înregistreze ca indiciu — Întocmai, confirmă Yeruldelgger, ridicându-se Un smoc de păr frumos, lung şi îngrijit, smuls cu mâna, la mai mult de trei metri distanţă de locul execuţiei Cel puţin o femeie a fost aici şi a cam belit-o Nu văd cum ar fi putut vreuna dintre victime să i-l smulgă Singurul care, eventual, a încercat să se apere e chinezul numărul trei, cel de pe masă, iar el e în celălalt capăt al camerei Fie femeia a fost aici înainte de toată drama şi şuviţa e rezultatul vreunui elan amoros prea violent, fie era aici în timpul dramei, caz în care avem de-a face cu încă o victimă Deci avem fie un cadavru în plus care zace pe undeva, fie un martor care a reuşit să scape În orice caz, de mâine dimineaţă, deviza noastră e „cherchez la femme”! 4 Du-te să-ţi aduni bucăţile de chinezi! O demontase deja de opt ori ca să schimbe cartierul Nu se putea hotărî să se mute la casă, deşi iurta ei, la ora asta, nu se mai diferenţia cu nimic de cabanele stil datcha neo-ruseşti pe care micii burghezi şi le aşezau în mozaic la periferia Ulan-Batorului În primele cinci dintre „transhumanţele” sale, cum le numea ea, mai degrabă se apropiase de oraş, chiar până într-acolo încât, la un moment dat, îşi ridicase iurta pe un mic petic de pământ pe care-l închiriase într-o curte situată la cel mult cincizeci de metri de hotelul Hilton, drept în inima sectorului unu Frumuseţea ei strălucitoare, iurta din inima oraşului şi meseria ei de poliţistă făcuseră rapid din ea o adevărată muză a tuturor nopţilor fierbinţi din capitala în plină renaştere Ar fi putut foarte bine să se căsătorească cu oricare dintre pretendenţii plini de bani pe care îi avea pe atunci Toţi baronii locali, toţi oligarhii ruşi convertiţi, toţi potentaţii chinezi visau să îi ofere cine romantice la Hilton şi să i-o pună, după aceea, la lumina lumânării în cortul ei Toţi o căutau: pe ea, frumoasa şi mândra mongolă care le dădea peste nas În acest fel ar fi avut şi ea acum o datcha la liziera pădurii din Nord şi o moşie cu herghelie de cai în Terelj, o Toyotă babană cu geamuri fumurii pentru oraş şi una de folosit la ţară, asta fireşte, pe lângă cele două maşinuţe de shopping Odată căsătorită cu oricare dintre acei bogătaşi, l-ar fi însoţit spre terenurile de golf de pe Olympic Road şi l-ar fi aşteptat doi paşi mai încolo, la o partidă de tenis în compania cine ştie căror expatriate capricioase L-ar fi lăsat să se ducă cu prietenii lui la vânătoare în munţii Altaï, ca să se îmbete pe-acolo şi să o înşele cu ceva târfe rusoaice, în timp ce ea ar fi putut să profite, la rândul ei, când şi cum ar fi vrut, de un amant occidental Dar se schimbase Meseria, cu siguranţă, moartea şi trupurile, imaginile tuturor acelor suflete pe care Yeruldelgger le aduna să i le pună pe masă Tăcerea din timpul autopsiilor, serenitatea morţii şi urâţenia corpurilor De-a lungul tuturor acelor nopţi în care se aplecase asupra unor existenţe făcute praf avusese timp suficient să îşi pună întrebări despre a ei Crezuse, iniţial, că va putea să evite răspunsurile trăindu-şi pur şi simplu viaţa şi-atât, cu toată viteza înainte, cu orice preţ Numai în clipa când moartea o ajunsese din urmă realizase, în sfârşit, că fuga nu îi servea la nimic ca să scape de ea însăşi Într-o dimineaţă, Yeruldelgger intrase în sala de autopsie cu corpul unei fetiţe în braţe Propria lui fiică Fetiţa lui dragă Iubita lui, Kushi Bărbatul acesta pe care îl admira era un munte, iar ea văzuse piatra sfărâmându-se şi pe Yeruldelgger transformându-se, odată golit de nisipul care se formase pe dinăuntru, într-o suprafaţă ca o carcasă zgrunţuroasă şi vidă Stătea chiar acolo, în faţa ei, în lacrimi, şi tăcerea lui era atât de violentă încât şi acum, la zece ani după, când îşi amintea de momentul acela, o auzea ţiuind După nopţile de nebunie, fugise în nord, chiar la capătul bulevardului Tokyo, la două străduţe mai încolo de Altaï Mongolian Barbecue Îşi pusese iurta într-o fostă parcare, dar apoi a întâlnit-o pe una dintre vechile expatriate, un pic ciupită, la ieşirea dintr-un restaurant care devenise brusc prea căutat odată cu sosirea fluxului de turişti Atunci şi-a demontat din nou totul, hotărâtă să se stabilească undeva unde fostele ei cunoştinţe nu ar călca niciodată Adică în sectorul şase, între Şcoala nr 79 şi „curtea miracolelor” pieţei auto Un cartier de golani, de bişniţari şi de hoţi prin care numai Yeruldelgger mai trecea să o vadă, să se asigure că îi mergea bine Şi ei îi convenea De mai multe ori, comisarul o însoţise pe străduţele rău-famate, printre gheretele şi garajele clandestine Luau masa prin tavernele şarlatanilor, beau câte-un pahar prin barăcile care le serveau mecanicilor auto drept baruri, şi umbra atotputernică a lui Yeruldelgger o conducea acasă în fiecare seară pe străduţele întunecoase, privind drept în ochii celor pe lângă care treceau Imediat ce s-a lămurit toată lumea că tânăra era protejata lui Yeruldelgger, liniştea ei personală a devenit un fel de statu-quo în cartier Mai mult, această stare de fapt îi determinase pe unii dintre golanii din gaşcă să o protejeze de eventualii nechemaţi aflaţi în trecere, ca să se scutească pe ei înşişi de orice posibile necazuri cu comisarul Cam pe atunci a început Solongo să-şi facă un obicei din a-l reţine peste noapte la ea Ca să alunge spaima pe care, din când în când, o simţea în piept ca un hohot de plâns Solongo avusese întotdeauna un pat în plus pentru invitaţii care îi treceau prin iurtă, dar el îşi întindea totdeauna trei sau patru pături groase şi se culca pe jos Solongo se întindea pe o parte în patul ei tradiţional vopsit în roşu şi galben şi se uita pentru multă vreme, înainte să adoarmă, la spatele puternic al lui Yeruldelgger, umflat la intervale regulate de sforăituri prelungi Prezenţa lui era ca a unei pietre sacre într-o grădină japoneză Respiraţia acestui bărbat îi absorbea orice frică, orice spaimă, orice senzaţie de panică Curând, începea să respire şi ea în acelaşi ritm, adâncindu-se într-un somn netulburat şi odihnitor Trei ani i-au trebuit lui Yeruldelgger să accepte să se culce în patul lui Solongo, şi nu acceptase decât cu condiţia să nu devină amanţi — Deja te-ai sculat? se miră el — Da Am treabă cu fetiţa ta şi cu cei trei chinezi, ai uitat? — Pentru Dumnezeu, da, aşa e! oftă Yeruldelgger împingând păturile deoparte Solongo sorbea cu înghiţituri mici dintr-un ceai sărat cu unt, foarte cald, dintr-o ceaşcă pe care o strângea cu ambele mâini Purta un halat lung de casă de un roşu întunecat, ultraîncărcat de broderii reprezentând motivul tradiţional al nodului fără capăt Yeruldelgger o consideră foarte frumoasă, iar ea îl privi cum ieşea gol din aşternut — Fără-ndoială că suntem un cuplu cam dubios, nu crezi? — De ce? Pentru că dormim goi împreună fără să facem dragoste? — Da, în parte de asta, şi-apoi tot restul — Mie-mi convine aşa, făcu Yeruldelgger trăgând perdeaua micii cabine de duş Solongo rămânea un mister pentru comisar, iar pasiunea ei pentru ştiinţă îi genera de multe ori lui Yeruldelgger nişte avânturi de-a dreptul mistice, care îl derutau şi nu îl făceau decât să se îndrăgostească şi mai profund de ea Ca de pildă acest mic tablou al elementelor chimice căruia ea îi spunea tabelul lui Mendeleev Era singura decoraţiune murală din tot cortul şi din biroul ei de la spital Putea foarte bine să înţeleagă fascinaţia ei în faţa acestei liste exhaustive a celor câteva elemente chimice care compun întregul univers dar, când ea se-apuca să vorbească despre acele simboluri, părea un adevărat vertij de sensuri De fapt, îi plăcea la nebunie cât de incompetent şi incult se simţea când îi asculta speculaţiile ştiinţifice sau explicaţiile Într-o zi, când rămăsese interzis în faţa orei afişate pe un ecran translucid, incapabil să priceapă principiile afişajului digital, ea îi spusese să îşi închipuie un banc de peştişori foarte plaţi, ca nişte limbi-de-mare Atât de plaţi, încât din faţă nu îi puteai vedea deloc, ci numai atunci când un curent electric uşor îi obliga să se întoarcă din profil Şi iată că, de atunci, aşa se uita el la afişajele numerice: ca la nişte bancuri de peştişori electrocutaţi scuturaţi de frisoane, şi o iubea pe Solongo pentru această imagine După experienţa cartierului cu piaţa auto, Solongo se hotărâse în sfârşit să nu se mai ascundă de fantomele ei şi să se stabilească undeva în interiorul Ulan-Batorului, într-un loc în care să-i placă să locuiască Multă vreme visase să urce spre nord, până la primele păduri de la poalele muntelui, însă acum îşi dorea să rămână în oraş Yeruldelgger fu cel care o duse prima dată în estul cartierului Keshaar, într-o duminică Descoperi acolo o vâlcea largă şi înverzită, ferită de invazia oraşului care o ocolise pe la sud Pământurile erau grase şi moi, încă prea nesigure pentru fundaţiile caselor şi prea umede pentru iurte O veche albie de râu inundată, care şerpuia de la nord la sud şi care, mai departe, se vărsa în Tuul O denivelare uşoară încreţea această vastă preerie cu formă de pâlnie umedă, şi Solongo găsi chiar pe malul acesteia, spre vest, un pătrăţel drăguţ de teren, chiar la marginea cartierului nebunilor, în spatele marelui spital de psihiatrie Aşa că dădu cadou vechea iurtă unei rude îndepărtate şi îşi cumpără una nouă, mult mai încăpătoare, din acelea care adăposteau mai nou restaurantele din campingurile pentru turişti Pentru prima dată în viaţa ei, Solongo îşi bătu podele şi aranjă interioarele în aşa fel încât să fie în sfârşit confortabile, având însă grijă ca dispunerea spaţiului să respecte, totuşi, tradiţia Dar ceea ce îl reconforta cel mai mult şi mai mult pe Yeruldelgger când venea să o întâlnească aici pe Solongo era grădina pe care şi-o amenajase în faţă, între iurtă şi preerie În acest oraş de piatră şi praf care se transforma rapid într-unul de sticlă şi de beton, în această ţară care tăiase atât de mulţi copaci încât îşi inventase deşerturi, Solongo făcuse din pătrăţelul ei de pământ o grădină plină de verdeaţă Plantase un tei şi un pin, iar Yeruldelgger îi făcuse cadou un Mesteacăn Pufos Ea mai pusese nişte cimbru, un măceş şi un rododendron, iar Yeruldelgger îi mai adusese o rubarbă Ea mai alesese un afin, un coacăz, iar el o scânteiuţă de munte Ea o tufă de absint, genţiană şi muşcate, iar el nişte ochiul-boului de munte În cele din urmă, ea mai plantase un larice tânăr şi un pin scoţian, iar Yeruldelgger îi oferise trei plopi tineri Grădina lui Solongo devenise atât de frumoasă că trecătorii, văzând toate acele flori şi coroanele arborilor care răsăreau de dincolo de balustrada de lemn, îşi imaginau că în locul acela se ascundea o mănăstire Mai spre nord, cultivatorii începuseră să întrebuinţeze acea vâlcea înverzită pentru culturile de roşii, de castraveţi şi pentru livezile de pomi fructiferi care hrăneau oraşul Curând, în faţa grădinii ei înverzite se întinseră pătratele multicolore, atent dimensionate ale livezilor şi grădinilor de zarzavat Şi pe Solongo lucrul acesta o încânta Pe Yeruldelgger, la fel — Mie-mi convine aşa, repetă el, de data aceasta îmbrăcat, întors cu faţa spre grădină, când îi sună telefonul Ecranul îi afişă prenumele lui Oyun — Da, Oyun? — Am găsit boaşele chinezilor noştri! — Unde? — A, nu, că trebuie să vii să vezi ca să crezi! — OK, zi-mi unde — Auzi, aşteaptă, nu lua micul dejun chiar acum Priveliştea nu-i tocmai frumoasă! — Prea târziu, tocmai am terminat de mâncat — Atunci du-te şi vomită înainte să vii: sfatul meu La remorci Bazarul ăla care urmează fix după piaţa neagră, când ieşi înspre est Chiar în faţa curţii cu transformatoarele electrice — Am înţeles Îmi termin afinele cu frişcă şi vin — Lasă-le unde sunt, comisare, chiar nu ţin neapărat să mi le culeg mai târziu de pe pantofi! Yeruldelgger intră înapoi în iurtă Solongo pusese pe ea nişte blugi şi un tricou alb — Le-au găsit chinezilor mei bucăţile lipsă, zise el punându-şi ceaşca pe o comodă mică — Chinezii mei, vrei să zici! replică legista, luând ceaşca să o spele şi aşezând-o apoi pe ştergarul de paie de pe chiuvetă Bănuiesc că aştepţi multe răspunsuri azi — Da, şi poţi să te aştepţi să-ţi mai pun şi alte întrebări Cu care începi? — Cu micuţa, bineînţeles Nu asta vrei? — Ba da, recunoscu Yeruldelgger surâzând, mulţumit că îl cunoştea atât de bine Ai grijă de ea, un unchiaş mi-a lăsat sufletul ei în pază Solongo văzu un văl de suferinţă umbrindu-i ochii prietenului ei şi preferă să nu răspundă nimic — Mă ocup eu de ea Du-te să-ţi aduni bucăţile din chinezi! 5 Toate-s bune şi frumoase, nu? Cele două femei erau goale, aveau mâinile legate la spate, dar încălţările nu le fuseseră scoase Nişte botine de piele galbenă în cazul celei mai înalte şi o pereche de pantofi roşii, sclipitori, cu tocuri înalte, în cazul celei mai mărunte Nici ghetuţele, nici pantofii nu atingeau solul Atârnau spânzurate amândouă în interiorul remorcii Aveau capetele puţin strâmbate într-o parte, dar înălţimea nu era suficient de mare ca simpla cădere să le fi rupt gâtul Se chinuiseră şi se sufocaseră îndelung înainte să moară Faţa rotundă a celei mai înalte se făcuse aspră în contact cu soarele nomazilor Avea sânii grei, cu sfârcuri mari şi negre şi şoldurile late Coapsele ei, un pic cam groase, îi crăcănau picioarele cu pulpe musculoase, oferind privirilor mulţimii sexul stufos — Ia uite, s-a pişat pe ea! glumi cineva, în ciuda ororii lucrului în sine Yeruldelgger îi lipi o palmă după cap şi-l sfătui să o şteargă rapid de acolo Cealaltă femeie avea un corp mai frumuşel Sâni mici şi fermi, care stăteau drepţi în ciuda poziţiei restului corpului Şi ea urinase, dar ceea ce îi fascina cu adevărat pe spectatori erau mutrele celor două Capetele prost rase, cu mişcări largi de foarfece, pline de tăieturi diverse cam peste tot Pentru mulţime, treaba asta era mult mai interesantă decât însemnul satanic gravat pe sânul lor stâng Identic, de altfel, cu al celor trei chinezi de la fabrica de cărămizi Yeruldelgger presupuse că fuseseră bătute înainte de a fi spânzurate, pentru că amândurora le curgea sânge din gură — Eu ţi-am spus! zise Oyun alăturându-se comisarului, care traversa furios masa compactă de curioşi — Ia faceţi-mi curat aici! mârâi el Toată lumea afară de pe alee, inclusiv vânzătorii! Şi vreau câte un om înarmat la fiecare capăt al ei, ca să evităm orice posibilă măgărie Oyun chemă un poliţist şi îi transmise ordinele Curând apărură şi alte uniforme, împrăştiind fără menajamente adunătura de oameni Piaţa, la fel ca alte două-trei bazaruri de acest fel din Ulan-Bator, nu era decât o înşiruire de remorci transformate în dughene fără geamuri Dimineaţa devreme, vânzătorii deschideau obloanele metalice grele, revărsând în lumina zilei valuri de mărunţişuri casnice din metal, produse de băcănie, solduri Unele dintre ele adăposteau în interior cantine cu kebab, cărnuri, lactate Altele ţineau loc de salon de coafură Iar seara, fiecare buticar închidea la loc oblonul de fier şi piaţa devenea din nou nimic mai mult decât un depozit sumbru şi tăcut — Zi-i lui Chuluum să caute nişte prelate pe la bişniţari, ca să izolăm zona Nu-i nevoie să le umilim şi mai rău pe bietele femei, expunându-le cadavrele în felul ăsta Inspectorul Chuluum plecă nemulţumit în căutarea unor prelate mari şi avu grijă să întârzie cât se poate de mult în a le găsi — Cum ai aflat? — Individul a deschis containerul ca să-şi expună marfa şi le-a găsit pe cele două femei spânzurate înăuntru, chiar în faţa intrării Ne-a anunţat imediat — Şi ce avem, deci? în afară de însemnele diavolului — Asta! zise Oyun arătând spre mecanismul interior al închizătorii containerului — Ce-i aia? făcu el, apropiindu-se — Dar ţie a ce-ţi pare? răspunse tânăra inspectoare — Să fie boaşele unuia dintre chinezi? — Boaşele şi ştromeleagu’, exact Yeruldelgger se aplecă să privească mai bine tristul trofeu care se prinsese în bara interioară a închizătorii — Presupun că tipul cu remorca i le-a cam turtit în timp ce acţiona mecanismul ca să deschidă oblonul, dar sincer, nu văd ce altceva ar putea fi! comentă Oyun cu voce tare — Şi cum să fi ajuns acolo? — Ei, abia aici treaba devine nasoală Din moment ce sunt prinse în mecanismul interior al oblonului, n-ar fi avut cum să se strivească acolo decât dacă au picat de undeva de mai sus, din interiorul aceleiaşi remorci, în momentul în care poarta era încă închisă Or, dacă te imaginezi un pic închizând oblonul, asta ţi le plasează fix sub cea mai înaltă Oyun ridică ochii spre cadavrele celor două spânzurate şi Yeruldelgger îi urmări privirea — Nu se poate! La ea erau boaşele chinezului? Nu pot să cred aşa ceva! — A, păi păcat, atunci, comisare Pentru că avem şi dovada acestei porcării macabre — Unde? se nelinişti Yeruldelgger — Acolo, răspunse Oyun arătând cu o mişcare din bărbie spre cealaltă spânzurată Inspectorul ridică ochii la rândul lui, apoi se îndoi brusc de la mijloc, ca să-şi vomite afinele cu frişcă direct pe pantofii lui Oyun Deasupra lui, femeia care atârna spânzurată avea obrajii atât de plini că gura îi rămăsese întredeschisă Nu exista nicio îndoială ce era obiectul care îi ieşea dintre buze, însângerat Yeruldelgger se sprijini cu o mână de peretele containerului şi se şterse la gură cu batista Apoi îşi frecă furios faţa cu palmele larg deschise, se îndreptă de spate ca să-şi recupereze întrucâtva prestanţa şi reveni la inspectoare — Da ce te uiţi aşa, tu n-ai borât? se miră el — Ba da, ba da, pe Chuluum! — A, bun, atunci m-am liniştit! Deci acum avem şi sculăriile care le lipseau chinezilor noştri, şi pe cele două doamne cu care s-au întreţinut de sărbătoarea lunii a şaptea, aceleaşi simboluri diabolice, victime în curul gol peste tot, şi-n plus, capete rase Toate-s bune şi frumoase, nu? 6 cum o să faci să opreşti toată nenorocirea! Mongolii nu-şi povestesc visele Ghinion pentru bietul Sigmund, deşi Occidentul îşi etala acum prin Ulan-Bator experţii psi la fel ca pe restaurantele McDonald’s Dar norocul celor câtorva prieteni ai lui Yeruldelgger, pe de altă parte, căci la el fiecare vis era un coşmar De când parcursese cap-coadă teoriile ambiţiosului austriac în biblioteca Alianţei Franceze, Yeruldelgger nu înceta să se întrebe prin ce perversiune sexuală suferită în copilărie l-ar fi dus mintea pe boşorogul cu barbişon să explice fascinaţia lui angoasată pentru întinderile bătute de vânt ale marii stepe Oare Freud ştia măcar să se plimbe cu un cal, altfel decât într-o caleaşcă vieneză? Oare ar fi rezistat el să stea singur trei luni într-o iurtă, fără să dea nimic de citit lumii, în general, şi câtorva rude de care se simţea, sexual vorbind, atras, în special? Oare cunoscuse el frica, frica aceea adevărată, nu cea de oameni, ci de natură? Ce ştia Freud despre torturile pe care le suferise el în trecut, despre inima lui rănită de nomad, despre oroarea morţilor pe care îi aduna, ce ar fi putut spune el despre asta secolului trecut din micuţa lui capitală cu palate de bezea? În fiecare dimineaţă care venea să-l smulgă din coşmar, Yeruldelgger se trezea mongol, moştenitor al unui imperiu vast şi pustiu, în care oamenii rămâneau liberi să fie săraci, spre marea admiraţie trecătoare a turiştilor care veneau, cu ghidul în mână, să îi înveţe ei, din nou, cum să-şi înţeleagă propria cultură Şi în secunda următoare, Yeruldelgger îşi punea pe el întreaga panoplie de poliţai adunător de suflete distruse şi se frământa apoi cât era ziua de lungă să priceapă ce le făcuse să se frângă Şi asta, fireşte, ca să uite de gândul vastului imperiu gol, ca viaţa lui Comisarul se instalase în birourile provizorii, în aşteptarea celei de-a nu ştiu-câta reforme a serviciilor publice, într-unul dintre etajele alocate Departamentului de poliţie O clădire post-sovietică situată chiar în faţa Curţii Supreme şi având un perete comun cu Comisia Naţională a Drepturilor Omului Şi când te gândeşti că existau coreeni sau chinezi care pretindeau că mongolii n-aveau simţul umorului! Din birourile pe care le împărţea cu inspectorii lui de poliţie, Yeruldelgger nu vedea nici traficul de pe bulevardul larg şi străjuit de copaci, nici intrarea de la Curtea Supremă Din perspectiva lui, toate acestea erau mascate ca de o cortină de către cei şase arbori care flancau marginea parcării A doua zi dimineaţa se ocupa deja cu hârţogăria obişnuită, în momentul în care Oyun intră în birouri — Ai dormit prost, comisare? — Da! confirmă el pe un ton ursuz — Mai bine, atunci m-am liniştit! răspunse ea fără să se sinchisească de dispoziţia şefului său Nu de alta, dar n-aş fi vrut să-ţi stric o dimineaţă reuşită — Vai! Atunci hai cu veştile proaste! — Doar una, comisare Solongo susţine că am dat-o în bară de tot cu chinezii şi că ne-am înşelat în toate presupunerile noastre Vrea să treci pe la ea imediat — Acum îmi dă şi ordine, te pomeneşti! o făcu Yeruldelgger pe indignatul — Eu una aş zice că treaba asta nu-i chiar de azi, de ieri! îi răspunse Oyun, răutăcioasă Yeruldelgger oftă adânc, aruncă o privire pe fereastră şi se îndreptă spre lift — Spune-i că ajung într-o jumătate de oră — Păi o iei pe jos, când urgenţa e-atât de mare? răspunse ea cu o nouă înţepătură ironică în glas — Legiştii n-au niciodată urgenţe, Oyun, asta e singura treabă sigură la meseria aia a lor, răspunse comisarul în timp ce uşa liftului îi ghilotina cu lentoare cuvintele Făcu la stânga la ieşirea din secţie, traversă bulevardul ca să o ia pe lângă clădirea Curţii Supreme până la parcul central Schimbă direcţia în dreptul Parlamentului şi a pieţei monumentale care făcea din turişti nişte puncte minuscule şi dezorientate în mijlocul blocurilor ei luminoase de marmură Trecu prin valurile de combustibili ieftini prost carburaţi până dădu de bâzâiala acră de pe Peace Avenue, pe care o coborî pe partea stângă, trecând prin faţa marelui zid în formă de pânză de corabie de la Blue Sky Tower Dezordinea oraşului în construcţie nu contenea să-l surprindă, dar ceea ce îl şoca încă şi mai mult era urâţenia lucrurilor pe care trecutul le lăsase în urmă Întreaga monstruozitate a arhitecturii sovietice, sau mai degrabă a acelei non-arhitecturi, părea să devină din ce în ce mai concretă în vecinătatea clădirilor suple şi mândre care se construiau în momentul de faţă Urâţenia pretenţioasă a vechilor clădiri oficiale, urâţenia cinică a blocurilor de locuinţe Era ca şi cum arhitectura ar fi participat şi ea la întreprinderea de aneantizare a culturii mongole Zdrobirea limbii şi scrierii, zdrobirea tradiţiilor, zdrobirea credinţei şi, acum, iată, zdrobirea noţiunii de frumos sub maldăre de beton, în hidoşenia obiectelor cotidiene, în urâţenia blocurilor, refuzul detaliului şi al decoraţiunii Ori de câte ori traversa oraşul pe jos, Yeruldelgger se întreba dacă nu cumva era un soi de răzbunare subtilă în faptul că ororile de dinainte nu erau demolate Un fel de revanşă tacită care presupunea ca ele să fie lăsate să se ofilească aşa cum erau, pe picioare, pe măsură ce un oraş nou, frumos şi luminos creştea din pământ în jurul lor După Ministerul Afacerilor Externe, Yeruldelgger o luă la dreapta şi, douăzeci de metri mai departe, intră în Spitalul nr 1, în care Solongo avea serviciul de medicină legală, la parterul care dădea într-o curte interioară mică — Aud că vrei să-mi strici ziua? o întrebă Yeruldelgger pe legista care stătea cu spatele la el, vorbind cu un stagiar pe coridor Solongo se scuză printr-un gest faţă de intern şi se întoarse cu faţa la comisar — Nu-i nevoie, au rezolvat-o rozătoarele tale deja şi pe asta — Rozătoarele mele? — Nu aşa îţi alinţi tu echipa de anchetatori? — Ba da, dar tu nu trebuia să ştii! — Toată lumea ştie! — Şi ei? — Şi ei! — Bun, atunci hai să vedem ce-au mai făcut rozătoarele mele şi de data asta, se agită el — Ce m-a călcat pe nervi, răspunse Solongo, a fost că Oyun m-a sunat să mă întrebe dacă am veşti despre cei cinci „satanişti” ai tăi — ?! — — Solongo! — Şi-acum întreabă-mă de ce! — De ce, ce? se înfurie Yeruldelgger — De ce m-a călcat treaba asta pe nervi! — Bine De ce? — Pentru că a folosit cuvântul „satanişti” — Şi? întrebă el, făcând eforturi să-şi păstreze calmul — Şi am întrebat-o de ce le spune aşa — Aşa Şi? — Şi mi-a zis că e din cauza însemnelor de pe cadavre — Aşa, şi? — Şi am întrebat-o de unde i-a mai venit şi ideea asta — Aşa, şi? — Mi-a răspuns că o tânără inspectoare a recunoscut emblemele ca fiind satanice — Solongo? — Da? — Crede-mă că încep să-mi pierd răbdarea! — Bun, de-acord, o scurtez Această domnişoară inspectoare Chiar, se zice inspector sau inspectoare? — Mi se rupe, Solongo! — Bun, deci, pe scurt, această domnişoară a zbârcit-o Emblema satanică e o pentagramă, o stea cu cinci colţuri Se presupune că ele reprezintă cele patru elemente fundamentale: apa, aerul, focul şi pământul, plus spiritul Are patru colţuri dispuse de jur-împrejur, iar colţul reprezentând spiritul Răului e orientat întotdeauna în jos Îl luă de braţ şi îl conduse spre sala de autopsie în timp ce îşi continua explicaţiile — Se mai spune şi că pentagrama ar fi reprezentarea simbolică a lui Baphomet, zeul-ţap, întruchipând cele două coarne, apoi urechile de-o parte şi de alta, şi în partea jos, barbişonul În general, pentagrama e totdeauna încadrată într-un cerc care simbolizează puterea de a reuni şi a stăpâni toate elementele Ajunseseră între timp la sala de autopsie şi legista împinse uşa Cadavrele celor doi chinezi emasculaţi erau întinse pe nişte mese metalice Cele ale chinezului numărul trei şi ale celor două femei erau puse pe nişte tărgi atent aliniate cu cele două mese Yeruldelgger observă imediat că Solongo acoperise corpurile femeilor, ca să le ferească sufletele de ruşine — Uite, zise ea apropiindu-se de prima masă de disecţie Nu e o pentagramă Asta e ceea ce se numeşte scutul lui David E o hexagramă formată din două triunghiuri echilaterale care trec unul prin altul Negativul şi pozitivul care se întrepătrund şi se echilibrează reciproc Un soi de Yin şi Yang în stil occidental I se mai spune şi steaua lui Moloch, sau a lui Saturn Sau steaua evreiască, pentru că simbolul a fost adoptat de comunitatea evreilor praghezi, în Europa, în secolul XVII De asemenea, e un simbol folosit şi de francmasoni, o puternică societate secretă occidentală Dar, de fapt, simbolul îşi are originea în India Orice-ar fi, nu e un simbol satanist, deci chinezii tăi nu au fost castraţi de adepţii unei cornute cu coada despicată Yeruldelgger rămase tăcut o vreme îndelungată, uitându-se la cele cinci cadavre — Dar ce să fi avut de-a face cei cinci, vai de sufletul lor, cu steaua evreiască? se întrebă el cu voce tare Stai un pic, Solongo, toţi sunt la fel? — Toţi la fel — Nicio diferenţă? — Niciuna, în afară de faptul că la cele două femei însemnul a fost scrijelit pe sânul stâng — Pe sânul stâng — Da, pe sânul stâng Asta e singura diferenţă în raport cu bărbaţii Sigur, dacă nu punem la socoteală şi capetele tunse! Yeruldelgger reacţionă atât de puternic la auzul acestor ultime cuvinte că Solongo se trezi tresărind — Tunse, normal! Sunt tunse! Asta e! Sunt tunse! Asta-i, m-am lămurit! Dumnezeule mare, bineînţeles! Sunt tunse! — Te superi dacă mă lămureşti şi pe mine? — Normal, normal! O să te lămureşti tu imediat, răspunse Yeruldelgger, dând buzna afară din sala de autopsie, urmat de legistă Imediat ce ajunseră pe coridor, o luă de-a dreptul la fugă, îndemnând-o pe Solongo să vină după el — Hai cu mine, o să te lămureşti imediat! Eşti cu maşina? Pe a mea am lăsat-o la departament Îmi trebuie o maşină! Trebuie să vii cu mine şi o să te lămureşti Hai, repede! — Yeruldelgger, stai puţin, eu am treabă! Unde mergem? — La Alianţa Franceză, trebuie să mă însoţeşti chiar acum la Alianţa Franceză! * Solongo îl mai auzise şi înainte pe Yeruldelgger fredonând refrene ciudate în franceză Câteodată, când traversa stepa cu Jeepul, asculta ore în şir nişte cântăreţi cu voci şi nume bizare Aznavour, Gainsbourg, Bashung Dar nu ştia că urmaşe cursurile Alianţei Franceze Ajunseră într-un sfert de oră Trebuia practic doar să o ţii drept spre nord cum ieşeai de la spital, şi să nu treci prea mult de marile iurte din beton ornamentat ale mănăstirii Dashchoilin Solongo îşi urmă prietenul în timp ce traversa micile birouri de parcă era la el acasă, salutând fără probleme în franceză şi sărutând à la française femeile pe lângă care trecea şi care păreau încântate să îl revadă Îl lăsau fără niciun fel de grijă să se îndrepte spre mica bibliotecă cu rafturile supra-încărcate de cărţi uzate Yeruldelgger îi făcu semn lui Solongo să i se alăture în faţa secţiunii cu cărţi de istorie, de unde scoase fără ezitare o cărţulie destul de nouă al cărei titlu i-l traduse: Tunsele, cu subtitlul Vinovatele, îndrăgostitele, victimele Cartea părea recentă şi era semnată de Julie Desmarais — Uite Dintr-odată mi-am amintit de asta După războiul din Franţa, aproape douăzeci de mii de femei au fost tunse pentru că au fraternizat cu germanii — Au fraternizat? — Da, adică i-au frecventat, s-au culcat cu ei, s-au îndrăgostit, poftim! — Douăzeci de mii! Nu ştiam — Acum ce vrei, filosofă el, pe lumea asta, până la urmă, de multe ori îşi vede fiecare de necazul lui Ce, câţi francezi îţi închipui tu că ştiu, de exemplu, că în anii douăzeci, la noi, Baronul Nebun a pus la fiert sau a aruncat în focarele locomotivelor mii de bărbaţi şi de femei? Războaiele sunt mizerabile şi la fel sunt şi victoriile Solongo se uita la coperta cărţii Înfăţişa nişte femei, unele speriate, altele resemnate, cu capetele rase, împinse în toate părţile de o mulţime încântată de propria-i rea-voinţă Una dintre ele purta pe piept o cruce nazistă — Şi de ce-mi arăţi mie atrocităţile astea? întrebă legista — Pentru că îmi închipui că aici e vorba de acelaşi lucru Moartele noastre au capetele rase pentru că s-au culcat cu chinezii — Bine, dar noi nu suntem sub ocupaţie chineză! — Ba da, pentru o anumită parte din populaţie, suntem Suntem sub dominaţia economică a chinezilor, care se comportă ca un regim de ocupaţie — Tu chiar crezi ce zici? — Nu-i vorba de ce cred eu, ci de faptul că mulţi sunt convinşi de asta Actele de agresiune împotriva chinezilor şi coreenilor s-au dublat faţă de anul trecut Solongo părea extrem de afectată de ceea ce auzea Violenţa maselor şi a ideilor era ceva ce o speriase întotdeauna mai mult decât violenţa individuală Punând la loc pe etajeră cartea Juliei Desmarais, se uită la repezeală peste titlurile celorlalte volume consacrate aceleiaşi perioade şi se opri asupra unei cărţi despre deportarea evreilor — Uite, îi spuse lui Yeruldelgger Asta e steaua evreiască despre care-ţi vorbeam Scutul lui David Ce spune? întrebă ea, arătând cu degetul legenda fotografiei Ştii să-mi traduci? Yeruldelgger îi luă cartea din mână şi citi mai întâi cu voce scăzută Apoi îşi drese vocea, ca un elev ruşinos înaintea unei recitări, urmărind cu degetul cuvânt de cuvânt pe măsură ce traducea — Al optulea ordin al Comandamentului German în Franţa, 22 mai 1942: „Este interzis evreilor cu vârsta de peste şase ani să apară în public fără să poarte însemnul stelei evreieşti Steaua evreiască este o stea cu şase colţuri, de dimensiunile unei palme, cu contururile negre Este confecţionată dintr-un material de culoare galbenă şi are inscripţionată, cu caractere negre, indicaţia „evreu” Ea va trebui purtată la vedere, pe piept, pe partea stângă şi cusută temeinic pe îmbrăcăminte” — Yeruldelgger, cele două spânzurate aveau steaua gravată pe sânul stâng! — Dar n-are niciun sens! remarcă el E imbecil să îi denunţi pe aceiaşi oameni ca fiind simultan şi evrei, şi colaboraţionişti! Nu văd legătura, Solongo, ceva aici nu se potriveşte! Legista nu-i răspunse chiar imediat Rămase o clipă cu privirea pierdută, scuturând imperceptibil din cap ca şi cum şi-ar fi dorit din tot sufletul să nu creadă ceea ce urma să spună — 0 legătură există, Yeruldelgger, şi din păcate e vorba de prostia omenească Această barbarie e opera unor tâmpiţi în capul cărora totul se amestecă aiurea, iar veriga care uneşte toate astea, pe reprezentanţii „regimului de ocupaţie” chinez cu „tunsele” mongole şi cu crucea evreiască, e ideologia nazistă Acel soi de nazism cu-de-toate tipic mongol Acel tip de naţionalism xenofob care creşte pe zi ce trece în Ulan-Bator Asta nu e o crimă satanistă, Yeruldelgger, deşi aş fi preferat să fie E o crimă rasistă şi politică, şi asta, sincer, mă sperie al naibii, pentru că nu văd cum o să faci să opreşti toată nenorocirea! 7 din familia Căţelei cu Faţa Murdară Îţi trebuia ceva ambiţie şi autosuficienţă să te autointitulezi Acvila Albastră a Mongoliei Trei generaţii trăiseră fără nume de familie Fostul regim le abolise, în scopul de a zdrobi organizarea pe clanuri a societăţii Înainte de „fostul regim”, familiile purtau numele clanului de care ţineau în cadrul fiecărei provincii La rândul lor, clanurile primiseră aceste nume în virtutea unei tradiţii ancestrale conform căreia fiecare familie era botezată după merit, fără niciun fel de scrupul legat de ruşine Aveai familia Câinelui Galben, familia de Dincolo de Vânt, dar şi familia Tâlharilor sau pe cea a celor Şapte Beţivi Regimul interzisese toate aceste lucruri în virtutea aceleiaşi autorităţi care-i permisese să scoată în afara legii şi alfabetul mongol sau şamanismul Până în 1990, deci până la căderea fostului regim, noii tovarăşi nu şi-au mai folosit patronimele Abia atunci familiile au fost autorizate să îşi reia vechile nume, numai că majoritatea şi le uitaseră între timp Un deputat care era de formaţie istoric îşi luă atunci sarcina de a restabili lista tuturor vechilor nume de clanuri, provincie cu provincie, şi fiecăruia, în funcţie de provincia în care se născuse, i se dăduse dreptul de a alege între recuperarea vechiului său patronim şi alegerea altuia Aşa că mulţi, odată rupţi de filiaţia ancestrală, n-au mai simţit nevoia să revină la ea Cine să-şi fi dorit cu tot dinadinsul să facă parte din familia celor Şapte Beţivi? Ar fi trebuit să fii Yeruldelgger ca să preferi să-ţi reînsuşeşti un nume cum e Căţeaua cu Faţa Murdară! Altora, guvernul le propusese pur şi simplu să-şi inventeze un patronim nou, luat din dicţionar Un fierar optase pentru numele de Fierarul, un pasionat de galop se rebotezase Calul din Terelj, iar primul cosmonaut mongol şi-a dorit să se numească Cosmos La vârsta de douăzeci de ani, deci la un an după intrarea în poliţie, Sukhbataar, al cărui prenume însemna „Eroul cu Secure”, decisese că avea să-şi spună Acvila Albastră a Mongoliei Sub acest nume nou îl văzuse întâia dată Yeruldelgger, care avea deja zece ani în poliţie la vremea aceea, intrând în serviciul statului plin de ambiţii şi certitudini Apoi Sukhbataar îşi prescurtase numele şi rămăsese doar Sukh, după care se transformase în Mike, la întoarcerea din stagiul american efectuat în cadrul cartierului general al FBI Cum era şi de aşteptat, departamentul l-a poreclit imediat Mickey Şi aşa a rămas: Mickey, Acvila Albastră a Mongoliei, în timp ce Yeruldelgger însemna Dar de Bogăţie, din familia Căţelei cu Faţa Murdară 8 străini de martiriul bietei micuţe — Apropo, micuţa ţinea chestia asta destul de strâns în pumnuleţ, zise Solongo întinzând mâna către Yeruldelgger Îl însoţise înapoi la secţia de poliţie şi urcase cu el până la uşa biroului Vorbeau stând în picioare pe culoar Lui Solongo îi venea întotdeauna foarte greu să se despartă de prietenul ei — Ce e? întrebă el, aplecându-se să se uite la obiectul pe care legista îl ţinea în palmă, protejat de un săculeţ din plastic transparent — Un dinte de dinozaur din os — Păi, e un dinte sau un os? — Un dinte fals, cioplit din os adevărat — Os adevărat? Os adevărat de ce? — Os adevărat de dinozaur Yeruldelgger rămase câteva momente să se uite cu atenţie la micuţa bucată de os cioplit din palma lui Solongo Nu-i plăcea să se atingă de lucrurile vechi Şi cu atât mai puţin de lucrurile vechi de şaizeci şi cinci de milioane de ani Avea senzaţia că erau pline de miasme Solongo ştia foarte bine şi profita de situaţie — îl vrei? — Pentru ce să-l vreau? zise el, retrăgându-se înapoi câţiva paşi, din reflex — Pentru anchetă! răspunse ea, pe un ton vizibil forţat — Nu Du-i-o lui Oyun să o înregistreze ca indiciu Ţie îţi spune ceva? — Pământul din el, da Un sol foarte uşor de identificat A fost dezgropat în Flaming Cliffs După starea cadavrului micuţei, acum în jur de cinci ani — Ah! oftă comisarul, ca şi cum toate astea urmau să-i complice şi mai mult existenţa Flaming Cliffs e la mai bine de cinci sute de kilometri de scena crimei noastre Deci va trebui să investigăm şi pe-acolo! Altceva? — Da, răspunse Solongo pe un ton mai puţin jucăuş Scheletul fetiţei era complet zdrobit Bazinul spart, femurul şi peroneul rupte Coastele, clavicula, umărul, braţul, toate fracturate, totul pe-aceeaşi parte, pe dreapta După dispunerea liniilor de ruptură, micuţa n-a suferit o cădere A fost lovită — Şi ce a lovit-o? Ai vreo idee? — Am găsit două fragmente de sticlă groasă încrustate în cauciucul pedalei de la tricicletă Cioburi de la un far, aş zice, la prima vedere Nu am nici dotările, nici baza de date necesare ca să identific marca maşinii, dar am modelizat cioburile şi le-am expediat contactului meu de la BKA-ul german Avem un fel de protocol de colaborare — Ce-i aia „un fel de protocol”? se nelinişti Yeruldelgger, care nu era la curent cu niciun astfel de acord — Am un amic care lucrează acolo Eu îi aranjez trekking-uri prin Altaï şi Khentii, iar el îmi oferă, în schimb, acces la dotările lor — Ei bine, ar trebui să te facem şefa poliţiei, Solongo Intră în politică şi fă-te ministru, că dacă nu, cine ştie, poate ajunge Sukhbataar în locul tău! Legista nu-i răspunse şi Yeruldelgger ghici că mai avea ceva să îi spună Ceva care o frământa — Ce mai e? — Nu prea am curajul să-ţi spun, o să te înfurii — Hai, te rog, Solongo! — Cadavrul e destul de bine conservat S-ar putea spune că s-a mumificat, într-o oarecare măsură Aşa că am putut să examinez în parte ceea ce i-a rămas din viscere Am găsit pământ Fetiţa a înghiţit pământ înainte să moară Ceea ce înseamnă că era încă vie când au îngropat-o Inconştientă, sper, dar vie Yeruldelgger îşi aminti imediat de momentul în care descoperise acel trupuşor Cum îngenunchease ca să se uite sub pedalier, în groapa din sălbăticie pe care o curăţaseră nomazii Şi de clipa în care văzuse mânuţa ieşind din pământ, întinsă spre el Ca o chemare în ajutor, mută, speriată Furia îl ajunse deodată şi izbi violent cu palma în peretele biroului Zgomotul şi furia gestului o făcură să tresară pe Solongo, ca şi pe toţi cei care tocmai treceau întâmplător pe coridor, complet străini de martiriul bietei micuţe 9 Ei, bine? se agită Oyun Yeruldelgger traversă barul decorat cu stindarde cu svastică şi portrete de-ale lui Hitler Îi îmbrânci fără să-i bage în seamă pe doi tipi care purtau uniforma neagră a Waffen Schutzstaffel şi se duse drept spre cel despre care ştia că e patronul localului — Salut, Adolf! zise printre dinţi — Heil Hitler! răspunse celălalt numai zâmbet, cu un salut nazist teatral Yeruldelgger îi lipi o palmă magistrală, care răsună cât era localul de mare Adolf se clătină o clipă pe picioare, îşi pierdu echilibrul şi se prăbuşi înapoi pe scaun — Mă tem că Noul Reich va trebui să se lipsească de tine o vreme, Führeru’ lu’ Peşte Prăjit! îl zeflemisi comisarul, punându-i fără niciun menajament cătuşele Erau deja ani buni de când acest mic grup care se declara în mod deschis nazist intrase în atenţia poliţiei Cu cinci ani în urmă, cel care-şi spunea Adolf Lupul cumpărase barul din centrul oraşului şi-l amenajase după tipicul Celui de-al Treilea Reich Începând de atunci, localul devenise sediul central al unei faune detestabile, dar se şi transformase, în acelaşi timp, într-un punct de atracţie obligatoriu pe harta turistică a noului Ulan-Bator De fapt, tocmai reacţia scandalizată a unor turişti alertase autorităţile, pe lângă articolele revoltate care apăreau unele după altele în presa occidentală şi despre care serviciile culturale ale ambasadelor Mongoliei în străinătate ajunseseră să trimită rapoarte tot mai frecvente Numai că nicio prevedere a legislaţiei mongole nu interzicea existenţa unui astfel de loc În plus, la fel ca majoritatea mongolilor, de altfel, Yeruldelgger nu ştia pe atunci mare lucru despre delictele comise de nazişti în Europa Doar din dorinţa de a încerca să înţeleagă indignarea violentă a anumitor turişti francezi se dusese el pentru prima dată la Alianţa Franceză să se documenteze Iar ceea ce citise şi văzuse acolo îi provoca acum greaţa faţă de individul ăsta pe care îl aresta cu oarecare brutalitate — Cum putem să nu ştim nimic despre holocaustul a şase milioane de evrei? se revoltase el pe vremea aceea — Pentru că nu e vorba de istoria noastră, îi răspunsese cu tristeţe Solongo — Şase milioane de morţi, cum poate istoria asta să nu fie şi a noastră? — Istoria noastră e mai aproape de cele optzeci de milioane de morţi lăsaţi în urmă de Stalin, de sutele de milioane de victime ale lui Mao şi aşa mai departe Istoria evreilor nu e a noastră Nici ea şi nici întregul lor război! — Totuşi, şase milioane de oameni au fost ucişi! — Ştiu, răspunsese Solongo Înţeleg, şi nu scuz pe nimeni Îţi spun, doar, că dacă nu ştim nimic despre asta, e din cauză că istoria asta nu e a noastră Propria noastră istorie, pe vremea aceea, e plină de masacre îndreptate împotriva călugărilor, de distrugerea templelor, de interzicerea propriei noastre limbi Câţi europeni crezi că ştiu de toate astea, Yeruldelgger? Şi n-avem de ce să ne supărăm pe ei, din moment ce nu e vorba despre istoria lor Comisarul se resemnase atunci cu o atitudine reţinută în faţa argumentelor lui Solongo, deşi îi venea, totuşi, greu să-şi spună că şase milioane de morţi puteau să nu fie parte dintr-o istorie a tuturor Prietena lui îşi continuase, cu lacrimi în ochi, demonstraţia, explicându-i că, de atunci încoace, istoria evreilor trebuia judecată numai în contextul relaţiilor cu Palestina, şi că nici cele trei milioane de victime ale Khmerilor roşii din Cambodgia şi nici milionul de etnici tutsi omorâţi în Ruanda nu făcuseră parte din istoria mongolilor Yeruldelgger se cutremura adesea gândindu-se la cinismul şi egoismul acestei lumi În ciuda argumentelor lui Solongo, nu putuse, la vremea aceea, să îşi astâmpere interesul pentru micul nucleu neonazist şi descoperise destul de repede că era vorba despre o bandă de tineri, ignoranţi şi inculţi, mai mult naţionalişti decât fascişti, pentru care Hitler era, ca Genghis Khan pentru Occident, doar un soi de erou exotic un pic cam brutal, care însă restituise mândria şi grandoarea poporului său Adolf Lupul nu vedea în Hitler autorul genocidului, în acelaşi fel în care occidentalii nu vedeau în Genghis Khan ucigaşul care omorâse un milion de oameni în timpul asediului Bagdadului Nu vedeau tiranul în cinstea căruia, de-a lungul distanţei de kilometri dintre locul în care îşi dăduse obştescul sfârşit, în asediul de la Ning Hia, şi cel al mormântului în care a fost aşezat, orice fiinţă vie întâlnită pe drum fusese ucisă, sub pretext că avea să crape de fericire să îl slujească pe lumea cealaltă! Cel care pusese să fie distruse două mii de moschei în Persia şi Iran, cu tot cu miile de cărţi şi pergamente de o valoare inestimabilă pe care le adăposteau Imbecilii aceştia neonazişti à la mongole nu erau capabili nici măcar să găsească Germania pe harta globului pământesc, dar asta nu-i oprea nicidecum să creadă cu toată tăria că Hitler construise un Reich de o mie de ani care mai supravieţuia şi astăzi, iată, prin reuşita economică a Germaniei actuale Pe Yeruldelgger începuse să îl îngrijoreze acest mic nucleu din momentul în care observase că tot mai multe facţiuni naţionaliste de toate formele şi culorile băteau drumul din Europa sau din noile republici ruse ca să stabilească relaţii cu el Mongolia descoperea turismul ca pe o a doua sursă majoră de venituri, alături de extracţia de minereuri, şi prin urmare nu se putea ca imaginea ei turistică să fie pătată Poziţia oficială a superiorilor ierarhici ai lui Yeruldelgger era că aceste fanfaronade nu făceau decât să îi deranjeze, poate, pe câţiva turişti şi nu reprezentau, în sine, o ilegalitate Puteau fi, aşadar, tolerate, atâta timp cât nu erau comise infracţiuni sau alte delicte pedepsite de legea mongolă Mai mult, Yeruldelgger primise o sugestie de-a dreptul făţişă de la Mickey, Acvila Albastră, să înceteze orice anchetă în acest sens Conform acestuia, orice prezenţă perceptibilă a poliţiei putea fi înţeleasă ca discriminatorie şi provocatoare Ar fi putut, cu alte cuvinte, să aibă efectul contrar: acela de a determina radicalizarea grupului Numai că astăzi, Yeruldelgger se trezise cu doi chinezi emasculaţi, un al treilea sodomizat şi două femei mongole rase în cap Toţi cât se poate de morţi şi cu stele evreieşti scrijelite pe corp Spera, deci, ca măcar acum, în ceasul al doisprezecelea, superiorii săi vor fi nevoiţi să autorizeze redeschiderea anchetei asupra acestui grup de brute care-şi ziceau Lupii Albaştri Aşa că îşi permisese şi el să devanseze puţin programul, anticipând acordul mai-marilor să-i ierarhici atunci când organizase desantul din bar * Yeruldelgger îi ceru lui Oyun să-l conducă pe Adolf în sala de interogatoriu şi să-l strângă cu uşa, dar fără să-i divulge motivul interpelării Fapt e că nu aveau nici urmă de probă împotriva lui Nimic care să-l asocieze, nici direct, nici indirect, cu uciderea chinezilor şi a celor două femei, în afară de apartenenţa lui afişată public la gaşca nazi şi stelele evreieşti crestate pe trupurile victimelor Nu era, pe scurt, nici pe-aproape genul de asociere directă cerută de lege De data aceasta, Yeruldelgger nu făcea, într-adevăr, decât să mizeze pe convingerea personală că omorul avea la bază un soi de rasism cu motivaţii naţionaliste, şi să dea frâu liber furiei pe care i-o provoca însăşi existenţa acestui grup de zăltaţi de care fusese prea mult timp ţinut la distanţă Iar Adolf era cea mai bună alegere dacă voiai să agiţi un pic spiritele tendinţei Reich Şi-apoi, până la urmă, acest individ care se credea un fel de mic Führer era suficient de idiot ca să reuşească să se incrimineze singur, poate, cu ceva ce le-ar permite să-l bage la răcoare până mai avansau cu ancheta Aşadar, Oyun dădu drumul interogatoriului, alături de Chuluum Adolf se dovedi curând lăudăros şi arogant, dar ceea ce o neliniştea instinctiv pe tânăra inspectoare era încrederea de sine pe care o detecta dincolo de fanfaronadele lui Tipului nu-i era frică Se gândise, la început, că poate nu-i era frică de ea fiindcă era femeie Presupunerea corespundea psihologiei acestor naţionalişti care se dovedeau mereu nişte cretini macho siniştri Dar, pe măsură ce avansau cu întrebările şi răspunsurile, Oyun înţelese că situaţia lui nu-l speria deloc Pe tip nu-l speria faptul că fusese arestat cu brutalitate, fără niciun motiv, în public, de către organele de poliţie Dacă eşti nevinovat, protestezi El, nu Dimpotrivă, părea chiar să se amuze şi nu era prima dată când Oyun vedea acest gen de comportament Era specific fie imbecililor absoluţi, fie vinovaţilor care caută să câştige timp, fie, în fine, celor care se ştiu de neatins — Pentru cafteala aia m-aţi adus aici? întrebă deodată Adolf, surprinzând pe toată lumea — Da, răspunse inspectoarea, pe fază, cu tot aplombul de care era în stare — Care dintre ele? o provocă Adolf — Ştii tu foarte bine care! — Aha, deci aşa! Coreeanul de alaltăseară? Dacă nici ăla nu şi-a cerut-o! — Cum adică „şi-a cerut-o”? — Păi fii atentă, veneticul ăla îşi găseşte să intre tocmai la mine în bar ca să întrebe drumul spre un ştiu-unde Nu provocare se cheamă asta? — Şi ăsta era un motiv să-i rupeţi oasele? se prefăcu Oyun indignată, neştiind încă despre ce încăierare era, de fapt, vorba — Era coreean! îi scăpă lui Adolf pe un ton definitiv — Dar ceva chinezi n-ai caftit? riscă ea — Chinezi caftim în fiecare seară Toţi sunt nişte scursori — De ce? — Pentru că sunt chinezi, pentru că sunt invadatorii noştri, pentru că ne jefuiesc bogăţiile şi ne pervertesc tradiţiile şi pentru că sunt comunişti, ca ăia din fostul regim Poftim, motive, mai vreţi? Vă mai trebuie? — Dar alaltăieri, noaptea târziu, nu s-a întâmplat cumva să cafteşti nişte chinezi? — Alaltăieri alaltăieri Ce-am făcut eu alaltăieri? Adolf ezită şi făcu o mutră gânditoare — A, nu, alaltăieri nu Alaltăieri noapte am fost ocupat să i-o trag unei puicuţe — A, da? Adică există fete cărora le place de tine? — Şi-ncă cum! se lăudă panarama nazi, dându-şi aere — Ce-or fi găsind la tine, mă depăşeşte, se strâmbă Oyun — Ia dă-ţi tu fustiţa jos, că te lămuresc! Mâna lui Chuluum îi plesni instantaneu un dos de palmă violent peste faţă Tipul se clătină pe scaun şi se agăţă de masă ca să nu cadă — Fii politicos cu doamna inspector şi răspunde-i la întrebări La cea mai mică măgărie primeşti câte una Ai priceput? — Păi ea a zis că vrea să se lămurească, răspunse panarama nazi cu fanfaronadă Se aşteptase la aceeaşi palmă, numai că Chuluum îl izbi cu cealaltă mână De data aceasta, Adolf se răsturnă de pe scaun şi Chuluum văzu în sfârşit în ochii lui ceea ce aştepta: multă surpriză şi un pic de frică Chuluum mai înţelesese şi că siguranţa pe care o afişa individul în situaţia aceea era deranjantă, dar şi că puterile tipului se cam opreau aici Brutei îi era frică Îi era frică de lovituri Chiar dacă era adevărat că îi ardea de „cafteală”, cum îi plăcea lui să zică, cu siguranţă nu se băga în linia întâi Era, mai degrabă, genul care dădea ordinele, lăsându-i pe alţii să se cotonogească, şi care îi termina pe cei deja căzuţi la pământ Chuluum ştia acum foarte bine că-l are la mână pe papagalul din faţa lui Şi Oyun îşi dăduse seama Îşi reluă interogatoriul — Deci alaltăieri erai cu o fată — Deah! lătră Adolf — Da, doamna inspector! îl corectă Chuluum ridicând la el o mână cu cinci degete răşchirate — Da, doamna inspector, repetă celălalt, înghiţindu-şi furia — Bănuiesc că are şi-un nume această iubitoare de eroi romantici — Da, doamna inspector! răspunse Adolf cu o notă de satisfacţie în glas — N-o face pe prostul şi scuipă numele! ordonă Chuluum, ameninţându-l din nou cu mâna — Spune-i să nu mă mai lovească! ceru Adolf întorcându-se la Oyun Palma deschisă a lui Chuluum îl izbi drept în frunte şi îl făcu să alunece pe spate cu scaunul — Prea târziu! îi lansă poliţistul, în timp ce îl urmărea din ochi cum se ridică şi se aşază la loc Acum, fă bine şi dă-i doamnei inspector numele fetei A, şi mai e ceva: te rog eu mult, fii politicos! — Hei, nu aşa trebuia să fie! se miorlăi Adolf, ridicându-se din nou în picioare — Ciocu’ mic şi răspunde la întrebare! zbieră Chuluum, punându-l la pământ cu o nouă lovitură — Nu aşa trebuie să fie! repetă Adolf — Tacă-ţi fleanca! urlă poliţistul, pocnindu-l din nou — Ce nu trebuia să fie aşa? întrebă colega acestuia, oarecum contrariată de reacţia lui violentă — Ne doare-n cur! zise Chuluum izbindu-l din nou pe Adolf Ce vreau eu s-aud e numele fetei Dar asta, desigur, dacă fata chiar există! — Ei, bine? se agită Oyun 10 E Saraa! Yeruldelgger examina pe ecranul iPhone-ului fotografiile făcute la locul în care o găsiseră pe fetiţă Oyun intră fără să bată la uşă — Ei? V-a zis ceva interesant? — I-au scăpat lui câteva chestii care ne permit să-l reţinem un pic, dar pentru chinezii de la uzină şi treaba cu femeile din piaţă are alibi — A, da? O cină cu Goering? — Cu cine? — Lasă Şi în ce constă alibiul ăsta? — O fată Zice că şi-a petrecut noaptea cu ea — O fată? Tu chiar vorbeşti de-un alibi adevărat, deci! Păi atunci faceţi-i o vizită şi înmuiaţi-o un pic cu ajutorul lui Chuluum, ca să fim siguri — Ascultă, Yeruldelgger, prefer să nu Aş prefera să te duci tu Ridică ochii la ea, dar constată că îi evita cu încăpăţânare privirea Nu o mai văzuse niciodată eschivându-se astfel — Poftim? Oyun! — Nu te supăra pe mine, Yerul E din cauză că fata asta — Fata asta, ce? Ce-i cu fata? Care-i treaba cu fata? — E fiică-ta E Saraa! 11 În felul lui — Deci te-ai ascuns, ha? Ţi s-au fleşcăit boaşele, sau ce? Să te ascunzi tu aşa, dincolo de astea Crezi că nu ştiu că eşti acolo? Bă poliţai voyeur ce eşti! Ia zi, băi, ţi se întoarce stomacul pe dos, sau nu? Recunoaşte că ţi se-ntoarce stomacul pe dos! Saraa făcea treişpe-paişpe prin sala de interogatoriu Era îmbrăcată în haine de piele neagră, arăta pe jumătate goth, pe jumătate biker, avea buzele violete pline de inele şi sprâncenele complet epilate Părul ei roşcovan era ciopârţit cu foarfecă, coafat cu gel într-o freză stil ţepi şi avea ochii conturaţi tare cu negru O insignă veche cu miticul logo tongue & lips de pe Sticky Fingers-ul Stones-ilor îi atârna, prinsă strâmb, pe tricoul negru Era urâtă, supărată şi mândră de asta Posedată de o supărare arţăgoasă, o furie în toată regula, mai precis, pe care încerca să şi-o stăpânească Dar care îi scăpa de sub control la cea mai mică amintire a celui căruia i se adresa La fiecare invectivă, arăta cu degetul către oglinda despre care ştia foarte bine că, din spate, e transparentă şi se căznea să surâdă cu cât mai multă cruzime, deşi ochii îi străluceau mai degrabă a cocaină şi a lacrimi de ură — Nu te scoate din minţi, mă? Carne din carnea ta să se fută cu un golan! Te scoate din minţi, bă, te scoate! Da măcar ăla fute, măcar ăla e viu, e un tip, e-un tip adevărat Ăla nu ţine să se pitească după insignă şi armă ca să caftească lumea, băi! Aşa că n-a, ce să vezi, da, fetiţelu’-lu’-tăticuţu’ îl lasă să i-o tragă, mă, pe el şi pe toată banda Şi după ce-au terminat, le mai cere Pentru că asta te scoate pe tine din ţâţâni, băi! Că nu mai sunt fiică-ta, sunt femeia lor Da chiar, mă, tu mai ştii ce-i aia o femeie, moşneag libidinos ce eşti? Ia uite-aici, zise ea, rupându-şi deodată tricoul cu un gest furios şi provocator, dac-ai mai avea pe undeva perechea aia de chestii, asta ar cam trebui să ţi-o scoale, nu crezi? Ia uite-aici, băi, ţâţe adevărate de femeie! Se lipi de oglindă, strivindu-şi sânii de ea, şi căută din priviri, în propria reflexie, ochii lui Yeruldelgger — Mai ştii tu ce-s alea ţâţe adevărate, mă? Da’ ia stai! Ce-i aia pizdă, mai ştii? 0 pizduţă, mă, îţi mai aminteşti tu cum arată pizduţa? În anticamera sălii de interogatoriu cufundate în întuneric, în spatele oglinzii, Yeruldelgger părea de marmură Ochii lui nu-i părăseau niciun moment pe cei ai lui Saraa, refuzând să vadă orice altceva Însă Solongo, care stătea în picioare lângă el, îi simţea tensiunea în tot corpul Era ca o bucată de granit gata să explodeze sub puterea îngheţului Era în stare să crape în tăcere în secunda următoare Să se spargă într-o grămadă de pietricele cu canturi tăioase, ştiind că nu ar valora, oricum, nimic mai mult pentru fiica lui decât atât Cât o grămadă de pietricele Şi pietricelele nu ştiu să plângă Dar Solongo, da! Îşi pusese mâna pe umărul lui Yeruldelgger Ştia câtă dragoste mai exista, încă, în sufletul lui, vedea jerbele de ură care ţâşneau din Saraa şi se întreba, plângând, cât mai avea, oare, să dea pe dinafară unul dintre ei până când în celălalt va fi secat totul Oyun era şi ea de faţă, stătea pe cât de tăcută, pe-atât de atentă Când Solongo văzu că Saraa îşi dă jos pantalonii şi-şi rupe chiloţii ca să le arate sexul, arcuindu-se de spate ca un puştan care face pipi, dădu fuga afară din anticameră şi intră în sala de interogatoriu — Saraa, te rog, te rog, o imploră ea pe tânără, apropiindu-se Saraa abia dacă o învrednici cu o privire Arătă doar cu indexul către ea ca s-o oprească în loc, într-un gest care se voia explicit ameninţător şi se răsuci imediat spre oglindă — Deci nici măcar n-ai coaie să vii tu, ha? Îţi trimiţi târfa aicea, mă? Da’ ia zi-mi tu, ia zi-mi tu cum ţi-o trage ţie ăsta? o întrebă ea brusc pe Solongo Îţi vâră sula aia antică între craci aşa, de-a-mpicioarelea, de te lipeşte de dulapurile de la vestiar, hmm? Hai, zi, tu! Aşa face? Sau ţi-o înfige-n cur, de-a capra, peste xerox? Apoi se-ntoarse iarăşi spre oglindă — Bă, da’ Auzi? N-ai avea chef să ţi-o tragi şi tu, bă, măcar o dată, cu o pizduţă tinerică, în loc s-o tot pompezi atâta pe băbăciunea asta? Ia, hai, vino-ncoace! Uite, te-aştept! Ia vino să mă fuţi, mă, dacă te ţine, te-aştept! Te-aştept! Dar Yeruldelgger nu mai era demult în spatele oglinzii Era deja în încăpere, în spatele ei Când îi văzu reflexia, fata abia dacă apucă să se răsucească pe jumătate Palma pe care i-o trăsni tatăl ei o propulsă până în colţul celălalt al camerei, unde se rostogoli ca o păpuşică de cârpă De această dată, lacrimile jucau în ochii comisarului, deşi zărise ceva, în treacăt, şi în cei ai lui Saraa Semnul momentan al unei frici confuze Era o frică de furia şi de violenţa lui, desigur, dar în acelaşi timp, şi mai ales asta, un fel de frică de propriile ei cuvinte Solongo se grăbi să o ajute pe adolescenta pe jumătate inconştientă, iar Oyun se aruncă în faţa şefului ei, ca să-l blocheze Deşi, în adâncul ei, ştia: Yeruldelgger nu ar fi lovit-o a doua oară Comisarul nu îşi lovise fiica de furie sau din răzbunare O lovise ca să le protejeze pe cele două persoane pe care le iubea: Saraa însăşi, şi Solongo Oyun avusese deja ocazia să simtă asta pe propria piele, uneori, în timpul câtorva operaţiuni care cereau forţă fizică şi ea fusese în pericol În adâncul inimii ei păstra în secret din acele amintiri impresia, atât de preţioasă pentru ea, că şi pe ea o iubea Într-un fel În felul lui 12 Îmi place la nebunie! Mickey îl convocă imediat ce se răspândi vorba despre incident Yeruldelgger împinse uşa biroului cu mare întârziere şi intră fără să bată, întrerupându-l din dictarea unei note de serviciu Alungă, astfel, o secretară deopotrivă provocatoare şi sperioasă, care dispăru din încăpere cu plecăciuni timorate Yeruldelgger îşi zise că, probabil, tot departamentul era deja la curent Refuză invitaţia de a lua loc şi rămase în picioare în faţa biroului superiorului său, superior pentru care, de altfel, nu nutrea un respect deosebit — N-are niciun rost să mă aşez, ştiu ce vrei să-mi zici Mickey îşi împodobise pereţii à l’américaine, cu diverse amintiri şi suveniruri flatante Majoritatea diplome puse în ramă, plus un perete întreg de fotografii cu: el şi alţi poliţişti, el şi viitori miniştri, el şi actuali miniştri, el la o ceremonie de acordare de medalii, el primind o medalie, el în ATV alături de o gaşcă de coreeni cu căşti pe cap, el cu un urs drept trofeu de vânătoare, el în stagiul de la FBI, Quantico, el în stagiu la Moscova, el în vacanţă la Disneyworld în Florida, el şi iar el — Nu permit ca suspecţii mei să fie maltrataţi, afirmă Mickey Şi, cu atât mai puţin, martorii — Tu vorbeşti? — N-o face pe tâmpitul, Yeruldelgger Tot nu te-ai săturat de traiul ăsta al tău pe muchie de cuţit? Cam de câte ori, până acum, ai fost pe-aproape să-ncasezi un avertisment? — N-am stat să le număr, răspunse comisarul, păstrându-şi calmul Norocul meu că te ocupi tu cu asta — De patru ori, deja, îi aminti Mickey De data asta nu te mai las să te scoţi De ce ai lovit-o? — Tu n-ai fost acolo s-auzi ce era la gura ei! — Asta nu-ţi dă dreptul să o loveşti E vorba de un martor — E fiică-mea, corectă Yeruldelgger — Aici, e martor Dacă te încăpăţânezi să o vezi ca pe fiică-ta, atunci lasă baltă cazul — E decizia ta — Ce alte cazuri mai ai pe rol în momentul ăsta? — Cadavrul unei fetiţe îngropat în sălbăticie, în Khentii, între Jargaltkhaan şi Delgerkhaan, la sud de râu — Un mormânt tradiţional? Iar treburi din astea cu reînvierea de-aiurea a riturilor ancestrale? — Nu, e vorba de-o crimă În cel mai fericit caz, un accident — De ce spui asta? — Pentru că oasele sunt fracturate şi puştoaica a fost îngropată pe tricicletă — Pe tricicletă? Mickey se ridicase din scaun Dădu o tură de birou şi se apropie de Yeruldelgger, apucându-l de braţ şi proţăpindu-se în faţa unei hărţi imense a ţării, care ocupa un perete întreg — O tricicletă, ce chestie! Unde ziceai că e asta? Yeruldelgger îi arătă locul în care nomazii găsiseră trupuşorul zdrobit al fetiţei — Mda! făcu Mickey Păi e cam departe de Bator! Ţi-au trebuit, cât, două, trei ore cu pârţâitoarea s-ajungi până acolo, nu? Ascultă, las-o încolo pe asta cu fetiţa, îi plasez eu lui Chuluum cazul Ăla are curu’ mai tăbăcit ca al tău, încercă el o glumiţă Rămâi tu pe afacerea cu chinezii, dar n-o mai interoga pe fiică-ta tu însuţi, m-ai înţeles? Şi gândeşte-te să-ţi iei şi câteva zile de concediu, bine? Îl conduse la uşă, ghidându-l cu palma pe spate, ceea ce era un mod aproape elegant de a-l da afară — Îmi pare tare rău pentru Saraa, îi mai strecură, înainte să-nchidă uşa Ai grijă de tine! Şi Yeruldelgger se trezi pe culoar Mickey, ce nume de imbecil! îşi zise Câţiva paşi mai departe, pe coridor, dădu de Oyun, care tocmai ieşea din sala de interogatoriu — Ei? întrebă ea — Tu prima — Saraa confirmă Atât Nu vrea să ne spună nimic altceva — Eu am pierdut-o pe puştoaică — Cum aşa? — Mickey mi-a luat cazul Vrea să i-l dea lui Chuluum Preferă să mă concentrez pe chinezi, dar fără să am dreptul de a o interoga pe Saraa — Şi ce-ai să faci? — Sufletul micuţei e-n grija mea Unchiaşul mi-a încredinţat-o mie şi la noi nu se face să-ţi calci cuvântul dat N-am de gând s-o îngrop la loc şi să arunc cu pământ peste ea O descurcăm noi cumva — Şi mai ce, altceva? întrebă Oyun, care-l cunoştea deja prea bine — Mă duc s-o interoghez pe Saraa Oyun îi trânti un pumn cât putu de serios în umăr, dar nici măcar nu izbuti să-l urnească din loc — Mamă, ce-mi mai place să lucrez cu tine! zise ea, urmându-l spre sala de interogatoriu Îmi place la nebunie! 13 De ce nu Bambi? În biroul lui, Mickey se concentra intens, pregătindu-se să trimită după inspectorul Chuluum Rareori folosea el însuşi telefonul Plăcerea lui cea mai mare, între avantajele pe care i le oferea postul în care se afla, era să dea comenzi unei secretare Şi să aibă grijă tot timpul să-şi respecte nivelul ierarhic Ţinea foarte mult la această diferenţiere în raport cu oamenii care se ocupau cu munca de teren El nu mai era de-ai lor, ci ei erau de-ai lui El, acum, aparţinea clasei celor care dădeau ordine Trebuia să privească spre înălţimi Spre cele mai înalte culmi La urma urmei, el decisese să fie acvilă, nu? Chuluum era doar un inspector tânăr care se uita la prea multe seriale americane Cu siguranţă, asta se întâmpla şi din cauză că avea o meclă de june-prim care-i permitea să se identifice cu toţi eroii Semăna puţin cu Andy Lau la tinereţe şi nici cu fizicul nu stătea deloc rău, în costumele alea ale lui bleumarin la patru ace Mickey fusese instantaneu gelos pe el din momentul în care-l integrase în echipă, dar realizase că Chuluum nu reprezenta, totuşi, un pericol pentru cariera lui Nu avea aspiraţii de învingător, cum avea el Punându-l în subordinea lui Yeruldelgger, Mickey îi neutralizase ambiţiile şi îi redirecţionase resentimentele spre dinozaurul ursuz care, spre deosebire de june, ar fi putut foarte bine să-i pericliteze proiectele Numai că ştiuse să-l lase pe acesta din urmă să se împotmolească singur în câteva afaceri nasoale şi într-o viaţă personală dezordonată De fapt, Mickey nu trebuise să mişte niciun deget După moartea fiicei lui celei mai mici, bătrânul poliţai se scufundase de unul singur şi, de cinci ani încoace, de când Mickey fusese investit în acest post care ar fi trebuit, în mod normal, să-i revină lui Yeruldelgger, căpitanul se mulţumise să stea să se uite la el cum se bălăceşte în viaţa aceea distrusă a lui, încercând să o scoată, cumva, la liman Astăzi totul era în ordine, ambiţiile lui bine strunite şi serviciul sub control Mai puţin Yeruldelgger, bineînţeles, pe care trebuia să îl chemi tu, personal, pentru că nu răspundea niciodată de la primul apel al secretarei şi-apoi îţi dădea buzna prin birou când îl tăia pe el capul, fără să bată la uşă sau să se anunţe Dar nimic din toate astea nu-l mai îngrijora pe Mickey Yeruldelgger nu mai era decât un dinozaur pe cale de dispariţie, care avea să se înece în propria lui mizerie Într-o zi, cineva îi va găsi scheletul îngropat în argilă, ca al velociraptorilor din pământurile roşii de la Flaming Cliffs Dintr-un simplu gest, fără să arunce nici măcar o privire într-acolo, Mickey îl autorizase pe Chuluum să intre Dar nu-i adresase, încă, niciun cuvânt Se prefăcea captivat de un dosar important, despre care până şi Chuluum ştia foarte bine că era nesemnificativ Toată lumea îi ştia jocul Inspectorul rămase câteva minute lungi în picioare, la o distanţă respectuoasă de birou, cu mâinile împreunate la spate În sfârşit, Mickey închise dosarul — Chuluum, am decis să îi iau lui Yeruldelgger cazul cu puştoaica, cel la care lucra zilele trecute — Tu eşti şefu’ — Yeruldelgger nu se va mai ocupa de asta Iar tu vei conduce ancheta în locul meu — Cum vrei! — Vei fi singurul care se va ocupa de povestea asta şi vei lucra pentru mine, ai înţeles? — Am înţeles — Vreau un raport pe scurt seară de seară Eu iau deciziile, iar tu le execuţi Asta-i tot Cum Mickey îşi luă din nou de pe masă dosarul de mai înainte, deschizându-l şi concentrându-se asupra lui, inspectorul Chuluum consideră că întâlnirea se terminase Îl salută pe căpitan, care nu îi răspunse, şi se îndreptă spre uşă Tocmai voia să o deschidă când Mickey îl interpelă — Chuluum! — Da? — Toată povestea asta nu are niciun fel de importanţă anume, să nu-ţi faci iluzii Eu pe tine vreau să te testez Aşa că vezi să nu mă dezamăgeşti — Nicio problemă! făcu inspectorul, ieşind din birou Mickey, ce nume de bou, îşi zise el, ridicând ochii-n tavan De ce nu Bambi? 14 Şi cu asta, gata, căraţi-vă amândoi! — Ascultă, Saraa, n-am de gând să mă scuz pentru ce am făcut şi n-o să-ţi cer nici ţie s-o faci Trebuie doar să-mi confirmi câteva chestii pentru anchetă, de atât am nevoie acum Saraa stătea ghemuită pe scaun, înfăşurată în pătura cu care o acoperise Oyun cât timp zăcuse inconştientă pe jos, în colţul camerei Îşi strângea cu braţele încrucişate picioarele îndoite, bărbia i se sprijinea pe genunchi, iar privirea ei neagră şi fixă ţintea drept în ochii tatălui ei Şi nu scotea un cuvânt — Deci chiar erai cu individul ăla, în noaptea cu pricina? — — Între ce ore ai fost acolo? — — Vorbim despre crime aici, Saraa! Cinci asasinate! Cinci! — — Crime, torturi, acte de barbarie Nu crezi c-ar fi, poate, mai bine să trecem puţin peste micile noastre duşmănii familiale? — — Poate chiar ai fost cu el şi dacă da, te priveşte Dar dacă nu, atunci asta poate deja să-nsemne cu totul altceva, în cazul tău O să ţi se-nfunde pe mult, pe foarte mult timp, Saraa — — Ascultă, Saraa, dacă tu crezi că purtându-te în felul ăsta o să-mi faci mie vreun rău, te înşeli Singura care va avea de suferit, dacă-i pe-aşa, eşti tu Pe mine, voi toţi m-aţi făcut deja să sufăr îndeajuns încât să nu mai pot să simt niciun fel de durere înăuntrul meu, poţi să pricepi treaba asta? Nu mai pot, niciodată Ştiu că încerci, dar n-o să poţi niciodată să mă faci să sufăr mai mult decât am suferit deja Nu te mai chinui cu prostii Zi-mi doar unde erai în noaptea aia — Yeruldelgger oftă adânc, apoi scoase pe măsuţa din sala de interogatoriu o carte pe care o împrumutase de la Alianţa Franceză, atunci când fusese să consulte arhiva împreună cu Solongo O deschise la o fotografie întinsă pe două pagini Înfăţişa stivele de cadavre descărnate, înghesuite în curţile lagărului de concentrare de la Dachau, Germania, aşa cum arătau ele pe timpul regimului nazist Yeruldelgger începu să întoarcă maşinal paginile, fără să o scape pe Saraa din priviri Într-o altă fotografie, aceleaşi corpuri scheletice dezbrăcate, fantomatice şi lipsite de ultima urmă de pudoare, în mijlocul ninsorii, aşteptând la coadă spre camera de gazare Apoi fotografii în care nu se putea discerne dacă era vorba de victime sau de supravieţuitori La fiecare filă pe care o întorcea, Yeruldelgger cita din memorie legenda fotografiei În tot acest timp, Saraa se străduise să nu-şi mute privirea din tavan, dar litania tatălui ei sfârşise prin a o convinge să-şi coboare ochii asupra imaginilor Nu trădă niciun fel de emoţie, însă privirea ei nu se mai dezlipi de ceea ce vedea — Mizerabilul ăla cu care te culci tu, sau cu care pretinzi că te culci, ca să-l protejezi, poartă uniforma celui care a conceput, comandat şi organizat toate astea, Saraa Acest dictator dement pe care el îl admiră atât şi de la care se revendică până la pierderea propriului nume nu doar că a aruncat lumea întreagă într-un război care s-a soldat cu şaizeci şi cinci de milioane de morţi, dar a ordonat, în plus, din ură pură, exterminarea a şase milioane de fiinţe umane Bărbaţi, femei, bătrâni, copii Cei pe care îi vezi în fotografiile astea Apoi etală, deasupra ultimei fotografii din lagărul de la Dachau, fotografiile făcute la locul celor două crime, cea împotriva celor trei chinezi şi cea împotriva celor două femei spânzurate şi rase în cap — Acum, cel despre care susţii că e amantul tău e suspectat că ar fi participat la astea! Deci vezi tu, Saraa, dacă tu-mi zici că te-ai culcat cu un astfel de individ, sau mai rău, dacă pretinzi că ai făcut-o, ca să îmi scape, treaba asta, venind de la propria mea fiică, ar trebui să mă lovească mai rău decât orice Numai că eu, ţi-am mai spus, nu mai pot simţi nicio durere aici, înăuntru Aici, înăuntru, eu am murit de prea mult timp Nimeni nu mă mai poate răni Nici măcar tu, îngeraşul meu drag Adună fotografiile cu un gest obosit, strânse frumos teancul şi se ridică Era prima dată când fiica lui îi urmărea mişcările, cu ochii în călcâiele lui, fără ca totuşi să îndrăznească să i le privească, în timp ce el se îndrepta spre ieşire Ajuns lângă uşă, Yeruldelgger îşi amână gestul de a o deschide — N-ai decât să rămâi mută, Saraa, eu am prea puţină nevoie de răspunsurile tale Ele vor veni şi singure pe măsură ce avansează ancheta Dar tu vei rămâne singură cu ura ta Iar eu, cu fantomele mele Poţi să te cari unde vrei, eşti liberă El va rămâne aici În seara asta, oricum ar fi, n-o să te culci cu el Nici în realitate şi nici în vis Ieşi din săliţa de interogatoriu refuzând să vadă lacrimile strălucitoare din ochii fiicei lui Se întrebă, mult timp după aceea, însă, dacă şi ea, în acea zi, le văzuse sclipind pe ale lui Puţin mai târziu, Yeruldelgger le ceru lui Oyun şi Chuluum să i se alăture, ca să discute cu ei planul de bătaie pentru zilele următoare Îi anunţă că urma să o elibereze pe Saraa şi, de asemenea, le spuse că a doua zi dimineaţa vor fi nevoiţi să îi dea drumul lui Adolf, din moment ce fata îi confirma alibiul Le ceru să organizeze o operaţiune discretă de filaj pentru următoarele douăzeci şi patru de ore, în ideea de a urmări pe cine aveau cei doi să contacteze imediat după eliberarea din arest Oyun acceptă să o fileze pe Saraa, dar Chuluum se lăsa puţin mai greu convins în ceea ce priveşte urmărirea lui Adolf — Mickey mi-a încredinţat cazul puştoaicei cu tricicleta, argumentă el Nu-mi pot permite să pierd timpul cu filaje inutile N-avem nicio dovadă împotriva individului, nici măcar un indiciu, doar intuiţiile tale, Yeruldelgger, pentru că vorbeşti şi tu un pic de franceză, iar Adolf e nazi şi cele două femei au fost rase în cap Aşa că n-ai decât să-l filezi tu! — Dar ce mai e şi balamucul ăsta cu fetiţa cu tricicleta? interveni Oyun Cum adică? — Asta vrea să însemne că Mickey i-a luat cazul lui Yeruldelgger şi mi l-a transferat mie Ai o problemă cu asta? — Şi încă cum! E cazul lui El e cel care şi-a tăbăcit fundul două sute de kilometri cu pârţâitoarea El a cules indiciile şi mărturiile Tu nici măcar nu ştii cum arată scena crimei Nici n-aş băga mâna în foc, de fapt, că ai scos vreodată nasul afară din Ulan-Bator, tu cu costumele tale de fiţe! îşi pierdu cumpătul colega lui — Scena crimei o să mă duc să o văd, iar cu indiciile, închipuie-ţi că ştiu şi eu ce am de făcut! replică Chuluum — A, da? Bănuiesc că ai de gând să faci căcatu’ praf, cum ai făcut şi cu chinezii O să uiţi şi pe-acolo ceva gen o tufă întreagă de păr de femeie? Noroc că s-a uitat el Dacă era după tine, n-am fi pierdut din vedere decât singurul mijloc de a stabili legătura materială care lega cele două scene ale crimei! — Bun, ce-ar fi să terminăm cu prostiile! le-o tăie Yeruldelgger Oyun, treci şi ocupă-te de Saraa Iar tu, Chuluum, o să faci cum îţi spun eu şi-ai să-l filezi pe nazist Dacă vrei să te ocupi ce ancheta cu puştoaica, o să te descurci şi tu ca toată lumea: o să faci ore suplimentare Şi cu asta, gata, căraţi-vă amândoi! 15 îi înroşi ochii şi îi biciui mintea Nu exista apariţie mai clasic post-sovietică decât vechiul Nissan Cube gri-verzui, modelul din 2004, al lui Oyun Ai zice că stiliştii japonezi, reputaţi în lumea întreagă ca maeştri absoluţi ai artei copierii, se strofocaseră anume să reproducă într-adins toate erorile de design ale tuturor utilitarelor ruseşti din vremea Războiului Rece Rezultatul era o maşinuţă cu patru uşi sub formă de cutie şi fără niciun dumnezeu Din faţă, avea neutralitatea îngrozitoare a unui automobil foarte folosit de Stasi în fostul RDG, iar din spate, brutalitatea oarbă al unui furgon militar din dictaturile bananiere Oricât s-ar fi străduit micul Pikachu din cauciuc atârnat la oglinda retrovizoare să o deghizeze, Cube-ul rămânea, oricum ai lua-o, o maşină de poliţai Nu trecea zi fără ca Oyun să se întrebe ce avusese în cap când alesese tocmai modelul ăsta Oricum, acum nu mai avea ce să facă altceva decât să aştepte să se mai demodeze încă puţin şi să devină vintage, după conceptul occidental, cam ca vechile dubiţe UAZ Când o văzu pe Saraa ieşind din clădirea poliţiei şi traversând parcarea ca să o ia spre bulevard, se prefăcu că se caută prin buzunare după ceva, evitându-i privirea Găsi cu această ocazie, spre bucuria ei de gurmandă, un rest de biscuiţi picanţi cu lapte praf într-o pungă pe care o cumpărase săptămâna trecută de la o femeie săracă, în faţa Circului Naţional Scotocind cu degetele prin pachet după un biscuit, îi lăsă fetei timp să o pornească pe trotuarul care cobora de-a lungul sediului Curţii Supreme Repetă încă de trei ori operaţiunea înainte de a porni motorul şi urmărirea Din fericire, în Ulan-Bator circulaţia era, ca totdeauna, într-atât de anarhică încât, dacă îţi propuneai să urmăreşti un pieton cu maşina, târându-te în trafic în viteza întâi, nu reuşeai să stârneşti mai multă isterie în comportamentul celorlalţi şoferi Sau, oricum, nu produceai un impact sesizabil în isteria generală Nu exista, deci, riscul ca Saraa să se întoarcă, uimită de claxoanele furioase Oyun conduse până la noua clădire cu pereţi-oglindă a UB Bank, care domina acum vechiul portal tradiţional de lemn, şi luă curba spre sud pentru a o urma spre Peace Avenue Adolescenta călca cu nişte paşi crunţi şi apăsaţi care-i făceau pe trecători să-şi ferească privirea Doar cei mai bătrâni se uitau cum trece, fără să înţeleagă, şi se întorceau după ea, privind-o lung şi scuturând neîncrezător din cap Saraa reprezenta pentru ei această întreaga lume în mişcare ce răsărea şi se năruia deopotrivă în jurul lor, clădiri şi suflete, toate prinse în acelaşi vârtej haotic Puţin înainte de intrarea pe bulevard, în dreptul lui Flower Center, care, de altfel, nu era nici înflorit şi nici central, ci trist ca un capăt de linie de autobuz rusesc, Oyun o văzu rupând-o la fugă şi prinzând din mers un autobuz albastru Îşi puse biscuitul între dinţi şi înjură cu gura plină, scuipând firimituri mici pe parbriz şi pe tabloul de bord în timp ce schimbă într-o treaptă inferioară ca să prindă viteză şi să-l ajungă din urmă Autobuzul întorsese deja spre est şi, timp de aproape doi kilometri, Oyun fu nevoită să jongleze între schimbătorul de viteze şi volan pentru a păstra contactul vizual, înecându-se tot mai des cu firimiturile uscate de biscuit picant Saraa, ca un spirit tânăr şi rebel ce era, se trântise pe bancheta din spate a autobuzului şi Oyun îi vedea spatele de la ea din Nissan Curând, fata răspunse unui apel pe mobil şi se ridică să se pregătească de coborâre Se şi dădu jos imediat, în staţia 25, Ermiin San În disperare de cauză, Oyun trase pe dreapta pe trotuar, în ultima clipă, căci Saraa părea că nu avea de gând să meargă mai departe Se aşezase pe treptele de beton ale intrării unui magazinaş şi nu se mai mişca de acolo, fixând cu privirea cimentul ros al bulevardului Printr-un noroc, trotuarul era suficient de larg ca Oyun să poată aştepta acolo fără să fie reperată Se lăsă pe spătar, îşi scutură firimiturile de biscuit de pe tricou şi continuă să o supravegheze pe adolescentă O văzu din nou răspunzând la telefon, bănui, după mişcările capului ei, că începuse să se enerveze, probabil spunând că ajunsese deja la punctul de întâlnire şi că aştepta Apoi întoarse brusc capul în direcţia lui Oyun, care nu mai apucă să se ferească Numai că Saraa nu se uita la ea Privea bulevardul, dincolo de Cube-ul ei, şi poliţista deduse că ăla, aia sau ăia pe care îi aştepta se anunţaseră din direcţia aceea Câteva minute mai târziu văzu în oglinda retrovizoare cum se apropiau doi bărbaţi O salutară încă de la distanţă pe Saraa, care nu le răspunse nimic Oyun nu-i ştia din vedere Doi găinari mărunţi, după alură, care trecură de Cube fără să-i dea vreo atenţie Doi potlogari care se dădeau ultra-duri, evaluă ea Cel mai înalt purta un ghiozdan Adidas, pe care Saraa ceru, cu un gest răutăcios, să-l inspecteze Oyun o văzu scoţând din el două sticle de votcă, pe care le şi puse la loc imediat, semnalând dintr-o mişcare a umerilor către cei doi tipi că erau acceptabile Pe urmă o luară toţi trei în linişte la dreapta, pe o străduţă care urca din nou înapoi înspre nord * Era un cartier trist de blocuri-turn şi blocuri-lamă, imense, tronând în mijlocul unor terenuri neamenajate, din care nu fuseseră decupate, ici-colo, decât nişte parcări Oyun cunoştea întrucâtva zona Chiar în capăt, la stânga, nu mai departe de vreo opt sute de metri distanţă faţă de locul în care se afla acum, fusese invitată de două sau de trei ori la Altaï Mongolian Grill de către un poliţist de frontieră care-i făcea curte Puţin mai departe, pe dreapta, avusese o intervenţie în Mass Night-Club, cu ocazia unei încăierări între nişte coreeni Era un cartier rău-famat Imediat dincolo de Mass Night-Club, zonele defavorizate ale iurtelor din nord se întindeau pe câteva sectoare întregi Iar la marginea acelui ocean imobil de iurte eşuate la oraş se afla complexul enorm de locuinţe colective din sectorul doisprezece Mii de apartamente într-un total de vreo cincisprezece blocuri-lamă cu zece etaje şi având uneori o lungime de câteva sute de metri Studiind planurile cartierului sau fotografiile aeriene, mulţi încercaseră să găsească o logică acestei arhitecturi urbane Unii susţineau că, văzută din Soiuz, dispunerea imobilelor forma un mesaj scris cu litere chirilice, adresat cosmonauţilor Alţii vedeau acolo insolenţa secretă a unei grafii mongole interzise Fiecare căuta să descopere un simbol acolo, în ceea ce, de fapt, nu era decât unul dintre acele mari proiecte sovietice lipsite de orice urmă de gust sau raţiune Unul dintre acele conglomerate de vieţi dezumanizate care, în primă instanţă, îi strivea pe noii veniţi cu rigoarea lui exagerată, ca apoi sluţenia să le zdrobească, zi după zi, existenţa Dar care, cu siguranţă, îi făcuse să strălucească de fericirea visului socialist pe noii proletari inventaţi de către cei care plănuiau să-i exploateze docil, în schimbul unui minimum de confort Oyun îi urmări pe Saraa şi pe cei doi bărbaţi până în inima sectorului doisprezece Blocurile supraaglomerau tabloul acestui no man’s land al şantierelor părăsite şi al lucrărilor în veci neterminate, al parcărilor neasfaltate pline de şanţuri desfundate formate în noroi, al dalelor mari de beton fisurat în care fuseseră plantate leagăne din oţel pentru copii, ruginite acum pe sub vopseaua scorojită Un mare bloc-lamă sub formă de arc de cerc şi câteva mii de apartamente străjuiau intrarea în centrul acestei zone, iar interiorul semăna cu o fortăreaţă izolată şi abandonată, în care locuitorii, resemnaţi, se străduiau să supravieţuiască Avantajul lui Oyun era că Nissanul ei stil Stasi se confunda la perfecţie cu decorul acesta sinistru şi dezolant Văzându-i pe tineri intră în scara unuia dintre blocuri, îşi parcă maşina cu spatele cât putu de departe, astfel încât să aibă o perspectivă generală asupra zonei În holul blocului distinse câteva siluete de pici aşezaţi pe scări şi pe jos După-amiaza era pe sfârşite şi, sub ameninţarea apăsătoare a unei furtuni care stătea să se dezlănţuie, părea cu atât mai întunecată Se apropia scăpătatul soarelui Oyun coborî din maşină, se răzgândi, deschise din nou ca să îşi ia ce-i mai rămăsese din pachetul de biscuiţi, închise iarăşi la loc şi se îndreptă spre clădire Puştii o urmăriră cu neîncredere în timp ce se apropia Se făcu că nu-i vede, ocupată să crănţănească biscuiţii pe care-i pescuia unul câte unul din punguţă Erau copii născuţi în mizerie Pişicheri, mici pungaşi Înainte, cei ca ei locuiau cu toţii în reţeaua de ţevi pentru apă caldă, sub pământ, ca să supravieţuiască peste iarnă Acum erau toleraţi în scările blocurilor pe care puseseră stăpânire Oyun intră în hol fără să le adreseze un cuvânt, se opri drept în mijlocul lor şi se uită în toate părţile cu un aer surprins — Asta-i bună! Unde-i prietena mea? — — Prietena mea! E îmbrăcată în negru şi are o freză cu ţepi, ca o petardă! Unde s-a dus cu ceilalţi doi amici ai ei? Picii erau neîncrezători, dar unul dintre ei nu se putu abţine să nu pufnească în râs — Ce, aşa e! zâmbi Oyun, întorcându-se spre ţânc şi continuând să caute, făcându-se că plouă, în punga cu biscuiţi la care picii se zgâiau toţi cu mare jind Chiar are freza ca o petardă, nu? — Ba poate ca o bombă, vrei să zici! E explozivă, de-a dreptu’! pufni băiatul cu şapcă portocaliu cu mov, marcată cu emblema echipei Vikings din Minneapolis Râsul lui îi făcu pe toţi ceilalţi să explodeze, la rândul lor — Ba-i ca un foc de artificii! exageră un al treilea — Din şamponul acela al ei se face bomba atomică! Dimineaţa dă foc la fitil şi buuum, coafura-i gata! Râdeau cu toţii de mureau şi Oyun profită de moment Îi întinse fără niciun cuvânt punguţa celui care răsese primul, oferindu-i un biscuit Copilul ezită o secundă înainte să-şi pescuiască trataţia — Bun, deci unde e, totuşi, bomba noastră atomică? întrebă ea — Acolo, sus! — Acolo sus, unde? se grăbi Oyun, întinzându-i punguţa celui care răspunsese ultimul, uitându-se în altă parte Cinci din cinci, câţi număra mica trupă, prinseră mesajul — Acolo sus, la ultimul etaj! răspunse un altul, întinzând deja mâna după binemeritata recompensă — Acolo sus, la etajul zece? Uăi, eu nu mă urc pân-acolo! — Este lift! îi explică primul, oferindu-se deja voluntar să o conducă — În niciun caz! răspunse Oyun Sunt claustrofobă! — Eşti ce? — Adică mi-e frică de locuri închise Într-un ascensor, eu până la etajul zece mor! Toţi ţâncii se turtiră de râs, distrându-se amical pe seama ei — Nu, nu, eu nu urc Treaba ei, eu mă duc acasă! Şi-a tipilor la fel, n-au decât! Oricum, nu prea era mare lucru de capul lor! Voi îi ştiţi? — Nu, pe ăia de sus nu-i cunoaştem Prea multă lume trece pe-aici Tot felul de oameni se duc sus să bea, să fumeze şi să de toate, na, ştii tu ce vreau să zic, surioară! Aşa că n-avem cum să îi ştim pe toţi Pe ăştia doi nu i-am mai văzut niciodată, dar pe prietena ta, da, o vedem din când în când — Mda Ei bine, cu mine a terminat-o pe ziua de azi! Eu m-am dus Vrea cineva biscuiţii ăştia? Puştii se aruncară grămadă pe ea, care mai de care, să apuce punguţa — Hei! Să ne calmăm, zic! Vi-i las, dar numai cu condiţia să-i împărţiţi între voi Tu, zise ea către cel care vorbise primul, tu o să faci împărţeala În timp ce ei se certau, Oyun scoase o bancnotă din buzunar şi îl chemă din nou pe cel din care făcuse un fel de cap al bandei — Hei, hai să-ţi arăt ceva Dacă ei tot fac chef la etajul zece, aveţi şi voi dreptul să vă distraţi un pic Ia asta şi mergeţi toţi, împreună, să vă luaţi ceva de mâncare, ai înţeles? Fără alcool şi ţigări, promiţi? Puştiul îi smulse bancnota din mână şi toţi se înveseliră brusc, ca o şleahtă de călugăraşi la ieşirea din templu Oyun simţise nevoia să facă gestul ăsta Îi aşteptă să dispară şi se întoarse discret la Nissanul ei Într-o oră avea să se lase seara şi era foarte probabil că va petrece noaptea supraveghind scara blocului Dată fiind starea în care se afla Cube-ul ei, aşteptarea avea toate şansele să devină mult mai puţin confortabilă pentru ea decât pentru bărbatul care o urmărea cu binoclul prin perdelele îngălbenite de fum de ţigară ale unui apartament mizer de la etajul al treilea al blocului vecin Mai ales că el avea, pe post de companie, o sticlă de votcă încă aproape plină Trase cu piciorul în dreptul ferestrei un fotoliu vechi, capitonat cu scai, datând din era Hruşciov, fără să pună nicio secundă jos binoclul şi fără să scape din ochi vreo clipă maşina Îşi scoase pistolul Makarov PM de la centură, pentru că l-ar fi jenat când ar fi dat să se aşeze şi se afundă în fotoliu, ţinând arma în sus de parcă tocmai ar fi intrat într-un jacuzzi şi nu voia să şi-o ude Odată bine instalat în fotoliul de piele artificială, puse automatul pe o măsuţă cam instabilă şi apucă, în sfârşit, sticla cu mâna acum liberă Sper că au destulă pentru fata copoiului, îşi zise el Apoi luă o înghiţitură lungă care îi înroşi ochii şi îi biciui mintea 16 cu blândeţe, corpul întreg al lui Saraa Oyun îi simţi cumva prezenţa, înainte să-i vadă figura lipită de geam Într-o secundă, spaima îi făcu creierul să dea în clocot şi adrenalina o trezi din somnolenţă Piciul căruia îi dăduse bancnota era lângă maşină, cu nasul lipit de geam, şi îi făcea semn să tacă Dădu să deschidă uşa, dar el apăsă cu tot corpul portiera, împiedicând-o Dădea din mâini ca să-i semnaleze ceva şi Oyun pricepu în cele din urmă că voia să o convingă să stingă iluminarea automată din tavanul maşinii Când păru încrezător că habitaclul nu avea să se mai lumineze, puştiul se dădu puţin în spate şi o lăsă pe Oyun să deschidă portiera — Ce vrei? — Se întoarce prietena ta O aduc jos cei doi indivizi E într-o stare mai degrabă nasoală Noaptea dădea deja târcoale Cartierul acela monumental nu mai era decât un haos încremenit de umbre şi de beton Clădirile şubrezite aruncau porţiuni întregi într-o beznă ameninţătoare, de care se izbeau fasciculele livide de lumină ale proiectoarelor Găureau întunericul ca luminile unor turnuri de pază, din colţurile fiecărui imobil Cele care mai funcţionau, fireşte Restul acestui dezastru urban, sfărâmat în noapte, se scălda în lumina verde a unei luni sufocate în poluare Oyun ghici mai mult decât zări o mişcare în scara blocului din faţa ei — Ei sunt? — Da, răspunse piciul, ghemuindu-se lângă ea ca un erou fără voie al unui film prost de spionaj — Nu au de gând să aprindă becul Se ascund gândi Oyun cu voce tare — Nu, noi am spart becurile, ca să putem dormi liniştiţi, o corectă piciul — Să te mai prind numai, să vezi ce-ţi dau una! glumi Oyun, fără să scape din ochi siluetele care ieşeau din bloc — Ia numa’ să-ncerci! o provocă ţâncul Oyun îşi lăsă privirea să spânzure în întuneric, se uită fix la el o secundă, apoi îi surâse, împingându-l uşor cu umărul — Parteneri? întrebă el cu un aer serios — Parteneri! îi răspunse ea Dar eu dau ordinele Tu le execuţi Dacă treburile încep să se mişte, tu rămâi aici de pază, lângă maşină De-acord? — De-acord! Tânăra inspectoare se concentră pe cele trei siluete Saraa părea beată între cei doi bărbaţi care o susţineau, împiedicându-se de mizeriile de pe jos De fapt, mai mult o târau decât o susţineau, şi lui Oyun nu-i plăcu deloc îndoiala care-i intră în oase Oare Saraa mai era în viaţă sau ei cărau doar un cadavru de care voiau să se debaraseze? — Ai vreo idee unde se duc? — În canal În direcţia aia e-o gură de intrare Fac pariu cu tine că acolo o duc — Nu mă bag să pariez! îi scăpă lui Oyun Şi gura asta de canal unde e? Puştiul îi arătă cu degetul un loc la vreo treizeci de metri în faţa lor, într-o zonă pe jumătate luminată — Unde duc canalizările astea? — Peste tot, răspunse piciul Alimentează tot sectorul Mai mult, sunt legate şi cu cele din alte sectoare Ţâncul avea dreptate În lumina chioară, îi văzu pe cei doi târând-o pe Saraa spre deschizătura reţelei de conducte Ezită Distanţa era prea mare şi întunericul prea dens deja ca să poată să tragă după ei sau să se apropie fără să se pună în pericol — Ia spune, ai văzut cumva, când coborau, dacă prietena mea era conştientă? — Nu mai spune că e prietena ta Tu o filezi, şi eşti copoi! — Răspunde-mi la întrebare, partenere! — Dacă te interesează, îţi zic eu că e vie, a vomitat pe toată scara Nu se gândeşte că noi acolo dormim? — Eu cred că nu-şi prea mai dă seama de mare lucru, momentan, i-o tăie Oyun Ce e în canalizări? Ce o să facă acolo? — Tu ce-ţi închipui? răspunse piciul, arcuindu-şi sprâncenele în faţa unui lucru atât de evident — Negativ, partenere Dacă voiau să-i facă ce te gândeşti tu, s-ar fi petrecut deja acolo sus, în apartament — Atunci vor să scape de corp, se corectă puştiul pe un ton blazat — Păi tu ai zis că nu e moartă! — Normal, doar n-aveau de ce să-şi complice existenţa sorcovind pe-aici cu cadavrul Mai repede s-au gândit să o omoare acolo, pe loc, în subterane, e-o chestie clasică, toţi fac aşa la TV! — Tu ai televizor? Nu Aşa că tacă-ţi gura! — Da’ de ce nu cobori după ei? Bang, bang! Şi hop, îţi salţi prietena — Nu e prietena mea, tu ai zis-o! — Bun, atunci ce-i cu ea? — E fiica unui coleg — Un coleg poliţai? — Un coleg poliţai! — Vai, căcat! făcu puştiul Oyun îi lipi o pălmuţă după cap, aşa, cât să-i reamintească regulile de politeţe * Bărbatul din spatele perdelelor îmbibate de nicotină îi urmări din ochi pe cei doi indivizi coborând neîndemânatici corpul fiicei poliţaiului în gura de scurgere Aşteptă până ce se strecurară şi ei, apoi survolă dintr-o mişcare largă de binoclu toată bezna şi prinse din nou în cadru maşina Fu surprins să vadă silueta lui Oyun ieşind silenţios din umbra parcării Nu văzuse habitaclul luminându-se O văzu dând ocol canalului şi lipindu-se de o rulotă care servea drept baracă unui şantier rămas neterminat Sau care nu şi-a început, de fapt, niciodată lucrările Îşi dădu seama că îşi căuta un unghi din care să se poată apropia cu faţa spre lumină, pentru ca propria ei umbră să nu-i trădeze prezenţa Apoi se furişă printre nişte resturi de balustradă şi dispăru în întunecimea unui contre-jour Tipul îi aprecie abilitatea, din poziţia lui de fin cunoscător Ai lui ar fi trebuit să-l fi prevenit Fata asta ştia ce face * Oyun se întreba cum era mai bine să procedeze Indivizii fie o cărau pe Saraa prin canalizare ca să iasă apoi cu ea afară altundeva, şi-atunci nu trebuia să-i urmărească prea îndeaproape, ca să nu se facă descoperită Fie o coborâseră sub pământ doar ca s-o omoare şi să abandoneze cadavrul, şi-atunci trebuia să intervină neîntârziat Nu voia nici să declanşeze o canonadă în regim de doi contra unul, în mediu închis şi cu Saraa beată moartă între ei Închise ochii, îşi zise că Yeruldelgger, în locul ei, i-ar fi ciuruit deja de mult pe cei doi ticăloşi şi o luă la fugă spre intrarea canalului fără să se ridice drept în picioare Când să ajungă la gaura întunecată, o siluetă discretă ţâşni de acolo şi se aruncă asupra ei Puţin îi lipsise să tragă, dar un pici speriat i se aruncase la rândul lui la picioare, urmat apoi de o femeie care o imploră în linişte să îi cruţe Ieşeau fără niciun zgomot, ca fantomele Până se strădui ea să înţeleagă ce voia să îi transmită acea privire rugătoare, un alt puştan se aruncă asupra ei, dezarmând-o Oyun se rostogoli rapid, îl împinse pe ţânc deoparte şi piciul se trezi deodată cu poliţista călare pe el, ţintindu-l cu arma între ochi şi astupându-i gura cu cealaltă mână — Nu mişca! Sunt de la poliţie, nu-ţi fac niciun rău Când îţi dau drumul, vreau să nu ţipi şi să-mi răspunzi la întrebări, ai înţeles? După aceea te las să pleci, de-acord? Puştiul dădu din cap că da şi Oyun îşi retrase mâna cu care îl împiedicase să ţipe — Ce se întâmplă acolo, dedesubt? întrebă ea cu voce scăzută, apropiindu-şi faţa de faţa băiatului — Au înnebunit! O să-i facă ceva rău! Ne-au alungat din locul nostru — Şi unde sunt? — În conducta cea mare care duce spre est De la a treia ramificaţie, o sută de metri mai spre sud, fundaţia are un cheson cu bazine Acolo eram când ne-au atacat Oyun îi dădu drumul puştiului, care dispăru instantaneu în întuneric de parcă nici n-ar fi existat Inspectoarea stătu câteva momente în cumpănă Nu mai avusese nicio intervenţie acolo, în ceea ce toată lumea numea „canal” Poliţia nu descindea niciodată aici, ca să nu fie nevoită să admită că problema era reală Răspunsul ideal era că, pur şi simplu, nu există „canale” în Ulan-Bator Doar conducte de apă caldă care conectează, prin subteran, întregul oraş Dar când televiziunile occidentale prinseseră din zbor acest subiect suculent şi îl prezentaseră sub formă de documentar social, termenul pe care îl folosiseră explicit fusese cel de „canal”, desigur, ca să provoace şi mai mult compasiunea publicului lor ţintă, atât de obişnuit cu confortul urban Aşa că toată lumea vorbea acum de „canale”, inclusiv locuitorii din Ulan-Bator Şi despre miile de persoane fără adăpost care locuiau acolo Ziarele străine făceau referiri repetate la ele, televiziunile străine difuzau imagini, dar poliţia avea un fel de consemn să ignore toate aceste aspecte Pentru mongoli, tentaţia de a crede că tot ceea ce ignori nu există fusese întotdeauna definitorie Un ONG numărase recent cinci mii de fiinţe umane refugiate pe timp de iarnă în conductele subterane de încălzire, când temperatura de afară cobora sub minus patruzeci şi singura modalitate de supravieţuire pentru aceşti oameni era să se chircească în jurul ţevilor fierbinţi care treceau pe sub oraş Această populaţie era formată mai cu seamă din nomazi dezrădăcinaţi, aruncaţi direct din stepele imense care îi hrăniseră până atunci, în fundul grotelor oraşului, unde trăiau din gunoaie Zvonurile erau că îşi păstraseră, în ciuda mizeriei în care trăiau, codul moral ancestral şi că această „curte a miracolelor” îşi ducea zilele în spiritul tradiţiei strămoşilor Încă un pretext pentru guvern să nu forţeze poliţia să intervină Oficial, nu exista criminalitate în subterană Nici măcar delincvenţă Deşi, de câţiva ani deja, crizele economice repetate împinseseră spre oraş şi apoi aruncaseră în stradă din ce în ce mai mulţi fugari nevoiaşi ai stepelor O nouă populaţie de infractori mărunţi şi de orfani organizaţi în bande, care trăiau din furturi şi jafuri, îşi găsiseră în canale numeroase refugii şi portiţe utile de scăpare din mâinile urmăritorilor Putoarea şi bezna din tuneluri îi ţineau deopotrivă la distanţă pe poliţişti şi pe victimele care nu îndrăzneau să se aventureze sub pământ Canalele deveniseră, aşadar, nişte teritorii râvnite, care se cereau cucerite şi apărate, în special pentru aceste mici bande de delincvenţi care nu ezitau să se ia de gât cu orice atacatori Deşi autorităţile se făceau în continuare că n-aud, criminalitatea se strecurase liniştită sub întregul oraş, în labirinturi şi haznale despre care poliţia nici nu visa că există * De la fereastra lui, bărbatul supse cu nesaţ şi ultima picătură din gâtul sticlei, sperând pentru o clipă că fata, totuşi, nu avea să coboare Când îi văzu silueta strecurându-se prin gaură, însă, se resemnă şi se extrase cu mare dificultate din fotoliul lui vechi, îşi recuperă pistolul, pe care-l vârî la loc la centură, şi trecu în bucătărie, unde, fără să aprindă lumina, se dădu cu puţină apă pe faţă înainte să iasă din casă * Puţul de acces era un cilindru vertical strâmt dintr-un beton foarte dur Se putea coborî la cinci metri sub nivelul solului pe un fel de trepte ca de scară de incendiu, făcute din metal ruginit şi fixate în peretele de ciment Imediat ce porni, Oyun fu izbită de un val de duhoare Locul puţea a urină, a vomă şi a putregai Se blestemă singură că nu-şi luase o eşarfă, cu care acum şi-ar fi putut acoperi nasul Odată ce începu să se adapteze la miros, cu stomacul în gât, o asaltă spaima de bezna aceea completă şi de lighioane La cinci metri adâncime, iluminatul palid al străzii nu mai avea niciun efect Oyun puse piciorul jos cu toată prudenţa de care era în stare, în întunericul total, pe un covor moale de mizerii infecte Căută pe pipăite prin buzunare şi scoase iPhone-ul, pe care îşi instalase aplicaţia „lanternă” Într-o primă fază, afişajul ecranului o linişti, până să găsească iconiţa pe care o căuta şi să o activeze Interiorul galeriei se umplu deodată de o lumină albă şi sinistră, de film prost, şi Oyun descoperi cu oroare universul obscur al canalului Lumina de la iPhone abia dacă răzbătea preţ de câţiva metri prin tenebrele subteranei De o parte şi de alta, conducta principală de colectare se afunda în întuneric şi dispărea Era o ţeavă din oţel cu diametrul mai mare de un metru, prinsă în buloane pe serii de tronsoane, aşezate şi bătute la rândul lor din zece în zece metri în plăcile de beton Izolaţia de amiantă atârna peste tot, ruptă în fâşii murdare peste care alergau duzine întregi de gândaci de bucătărie Şi peste tot pe unde apa se scursese cândva, excrescenţe de calcar încadrau ţevile ruginite După duhoare, acum era rândul căldurii să o sufoce pe Oyun Apa era propulsată sub presiune la mai mult de o sută treizeci de grade Celsius dinspre monstruoasele centrale termice sovietice plantate în inima oraşului de către vechiul regim Afară, mii de tone de ţevărie şi de tuburi din care se ridicau fumul şi jeturile de vapori pe care termocentralele le scuipau în permanenţă pe cerul oraşului în panaşuri de pâclă acră şi galbenă Înăuntru, zeci de kilometri de jgheaburi şi de conducte dispuse sub formă de labirint pe sub întreg oraşul distribuiau apa caldă şi căldura fiecăruia, după nevoi, în măsura în care nu se întâmplau scurgeri, rupturi de ţevi, accidente, deturnări, pierderi, acte de corupţie Deasupra conductei principale atârnate de tavanul tunelului, treceau şi alte ţevi de diametre mai mici, suspendate din metru în metru cu nişte cârlige metalice În ciuda putorii şi a întunecimii, Oyun se prinse de ea ca să se concentreze câteva momente şi să îşi revină înainte de a porni cu prudenţă prin ceea ce spera să fie tunelul estic Nu făcuse nici zece metri, când o figură lividă de om, cu nişte ochi lucioşi, îi răsări în faţă în lumina albă Creatura ţâşni de sub ţeava principală şi îi fugi printre picioare ca o umbră de gnom Oyun se împletici de frică, scoţând un strigăt de spaimă de care i se făcu instantaneu ruşine Dar cum încerca să se prindă din nou de conducta fierbinte, o altă siluetă căzu din tavan şi îi sări în spate, înainte de a dispărea ca şi cea de mai înainte În sperietura ei, Oyun îşi scăpă iPhone-ul, care căzu cu ecranul în jos Se trezi pierdută în beznă, cu senzaţia îngrozitoare că nişte fiinţe vii o pândeau din întuneric Încercând să perceapă auditiv ceea ce nu mai putea să vadă, remarcă bâzâiala continuă a muştelor, de parcă mişcarea aceea bruscă trezise din somn roiuri întregi Nu îndrăzni nici măcar să respire adânc ca să-şi recapete calmul, atât de plină de miasme i se părea atmosfera Rămase câteva secunde nemişcată, cu simţurile în alertă, înainte să încerce să se adune În liniştea aceasta ameninţătoare auzi, la o distanţă oarecare prin tunel, ceea ce păreau să fie nişte glasuri înăbuşite Îndreptându-şi atenţia în direcţia din care veneau, bănui mai mult decât văzu o licărire imperceptibilă undeva, departe în faţă Şi-o imagină pe Saraa la mila celor doi bărbaţi în cloaca aceea şi o presimţire rea o determină să se grăbească Se aplecă să îşi recupereze pe pipăite iPhone-ul, dezmierdând cu degetele prin beznă lucruri oribile Sfârşi prin a descoperi o sclipire palidă chiar la picioarele ei De pe cele patru laturi ale telefonului, un fir de lumină plutea deasupra pământului între picioruşele unei grămezi de gândaci Oyun îşi impuse să îl ridice, scuturându-l cât putea de tare Când lumină din nou solul, văzu libărcile enorme mişunând cu sutele pe jos şi i se puse un nod în stomac la gândul că strivise probabil cu zecile la fiecare pas pe care-l făcuse prin întuneric Porni iar la drum, luminând din nou tenebrele din faţa ei, şi atunci îi văzu în lumina ştearsă Păreau nişte fantome, stând culcaţi pe ţevile suspendate, chirciţi pe conducta centrală sau stând în picioare pe lângă pereţi şi privind-o fix, în tăcere, cu ochii lor orbiţi de lumina prea crudă Copii speriaţi, bătrâni fără dinţi, mame epuizate Numără mai întâi trei, apoi cinci, apoi se făcură curând opt şi asta doar în faţă, fără să îi mai pună la socoteală pe cei care rămăseseră undeva în spatele ei, şi care erau şi ei cel puţin doi Dar odată trecută prima spaimă, Oyun nu mai simţi niciun fel de frică Simţea atâta resemnare şi teamă în privirile lor, încât nu mai părea să fie loc acolo şi pentru ură sau furie Le dădu de înţeles dintr-un gest al mâinii că nu aveau motive de îngrijorare, dar că era bine să păstreze liniştea Întoarse ecranul spre ea ca să-şi lumineze faţa şi privi spre capătul tunelului, făcând ochii mari ca să transmită o întrebare tăcută Când răsuci din nou ecranul spre ei, văzu că se regrupaseră şi se apropiaseră cu toţii de ea pe nesimţite O femeie îi făcu un semn discret din cap în direcţia în care mergea tunelul, apoi puse mâna pe umărul unui copilaş, ca pentru a-i da cuvântul Puştiul arătă cu degetul în tunel, desenă în gol trei mici hopuri, apoi întoarse mâna spre dreapta în unghi drept Oyun pricepu că avea de trecut trei repere, apoi trebuia să cotească la dreapta Îşi închipui că trebuia să fie vorba de ramificaţiile pe care le făcea conducta ca să distribuie apa spre fiecare clădire din fiecare cartier al fiecărui sector şi că trebuia să treacă pe lângă trei astfel de ramificaţii înainte să o ia spre sud Îşi aşeză cu blândeţe mâna pe umărul femeii pentru a-i mulţumi şi parcă ghici în ochii ei deja îmbătrâniţi de trecerea anilor şi de mizerie toată tristeţea stepelor pierdute şi a cavalcadelor sălbatice Cei bătrâni fuseseră nomazi, fuseseră mândri şi liberi, se îmbătaseră cu parfumul stepelor nesfârşite, şi inima lui Oyun se strânse la gândul că micuţii nu vor avea, la rândul lor, drept amintiri din copilărie, decât duhoarea şi tenebrele subteranei Femeia îşi puse mâna peste a ei, înfigându-şi privirea în ochii ei, implorând-o să fie prudentă Oyun clipi într-o promisiune tăcută şi se hotărî să scoată pistolul, acum, că nu mai risca să le sperie pe aceste biete fantome ale canalului Ajunse la prima dintre cele trei ramificaţii doar după câteva zeci de metri Tunelul se deschidea spre un mic buncăr din beton de câţiva metri cubi, fără ieşire, în care conducta centrală trecea printr-o legătură greoaie la un repartitor în cruce Pe tavan, încâlceala de ţevi secundare se complica într-o suprapunere de deviaţii care cobora aproape până la nivelul feţei ei Acolo văzu şobolanii şi îşi pierdu cumpătul Ţâşniseră în lumină chiar către figura ei, şuierând de furie printre buzele lor roşiatice şi răsfrânte, care le descopereau dinţii galbeni şi ascuţiţi Oyun trebui să îşi stăpânească fobia şi dezgustul ca să nu le împrăştie pe lighioane una câte una cu câte un glonţ în cap Dar acestea dispăruseră repede printre umbre chiţăind, la fel de brusc cum apăruseră Tânăra profită de moment ca să treacă în grabă pe sub nodul de ţevi şi să se îndepărteze prin tunel În trecere, câteva chipuri de oameni livizi se mai iviră în lumină Bătrâni rămaşi singuri, familii, o gaşcă de pici ghemuiţi unii într-alţii Ca şi cum ar fi ştiut deja ce caută, îi arătau de fiecare dată direcţia cu câte un gest sau o privire Gândacii erau ocupanţii principali ai tunelului Şobolanii puseseră stăpânire pe repartitoare Bietele suflete de oameni se târau şi ele unde mai găseau loc Oyun trecu de al doilea repartitor ţinând şobolanii la distanţă cu lumina slabă a iPhone-ului Se contorsiona de scârbă şi, odată ajunsă în noul tronson de tunel, se întoarse pentru o fracţiune de secundă să se asigure că nu fugeau şi peste ţevile suspendate deasupra ei Se cutremură la gândul că puteau să o ajungă din urmă şi să îşi dea drumul pe spatele ei prin beznă, ca să o muşte de gât Când se întoarse din nou, cei doi indivizi erau la doar câţiva metri în faţa ei, la fel de surprinşi ca ea, luminându-şi calea cu ajutorul unei lanterne de buzunar cu becul slab — Poliţia, nu mişcaţi! urlă Oyun ţintindu-i cu arma Unde e fata? Lanterna o lovi drept în frunte Lovitura o surprinse şi o dezechilibra, apoi unul dintre bărbaţi se aruncă asupra ei şi o împinse, dispărând în întuneric Încercă cu greu să se redreseze şi abia apucă să bănuiască pumnul pe care îl lansase spre faţa ei celălalt individ Reuşi să se ferească, dar lovitura o prinse în umăr cu atâta violenţă că o făcu să pivoteze Îi trebuiră câteva secunde să îşi revină şi să se orienteze din nou în spaţiu Din fericire, lanterna rămăsese pe jos şi lumina suficient cât să se poată distinge direcţia în care o luaseră cei doi Îi zări şi trase asupra lor, sperând să nu nimerească pe nimeni altcineva — Toată lumea la pământ! Toată lumea la pământ! Feriţi-vă! Oyun îşi închipuia gloanţele ricoşând din pereţi şi din ţevi, şi pe toţi acei bieţi oameni panicaţi, încremeniţi între ele Trase, totuşi, două focuri, apoi o porni în urmărirea fugarilor, apucând în trecere şi lanterna pe care o aduseseră cu ei Le auzea tropăitul chiar în faţă Se loveau şi înjurau furioşi Vocile lor erau o indicaţie preţioasă Mai trase un foc la inspiraţie şi auzi un şuierat teribil urmat de un urlet de durere Zări câteva femei şi copii care alergau spre ea printr-un nor de fum — Sunteţi bine? E cineva rănit? — Doar bărbatul acela, răspunse femeia, care o ţinuse de mână Doar el! Apoi dispărură în spatele ei şi Oyun văzu silueta individului zbătându-se într-un turbion de fum alb Urla din toţi rărunchii, ţinându-se cu mâinile de faţă, împiedicându-se Inspectoarea se apropie să-l neutralizeze şi aproape vomită de groază Omul se zvârcolea în mijlocului unui jet de vapori care îl fierbea de viu Unul dintre gloanţele ei găurise o conductă subţire, perpendiculară, care traversa repartitorul la nivelul feţei lui chiar în momentul în care bărbatul trecea pe acolo Nu îndrăzni să se apropie mai mult, privindu-l neputincioasă cum se izbea de pereţi şi, orbit, se întorcea din nou şi din nou, zbierând, în jetul de aburi, care nu făcea decât să-l ardă din nou Pe urmă se împletici cu spatele câţiva paşi, ieşind din dreptul jetului, şi Oyun, aşezată pe vine, profită ca să-l apuce de o margine a gecii şi să îl tragă jos Tipul urla ca un dement fără să-şi ia mâinile de pe faţă, dar la vederea cărnii fierte de pe braţele lui, care se desprindea în fâşii, tânăra nu îndrăzni să-şi imagineze chipul desfigurat pe care şi-l ascundea în palme Îl apucă de guler şi îl târî pe spate în tunel, îndepărtându-l de aburul sub presiune Căldura devenea insuportabilă Tipul încetă să mai urle şi Oyun se întrebă dacă murise Abia dacă vedea ceva în întunericul acela Scăpase lanterna când îl trăsese afară din jetul în fierbere Îşi puse arma la centură şi înaintă cu greu, în patru labe, spre ea, nemaifăcându-şi probleme nici de şobolani, nici de gândaci, apucă sursa de lumină care slăbea din ce în ce mai tare şi se întoarse ca să îl lumineze de la distanţă pe rănit Îl năpădiseră şobolanii Spasmele care îi scuturau corpul încă îi ţineau oarecum la distanţă, dar cei mai curajoşi i se suiseră deja pe picioare Se văita, acum, bolborosind rugăminţi Oyun tocmai se ridicase în picioare ca să alunge şobolanii, când umbra i se lungi brusc în faţa ei prin tunelul deodată luminat Se întoarse şi lumina albă a unei lanterne puternice o orbi un moment Instinctul îi spuse că nu era vorba despre complicele arsului — Ajutaţi-mă, repede, vă rog Omul acesta are arsuri foarte grave Vă rog, ajutaţi-mă! — Îmi pare rău, răspunse o voce al cărei calm o ţintui locului, dar eu nu de asta am venit aici! — Vă rog, insistă Oyun, trece prin nişte chinuri îngrozitoare! — Atunci să sperăm că tu o să suferi mai puţin! spuse bărbatul — Ce începu ea, înţepenită de spaimă Necunoscutul îşi puse lanterna pe jos şi înaintă pe lângă ea Tânăra nu-i putea ghici decât silueta în falsul contre-jour Nu-i distingea nicio trăsătură, dar gestul lui era fără echivoc Omul îndreptase o armă în direcţia ei şi avea de gând să tragă Încercă să se convingă, fără să reuşească să şi creadă, că tipul era acolo ca să-l omoare pe rănit Un al treilea complice care nu voia să lase martori în viaţă Dar necunoscutul o ţintea cu arma pe ea! — Opreşte-te, sunt poliţistă! urlă ea — Ştiu, murmură el, cu un surâs din colţul gurii Şi eu! Împuşcătura se auzi exact în clipa în care Oyun o lua razna Totul în jurul ei începu să se clatine O siluetă apăruse în spatele bărbatului şi-i dăduse lanternei un şut Umbrele şi luminile se amestecară în toate direcţiile, şobolanii i-o tuliră printre picioare, panicaţi, şi atmosfera saturată de vapori de apă se îmbâcsi cu un miros de pudră umedă Necunoscutul se clătină, trase încă un foc în aer, apoi se prăbuşi peste Oyun, care se răsturnă pe o parte, printre gândaci, ca să-l evite Urechile încă îi ţiuiau de la ecoul asurzitor al împuşcăturilor şi de la şuieratul fugar al gloanţelor care ricoşaseră printre ţevi Abia reuşi să îşi revină puţin înainte de a ghici din nou, prin beznă, o mişcare Se ridică, îşi luă o poziţie cât mai stabilă, depărtând binişor picioarele unul de altul, apucă pistolul într-o mână şi lampa rănitului în cealaltă * — Hei, uşurel, partenere! Puştiul din scara blocului, cel cu şapca cu Vikings, stătea în faţa ei în patru labe, tot numai zâmbet — Ce cauţi aici? — Te-am urmărit, partenere! — Şi individul ăsta? — De fapt, l-am urmărit pe el, care te urmărea pe tine — Mă urmărea? De când? — De dinainte să cobori — Ai idee de ce? Era mână-n mână cu ceilalţi doi? — Nu, ăsta e cu copoii, da’ e de partea răilor — De partea răilor? Care răi? — Hai, că eşti culmea Răii din poliţie, femeia lui Dumnezeu! Oyun nici nu încercă să priceapă despre ce vorbea puştiul Nu aici, nu în canal, în mijlocul unui tunel plin de aburi fierbinţi, cu un om fiert de viu lângă ea, un agresor pe fugă şi un poliţist corupt care zăcea lat pe jos — L-ai omorât? se nelinişti ea, ridicându-se — Nu, răspunse piciul, cu bara de fier în mână Doar l-am liniştit niţel — Fă-mi lumină, vreau să-l caut prin buzunare Trebuie să mă lămuresc cine e — Las-o moartă! Pe fată ai găsit-o? — Nu, nu încă Dar cu siguranţă nu-i departe de aici — Trebuie găsită imediat, ordonă puştiul Dacă i-au făcut ce cred eu, trebuie s-o găsim Acum Oyun nu discută ordinul Era în vocea lui o certitudine care deja o alarma — Cineva mi-a dat de înţeles că trebuie să o iau pe tunelul care coteşte la dreapta, după următorul repartitor, zise ea — Da, aşa credeam şi eu Deci trebuie să ne grăbim rău de tot Hai, ţine-te după mine, îi replică ţâncul Apucă arma şi lanterna puternică a celui pe care-l pusese la pământ şi trecu în faţa lui Oyun ca să-i arate drumul Poliţista îl prinse de umăr şi-i confiscă pistolul — Lanterna poţi s-o ţii, explică ea — Hei, păi parcă ziceai că suntem parteneri, nu? se miră el, rânjind — Da, dar nici chiar aşa! îi răspunse Oyun pe un ton definitiv Puştiul ridică din umeri şi o porni la goană prin tunel până la al treilea repartitor Făcură la dreapta, printr-un colector identic cu primul, dar, după ce mai înaintară cincizeci de metri, ieşiră într-o sală mai spaţioasă decât precedentele De data aceasta, buncărul măsura câteva zeci bune de metri pătraţi Nici repartitorul nu era în cruce, ca şi celelalte Conducta se termina într-un fel de cazan industrial enorm Era solid sudată şi prinsă cu buloane de obiectul care părea să provină din alte vremuri Oyun bănui că tunelul se prelungea şi în continuarea buncărului şi, ocolind cazanul, observă că aceeaşi conductă ieşea din fierătania imensă plină de buloane sudate, ca să se afunde în tenebrele încă unui tunel În raza lanternelor, cazanul căpăta alura unei maşinării infernale Oyun deduse că era vorba de un soi de turbină care avea rolul de a creşte presiunea aburului În timp ce se uita la cablajul electric care lega maşinăria de tavanul mult mai înalt decât al celorlalte săli, piciorul i se prinse în ceva moale şi o împiedică Îşi îndreptă lampa într-acolo şi lumină o bucată de stofă În fasciculul luminos, ceva sclipi scurt Ridică de jos fâşia de material şi recunoscu pe loc insigna cu tongue & lips Erau hainele lui Saraa — Acolo! zbieră puştiul Oyun se ridică şi urmări cu privirea dâra de lumină pe care ţâncul o îndreptase spre conductă, chiar în punctul în care aceasta ieşea din turbină Văzu corpul gol al lui Saraa călare pe tubul de oţel ruginit, cu capul atârnând într-o parte şi obrazul strivit de suprafaţa de metal Braţele îi atârnau moale de-o parte şi de alta — Repede, ţipă micuţul Grăbeşte-te şi dă-o jos de-acolo! Fără să o mai aştepte pe inspectoare, se aruncă spre Saraa, o prinse de braţul inert care îi atârna pe lângă corp şi trase din toate puterile ca să o trântească la pământ — Hei, ce faci? Ai grijă! — Nu comenta şi ajută-mă Trebuie s-o-ntoarcem pe spate, rapid! Acum! Oyun se supuse fără ezitare, atâta urgenţă şi îngrijorare se simţeau în glasul puştiului Saraa era inconştientă şi Oyun ştia şi de ce: trăsnea a votcă Încercă să o ia în braţe şi să facă ceva să o trezească, dar puştiul îi aruncă răstit un ordin atât de categoric că îşi întrerupse gestul — N-o atinge! În niciun caz să n-o atingi! Hai, ajută-mă! Caţără-te pe conductă şi pipăie toate ţevile alea mici care trec pe tavan Când găseşti una rece, anunţi-mă El deja se suise pe conductă şi încerca cu mâna una câte una toate ţevile, deşi câte unele îi ardeau degetele Oyun îl imită şi, norocul ei, prima ţeavă pe care o atinse era cea bună — Aici, asta de-aici e rece! Puştiul i se alătură dintr-un salt şi sări să se agaţe de ţeavă, care cedă imediat sub greutatea lui Un jet de apă îngheţată îi stropi din cap până-n picioare şi Oyun se aruncă sub conductă Până să se ridice ea să-l beştelească, ţâncul se opinti şi îndoi conducta, deviind jetul spre corpul lui Saraa — Ai înnebunit?! ţipă Oyun, încercând să-i smulgă conducta din mână Piciul o împinse cu piciorul, cu o mişcare de o forţă neaşteptată — E arsă! urlă el Au vrut s-o prăjească Trebuie să lăsăm să curgă apă rece pe ea cât de mult putem Măcar un sfert de oră! Te rog eu mult, crede-mă Eu ştiu ce i-au făcut! — Bine, bine, dar hai să o sprijinim cu spatele de un perete, să nu stea aşa, lungită în noroi! — Nu, o s-o lăsăm lungită cum e Corpul nu trebuie să facă pliuri Trebuie să o răcim bine de tot Nu e arsă pe spate, n-o să se infecteze în noroi, crede-mă pe cuvânt! De unde o fi ştiut puştiul toate astea? Oare inventa? Oyun începu să se îndoiască — Dar nu văd niciun fel de arsură pe corpul ei! — Suie-te numai şi pune mâna pe conductă, răspunse el Oyun nu se mişcă din loc, îl privi doar drept în ochi, ca să încerce să ghicească ce-i scăpa — Suie-te şi pune mâna! Acum! Termină cu tâmpeniile şi nu mai pierde vremea! — Hei, ia vorbeşte frumos, ce-ar fi? ţipă Oyun, ridicându-se de lângă el Atinse conducta enormă cu palma, în locul în care fusese culcată Saraa Oţelul era cald, cam ca un calorifer în timpul iernii — Ei? întrebă copilul — E caldă, dar suportabil! răspunse Oyun fără să-şi poată ascunde complet uşoara nuanţă de sfidare din glas — Ia ţine-o acolo cinci minute! replică puştiul, sfidând-o la rândul lui După numai un minut căldura devenise insuportabilă şi tânăra poliţistă îşi retrase cu un gest energic mâna — E ca soarele, explică puştiul, dacă te mişti, e în regulă, dar cu cât stai mai mult nemişcat, cu atât te arzi mai rău E aceeaşi chestie şi aici, numai că e mai rău din cauza metalului Dacă a stat aşa mai mult de o oră, atunci deja e arsă grav pe dinăuntru Oyun se întoarse lângă pici şi se uită ce făcea, siderată Îşi scosese şapca şi lăsa apa să curgă prin ea, ca să înmoaie jetul — Acum încă nu se vede, dar toată pielea ei e arsă E prea vulnerabilă Nu trebuie nici atinsă, nici frecată Dacă jetul e prea puternic, poate chiar să i-o smulgă! îşi continuă el explicaţiile — Şi tu de unde ştii toate astea? — S-a mai întâmplat Doi indivizi morţi de beţi care au adormit pe o conductă A doua zi erau complet prăjiţi Cu haine, cu tot După ce-a păţit-o al doilea, au venit nişte oameni în canal să ne explice Nişte străini care lucrau pentru nişte surori de caritate Ne-au zis că dacă ţeava are peste cincizeci de grade, e ca şi cum te-ai coace la foc mic Cu cât stai mai mult, cu atât te prăjeşti mai tare Câte grade de arsuri există? — Ce vrei să spui? Nu-ţi înţeleg întrebarea! — Străinii ăia ziceau că după cinci ore pe o conductă care are cincizeci de grade, te alegi cu arsuri de gradul trei — A! îi scăpă lui Oyun Sunt trei grade Gradul trei e cel mai rău! — Mai ziceau şi că arsura, cu cât e mai mare, cu atât rişti mai mult să mori De asta au dezbrăcat-o indivizii ăia pe prietena ta Dacă nu veneai după ea, beată cum era după cât au turnat ăia în ea, ar fi stat aici la prăjit la foc mic vreo zece ore bune S-ar fi ars pe toată partea din faţă În plus, ce e cel mai rău la arsuri, sau aşa ziceau ei, sunt infecţiile Apoi îţi imaginezi dacă s-a ars într-un canal! N-ar fi supravieţuit în veci Oyun se uită la trupul nemişcat al lui Saraa Îşi dădu seama că, pe zonele peste care curgea întruna apa rece, se formaseră nişte băşici albe, mari Se gândi în ce locuri era, probabil, arsă adolescenta Fusese suită goală, călare, pe conducta fierbinte Interiorul coapselor, obrazul, gâtul, burta, sexul — Ascultă apropo, cum te cheamă? — Gantulga! — Eu sunt Oyun Deci ascultă, Gantulga, îţi dau telefonul meu şi te duci să suni pe cineva, îţi setez eu numărul O să repeţi exact ce îţi spun eu acum şi ai să-i explici cât poţi de bine persoanei cum să ajungă la noi Există vreo ieşire mai apropiată din canalizările astea? — Nu, răspunse puştiul Există, dar nu e prea bine pentru cei de deasupra să intre pe-acolo — Atunci spune-i persoanei să ne aducă ceva cu care să o putem transporta pe Saraa — Saraa o cheamă pe prietena ta? — Mare şmecher eşti tu, nu-ţi scapă nimic! Oyun setă numărul la care trebuia sunat din agenda iPhone-ului şi îi întinse aparatul Îi dădu şi lanterna atacatorilor lui Saraa Dar, când Gantulga era gata de plecare, îşi aminti că îl lăsaseră pe celălalt agresor inconştient în tunel Era posibil să se fi trezit între timp şi să aştepte să-i prindă la întoarcere — Gantulga, vezi, ai grijă Poate că tipul celălalt e încă pe-acolo, cel pe care l-ai pus jos — Nu-ţi face griji pentru mine, i-aş putea trece şi printre craci şi tot nu s-ar prinde! Oyun nu putu să-şi reţină un zâmbet văzând ce elan îl apucase pe puşti — Hai, tai-o să chemi întăriri Şi să rămâi acolo să aştepţi, da, partenere? Până atunci o să mă ocup eu de ea, aşa ca între fete — O, dacă de asta mă trimiţi de-aici, apoi să ştii că am mai văzut — Şterge-o! îi ordonă Oyun, încruntându-şi sprâncenele peste ochii care-i râdeau În intervalul de mai bine de o oră până la momentul în care recunoscu vocea pe care o aştepta, acompaniind-o în sfârşit pe cea a lui Gantulga, Oyun stătu în genunchi în noroi şi, fără să se mai gândească nici la putoare, nici la şobolani, nici la gândaci, scăldă încontinuu în apa rece, cu blândeţe, corpul întreg al lui Saraa 17 alt măcel după măcelul nostru! Solongo îi administrase un sedativ puternic Saraa rămăsese inconştientă tot timpul cât fusese transportată prin canale şi în maşină, dar legista se temea de momentul în care se va trezi Puştoaica nu simţea decât ură şi furie pentru toţi cei care îl iubeau, fie şi pe departe, pe Yeruldelgger-ul acela de tată al ei Trăsese un paravan şi o culcase pe Saraa, goală, pe un pat din lemn decorat rezervat de obicei invitaţilor, în capătul din stânga din încăpătoarea sa iurtă Fu surprinsă să constate cât de frumoasă era fata fără uniforma ei de rebelă Corpul îi era zvelt şi ferm Solongo îl mângâia cu vârfurile degetelor, ungându-l cu grăsime în aşa fel încât să nu-i zdrelească pielea inflamată de arsuri Era grăsime de urs, veche de douăzeci de ani, pe care o ţinuse într-un vas mare de sticlă moştenit de la bunica ei Întinzând cu grijă grăsimea pe zonele afectate ale trupului chinuit al lui Saraa, Solongo îşi aminti cu melancolie de ziua aceea din copilăria ei în care chiar această grăsime o alinase Familia ei trăia în vremea aceea într-o iurtă, în valea de la poalele munţilor Khustain Nuruu Avea cinci ani Se apropia o furtună şi cei mari ieşiseră să se ocupe de turme Brusc, o vijelie fără ploaie începuse să işte nişte fulgere roz, silenţioase, cerul devenit deodată întunecat ca o noapte fără lună Animalele erau atât de agitate că păreau electrizate În timp ce bărbaţii linişteau caii şi iacii, mama ei aduna mieii şi lega viţeii Dar unul dintre aceştia din urmă intrase într-o stare de spaimă nebună Se năpustise într-o parte, o răsturnase pe mama lui Solongo şi, desfăcându-şi funia, o rupsese la fugă aiurea Şi-atunci se întâmplase ceva de neînchipuit O rafală trântise uşa de la iurtă, deschizând-o larg, şi viţelul înnebunit dăduse buzna înăuntru, izbindu-se de toate mobilele O lovise şi pe ea, şi aşa mică cum era, o aruncase, rostogolind-o pe jos, până în dreptul sobei din mijlocul iurtei Mama şi bunica ei mulseseră animalele dimineaţa devreme şi puseseră deja laptele la fiert Dintr-o săritură, viţelul nebun făcuse soba să se clatine şi ceaunul alunecase în gol Solongo fusese arsă pe jumătate din suprafaţa spatelui ei mic Îşi amintea şi azi ce gust avusese strigătul acela în gâtul ei Urlase de surpriză, de spaimă şi de durere, cu atâta putere încât acoperise furtuna Cum mama ei nu voia să o lase din braţe, bunica fu cea care plecase pe cal prin furtună să ia leacuri de la mama unui şaman torgüt care locuia la două ore distanţă Se întorsese cu grăsimea de urs, extrem de valoroasă şi lichidă ca apa O săptămână întreagă, Solongo stătuse întinsă pe burtă, aşteptând, de două ori pe zi şi de două ori pe noapte, alinarea oferită de unguentul acela preţios, legată cu picioarele şi pumnişorii de capetele patului cu ajutorul unor fire de lână, ca să nu se rănească — Şi nu ţi-a rămas nicio cicatrice? se miră Oyun — Nu, dar asta nu datorită grăsimii Grăsimea de urs linişteşte şi calmează durerea, dar între aceste aplicări, mama îmi administra un alt remediu Solongo se aplecă să ia un alt vas de sticlă şi i-l arătă lui Oyun Era pe jumătate plin cu o pastă groasă, aurie — Miere? întrebă tânăra — Nu E răşina unui arbore din nord Trebuie înmuiată la temperatura corpului şi unsă cu grijă E un cicatrizant incredibil — Mai degrabă auzisem de-o emulsie vârtoasă cu Biafine, preparată de-un medic! glumi Oyun — Medic, dar mongol, zâmbi Solongo Tradiţia întâi, medicina după! * Într-o iurtă care nu-ţi aparţine nu se cade să intri cum te taie capul Se cade să stai la câţiva paşi distanţă de uşă şi să strigi Tradiţia cere să faci aluzie la câini Nu spui „Salut!” – cei dinăuntru ştiu deja de ceva vreme că se apropie cineva Nu spui nici „E cineva acasă?” – cel care vine ştie deja, după mii de detalii, că cineva e acasă Se zice de obicei: „Ţine câinii!” sau: „Sunt sătui câinii tăi?”, dintr-un reflex de prudenţă milenară Yeruldelgger se năpusti în iurta lui Solongo fără niciun avertisment de acest fel, ca un câine într-un joc de popice Deschise uşa cu o forţă care fu cât pe aici să o disloce şi se precipită înăuntru, răsturnând un taburet — Unde e? urlă Nu o văzu decât pe Oyun în iurtă, dar înţelese din privirea ei că Saraa era dincolo de paravan — Să nu vii aici! se auzi vocea lui Solongo — Unde e, vreau s-o văd! zbieră Yeruldelgger grăbindu-se spre parapet Oyun se aruncă în faţa lui şi încercă să-l stăpânească, dar furia îi imprima atâta forţă comisarului încât o trimise de-a rostogolul până în celălalt capăt al iurtei Solongo ieşi de după paravan ca să-l împiedice să avanseze — Nu, Yeruldelgger, nu! Nu trebuie s-o vezi aşa! Nu face asta! Nu face asta, te rog! Se aruncă pe el, dar Yeruldelgger reuşi să apuce paravanul de un colţ şi-l trânti pe jos Saraa era goală, nemişcată, întinsă cu braţele şi picioarele depărtate, cu corpul şi sexul umflate de arsuri Şocul îl ţintui locului Oyun se ridică şi profită de moment ca să instaleze paravanul la loc — Tâmpit împuţit şi-ncăpăţânat ce eşti! îl apostrofă Solongo luându-l în braţe Ţi-am spuse eu! Ţi-am spus! Nu trebuia să o vezi aşa! Nici când se va termina totul şi îşi va reveni, să nu-i spui niciodată că ai văzut-o în starea asta! M-ai înţeles? Niciodată! Solongo avea lacrimi în ochi Yeruldelgger rămăsese în picioare, înţepenit, cu mâinile atârnându-i pe lângă corp, aşa cum stătea în braţele ei Iar Oyun nu prea ştia ce să facă — O să-şi revină, zise Solongo are nişte leacuri-minune Saraa nu va rămâne cu nicio cicatrice, aşa a promis! — Oyun are dreptate Dacă nu se mişcă şi mă lasă să o îngrijesc, într-o săptămână va putea din nou să se mişte şi să se îmbrace Haide, zise ea luându-l pe Yeruldelgger de mână Luaţi nişte perne şi aşezaţi-vă, amândoi Eu trebuie să mă duc înapoi să mă ocup de Saraa Oyun o să-ţi povestească ce s-a întâmplat Adjuncta îi raportă tot ce se făcuse şi văzuse în timp ce o filase pe adolescentă, începând de la ieşirea din parcarea secţiei de poliţie şi până sosiseră la Solongo, pe care o alertase şi ghidase Gantulga Yeruldelgger o ascultă fără să o întrerupă şi rămase multă vreme tăcut, chiar şi după ce povestea se terminase — Nu pricep nimic, murmură el într-un final, uitându-se în gol Saraa ar fi putut într-adevăr să moară? — Solongo spune că da A autopsiat cadavrele a doi beţivi care au murit accidental din cauza asta anul trecut După părerea ei, cei doi s-au trezit abia când arsurile erau deja de gradul trei şi au murit în chinuri groaznice — Dar arsura ar fi trebuit să o trezească mai repede, nu? — Nu, pentru că o îmbătaseră mai întâi Saraa era practic în comă alcoolică Solongo mi-a povestit despre o femeie care a căzut moartă de beată în pat cu ţigara aprinsă în mână Salteaua s-a mistuit toată sub ea şi tot nu s-a trezit decât după ce osul craniului îi era pe jumătate topit Cei care au făcut asta nu voiau doar s-o omoare pe Saraa, voiau să o facă să treacă prin chinuri oribile — Dar de ce? Nu mai înţeleg nimic din toate astea — Poate se leagă de treaba cu chinezii şi cu papagalul ăla pe care l-ai interogat tu? propuse Oyun — Păi, cum aşa? întrebă comisarul, perplex Tocmai că Saraa i-a furnizat individului alibiul de care avea nevoie Deşi eu sunt convins, în continuare, că povestea-i o abureală, noi tot trebuie să-i dăm drumul individului — Poate cuiva îi e teamă că o să-şi retragă depoziţia Declaraţia ei a fost înregistrată oficial, nu? Şi bănuiesc că o mărturie oficială rămâne valabilă chiar dacă martorul moare după aceea — E mai puţin solidă ca probă decât un martor viu, care se prezintă la proces, dar ai dreptate, rămâne valabilă — Atunci ne putem imagina că, poate, au găsit o modalitate de a o forţa pe Saraa să dea declaraţia cu pricina: în cazul ăsta, suprimarea ei ar echivala cu suprimarea riscului ca ea să se răzgândească Mai ales după ce ţi-ai făcut şi tu numărul ăla fantastic în sala de interogatoriu! — Tocmai, Oyun, că nimeni n-a fost de faţă când mi-am făcut eu numărul, cum îi zici tu Nimeni n-avea de ce să aibă impresia că ea ar fi avut motive să clacheze Şi-apoi, asta nu explică cruzimea întregului act Yeruldelgger îşi vârî capul între palmele larg deschise Contrar obiceiurilor lui, nu-şi masă cu mâinile figura chinuită, devastată de oboseală şi supărare Rămase un răstimp lung nemişcat şi Oyun nu îndrăzni să-i întrerupă tăcerea — Chinurile groaznice pe care le-ar fi suferit înainte să moară n-au niciun sens în toată logica asta a eliminării lui Saraa, admise el privindu-şi deodată colega drept în ochi Numai pentru mine ar fi făcut o diferenţă Cred că e vorba de un mesaj care mi se adresează Un mesaj a cărui valabilitate rămâne, indiferent dacă Saraa ar fi murit până la urmă sau nu Cei care au făcut asta au vrut să o tortureze ca să mă atingă pe mine Voiau să o văd eu suferind, sau să ştiu că a fost torturată Vor să fiu eu de vină pentru chinul cuiva pe care îl iubesc — Dar cum poţi să spui aşa ceva? se alarmă Oyun, care simţea că Yeruldelgger era profund convins de ceea ce spunea — Pentru că am mai trecut prin asta! I-am făcut deja să sufere din cauza mea pe cei pe care i-am iubit cel mai mult şi asta i-a omorât, Oyun Şi acum începe din nou! — Nu se poate să înceapă din nou, Yeruldelgger, e imposibil! interveni Solongo Tocmai ieşea de după paravan şi îi auzise vorbind Ştia, în parte, despre evenimentele la care se referea prietenul ei — Ba mă tem că da, Solongo Iar începe Nu există nicio altă explicaţie pentru ceea ce s-a întâmplat — O, nu! oftă ea, îmbrăţişându-l Atunci Dumnezeu, sau cine-o fi, să te aibă în pază, Yeruldelgger Trezindu-se deodată în faţa acestei scene intime, Oyun încercă să se uite în altă parte, dar privirea ei o prinse pe a comisarului şi crezu că vede acolo o hotărâre bruscă şi sălbatică Yeruldelgger o terminase cu teama şi culpabilizarea Privirea îi trăda de pe-acum decizia pe care o luase, o decizie cu care ea era deja de acord: nu avea de gând să devină prada lor — Ce putem face? întrebă tânăra inspectoare de parcă i-ar fi aruncat un colac de salvare pe care spera că superiorul ei avea să-l apuce cu două mâini — O să-i vânez, o să-i scot din ascunzătoare şi o să-i omor! murmură Yeruldelgger printre dinţi — Obiecţie, onorată instanţă! răspunse Oyun O să-i vânăm, o să-i scoatem din ascunzătoare, împreună, şi apoi o să te lăsăm să-i omori! Voi să-i răspundă adjunctei, dar auzi o voce în spate — Minunat! Mă luaţi şi pe mine? Se întoarse şi îl văzu pe Gantulga privindu-l cu un zâmbet larg pe faţă, cu şapca înfundată bine pe cap — Parteneri? făcu puştiul către Yeruldelgger, ridicând palma în aer şi aşteptându-l pe comisar să îi dea un high five — Cine mai e şi ăsta? — Fă cunoştinţă cu Gantulga, zise Oyun Un omuleţ nostim şi partenerul meu de noaptea trecută Mai mult, salvatorul lui Saraa Şi al meu — Bun, deci mergem? se impacientă puştiul — Unde? întrebă Oyun — La mine, în sectorul nouă Cică a fost măcel acolo! — Da, se scuză Oyun, ridicând din umeri către Yeruldelgger, are un simţ al umorului mai deosebit! — Nu, pe bune, serios! interveni Gantulga A mai urmat un alt măcel după măcelul nostru! 18 La etajul trei! Bărbatul se trezi în beznă, cu nasul plin de putoarea canalului Îi trebuiră câteva secunde să-şi aducă aminte ce se întâmplase, pe urmă strivi cu un dos de palmă mânios gândacii care i se urcaseră pe faţă Rămase ghemuit pe vine, încercând să îşi găsească pe pipăite Makarov-ul şi lampa, apoi se ridică în întuneric şi se izbi de conducte Lansă câteva injurii dure referitoare la pântecele tuturor femeilor de pe lume, se căută prin buzunare şi sfârşi prin a-şi găsi Zippo-ul Lovi pe orbecăite cu piatra brichetei pe coapsă şi flacăra ei mare, galbenă şi încărcată de funingine animă deodată tunelul cu lumina focului şi umbre mişcătoare Zări numaidecât corpul nemişcat al imbecilului cu faţa arsă Din bâlbâielile care ieşeau în spume dintre buzele lui explodate de arsură, înţelese că tipul mai trăia Îl apucă de gulerul gecii şi îl târî fără oprire prin tot tunelul, până la trapa de acces prin care intraseră Individul nu era vreun malac Era mai degrabă zvelt, dar avea cu siguranţă fie o forţă musculară deosebită, fie o mare experienţă în arta manevrării trupurilor inerte, pentru că reuşi să se caţere afară din puţ ridicându-l pe ars în urma lui cu un singur braţ Deşi se ştia pândit din umbră de locuitorii canalului, care aşteptau să se poată întoarce în adăposturile lor, lucrul nu părea deloc să-l îngrijoreze Cu un gest de expert, cum fac soldaţii trupelor de commando în filmele de război americane, îngenunche şi îl urcă pe rănit pe umeri Apoi, odată ce-şi echilibra povara din spate, trecu în fugă printre umbrele negre şi luminile palide ale centrului sectorului doisprezece până la intrarea în blocul lui, unde se năpusti să urce în fuga mare scările până în apartamentul de la etajul trei Câteva minute mai târziu, locuitorii din canal îi văzură silueta ieşind din imobil şi alergând spre holul blocului din faţă, ducând ceva sub braţ Dădu buzna în holul cu becurile sparte, pe urmă pe scară, fără să încerce, măcar, să aprindă vreo lumină Ieşi după zece minute, fugind înapoi spre blocul lui N-apucă să ajungă nici măcar în hol, când un apartament explodă şi luă foc în clădirea pe care tocmai o părăsise Apartamentul era la etajul zece Alte zece minute mai târziu veniră pompierii de la cazarma centrală de lângă poliţie Tocmai îşi desfăceau furtunurile şi încercau să stăpânească şi să direcţioneze mulţimea complet panicată care evacua imobilul, dar şi pe cei mai puţin agitaţi, care locuiau în blocurile vecine şi care coborâseră să caşte gura la dezastru, când, în spatele lor, un alt apartament sări în aer şi se aprinse la rândul său în clădirea de peste stradă La etajul trei! 19 în luminile înnebunite ale girofarului — Ce dracu’ căutaţi aici? se enervă Chuluum văzându-i venind pe Yeruldelgger şi pe Oyun, fără să-i dea vreo atenţie puştiului care se ţinea după ei uitându-se în sus, fascinat de spectacolul incendiului de la etajul zece — Nimic, am auzit şi noi şi-am venit să ne uităm! răspunse comisarul ridicând din umeri — Eu conduc investigaţia Mickey mi-a dat mie cazul, îi preveni Chuluum, ameninţându-i cu degetul — Nicio problemă, lasă arma jos! aprobă Yeruldelgger Noi am venit numai aşa, să vedem circul Nici măcar n-o să punem întrebări! Gantulga o trase de mânecă pe Oyun — Hei, partenere! — Nu acum, Gantulga, nu acum! zise ea, eliberându-şi braţul fără să se uite spre puşti O parte dintre pompieri, surprinşi de ce-a de-a doua explozie, se ocupau cu evacuarea locuitorilor din al doilea bloc Ceilalţi căutau o modalitate de a ajunge la flăcările de la etajul zece, cu scările lor prea scurte, care nu ajungeau decât până la etajul trei Spaţiul verde devenise un fel de iarmaroc sub cerul liber, cu victime înnebunite de spaimă care alergau printre zecile de gură-cască şi pompierii grăbiţi Martorii treji îi încurajau pe cei care luptau cu focul sau îi linişteau pe supravieţuitori Cei care băuseră deja prea mult îi insultau pe pompieri, acuzându-i de incompetenţă, le dădeau ordine şi sfaturi din ce în ce mai furioase, sau îşi băteau joc de ei aruncându-le în capetele protejate de căşti sticlele goale Deja se profilau câteva încăierări între beţivi sau cu pompierii care încercau să calmeze spiritele cu câte-un jet de apă în burtă Atmosfera deveni curând apăsătoare, iar poliţiştii simţiră tensiunea urcând brusc la un nou nivel — Hei, partenere! murmură Gantulga, agăţându-se din nou de mâneca lui Oyun, care îşi retrase brusc mâna cu un gest agasat — Hei, termină, Gantulga! Nu-i de joacă aici, ţi-e clar? Ca şi Yeruldelgger, şi ea căuta în mulţime aceeaşi mişcare sau absenţă a mişcării, privirea care se fereşte sau care, dimpotrivă, se aţinteşte, pasul alert sau nemişcarea provocatoare Încerca să-şi înregistreze scena în minte ca să şi-o poată proiecta mai târziu, în căutare de indicii Piromanii rămâneau de obicei pe loc, fascinaţi de amploarea maniei lor distructive Ucigaşii din gelozie fugeau în sens invers în raport cu mulţimea Cei care provocau un accident, cădeau în genunchi în faţa tragediei Profesioniştii îşi păstrau calmul, ca poliţiştii, dar când plecau, se îndepărtau ca nişte gură-cască oarecare Când Oyun se întoarse la el, Gantulga nu mai era acolo, dar nu mai apucă să se gândească la asta: Yeruldelgger o chema la ordin, cu o lovitură de cot în coaste — Cred că au un cadavru! zise el Din clădirea numărul doi, un grup de şase pompieri tocmai ţâşnise dintre flăcări, ducând un cadavru Primul pompier se împletici şi căzu la pământ, aruncându-şi masca şi casca, sufocat Ceilalţi se prăbuşiră şi ei, la rândul lor, scăpându-şi pe jos povara Alţii se grăbiră să le sară în ajutor, lăsând victima în grija celor de la serviciul de ambulanţă După toate aparenţele, îl considerau deja mort Yeruldelgger îl zări pe Chuluum pe partea cealaltă, la poalele primului imobil, discutând cu unul dintre pompierii gradaţi Îi făcu semn lui Oyun să-l urmeze, cu aerul că era absolut normal să facă asta Se apropiară de cei de la ambulanţă, care se pregăteau să acopere trupul carbonizat şi îşi arătară discret legitimaţiile când şeful serviciului medical le făcu semn să se îndepărteze — Putem să ne uităm şi noi un pic? întrebă politicos comisarul — Chiar vă rog, şi-aşa, în starea în care e, nu mai avem ce-i face Dacă sunteţi poliţişti, va trebui să vă consultaţi cu legistul! răspunse bărbatul Yeruldelgger se lăsă pe vine, zicându-şi că exact asta şi avea de gând Să se consulte cu legistul „lui”! Oyun rămase în picioare, neînţelegând prea bine ce se aştepta el să găsească la cadavrul acela înnegrit care duhnea a carne arsă şi cenuşă udă Îşi feri privirea şi gândul îi zbură, îngrijorat, la Gantulga Acţionase din reflex şi, poate, îl supărase Întoarse capul în direcţia cealaltă ca să încerce să-l repereze şi mai că se izbi nas în nas cu Chuluum — Ce dracu’ mai căutaţi încă aici? zbieră el pe deasupra lui Yeruldelgger, care încă nu se ridicase de jos — Ai mai întrebat deja o dată, îi răspunse el de unde era, calm, fără să se mişte — Da, dar tu tot aici eşti, pe scena crimei mele! se stropşi la el Chuluum — A, deci eşti şi tu de acord că e vorba de o crimă? făcu Yeruldelgger, cu o expresie de fals extaz pe figură, aplecându-se să se uite mai de aproape între picioarele arsului — Două explozii concomitente în două blocuri vecine, tu ce zici că e? Un bar miţvah care s-a terminat prost? îl zeflemisi Chuluum — Un bar miţvah! se miră Yeruldelgger, care continua să se uite între picioarele mortului, cu capul uşor aplecat într-o parte, ca Vincent D’Onofrio în Law and Order: Criminal Intent Un bar miţvah! Auzi, Oyun, un bar miţvah! De unde zici că scoate el cuvinte din astea? Chuluum fu cât pe-aici să explodeze de furie, dar nu îndrăzni, totuşi, să-şi lase mânia să se manifeste împotriva superiorului său care tocmai se ridica în picioare Se întoarse spre mulţimea care fusese atrasă de cearta lor — Hai, căraţi-vă! Căraţi-vă de aici! Lăsaţi-ne să lucrăm, bandă de beţivi gură-cască! Chemă nişte poliţişti în uniformă să evacueze spaţiul verde şi să formeze un cordon sanitar în jurul zonei Yeruldelgger o luă pe Oyun de braţ şi se îndepărtară ca un cuplu care ieşise la plimbare Atunci, Chuluum le făcu semn celor de la salvare să aştepte puţin înainte să bage cadavrul în dubă şi se lăsă şi el pe vine lângă mort Se aplecă asupra corpului, la nivelul şalelor victimei, şi se apropie atât cât i-o permiseră deopotrivă sila şi putoarea, încercând să ghicească la ce se uitase comisarul cu atâta atenţie — Acuma degeaba te mai chinui să i-o sugi, Chuluum! ţipă Yeruldelgger fără să se-ntoarcă Asta n-o să-l scoale din morţi şi tu rămâi cu buza umflată! Oyun întoarse capul în momentul în care colegul ei se ridica în picioare în râsetele pompierilor şi chicotelile celor de la serviciul de ambulanţă Îl văzu aruncând cu carnetul în ambulanţa care se apropia în marşarier, pradă nervilor, în luminile înnebunite ale girofarului 20 O să-mi iau liber în weekend ca să continui investigaţiile! A doua zi dimineaţă, Yeruldelgger se îndrepta spre biroul lui, ca o ghiulea, încă furios din cauza evenimentelor din noaptea trecută, când Mickey îi ieşi în cale, la fel de prost-dispus ca şi el — Nicio noutate despre chinezi! bodogăni comisarul — Asta pică bine, am eu noutăţi În biroul meu! Acum! Yeruldelgger îl urmă până în biroul acela pretenţios al lui, întrebându-se ce îl mai aştepta şi de data asta Când superiorul lui împinse uşa, se lămuri instantaneu Chinezul de la ambasadă care îl ameninţase la locul crimei şedea la masa de şedinţă, flancat de doi sub-rahaţi-în-ploaie în costume de foste cadre de partid reconvertite în imitaţii de procurori americani, mai ţepeni ca un spătar de scaun din sala pentru interogatoriu Yeruldelgger îşi zise, oftând adânc, că ăia trei chiar n-aveau baftă deloc, pentru că el acum chiar nu era deloc într-o dispoziţie în care să suporte cuminte un scandal Cât despre Mickey, totul depindea de cum avea de gând să joace: statutul lui de şefuleţ arivist nu-l punea în niciun fel la adăpost, nici pe el, de foarte probabilul acces de furie care avea să urmeze Cei trei chinezi şedeau pe aceeaşi parte a mesei lungi, rectangulare, stil tribunalul poporului Mickey se instală din oficiu la un capăt şi se aşeză cu zgomot, ca să-şi facă simţită mânia şi exasperarea Îi ordonă lui Yeruldelgger să se aşeze în faţa lor şi comisarul se gândi că, fără îndoială, toată treaba începea foarte prost — Cu mâinile la spate şi legat la ochi, nu vrei? Ar trebui eventual să las şi adresa unei rude pentru facturarea gloanţelor? Se duse să se instaleze la celălalt capăt al mesei, contrariind astfel punerea în scenă pe care mizaseră chinezii — Deci? întrebă el, adresându-se şefului său fără să adauge vreo marcă lingvistică a respectului ierarhiei Feţele celor trei chinezi, care tocmai îl văzuseră nerespectând un ordin, se întoarseră deodată spre celălalt capăt al mesei — Comisare, aceşti domni au venit aici să depună o plângere oficială legată de conduita dumneavoastră la locul crimei săvârşite împotriva celor trei compatrioţi ai domniilor lor Cele trei feţe se întoarseră dimpreună de la stânga spre dreapta, cu precizia mecanică a unei trupe de gimnaşti de la Circul din Pekin — Bine, admise Yeruldelgger, foarte bine au făcut E dreptul lor să se plângă E-o chestie pe care avem mai mereu ocazia, cu toţii, s-o facem pe-aici, pe la noi De ce să nu profite şi ei? Impertinenţa lui îi cutremură pe cei trei chinezi, care se-ntoarseră ca pălmuiţi de la dreapta spre stânga în aşteptarea unui voleu din partea şefului — Aveţi ceva de spus în apărarea dumneavoastră, comisare? îi aruncă, prudent, Mickey din fundul terenului, bănuind că Yeruldelgger era gata să-i servească numai măgării în passing-shot Stânga-dreapta în tabăra chineză — Nu, chiar nimic! recunoscu Yeruldelgger, deschizând braţele de parcă şi-ar fi cerut scuze pentru acest răspuns din slice Gata, pot pleca? Îşi puse mâinile lui mari şi puternice pe masă şi se ridică încet, cu capul vârât între umeri, lăsând, cui avea chef, timpul să comită o greşeală neforţată Avu loc un rapid dreapta-stânga-dreapta al chinezilor şi, în cele din urmă, ambasadorul adjunct fu cel care îşi asumă responsabilitatea, ridicându-se, înfuriat, şi fiind apoi imediat imitat de către cei doi consilieri ai săi — Comportamentul acestui poliţist este inadmisibil şi reprezintă o insultă pentru memoria celor trei compatrioţi ai noştri care au fost asasinaţi! urlă el cu o voce care, dorindu-se puternică, nu reuşi decât să fie stridentă Yeruldelgger ajunsese chiar în dreptul lor, venind dinspre celălalt capăt al mesei, şi lăsase impresia că are de gând să iasă Dar explodă cu o mânie care îi paraliza Îşi trânti cu toată puterea mâinile pe masa care se scutură din încheieturi şi se aplecă peste ea pentru a le trânti în faţă: — Nu e vorba doar de trei morţi chinezi în afacerea asta, domnilor de la ambasadă E vorba şi despre două mongole pline de slobozul cadavrelor voastre între craci şi în toate părţile! Răposaţii voştri băieţi-model, bieţii de ei, v-au transformat fabrica aia a voastră de sclavi în futodrom cu ocazia Sfântului Valentin chinezesc Asta voiaţi să acoperiţi, împiedicându-mă pe mine să investighez? Ei bine, fix asta o să găsiţi pe prima pagină din Messenger sau Naţiunea dacă mai continuaţi mult să mă bateţi la cap cu ameninţările voastre diplomatice! Chinezul, ultragiat, se întoarse spre un Mickey alb ca varul şi rămas fără voce — Reiterez aici, în calitatea mea oficială, indignarea reprezentanţilor Republicii Populare Chineze şi vă cer ca autoritatea în dosarul uciderii compatrioţilor noştri să-i fie imediat retrasă acestui poliţist corupt şi încredinţată nouă, conform acordurilor încheiate legal între China Mining Corporation şi guvernul dumneavoastră! — Poliţist corupt? zise Yeruldelgger ridicând ochii brusc şi fixându-i în ai chinezului, care preferă să caute din privire susţinerea lui Mickey — Ce vreţi să spuneţi? întrebă acesta din urmă — Acest poliţist a cerut în mod direct mită de la un oficial al ambasadei, mai precis de la mine, ca să ne permită accesul în perimetrul crimei Am aici depoziţiile a doi martori! Unul dintre cei doi attorney-ucenici scoase două fotocopii dintr-o geantă de piele de crocodil lăcuită I le dădu lui Mickey, care îşi propuse să îşi rezerve timpul de a le citi, dar nu reuşi să-şi ducă la capăt intenţia — Sunt în chineză! se miră el — Veţi primi o traducere oficială în timp util, răspunse chinezul nervos, pe un ton procedural — Dar bănuiesc că puteţi să ne relataţi pe scurt conţinutul? — Bineînţeles Se confirmă aici de către doi martori faptul că acest om a încercat să mă mituiască, cerându-mi o sumă echivalentă cu întârzierile lui salariale — Ce-i cu toată povestea asta? îl întrebă Mickey, puţin confuz, întorcându-se spre subalternul său Chinezii îşi reluară ping-pong-ul facial — Nu pot să cred! oftă Yeruldelgger ridicând teatral privirea sper cer Când m-am luat de caraghiosul ăsta care voia să ne alunge din perimetrul crimei, mi-a spus că are de gând să se plângă superiorilor mei I-am recomandat să o facă, cu rugămintea de a le aminti cu aceeaşi ocazie că îmi sunt datori cu plata salariului pe ultimele două luni plus patruzeci şi şapte de zile de concediu — E un apel tipic şi explicit la corupţie! afirmă chinezul, orbit de propria lui indignare Acest individ corupt a fixat astfel valoarea ciubucului pe care-l aştepta — Mickey, dacă nu zici iute ceva care să-i închidă individului ciocul, aşa ţi-i scot pe ăştia trei pupaci ai lui Mao din birou în nişte şuturi de — E inacceptabil! E inacceptabil! ţipă chinezul de la ambasadă, ridicându-se pe vârfuri ca să pară mai înalt Este o insultă la adresa poporului chinez şi a guvernului său Am pretenţia ca acest om să fie sancţionat — Cum? Cum? scrâşni deodată Yeruldelgger Ai pretenţia? Ai tu pretenţia să dai sancţiuni pe-aici? Cine te crezi tu, să pretinzi sancţiuni pentru orice ar fi? Ai idee unde te afli? Ai idee că aici e Serviciul Naţional de Poliţie al Mongoliei? Ai uitat că te adresezi unor angajaţi ai poliţiei unui stat independent şi suveran? N-ai cum să ai pretenţii, nici de la el, nici de la mine Nici n-ai ce căuta aici! Nici măcar nu te încadrezi în limitele activităţii tale diplomatice! Incidentul diplomatic, în caz că va fi unul, va fi în direcţie opusă dacă n-o termini Dacă o să continui aşa, o să am eu grijă să te ia la întrebări ministrul de Externe Adică vii să faci presiuni pe-aici asupra anchetatorului unei omucideri cvintuple numai ca să ascunzi tu sub preş activităţile jenante ale unei bande de degeneraţi sexual? Ei ăsta da, scandal! Auzi? Asta şi aroganţa ta o să facă mâine prima pagină a ziarelor din Ulan-Bator Yeruldelgger lovea cu pumnul în masă la fiecare propoziţie şi cei trei chinezi tresăreau toţi trei deodată la fiecare izbitură Voia să fie sigur că toată lumea din afara biroului asculta ce se întâmplă şi că întreg etajul va fi acolo când chinezii aveau să iasă ameninţând, tunând şi fulgerând Când se decise că urlase destul ca întreg departamentul să fi avut răgaz să se adune în faţa uşii lui Mickey, Yeruldelgger îşi împinse provocarea încă un pas mai departe Răsturnă masa care îl separa de chinezi cu un gest năprasnic şi se apropie de ei ca să le urle în mutre, arătându-le uşa cu degetul arătător: — Căraţi-vă dracului! Căraţi-vă dracului de-aici! Aici e Republica Mongolă, e ţara noastră, e poliţia noastră şi e ancheta noastră! N-aveţi nicio putere diplomatică aici! Mickey ezită două secunde între tentativa de a-l potoli pe Yeruldelgger şi evacuarea chinezilor dar, cum îi fusese mereu teamă, fizic vorbind, de comisar, se îndreptă spre uşă, invitându-i cu mâna pe cei trei chinezi terorizaţi să i-o ia înainte Când o deschise, toţi bărbaţii din departament formară un zid compact de martori tăcuţi — Sunteţi o insultă la adresa ţării mele! mai urlă după ei Yeruldelgger, jubilând în mintea lui Sunteţi o insultă la adresa poliţie noastre, a legilor noastre, o insultă la adresa democraţiei mongole! Ingerinţa voastră într-o investigaţie criminală aflată în curs e o abjecţie! Cei trei chinezi intraseră acum de-a dreptul în panică, văzându-se prinşi între mânia lui şi zidul tăcut şi ameninţător format de poliţişti Yeruldelgger le văzu în sfârşit în ochi sticlirea de spaimă pe care o aşteptase ca să fie cu adevărat sigur O spaimă de ordin fizic, de necontrolat, care avea să le rămână pentru totdeauna pitită pe undeva în suflete, gata să izbucnească din nou la cel mai mic incident neaşteptat Se hotărî, aşadar, că era timpul să pună punct — Întoarceţi-vă voi la fursecurile voastre şi la lăbărelile alea de recepţii cu care vă ocupaţi toată ziua, paraziţi diplomatici ce sunteţi, şi lăsaţi-ne pe noi în pace să ne facem meseria Noi suntem ăia care o să îi prindem pe ucigaşii chinezilor voştri, nu voi! Hai, vâju’ de-aici! Şi cu asta, trânti uşa cât putu de tare Era un semnal către mulţimea tăcută că acum putea să formeze un culoar ostil care să-i conducă pe cei trei chinezi până la ieşire De asemenea, se voia un mesaj clar pentru Mickey, care să-i transmită că reprezentaţia se încheiase — Ei, bine? M-am descurcat cât de cât? întrebă Yeruldelgger pe un ton perfect calm şi stăpânit Dar căpitanul nu avu reacţia aşteptată — Nu, dar tu eşti sărit, pe cuvânt! Tu ai vreo idee cine sunt tipii ăia? Îţi poţi închipui, măcar, ce de căcaturi o să ne facă ăştia de-acum încolo? Mie, de exemplu! Uită-te la asta! urlă el, aruncând pe masă ziarele zilei Toate aveau pe prima pagină masacrul cu chinezii şi cele două mongole Flamura, cel mai popular şi mai populist dintre cotidianele din Ulan-Bator, făcuse din asta singura ştire de pagina întâi, sub un titlu alarmist şi periculos: „China pretinde ca vinovaţii să fie prinşi” Celelalte îşi cam împărţiseră spaţiul între ceea ce ei numeau „afacerea emasculaţilor chinezi” şi reportajele privind vizita în ţară a unei delegaţii de industriaşi coreeni — M-am săturat până peste cap de apucăturile tale de sociopat, Yeruldelgger Până peste cap, înţelegi? Până-n gât! Faci cum te taie capul, nu dai niciodată socoteală nimănui, iei la bătaie martorii Mi-a ajuns cu tâmpeniile tale, auzi, mi-a ajuns! Iar faptul că eşti afectat de ce s-a întâmplat cu Saraa azi-noapte nu e o scuză! De altfel, ar fi trebuit să te pun pe linie moartă deja de-acum cinci ani, pentru că de atunci ai luat-o razna în halul ăsta Nu se poate să ai impresia că ţie ţi-e permis orice numai pentru că atunci, cineva ţi-a omorât fetiţa, pricepi? Îmi pare sincer rău pentru Kushi, dar Mickey nu mai apucă să-şi termine fraza Yeruldelgger se aruncă asupra lui şi-l lipi de perete, apucându-i cu o mână reverul sacoului de alpaca în timp ce îl sugruma cu antebraţul Cu cealaltă, îşi scoase arma pe care i-o împinse în obraz superiorului său — Să nu mai îndrăzneşti vreodată să pronunţi numele fiicei mele în faţa mea, ai înţeles? Niciodată! Şi să nu-mi mai pui beţe-n roate cu anchetele Clar? Yeruldelgger îi dădu drumul şi se îndreptă spre uşă Mickey se prelinse pe perete, palid şi tremurând din toate încheieturile, înainte să îşi revină şi să îşi aranjeze frumos hainele la loc Prudent, aşteptă ca subalternul său să iasă din birou şi să se îndepărteze câţiva metri prin sala marea departamentului Toţi ceilalţi inspectori se prefăceau concentraţi deodată pe nişte dosare care păreau de maximă importanţă, desigur, ca să nu trebuiască să asiste la ceea ce urma să se întâmple Când consideră că Yeruldelgger era suficient de departe ca să nu mai reprezinte un pericol de ordin fizic, Mickey apăru în cadrul uşii, încercând să se înalţe cât putea de mult — Yeruldelgger, eşti mort! urlă el de la distanţă M-ai auzit? Profesional, eşti ca şi mort! Îţi retrag toate anchetele, auzi? Mă auziţi şi voi, toţi? Yeruldelgger nu mai lucrează pentru noi, e clar? Nimeni nu se întrerupse din lucru şi Billy, un tânăr inspector stagiar, fu singurul care îndrăzni să îl privească pe comisar, cu nişte ochi cât cepele, în care acesta citi multă mirare şi niţică admiraţie, ceea ce i-l făcu instantaneu simpatic pe băiat Apoi se întoarse la micul lui birou din celălalt capăt al etajului şi o găsi acolo, aşteptându-l, pe Oyun — Ce-ai mai făcut iarăşi? întrebă ea cu mai multă compasiune decât şi-ar fi dorit să arate — Cât pe-aci să-i zbor creierii lui Mickey, zise Yeruldelgger — Din cauza chinezilor? — Nu Din cauza lui Kushi A pronunţat numele lui Kushi — Ce idiot! oftă Oyun, scuturând cu tristeţe din cap Şi altceva, ce-a mai spus? — I-ai spus tu ceva despre noaptea trecută? întrebă el fără să-i răspundă la întrebare — Despre incendii? — Nu, despre Saraa Şi canale — Nu — Atunci de unde ştie? — Tu ce zici? suspină Oyun, arătând din bărbie către biroul gol al colegului ei — Chuluum? Aşa crezi? — Cine, altcineva? — E pe-aici? L-ai văzut în dimineaţa asta? — Nu, dar îi spuseseşi să-l fileze pe Adolf şi azi-dimineaţă a fost eliberat Poate te-a ascultat! — Da, poate, gândi Yeruldelgger cu voce tare Oricum, Mickey mi-a luat toate anchetele din mână — Toate anchetele? Păi şi ce-ai să te faci, atunci? — O să fac singurul lucru pe care ştiu să-l fac, normal, răspunse el, părăsind biroul O să-mi iau liber în weekend ca să continui investigaţiile! 21 — Era şi timpul, zise batjocoritor Solongo Yeruldelgger îi găsise un loc la bordul aeronavei ZY 955, care zbura de la Eznis la Dalanzadgad la ora şapte dimineaţa Faptul că reuşise să se îmbarce în micul avion Saab 340, cu două motoare şi cel mult treizeci-patruzeci de locuri, era un miracol De obicei, totul era rezervat cu săptămâni în avans Încă şi mai miraculos era că îşi găsise şi un bilet de întoarcere în după-amiaza aceleiaşi zile, cu zborul 956 La ora şaptesprezece avea să fie înapoi la Ulan-Bator Şi lui Solongo îi plăceau avioanele cu elice Găsea că zgomotul motoarelor şi vibraţiile carlingii aveau ceva din siguranţa îndărătniciei animalelor Avionul se agita spre cer ca o coleopteră îndârjită De asemenea, zbura cu trei-patru mii de metri mai jos decât avioanele cu reacţie şi, încă o dată, Solongo avu ocazia să se convingă că Mongolia ei era frumoasă Când admira din înaltul cerului această imensitate nemăsurată şi calmă, inima ei se umplea de fericirea că se născuse şi trăia în acest loc Trecură de Dalanzadgad ca să aterizeze pe pista neasfaltată din sudul oraşului, şi bucla largă pe care o făcură îi purtă pe deasupra dunelor de nisip ale deşertului Gobi Avionul se aplecă pe o aripă şi ea îşi ţinu fruntea lipită de hublou ca să se uite cum urca spre ea această mare nemişcată şi aurie, scăldată în lumina razantă a răsăritului Aeroportul din Dalanzadgad nu avea decât o singură pistă neasfaltată şi scurtă, plasată pe un petic de stepă şi, drept aerogară, o clădire vopsită în albastru şi alb chiar în capăt, la marginea străzii Statuia urâtă a unei cămile de bronz, aşezată pe o peluză subţire, arsă de vânt şi de nisip, îndeplinea rolul de ornament — Ai planuri în weekend-ul ăsta? o întrebase Yeruldelgger Îşi imaginase că vor petrece două zile împreună, singuri, îngrijind-o pe Saraa şi stând de vorbă în şoaptă în grădină El îi răspunsese, însă, că avea să găsească pe cineva să se ocupe de fiica lui, dar că avea nevoie ca ea să ducă mai departe investigaţia legată de sufleţelul acela mic pe care bătrânul nomad i-l dăduse în grijă Solongo ezitase îndelung, argumentând că avea de finalizat a doua zi dimineaţa mai multe dosare, printre care unul de ucidere din culpă, al lui Chuluum Yeruldelgger îi inventase câte o scuză pentru fiecare dosar În momentul în care sfârşise prin a accepta, el deja aranjase totul, inclusiv închirierea, la destinaţie, a unei maşini O aştepta un bărbat cu alură de tâlhar, care îi înmână fără o vorbă cheile unui Jeep mare Maşina era parcată prost, cu faţa spre oraş Solongo demară imediat, întoarse, făcând Jeepul să salte peste borduri, şi plecă în sens invers, lăsându-l pe individ încremenit într-un nor de praf galben-ocru Cinci sute de metri mai încolo, după ce trecu de ultimele iurte albe apărate de furtunile de nisip în spatele balustradelor lor din lemn negru, drumul exploda într-o jerbă de drumuri de ţară haotice, care duceau toate spre nord-est, de parcă fiecare maşină din toate timpurile ar fi căutat să-şi croiască propria ei rută prin stepă Solongo alese una dintre urme, fără să-i pese că toate se încrucişau şi se descâlceau din nou ca şinele unei gări de triaj Într-o oră avea să fie la Bayanzag, unde îşi petrecuse o mare parte din tinereţe căutând resturi de dinozaur prin pământurile acelea roşii * Ravenele din Bayanzag nu semănau deloc cu falezele descrise în materialele turistice Nu erau mai înalte decât dunele de nisip de la Khongor Els Erau, de fapt, resturile unui pâlc de dealuri de pământ roşu, erodate de vânt şi de furtuni Aici fusese cândva fundul unui ocean, evaporat cu şaizeci de milioane de ani în urmă şi care servea acum, odată ieşit la lumina zilei, la spolierea turiştilor Nefiind cu adevărat nişte faleze, aşa-numitele Flaming Cliffs erau, în schimb, de o frumuseţe strălucitoare în lumina apusului Lui Solongo îi păru rău că nu putea să rămână până seara Îi plăcea să vadă acest canion în miniatură cum se înflăcăra în soarele luminând pieziş şi să-şi imagineze fosilele adormite ale giganţilor dispăruţi sub aceste ţinuturi aprinse Poate altă dată Astăzi trebuia să încerce să-i ducă acasă nişte răspunsuri lui Yeruldelgger, aşa că se angajă pe drumul de ţară care o lua de-a lungul liniei de creste unde se instalaseră vânzătorii de suveniruri şi de oase de dinozaur Când zări prima iurtă, o aştepta deja un pici în costum tradiţional Păru dezamăgit să constate că era mongolă Cum nu avea la dispoziţie decât această singură zi pentru investigaţii, decise să meargă direct la ţintă — Ziua bună, frăţioare Caut una exact ca asta, îi spuse ea puştiului, arătându-i falsul dinte de velociraptor pe care-l extrăsese din pumnişorul micuţei Tu l-ai vândut, cumva? Chiar şi pentru un ţânc, întrebarea tot fusese prea directă Deveni imediat neîncrezător şi se retrase într-o tăcere prudentă, dar fără să scape dintele din ochi — Sunt ghid la Ulan-Bator, minţi Solongo O să aduc aici un grup de douăzeci de francezi şi vreau să le fac cadou fiecăruia un dinte ca ăsta Ştii unde pot să găsesc aşa ceva? Piciul se întoarse brusc o sută optzeci de grade, în tăcere, şi dădu fuga în iurta lui Solongo observă că o mână stângace scrisese Dinozaur Museum pe pânza dură de deasupra uşii deschise Îl urmă pe puşti şi descoperi în interior o adevărată mică avere alcătuită din oase şi fosile, dintre care majoritatea dădeau senzaţia de autenticitate, cum erau nişte ouă fosilizate într-un cuib reconstituit — Toate astea sunt ale tale? se extazie ea Tu le-ai găsit? Puştiul confirmă din cap, prea ocupat cu frunzăritul unui exemplar uzat din Encyclopedia Prehistorica of Dinosaurs, un popup book pentru copii Pe urmă se întoarse către ea şi-i deschise cartea sub nas, făcând să se ridice de acolo, dintre îndoiturile acelea ingenioase, figura vorace a unui raptor — Dinţii lui nu sunt aşa, vezi? Nu e un dinte de raptor! — Ştiu, aprobă Solongo Te pricepi bine la dinozauri De fapt, nici măcar nu e un dinte! — Ştiu! răspunse cu fermitate ţâncul E un os cioplit în formă de dinte! Uite-acolo se fac, în iurtele alea din spatele celei de-a doua coline Au acolo un atelier, dar nu au muzeu, ca mine! — Mersi Acum trebuie să mă duc să văd atelierul, dar mă voi întoarce să-ţi vizitez muzeul şi să ne uităm amândoi prin cartea ta Îţi promit — Promiţi tot aşa cum ai promis că vii cu douăzeci de francezi? — Da, ai dreptate, iartă-mă, am minţit un pic Dar o să mă-ntorc, jur! — Nu ai cum să minţi „un pic”, filosofă piciul ridicând din umeri Ai minţit, şi atât! Solongo ieşi din iurtă Stepa era încă aproape goală Ghizii nu vindeau excursii la Flaming Cliffs decât pentru finalul după-amiezii, ca atracţia „flamboiantă” a falezelor să se justifice pe deplin Doar o maşină se mai apropia pe la sud-est, pe acelaşi drum pe care venise şi ea Zări un călăreţ stând nemişcat undeva foarte departe spre nord, în vârful unei mici coline Nici nu ajunse în apropierea celor două iurte, că o femeie o aştepta deja în faţa uşii deschise celei dintâi Avea un mic stand cu pietre şi oase Cealaltă iurtă era mai mare şi dincolo de uşa închisă, Solongo auzi şuieratul unei unelte, ca o maşină de şlefuit sau o tocilă Un cal legat cu o frânghie, aflat în spate, o privea fix — Bună ziua, spuse legista Aş dori să cumpăr ceva identic cu asta Tu vinzi astfel de dinţi, nu? — A, din ăştia? zise femeia, neîncrezătoare Se găsesc pe toate drumurile pe-aici — Nu ca ăsta Ăsta e fals E un dinte cioplit din os, vezi bine! — A, da? zise femeia, prefăcându-se că abia acum îşi dădea seama E un suvenir pentru turişti Ştii foarte bine că nu avem dreptul să vindem fosile adevărate! — Da, ştiu Deci tu îi produci, nu? Femeia nu ştiu ce să răspundă Şi, ca orice mongol din stepă când nu ştie ce să răspundă, rămase pur şi simplu tăcută în faţa lui Solongo — Ascultă, n-am venit să-ţi fac probleme, mă interesează doar să găsesc persoana care l-a cumpărat pe ăsta, asta-i tot Poate i l-ai vândut chiar tu Acum cinci ani Erai aici acum cinci ani? De astă dată era clar că femeia nu mai avea să răspundă la nicio întrebare Stătea acolo, nemişcată, uitându-se în jos Solongo aruncă o privire în jurul lor Călăreţul era tot acolo Părea că ar fi urmărit-o de-a lungul spinărilor de deal Deduse că le observa de acolo, de sus Supravieţuirea nomazilor depinsese întotdeauna de curiozitatea lor, aşa că Solongo nu se simţi câtuşi de puţin ameninţată Însă o presimţire rea o făcu, totuşi, să se întoarcă Maşina pe care o zărise mai înainte se oprise la o distanţă considerabilă Şoferul coborâse şi vorbea la telefon, sprijinit cu cotul de portiera deschisă Şi el părea să le urmărească Solongo ocoli prima iurtă şi se îndreptă direct spre cealaltă, deschizând uşa fără să bată Interiorul arăta ca orice altă locuinţă tradiţională, cu soba în centru şi mobilele din lemn pictat, dar în capătul din stânga, în spaţiul rezervat, după tradiţie, vizitatorilor, era un bărbat în vârstă care, în faţa unui mic banc de lucru, şlefuia şi poliza bucăţi de os în mijlocul unui bazar format din diverse cutii şi unelte — Ziua bună, spuse ea, fără să-i mai lase timp să se mire Am nevoie de calul tău pentru o cursă bună Ţi-l închiriez la ce preţ vrei, de acord? Omul nu răspunse Doar desfăcu, liniştit, cele două cleme care legau la o baterie de maşină aparatul cu care lucrase şi o privi fără să se ridice de unde stătea — Nu-ţi face griji, adăugă Solongo Am crescut prin părţile astea Sunt un bun călăreţ şi voi avea grijă de calul tău Deci, cât ceri? — Cinci sute? riscă omul — Cam scump, dar accept Îţi las maşina drept gaj Plătesc la întoarcere Plus un bonus de o sută, dacă aleargă bine Solongo părăsi iurta fără să mai aştepte şi o ocoli ca să dezlege calul Îl porni la galop încă înainte de a se sui în şa, ca să-i dovedească moşneagului, care o urmase, că se pricepea la călărie Calul avea un ritm bun, cu pasul scurt şi rapid, la vârful ierbii Se ridică drept în scări, încurajă animalul cu joarda, un tchu tradiţional specific stepei, şi îl îndreptă spre călăreţul solitar Bărbatul o privi suind dealul spre el fără să se mişte din loc Apropiindu-se, Solongo văzu urga lungă pe care o ţinea proptită sub braţ După poziţia lui pe cal, deduse că nu era tânăr Era un călăreţ bătrân care îşi supraveghea turma împrăştiată Cu siguranţă era vorba de cai, pe care crescătorii nomazi îi urmăreau şi îi prindeau cu lasoul atârnat de prăjina aceea lungă din lemn de salcie După ce urcă ultima pantă, aruncă o privire după maşina cealaltă şi după şoferul ei, ca să se convingă că nu o urmăreau Automobilul nu se mişcase din loc, dar bănui că bărbatul continua să o privească de la distanţă Omul de pe cal era într-adevăr un nomad bătrân, care se ţinea drept pe şaua din lemn, bine înfăşurat în deel-ul lui din bumbac gros, albastru şi strâns la mijloc cu o centură mare, portocalie Părea să aprecieze abilităţile de călăreţ ale lui Solongo, care îşi opri cu precizie calul la câţiva metri de el — Bună ziua, unchieşule, îi zise ea, potolindu-şi calul încă nervos din cauza alergării — Trebuie să ai grijă la vizuinile de marmotă, răspunse bătrânul călăreţ Ţi s-a împiedicat deja calul de câteva ori în găurile lor! — Ai dreptate, unchieşule, dar tentaţia să trag un galop bun a fost prea mare Nu prea am ocazia la Ulan-Bator — Tocmai de-acolo ai venit să pui întrebări despre un dinte de dinozaur? — De unde ştii ce-am întrebat? — Vântul nu ştie să ţină niciun secret! răspunse bătrânul cu un aer complice — Şi ţi-a mai spus şi altceva vântul ăsta? — Că o cauţi pe cea care a avut acel dinte pe care îl ţii în buzunar — Din păcate, cea care a avut dintele nu mai trăieşte, unchieşule — Cum, a murit fetiţa blondă? — O cunoşteai? Bătrânul rămase nemişcat câteva clipe, uitându-se la cerul de un albastru pur, cu mâinile aşezate pe capătul ridicat al şeii şi cu urga cea lungă sub braţ Solongo se întrebă dacă se ruga pentru fetiţă sau încerca să şi-o amintească — Se fac cinci ani, în primăvară O dubă UAZ 452 albastră, cu geamuri în spate Au stat patru zile în campingul de pe marginea falezelor din Bayanzag, nu departe de locul acesta Un cuplu tânăr, străini Nu estici Vorbeau o limbă frumoasă Nu engleză Nici rusă Nici germană Femeia era frumoasă şi blondă Avea părul tuns scurt, ca un bărbat Înaltă Cu piept frumos Bărbatul avea ochelari Mai în vârstă decât ea, mai scund, cu părul negru Îi interesau dinozaurii Fetiţa, la vreo patru-cinci ani Drăguţă, finuţă, toată numai bucle Toată ziua se dădea pe o tricicletă mică, roz, pe care i-o scosese tatăl ei din dubiţă Mai tot timpul se-nţepenea în câte-o vizuină de marmotă Avea un râs ca nişte clinchete de clopoţei Mă tot uitam la ei de aici Cred că erau fericiţi — Îţi aminteşti cumva numărul UAZ-ului? — Nu, nu tocmai Avea număr de Ulan-Bator, de asta sunt sigur, şi îmi aduc aminte de cifra dublă: avea doi de 9 în număr — Şi dintele, cine li l-a dat? — Vânzătorul acela bătrân din capăt Cel care le fabrică în iurta lui — De unde ştii? — Era primăvară În ziua a patra plouase continuu I-am văzut împotmolindu-se cu UAZ-ul când au luat-o spre drum Am coborât să-i ajut Bătrânul vânzător a încercat tot timpul, din răsputeri, să le mai vândă ceva În cele din urmă i-a pus micuţei dintele fals în mână şi le-a spus părinţilor că era un talisman tradiţional menit să poarte noroc, că avea să le protejeze fetiţa de frica de întuneric şi de coşmaruri Nu au îndrăznit să-l refuze, aşa că l-au cumpărat — Şi vânzătorul e acelaşi? — Da, răspunse bătrânul călăreţ, ghicindu-i intenţiile, dar nu o să-ţi spună nimic A venit la un moment dat un bărbat să-i ofere nişte unelte noi Vântul e de părere că i le-a dat ca să uite — Demult a fost asta? — Abia dacă sunt câteva zile Două, mai precis! — Ce bărbat? — Cel din Toyota de-acolo De asta am venit Am văzut că te urmăreşte, aşa că te-am chemat să îţi spun ceea ce ei n-o să-ţi spună — M-ai chemat tu, unchieşule? — Bineînţeles, altfel ai mai fi venit în goana mare până aici? Solongo încă se gândea ce să-i răspundă, când pământul începu să răsune de un tropot greu Bătrânul se înălţă în scări ca să se uite peste umăr, dincolo de deal, şi văzu cinci călăreţi apropiindu-se într-o viteză nebună — Ia-o pe acolo, fugi, o sfătui pe Solongo, biciuindu-şi calul cu frâul Ţine-o drept spre vest şi nu te mai întoarce Pe urmă îşi struni calul spre nord, acompaniindu-se din coatele depărtate în timp ce galopul se înteţea, şi curând dispăru dincolo de creastă Legista auzea deja tropăitul sacadat al cailor care se apropiau în fugă Nu ştia ce vor, dar bănui că aveau ceva cu ea Totuşi, nu se speriase încă Băieţii se jucaseră de multe ori cu ea, când era mică, jocul acesta inept Îşi asmuţeau caii ca să-l înspăimânte pe al ei, să-l înnebunească în aşa măsură încât să o dea jos din şa, ca să se distreze Dar acum era cu mult trecută de vârsta aceea şi la fel erau şi călăreţii care veneau spre ea Aşa că se îndoia că aceştia s-ar mulţumi să se strice de râs pe seama unei eventuale trânte Urmăritorii profitau de avântul pe care îl luaseră caii ca să o ajungă din urmă Îi auzea îndemnând caii – aveau deja privirile înnebunite şi făceau spume la gură Spaima îi provocă o strângere de inimă şi bătăile ei prinseră ritmul copitelor Se întrebă dacă n-ar trebui să-i fenteze, să schimbe direcţia ca să-i surprindă, dar cu siguranţă erau cu toţii îmblânzitori de cai, obişnuiţi să prindă cai sălbatici Nu avea altă şansă decât aceea de a încerca să se îndepărteze Porniseră la galop cu mult înaintea ei, aşa că poate avea norocul ca animalele lor să obosească mai repede decât calul ei Deodată, îl văzu pe unchieş revenind drept spre ea, cu urga lui lungă întinsă înainte ca o lance de cavaler Probabil că ocolise dealul Solongo îşi dădu seama, din instinct, că trebuia să-i treacă prin faţă fără să încetinească Trecu razant pe lângă el, atingându-se uşor pentru o secundă în sudoarea cailor şi tropotul de copite Imediat ce îl depăşi, Solongo întoarse capul să vadă încotro o lua bătrânul în spatele ei Îl văzu dând pinteni calului şi îndreptându-se drept spre mica bandă de urmăritori Când fu aproape lângă ei, îşi roti urga, şi-o aşeză de-a latul pieptului şi traversă astfel grupul, doborându-i pe primii doi Unul dintre bărbaţi se prăbuşise pe spate din şa, izbit în frunte de prăjina din lemn Celălalt se răsturnase pe o parte, încercând să o evite, şi se rostogolise între copitele altui cal, care se împiedică la rândul lui Ultimii doi îşi cabrară caii ca să-i oprească şi să le ofere ajutor celor care căzuseră, pierzându-şi brusc interesul atât în ceea ce o privea pe Solongo, cât şi în ceea ce-l privea pe bătrân Îşi încetini aşadar fuga, descriind o buclă largă la stânga fără să scape din ochi micul grup de călăreţi învinşi Văzu că unul dintre răniţi nu se mai putea urca singur în şa Ceilalţi doi, buimăciţi, se ridicau de jos, clătinându-se pe picioare Îşi opri calul departe de ei şi îi privi regrupându-se Unul dintre ei îl ajută pe rănit să-i urce în spate iar un altul îi luă calul Apoi, banda o porni din nou la drum, spre sud, într-un ritm jalnic, fără să se mai uite înapoi Îl văzu atunci pe bătrân revenind într-un trap uşor la locul atacului Din două sau trei treceri, sărind din şa pe o parte fără să se dea cu totul jos de pe cal, îşi adună bucăţile rupte din urga Pe urmă plecă spre est fără să-i arunce nici măcar o privire şi Solongo înţelese că nu era nevoie să-şi ia rămas-bun O porni, aşadar, la trap spre iurta vânzătorului Bătrânul mincinos şi soţia lui o aşteptau deja, în picioare, în faţa intrării, dar maşina celuilalt nu mai era acolo Solongo bănui că urmăriseră întreaga scenă, dar era evident că banii îl interesau pe moşneag — L-ai forţat prea tare Treaba asta face mult mai mult decât o cursă! zise el pe un ton sever în timp ce ea sărea din şa ca să-i dea jos căpăstrul — Ai dreptate, unchieşule Face de-a dreptul cât un denunţ, odată ce mă întorc în oraş Deci, ce preferi: săpături ilegale? Trafic cu obiecte culturale? Escrocherie? — Cum poţi avea aşa o lipsă de respect faţă de un nomad bătrân ca mine, chiar nu-ţi pasă de tradiţia noastră? se revoltă el ca să-şi salveze obrazul — Ce fel de respect merită cineva care îşi instalează un întreg atelier în iurtă ca să păcălească turiştii, când tradiţia cere să-i primim ca pe nişte oaspeţi, cu braţele deschise? — Ce ştii tu despre tradiţii? Fată de la oraş, fiică de lupi! Călăreţii aceia aveau dreptate, meritai să te calce-n picioare — Ei bine, poţi să le comunici că ştiu cine sunt şi că mâine voi trimite poliţia să-i aresteze — Lasă, că ştiu eu cum e cu poliţia, răspunse bătrânul cu aroganţă, pe tine o să vină să te prindă dacă nu pleci iute de-aici — Eu sunt poliţia, babalâcule, se enervă Solongo, scoţându-şi legitimaţia şi, dacă nu-mi spui acum cine era bărbatul cu maşina, te umflu pe loc! — Nu-l cunosc! — I-auzi! Te pomeneşti că te-a cadorisit cu unelte noi şi tu nici nu-l cunoşti? — Nu-i ştiu numele, se corectă moşneagul, începând s-o dea la întors — Îmi spui sau te bag la pârnaie! — I se zice Lupul, lucrează cu poliţia E tot ce ştiu De asta l-am ascultat Solongo îi lăsă acolo, încremeniţi, se sui în Jeep şi demară imediat în direcţia căii Dalanzadgadului În oglinda retrovizoare, o văzu pe femeie dând fuga în iurtă, de unde ieşi înapoi cu o ceşcuţă de lapte ca să binecuvânteze punctele cardinale şi să-i binecuvânteze drumul Bărbatul, înfuriat, îi răsturnă cu un gest mânios ceaşca şi ridică mâna s-o lovească Solongo scrâşni frâna şi claxonă, iar bărbatul înţepeni în gestul lui, lăsându-i femeii răgaz să se îndepărteze Demară, din nou, şi Jeepul săltă peste hârtoape într-un nor galben de praf * Imediat ce reintră pe drum, Solongo încercă să-l sune pe Yeruldelgger Una dintre minunăţiile acestei ţări era faptul că reţeaua mobilă funcţiona în cele mai neaşteptate locuri — Eu sunt! — Ce faci? Toate bune? — Relativ — Cum adică, relativ? — Am avut ceva probleme, dar nimic grav În fine, ascultă, ai pe ce să scrii? — Stai o secundă, sunt la volan Gata, am! — Deci, acum cinci ani, un cuplu a fost aici în excursie cu fetiţa lor Despre ea e vorba: un martor îşi aminteşte de tricicleta roz Străini, nu asiatici Nu ruşi, nu englezi, nu germani El, un tip cu ochelari, ea, o femeie frumoasă Au stat patru zile Îi interesau dinozaurii A, şi aveau o dubă rusească, model UAZ 452 Varianta cu geamuri, culoare albastră, cu număr de Ulan-Bator cu doi de 9 în el Doi occidentali, bănuiesc, dar în mod normal aceştia sunt obligaţi prin lege să apeleze la serviciile unui şofer Aparent nu aveau aşa ceva — Asta-i tot? — Eu zic că nu-i puţin, nu crezi? — Şi ce probleme ai avut? — Sunt urmărită şi un grup de călăreţi a încercat să mă bage-n sperieţi În plus, aceeaşi persoană care mă urmăreşte l-a plătit pe vânzătorul dintelui fals, ca să tacă — Am înţeles Te mai întorci astă-seară? — Da, cu avionul de ora cinci — Te aştept la aeroport Pe diseară — Pe diseară! Tocmai voia să închidă, când Toyota răsări brusc în spatele ei şi îi lovi Jeepul Şocul fu violent Îşi scăpă mobilul din mână, cramponându-se de volan şi întoarse cât putu ca să rămână pe drum Yeruldelgger auzi izbitura şi înjurăturile prietenei lui — Solongo? Mobilul se izbi de bord şi zbură pe scaunul pasagerului din faţă Microfonul nu era activat, dar încercând să-l repereze dintr-o privire scurtă, Solongo observă că nu se întrerupsese convorbirea Poate că Yeruldelgger mai era încă pe fir — M-auzi? M-auzi? urlă ea, supraveghind în oglindă mişcările Toyotei, care revenea pe urmele ei Dacă mă auzi, e o Toyota verde închis Land Cruiser Cu trei uşi Cu şasiu scurt, se pare Un singur individ Yeruldelgger auzi o nouă bubuitură şi o nouă cascadă de înjurături — Solongo! Solongo, răspunde-mi! — Borfaş împuţit! ţipă ea Încearcă să mă împingă spre faleză Numărul, notează-i numărul 4826, Ulan-Bator Nu, nu, stai, 2648 2648, Ulan-Bator Geamuri fumurii Parbriz în stare proastă Sper că scrii! Comisarul parcă unde nimeri pe Peace Avenue Road şi îşi notă în carneţel, cuvânt de cuvânt, ce spunea Solongo — Mă ajunge din urmă, Yeruldelgger, mă ajunge! Vine pe lângă mine pe stânga, e-n dreptul meu! O, nu, pentru dumnezeu, are o armă! Vrea să mă-mpuşte! Yeruldelgger îşi aruncă notesul cât-colo Apucă mobilul şi zbieră din toate puterile: — Frânează, Solongo, pune frână! Frânează, lasă-l să te depăşească şi fute-i una din spate Izbeşte – în colţul din spate! Solongo! Solongo? Văzând că şoferul o ţintea cu arma, legista călcă frânele cât putu şi se agăţă de volan ca să-şi ţină maşina pe drum Gestul îl surprinse pe urmăritor, care frână cu o secundă prea târziu, fără să mai poată menţine direcţia maşinii din cauza armei pe care o ţinea în mână Toyota rase toată partea din stânga a Jeepului şi îi zdrobi oglinda retrovizoare Imediat ce îl depăşi, Solongo schimbă într-o treaptă inferioară ca să poată demara şi ieşi de pe drum în stânga, pe partea opusă falezei Terenul urca într-o pantă destul de abruptă spre un platou lung, presărat cu câţiva bolovani Jeepul mugi, alunecând prin iarbă înainte să prindă aderenţă şi să se lanseze, în salturi, peste pietre şi galerii de marmotă În oglinda retrovizoare din interior, Solongo se uită după Toyota Tipul fu nevoit să execute câteva manevre ca să iasă dintr-un şanţ şi apoi să ia o curbă destul de strânsă ca să-şi reia urmărirea Abia dacă îi despărţeau zece metri, aşa că Solongo îşi calculă şansele Şase sau şapte metri ar fi trebuit să-i ajungă pentru efectul surpriză Când consideră că agresorul se afla la distanţa optimă, o apucă drept în sus, în direcţia unui bolovan mare Imediat ce ajunse la el, îl ocoli prin stânga şi se făcu că o ia mai departe prin spatele lui, ca să pună un obstacol între ea şi urmăritor În momentul în care Toyota întoarse în latul pantei de deal ca să ocolească, la rândul ei, bolovanul, Solongo frână, trecu în marşarier şi intră cu spatele în el Vizase roata din faţă-dreapta şi angajase întreaga forţă a motorului în impact Prinse Toyota exact când lua curba pe două roţi, perpendicular pe pantă Şocul o dezechilibră şi-i ridică în aer toată partea dreaptă, apoi se rostogoli încet pe cealaltă parte şi începu să facă o duzină de tumbe, din ce în ce mai repezi, dându-se peste cap iar şi iar, până în drum De acolo fu aruncată într-un şanţ, se întoarse din nou pe partea cealaltă, şi dispăru într-o ravenă Solongo se miră că nu simţea niciun fel de senzaţie de panică Urmări căderea maşinii fără urmă de milă pentru şofer Apoi cuplă diferenţialul maşinii de teren şi întoarse cu grijă înapoi spre drum, fiind atentă la aderenţa Jeep-ului pe pantă Chiar înainte să intre pe drum, zări pe jos arma şoferului care probabil fusese aruncată afară printr-un geam spart Dădu cu spatele, se opri să o recupereze prin portiera deschisă, fără să mai coboare, şi porni din nou spre Dalanzadgad După câteva sute de metri, constată că avea probleme să acţioneze ambreiajul şi îşi aminti de telefonul care îi alunecase sub picioare, blocându-i pedala Se aplecă să-l ridice — Yeruldelgger, mai eşti acolo? — Eu ar trebui să te întreb pe tine, răspunse el — Nici mie nu prea îmi vine să cred, dar s-ar zice că da — Şi ăla? — Într-o ravenă, după vreo zece tumbe peste cap — Bună treabă! — Nu ştiu dacă individul avea cum să scape — Mă doare-n cur! Ascultă, când ajungi în oraş, treci de aeroport După prima curbă la dreapta, cam la două sute de metri, chiar înainte de o casă mare cu acoperiş albastru, e o străduţă tot la dreapta, ia-o pe acolo şi lasă maşina în curtea celei de-a patra case, cea cu acoperişul verde O să fie deschis Du-te la aeroport pe jos N-o să ai de mers nici trei sute de metri Ai înţeles? — Am înţeles, şefu’, glumi Solongo, începând în sfârşit să se relaxeze Auzi, se face vreun control de siguranţă la îmbarcare? — Nu, nu la zborurile interne De ce? — I-am luat arma individului cu Toyota, murmură ea, de parcă cine-ştie-cine o putea auzi într-un Jeep în mijlocul deşertului Gobi — Uau, şi mai bună treabă! făcu Yeruldelgger, fluierând scurt O să ajung să te iubesc de-a binelea, ştii? — Era şi timpul, zise batjocoritor Solongo 22 goală şi trează în spatele paravanului — Yeruldelgger nu-i aici? întrebă Oyun — S-a dus la târgul de maşini, răspunse Solongo — Şi tu? Ai aflat ceva la Flaming Cliffs? — Câte ceva despre o dubă UAZ De asta umblă acum după potcoave de cai morţi — Am auzit că a cam ieşit cu scântei pe-acolo — Da, un pic de rock and roll nu strică niciodată! — Yeruldelgger şi-a cam făcut sânge rău pe chestia asta Nu l-am prea văzut niciodată aşa îngrijorat! — — Ia zi-mi, e ceva între tine şi el? întrebă cu blândeţe Oyun — Chiar nu cred să fie ceva care să prezinte vreun interes pentru tine, răspunse Solongo, punându-i mâna pe umăr într-un gest afectuos — Ba câteodată cred că e! Suntem parteneri şi când suntem în situaţii periculoase, am câteodată impresia că nu are nicio limită şi că va sfârşi prin a mă împinge şi pe mine dincolo de orice limită M-ar linişti să ştiu că are pe cineva mai important, la care ţine mai mult decât la propria lui viaţă, ştii ce zic? Să-i pese, până la urmă, de viaţă în general! Chiar dacă e vorba de viaţa altcuiva, să văd că-i chiar pasă cu adevărat! Şedeau împreună pe nişte taburete mici din lemn pictat în culori vii, sub soarele blând, în grădina din faţa iurtei Solongo aruncase ceaiul în apa fremătătoare La primul clocot, turnase laptele şi luase ceainicul de pe foc, apoi adăugase un deget de sare Oyun o urmărise cu un sentiment de bucurie făcând toate astea în tăcere şi cu acea eleganţă deplină a fiecărui gest pe care o cerea tradiţia Pe urmă, Solongo se apucase să vânture ceaiul sărat cu ajutorul unui soi de polonic căruia nu-i rezervase decât această unică întrebuinţare şi apoi, la sfârşit, adăugase o linguriţă de făină, exact aşa cum îşi văzuseră amândouă mamele făcând, pe vremea când erau mici şi trăiau în stepă — Eu îl iubesc de multă vreme, răspunse legista după o îndelungă tăcere, dar cred că el pe mine, nu Cred că Yeruldelgger nu mai poate iubi pe nimeni de când — — — De când? — De când a fost omorâtă micuţa Kushi şi Uyunga l-a părăsit — Erau căsătoriţi? — Mai sunt şi acum, răspunse trist Solongo, cu privirea pierdută printre rotunjimile trecătoare ale aburilor de ceai — Dar ce s-a întâmplat, de fapt? — Ţi-am spus, l-a părăsit N-a putut să suporte ideea morţii lui Kushi A plecat cu-adevărat, şi la propriu şi la figurat L-a părăsit pe Yeruldelgger şi s-a întors lângă familia ei, acum trăieşte acolo, undeva prin cartierele minunate din nord, dar de fapt e în altă parte Spiritul ei a rămas lângă Kushi În mintea ei, ea trăieşte şi acum lângă fetiţă — Adică e scrântită? — Să nu spui niciodată aşa ceva! Aşa ceva nu se spune, despre nimeni! Uyunga a plecat şi acum trăieşte altundeva Nebună, dacă vrei, e tocmai lumea din jurul ei Lumea asta a noastră care i-a răpit-o pe fetiţa ei dragă Oyun luă o înghiţitură mare de ceai şi un val de amintiri din copilărie îi înlănţui sufletul Iar faptul că acestea îi reveneau tocmai acum în memorie, când ea şi Solongo vorbeau despre moartea mezinei unui bărbat pe care amândouă îl iubeau, fiecare în felul ei, o făcu să-i dea lacrimile Întoarse capul ca să se ascundă de Solongo, care privea drept înainte tocmai ca să evite să vadă — Cum s-a întâmplat? — Nu se ştie Era perioada anchetelor babane privind marea corupţie, pe vremea răscumpărărilor de terenuri Yeruldelgger era pe urma unor grupuri oculte de putere care voiau să pună mâna pe tot ce era de valoare, probabil ca să le revândă apoi mai departe oligarhilor ruşi sau corporaţiilor chinezeşti Cineva a răpit-o pe Kushi Nu s-a cerut nicio răscumpărare Nici alte cerinţe nu au fost formulate Cel puţin, nu în mod public Convingerea noastră e că a fost pur şi simplu o modalitate de a-l presa pe Yeruldelgger să renunţe la investigaţii, dar gurile rele susţin că el ar fi refuzat să dea înapoi Deci explicaţia cea mai plauzibilă e că răpitorii au ucis-o pe Kushi ca să-l distrugă, fiindcă distrugându-l, i-ar fi blocat şi ancheta — Şi le-a ieşit? — Da Moartea lui Kushi l-a distrus Nu a mai fost în măsură să-şi ducă anchetele la capăt, nici din punct de vedere fizic, nici moral A fost înlăturat din dosarele importante Altfel, astăzi ar fi fost el în locul lui Mickey — Şi de asta nu mai poate iubi el pe nimeni? — Ba da, cred că mai iubeşte, totuşi, pe cineva Pe Saraa Mult, mai mult decât orice pe lumea asta Doar că nu mai ştie nici cum să i-o spună, nici cum s-o arate Cred că şi-a pus în gând să îndure orice suferinţă pe care ea i-ar putea-o provoca, şi asta ca să se pedepsească pe sine Şi suportă E de neimaginat câte lovituri şi câtă ură poate să suporte omul ăsta Dar nu, nu suntem împreună Yeruldelgger nu vrea pe nimeni alături, în afară de Saraa, care îl refuză! Atâta timp cât ea va trăi, va trăi şi el, pentru ea Iar noi va trebui să ne mulţumim cu faptul că îi pasă de noi Îşi zâmbiră una alteia cu căldură, fără să-şi mai ascundă ochii scăldaţi în lacrimi La fel erau şi cei ai lui Saraa, care le asculta, goală şi trează în spatele paravanului 23 să înţeleagă din asta că bătuseră palma Khüan Kazahul îşi înşiruise cinci remorci mari pe trotuarul uneia dintre străzile care duceau spre târgul de maşini din Da Khuree Îşi făcuse din ele un atelier auto Înălţase remorcile pe nişte suporturi şi le decupase fundul de oţel cu lampa de sudură El şi echipa lui de mecanici se strecurau pe dedesubt ca să lucreze la suspensiile şi la diversele îmbinări ale epavelor pe care apoi Kazahul le scotea în târg şi le vindea la ocazie, printre miile de vehicule care aşteptau aliniate în nişte parcări nesfârşite Zi şi noapte, piaţa auto era o fojgăială de cumpărători şi de vânzători, de speculanţi, de hoţi de buzunare, negustori ambulanţi, prostituate, derbedei mărunţi, cerşetori lama, businessmeni dubioşi, traficanţi şi, în fine, de fraieri Locul devenise de câţiva ani zona cea mai rău-famată din Ulan-Bator Atelierul Kazahului părea prosper Cele cinci remorci erau pline ochi de vehicule pe care mecanicii le dezmembrau la lumina lămpilor mobile, într-un miros greu de ulei de motor, rugină şi aburi de benzină — Khüan? întrebă Yeruldelgger către curul murdar de vaselină al unui bărbat al cărui nas era adânc vârât într-o chiulasă O mână înarmată cu o cheie franceză ieşi de sub capotă ca să-i indice direcţia pe care trebuia să o urmeze — Afară, sub Lada Yeruldelgger se apropie de un automobil Lada a cărei punte faţă fusese ridicată pe un cric pneumatic Un bărbat părea că încerca să o spargă în bucăţi de dedesubt, cu lovituri grele de baros Era lungit pe spate, între două şine paralele de fier care treceau pe sub maşină — Ieşi de-acolo, Khüan, ordonă comisarul, izbind cu piciorul în pingeaua mecanicului — Yeruldelgger! deduse fără urmă de surpriză o voce de căpcăun de dincolo de capota deschisă — Ieşi de-acolo imediat sau îţi las jos cricul! repetă el — De când ai trecut tu ultima oară pe-aici, nu mai lucrez decât cu piedici de siguranţă! răspunse vocea Yeruldelgger se lăsă jos, apucă una dintre şine cu mâinile şi o trase spre el, împingând-o departe în spate printre picioare — Şi eşti sigur că funcţionează la fel de bine şi cu una singură? — Bine! Bine! oftă căpcăunul, care se apucă să-şi strângă tacticos nişte unelte înainte de a ieşi de sub Lada Ce cauţi aici de data asta? — Am venit să iau prânzul Bărbatul îşi îndreptă în sfârşit imensa carcasă În salopeta lui portocalie, murdară toată de vaselină şi desfăcută la fermoar până la buric, era cel puţin cu un cap mai înalt decât Yeruldelgger Se şterse pe mâini cu o cârpă neagră plină de unsoare şi muşchii antebraţelor i se încovoiară sub piele ca nişte cabluri de pod suspendat — Taverna aia de data trecută mai funcţionează pe strada din spate? întrebă comisarul — Mda! răspunse Kazahul, frecând între timp între mâini un săpun rusesc Iar supa aia de oaie? — Mai mult ca oricând! Restaurantele care servesc supă de oaie şi iaurt călduţ covăsit ar trebui înscrise în patrimoniul naţional Localul nu era nimic altceva decât o baracă din tablă şi lemn Îl ţinea o buriată bătrână venită din nordul Khentii-ului care, rămasă văduvă în urmă cu patruzeci de ani, se ocupa de atât de mult timp cu prepararea bucatelor pentru golanii din piaţă încât le devenise tuturor un fel de bunică — Ziua bună, mamaie! salută Khüan pe un ton brutal, care nu reuşea să-i disimuleze, însă, afecţiunea pentru bătrână — Când îţi dă turcu’ năvală prin casă, îţi pleacă şi muşteriii de la masă! comentă ea — Ce vorbeşti, mamaie, ia uite, tocmai ce ţi-am adus un muşteriu! Bătrânica ridică ochii dintre ceaunele şi tigăile ei de friptură ca să se uite cine îl însoţea pe Kazah La vederea lui Yeruldelgger, figura ei brăzdată de vârstă şi de multele ierni se scofâlci încă şi mai mult, într-o grimasă urâcioasă — Cine, ăsta? zise ea, mânuindu-şi strecurătoarea devenită lucioasă de la uleiul în fierbere Asta singur face cât zece turci la un loc pentru clientela mea! Fugi de-l ascunde într-un colţ, dacă vrei să-ţi dau de mâncare! Cei doi o ascultară cuminţi, pentru că şi lor le convenea să fie discreţi Dacă tot nu avea de ales, Khüan prefera, totuşi, să nu se arate prea des în compania poliţistului Iar Yeruldelgger, dat fiind că oficial nu mai avea de făcut niciun fel de anchetă şi că târgul, în buna tradiţie a republicilor ex-sovietice, colcăia de informatori, prefera şi el să treacă, pe cât posibil, neobservat — Supă de oaie şi iaurt covăsit, bănuiesc? întrebă mamaia Kazahul refuză, exagerându-şi dezgustul Nu înţelesese niciodată gustul lui Yeruldelgger pentru aceste fierturi ale săracului Cu atât mai puţin îi pricepea obiceiul de a le servi una după alta Preferă să comande nişte gogoşi cu carne de oaie prăjite şi două beri După ce bătrâna se îndepărtă, bombănind ceva despre turcii ăştia care habar n-au ce-i bun, Khüan îi sugeră comisarului că se grăbea şi îl întrebă ce voia de la el — O dubă — Pleci în vacanţă? râse Kazahul — Un UAZ 452, albastru, cu geamuri în spate, model vechi, continuă cu toată seriozitatea Yeruldelgger — Zău? Alte pretenţii mai ai? îl zeflemisi Kazahul — Dispărut din circulaţie acum cinci ani, înmatriculat la Ulan-Bator, cu doi de nouă pe plăcuţa de înmatriculare — Aha! făcu Kazahul, redevenind serios Deci să-nţeleg că nu pleci în vacanţă, până la urmă! — Nu Cei care au condus-o acum cinci ani se pare că s-au ales cu o vacanţă prin veşnicele plaiuri ale Edenului — Am înţeles! cedă Kazahul O să deschid un pic ochii în jur şi o să-ţi dau de ştire dacă găsesc ceva — Păi fă bine şi găseşte ceva! insistă Yeruldelgger — Ho, tovarăşe, nu te mai ambala aşa! vorbim despre o maşină care a dispărut acum cinci ani Şi-apoi, n-am stabilit cu ce m-aleg eu din povestea asta! — Nu mă lua de idiot, răspunse poliţistul, părând că-şi reţinea cu greu o mare furie Nicio maşină nu poate ieşi din ţară fără să fie controlată de-o parte sau cealaltă a frontierei Dacă ar fi fost părăsită undeva în stepă sau în munţi, n-ar fi scăpat de curiozitatea nomazilor sau a vânătorilor Acest UAZ nu e nicăieri în altă parte, aşa că trebuie să fi trecut prin Ulan-Bator, şi dacă a trecut pe-aici, atunci a trecut obligatoriu prin târg Deci să mi-l găseşti sau să afli ce s-a întâmplat cu el! — Şi eu cu ce m-aleg? — Te-alegi fix cu ce ai în faţă! răspunse Yeruldelgger, arătându-i farfuria cu gogoşi de oaie şiroind de ulei pe care bătrâna buriată tocmai i le servise pe masa goală, fără să aibă nimic aşternut pe ea Fac cinste! — Poftim, pe ce se duc impozitele noastre! oftă Kazahul, aruncându-se cu toţi dinţii lui albi asupra primei gogoşi aurii — Gura, că tu lucrezi la negru! — Pe ce se duc impozitele noastre la negru, atunci! se corectă Khüan Ciocniră fără să îşi zâmbească, izbindu-şi sticlele de Chinggis şi apoi servind mâncarea în linişte deplină Mai puţin Yeruldelgger, care sorbea cu zgomot fiecare lingură de ciorbă ca să-şi exprime încântarea, spre marea bucurie secretă a bătrânei, care-l privea cu un ochi complice Îi plăcea să le facă pe plac bătrânilor Simţea că aveau tot dreptul la asta pentru suferinţele prin care trecuseră şi pentru lucrurile pe care le trăiseră şi, mai ales, pentru lucrurile pe care urmau să le trăiască Se despărţiră la ieşirea din tavernă şi căpcăunul Kazah, care mai comandase şi două porţii suplimentare de kuushkuur pe socoteala lui Yeruldelgger, îl părăsi cu promisiunea că se va interesa imediat ce munca lui de la atelier i-o va permite Khüan coborî din nou în piaţa mare a târgului de maşini, care ocupa un spaţiu de câteva cvartale şi se fofilă între două dintre remorcile lui În spatele a ceea ce el numea atelierul lui, pe un colţ de teren neamenajat, îşi amplasase o iurtă veche, jegoasă, care îi servea deopotrivă drept cameră de zi, depozit şi birou Se duse direct spre o măsuţă din sertarul căreia scoase un iPhone şi apelă un număr din lista de contacte Până îi răspunse interlocutorul său, Khüan luă în mână un demaror mare de Land Cruiser care zăcea pe birou şi îl examină, aşteptând — Alo? Eu sunt Îţi aduci aminte ceva de un UAZ albastru, acum cinci ani? Îl caută un curcan — Ce-i fain la voi, Kazahii, e că sunteţi previzibili Tari, şmecheri, alunecoşi, dar previzibili Yeruldelgger era acolo, în iurtă, în faţa uşii, cu mâinile în buzunarele de la pardesiu Khüan se întrebă de ce nu-i spusese, oare, nimeni nimic Doar întreaga piaţă nu era, până la urmă, nimic altceva decât o mare reţea de coduri şi de mesaje Cineva din atelier ar fi trebuit să-l prevină, bătând în orice obiect aflat la îndemână La Altaï Car Service, apariţia unui poliţai era marcată prin trei ciocănituri rapide, legate între ele, apoi o ciocănitură separată, şi apoi încă două, legate În mijlocul oricărui vacarm, printre toate celelalte coduri ale tuturor micilor traficanţi sau bişniţari dubioşi ai pieţei auto, Khüan ar fi ştiut să recunoască acest cod Aşa cum îl recunoscuse când fusese anunţat de sosirea comisarului, chiar înainte de masă — Adică tu crezi că eu ţi-am făcut cinste cu prânzul pe ochi frumoşi? Mi-am lăsat haina la mecanicii tăi şi le-am zis că o să vin să o iau după ce mâncăm, ca să-şi închipuie că ştiai că voi trece din nou pe-aici De asta nu te-au anunţat Chiar crezi că poliţaii nu vă ştiu micile combinaţii cu coduri de puţoi de grupa mică? Aşa că hai să terminăm cu jucăriile şi Kazahul săltă demarorul în mână ca să-l arunce spre Yeruldelgger, care se aştepta la aşa ceva Îşi scoase arma din buzunar şi trase liniştit un foc direct în tibia Kazahului, care se prăbuşi urlând, cu osul zdrobit de impact — Cum ziceam: previzibil! aproape că se scuză Yeruldelgger dând din umeri Ridică de jos telefonul Kazahului ca să cheme salvarea şi să o pună la curent pe Oyun cu ceea ce tocmai se întâmplase Sună mai întâi la un număr greşit, înjurându-şi propria neîndemânare, apoi mai formă alte două După ce închise, păstră smartphone-ul şi începu să se joace cu el, mirându-se de calitatea aparatului şi de sumedenia de funcţii pe care le avea în plus — Te doare? îl întrebă el pe Kazahul care se strâmba, chinuit — Bine-nţeles că mă doare, ce credeai? gemu uriaşul — Bun, bun! aprobă Yeruldelgger, aşezându-se pe un taburet de lemn pictat, cu mâinile în buzunare Îţi intră înţelepciunea pe-acolo, să ştii! Mecanicii se adunaseră în faţa iurtei şi urmăreau scena fără să îndrăznească să intervină Comisarul le spuse că deja chemase salvarea şi că puteau să se întoarcă la ocupaţiile lor După ce dispărură, inspectă interiorul, uitându-se peste tot prin jur Locuinţa era mobilată neglijent, cu obiecte de tot felul dispuse la întâmplare, fără niciun fel de simţ al tradiţiei Atelierul şi camera erau totuna, nerespectând circulaţia sufletelor şi spiritelor Îşi zise că, mai mult ca sigur, Kazahii nu erau mongoli Poate cetăţeni mongoli, da, dar mongoli, nu Apoi aşteptă în tăcere ambulanţa Abia cu puţin înainte ca sirenele stil american să anunţe sosirea poliţiei şi a personalului medical, Yeruldelgger se aplecă asupra lui Khüan, care tremura de durere — Am venit să îţi ofer un târg Dacă le spui de ce am venit să te văd, o să mă-ntorc să îţi mai fac praf şi cotul Deci: ne-am ciondănit pe nota de plată la baba buriată, tu băuseşi, aşa că m-ai ameninţat cu demarorul şi eu am tras în legitimă apărare Şi nu spui nimic nici de telefonul pe care l-ai dat, ai înţeles? Kazahul murmură o insultă pe limba lui şi Yeruldelgger zise că prefera să înţeleagă din asta că bătuseră palma 24 doar o ultimă şi jalnică salvă de onoare trasă de un looser bătrân — E o chestiune privată, explică Yeruldelgger Mickey aflase de incident pe iarba verde a terenului de golf unde fusese invitat de către un deputat al majorităţii parlamentare Urma ca apoi să se întâlnească şi cu un judecător şi cu propriul său ministru de resort, pentru o gustare în cadrul unei gale de ajutorare a copiilor rămaşi orfani ai forţelor de ordine Un eveniment pe care îl pregătise de multă vreme şi care se anunţa plin de promisiuni, poate chiar şi de promovări — Eşti nebun, Yeruldelgger, eşti nebun, oftă superiorul său pe un ton resemnat Mai întâi insulţi corpul diplomatic, pe urmă mă ameninţi cu arma, şi-acum îmi împuşti un garajist Eşti chiar nebun, clinic vorbind, jur că eşti nebun! — N-ai auzit că m-a ameninţat? El singur a zis — Dar tu ce mama naibii ai căutat acolo? — L-ai văzut pe bonom? Un căpcăun, nu alta, cu un demaror de Land Cruiser în mână! Am tras ca să mă apăr — La ce caz lucrai? Ţi-am interzis să te mai ocupi de vreo anchetă, Yeruldelgger! — Dar nu lucram la nimic Am vorbit un pic de maşini, ne-am dus să băgăm ceva la ghiozdan, el a mâncat de trei ori cât mine şi n-a fost de acord să facem nota jumi-juma I-am cerut partea lui, a refuzat, eu am insistat, el m-a ameninţat şi eu am tras Punct — Ai tras cu arma de serviciu Cu arma de serviciu! — Normal că am tras cu arma de serviciu, cu ce-ai fi vrut să trag, alta n-am! minţi Yeruldelgger Şi ce schimbă asta într-un caz de legitimă apărare? — Ascultă-mă bine, nu cred o iotă din ce-mi povesteşti tu aici Nu ştiu ce căutai acolo şi nici ce i-ai zis, dar o să aflu Să nu zici că nu ţi-am spus Dacă era numai după mine, ai fi zburat deja de mult Dar, între timp, îmi laşi mie insigna şi arma, până se desfăşoară ancheta internă Asta e procedura de rutină când un civil e rănit cu glonţ, ştii bine Pe urmă, să zicem că, oficial vorbind, eşti liber, pentru că imbecilul acela te-acoperă, dar neoficial, Yeruldelgger, ţi-o zic ca de la om la om, ai să o-ncurci Ţi-ai semnat condamnarea Tu, singur, ţi-ai semnat condamnarea! Mickey adoptase tonul resemnat al celui care se adresează cuiva care e atât de irecuperabil pierdut încât nici măcar nu mai merită mânia aproapelui Comisarul îl ascultă cu o nepăsare insolentă, cu mâinile în buzunarele pardesiului, una jucându-se cu telefonul Kazahului Îşi scoase insigna şi pistolul şi le depuse pe biroul lui Mickey — Păi dacă aşa mi-e scris suspină el pe un ton fatalist Se îndreptă spre uşă şi se pregăti să iasă, când căpitanul îl chemă înapoi, cu acelaşi ton fals-resemnat — Telefonul, Yeruldelgger! — Telefonul? Ce telefon? — Mobilul Kazahului! — A, da! Mobilul Kazahului! Da, da, da, sigur, mobilul Kazahului Scoase din buzunar aparatul şi se întoarse să îl lase pe biroul căpitanului, care deja îi pusese într-un sertar închis cu cheie legitimaţia şi arma — Într-o zi va trebui să încetezi cu aerele tale de superioritate şi să nu îi mai iei chiar pe toţi ceilalţi de proşti! cedă Mickey nervos, adunându-şi lucrurile ca să se ducă la gală — Mda, recunoscu binevoitor Yeruldelgger, în timp ce părăsea biroul Am s-o fac, probabil, în sfânta zi când aceşti „ceilalţi” se vor dovedi un pic mai puţin proşti Dar fix atunci Lui Mickey nu îi plăcu nici aluzia, nici tonul subalternului său Bănui că era vorba ori despre o nouă ameninţare, ori că i se pregătea vreo ţeapă şi ezită o secundă, întrebându-se dacă nu cumva era bine să îl întrebe unde bătea cu asta Dar era duminică şi la gală îl aştepta o recepţie prezidată de ministrul de resort Se linişti, preferând să considere că remarca lui Yeruldelgger fusese doar o ultimă şi jalnică salvă de onoare trasă de un looser bătrân 25 O duminică foarte bună! — Cum îi merge? întrebă Yeruldelgger, uitându-se spre paravan — Cicatricele se vindecă bine, răspunse Solongo — Dar tu? făcu Oyun Tu cum te simţi? — Uşurat! râse el Ieri mi s-au retras toate cazurile, azi, insigna şi arma! — O, nu! Dar ce-ai mai făcut iar? se îngrijoră Solongo — I-am tras un glonţ în ţurloi lui Khüan Kazahul de la l’Altaï Car Service, în târgul de maşini — Pe ce motiv? se interesă Oyun — Voia să-mi spargă capul cu un demaror de Land Cruiser Ştii ce greutate are un demaror de Land Cruiser? Vreo nouă kile! Nouă kile în mâna unui căpcăun Kazah de doi metri, ce voiai să fac, ha? — Poate să nu-l superi pe Kazah, de pildă, sugeră Oyun — Da, dar dacă el îţi ascunde ceva în legătură cu o dubă UAZ care poate a fost ultima locuinţă a unei fetiţe blonde, acum îngropată, cu gura plină de pământ, în plină stepă cu tot cu tricicleta ei roz, nu el are de ce să se supere, ci eu! — Cum? Ai dat deja de urma dubei? — Kazahul a dat un telefon, făcând referiri foarte explicite la maşina pe care o căutăm 160 IAN MANOOK — Genial Dă-ncoace telefonul, de luni şi deschid ancheta, se entuziasma Oyun — Telefonul e la Mickey, l-a pus bine lângă insignă şi pistol — Căcat! — Da, telefonul e la el, dar numărul corect e la mine — Adică? — Adică prefăcându-mă că mă extaziez în faţa acelei minuni tehnologice de iPhone pe care-l avea Kazahul, am profitat de moment ca să-i umblu pe-acolo şi să citesc ultimul număr format — Da, dar acum are şi Mickey numărul, şi ne poate lua faţa! — Nu şi dacă i-am şters eu numărul din lista de apeluri — Mickey o să-şi dea seama, Yeruldelgger Îl înmoaie un pic pe Khüan şi o să-i spună imediat de telefonul pe care l-a dat — De asta am format un număr la derută, chiar înainte să sun la salvare Aşa, chiar există un număr la care s-a sunat — Un număr la derută? Al cui? — Primul care mi-a venit Al secţiei de poliţie Bănuiesc că asta îl va încurca pe Mickey destul ca să ne lase timp să vedem ce e cu numărul adevărat — Bună treabă, dar ştii că în momentul în care vor trece la controlul facturilor, vor da de numărul de la care îl sunase cu adevărat Kazahul — Nu-ţi face griji, Oyun, până pun ei cap la cap povestea noastră cu vizita mea la garaj, noi avem timp berechet să aflăm unde duce pista cu UAZ-ul Apoi, întorcându-se spre prietena lui: — Ce-ai făcut de mâncare, Solongo? — Kuushuur, răspunse ea cu o voce din care răzbătea pofta — Mmmm! făcu şi Yeruldelgger, umplându-şi plămânii cu aer, cu ochii închişi Asta e o duminică bună! — Vă deranjează dacă mănânc şi eu ceva cu voi? întrebă Saraa, cu o voce slabă, de dincolo de paravan — Cum să ne deranjeze, draga mea! spuse Solongo Încă nu poţi să te îmbraci, dar nu te mişca, vin eu să-ţi dau de mâncare, şi o să poţi vorbi cu noi prin paravan — Chiar e o duminică bună! suspină Yeruldelgger cu lacrimi în ochi O duminică foarte bună! 26 în inima pădurii de larici, sub luna nepăsătoare Yeruldelgger dădu câteva telefoane în legătură cu Adolf O făcu fără niciun fel de discreţie, deopotrivă ca să semene panică printre simpatizanţii micului grup şi ca să activeze câţiva informatori Apoi îl sună pe Chuluum, să-l întrebe dacă îl urmărise pe nazi aşa cum îi ordonase el şi inspectorul îl trimise să plimbe ursul: Yeruldelgger nu mai avea nimic de-a face cu ancheta, Mickey îi făcuse vânt, n-avea de ce să-i dea el nicio socoteală — Vin la tine să stăm de vorbă, răspunse comisarul, ar fi bine să găseşti un motiv mai reuşit înainte s-ajung, că dacă nu, n-o să mai ai destui dinţi în gură ca să mai povesteşti ceva vreodată Nu te mişca din loc, ştiu unde te găsesc! — Nu-ţi face griji, zise Chuluum cu o voce surprinzător de calmă Dacă ştii unde să mă găseşti, nu fac nicio mişcare şi te aştept În cazul cel mai fericit, Yeruldelgger îşi zise că urma să-i aplice în sfârşit lui Chuluum corecţia pe care şi-o merita de atâta vreme În cel mai rău caz, avea să-l oblige să alerge cât e noaptea de lungă din bar în crâşmă, din crâşmă-n tavernă şi tot aşa Se hotărî să se ducă pe jos, pregătit să-şi petreacă, la nevoie, noaptea pe-afară Începu cu Altaï Lounge, un bar care vindea cocktailuri care mai de care mai sofisticate şi unde ştia că Chuluum venea des să-şi satisfacă gusturile lui scumpe de dandy-poliţai Imediat ce recunoscu firma roz cu alb a acvilei cu sticla de votcă în gheare, Yeruldelgger încetini pasul Observă numaidecât Lexusul imens de culoarea bronzului, cu geamuri fumurii, parcat în faţa intrării barului Şi el cunoştea foarte bine această maşină De fapt, o cunoştea tot Ulan-Batorul, dar el, dintre toţi, o cunoştea cel mai bine Bănui că, probabil, la intrarea în bar îl va aştepta o surpriză, numai că nu mai apucă să ajungă până acolo, în timp ce un ins jalnic, deghizat într-un războinic mongol slugarnic, se pregătea să-i deschidă uşa, şoferul Lexusului coborî din maşină şi îi dădu ocol, ca să deschidă portiera din spate, cea de pe partea cu trotuarul Privirea pe care i-o aruncă lui Yeruldelgger era mai mult decât o simplă invitaţie Poliţistul se apropie şi fu nevoit să facă un efort ca să-şi ascundă uimirea Înăuntru, proprietarul ei se afla în compania lui Chuluum Deşi subalternul lui se străduise să rămână impasibil, Yeruldelgger îi ghici în ochi sentimentul victoriei, trădat de o mică lucire arogantă — Inspectore, lasă-ne Erdenbat, bărbatul căruia îi aparţinea Lexusul, jumătate din Ulan-Bator şi o bună parte din Mongolia, îl dădu afară pe Chuluum fără alte fasoane Poliţistul ieşi pe partea opusă, ocoli maşina fără să-l scape din ochi pe Yeruldelgger şi dispăru în bar, salutat de plecăciunile războinicului mongol — Yeruldelgger, te rog să urci Din nou, era mai degrabă un ordin decât o invitaţie, dar comisarul nu avea nici cea mai mică intenţie să refuze Deşi nu-l admira deloc pe Erdenbat, îi păstrase respectul datorat vârstei şi posturii lui de tată Luă loc pe bancheta din spate a Lexusului, sub privirile atente ale şoferului, pe care Yeruldelgger îl recunoscu, în sfârşit Fusese unul dintre cei mai mari campioni la lupte, sportul naţional al Mongoliei Nici nu se putea altfel, din moment ce era vorba de însăşi siguranţa şi demnitatea magnatului — Ce mai faci? întrebă bătrânul, punând părinteşte o mână pe genunchiul lui Yeruldelgger — Ce căuta ăla cu dumneata? răspunse poliţistul — Aud că ai rămas fără insignă şi armă? — Cine v-a spus asta, el? — Ei, ştii şi tu cum merg lucrurile Acest dandy nu are ce să-mi spună mie Eu am ştiut chiar dinainte să o ştii tu Erdenbat se ţinea bine pentru un bărbat de vârsta lui Supravieţuise lagărelor fostului regim graţie forţei lui fizice ieşite din comun şi unui instinct de supravieţuire fără scrupule, ceea ce încă se reflecta în alura lui Apoi îşi construise viaţa şi averea cu forţa pumnului, sau aşa se spunea Şi dintr-o ambiţie de neînfrânt Erdenbat era convins că putea să obţină orice, pentru că totul îi fusese luat într-o altă viaţă, sau asta se-ncercase Yeruldelgger îi era destul de apropiat ca să ştie că omul acesta era pe cât de inteligent, pe atât de brutal Ceea ce, în trecut, îi garantase succesul, iar acum era de ajuns ca să-l facă periculos, chiar şi la vârsta lui înaintată De altfel, exact aceste însuşiri făcuseră din el, în numai zece ani, posesorul uneia dintre cele mai mari averi din ţară şi un politician de vază Acum, el era omul din umbra tuturor guvernelor şi din fruntea a vreo douăzeci de afaceri dintre cele mai diferite, de la închirieri de maşini la exploatarea minieră a uraniului Fusese, de asemenea, socrul lui Yeruldelgger Mai era şi astăzi, de fapt — Uyunga e bine, deşi nici măcar nu m-ai întrebat despre ea! spuse Erdenbat după o lungă tăcere — — Tu, în schimb, mă îngrijorezi, Yeruldelgger S-ar părea că eşti pe punctul de a scăpa lucrurile din mână — Nu, totul e în regulă, domnule, nu vă faceţi griji — Insigna ţi s-a retras, pistolul ţi s-a retras, anchetele ţi s-au retras, toate Ţi-ai maltratat martorii, ambasada Chinei cere să fii dat afară şi, pe deasupra, ai tras intenţionat cu arma într-un civil Chiar crezi că se poate spune că e totul în regulă? — Totul e-n regulă, domnule — Măi băiatule, tu măcar îţi dai seama ce ţi se-ntâmplă? — Nu, domnule, nu tocmai Dar dumneavoastră, da, nu-i aşa? Şi o să îmi spuneţi Erdenbat nu-i răspunse Lăsă să treacă un lung moment, timp în care Lexusul lui silenţios şi confortabil survolă haosul descumpănit al străzilor din Ulan-Bator Apoi şoferul întoarse pe Peace Avenue şi se îndreptară spre est — Astă-seară eşti invitatul meu în Terelj, spuse Erdenbat, întinzându-i un telefon mobil Anunţă acasă că nu te vei întoarce în seara asta — Nu prea simt nevoia să merg în Terelj, să spun drept, răspunse Yeruldelgger Şi de altfel, ştiţi foarte bine că nu am pe nimeni acasă care să mă aştepte — Atunci poate vrei s-o anunţi măcar pe femeia aceea, pe tânăra legistă, să-i spună lui Saraa să nu-şi facă griji pentru tine Yeruldelgger întoarse capul spre bătrânul care îl privea drept în ochi, cu telefonul în mână Îi susţinu privirea O privire minerală, nemişcată şi solidă ca însăşi Mongolia Omul acesta ar fi fost în stare să stea acolo, aşa, ore întregi, fără să cedeze, cu telefonul în mână Poliţistul se surprinse gândind că dacă ar fi fost vreodată nevoit să-şi imagineze adevăratul chip a lui Genghis Han, în toată grandoarea şi cruzimea lui, i l-ar fi împrumutat fără-ndoială pe al lui Erdenbat — Saraa nu-şi mai face probleme pentru mine de mult, răspunse într-un final Yeruldelgger — Ştiu, fiule, ştiu! răspunse bătrânul, pe un ton deopotrivă patern şi superior Aproape s-ar putea crede că am rămas singurul care-şi mai face griji pentru tine — Încă o dată: chiar nu e cazul, domnule — Ba eu cred că da, insistă Erdenbat Fiica ta cea mai mică a fost ucisă, soţia ta şi-a pierdut minţile, cineva ţi-a atacat fiica mai mare şi, într-un fel sau altul, acum se încearcă înlăturarea ta Aşa că, ba da, chiar cred că e cazul să fiu îngrijorat în ceea ce te priveşte — Poate, domnule, dar e viaţa mea Şi, dacă-mi permiteţi, am să mi-o duc cum cred eu de cuviinţă — E viaţa ta, băiete, dar a mai fost şi viaţa nepoatei mele celei mici, e şi viaţa fiicei mele şi a celeilalte nepoate, iar postul tău, ţi l-ai păstrat mulţumită mie Aşa că, vezi bine, viaţa ta mă priveşte şi pe mine, fie că-ţi place, fie că nu — Lasă-mă aici! zise calm comisarul către şofer, care nu-l ascultă, căutând din ochi acordul mut al stăpânului său în oglinda retrovizoare — Haide, Yeruldelgger, am ieşit deja din Ulan-Bator Suntem în mijlocul pustietăţii Hai cu mine pentru o noapte în Terelj, să bem împreună airag şi votcă până uităm de toate câte sunt sub stele! Dar Yeruldelgger scoase o armă din buzunar şi îi lipi ţeava de ceafa şoferului — Opreşte! Şoferul rămase aparent calm, dar surpriza iniţială şi adrenalina îi provocară o abatere aproape imperceptibilă de la drum — Nu opri, ordonă calm Erdenbat, nu va trage — L-ai auzit pe stăpânul tău enumerând toate nenorocirile prin care-am trecut, reluă Yeruldelgger liniştit, adresându-se în continuare şoferului, ai auzit că mi-au omorât fata cea mică, nu? Că asta a înnebunit-o pe nevasta mea, că fata mea cea mare a fost agresată Vrei să ştii de ce vor să mă dea afară din poliţie? Pentru că mi-am bătut fiica până am lăsat-o inconştientă în timpul unui interogatoriu, pentru că i-am băgat superiorului meu o armă-n obraz şi pentru că i-am tras un glonţ în tibie unui tip care nu era suspectat de nimic Aşa că, dacă aş fi în locul tău, mi-ar veni să cred că individul care tocmai mi-a pus pistolul în ceafă e un tip foarte, dar foarte depresiv, la capătul răbdării, absolut instabil, şi că aş face mai bine să opresc înainte ca tembelul să-mi împrăştie pe parbriz ce mi-a mai rămas din creieri — Domnule? făcu şoferul, consultându-l din nou pe Erdenbat din priviri în oglinda retrovizoare — Bine, bine, opreşte Trage pe dreapta, o să facem o mică plimbare Şoferul parcă în grabă, evitând bălţile şi gropile Yeruldelgger se dădu jos în tăcere şi se îndepărtă în noapte, în direcţia Ulan-Batorului Trecuseră deja de Gachuunt şi ieşiseră de pe asfalt Erau la vreo cincisprezece kilometri de primele sectoare ale capitalei Dinspre râul care curgea mai jos, în direcţie inversă, urca o răcoare înviorătoare sub cerul plin de stele şi Yeruldelgger îşi zise că putea să ajungă în oraş în vreo patru-cinci ore de mers pe jos În cel mai rău caz, putea să petreacă noaptea în Gachuunt sau în Schiltgin, care nu erau decât la patru sau cinci kilometri de mers Erdenbat îl chemă din urmă — Yeruldelgger, aşteaptă-mă! Când se întoarse să se uite, şoferul, îmbrăcat doar în cămaşă, era deja lângă el Bătrânul rămăsese puţin în urmă, cu sacoul şoferului pus cu grijă pe mână Yeruldelgger încasă un croşeu teribil în ficat Şocul îl făcu să se cutremure şi, două secunde mai târziu, durerea îi iradie în tot corpul, făcându-l să cadă în genunchi Apoi, o lovitură de picior îl frânse în două şi îl răsturnă pe o parte Se bătuse destul de des la viaţa lui ca să ştie ce-l aştepta Şoferul avea de gând să îi tragă o cafteală ca lumea şi el nu era deloc într-o stare din care să poată opune rezistenţă Prima lovitură îl luase prin surprindere Nu mai avea cum să recupereze avantajul pierdut Nu avea de ales, trebuia să încaseze încercând, cel mult, să limiteze pagubele la un minimum, până când îşi va pierde cunoştinţa, sau să prindă o şansă nesperată să îşi surprindă adversarul Numai că şoferul ştia meserie Era un profesionist al caftelii ca la carte, fără-ndoială Yeruldelgger se ghemui în poziţie fetală, cu genunchii şi braţele îndoite ca să-şi apere faţa şi burta, şi se întoarse pe cealaltă parte, ca să nu-şi expună nici ceafa, nici spatele unei lovituri de picior care i-ar fi putut fi fatală Când îşi dădu seama că individul dădea tare, dar niciodată cu vârful piciorului sau cu călcâiul, înţelese că era vorba doar despre aplicarea unei corecţii sănătoase — Bun, suficient! ordonă vocea lui Erdenbat Ajută-l să se ridice şi băgă-l în maşină Şoferul îl apucă pe Yeruldelgger de un braţ şi îl ridică fără niciun efort, cu o singură mână, ca să îl ducă înapoi până la Lexus, de care îl sprijini cu spatele Erdenbat se apropie de ei şi îi întinse şoferului haina Acesta o scutură şi apoi o îmbrăcă, îndreptându-şi cu mare atenţie gulerul şi manşetele înainte să se suie din nou la volan — Nimeni nu scoate arma în prezenţa mea, băiete, îi explică bătrânul aranjându-i hainele lui Yeruldelgger, nici măcar în maşină, nici măcar către şoferul meu Mai mult, tind să devin eu însumi destul de supărăcios când mi se refuză invitaţiile Credeam că ştii Îl ajută pe poliţist să se instaleze în maşină şi îi ordonă şoferului să pornească din nou spre Terelj Curând, drumul făcu o curbă strânsă spre nord, printre dealurile încremenite în noapte, şi nimeni nu mai spuse nimic până la ranch, în inima pădurii de larici, sub luna nepăsătoare 27 să o vegheze pe Saraa, cu gândul la tatăl ei — Tot nu s-a întors? întrebă vocea lui Saraa de dincolo de paravan — Nu, răspunse Solongo, preparându-şi pomezile — Şi nu te nelinişteşte? — Nu, minţi legista Ştii, aici e casa mea, nu a lui El doar trece pe-aici, din când în când, fără să mă anunţe — Dar la el ai verificat? — Nu ştiu unde stă Nici măcar nu am habar dacă ştie cineva Poate Oyun Ea trebuie să fi trecut pe acolo, să-l ia sau să-l lase după vreo misiune — Putem s-o întrebăm? — Am întrebat-o deja Nu ştie pe unde umblă Îşi aminteşte vag că Yeruldelgger voia să aibă o discuţie cu inspectorul Chuluum Cred că va încerca să scoată ceva de la el Dar nu-ţi face griji pentru tatăl tău E indestructibil! — Zici asta pentru că-l iubeşti — Da, şi poate dacă l-ai iubi şi tu puţin, ar deveni şi mai tare Veni în spatele paravanului Saraa era încă goală, întinsă pe spate, cu braţele şi picioarele uşor depărtate Răşina şi grăsimea de urs făceau adevărate minuni Arsurile luau deja nuanţa rozalie pe care o are pielea reînnoită Dar Solongo ghici din privirea ei că suferea şi aştepta, cu curaj, alinarea şi efectul calmant pe care îl aveau îngrijirile ei — Saraa, tu chiar ai fost cu nazistul în noaptea aceea? întrebă legista întinzându-i cu grijă unguentul pe corp — Nu, recunoscu tânăra Nu îndrăznea să o privească pe Solongo şi îşi ţinea ochii aţintiţi pe deschizătura din acoperişul iurtei prin care se vedeau stelele Se cufundă în amintirea unei după-amiezi de siestă în iurta bunicului ei, la Terelj Yeruldelgger era lungit pe jos şi ea stătea pe pieptul lui, pe spate Se uitau împreună cum pe deasupra iurtei apăreau şi dispăreau norii albi goniţi de vânt, prin cercul acela din tavan prin care se vedea cerul albastru Fiecare nor era al celui care îl boteza primul „Marmotă”, „capră”, „măr” La un moment dat, Yeruldelgger strigase: „Mama!” şi Saraa a râs atât de mult că Uyunga venise să se întindă şi ea lângă ei, râzând şi botezând norii Şi cu cât erau mai ciudaţi, cu atât Yeruldelgger se grăbea să strige: „Saraa!” şi râdeau şi mai tare — Nu, repetă adolescenta Am băut şi am fumat cu ei, la început, dar pe urmă a venit cineva să-i cheme undeva Nu s-au întors decât spre dimineaţă, dar eu mă făcusem deja praştie şi ei erau prea agitaţi ca să mă mai bage în seamă Cel pe care l-aţi arestat a venit doar să-mi spună că e în interesul meu să confirm că am petrecut noaptea cu Adolf Oricum, eram aşa de mangă că nici nu eram sigură dacă chiar făcusem asta sau nu — Te-a ameninţat? întrebă Solongo — Nu, n-a fost nevoie — Atunci, de ce-ai făcut-o? — A zis că asta i-ar sta-n gât tatei — L-a menţionat pe Yeruldelgger? se miră Solongo, devenind dintr-odată şi mai atentă — Da Se aştepta că o să fie arestat L-am auzit spunându-le celorlalţi să nu se agite, că toată treaba făcea parte din plan — Din plan? Ce plan? — Nu ştiu, Solongo Eram praf, ţi-am mai zis Dar la un moment dat a văzut că încep să mă trezesc din trip-ul ăla groaznic şi s-a întors să îmi spună să nu-mi fie frică de tata Zicea că pe ei îi protejează cineva mai puternic ca el Solongo se uită la Saraa, ai cărei ochi umeziţi de lacrimi refuzau s-o privească, încă uitându-se, prin deschizătura tavanului, la cerul înstelat Tocmai o mângâia tandru pe fruntea lipsită de arsuri, când se auzi vibrând un mobil, probabil anunţând un mesaj — Nimeni nu-i mai puternic ca Yeruldelgger, zise ea, ridicându-se Acum culcă-te, eu trebuie să răspund la telefon O sărută uşor pe Saraa pe frunte, reaşeză paravanul şi se îndreptă spre măsuţa la care îi plăcea să lucreze în timpul nopţii Şi ea sperase, în secret, că era Yeruldelgger, dar apelul venea din Germania Era un mesaj fără text, cu termenul „trekking” la subiect şi avea un ataşament Solongo transferă mailul pe calculator şi deschise fişierul pe ecranul de la Mac Era vorba despre raportul privind modelizarea şi analiza ciobului de sticlă încastrat în pedala tricicletei pe care legista îl trimisese „corespondentului” ei german Ciobul provenea dintr-un bloc optic de fabricaţie chineză, produs într-una dintre uzinele Gongshu pentru Wuyi International Vehicule Corporation Ltd , o uzină de asamblare din Zhejiang Uzina, la rândul său, fabrica piese mecanice pentru marca de autovehicule Chinwa din Coreea de Sud Modelul farului fusese identificat ca fiind unul mic lateral din dotarea unui ATV de două sute cincizeci de centimetri cubi, catalogat de către fabricant sub denumirea de ZHST250-KS, fabricat în 2007 Solongo clică pe un link şi ecranul îi afişă imaginea ATV-ului Vehiculul avea un profil futurist, elegant, cu suspensii vizibile, trei cadrane cilindrice cu aspect vintage pe ghidon şi un eleron puţin cam pretenţios în spate Dar privirea lui Solongo se fixase deja pe altceva: în faţă avea un fel de mică apărătoare din bare de oţel negru care formau un soi de etravă, iar de o parte şi de cealaltă a marelui far central integrat în caroserie erau cele două mici faruri rombice, alungite, care alunecau spre centru ca o privire rea de erou manga Iată, deci, ce o ucisese pe fetiţa voioasă cu tricicleta roz Acest vehicul zgomotos, apărut de nicăieri, îi lovise trupuşorul din plină viteză Toate oasele ei rupte înlăturau orice dubiu în acest sens Iar căpşorul ei blond spărsese, probabil, în izbitura aceea, un far Uitându-se la fotografia vehiculului aceluia robust, îşi zise că probabil fusese singura daună pe care o suferise ATV-ul în urma accidentului Solongo privi îndelung fotografia şi se gândi la întrebările pe care le ridica Acum era clar cum şi cu ce fusese omorâtă micuţa Mai rămânea doar să se afle de către cine Teoria accidentului devenea, de altfel, din ce în ce mai probabilă, cel puţin în ceea ce privea întâmplarea cu pricina Dar nu explica în niciun fel, de ce fetiţa fusese îngropată de vie Şi nici de ce nimeni nu declarase nimic O mică prinţesă blondă pe o tricicletă roz în plină stepă şi un ATV care urlă lansat ca un bolid, aşa ceva nu putea trece neobservat pe pământ mongol Dacă accidentul s-ar fi petrecut în împrejurimile imediate ale locului în care Yeruldelgger găsise cadavrul, zeci de nomazi ar fi ştiut ce s-a întâmplat, iar sufletul micuţei n-ar fi fost lăsat niciodată în părăsire, la mila vânturilor stepei Nu, operaţiunea se făcuse în secret Şi pe roluri Solongo devenea, pas cu pas, tot mai convinsă că drama nu se întâmplase în locul acela Da, micuţa fusese îngropată acolo de vie, pe ascuns, dar accidentul avusese loc altundeva Acum măcar dispuneau şi de un indiciu material în acest sens Un vehicul mecanic lasă întotdeauna urme pe unde trece Nu neapărat urme materiale, care să poată să fie găsite cinci ani mai târziu, dar urme utile, oricum Amintiri, mărturii, date, poate fotografii Şi-apoi, urmele administrative: cele de la trecerea frontierei, de pildă, pentru că vehiculul fusese, cu siguranţă, adus din import Câte sute de ATV-uri coreene model ZHST250-KS, 2007 să fie în ţară? Unde mai pui că, din moment ce accidentul se întâmplase acum cel puţin cinci ani, ATV-ul trebuie să fi fost pe-atunci noul model al anului Solongo îşi recăpătă încrederea şi se hotărî să trimită o copie a mesajului către Yeruldelgger Oriunde ar fi, el va şti să tragă nişte concluzii Îi expedie şi lui Oyun o copie, apoi îşi prepară un ceai sărat cu unt Nu îi venea să se culce Decise să o vegheze pe Saraa, cu gândul la tatăl ei 28 al cărui ton de alertă îi semnala un mesaj de la Oyun Lui Yeruldelgger îi plăcea mult acel loc, însă nu-i plăcea nici ranch-ul, nici numele pe care i-l dăduse Erdenbat N-avea ce căuta un ranch între dealurile împădurite din Terelj Fireşte, construcţia ridicată de magnat te obliga să o admiri Era o clădire lungă, cu un singur nivel, pe de-a întregul numai din lemn şi sticlă, legând între ele pe o distanţă de cincizeci de metri două coline şi formând, astfel, un fel de mic dig de-a latul unei văi Noaptea părea un baraj de lemn roşiatic şi de lumini calde O înşiruire de saloane, de biblioteci, de baruri şi de săli de biliard se deschideau, în faţă, spre o terasă imensă din lemn în formă de evantai Arăta ca un lodge de lux de prin Colorado Dar ceea ce îi plăcea cel mai mult lui Yeruldelgger se ascundea pe partea cealaltă, într-o viroagă ferită de tot acest zid transversal şi luminos Păduri de larice cu poieni însorite, iurte imaculate al căror confort luxos îl cunoştea prea bine, presărate puţin deasupra malurilor înalte ale unui heleşteu liniştit cu ape proaspete şi sclipitoare Erdenbat recrease acolo un adevărat paradis, un liman al liniştii, un refugiu plin de armonie care nu-i semăna de loc şi în care-şi primea musafiri nedemni de frumuseţe aceea Ajunseră la ranch-ul iluminat a giorno în plină noapte, tăcut şi el Când, la un semn al stăpânului său, şoferul vru să-l ajute să se dea jos din maşină, Yeruldelgger îl convinse să nu facă asta cu o căutătură urâtă, în ciuda durerii încă surde pe care o resimţea în urma tăbăcelii primite I-o luă înainte bătrânului ca să nu fie nevoit să-l urmeze, cât timp şoferul se duse să lase maşina într-un garaj încăpător Când poarta automată se deschise, Yeruldelgger zări înăuntru mai multe maşini mari, de lux, şi vreo douăsprezece ATV-uri — Iurta ta e tot aici, să ştii, îi zise Erdenbat din spate, fără să facă niciun efort să-l ajungă Ştii drumul, te las să te duci singur Yeruldelgger intră în marele salon destinat primirii de oaspeţi şi îl traversă fără să răspundă Da, ştia prea bine drumul Holul, biblioteca prin care alerga Kushi tachinând-o pe Saraa care tocmai învăţa să citească, sala de biliard, în care o ridicase pe Kushi în braţe ca să se poată juca cu sora ei Biroul lui Erdenbat, unde îşi surprindea adesea fiicele jucându-se cu titirezul micului joc divinatoriu pe care acesta îl primise cadou de la un coreean bogat Biluţele de sticlă care trebuiau proiectate în diferite găuri marcate cu ideograme Kushi era înnebunită după jocul acela Dacă Yeruldelgger sau Uyunga nu o vedeau pe afară, era clar că era acolo, privind cu fascinaţie micuţele bile săltând iarăşi şi iarăşi, atingându-se unele de altele în viteza nebună a titirezului cocoţat pe axul lui ascuţit Ieşind pe partea cealaltă, faţă în faţă cu heleşteul înstelat de reflexia cerului de noapte, poliţistul primi o lovitură în inimă mult mai dureroasă decât cele pe care i le dăduse şoferul Trăise în jurul acestui lac nişte ani atât de frumoşi alături de Kushi, Saraa şi Uyunga Nopţile acelea de vară în care, lungiţi în iarba cosită, ghemuiţi toţi patru unii într-alţii, îşi inventau constelaţii şi dădeau stelelor nume idioate Emoţia îi înmuie genunchii şi îl forţă să se oprească să-şi tragă sufletul Ghici prezenţa lui Erdenbat, departe în spatele lui, şi se întoarse Umbra îl urmărea din ranch, nemişcată în spatele ferestrelor imense ale bibliotecii Yeruldelgger înţelese pe loc că îl adusese la ranch numai ca să-l facă să sufere într-un mod şi mai crunt decât l-ar fi făcut orice bătaie administrată de cine-ştie-ce brută Deşi, ca să nu-şi strice reputaţia, nu putuse totuşi să evite puţină bătaie Fără îndoială că Erdenbat urma să-i explice, a doua zi, la micul dejun, că era spre binele lui Mereu susţinea că acţionează numai spre binele altora Chiar când ceea ce făcea era împotriva lor Sau când se hotăra să-i pedepsească Proprietatea din jurul eleşteului se compunea din vreo cincisprezece iurte Yeruldelgger deduse, după câteva şoapte şi sforăieli, că în mare parte erau ocupate Trecu pe întuneric pe lângă o siluetă sprijinită cu spatele de un arbore Bărbatul trăgea dintr-o ţigară şi medita sub cerul înstelat la frumuseţea acestor pământuri atât de îndepărtate de ţara lui Yeruldelgger n-ar fi ştiut să zică de ce i se păruse că e străin, dar pur şi simplu ştia Japonez sau coreean, după cum ţinea ţigara în mână Mai degrabă coreean Nu-şi spuseră niciun cuvânt şi poliţistul ajunse la iurta care-i era rezervată, puţin izolată de celelalte, la jumătatea drumului care cobora într-o pantă lină până la iazul întunecat Iurtele acestea erau mult mai luxoase decât cele ale nomazilor Aveau fiecare, în prelungire, câte-o terasă largă din lemn Yeruldelgger trase jos toate cuverturile de pe cele trei paturi de dinăuntru şi le târî până pe ponton, ca să îşi improvizeze un fel de sac de dormit Se înfofoli în ele, făcându-se ghem şi căzu într-un somn greu, răpus de oboseală, de durere şi de emoţiile zilei Nu auzi nici iPhone-ul, al cărui ton de alertă îi semnala un mesaj de la Oyun 29 Acolo jos, pe fund, e un puşti! În mijlocul întregului haos generat de incendii, Gantulga îl recunoscuse imediat pe Soyombo Bărbatul se amestecase printre cei pe care pompierii îi evacuau din cel de-al doilea imobil şi care erau cuprinşi de panică Doar că Soyombo-ul nu era deloc panicat Urma liniştit coloana Când un infirmier se interesă de rana pe care-o avea în ceafă, îl împinse cu un gest brusc, fără să-i arunce nici măcar o privire şi se lăsă purtat mai departe de mulţime Puţin câte puţin, neştiut de nimeni, păşi prudent, ca în derivă, în afara perimetrului stabilit de forţele de ordine Gantulga încercase de mai multe ori să-i atragă atenţia lui Oyun, dar ea îl respinsese I se zicea Soyombo din cauza tatuajului pe care-l avea Gantulga nu văzuse niciodată cu ochii lui simbolul naţional mongol de pe umărul lui, dar nişte fete pe care bărbatul le ducea la el în apartament îi povestiseră despre desen După întâlnirile cu el, prin scări de bloc părăsite sau prin apartamente goale, fetele se amuzau să îl înveţe pe Gantulga câte ceva despre tainele amorului şi într-o zi, una dintre ele îi desenase cu un ruj de buze pe burtă tatuajul pe care-l avea bărbatul acela În centrul imaginii, acolo unde fostul regim înlocuise simbolurile Yin şi Yang cu doi peştişori ai căror ochi mereu deschişi sugerau vigilenţa poporului, individul îşi gravase pe piele o cruce ciudată, cu patru braţe frânte în unghi drept Bărbatul era brutal şi le făcea lucruri murdare fetelor, dar era un client stabil şi, între ele, fetele îl porecliseră Soyombo Bărbatul ştia foarte bine că, din mulţime, de la posturile lor strategic plasate, priviri competente şi stăruitoare stăteau la pândă după indicii O simţise cu mult înainte să o zărească pe fata pe care nu reuşise să o omoare când erau în tunelele canalizării Se îndoia că ea putuse să-i vadă faţa în contre-jour-ul lămpii electrice, dar cineva îl pusese apoi la pământ şi poate că ea îşi făcuse timp să îl identifice înainte de a fugi în ajutorul puştoaicei poliţistului Îi examină în trecere, fără să-şi încetinească mersul, şi se întrebă dacă sticletele în chestiune era cel care stătea lângă fată Continuându-şi gândul, decise că va trebui să o elimine pe ea şi să se ferească de el În panica generală pe care o provocase, ei doi erau singurii care îşi păstraseră acea stăpânire de sine specifică vânătorului Ei, şi el Ieşi pas cu pas în afara zonelor luminate de flăcările incendiilor şi de proiectoarele forţelor de ordine, intrând intenţionat într-un con de umbră şi putând astfel să-şi abandoneze, în sfârşit, rolul de victimă evacuată Când ieşi la loc din umbră, era deja doar un pierde-vară curios ca oricare altul Se vârî în gloata de gură-cască, trecând de la un grup la altul şi dându-şi cu părerea despre bizareria exploziilor sau despre incompetenţa forţelor de ordine, îndepărtându-se de fiecare dată, puţin câte puţin, de scena crimei Văzând trei bărbaţi şi o femeie care se îndepărtau şi ei, întorcând spatele incendiilor ca să se ducă acasă, se băgă în vorbă şi li se alătură Se despărţi de ei în holul prăpădit de la intrarea în ultimul bloc mare din cartier, de unde cei trei aveau de urcat la etaj Le mai lansă o ultimă glumiţă răutăcioasă despre lipsa de pricepere a pompierilor, apoi traversă scara blocului şi ieşi pe cealaltă parte a clădirii Se simţi de parcă tocmai ieşise dintre zidurile unei cetăţi fortificate, nemaiavând în faţă decât întinderea vastă a cartierului de iurte, scufundată în întunericul nopţii O porni spre ele netulburat, cu un pas sigur şi rapid, iar Gantulga se dădu de ceasul morţii să se ţină pe urmele lui, ţopăind prin umbra palisadelor La două blocuri mai încolo, intrară pe nişte străduţe care se încâlceau pe fundul betonat al fostului râu, care acum servea drept spaţiu natural de deversare a tuturor torenţilor formaţi de furtuni şi de dezgheţul de primăvară Gantulga se piti în umbra unei iurte ca să-i lase timp lui Soyombo să parcurgă marele no man’s land al bazinului de deversare Un câine mârâi în beznă şi bărbatul îl bruftului cu voce tare Ţâncul făcu câteva salturi spre o palisadă de pe cealaltă parte a străzii Dar când riscă, în sfârşit, o ocheadă ca să-l repereze din nou pe Soyombo, constată că omul dispăruse cu totul Atunci, puştiul se grăbi şi el, să traverseze cei douăzeci de metri de spaţiu deschis O pasarelă de beton brut, prost scos din cofraj, încăleca întregul canal pentru a face legătura cu restul cartierului de iurte şi labirintul lui de palisade Gantulga o rupse la fugă peste pod, încercând să ghicească încotro putuse să o şteargă Soyombo Tocmai era pe cale să iasă în strada care mergea de-a lungul bazinului, când un ATV apărut de nicăieri se avântă spre el Băiatul nu mai apucă decât să-l recunoască pe Soyombo înainte să fie lovit cu violenţă şi trântit la pământ Ceva îi plesnise la picior şi, când încercă să se ridice, o durere groaznică în coapsă îl ţintui locului Căută din ochi un ajutor şi nu văzu decât semnalizatoarele din spate ale ATV-ului, care se aprinseră brusc Soyombo opri, se uită peste umăr, şi băgă în marşarier Gantulga se rostogoli până în buza căminului de deversare, ai cărui pereţi înclinaţi plonjau în întuneric Îşi dădu drumul, urlând de durere de fiecare dată când se atingea de beton, chiar în momentul în care Soyombo credea că avea să-l strivească Dar, din cauza avântului pe care şi-l luase, bărbatul scăpă ATV-ul de sub control, şi vehiculul se răsturnă, la rândul lui, cu motorul urlând teribil prin gol Soyombo reuşise, însă, să sară din mers, înainte ca maşina să se prăbuşească, şi se ridică din nou în picioare fără întârziere, cu o armă în mână Alergă până la marginea bazinului, încercând să-l repereze pe Gantulga, care se târâse în penumbra podului ATV-ul se zdrobise pe spate, cu roţile în sus şi înălţase la piciorul podului un meterez nesperat, în spatele dăruia băiatul se şi ascunsese imediat Dar Soyombo nu era genul care să se dea bătut cu uşurinţă Gantulga îl văzu cu groază pregătindu-se să coboare, ca să-l găsească şi să-l termine Noroc că întâmplarea făcu ca nişte voci agitate să se facă auzite chiar în acelaşi moment, însoţite de nişte lătrături de câini Soyombo ezită, se uită în direcţia iurtelor, se aplecă din nou să se uite în hău, apoi, cu un gest furibund, trânti o înjurătură Gantulga îl văzu ridicându-se, trăgând un foc de armă spre iurte ca să câştige câteva secunde în plus, apoi îşi goli încărcătorul la nimereală, în umbra podului Auzi cum gloanţele străpungeau caroseria de la ATV sau ricoşau din beton, şi se temu ca vreunul să nu aprindă rezervorul Apoi auzi paşii lui Soyombo fugind, auzi câteva voci mânioase care îl urmăriră, şi percepu murmurul curios şi temător care se apropia — Chemaţi salvarea! Acolo jos, pe fund, e un puşti! 30 să caute adăpost la mănăstire — Nu mai eşti bărbatul pe care-l ştiam, zise Erdenbat — Nici dumneavoastră nu mai sunteţi cine pretindeţi că sunteţi, răspunse Yeruldelgger — Poate, dar eu încă sunt cineva, pe când tu, puţin câte puţin, te pierzi — — Nu poţi să continui aşa, Yeruldelgger Eşti pe cale să pierzi tot ce ai avut Ai ajuns un poliţist arţăgos şi violent Îţi maltratezi martorii, dai în propria ta fiică, împuşti informatorii, nu ai niciun respect pentru superiori, investigaţiile le faci pentru tine, fără să dai socoteală nimănui Yeruldelgger se trezise chiar înainte să se crape de ziuă, la ora la care păsările se trezesc şi ele şi încep să cânte Bruma pădurilor umede îi înţepase nările şi i se înfipsese ca o pereche de gheare în rinichi Contemplase răsăritul invizibil acoperind cu un văl argintiu lacul şi orizontul, apoi cu unul roz, cerul de dincolo de formele albăstrui-închis înţepenite în chiciură şi după aceea inundând în sfârşit întreaga vale, cu o lumină caldă şi aurită care făcuse ca malurile din jurul iurtei să emane aburi Pe urmă intrase să-şi pregătească un ceai sărat cu unt foarte cald şi scosese un taburet mic pe terasă ca să se aşeze cu faţa spre lac, în aşteptarea lui Erdenbat Acesta sosise la puţin timp după aceea, având certitudinea că poliţistul îl aştepta deja — Te vor da afară, Yeruldelgger, sper că eşti convins de asta Concedierea ta e, la ora asta, pe ţeavă Se va întâmpla curând, foarte curând! — Credeţi că eu nu ştiu? Chiar n-avea rost să-mi tăbăciţi fundul şi să mă căraţi până aici ca să-mi ziceţi asta — Ţi-am tăbăcit fundul ca să te forţez să vii aici pentru că eşti încăpăţânat ca un catâr, băiete, şi pentru că aici ţi se va juca viaţa Ceea ce îţi voi propune, îţi voi propune doar o singură dată, aici şi acum: ieşi din poliţie şi vino să lucrezi pentru mine — Şi dacă refuz? — Dacă refuzi, viaţa ta va deveni un adevărat infern — A, râse Yeruldelgger, dar viaţa mea e deja un infern — Să nu subestimezi niciodată forţele răului, băiete, au resurse nebănuite şi vor şti să te facă să suferi încă şi mai mult — Ciudat, am impresia că oferta asta sună puţin a ameninţare Mi se pare? — Ţi se pare Pe tine nu e nevoie să te ameninţe nimeni Îţi atragi răul singur Îţi propun să pleci din poliţie şi să preiei conducerea serviciului meu de pază Peste câteva săptămâni e vremea marelui naadam şi voi invita cu această ocazie mulţi oameni importanţi la Ulan-Bator Aştept un grup de bogătaşi străini şi voi organiza, chiar aici, un alt mare naadam privat Intenţionez să ajung mai departe în politică şi afaceri Dar am nevoie de cineva ca tine Sau, mai degrabă, de cineva cum erai tu şi cum mai poţi, încă, să redevii Eu ştiu prin ce ai trecut Dar nu uita că împreună am trecut prin acea încercare — Nu, eu am trecut singur prin nenorocirea mea Poate că şi voi aţi trecut prin a voastră, dar eu, prin a mea, am trecut singur! — Fie cum spui Se vede că încă nu ai uitat de furia ta, băiatul meu, dar dacă accepţi ce ţi-am propus, pot lua în calcul să te muţi aici, ca să asiguri paza ranch-ului şi a serbărilor de naadam, aşa, cât să îţi dăm timp să-ţi revii Şi-apoi mi te poţi alătura la Ulan-Bator, când te simţi pregătit Asta e oferta mea Poţi rămâne aici până te hotărăşti să îmi dai un răspuns — Nu va fi nevoie să rămân, domnule Am să mă întorc la Ulan-Bator Mulţumesc de ospitalitate Erdenbat îl privi pe Yeruldelgger fără să-i răspundă Acest om, cu puterea şi cu voinţa lui neînduplecată, nu îi displăcea deloc magnatului Mai mult, considera că mânia lui făcea din el o forţă brută şi preţioasă Avea să regrete cu atât mai mult că trebuia să-l distrugă — Cum vrei, băiete, e alegerea ta Am să-ţi chem o maşină — Nu, mulţumesc, mă descurc pe cont propriu — Suntem în nordul Tereljului, la o sută de kilometri de Ulan-Bator! se miră Erdenbat N-ai să găseşti taxiuri pe-aici — Ştiu, răspunse Yeruldelgger, urmărind cu o privire pierdută imaginea unei femele cocor care survola cu graţie lacul O să mă duc pe jos Îmi ştiu drumul Îşi puse jos ceaiul, se ridică şi se îndreptă spre lac Erdenbat îl urmări în tăcere îndepărtându-se Încercă pentru ultima dată să evalueze din ochi starea psihică şi fizică a poliţistului, apoi renunţă Oricum, zarurile erau aruncate Yeruldelgger nu mai făcea parte din lumea lui N-avea decât să se ducă naibii, pentru că, în orice caz, pe orice cale avea să apuce în continuare, tot acolo avea s-o sfârşească: exact la naiba! Bătrânul scoase mobilul din buzunar şi formă un număr de pe reţeaua internă a ranch-ului — A refuzat Lucrurile se complică Trebuie să te ocupi tu de asta a plecat pe jos prin pădure Cred e posibil să caute adăpost la mănăstire 31 pe toţi, atâţia câţi sunteţi: Saraa, tu şi cu puştiul Imediat ce primi telefonul de la serviciul de urgenţă al spitalului civil din sectorul paisprezece, Oyun ceru ca Gantulga să fie transferat la spitalul numărul unu, unde lucra Solongo, pe care o şi anunţă imediat Transferul se făcu atât de rapid, încât, când ajunse la faţa locului, îl găsi pe Gantulga sub îngrijire în noua lui cameră de spital — Ce-a fost mai rău a trecut, spuse Solongo, care o aştepta în faţa uşii, să o liniştească Are două fracturi şi multiple contuzii, dar operaţia — Operaţie? Ce operaţie? — Una dintre fracturi a fost cauzată de glonţ — De glonţ! Dar cine a tras în el? Ce s-a întâmplat? — Linişteşte-te, Oyun, linişteşte-te Îţi spun că totul e bine Dacă te-au sunat de la spital, înseamnă că a scăpat cu bine şi căutau pe cineva să-l recupereze — OK, OK, bun, mă calmez, dar spune-mi ce s-a întâmplat — A fost găsit în bazinul de deversare din cartierul de iurte de dincolo de zona de blocuri unde au fost incendiile de zilele trecute Martorii au auzit un motor şi nişte strigăte, aşa că au ieşit, crezând că e vorba de un accident Au dat peste un tip care-şi golea pistolul la întâmplare prin întuneric şi care a şters-o când i-a văzut venind, mai ales că erau mai mulţi Când au coborât în hău, au văzut o caroserie de ATV şi dincolo de ea, pitit în beznă, era puştiul, inconştient Nici nu au mai chemat salvarea L-au scos de acolo şi l-au dus în braţe până la urgenţă, la spitalul civil care nu era decât la câteva sute de metri distanţă Când s-a trezit, se pare că a cerut să te sune pe tine Şi asta-i tot — Cum se simte? — E într-o formă destul de bună de când s-a trezit Le-a fost puţin teamă în primele zile, pentru că — În primele zile? — Da, a fost în comă patru zile De fapt, totul s-a întâmplat în noaptea incendiului — O, nu! suspină Oyun, amintindu-şi de acea seară În toată agitaţia personalului medical şi a pompierilor, Gantulga încercase de două ori să-i atragă atenţia şi ea îl respinsese Un medic ieşi grăbit din camera de spital, urmat de o infirmieră cu figură de cerber care le interzise să intre printr-un gest al mâinii — Ganbold! strigă Solongo Doctorul se răsuci şi îi zâmbi, recunoscând-o — Putem să-l vedem? — Lăsaţi-le să intre, îi ordonă medicul cerberului vexat — Mulţumesc, zise Solongo, adresându-se medicului care fugise deja în josul coridorului şi o scuti de politeţuri făcându-i un semn cu mâna * — Deci, partenere? întrebă Oyun, intrând în mica încăpere Ochii lui Gantulga sclipiră de bucurie la vederea tinerei inspectoare Piciorul lui stâng era pus în ghips până pe coapsă, iar braţul drept era imobilizat în unghi drept într-o atelă Se ridică prinzându-se de cabluri şi trăgând de scripeţi; cele două femei se grăbiră să-i sară în ajutor şi să-l proptească între perne — Deci, l-aţi prins? întrebă Gantulga surescitat — Pe cine? Pe cel care ţi-a făcut asta? Îl cunoşti? — Bine-nţeles! E Soyombo! Cel care voia să-ţi facă felul când erai în canal! — Eşti sigur? — Ei, haide, toată lumea îl ştie pe-acolo E un soi de copoi care s-a-nhăitat cu ăia de la zece, din apartamentul care a ars El locuia chiar în faţă, la trei, în celălalt apartament care a ars De-acolo te-a urmărit în noaptea aia şi tot de-acolo m-am ţinut şi eu după el prin canale — Ascultă, Gantulga, tipul care a dat foc apartamentului de la trei a fost găsit mort înăuntru Avem cadavrul lui chiar aici, la morgă! — Imposibil, pe el l-am văzut când te-am tras de mânecă în seara aia Se căra liniştit printre toţi evacuaţii din bloc Aşa că m-am luat eu după el, dacă tu n-ai vrut să mă asculţi! Solongo şi Oyun se priviră drept în ochi, asimilând ceea ce le trecuse deodată amândurora prin minte Când Solongo, condusă de Gantulga, se dusese în căutarea lui Oyun şi a lui Saraa, nu mai era nimeni în tunel Se gândiseră atunci că rănitul cu faţa fiartă şi bărbatul cu revolverul reuşiseră să scape, împreună sau separat Abia acum înţelegeau exact ce se întâmplase — Te sun în câteva minute, zise Solongo părăsind încăperea, te sun imediat ce sunt sigură! Oyun o urmări pe legistă ieşind în fugă pe coridor, apoi se întoarse spre Gantulga, surprinsă ea însăşi de cât de fericită era să-l revadă pe omuleţ — Şi deci, partenere, cum îţi merge? — Ce zici, o să-mi dea o medalie? răspunse el voios — Că ai acţionat de capul tău? Fără partenera ta? Fără acoperire? Fără întăriri? Meriţi mai degrabă o mustrare, asta meriţi! se burzului ea, încercând să adopte un aer sever — Şi ce dacă? îi replică puştiul, plin de aplomb Nu aşa funcţionaţi şi voi, în micuţa voastră echipă? Oyun se uită la mecla lui Gantulga, care părea tare mândru de insolenţa lui Scutură din cap, încercând să se convingă că despre insolenţă era vorba, dar căzu victimă ochilor lui zeflemitori, care exact atât aşteptau — Să nu-mi mai faci niciodată o figură ca asta, partenere! Ai înţeles? Şi zi-mi, ce altceva mai ştii? Gantulga îi povesti tot ce ştia el despre Soyombo Despre tatuaj, confesiunile fetelor, zvonurile că era un poliţai corupt, filajul apartamentului de la etajul zece, pe care-l supraveghea din apartamentul lui de la trei, micul trafic pe care îl proteja, transporturile de tutun pe care le aducea, petrecerile deşănţate pe care le dădea Când reveni la tatuajul pe care fata i-l desenase pe burtă, instinctul lui Oyun intră dintr-odată în priză Simbolul naţionalist mongol cu crucea gammată în locul lui Yin şi Yang nu avea cum să fie o simplă coincidenţă Dar când Gantulga povesti cum fusese atacat şi despre teama lui ca vreun glonţ să nu arunce în aer rezervorul ATV-ului, sări brusc în picioare şi scoase din buzunar iPhone-ul Nu, că ar fi chiar prea frumos! Oyun căută în mail mesajul către Yeruldelgger pe care i-l trimisese şi ei Solongo, în copie, despre cioburile de far şi modelul de ATV căruia îi corespundeau Dădu copy-paste denumirii modelului în motorul de căutare şi căută după imagini — Uită-te puţin: ATV-ul tipului semăna cumva cu ăsta? — Nu, răspunse pe nerăsuflate Gantulga, nu tocmai, dar era un model coreean, de asta sunt sigur! Oyun nu-şi putu ascunde dezamăgirea I-ar fi plăcut ca piesele de puzzle să se potrivească între ele Tocmai voia să dea câteva telefoane pe la poliţie ca să afle unde aterizase epava vehiculului, când o vibraţie anunţă un apel Ecranul îi afişa numele legistei — Da, Solongo Zi-mi că avem dreptate — Avem dreptate, vino puţin la morgă — Am şi plecat! Oyun îi promise lui Gantulga că se va întoarce cât de repete şi se precipită pe culoar până la serviciul de medicină legală Solongo o aştepta şi o conduse spre cea de-a doua sală de autopsie, unde ceruse să i se pregătească trupul pe care pompierii îl extrăseseră din apartamentul de la trei Nu mai rămăsese din el decât o crustă calcinată cu membrele răsucite, căreia legista îi decupase faţa în fâşii lungi — Ştiu că nu arată prea bine, îi explică ea lui Oyun, dar uită-te în profunzimea pielii Două arsuri diferite se suprapun aici Dedesubt, carnea e fiartă, iar deasupra, calcinată Acesta e individul din canalizare Cu ajutorul cadavrului lui, cel din apartament a vrut să-şi însceneze moartea în incendiu Puştiul are dreptate, aveţi un criminal în libertate, care abia aşteaptă să vă elimine pe toţi, atâţia câţi sunteţi: Saraa, tu şi cu puştiul 32 Imediat ce va şti cum să dea de el Oyun îl urmărea pe Chuluum lucrând la biroul lui, în celălalt capăt al încăperii Yeruldelgger încă nu dăduse niciun semn de viaţă, dar era hotărâtă să nu-şi facă griji pe tema asta Acum, întrebarea era în ce măsură putea să aibă încredere în Chuluum Cât de mult ştia el? Oare putea să-i ascundă atâtea elemente, şi încă elemente de o asemenea importanţă, fără să rişte nimic? Întotdeauna fusese curioasă să afle dacă toate poveştile alea cu „al şaselea simţ” ar putea fi adevărate Toate tărăşeniile alea şamanice în care credea Yeruldelgger, dar pe care, de ruşine, le numea „instinct”, ca să nu trebuiască să şi le explice În orice caz, Chuluum ridică ochii spre ea chiar în momentul în care îl privea fix şi, cu o ridicare de sprâncene, se interesă ce voia de la el — Ia zi, Chuluum, tu ai idee unde a dispărut Yeruldelgger? — Nu, făcu inspectorul şi se întoarse înapoi la dosarul lui, şi sincer să fiu, mi se rupe — Mda, asta pot să-nţeleg E-un pic cam luat în ultima vreme Ştii, mă gândeam că din moment ce nu mai putem da de el şi cum, şi-aşa, tu i-ai preluat toate anchetele, am putea eventual încerca să colaborăm un pic, noi doi, ca să lucrăm coordonat Nu crezi c-ar fi bine? — De ce, ca să-i dai tu, pe urmă, raportul în fiecare seară prin spatele meu? — Ce, de parcă tu nu-i dai raportul lui Mickey în fiecare seară? — Ba da, dar Mickey e superiorul meu ierarhic — Iar Yeruldelgger e al meu! răspunse Oyun — Yeruldelgger nu mai e nimic, o corectă Chuluum Oyun scoase un oftat lung şi inspectorul nu-şi putu da seama dacă asta însemna că îşi stăpâneşte o furie teribilă sau se resemnează, gândindu-se să renunţe Apoi o văzu trăgându-şi un scaun şi aşezându-se în faţa lui — Ascultă, putem continua aşa cât vrei, dar n-o să ajungem nicăieri Personal, am început să mă satur de tot războiul ăsta dintre Mickey şi Yeruldelgger Avem două cazuri de toată frumuseţea în mână, de ce nu ne-am uni forţele, să ne facem treaba ca lumea şi să le rezolvăm între noi? Eu îţi zic ce ştiu eu, tu îmi zici ce ştii tu, şi poate ajungem undeva, nu-i aşa? Chuluum se uită la ea fără să găsească vreo falie în aparenta ei sinceritate Ezită câteva clipe înainte să îi răspundă — Atunci începe cu lucrurile pe care mi le-aţi ascuns — De-acord Puştoaica a fost lovită de un ATV coreean L-am identificat după nişte cioburi de far Avem modelul şi anul de fabricaţie Yeruldelgger crede că, probabil, fetiţa a fost victima unui accident şi că individul care l-a produs s-a debarasat de cadavru într-o zonă nepopulată — Altceva? întrebă Chuluum, care voia să-şi păstreze avantajul, fără să îi treacă prin minte că abia astfel îi făcea jocul lui Oyun — Fetiţa a trecut pe la Flaming Cliffs acum cinci ani A identificat-o un martor Părinţii ei aveau o dubă UAZ 452 albastră De asta s-a dus Yeruldelgger la târgul de maşini, ca să dea de pământ cu un informator sau doi — Şi? A aflat ceva? — De unde să ştiu eu, de-atunci nu l-am mai văzut De altfel, în seara aia plecase după tine Ţi-a dat şi telefon Eşti sigur că nu ştii unde e? — Normal că sunt, ţi-am mai zis Şi despre chinezi, ce aveţi? — Cadavrul ars, pe care l-au scos din apartamentul de la trei, nu e cadavrul incendiatorului — De unde ştii? se nelinişti Chuluum, prins în plasă — Autopsia Tipul era deja mort înainte să ardă Conform unui martor, adevăratul locatar de la etajul trei a şters-o, profitând de panica generală — Şi aţi reuşit să-i identificaţi, pe fugar sau pe mort? — Nu, răspunse Oyun — Minţi! — Dacă zici că te mint, atunci tu ştii cine sunt şi deci, m-ai minţit tu pe mine! De altfel, ce-ar fi să-mi spui şi tu tot ce ştii şi ce mai ai de ascuns? insistă ea, împungându-l cu degetul pe Chuluum în reverul sacoului Inspectorul se ridică brusc, înlăturând cu mâna indexul fetei Îşi aranjă costumul la loc şi îi întoarse spatele, uitându-se pe geam cu scopul vădit de a nu fi nevoit să o privească în ochi — Nu-ţi ascund nimic, se apără el, stângaci Ai ajuns şi tu paranoică, exact ca Yeruldelgger — Atunci explică-mi un lucru, dacă tot zici că joci atât de cinstit: care e legătura între chinezi şi incendii? — Ce? Legătura? Ce legătură? Despre ce vorbeşti? Nu înţeleg unde vrei să ajungi! Chuluum nu fusese prea greu de prins în plasă Acum laţul i se strângea în jurul gâtului şi nu avea cum să se mai desfacă — Nu înţelegi? Pe bune? Păi tu mă întrebi dacă am informaţii despre cazul chinezilor, eu vorbesc despre victima incendiilor şi tu nici măcar nu te miri! Ce-ai vrea să deduc eu acum, Chuluum, decât că ştii mai multe decât vrei să spui Ştii exact care e legătura între cele două cazuri şi nu vrei să-mi spui — Hai că eşti culmea! Chiar dacă aş şti lucruri pe care tu nu le ştii, eu sunt cel care conduce ancheta Şi eu hotărăsc cine şi cât e cazul să ştie — Asta aşa-i, admise Oyun, ridicându-se ca să se întoarcă la biroul ei, dar uiţi doar două mici detalii Primul e că legătura între omorârea chinezilor şi cea a tipului din incendiu e tentativa de asasinat asupra lui Saraa, fiica lui Yeruldelgger, şi că n-aş vrea să fiu în locul tău în ziua în care va veni să te ia la întrebări despre asta A doua e că, de fapt, ştim binişor mai multe despre cele două cazuri decât ţi-am zis eu acum Şi despre ceea ce tu nu vrei să spui, la fel Chuluum amuţi, lucru care nu o surprinse deloc pe Oyun Nici nu se aşteptase la vreun răspuns Părăsi biroul inspectorului clătinând din cap şi se pregătea să se aşeze la locul ei, când o chemă înapoi — Oyun! Bine, bine! Hai, întoarce-te Hai să-ţi explic Bineînţeles, se făcu că ezită câteva secunde, dar colegul ei se străduia atât de tare să mimeze sinceritatea încât nu putu să-i reziste Se răsuci o sută optzeci de grade şi se îndreptă din nou spre biroul lui Chuluum îi oferi scaunul cu un gest mult prea galant pentru cât era el de macho şi se întoarse să se aşeze şi el — Ştiam de tipul de la trei E un individ care gravitează în jurul retardaţilor ălora nazi şi pe care îl urmărim de ceva timp Face trafic cu diverse şi are mici combinaţii dubioase în toată zona de nord a oraşului Evident, am şi eu informatorii mei în mahalaua aia, care m-au anunţat că se trăgea cu pistoalele prin tunelele din canalizare Abia mult mai târziu am aflat că Saraa era implicată în toată povestea asta Bănuiesc că treaba are legătură cu mărturia ei împotriva lui Adolf Dar chiar am crezut că tipul de la trei a murit în incendiu — Nu, n-a murit, răspunse Oyun E poliţist? — Nici pe departe! se ofuscă Chuluum Doar un informator ocazional, nimic mai mult — Şi totuşi, mie aşa mi-a zis, chiar înainte să-ncerce să mă lichideze De ce-ar minţi cineva într-un moment ca ăla? — Tipul e sărit de pe fix, ţi-am mai zis Acum, sub pretext că sunt informatori şi că le dăm un mic spaţiu de manevră, ei imediat ajung să se creadă poliţişti şi devin incontrolabili — Ba bine că nu! A ajuns până-ntr-acolo încât a tras asupra unui martor — Martor? Martor la ce? în care caz? — Ghinion, Chuluum, era un martor direct al tentativei de omor asupra lui Saraa — Şi? De ce să fie ăsta un ghinion pentru mine? — Păi pentru că era informatorul tău, Chuluum Individul ştia clar ce i se pregăteşte lui Saraa, i-a urmărit pe cei doi ucigaşi în canalizare, a încercat să mă împuşte, a făcut curat după el provocând două incendii şi a încercat să elimine un martor direct Ce zici, o să-i placă lui Yeruldelgger asta? Informatorul tău? Inspectorul sări în picioare şi deveni deodată foarte nervos, adresându-i-se lui Oyun cu un amestec de autoritate panicardă şi de complicitate falsă — Spune-mi cine e martorul Trebuie protejat O să-l pun sub protecţie! — Sub protecţie? îl zeflemisi ea, ridicându-se, la rândul ei, de pe scaun De ce, ca să-l găsim copt la foc mic prin canalizare? — Spune-mi cine e martorul, Oyun, e un ordin, ai auzit? se înfurie Chuluum, ameninţând-o cu degetul Dacă nu, o să — O să ce? îl provocă tânăra O să-l pui pe Soyombo să mă omoare? Sau pe tipul cu Toyota să mă arunce de pe Flaming Cliffs? — Poftim? Ce mai e şi toată povestea asta cu Toyota? — Ştii foarte bine la ce mă refer În afară de mine şi de Yeruldelgger, doar tu mai ştiai că Solongo se duce să facă investigaţii acolo! — Solongo? Să facă investigaţii? Solongo e medic legist, nu inspector, n-avea ce căuta acolo! Şi mai uiţi ceva ce chiar tu mi-ai reproşat înainte: în fiecare seară eu îi raportez lui Mickey În fiecare seară, din ordinul lui! Deci şi el ştia, el şi toţi cei cu care o mai fi vorbit el! De data asta, Chuluum avea dreptatea lui şi Oyun reţinu informaţia Fiecare dintre scăpările şi figurile nasoale de care îl bănuise până acum în stare pe colegul ei puteau, într-adevăr, să fie la fel de bine şi opera lui Mickey De ce, nu ştia, sau în orice caz nu-i era mai limpede decât în cazul lui Chuluum, dar devenea din ce în ce mai clar că cineva dinăuntrul instituţiei îşi asuma cam multe riscuri ca să le facă zile fripte Un duşman invizibil, foarte bine informat asupra diferitelor anchete aflate în curs, şi pe care confruntarea cu Chuluum pe care ea tocmai o provocase avea să-l pună în gardă şi să-l oblige să acţioneze Trebuia să-l prevină pe Yeruldelgger Imediat ce va şti cum să dea de el 33 o zvastică în loc de Yin şi Yang Yeruldelgger cunoştea bine muntele şi văile spre Ulan-Bator Proprietatea lui Erdenbat era situată la opt kilometri est de marele Lac Negru Khar Nuur Erau drumuri care duceau într-acolo şi cu siguranţă ar fi putut întâlni excursionişti sau călăreţi Ar fi putut să ajungă pe malul lacului în cel mult trei ore de mers pe jos, să se întindă pe nisipul auriu şi să se uite cum se aprind crestele în asfinţit, în timp ce adâncurile apei s-ar fi făcut mai întâi plumburii, apoi negre După căderea nopţii, ar fi reuşit cu siguranţă să fie primit undeva, într-o iurtă, unde ar fi fost omenit cu airag şi cu ravioli din grăsime de oaie cu ceapă, alături de nişte nomazi respectuoşi şi temători Însă preferase să se îndrepte spre sud Această regiune în care se afla Khar Nuur-ul şi alte lacuri mai mici marca linia de despărţirea a apelor La nord, râurile curgeau deja spre Siberia, până la Baikal Dar la sud, cele mai multe curgeau spre Ulan-Bator, într-o reţea de văi orientate diagonal spre sud-vest Însă chiar în sudul micului lac, un masiv muntos forma ca un fel de fortăreaţă circulară de câteva zeci de kilometri diametru De jur-împrejur, nişte pereţi stâncoşi se ridicau uneori chiar până la înălţimi de o mie opt sute de metri, apărând un miez alcătuit din văi înguste şi împădurite, peste care trecea, dintr-o parte în alta, de la nord spre sud, râul Tuul Yeruldelgger ştia drumul pe de rost Cu mult înainte ca masivul Terelj să devină parc naţional, la câţiva ani de la căderea fostului regim, când Erdenbat încă nu era decât un golan de disident închis în lagăr, Yeruldelgger şi Uyunga înfruntau pericolele pădurii şi interdicţiile familiale făcând drumeţii de câte patru zile până la Lacul Negru şi aşezându-şi apoi tabăra acolo, ca să se poată bucura în tihnă de iubirea lor Acelea erau vremurile în care Yeruldelgger îi povestise despre mănăstirea căreia îi fusese încredinţat, în secret, de către părinţii lui Tatăl lui voia să păstreze tradiţia, în ciuda persecuţiilor În câteva decenii, fostul regim îi decimase pe cei pe care îi decretase „leneşi şi superstiţioşi” Dintre cei o sută de mii de călugări, câţi număra Mongolia, curând nu mai rămăseseră decât o sută de oficiali la Ulan-Bator, în singurul templu autorizat de către puterea politică Mai mult de două mii de temple fuseseră rase în întreaga ţară de către miliţienii voluntari, poliţia politică sau armata revoluţionară Mai puţin de zece supravieţuiseră acestei eradicări masive, ascunse între pliuri muntoase sau scufundate în mijlocul stepelor Protejate, de asemenea, şi prin frica oamenilor de legendele care le înconjurau Acesta era şi cazul mănăstirii Yelintey Pe şoptite, temându-se de delatori şi de spioni, cei bătrâni mai susţineau şi că de-acolo scăpase un singur călugăr de furia masei revoluţionarilor, care continuase să transmită, de pe ruinele templului, o filosofie mai pură şi mai limpede decât cele mai intransigente forme ale budismului Se povestea, de asemenea, că în două rânduri revoluţionarii încercaseră să se întoarcă în forţă ca să-l elimine pe superstiţios, şi că de fiecare dată fuseseră învinşi de către ceea ce acest unic supravieţuitor numise „o forţă invizibilă şi misterioasă” În cele din urmă, pierise şi el, executat, de către oamenii lui, pentru trădare şi vehiculare de superstiţii Apoi, în anii patruzeci, ca să dea o lovitură de graţie legendei, mareşalul Tchoïbalsan împrumutase un Yak-9 de la forţele armate aeriene sovietice şi îl trimisese să mitralieze ruinele mănăstirii Acel Yak-9 îşi trăsese, deci, toate cele o sută douăzeci de obuze de 20 mm cu care era echipat tunul său la bord şi lansase şase rachete RS-82 din trei treceri, însă nu se mai întorsese niciodată la baza aeriană din Nalayh Nici epava nu mai fusese găsită, dar se spune că a doua zi, mareşalul primise într-un colet extrem de grijuliu împachetat, ca un fel de origami, o magnifică piatră neagră, netedă, de o densitate extremă Când mareşalul o luase în mână ca să se extazieze în faţa frumuseţii ei nemaivăzute, piatra se dezagregase într-un nisip gri, care i se scursese printre degete ca apa, nelăsându-i în palmă decât un mesaj înscris pe un mic pergament rulat în jurul unei mici săgeţi roşii „Inima şi limba ta vor sfârşi la fel”, spunea mesajul Câteva zile le fuseseră de ajuns experţilor militari ca să identifice mica săgeată ca fiind cea de la altimetrul unui Yak-9, dar mareşalului nu-i trebuiseră decât câteva minute să interzică, printr-un decret secret, orice viitoare acţiune asupra mănăstirii Yelintey Formarea lui Yeruldelgger fusese încredinţată călugărilor de la Yelintey timp de cinci ani, de la vârsta de treisprezece ani la optsprezece, spre finele anilor şaptezeci Din mănăstire nu mai rămăsese, pe vremea aceea, decât o ruină atârnată pe o mică faleză a unei ravene, în încreţitura unui pliu al muntelui Ucenicii mai vechi, deveniţi discipoli ai maestrului, reconstruiseră un dormitor comun, o sală de mese şi o sală de rugăciune, pe care le întreţineau novicii Comunitatea era constituită din patru discipoli şi zece novici, grupaţi în jurul unui Nerguii, titlu care însemna „cel fără de nume” Nu-i luase mult lui Yeruldelgger, în ciuda vârstei lui fragede, să înţeleagă că învăţătura acestui Nerguii nu avea nici cea mai vagă legătură cu tradiţiile budiste Legenda Nerguiilor spunea că ei sunt descendenţii succesivi ai singurului supravieţuitor al bătăliei conduse de prinţesa Zengh În 630, ea reuşise să atragă de partea rebeliunii sale împotriva împăratului Tai Tsung triburile mongole ale djurceţilor şi euleuţilor În disperare de cauză, Tai Tsung apelase la faimoşii călugări războinici şaolini Legenda spune că cinci călugări războinici atacaseră atunci cartierul general al rebelilor, care era apărat de cinci sute de oameni înarmaţi Fiecare soldat se pare că fusese ucis în luptă corp la corp şi fiecare ofiţer fusese făcut prizonier şi obligat să înfrunte, înarmat, câte un şaolin cu mâinile goale Niciunul nu ieşise victorios din aceste dueluri şi toţi fuseseră decapitaţi Un singur general refuzase arma pe care i-o destinaseră călugării războinici şi ceruse, din respect pentru rangul său, să se lupte, şi el, neînarmat Impresionaţi de curajul lui, călugării consideraseră, totuşi, că o astfel de luptă ar fi fost inechitabilă şi contrară codului lor de onoare Aşa că îi propuseseră bravului mongol să rămână prizonierul lor atât timp cât avea nevoie să le înveţe tehnicile de luptă În ziua în care avea să se simtă pregătit, avea dreptul să îl provoace pe oricare dintre ei la luptă cu mâinile goale, murind sau câştigându-şi, astfel, libertatea Cum fiecare călugăr purta un nume monahal pe care şi-l alesese el însuşi, se hotărâseră ca prizonierului să nu-i ofere acelaşi statut şi îl botezaseră Cel Fără de Nume Între timp, împăratul acordase numeroase privilegii călugărilor războinici, plus cinci mănăstiri pe tot cuprinsul imperiului Aşadar, călugării deveniseră mai degrabă războinici decât monahi, mai degrabă puternici decât înţelepţi, mai degrabă lacomi decât generoşi, până când, nu peste mult timp, ajunseseră să fie cunoscuţi mai degrabă sub numele de călugării tâlhari din Shaolin Singura onoare care le mai rămăsese era cea a cuvântului dat, pe care Cel Fără de Nume le-o reamintea ori de câte ori avea ocazia Simţindu-se vinovat că nu atinsese încă iscusinţa temnicerilor săi, mongolul reuşise, prin şiretenie, să evite orice luptă împotriva maeştrilor săi Apoi, puţin câte puţin, devenise evident pentru ei, care îmbătrâneau lăfăindu-se în opulenţă şi compromisuri politice, că Cel Fără de Nume, care se antrena zi de zi de ani întregi, ajunsese să le fie superior în arta războiului şi a meditaţiei Deja, novicii începuseră să îl ia drept exemplu şi curând niciunul dintre maeştri sau dintre noii ucenici nu mai îndrăzni să-l înfrunte pe cel care primise cea mai înaltă învăţătură a celor cinci mănăstiri Atunci, patriarhii lor se reuniră ca să îi propună, în sfârşit, lupta pe care o aştepta, oferindu-i în caz de victorie, dincolo de asigurarea că va fi lăsat să trăiască, şi posibilitatea de a se întoarce în Mongolia şi de a pune acolo bazele celei de-a şasea mănăstiri Legenda spune că Cel Fără de Nume şi-ar fi învins adversarul dintr-o singură lovitură, atât de rapidă că niciunul dintre patriarhi nu reuşise să o descrie, şi că îl ucisese proiectându-i trupul la o distanţă de treizeci de paşi, fără ca el să fi făcut măcar unul Războinicul, cel mai puternic dintre toate cele cinci mănăstiri Shaolin, murise fără să piardă sânge, după tradiţia mongolă În acel moment, Cel Fără de Nume îşi asumase oficial numele de Nerguii, nu ceruse decât un cal şi plecase spre nord fără arme sau hrană Patriarhii îi şterseseră apoi repede urmele din legenda şaolinilor, iar existenţa celei de-şasea mănăstiri dispăruse din istorie Yeruldelgger ştia această poveste pe de rost, la fel de bine pe cât îi ştia continuarea Epopeea lui Nerguii îi dădea curaj şi puteri nesperate Mărşăluia deja de două ore acum, cu pantofii lui de oraş care alunecau pe pietriş şi cu pardesiul care i se încâlcea printre ramurile tufişurilor, dar avântul nu îl părăsise încă Se hotărâse să traverseze fortăreaţa muntoasă urmând cursul Tuulului şi o ţinea pe panta muntelui, descoperind cărări abandonate pe care vânătorii prudenţi le trasaseră la o distanţă şi înălţime respectabile în raport cu râul În torenţii mâloşi ai dezgheţului sau sub puterea titanicelor furtuni de vară, apele puteau năvăli peste maluri pe o rază de o sută de metri de-o parte şi de alta, şi având câţiva metri înălţime Pe coaste, solul, aproape plat, era erodat şi neted, acoperit doar de o iarbă încăpăţânată şi albastră cu firul scurt Abia la liziera acestei ierbi grase şi a arbuştilor presăraţi pe ici pe colo, pe câte o stâncă singuratică, treceau cărările vânătorilor Pe partea cealaltă, peisajul devenea tot mai abrupt şi mai adesea străpuns de prăpăstii adânci, ascunse sub pădurea de pini şi de larici Yeruldelgger mergea spre sud După ce va fi traversat fortăreaţa de la un capăt la altul, ştia că avea să ajungă la marea vale stâncoasă care o încercuia De cealaltă parte a văii, la cinci kilometri, va putea vedea atunci contraforturile unei alte fortăreţe, mult mai mari şi mai impozante, în a cărei inimă se afla parcul natural Terelj Acolo se ascundea mănăstirea Yelintey, în umbra unui pliu stâncos Yeruldelgger calculă că îi mai trebuiau cam trei ore să ajungă până la stânci dar, cum plecase înainte de răsărit, nu ducea lipsă de timp * Continua să înainteze, încântat să îşi regăsească instinctele uitate Redescoperi senzaţii pe care le crezuse pierdute pentru totdeauna Se mira că trupul lui, uzat de traiul la oraş şi de meseria pe care o avea, se mişca, totuşi, cu atâta uşurinţă prin munţi Nu simţea absolut niciun fel de teamă Nici de imensitatea tulburătoare care îl înconjura, nici de animalele sălbatice care populau aceste păduri protejate, nici de noaptea sau frigul care îl puteau prinde pe drum Nu simţea decât o serenitate de nedescris, aceea de a fi acolo, în sfârşit singur, neştiut de nimeni, lăsându-se pătruns doar de efortul acestei lumi dătătoare de viaţă de a-l recupera Acesta era sentimentul pe care îl cunoştea acum El aparţinuse acestei lumi, trăise în comuniune cu ea la un nivel atât de profund încât ajunsese să se hrănească din ea Îşi extrăsese de aici o forţă pe care o pierduse, o vreme, dar pe care astăzi şi-o amintea Avu deodată impresia că fusese totuşi viu, cândva Mult mai viu decât acum Şi că, poate, avea să-şi revină Însă în clipa aceea percepu primejdia Nu iminentă Şi nici sălbatică Nu era vreun urs Nu erau nici lupi Nu era vorba nici de un cataclism natural Duşmanul acesta al lui nu era nici vreo surpare nevăzută de teren, nici vreo furtună care avea să izbucnească dintr-odată Niciun roi de insecte şi nicio viperă Era un pericol rece Un pericol îndepărtat Un pericol care avea legătură cu peisajul care se ascundea undeva, departe, în faţă Yeruldelgger îşi reluă drumul fără să scape din ochi orizontul închis Se îndepărtă imperceptibil de cărarea vânătorilor, urcând diagonal către liziera pădurii Pericolul îl supraveghea Era urmărit Îşi şterse cu un gest aparent fruntea cu dosul mânecii şi se prefăcu obosit Îşi scoase pardesiul cu un gest amplu, îl aruncă pe jos, pe covorul din ţepi de pin şi se trânti pe el, ca un om epuizat Imediat ce se văzu la pământ, se rostogoli în spatele unui trunchi de copac şi scrută partea opusă a văii Lunca pe care o urmase el traversa muntele dinspre nord spre sud O altă vale i se alătura, însă, aproape de ieşirea din masiv O vale mai strâmtă, mai puţin frecventată, care cobora oblic de la Lacul Negru Punctul de întâlnire al celor două defileuri era la câteva sute de metri spre sud, şi acolo simţea Yeruldelgger pericolul Cineva sau ceva îl aştepta acolo, pregătind o ambuscadă în ascunzişul lui Cineva care pornise să-l vâneze prea târziu ca să-l mai poată prinde din urmă, în spaţiul deschis al văii, şi care se gândise să îl ocolească şi să îi iasă înainte apucând-o pe celălalt drum Acum era convins: cineva îl aştepta acolo să îl omoare Dar tot nu îi era frică Glonţul îi fripse umărul în timp ce el încă încerca să ghicească unde se postase la pândă cel care-l vâna Apoi seceră, în spatele lui, o salcie tânără Două secunde mai târziu, cel de-al doilea glonţ se înfipse în trunchiul bătrânului larice în dosul căruia se ascunsese Yeruldelgger Simţi cum izbitura în lemn îi răsună în craniu Omul trăgea cu gloanţe de vânătoare, probabil cu o puşcă cu lunetă prin care putea să-l urmărească mai bine decât cu binoclul În schimb, era un vânător mediocru Prost urmăritor de pistă, mult prea nerăbdător, tocmai îşi ratase efectul surpriză Yeruldelgger era, însă, prins în unghiul lui de tragere În spate, terenul urca într-o pantă râpoasă Nicio retragere înspre pădure nu era posibilă fără să se expună şi mai mult Cum nu putea, totuşi, să fie atins decât dacă se deplasa, Yeruldelgger decise să rămână nemişcat Ucigaşul avea să-şi piardă răbdarea şi să caute un alt unghi din care să apese pe trăgaci Cât timp urma să străbată cei câţiva paşi necesari, nu putea să mai aibă aceeaşi precizie şi Yeruldelgger avea să profite ca să sară şi să se pună la adăpost mai sus, în pădure Chiar dacă ar intui încotro să tragă, ţintaşul nu avea decât o şansă infimă să-l atingă cu arma pe care o alesese La o astfel de distanţă, o deviaţie de un milimetru i-ar fi deturnat tirul cu câţiva metri Yeruldelgger începu să reflecteze în timp ce supraveghea versantul opus al văii Ucigaşul nu avusese cum să-l urmărească de la Ulan-Bator Erdenbat îl urcase, practic, cu forţa în Lexusul său şi nimeni n-ar fi putut să se ţină după ei pe drumurile pustii spre Terelj fără să se facă observat, fie şi numai din cauza luminii farurilor în noapte În plus, dacă insul ar fi venit dinspre nord, ar fi trebuit să fie la curent că-şi petrecuse noaptea la ranch Prin urmare, cel mai probabil era chiar cineva de la ranch Iar la ranch nu se făcea nimic fără ordin de la Erdenbat Magnatul ordonase, deci, lichidarea lui! Se pregătea deja să facă o listă mentală a consecinţelor acestei concluzii, dar percepu o mişcare infimă de cealaltă parte a văii Riscă o ocheadă prudentă, lipit de trunchiul de larice şi îl zări pe bărbatul cu puşca târându-se printre arbuşti în jos, spre râu Yeruldelgger îşi dădu seama că îşi căuta un unghi mai bun din care să poată să tragă, din contraplonjeu, în pădure Sări imediat în picioare şi se repezi cât putu de repede pe panta cea mai abruptă, sperând ca arborii cu coroanele lor să închidă suficient de rapid unghiul de ochire al vânătorului său Nici măcar nu dădu vreo atenţie detunăturilor Câteva secunde mai târziu, se afla la adăpost, puţin mai sus în pădure, dar de data aceasta îi fusese frică şi inima stătea să i se spargă în piept Se aşeză pe un pietroi pentru un minut sau două ca să-şi recapete suflul şi această mişcare îi fu fatală Se auzea deja huruitul motorului unui 4 x4 care, ieşind din noroiul de la malul râului, se lansase spre pantă Zări curând la poalele pădurii roţile vehiculului de teren care încerca să-şi facă drum cât se putea de sus, printre trunchiuri Apoi apăru partea de jos a portierei deschizându-se cu putere, lovind un copac, şi o pereche de picioare încălţate cu ghete soldăţeşti pornind pe urmele lui Datorită unghiului în care suia povârnişul, individul încă nu-l putea vedea pe Yeruldelgger, dar era la nici cincizeci de metri de el, avea încălţări mai bune, era mai bine echipat şi avea o armă Yeruldelgger o luă la fugă în sus pe coastă şi în graba lui desprinse câteva pietricele care săltară până jos, izbindu-se de trunchiurile arborilor Lunetistul trase fără să stea pe gânduri, la nimereală, în direcţia lui Nu avea cum să-l nimerească, focul acesta de armă în orb nu avusese alt scop decât acela de a-l înfricoşa pe urmărit şi a-l forţa să facă greşeli Yeruldelgger ştia acest lucru şi ar fi trebuit să se poată controla, dar simţi din nou cum spaima îşi taie drum cu ghearele prin inima lui Îşi reluă ascensiunea, panicat şi alunecând pe panta din ce în ce mai verticală, atât de abruptă că fu nevoit să se ajute cu mâinile ca să înainteze Din metru în metru întorcea capul într-o parte sau în alta, încercând să îl localizeze pe cel care îl vâna, iar faptul că nu îl vedea îi creştea frica din ce în ce mai tare Putea fi oriunde Glonţul putea să-l surprindă şi să-l pună la pământ ca pe un animal, în orice moment Asuda de groază şi de efort şi transpiraţia care i se scurgea în broboane mari pe frunte îi ardea ochii Deodată, îl zări peste umăr Bărbatul venea din stânga lui, la nici douăzeci de metri mai jos Încremeni câteva secunde Ucigaşul se postase în poziţie de tragere şi îşi propti puşca în umăr cu calm şi îndemânare Neştiind ce să facă, Yeruldelgger sări drept în faţă, să se ascundă la adăpostul unui larice gros În momentul în care se auzi bubuitura, ceva cedă sub greutatea lui şi îl răsturnă în gol Auzi glonţul şuierându-i pe la ureche şi văzu trunchiuri de copaci, cerul între creste şi mai multe stânci încălecându-se aiurea în timp ce se prăbuşea, rostogolindu-se, pe cealaltă parte a unei mici creste pe care n-o observase Un ultim ricoşeu îl aruncă pe spate în fundul unei ravene, într-un loc umed, un fund de sac care se deschidea deasupra lui într-un oval de cer albastru, dinţat pe margini de vârfurile întunecate ale laricilor Îl cuprinse o emoţie fugară în faţa acestei frumuseţi neaşteptate şi se trezi resemnându-se cu ideea că aceasta avea să fie ultima lui perspectivă asupra lumii Era învins, corpul îi era frânt şi rănit în urma căderii, nu mai avea putere să se ridice sau să se lupte şi nu avea nicio şansă să fugă Ridică puţin capul şi îl văzu pe ţintaş în picioare pe buza ravenei, la cel mult zece metri înălţime deasupra lui Îşi ţinea puşca sub braţ, cu ţeava îndreptată în jos, şi îl privea de dincolo de nişte ochelari cu lentile anti-reflex Atitudinea lui nu trăda niciun pic de grabă Se uită îndelung la Yeruldelgger cum zăcea zdrobit în fundul ravenei, de parcă ezita să ia o decizie Apoi mută puşca în cealaltă mână, scoase un pistol automat pe care-l ţinuse la spate, se poziţionă uşor într-o parte, cu picioarele depărtate şi îl ochi Yeruldelgger încercă să se resemneze cu gândul că va muri Urma să moară şi nu mai avea ce să facă să scape Ideea că o ogivă mică de metal, încinsă până la refuz de explozia prafului de puşcă urma să-i spulbere capul îl teroriză Îşi întinse o mână peste faţă, ca să-şi ascundă lui însuşi imaginea asasinului său şi simţi mişcarea trecătoare a unei umbre pe deasupra ravenei Focul de armă răbufni peste cerul albastru Când mâna îi căzu la loc, Yeruldelgger apucă să mai vadă că ucigaşul nu mai era acolo şi că puşca lui se rostogolea prin văzduh Văzu arma dispărând undeva peste capul lui, în spate, o auzi izbindu-se, probabil, într-o piatră, şi se trezi apoi cu patul puştii pocnindu-l drept în frunte Lovitura îl năuci şi sângele îi şiroi în ochi, adăugându-se la tot acel haos şi la panica de dinăuntrul lui, care făcea ravagii Pe jumătate inconştient, auzi bufnitura surdă a unei căderi, zgomotul pietrelor dintr-un grohotiş lovindu-se una de alta, sesiză sunetul produs de o haină sfâşiată în mijlocul unui trosnet de crengi, iar un cadavru se răsturnă peste el cu toată greutatea, trântindu-i un braţ peste faţa tumefiată Chiar înainte să-şi piardă cunoştinţa, prin veşmântul rupt în căzătură al individului, desenat pe umărul care aproape că-i acoperea ochii, Yeruldelgger observă tatuajul Imaginea unui soyombo cu o zvastică în loc de Yin şi Yang 34 Uşor de zis! murmură Saraa Cu cinci ani în urmă, la începutul toamnei, când dimineţile sunt deja usturător de reci şi zilele încă destul de calde, buriatul venise foarte devreme în târgul de maşini Parcările alandala ale pieţei auto desenau un triunghi mare în estul oraşului, în sectorul şapte O luase pe strada Dorj şi, ca orice provincial, parcase pe trotuar, în capătul sudic al pieţei Nici nu putea fi vorba să se aventureze în marele târg fără să rişte să atenteze la teritoriul vreunui hoţ mai mare ca el Puţina înţelepciune pe care o mai avea de pe vremea când trăia ca nomad îi recomanda singura atitudine posibilă: aşteptarea Se ciucise în faţa grilei radiatorului, aşa cum fac nomazii când îşi împart tutunul în stepă şi contempla pierdut oceanul de caroserii, aşteptând să se facă observat Îl ghicise pe Kazah după mişcări şi după privirea piezişă Călăreţii tineri, încă aroganţi, care adună hergheliile şi supraveghează caii, căutându-i pe fiecare în parte din priviri şi astfel obosesc repede Îi enervează şi pe cai, care încep să se agite la rândul lor şi le fac sarcina cu atât mai dificilă Călăreţii bătrâni îşi lasă privirile să se piardă doar puţin pe deasupra spinărilor hergheliei, până în punctul în care ajung să nu mai distingă decât o masă vie, care se mişcă După această mişcare, ei ghicesc caracterul calului, îşi dau seama exact care sunt cei care îi înfruntă sau cei care urmează turma cuminţi, care sunt obosiţi şi se lasă purtaţi de grup sau care sunt răniţi şi împiedică deplasarea generală După ce identifică astfel calul rănit, călăreţul bătrân îl urmăreşte numai pe el, fără să-l mai scape din ochi, indiferent ce vânzoleli ar mai avea loc prin preajmă Calul îl simte imediat şi omul se poate apropia, chiar dacă toate celelalte animale se agită Cel rănit îl aşteaptă, ca să i se supună sau ca să se apere, dar în orice caz, îl aşteaptă În mica gloată încă zgribulită în frigul dimineţii, privirea pierdută a buriatului recunoscuse mişcarea Kazahului printre maşinile frumos aliniate Avea lentoarea vizitatorilor, dar nu şi pasul lor ezitant Avea siguranţa vânzătorilor, dar nu şi zelul lor specific Şi, contrar mişcării care, la acea oră a dimineţii, convergea spre interiorul pieţei, Kazahul mergea în cerc, în jurul primelor patru sau cinci maşini din parking Buriatul mai observase şi că fuma în timp ce se făcea că se învârte prin zonă Or, pe-aici, toată lumea care voia să fumeze se oprea locului Lăsase de mai multe ori privirea celuilalt să-i alunece pieziş, pe sub sprâncene, spre el, întocmai cum fac caii Apoi, când simţise că, pe cealaltă parte a străzii, Kazahul era pregătit să dea curs întâlnirii, privise în sfârşit drept în acei ochi îndepărtaţi Uscăţiv şi înalt, cu silueta ascuţită înveşmântată într-un trening Nike care-i era prea larg, Kazahul purta un tricou întru gloria eternă a Madonnei pe sub geaca descheiată la gât, peste care adăugase o vestă matlasată Se uitase lung la deel-ul albastru vechi, uzat, al nomadului, cu nasturii lui din corn de animal şi la amuleta din jurul gâtului Toţi nişte vrăjitori! Apoi, de îndată ce privirea lui o întâlnise pe a buriatului, îşi aruncase ţigara pe jos şi traversase strada, ca să se aşeze lângă el Scosese o cutiuţă pentru tutun dintr-un buzunar al vestei lui matlasate, deschizând-o cu grijă şi întinzând-o cu două mâini nomadului care nu o scăpa din ochi Acesta o acceptase, apucând-o cu mâna dreaptă şi susţinându-i cu cealaltă încheietura, ca să-i arate că avea respect pentru tradiţii După ce se servise cu un vârf de deget de tutun, îi dăduse tabachera înapoi în acelaşi fel în care o primise Kazahul se servise şi el, apoi fiecare îşi rulase câte-o ţigară, având mare grijă să nu-şi întâlnească privirile Multă vreme după aceea, abia după ce fumul acru şi albăstrui le arsese gâtlejurile şi le încălzise piepturile, Kazahul făcuse o aluzie la starea bună a dubei în faţa căreia se aşezaseră, urmărind, în depărtare, un vânzător care era pe punctul să-i dea ţeapă unui fraier Buriatul îi mulţumise de compliment şi îi confirmase că vehiculul era într-o stare excelentă, menţionând şi cât de greu îi venea să se despartă de el, în timp ce privea spre dreapta, unde doi bărbaţi schimbau nişte bancnote, vârâţi între două maşini Apoi negociaseră condiţiile vânzării, buriatul scuzându-se că nu avea la el actele maşinii, Kazahul pricepând ce voia să spună nomadul cu asta şi aşteptând, în schimb, ca el să admită, în acest caz, că era vorba despre un altfel de târg, iar buriatul acceptă că, desigur, situaţia implica şi un mic sacrificiu în ceea ce priveşte preţul În ciuda vicleniei nomadului, Kazahul ghicise care era adevăratul necaz, dar duba era bună şi simţise că vânzătorul era acolo mai degrabă ca să se scape de ea decât ca să o vândă Făcuse o afacere reuşită în ziua aceea, numai că vehiculul era, din păcate, puţin prea dubios, iar el, puţin prea cunoscut poliţiei locale ca să o poată păstra prea mult timp Imediat ce dispăruse buriatul, Kazahul formase un număr pe mobil şi schimbase câteva cuvinte cu cineva în limba lui Zece minute mai târziu, Khüan, tot un kazah şi el, care îşi instalase un mic atelier mecanic în nişte remorci ruseşti pe post de afacere personală, trecuse să-i cumpere maşina cu banii jos * — Şi Khüan ce-a făcut cu ea? întrebă Oyun Mersese pe fir şi ajunsese la vânzător, graţie numărului pe care Yeruldelgger îl ştersese din telefonul lui Khüan Măcar pe această direcţie aveau un oarecare avans faţă de Chuluum Îl localizase cu uşurinţă pe tip în cartierul cu piaţa auto unde acesta pescuia provinciali fraieri Ca să păstreze discreţia şi să îl şi poată presa puţin, Oyun îl urcase în Nissanul ei Cube şi îl dusese departe, în nordul pieţei, pe un teren viran închis — Nu ştiu Bănuiesc că a vândut-o mai departe Doar el chiar cu asta se ocupă, până la urmă! — Şi tu, cu ce te ocupi? Cu păcălitul bătrânilor nomazi înglodaţi în datorii? — Stai aşa un pic, individul ăsta numai „un bătrân nomad înglodat în datorii” nu era Încerca să se scape de dubă, e clar! — Şi crezi că e o treabă bună pentru afacerile tale că i-ai cumpărat-o? Ai idee ce făceau ăştia cu duba? — Habar n-am, răspunse Kazahul, făcând-o pe deşteptul Trafic de marmote? Transport de ouă de dinozaur? De unde naiba să ştiu — Ei bine, atunci o să-ţi spun eu, ca să nu mori prost în pârnaie şi să te lămureşti ce te-aşteptă: se prea poate ca tipul să fi folosit maşina ca să transporte cadavrul unei fetiţe occidentale, în vârstă de cinci ani — Hei! ţipă Kazahul, care se făcuse deodată alb ca varul Eu n-am nimic de-a face cu asta! Eu n-am făcut decât să cumpăr o dubă de la buriat! Asta e tot ce-am făcut! N-am omorât pe nimeni! — Ca să vezi! se repezi Oyun să zică, mulţumită că îi înmuiase puţin aroganţa Pentru moment, pe tine te avem la mână, deci dacă nu vrei să te trezeşti cu o daravelă de să n-o poţi duce, fă bine şi vezi-ţi interesul: spune-mi tot ce ştii despre vânzător! — Dar, nu ştiu nimic despre buriat, se smiorcăi tipul, înfricoşat, ştii cum sunt ăştia: toţi nişte şamani, n-ai de unde să ştii ce au în cap şi abia dacă deschid gura! Atâta ştiu despre tip: că l-am plătit şi a dispărut! — Încotro? — Nu ştiu! Încolo, spre nord, către spitalul de psihiatrie! Nomazii nu o luau niciodată într-o direcţie la întâmplare Strada care urca spre nord, până la spitalul de psihiatrie, nu ducea decât spre cartierul de iurte Singurul motiv pentru care un nomad aflat în trecere prin Ulan-Bator ar lua-o într-acolo în loc să se ducă în orice altă parte, era că-şi dorea să ajungă pe strada care, după spital, cobora vreo patru kilometri de-a lungul râului, spre sud-est, până la uzina unde fuseseră castraţi cei trei chinezi De-acolo, strada dădea în drumul principal care ducea spre estul ţării Dacă era aşa, poate că omul venise din marile stepe pustii din sud-est, pe drumul Tehor-ului, sau dinspre est, pe drumul Ondërkhaan-ului Dar la fel de bine se putea să fi venit din munţii împăduriţi din Terelj, care era la nord-est, sau chiar din Khentii, care era încă şi mai spre nord Iar toate aceste trei mari direcţii se întâlneau într-un punct situat cel mult la câţiva kilometri spre nord faţă de locul unde Yeruldelgger o găsise pe micuţă — Ţi-a zis ceva care să ne ajute să deducem de unde venea? Cum ţi s-a părut? Despre ce-aţi vorbit? Cum era îmbrăcat? — Ţi-am zis deja: un deel vechi, albastru, cred, cizme, o pălărie de buriat Ca un buriat, cum să arate? — Altceva! Zi-mi ceva! insistă Oyun — Ce vrei să-ţi zic? Eu voiam să-i cumpăr duba, nu să-i fac portretul! Tânăra scoase arma şi o propti în obrazul Kazahului, zbierând: — Copila a fost îngropată de vie, înţelegi? Aşa că fă bine şi aminteşte-ţi ceva, înainte să-mi sară ţandăra rău! — Nasturii! Nasturii de la deel! Erau din corn de cerb, sunt sigur de asta! Am mai văzut nasturi din corn de cerb, pentru a alunga spiritele rele Mai purta şi un mic cilindru din corn de cerb la gât, era agăţat pe un şiret de piele E o vrăjitorie din alea de-ale lor împotriva bolilor Avea unul din alea, l-am văzut eu! Oyun avea în sfârşit un început de pistă Cerbul era una dintre figurile importante din bestiarul sacru al animiştilor În special maralul, căruia şamanii îi folosesc pielea de pe coarne pentru a vindeca nici mai mult, nici mai puţin de vreo cincizeci de boli E vorba despre acel ţesut viu, catifelat, care se formează pe noile rânduri de coarne ale animalului, înainte ca acestea să se calcifieze şi să devină dure Vindecătorii le foloseau de mai bine de două mii de ani Cu doi ani în urmă, un membru al gărzii forestiere, un fel de june-prim extrem de înclinat spre trăncăneală, îi povestise toate aceste lucruri şi încă multe altele, ca să câştige timp să-i revină puterile sub pătura din iurta lui, în inima parcului naţional Khentii În plus, Oyun citise undeva că un cercetător rus identificase şi principiul activ aflat la baza acestor leacuri, pantocrina, care părea să promită foarte mult în domeniul luptei împotriva îmbătrânirii, oboselii şi problemelor legate de cicatrizarea rănilor Dar ceea ce o interesa cel mai mult pe Oyun, era că această pistă de cercetare reducea simţitor câmpul de investigaţie În această regiune a ţării, maralul nu se găsea decât de la nordul Tereljului în sus Vânzătorul dubei provenea, aşadar, din acea regiune Din Terelj sau Khentii, la nord-est de Ulan-Bator — Bun, OK, zise ea, punând arma în teacă Ce altceva mai ştii? — Nimic! La plecare, l-am întrebat dacă nu mai avea şi alte lucruri de vândut, ca să mai facem nişte afaceri împreună — Şi? — Mi-a zis că o să întrebe — Că o să întrebe? Pe cine? — Pe frate-su Oyun îl aruncă pe Kazah jos din Cube fără niciun menajament şi porni în trombă, lăsându-l singur în mijlocul spaţiului viran Apoi frână brusc şi băgă maşina în marşarier, întorcându-se în dreptul lui într-un nor de praf, împroşcându-l cu pietriş Se întinse peste scaunul pasagerului din faţă ca să dea geamul în jos şi se adresă din nou Kazahului, care nu se mişcase din loc — Când s-a întâmplat asta? — Acum cinci ani, ţi-am zis! — Acum cinci ani, când? — Imediat după marele naadam La vreo săptămână după, aş zice Toate provinciile, până la nivelul celor mai mici cătune, organizau aceste jocuri undeva pe parcursul verii Dar marea sărbătoare a „celor trei jocuri bărbăteşti”, cum erau numite tradiţional, deci „marele naadam” de la Ulan-Bator, se desfăşura în fiecare an între 11 şi 13 iulie, ca să coincidă cu sărbătorirea câştigării independenţei Ceea ce ar fi avansat ipoteza că mica familie de turişti, întoarsă din Flaming Cliffs la Ulan-Bator cu duba, venise să vadă şi ea faza naţională a marelui naadam Oare să fi fost vorba despre o întâlnire nefericită cu cine ştie ce brute cu creierii îmbibaţi în votcă, sau vreun jaf care se sfârşise prost? Sau un accident cu un ATV? De ce nu? Lui Oyun tare i-ar fi plăcut să îl poată pune la curent pe Yeruldelgger cu descoperirile pe care le făcuse, dar el tot nu le dăduse, încă, niciun semn De faţă cu Solongo şi cu Saraa nu se dădea de gol, minţind că superiorului ei i se întâmpla frecvent să dispară în izolare în timpul anchetelor dificile Dar adevărul era că în fiecare zi îi era şi mai teamă de ceea ce ar fi putut să i se întâmple Printr-o asociere de idei care îi dădu o senzaţie proastă, îi veni în minte Chuluum şi se hotărî să nu mai treacă pe la secţie O luă pe drumul care ducea la iurta lui Solongo, un kilometru mai încolo Legista nu avea să fie acasă, dar Oyun se putea îngriji de Saraa şi de Gantulga, care era şi el, acum, găzduit de legistă Când intră în iurtă, îl văzu pe Gantulga în mijlocul camerei, cu un picior şi-o mână în ghips, împungând paravanul cu vârful uneia dintre cârje ca să o necăjească pe Saraa — Deci cum, pe bune? Tu stai întinsă în fundul gol în spatele chestiei ăsteia şi n-ai voie să te mişti? Păi îţi dai seama, dacă pică? — Dacă te mai atingi o dată de paravanul ăla, o să vezi cum devin eu ultima chestie pe care-ai văzut-o în viaţa aia a ta foarte scurtă şi jalnică! — Ei, stai un pic, când e vorba de-o fată în curul gol, care stă cu picioarele răşchirate, şi care nu se poate apăra, poate că până la urmă merită riscul, nu crezi? — Scuze, partenere, că te întrerup în felul ăsta, zise Oyun din spatele lui, dar aveam impresia că eu ţi-am căzut cu tronc, şi tu, când colo, mă faci geloasă Vezi că la mine gelozia se manifestă cu violenţă, să ştii, dacă pricepi ce zic! — Ce vrei, răspunse Gantulga, întorcându-şi spre ea mecla de golănaş cu suflet de aur, e o chemare a naturii, n-am ce să fac! — Hai, mă, care natură? îl zeflemisi Oyun, punându-şi jos geanta Nu eşti decât un papă-lapte! Dacă te-atinge cineva, îţi şi dai drumul! — Aşa, bine punctat! aprobă vocea amuzată a lui Saraa, de dincolo de paravan — Ia hai, du-te şi plimbă ursu’ prin grădină, ordonă Oyun, noi avem chestii de fete de pus la punct aici — Aha, deci mai sunteţi şi linguriste, în plus? se prosti Gantulga, ţopăind pe cârje până la uşă Oyun înşfăcă primul obiect care-i veni la mână şi aruncă după el Ceaşca de ceai îi trecu la milimetru pe lângă ureche — Dar ce-i cu limbajul ăsta la vârsta ta? Datorezi respect acestei iurte, auzi? Celor care au trăit şi celor care mai trăiesc în ea! Când termin cu Saraa, ai să vii să-ţi ceri iertare de la ea — Ei, dă-i pace, zise vocea indulgentă a fetei, nu-i decât un puştan! — Da, dar e-un puştan nasol, i-o întoarse Oyun cu falsă severitate Încercă să nu cedeze prea repede surâsului şarmant al lui Gantulga, care, odată ieşit afară, se amuza în linişte pe seama ei — Ai veşti de la el? întrebă Saraa în timp ce tânăra îi întindea grăsimea de urs pe corp — Nu, dar nici nu-mi fac griji Mi-a făcut prea des figura asta în timpul anchetelor, răspunse Oyun, fără să îndrăznească s-o privească — Minţi, zise adolescenta, calmă, minciuna ţi se vede în ochi, ţi se simte în voce, în gesturi — Aşa e el, Saraa, n-ai ce să-i faci Totdeauna e-aşa, nu se gândeşte decât la el, face numai ce-i trece prin cap, ca să nu trebuiască să aibă grijă de alţii! Sigur că sunt îngrijorată, dar de fiecare dată când mi-am făcut probleme, a apărut de nicăieri de parcă nimic nu s-ar fi întâmplat Trebuie să ai încredere în el — Uşor de zis! murmură Saraa 35 Tatuajul decupat al Tatuatului Şeful serviciului de pază de la ranch se ţinea la o distanţă respectabilă, pe marea terasă dinspre lac Erdenbat îi ghici prezenţa în spatele său după privirea oaspetelui coreean care se îndreptase, pentru un scurt moment, peste umărul lui La rândul său, bărbatul îşi dădu seama instinctiv că stăpânul avea să se întoarcă şi se încordă din reflex — Spune odată, îi ordonă magnatul, observând că omul nu îndrăznea să îl privească în ochi — Tatuatul tot nu s-a întors — Aha, făcu Erdenbat, întorcându-se brusc spre lac căzut pe gânduri — Şi în două ore se lasă întunericul — Ştiu foarte bine! Singurul om în care Erdenbat se încredea cu adevărat era Erdenbat însuşi Nimeni altcineva nu se bucura de încrederea lui Anii petrecuţi în lagăr şi gulag înrădăcinaseră în el un instinct de supravieţuire bazat pe neîncrederea în ceilalţi În toţi ceilalţi Singurul care se bucura, poate, de un strop infim de încredere din partea lui era Tatuatul, probabil pentru că aveau în comun, din vremurile fostului regim, două tentative de evadare şi represaliile care le-au urmat drept consecinţă Neîncrederea lui funciară îl determină, totuşi, chiar şi aşa, să ia în calcul varianta trădării sau a abandonului Până la urmă, lucrurile luau o turnură neplăcută, una care pe cineva mai puţin stăpân pe sine însuşi decât el l-ar fi putut înspăimânta Chiar şi pe un individ de o violenţă atât de calculată ca a Tatuatului Dacă aşa stăteau lucrurile, atunci era, cu siguranţă, cazul să-şi facă probleme şi să ia măsurile radicale care se impuneau Numai că pe el îl zgândărea o altă nelinişte Aceea, încă mai surdă, mai tulburătoare, că nu îşi luase destule măsuri de precauţie faţă de Yeruldelgger Era, oare, posibil să-l fi învins el pe Tatuat? Erdenbat îl văzuse plecând pe jos peste munte, în pantofi de oraş, fără armă şi într-o formă nu tocmai bună, după bătaia pe care o încasase cu o seară înainte Tatuatul plecase cu maşina pe urmele lui, înarmat cu o puşcă cu lunetă, chitit să-l ocolească, să i-o ia înainte şi, abia după ce celălalt bătuse drumul pe jos timp de câteva ore bune, să organizeze o ambuscadă În aceste condiţii, chiar era, oare, posibil ca Yeruldelgger să-i fi scăpat? Şi dacă Tatuatul nu se întorsese, nu o făcuse pentru că încă îl urmărea, sau pentru că poliţistul reuşise cu adevărat să-şi piardă urma? Erdenbat nu credea în magie Toate poveştile cu şamani, care înceţoşau spiritele simple ale nomazilor şi vânătorilor, lui nu-i spuneau nimic În schimb, era superstiţios şi credea în instinct Al său îl apărase de haitele de câini pe care le asmuţiseră pe urmele lui paznicii de la ocnă De cuţitele pe care deportaţii mai agitaţi căutau să i le înfigă în coaste, ca să-i fure gamela sau şireturile De apele îngheţate în care se aruncase ca să se ascundă De privirile sadice ale comisarilor politici când îi alegeau pe cei care urmau să fie executaţi ca să dea un exemplu Instinctul nu-l trădase până acum niciodată, dar ceea ce îi spunea în această zi era confuz Tatuatul era mort – ceva imposibil de identificat îl făcea să nu se îndoiască de asta O simţea Coreeanul îl privi mirat pe Erdenbat, care stătea şi se uita undeva dincolo de lac, pe deasupra pădurilor, cu gâtul întins către orizont şi nările dilatate, ca şi cum ar fi adulmecat mirosul pericolului din depărtare — A problem? întrebă el Erdenbat nu răspunse Dacă Tatuatul era mort, ce se întâmplase cu Yeruldelgger? Tot corpul îi era întors acum către sud, în direcţia Tereljului, spre locul către care pornise poliţistul S-ar fi putut crede că se orienta după vânt, nemişcat, ca un animal care pândeşte ceva, cu ochii în patru Neliniştit Sau gata de atac Coreeanul nu îndrăzni să repete întrebarea Erdenbat îi pasă cupa lui de şampanie bărbatului care venise să-l avertizeze şi care se postase, prudent, la câţiva paşi în spatele lui Puse o mână pe umărul invitatului său, fără să scape din ochi cerul de deasupra pădurii — I’ll be back before night Make yourself confortable Apoi se întoarse spre omul de pază, care rămăsese acolo, încă nemişcat, ţinând cupa în mână: — O maşină şi-o puşcă încărcată, muniţie Rapid Spune-i majordomului să se ocupe de oaspeţii mei Omul se execută imediat, mulţumit peste măsură s-o şteargă de-acolo Cinci minute mai târziu, magnatul pleca la volanul unui Land Rover pe urmele Tatuatului După nicio oră în care mersese foarte atent, zări maşina pe partea opusă a văii, printre trunchiurile drepte de larici Depărtându-se de drumul forestier ca să oprească, observă urmele pneurilor în iarbă Coborî din Land Rover cu prudenţa lui de vânător şi toate simţurile în alertă Înainte să treacă valea ca să intre în pădure, maşina Tatuatului se oprise chiar în locul în care stătea, acum, a lui Erdenbat scrută împrejurimile Mica vale cobora dinspre nord, mărginind un râu capricios care trecea printre nişte costişe largi şi înflorite Tatuatul parcase pe flancul estic, la adăpost de privirea celui care ar fi coborât prin vale El însuşi ar fi ales acelaşi loc pentru ambuscadă Dintre acele tufişuri, trăgătorul avusese timp să-şi urmărească îndelung ţinta de pe partea cealaltă, de pe versantul vestic, trecând pe lângă marginea pădurii Yeruldelgger nu putuse sub nicio formă să o ia pe alt drum Pe deasupra crestei, soarele de după-amiază, încă sus pe cer deasupra văii, inundase fără îndoială cu razele lui versantul oriental Zona trebuie să fi fost mult prea luminoasă în acel moment al zilei pentru un om care mărşăluia de mult timp, prea caldă pentru un om prost echipat şi prea expusă pentru cineva care se ştia urmărit Tatuatul alesese să îşi aştepte prada la adăpostul unuia dintre arbuşti, iar Yeruldelgger fusese nevoit, probabil, să urce destul de sus pe celălalt mal, chiar la limita pădurii de larici, în umbra revigorantă a copacilor înalţi Şi atunci, de ce cadavrul lui dezarticulat nu fojgăia de muşte zumzăitoare şi negre pe-acolo, pe undeva? Şi de ce dispăruse Tatuatul, părăsindu-şi vehiculul la liziera pădurii de pe cealaltă parte? Erdenbat analiză fără grabă întregul peisaj, ca un braconier care încearcă să citească urmele vânatului Roţile maşinii tăiaseră două şanţuri foarte vizibile prin ierburile înalte şi printre tufişuri, dar bătrânul ştiu din instinct că Tatuatul nu se aruncase într-o cursă pe teren accidentat prin pădure Asta ar fi însemnat să-i ofere prăzii un avantaj prea consistent Se mai uită în jur şi găsi mai întâi o cărare de ierburi culcate la pământ, care ocolea boschetul şi cobora spre râu De ce se expusese, oare, executantul lui astfel, ieşind în spaţiu deschis? Şi îi fu teamă să îşi mai răspundă, deja, chiar în momentul în care se întreba Examină şi solul din jurul Land Roverului, mirându-se să nu găsească nimic, apoi se uită lung la maşina lui şi rămase aşa o vreme, în deplină linişte, înainte să se lase în genunchi ca să se uite dedesubt Unde descoperi tubul din alamă al cartuşului de vânătoare Exact cum bănuise Tatuatul trăsese de aici şi, dintr-un motiv care-i scăpa, îl ratase pe Yeruldelgger, care avusese astfel timp să o şteargă şi să se pună la adăpostul pădurii Atunci, celălalt dăduse fuga spre fundul viroagei ca să caute un nou unghi de tragere, unul care să-i permită să pătrundă mai sus şi mai adânc printre arbori Erdenbat urmări drumul ierburilor călcate În punctul în care îşi reveneau, redevenind drepte şi înflorite, mai găsi, fără să trebuiască să caute prea mult, încă două tuburi de cartuş Tatuatul îşi mai ratase de două ori ţinta şi se dusese pe acelaşi drum înapoi spre maşină, ca să ajungă cât mai repede la celălalt versant şi să pornească pe urmele lui Yeruldelgger prin pădure Dar îl nimerise, măcar? Poate îl mai hăituia şi acum? Prin pădure, vânătoarea putea foarte bine să dureze ore întregi Erdenbat se întoarse şi el la maşină, îşi încărcă puşca şi trecu valea cu toate simţurile la pândă până în dreptul celeilalte maşini Se apropie de ea prudent, cu arma îndreptată spre portiera deschisă şi aruncă o privire înăuntru Pe scaunul din faţă al pasagerului văzu o ploscă, un binoclu şi o cutie de gloanţe de vânătoare Se strecură încet înăuntru şi inspectă torpedoul din vârful puştii Cel de-al doilea MKV automat al Tatuatului era acolo Deci, spre mulţumirea lui Erdenbat, Yeruldelgger nu pusese mâna pe armă sau pe echipamente, fugind şi lăsând în urmă, în maşină, un cadavru Din nou, Erdenbat cercetă cu de-amănuntul liziera pădurii Îi reveniră brusc în minte senzaţii deopotrivă înfiorătoare şi exaltante Fusese hăituit pe viaţă şi pe moarte de atâtea ori în viaţa lui! Şi, la rândul lui, hăituise şi omorâse O făcuse ca să se hrănească, să supravieţuiască, să se răzbune În tot haosul firesc calibrat al naturii zări curând, la rădăcina unui copac, un grup de pietricele puţin mai numeros decât ar fi fost normal să fie Căută din ochi să vadă de unde se rostogoliseră până acolo, şi puţin câte puţin simţi urma, mai mult decât o văzu Urca printre arbori şi bătrânul se ţinu după ea cu paşi atenţi până dădu peste prima alunecare Apoi, o alta, mai adâncă, puţin mai sus Acest fel de urme îi era bine cunoscut Erau urmele unui animal care se crede la adăpost şi caută să se afunde, fără să mai judece, doar încă puţin mai departe în adăpostul său, dar care, odată localizat de vânător, o zbugheşte aiurea, înfricoşat, ori de câte ori acesta îi taie calea, apărându-i în faţă Erdenbat iuţi pasul, suind panta şi fu cât pe-aici să se prăvălească dincolo de o creastă mică, bine mascată de un tufiş Înşfăcă în ultima clipă trunchiul unui mesteacăn tânăr, dar tocmai în momentul în care îşi dădu seama că baza copacului fusese spulberată de un glonţ, trunchiul se rupse şi bătrânul se răsturnă, rostogolindu-se de mai multe ori până în fundul unei ravene adânci, cu pereţii înalţi cam de zece metri Când îşi reveni din şoc, întins pe spate, cu faţa spre un oval de cer rozaliu, crenelat de vârfurile laricilor, avu deodată senzaţia clară a unei prezenţe ameninţătoare în apropierea lui imediată Întoarse încet capul şi, drept în faţa ochilor lui, pe un bolovan plat grijuliu aşezat pe pământ, văzu desenul Simbolul naţional mongol, cu zvastica în loc de Yin şi Yang Un desen cu cerneală albastră pe o coală de hârtie însângerată Tatuajul decupat al Tatuatului 36 Nu, recunoscu Oyun, oftând Solongo o privea pe Saraa dormind, goală, pe patul ei din spatele paravanului De când o îngrijea la ea acasă, îi combina preparatele anti-durere cu sedative naturale pe bază de bujor chinezesc Pe obrazul ei ars apărea, de la o zi la alta, un strat de piele netedă şi roz În ciuda durerii, Saraa reuşea să se cufunde, pe intervale lungi de timp, într-un somn liniştitor Solongo o privi dormind, cu gândul la Yeruldelgger Dintr-una într-alta, mintea ei o conduse, pas cu pas, spre părinţii copilei cu tricicleta Nu se prea gândise nimeni la părinţi în timpul acestor investigaţii Unde puteau fi? Oare Yeruldelgger îşi pusese, măcar, problema? — Priponeşte-ţi câinii! strigă Oyun de afară, din faţa uşii marii iurte Intră, apoi, fără să mai aştepte răspunsul lui Solongo — Cum îi merge? întrebă tânăra inspectoare — Doarme — Şi tu? — Sunt bine Mă descurc — Tot nu ai veşti? — Nu, dar nu-mi fac griji — Nu ştiu cum poţi, mărturisi Oyun, deja sunt trei zile de când o ţinem aşa Niciodată nu s-a întâmplat să nu-mi dea niciun semn de viaţă atâta vreme — Trăieşte, nu te stresa Oyun fu impresionată de calmul lui Solongo şi se întrebă dacă ea chiar credea în ceea ce spunea sau încerca să se convingă pe sine însăşi Sau, poate — Solongo, nu-i aşa că nu-mi ascunzi nimic? Chiar nu ştii nimic, unde e sau ce are de gând? — Ai cuvântul meu — Aş vrea să te cred, dar ai un aer cam îngrijorat pentru cineva care pare să aibă atât de multă încredere Solongo o luă pe Oyun de braţ şi o conduse cu delicateţe spre uşa iurtei Ieşiră să se aşeze împreună în grădină — De fapt, să ştii că acum mă gândesc mai degrabă, la părinţii micuţei Unde sunt, ce crezi? Cum de nu au lăsat nicio urmă? — Ne-am pus şi noi problema asta, eu şi Yeruldelgger Nu există decât trei explicaţii posibile Prima, cea mai tristă, ar fi că sunt în viaţă pe undeva şi că ei au ucis-o pe micuţă, poate fără să vrea În cazul ăsta, ei sunt şi cei care au îngropat-o, ca să nu fie găsită, apoi s-au întors acasă la ei, unde o fi asta În orice caz, departe de-aici — Dar nu crezi că e cam greu de imaginat aşa ceva? Cum ar putea nişte părinţi să trăiască cu asta? — Cine ştie! Poate s-au îngropat undeva, doborâţi de supărare, distruşi de gestul lor de după accident Sau poate se ascund pe undeva şi susţinându-se unul pe altul în această complicitate, îşi refac viaţa prefăcându-se că au uitat cu totul crima comisă Oricum, a doua ipoteză ar fi că au murit în acelaşi timp şi loc cu fetiţa Că au fost ucişi în acelaşi accident, sau de către cel care l-a provocat şi care nu voia să lase în viaţă vreun martor Numai că nomazii n-au mai descoperit vreun alt mormânt în sălbăticie, în proximitatea micuţei Sau, în orice caz, nu încă — Şi cea de-a treia ipoteză? — A treia ar fi că au murit, dar altundeva şi nu în acelaşi timp cu fetiţa Asta e cea mai dramatică explicaţie — De ce? — Pentru că presupune mult cinism, multă ticăloşie Rămaseră tăcute câteva clipe, uitându-se la pomii din grădină şi la cerul albastru, peste care, la mare înălţime, treceau în viteză nori albi — Bătrânul călăreţ de la Flaming Cliffs a spus că erau o pereche cu un singur copil Nu am putea verifica, oare, intrările şi ieşirile din ţară, ca să vedem dacă nu cumva vreun cuplu a intrat cu un copil şi a ieşit fără? — Yeruldelgger a cerut deja la vamă să se verifice chestia asta Aşteptăm să vedem rezultatele Dar vama e vamă, ştii şi tu ce ritm de lucru au ăştia! — Altceva aţi mai aflat? — E posibil să am un pont în ceea ce priveşte duba Se pare că a fost revândută în Ulan-Bator de către un buriat originar din Khentii — Cum ţi-ai dat seama? — Mi l-a descris un martor Purta un deel cu nasturi din corn de cerb şi o amuletă din acelaşi os, după toate aparenţele, probabil plină cu pulbere de lemn Ar cam fi stilul buriaţilor din Khentii, nu? — Da, de unde ştii? se miră Solongo — De câte ori reuşesc să evadez din Ulan-Bator, mă duc în excursie cu ATV-ul Aşa că am făcut multe călătorii de acest gen Mă încântă la nebunie Acum doi ani, în cursul unei ture de felul ăsta, am petrecut un weekend în sălbăticie, în Khentii, cu un membru al gărzii forestiere, răspunse Oyun, ridicând ochii spre cer ca şi cum s-ar fi scuzat — Un weekend în sălbăticie cu un pădurar? Şi cum a fost? o tachină Solongo — Sălbatic, cum să fie? — Aha, sălbatic Şi cu chinezii? — Nimic nou Alibiul pe care Saraa i l-a furnizat imbecilului ăluia ne-a tăiat orice posibilitate de a-i mai pune sub anchetă pe nazişti, iar altă pistă de investigaţie n-avem, deocamdată Yeruldelgger e convins că ei au fost, sau că au luat parte la asta, în orice caz E convingerea lui intimă, dar convingerile noastre intime nu prea înseamnă mare lucru, iar convingerile intime ale unei fantome, cu atât mai puţin, mai ales când, oficial, fantomei i s-a retras şi orice drept de a mai conduce vreo anchetă Ceea ce, practic, chiar dacă neoficial, se reflectă direct şi asupra mea — Şi-atunci, ce-o să faceţi? — Nu ştiu ce va face el, dar eu am să mă ţin de pista cu ATV-urile Părerea mea e că între vehiculul care a călcat-o pe fetiţă şi vehiculul individului care a vrut să-l împuşte pe Gantulga trebuie să fie o legătură E o coincidenţă un pic cam ciudată — Erau acelaşi model? — Aproape Oricum, ambele sunt modele de fabricaţie coreeană — Dar nu-i cam subţire povestea? — E cam subţire, adevărat, dar asta-i tot ce avem în momentul ăsta! — Adolf vinde ATV-uri interveni Saraa din spatele lor Oyun şi Solongo se răsuciră deodată Saraa stătea în picioare pe prag, goală, cu suprafaţa pielii marmorată de petele roz, strălucitoare, şi ţinându-şi mâinile şi picioarele uşor depărtate ca să evite frecarea Solongo dădu fuga spre ea, apoi se opri brusc, neştiind ce să facă Nu putea nici să-i acopere corpul rănit cu vreo cuvertură sau vreun veşmânt, nici să o ia în braţe, nici să o ajute să meargă — Nu mai pot să stau pe spate Trebuia să mă mişc un pic Aşa că m-am ridicat şi v-am auzit vorbind Anul trecut, puţin după marele naadam, Adolf a câştigat bani frumoşi din vânzarea de ATV-uri de ocazie Şi se pare că nu era prima dată În ultimele luni a făcut aluzii în mai multe rânduri la mormanul de bani pe care a pus mâna şi pe care zicea că urmează să-l mărească în curând — Şi de ce nu ne-ai zis până acum? se înfurie Oyun — Hei, ia-o uşor, bine? i-o tăie Solongo — Păi e prima dată când aud de ATV-uri în toată povestea asta, se scuză Saraa, gata să plângă — Nu-i nimic, nu-i nimic, îşi ceru Oyun iertare, îmi pare rău Scuză-mă, sunt un pic cu nervii în pioneze, te rog să nu te superi pe mine Dar e o informaţie capitală! Ce altceva mai ştii? — Nimic, din păcate Eu încă nu umblam cu ei anul trecut I-am auzit vorbind doar de două-trei ori despre asta, când erau mangă de beţi sau drogaţi — E-n regulă, o linişti Oyun Dar ia spune-mi, Adolf şi şleahta au şi ei ATV-urile lor? — Da Câteodată plecau să hoinărească două-trei zile întregi — Ai fost şi tu cu ei vreodată? — Nu, niciodată Turele astea sunt numai între gagii Fetele n-au ce căuta — Dar pe unde umblă, ştii? — L-am auzit vorbind de un cătun în apropierea izvoarelor Selbei, la vreo douăzeci de kilometri de Ulan-Bator Se pare că Adolf are pe-acolo un ranch cu piste de curse pentru ATV-uri — Un ranch? — Aşa-i zice el — Şi se duce des pe-acolo? Cu cine? — Se Deodată, un văl se lăsă peste privirea lui Saraa şi ochii i se întoarseră spre cer Apoi se clătină pe picioarele care i se înmuiară brusc şi Solongo nu apucă decât să i se strecoare în spate şi să o prindă, încercând să nu-i atingă arsurile — A leşinat, diagnostică legista Repede, apuc-o de pulpe, fără să atingi porţiunile cu arsuri şi ajută-mă să o pun în pat E doar reacţia organismului la statul în picioare după atâtea zile de zăcut în pat Nu-i nimic grav, poţi să pleci, mă ocup eu de ea — Cum adică „pot să plec”? se răţoi Oyun, ajutând-o să o întindă pe Saraa cu delicateţe în pat Mă dai afară? — Nu, dar n-ar fi cazul să vezi cât de repede ce e cu ATV-urile lui Adolf? — OK, şefa! râse tânăra — Adică, voiam să spun că poate rapiditatea e esenţială în mişcarea asta, atâta tot — Eşti culmea! Da’ ştiu că sunteţi făcuţi din acelaşi aluat, tu şi Yeruldelgger! — Cum aşa, din acelaşi aluat? — Da, da, las că ştiu eu ce zic! făcu Oyun, ieşind din iurtă Apropo, nu-l văd nicăieri pe Gantulga Pe unde umblă? — Nu mi-a spus A zis doar că se duce să facă nişte investigaţii — Să facă investigaţii? În halul în care e, tot numai cârje şi ghipsuri? — Aşa mi-a spus! — Şi tu l-ai lăsat să se ducă? — De ce, ai reuşit tu cumva să-l faci pe puştiul ăsta să asculte ceva din ce-i spui, măcar o dată? — Nu, recunoscu Oyun, oftând 37 e Lapin cel Cretin! — Unde e Yeruldelgger? zbieră Mickey către Oyun Era pentru prima dată când o chema în biroul lui Peste tot prin secţie, Mickey era ştiut de misogin Foarte puţine femei aveau acces în biroul lui, care mai era cunoscut şi sub denumirea de „Clubul Masculilor” Asta din cauza scandalurilor-monstru cu care îşi încremenea subordonaţii, dar mai ales din cauza barului plin de whisky cu care căpitanul obişnuia să le potolească setea superiorilor şi oaspeţilor săi de marcă Iar dacă amintirile celor din departament mai reţineau câteva female inspector, cum îi plăcea lui să le zică pe englezeşte, ieşind din birou plângând, distruse şi umilite de tot ceea ce se spusese înăuntru şi fusese auzit pe tot etajul, nimeni nu-şi aducea aminte ca vreuna dintre ele să fi fost invitată la un pahar Pentru cele de la care avea pretenţia la nişte sex în schimbul unei ajustări de planning sau a unei schimbări în încadrare, poliţistul avea ceea ce toată lumea numea un Mickeyland Adică o mică garsonieră rustică în clădirea cu Irish Pub-ul din Seoul Street Restul femeilor pur şi simplu nu-şi găseau locul în tot acest univers al lui format numai din musculaturi, sporturi cu motor şi arivism politic Sau dacă da, atunci constituiau o supapă pentru diversele sale frustrări Oyun ştia toate aceste lucruri şi n-avea niciun chef să se smiorcăie Îşi amintea scena pe care i-o povestise Yeruldelgger şi venise deja perfect dispusă să o reia Dacă Mickey avea de gând s-o provoace, pe motive profesionale sau senzuale, avea să-i proptească pur şi simplu arma-n obraz şi să-l întrebe care dintre ei doi, ea sau Yeruldelgger, estima el că era mai capabil să-l lichideze — Nu ştiu, Sukhbataar, răspunse ea folosindu-i intenţionat numele mongol — Cum aşa, nu ştii? Eşti partenera lui, doar toată ziua-mi umblaţi numai lipiţi unul de altul, cum o să vă mai faceţi treaba de-acum dacă tu nici măcar nu ştii unde e? — Îmi amintesc că i-ai retras toate anchetele, aşa că deocamdată nu avem nicio treabă de făcut, răspunse calm Oyun, cu mâinile împreunate pe fund, pe pistolul pe care şi-l pusese la centură în spate şi cu privirea trecându-i uşor pe deasupra lui Mickey, care era puţin mai scund decât ea — N-aş merge prea departe cu impertinenţa, Oyun! o ameninţă el, ieşindu-şi din sărite şi ridicând tonul ca să se asigure că se auzea şi dincolo de uşă şi de perete Ţie nu ţi-am formulat nicio interdicţie, corect? — Sukhbataar, ştii bine că eu sunt în subordinea lui Yeruldelgger şi, deci, nu pot să fac nimic fără ordin de la el Atâta timp cât nu primesc ordin, nu am nimic de făcut — Pe dracu’, eu dau ordinele aici, explodă el, făcându-se stacojiu la faţă Nu paiaţa aia jalnică de psihopat bătrân, ai înţeles? Yeruldelgger nu mai înseamnă nimic, e terminat, e mort, înţelegi? — Înţeleg, Sukhbataar Poate de asta nici nu e aici Şi-o fi dat şi el seama că nu mai are niciun rost — N-o face pe nebuna cu mine, Oyun, n-o face pe nebuna că te-ngrop şi pe tine odată cu el, ţi-o jur pe ce am mai scump! — Cam riscant, Sukhbataar! — Ce? Ce e riscant aici? — Să juri pe ce ai mai scump! — Ce — Singura chestie care contează pentru tine eşti tu însuţi, Sukhbataar Ştii, individul ăla pitic, cu aere de şefuleţ arivist Aşa că eu zic că-i puţin cam riscant pentru tine să juri pe treaba asta! — Ce vorbeşti, paraşută împu Mickey se precipită spre ea cu mâna ridicată şi Oyun tocmai îşi zicea că venise momentul să-i proptească arma aia în maxilar, când soneria de la telefon îi tăie brusc elanul — Aici să stai! Un centimetru să nu faci, n-am terminat cu tine! îi urlă el ducându-se spre birou să ridice receptorul Da! zbieră şi la telefon Ah, pardon, iartă-mă, iartă-mă! Nu, nu, doar puneam la punct pe o subordonată incapabilă Poftim? Cum? Când? Oyun sesiză imediat jena din vocea lui Mickey şi privirile fugitive pe care le arunca peste umăr Coborâse tonul până ajunsese să-şi murmure cuvintele de-a binelea, ducându-se spre colţul opus al biroului ca să fie la o distanţă cât mai mare de ea Tânăra profită să o termine cu poziţia de drepţi neglijentă şi insolentă pe care o luase iniţial şi se îndepărtă, prefăcându-se că admiră peretele cu fotografii Numai Mickey în toate posturile lui cele mai flatante: polo, golf, schi, ATV, vânătoare, pescuit la greu Medalii, onoruri, discursuri, diplome Oyun se opri asupra fiecărei poze, examinând fiecare detaliu, fiecare figură, cu singurul scop de a intercepta puţin din conversaţia pe care-o purta căpitanul Când propriul ei telefon îi vibră în buzunar, preferă să nu răspundă ca să se poată concentra mai departe la ceea ce auzea — Eşti sigur că el e? Şi celălalt e ? Drumuri de ţară? Vrei nişte oameni? Un elicopter? Oyun îşi scoase discret mobilul din buzunar, îl reactivă şi programă o alarmă înainte să-l pună la loc în buzunar Un minut mai târziu, alarma îl făcu să tresară pe Mickey, care îi aruncă o privire furioasă Ridică din umeri ca să se scuze, băgă mâna în buzunar ca să-şi scoată mobilul cu un gest evident, oprindu-i soneria şi depunându-l pe colţul mesei de conferinţă ca pe o armă periculoasă Odată liniştea restabilită, Mickey îi întoarse spatele din nou — Ştiu, ştiu foarte bine Am toate astea în vedere Da, ştiu Cred că am putea să Deodată, tăcu Ţinu câteva secunde receptorul la ureche, apoi întinse braţul în faţă şi se uită la el cu un aer absent Oyun îl urmărea cu coada ochiului, prefăcându-se încă pasionată de peretele cu fotografii După toate aparenţele, lui Mickey tocmai i se trântise telefonul în nas şi lui Oyun nu-i displăcu deloc neliniştea de pe chipul lui Cu atât mai mult cu cât acest intermezzo îi tăiase avântul coleric şi acum putea ea, foarte bine, să profite de asta — Probleme, şefu’? — Nu-i treaba ta! — Şi cu Yeruldelgger? — Ce-i cu Yeruldelgger? — Ce am de făcut în locul lui Yeruldelgger? — Nimic, nu te mai gândi la el Îi preiei anchetele şi nu le discuţi decât cu mine — Cum face Chuluum cu anchetele lui? Oyun ştia că întindea cam mult coarda cu obrăznicia, dar voia să-i testeze reacţia lui Mickey şi să vadă în ce măsură îl afectase, de fapt, conversaţia lui misterioasă — Cară-te şi ascultă ordinele Fă-ţi treaba şi gata, nimic mai mult! Inspectoarea se îndreptă spre uşă şi ieşi fără să-l salute Mickey o strigă chiar înainte să închidă după ea — Oyun? — Da? — Uită de Yeruldelgger! Bănui, în timp ce trăgea uşa după ea, că Mickey deja se apucase să tasteze numărul Dacă etajul n-ar fi fost atât de plin de lingăi care rămân stană de piatră la orice urlet, şi-ar fi lipit cu plăcere urechea de uşă să-l spioneze pe căpitan, dar din fericire nici nu avea nevoie să facă aşa ceva Rămase câteva clipe cu faţa spre toţi acei gură-cască sperioşi care nu îndrăzneau s-o privească în ochi, dar o urmăreau pe sub gene — Alo, turma! Deci nu urlă nimeni deodată cu lupul? Hai, mă băieţi, o dată-n viaţă fiţi şi voi lupi! Toată lumea ştie că oricare dintre noi visează să-i zboare odată scăfârlia piticaniei! Aşa că, hai, care are curajul să-ncerce? Doar n-ar trebui să am tot eu boaşele s-o fac şi pe asta, nu? Apoi scutură din cap şi se îndreptă spre celălalt capăt al etajului Le simţi privirile în spate Şi nu era din cauza felului în care arăta, deşi fără îndoială că ştia să se facă, totuşi, atractivă, ci din cauza armei pe care şi-o vârâse la centură De îndată ce consideră că s-a îndepărtat suficient ca tensiunea să scadă puţin, se întoarse brusc şi se îndreptă din nou cu un mers hotărât spre biroul lui Mickey Cu vederea periferică zărea siluete grăbite care-şi părăseau birourile sau se vârau dedesubt, prefăcându-se că tocmai le căzuse ceva pe jos, una sau două îşi luară nişte poziţii prudente şi vigilente, gata să intervină, la nevoie, dar nimeni nu îndrăzni să-i iasă în cale sau să o oprească înainte să fi ajuns în faţa uşii Din câţiva paşi fu acolo şi deschise fără să bată, surprinzându-l pe Mickey în plină conversaţie telefonică Şeful sări de şapte metri, ca un elev care copiază surprins în flagrant delict, cu ochii ieşiţi din orbite de surpriză şi teamă, dar Oyun îl ignoră şi se îndreptă drept spre locul în care se postase să se uite la fotografii * — Mobilul meu! şopti ea cu voce scăzută, mimând gestul de a telefona şi arătând cu degetul spre masa de conferinţă din fundul biroului Înainte ca el să poată avea vreo reacţie, îşi recuperă telefonul şi se îndreptă înapoi spre ieşire Se făcu că umblă în vârfurile picioarelor, ca şi cum n-ar fi vrut sub nicio formă să-l deranjeze pe Mickey în timpul discuţiei, fluturând fără niciun cuvânt telefonul ca să-i arate că-l recuperase Apoi ridică din umeri, dând din mâini într-un gest mut care părea o scuză şi-o şterse, închizând uşa la loc cu maximă grijă şi fără zgomot — Pam-pam! făcu ea, zeflemitoare, către gloata temătoare care chiar crezuse, se pare, că se dusese să-i zboare creierii Restul rămâne pe altă dată Asta dacă până atunci nu se decide nimeni s-o facă în locul meu, desigur Doar un singur inspector, un stagiar, îndrăzni să râdă cu toată gura Un tip mai degrabă băiat bun, aşa, de felul lui, şi care căuta întotdeauna să o privească în ochi când treceau unul pe lângă altul Parcă îşi aminti că îl chema Shinebileg, dar i se zicea Billy Oyun părăsi sala comună şi, imediat ce ieşi din vizor, pe scări, apăsă discret pe tasta pause a aplicaţiei „dictafon” de la mobil Cum ajunse în biroul ei, transferă fişierul audio din mesagerie şi îi trimise către mobilul lui Yeruldelgger, plus o copie pentru Solongo Apoi şterse fişierul audio din aparat şi urmele ultimelor expedieri de mesaje O secundă mai târziu, Mickey deschidea uşa biroului ei — Oyun, n-am terminat conversaţia de mai devreme N-aş vrea să înţelegi greşit ce ţi-am spus N-am nimic cu tine, nici cu Yeruldelgger, în fond, dar el a luat-o razna complet şi o să-i tragă după el, în cădere, pe toţi apropiaţii lui Mi-ar părea rău să plăteşti şi tu oalele sparte, pentru că eşti un poliţist bun Poftim, m-a cam luat un pic valul şi îmi cer scuze, dar individul ăsta reuşeşte să mă scoată din minţi, chiar şi când nu-i aici! Ea nu-i răspunse nimic Îşi pusese telefonul pe masă şi observă că Mickey îl reperase, şi el Căpitanul avu o ezitare de câteva secunde, într-o tăcere un pic jenantă, apoi se îndreptă spre uşă — A, ce porcărie, făcu el, întorcându-se brusc pe călcâie, am uitat să îmi amân o întâlnire Pot să îl folosesc pe al tău? Mi-a murit bateria Oyun nici nu apucă să-i răspundă, că el înşfăcă imediat telefonul şi tastă numărul — Te rog! zise ea Totuşi Mickey îi făcu un semn din mână ca să-i lase de înţeles că cineva tocmai îi răspundea — Gloria? Yes, how are you, sweety? Excuse me but Acoperi microfonul cu mâna şi i se adresă lui Oyun, articulând fiecare silabă într-un soi de alfabet mut: — Scuză-mă, e un pic cam privată conversaţia, dacă ştii ce zic, murmură el, străduindu-se prea mult să pară complice Ţi-l aduc înapoi în câteva clipe Apoi se strecură afară din birou, făcându-i cu ochiul ca un gagicar nesimţit prins asupra faptului, dar totuşi mândru de sine Oyun se făcu că-l crede, îl lăsă să iasă fără să-i răspundă în vreun fel şi se lăsă pe spate în scaun, mulţumită de mica farsă pe care-o jucase — Care Mickey, ăsta e Lapin cel cretin! 38 aşa cum faci când te laşi pradă unei părelnice morţi aşteptate Yeruldelgger ghici mai mult decât simţi, mai întâi, parfumul roşcat al scoarţei de larice, apoi pe cel mai prăfos, al pământului cenuşiu încălzit de soarele blond pe sub iarba rară şi îngălbenită Recunoscu, apoi, adierea proaspătă şi albăstruie a mirosurilor umbrei de sub pădure Mirosul acrişor al mestecenilor tineri Deschise ochii şi realiză că era întins pe burtă într-o poieniţă Se strădui să rămână complet nemişcat, din reflex şi din prudenţă, încercând să localizeze până şi cele mai mici zgomote, dar nu auzi nimic Stătea cu obrazul în ţărână şi vedea o zonă din poiană răsturnată pe-o parte Făcu un efort să-şi mişte capul, îndreptând peisajul, apoi îl întoarse încet, încercând să identifice locul Atunci primi şi prima lovitură Vru să se ridice în genunchi, dar înţepenirea teribilă a trupului său încă amorţit din pricina bătăii pe care o încasase şi a căzăturii îi învinse voinţa Chiar în clipa în care se ştiu vulnerabil, la capătul puterilor, extenuat, în patru labe, o a doua lovitură îi seceră braţele şi îl trânti din nou cu faţa la pământ Dar, deşi era deja bătrân şi obosit, Yeruldelgger îşi păstrase dorinţa feroce de a rezista Se puse în genunchi, lăsându-şi mâinile libere ca să încerce să pareze, de această dată, când o a treia lovitură îl izbi în rinichi şi, în timp ce se răsucea, într-o grimasă de durere, cu faţa spre agresor, o a patra îi atinse tâmpla dreaptă Se clătină şi fu cât pe-aici să se prăbuşească, dar reuşi să se ţină pe picioare, împleticindu-se Următoarea îi seceră ambele picioare dintr-un singur atac şi se prăvăli greu, pe spate, cu răsuflarea tăiată de cădere, de parcă şocul i-ar fi dezghiocat plămânii în piept Îi trebuiră câteva secunde să-şi tragă respiraţia şi să-şi revină puţin Profită de moment, încercând să-şi repereze adversarii, dar poieniţa părea la fel de calmă şi nemişcată ca în clipa în care se trezise Şi totuşi, le simţea prezenţa peste tot Îşi dădu seama că se jucau cu el Loviturile pe care le primea nu aveau scopul de a-l răni, cu atât mai puţin de a-l omorî, ci de a-l hărţui, de a-l face să-şi piardă capul De a-i crea o stare de panică Aveau să-l lovească din nou, de acolo de unde el nu-i putea vedea Se rostogoli pe burtă, dar nu apucă să zărească decât o umbră albă aruncându-se asupra lui Când încercă să se ridice în fund, primi un nou croşeu în tâmplă şi se răsturnă pe jos, în praf În plină cădere, un alt croşeu îi ateriză în ficat Două secunde mai târziu, durerea i se răspândi în tot corpul Şi totuşi se ridică din nou, împiedicându-se până în mijlocul rariştii, ca un om beat atacat de gladiatori invizibili — Arătaţi-vă! urlă el O lovitură mai violentă decât celelalte îl lovi foarte sus între omoplaţi şi îl proiectă în celălalt capăt al poienii Dar tocmai când credea că avea să se prăbuşească peste crâng, cineva îl apucă cu putere din spate, de la nivelul umerilor, şi-l răsuci Până să-şi dea seama cine era agresorul, umbra se strecură pe sub el şi-l propulsă în aer Yeruldelgger resimţi atunci din nou acea îngrozitoare senzaţie de spaimă care te face să renunţi în faţa inevitabilului Să laşi garda jos, braţele jos, să renunţi şi să te laşi izbit, să încasezi loviturile aşa cum vin şi să speri că va veni şi cea care, prin forţa sau precizia ei, va pune capăt masacrului Dar lui îi mai rămăsese ceva din instinctele lui de poliţist şi se agăţă de mâneca insului care-l prinsese Degeaba, însă Imediat ce se văzu la pământ, duşmanul său legă mişcarea cu o lovitură prin forfecare, atât de rapidă că Yeruldelgger nici nu apucă să-şi dea seama, trântindu-l din nou pe burtă, cu faţa la pământ, şi apoi dispăru de parcă ar fi avut aripi Yeruldelgger se regăsi în aceeaşi poziţie în care se trezise şi repetă cu încăpăţânare greşeala comisă atunci, încercând să se ridice Primi acelaşi croşeu care îi seceră braţele şi îl făcu să se trezească cu nasul în pământ Atunci îl apucă furia şi sări cum putu în picioare, urlând de nervi ca un descreierat — Arătaţi-vă! Arătaţi-vă, nu mi-e frică de voi! Arătaţi-vă! Fu cât pe-aici să cadă, cu trupul frânt de durere, ca un boxer groggy Dar se răsuci pe loc, vrând să-şi surprindă adversarii — Arătaţi-vă! — Nu crezi că e puţin cam deplasat să îţi închipui că e nevoie de mai mult de un om? Yeruldelgger se întoarse să se uite cine vorbise în spatele lui Mişcarea îi fu atât de bruscă încât aproape îşi pierdu echilibrul Şi totuşi nu reuşi să vadă decât o umbră care îl ocoli, secerându-l în trecere, încă mai avu reflexul să sară ca să evite piedica, dar abia ce ateriză pe picioare, că un alt atac îi prinse dosul genunchiului şi îl făcu să şovăie De această dată anticipă căderea şi se aruncă departe în faţă, într-o rostogolire din care se şi redresă imediat, bine proptit pe picioarele îndoite, cu braţele în gardă, gata de contraatac Umbra cea albă dispăruse deja, dar instinctul îl determină să se întoarcă şi să lovească la nivelul feţei Bătrânul uscat ca un ciot vechi de lemn pietrificat îi blocă pumnul cu o singură mână, în palma lui deschisă Şi dacă ar fi izbit cu pumnul într-un perete de marmură, Yeruldelgger tot s-ar fi resimţit mai puţin Apoi, fără ca bătrânul să mişte vreun deget, o energie grozavă îl ridică pe poliţist de la pământ şi îl proiectă înapoi Căzu în fund, complet confuz, trei metri mai încolo, ca şi cum l-ar fi prins suflul unei explozii neaşteptate — Prea multă furie! constată bătrânul, îndreptându-şi chimonoul alb — Cine eşti? întrebă Yeruldelgger, redresându-se şi aşezându-se în faţa lui — Deci ai uitat atât de mult încât nu mai ştii? Yeruldelgger îşi concentră asupra omului aceluia toată atenţia de care mai era în stare corpul lui zdrobit, într-o încercare de a-l recunoaşte — Tu eşti eşti Batbayar, nu-i aşa? Erai unul dintre fraţii mai mari de la mănăstire, nu-i aşa? Mă înşel? — Te înşeli! îi confirmă bătrânul — Nu, te recunosc acum Eşti Batbayar Tu m-ai învăţat să vânez marmote, argali şi cerbi, îmi amintesc foarte bine — Mai bine ţi-ai aminti ce te-am învăţat despre luptă — Deci chiar eşti Batbayar! — Nu, acum sunt Nerguii — Nerguii! exclamă Yeruldelgger ridicându-se De când? — Cam de atâta timp cât ţi-a trebuit ţie ca să îl uiţi pe cel care am fost eu înainte de a fi ce sunt azi — Nu am uitat niciodată mănăstirea şi nici pe Nerguii, minţi Yeruldelgger Lovitura îl făcu să se rostogolească prin aer şi să se trântească de pământ, pe burtă, cu spatele la bătrân Dar, până să se cambreze Yeruldelgger ca să-şi îndrepte capul, picioarele goale ale lui Nerguii erau deja plantate în faţa lui în ţărână — E-n regulă, protestă poliţistul fără să se mai ridice, am înţeles lecţia! — N-ai înţeles nimic şi asta nu e o lecţie Dacă ar fi fost una, nu ţi-aş fi lăsat nicio şansă să te ridici — Atunci ce-a fost asta, o demonstraţie? — Doar un semnal de alarmă — Semnal de alarmă că ce? — Un semnal de alarmă în legătură cu ceea ce ai devenit: un om furios Oamenii furioşi nu sunt nici buni la suflet, nici buni luptători Uită-te la tine, eşti furios până şi pe propriul tău corp Eşti mare şi gras şi lent Cel mai tânăr novice al nostru te-ar pune la pământ din trei lovituri de picior! — Asta pentru că probabil n-are nimic altceva de făcut! mormăi jignit Yeruldelgger Viaţa din afara mănăstirii e puţin mai complicată de-atât, Nerguii Dincolo de această pădure se află o junglă Zi după zi investighez numai orori O fetiţă îngropată de vie, trei chinezi castraţi Ce crezi? Mai am eu timp de meditaţie, să practic katele de kempo? — Mi se pare că eşti încă destul de arogant pentru un om care tocmai a fost tăvălit straşnic Dar spune-mi, furia asta a ta ţi-a permis cumva şi să rezolvi cazul fetiţei sau pe al chinezilor? Sau ne-ai chemat pe noi tocmai ca să te ajutăm în acest sens? — Eu? Eu n-am chemat pe nimeni, Nerguii Şi cu atât mai puţin pe voi: nici nu mai ştiu de când v-am uitat — Aşa crezi tu, Yeruldelgger, dar furia şi durerea ta strigă în tine atât de tare, că se aude până în vârful fiecărei frunze a fiecărui copac din ţara asta mare Tulburarea ta aleargă prin toate ierburile stepelor în plânsetele vântului, zi de zi şi noapte de noapte, de când ţi-a murit fetiţa cea mică — De unde ştii?! Şi să nu pronunţi niciodată — Ştiu foarte bine că numele lui Kushi îţi provoacă furia Noi te-am urmărit prin toate vârtejurile frământărilor tale, am coborât cu tine în toate abisurile spaimelor pe care le-ai trăit Fiecare rană a ta ne-a durut şi pe noi, fiecare lovitură, fiecare speranţă pierdută — Atunci, de ce nu mi-aţi venit în ajutor? — De ce nu ne-ai cerut ajutorul? — Tocmai ai spus că vi l-am cerut! — Ni l-ai cerut abia acum câteva zile În ziua în care ai lovit-o pe Saraa În ziua aceea am simţit, în sfârşit, că inima ta ne cerea ajutorul, aşa că te-am condus până aici ca să-ţi găseşti din nou drumul Îţi mai aminteşti de poieniţa asta? — Da, răspunse Yeruldelgger, cuprins brusc de emoţie, uitându-se în jur Pe atunci erai fratele meu mai mare de arme şi mă învăţai kempo Tu l-ai doborât pe bărbatul acela din pădure care voia să mă omoare? Ce s-a întâmplat cu el? — A fost de ajuns un novice Şi el era tot un om furios Un om dominat de o furie rece pe care o purta în el din vremuri crude A murit şi ne-am îngrijit de sufletul lui Yeruldelgger se simţi deodată slăbit şi stors de puteri Se ciuci pe călcâie, cu faţa ascunsă în mâini şi frecându-şi apăsat ochii cu buricele celor două degete mari — Sunt obosit, Nerguii, nu mai pot Aş vrea să-ţi cer găzduire, dacă accepţi să mă primeşti Te rog! — Cea de-a şasea mănăstire a şaolinilor rămâne pe veci casa celor care au primit învăţătura într-însa Nu ai de ce să îmi ceri mie găzduire, aici eşti la tine acasă Dar învăţătura rămâne, şi ea, la fel pentru toţi Va trebui să participi la probe, la antrenamente şi la şedinţele de meditaţie — Nerguii, nu, te rog N-o să pot să rezist Sunt epuizat Nu mai am niciun fel putere, nu mai am niciun pic — Puterea e totdeauna în tine, Yeruldelgger Sufletul e cel care ţi-e suferind Vei dormi timp de două zile şi două nopţi, timp în care îţi vei reface legătura spirituală cu totemul Apoi te vei lupta cu cei zece novici şi patru maeştri timp de cinci zile şi cinci nopţi, iar după aceea te vei întoarce acasă Yeruldelgger nu mai auzi ultimele cuvinte pe care le pronunţase Nerguii Adormi, extenuat, pe jumătate leşinat, în praful alburiu al luminişului, insensibil acum la parfumul roşcat al scoarţei de larice Şi la cel mai prăfos al pământului fin încălzit de soarele galben pe sub iarba rară şi îngălbenită, la adierea proaspătă şi albăstruie a mirosurilor umbrei de sub pădure, la mirosul acrişor al mestecenilor tineri Căzuse într-un somn ca o sfârşeală, aşa cum faci când te laşi pradă unei părelnice morţi aşteptate 39 într-un şanţ, în lungul palisadei Soarele era la zenit şi Solongo îşi contempla grădina nemişcată Nicio adiere în aer Înaintase printre arbori, călcând cu picioarele goale prin iarba tunsă, cu o ceaşcă fierbinte de ceai cu unt sărat între mâinile împreunate S-ar fi putut crede că se ruga şi aproape că aşa şi era: se gândea la Yeruldelgger, care nu se întorsese acasă, deja, de cinci nopţi — Trăieşte Solongo se răsuci, surprinsă să descopere la câţiva paşi în spatele ei un om bătrân călare Era bătrânul nomad care o salvase de călăreţii de la Flaming Cliffs — Ce spui? — Bărbatul la care te gândeşti trăieşte — L-ai văzut? — Nu, dar ştiu — Ştii, pur şi simplu? — Da, ca şi tine, de altfel În adâncul sufletului tău, nu eşti îngrijorată pentru viaţa lui Te îngrijorează mai degrabă ce face el Sau ce nu face, nu-i aşa? Solongo se uită uimită la micul bătrân, care coborî din şa cu o mişcare trădând deopotrivă faptul că făcuse o călătorie lungă pe cal şi neplăcerile vârstei Dar chipul lui nu exprima nicio durere Avea acelaşi surâs maliţios care ar fi putut la fel de bine să treacă drept o grimasă gravată pe figura sa de furtunile îngheţate şi de soarele orbitor — Ce cauţi aici? întrebă Solongo Cum m-ai găsit? — De data asta, m-ai chemat tu, răspunse bătrânul nomad Şi, cum tot trebuia să trec pe la târgul de cai de la marele naadam, am venit puţin mai devreme ca să răspund chemării tale şi să-ţi aduc cele trebuincioase Solongo îl privi în tăcere, amuzată de siguranţa calmă a omuleţului Acest bătrânel emana un optimism liniştit şi plin de încredere pe care-l simţea deja şi ea curgându-i prin vene — Pot să-ţi ofer un ceai? Acceptă cu un semn din cap Desfăcu de la şa un pacheţel răsucit într-o bucată de material, legat cu două şireturi de piele După grija cu care şi-l băgase în centură, Solongo deduse că îi era destinat ei Aşa cum o cere tradiţia, fu lăsată să intre prima la ea în iurtă — Vezi să nu-mi ronţăie calul tău pomii! recomandă ea — E binecrescut, nu se va atinge de ei — Nu-l priponeşti? — E bine dresat, n-o să se mişte din loc Solongo nu reuşi să-şi reţină un mic hohot de râs şi se întoarse spre bătrânul care tocmai intra în iurtă Cu siguranţă călărise pe o distanţă lungă, la trap, pe sub soarele aprig, prin căldura sufocantă a oraşului care îi tapase părul, prin şanţurile trotuarelor şi gropile din asfaltul stricat Îşi suflecase mânecile de la deel, dar din respect pentru spirite, şi le întinse la loc până la încheieturi înainte să ajungă în dreptul uşii Îşi aşeză pălăria, avu mare grijă să treacă pragul călcând mai întâi cu piciorul drept înăuntru şi se opri în partea stângă, rezervată invitaţilor, aşteptând ca Solongo să îl invite să înainteze În virtutea aceluiaşi cod tradiţional de comportament, îşi strecurase cravaşa fină între funiile care ţineau întins fetrul iurtei, în exterior Lui Solongo îi era foarte dragă această ordine a lucrurilor pe care o reprezentau simţul şi respectul tradiţiilor Toate aceste gesturi începuseră, de câtva timp, să alunece în folclor din cauza lipsei de credinţă a celor care le refăceau Pentru Solongo, din contră, era vorba despre un echilibru plin de sens între gesturile de respect şi ceea ce oamenii îşi datorau unii altora Îl invită pe bătrân să înainteze în interiorul iurtei sale mult mai încăpătoare decât una tradiţională Observă că, deşi era impresionat de dimensiunile locului, aproba dispunerea ritualică a spaţiilor şi obiectelor Aşa cum se aştepta şi ea, preferă să se aşeze pe jos, aşa că îl imită — Deci spui că te-am chemat? întrebă ea, curioasă şi mirată deopotrivă — Da, pe mine sau pe cineva care să te poată ajuta, dar se pare că eu am fost singurul care te-a auzit — Aşa s-ar părea! zâmbi Solongo — Voiai să afli mai multe despre ce s-a întâmplat la Flaming Cliffs şi îţi făceai griji pentru nişte persoane dragi — Nişte persoane? — Da, cel despre care ţi-am spus că trăieşte şi cea pe care o ţii sub tratament şi pentru care ţi-am adus asta Bătrânul se întoarse cu faţa spre ea pentru a-i întinde cu ambele mâini pachetul învelit în pânză Solongo aşteptă mai întâi ca el să îi ceară să îl desfacă, ceea ce făcu printr-un gest delicat şi răbdător Descoperi înăuntru două borcănaşe de sticlă în interiorul cărora recunoscu, în cazul primului, grăsimea de urs, atât de veche încât părea să fie doar apă curată, iar în cel de-al doilea, răşina din polen — Aş putea să o văd pe fată? întrebă bătrânul — De unde ştii că e o fată? — După felul în care te gândeşti la asta, răspunse el de parcă ar fi fost un lucru de la sine înţeles Se ridicară şi ea strânse paravanul în spatele căruia dormea Saraa Acum, că starea arsurilor o permitea, Solongo o acoperise cu un voal foarte uşor de muselină de mătase albastră Bătrânul se apropie de aşternut şi ridică voalul Saraa dormea pe spate, cu picioarele şi braţele uşor desfăcute — E o femeie frumoasă, aprecie bătrânul nomad, are sânii şi coapsele ferme, dar şoldurile nu sunt încă destul de rotunjite — Bine, dar mă gândesc că nu asta ai venit să îmi spui i-o tăie scurt Solongo — Trebuie să schimbi acest voal, reluă bătrânul Ai acoperit-o cu unul de culoarea cerului pentru că el e uşor şi suflarea lui răcoreşte, dar ei îi trebuie un voal verde, ca un pământ gras şi bogat Pieile ei cele noi au nevoie să fie hrănite, aşa cum le hrăneşti tu cu grăsimea de urs Să schimbi culoarea — Atât? — Nu, trebuie să te îngrijeşti de asta mai des Îi arătă lui Solongo obrazul lui Saraa, cu textura lui marmorată de bucăţile de piei roz, noi, netede şi strălucitoare Îi atrase atenţia asupra conturului anumitor zone şi asupra benzii fine, brune sau purpurii, care le mărginea — Nu trebuie să laşi să se instaleze aşa ceva, dacă vrei să rămână frumoasă şi sănătoasă Infecţia poate să apară acolo şi să se întindă Prepară o infuzie de ceai alb, doar câteva minute ajung, lasă-l să se răcească şi spal-o bine apoi cu el Pe urmă ieşi în grădină dimineaţa devreme, găseşte nişte pânze de păianjen, cât de multe poţi, şi pune-le pe aceste mici răni odată ce le-ai curăţat temeinic Se vor vindeca mai repede şi mai bine — Am să fac aşa cum spui, răspunse Solongo, încrezătoare Dar bătrânul nu o mai asculta Se postase în spatele lui Saraa, îi pusese mâinile pe tâmple şi se concentra, cu ochii închişi îndreptaţi spre deschizătura din acoperişul iurtei Legista îi scrută din priviri chipul încreţit de intemperii şi obrajii parcă piliţi cu şmirghelul de vânturi şi de nisipuri I se păru deodată că vede acolo o forţă şi o voinţă extraordinare pe care până atunci nu le observase, mulţumindu-se să îl ia drept ceea ce părea să fie: un bătrân nomad excentric Or, tocmai îşi dăduse seama că bătrânul era departe de a fi doar atât — Arsurile i se vor vindeca, spuse el fără să deschidă ochii, dar îi va trebui mult mai mult timp şi suferinţă până să se vindece de celelalte răni pe care le poartă Şi pe acelea nu vei putea să i le îngrijeşti O aşteaptă un destin foarte frământat Va trebui să o laşi să sufere ce are de suferit, dar fără ca vreodată să o uiţi Veţi suferi cu toţii, dar ea mai mult decât voi, ceilalţi Şi uneori, chiar unii dintre voi veţi fi de vină Privirea lui Solongo alunecase de pe chipul bătrânului peste chipul fetei şi lacrimile îi urcau în ochi Ghicise că aceste cuvinte îl priveau şi pe Yeruldelgger la fel de mult ca şi pe fiica lui — Nu plânge, o consolă bătrânul nomad Din această suferinţă se va naşte o fericire pe care va trebui să învăţaţi să o împărţiţi între voi Se mai uită o ultimă dată la trupul gol al lui Saraa, apoi trase la loc peste ea voalul vaporos de mătase — Într-adevăr, e o femeie frumoasă Nu uita să schimbi voalul Se întoarseră la ceştile lor de ceai, aşezându-se din nou şi bătrânelul rămase tăcut, aşteptând ca Solongo să îi pună în cele din urmă întrebarea: — Spune-mi, până la urmă, de ce ai venit? — Mă chemai în toate sensurile cuvântului Ai petrecut ore întregi punându-ţi întrebări despre nişte crime atroce şi eu ţi le-am auzit De aceea am venit, să îţi spun tot ce ştiu — Despre ce? — Despre ce s-a întâmplat pe faleză, de pildă Ar fi bine să ştii că bătrânul care i-a vândut fetiţei dintele fals nu mai e acolo — A plecat? — A murit Se zice că ar fi alunecat în timp ce scormonea după fosile într-un loc în care nicio fosilă n-a fost găsită vreodată — Crezi că a fost ucis? — Spaima lui e impregnată şi acum în ţărâna şi în pietrele din jurul locului unde a căzut Am ajutat-o pe bătrână să-şi desfacă cele două iurte I-am împrumutat cai şi a plecat să se stabilească mai spre est, pe lângă tabăra soţului uneia dintre surorile ei — Şi bărbatul cu Toyota? — I-am împrumutat puţin actele, spuse bătrânul nomad, scoţând un portofel de piele din căptuşeala interioară a deel-ului său Solongo îl deschise şi scotoci înăuntru, scoţând unul câte unul documentele pe care le găsea Două fotografii ale unei mici familii, în care bărbatul avea tocmai figura, aici iubitoare şi surâzătoare, a celui care încercase să o ucidă, apoi un permis de conducere şi o carte de identitate pe acelaşi nume, un card promoţional de la o firmă de taxi din Ulan-Bator, unul de la un restaurant din Dalanzadgad cu un număr de telefon notat pe dos — Cum ai făcut să „împrumuţi” toate astea de la el? întrebă Solongo — Te-am văzut răsturnându-l pe pantă cu tot cu maşină şi fugind spre Dalanzadgad M-am dus să mă uit mai de aproape Era inconştient, dar încă trăia, l-am căutat prin buzunare, apoi am tras un galop până la muzeul acela mic al băiatului şi i-am cerut să se ducă să îi anunţe pe călăreţii care te urmăriseră Au venit în fuga mare, au ridicat Toyota la loc şi doi dintre ei au şi plecat cu omul la spitalul din Dalanzadgad Nu are rost să îl căutaţi, a dispărut între timp Solongo rămase pe gânduri câteva momente, căutând un răspuns satisfăcător la întrebarea care o bântuia — De ce voia individul acela să mă omoare acolo, când eu mă interesam de moartea unei fetiţe asasinate cu cinci ani în urmă, la şase sute de kilometri de locul respectiv? — Ai pus întrebarea greşită, răspunse bătrânul nomad, printre două înghiţituri lacome din ceaiul fierbinte — A, da? De ce, ai cumva o întrebare mai pertinentă? — Da, am una, răspunse el — — — Păi? Nu-mi spui care e întrebarea ta pertinentă? — Întrebarea este: de ce te aştepta omul acela în ziua aceea, în acel loc? — Şi de ce întrebarea ta ţi se pare mai pertinentă decât a mea? — Pentru că a ta acceptă mai multe răspunsuri: era chiar ucigaşul, complicele ucigaşului, sau nu era ucigaşul dar ştia ceva despre asta, sau lucra la comandă Firul pe care încerci tu să îl extragi din acest ghem poate începe de oriunde: de la fetiţă, de la părinţii ei, de la ucigaşul ei, de la diverşi martori, de la vânzătorul căzut de pe faleză, de la nevasta lui plecată, de la bărbatul cu Toyota Complicat, nu? În schimb, întrebarea mea nu cere decât un răspuns: ajunge să îţi dai seama de unde a ştiut că vii Iar aici, firul eşti tu Cine ştia că vii? Unul dintre cei care ştiau l-a anunţat Ei, i-am dat de capăt, nu? — Da, dacă vrem să pornim de aici ezită Solongo Dar despre bărbatul de care îmi spui că trăieşte, ce mai ştii altceva? — Se va întoarce, cu spiritul şi inima sfâşiate până la sânge de nişte monştri pe care numai tu vei şti să îi pui în lesă — Ce e cu toată povestea asta abracadabrantă, bunicule? Eu nu vreau decât să ştiu dacă îi este bine şi când se va întoarce — Mulţumesc pentru ceai, răspunse bătrânul nomad, punându-şi cana pe jos ca să se ridice, băţos ca un băieţel excesiv de politicos De acolo de unde se va întoarce el, nu te întorci, de fapt, niciodată cu totul Asta îl va putea distruge, sau va putea să devasteze în jurul lui totul Sau îl va reconstrui Să spun ce va fi, e lucru mult prea greu pentru un şaman bătrân ca mine Acum trebuie să te părăsesc, vine cineva Moşneagul o salută cu mâinile împreunate şi ieşi din iurtă Verifică toate chingile harnaşamentului, se înălţă în şa şi întoarse calul Se îndepărtă fără niciun cuvânt sau privire în plus, dar cu inima zâmbindu-i plină de bucurie ştiind că Solongo, în spatele lui, împrăştia în cele patru puncte cardinale puţin lapte dintr-o căniţă, ca să îi ureze drum bun În timp ce el trecea de barieră, o maşină mică, urâtă şi gri parca într-un şanţ, în lungul palisadei 40 demarase în viteză prea mare — Cine era bătrânul cu calul? întrebă Oyun — Îţi mai aminteşti ce-am păţit la Flaming Cliffs? El e bătrânul nomad care m-a salvat de călăreţii aceia, abătându-i din drum — Ce, moşul ăla? Şi ce treabă avea el să vină pe-aici? — Mi-a adus nişte unguente pentru Saraa şi asta: e portofelul tipului cu Toyota, cel care a încercat să mă răstoarne de pe drum Oyun luă portmoneul pe care i-l întindea Solongo şi îi examină fiecare compartiment — Dar ţi-a zis cine e şi ce rol avea în toată povestea? — Unchiaşul zice că modul cel mai bun de a afla e să ne dăm seama de unde ştia că mă duc la Flaming Cliffs — Ştie ce zice Ar fi fost un poliţai a-ntâia Firul cel mai bun pe care-l avem eşti chiar tu! — Exact aşa a spus şi el! se miră Solongo — Atunci îmi retrag cuvintele, n-ar fi fost un poliţai bun Ar fi fost un poliţai excelent! Stai un pic, asta ce-i? Am mai văzut chestia asta îmi spune ceva — E un card publicitar de la un restaurant din Dalanzadgad Îl ştii? — Nu, răspunse Oyun, dar numărul ăsta Uite, e un număr de Ulan-Bator Nu-ţi pare cunoscut? — Ar trebui? se agită Solongo Oyun nu-i răspunse Băgă o mână în buzunar şi scoase iPhone-ul Tastă până ajunse la lista de contacte, o deschise şi începu să o ruleze, mângâind uşor ecranul cu degetul mare, apoi cu acelaşi deget apăsă pe un nume, ca să-l afişeze Verifică întâi cu numărul de pe card, apoi, odată ce se convinse, întoarse ecranul către Solongo Oyun îi văzu stupoarea în ochi, imediat ce citi ce scria, apoi pe chipul său se instală o expresie de teamă surdă — Nu se poate! murmură ea Pe ecran, sub număr, apărea numele complet al contactului: Sukhbataar — Mickey, murmură din nou Solongo E imposibil, nu, nu poate fi el! — E mai mult decât posibil, de asta am şi venit, răspunse Oyun Trebuie să-ţi dau să asculţi o chestie Pot să folosesc calculatorul? — Mai bine ia asta, zise Solongo, întinzându-i iPad-ul Tânăra inspectoare apucă tableta şi apăsă pe taste până se conectă la mesagerie De aici, afişă un mesaj cu un ataşament audio şi veni să se aşeze lângă legistă — Treaba asta am înregistrat-o pe şest în biroul lui Mickey, cu telefonul, acum cel mult o oră Ia ascultă Solongo recunoscu imediat vocea căpitanului Părea deopotrivă stresat şi mânios — E un pachet de nervi! scânci Mickey Şi ştii de ce e-n stare omul ăsta când se înfurie! În scurtul interval de linişte care urmă, bănuiră că interlocutorul lui Mickey, scos din minţi, îi cerea să execute ceea ce i se ceruse — Vrea să îl eliminăm pe nebun Să i-i luăm de pe cap, o dată pentru totdeauna şi treaba asta îţi revine ţie! La celălalt capăt al firului, cel cu care vorbea Mickey protesta, probabil, susţinând că nu lui îi revine treaba cu pricina, că se merge prea departe, că nu vrea — Hei, Adolf, ţine-ţi odată gura aia şi ascultă-mă cu atenţie — A zis „Adolf”, aici! Asta a zis, nu? — Da, confirmă Oyun Chiar asta a zis! Jegul ăsta de Mickey n-are nicio taină să-l sune pe suspectul nostru numărul unu din povestea cu chinezii Dar stai să vezi continuarea — Cască urechile Deja l-a trimis pe Tatuat după nebun şi crede că ăsta l-a lichidat, înţelegi? Crede că nebunul l-a lichidat pe Tatuat şi că acum e pe undeva prin pădure şi va veni după noi, după toţi, până la unul Aşa că fă bine, găseşte-l tu primul şi lichidează-l, ai înţeles? Dacă nu, celălalt o să se simtă ameninţat şi o să înceapă să cadă capete, pentru că o să taie toate legăturile din jurul lui care-l pot duce pe nebunul ăsta la el, te prinzi ce zic? Şi să-ţi mai spun ceva: e-n interesul tău s-o faci iute Pentru că primii pe care celălalt îi va rade o să fim noi! Adolf continua să obiecteze şi să se schelălăie la capătul celălalt al firului, dar tonul lui Mickey nu-i dădea de ales — Da, ai dreptate, aşa e, toate astea pentru că vita aia bătrână n-a avut altceva mai bun de făcut decât să dezgroape copila! — Ce?! urlă Solongo Stai, opreşte, opreşte, pune-l pe pause Ai auzit ce-a zis? — Da, şi mie mi-a picat faţa: Adolf vorbeşte despre cadavrul fetiţei Între această crimă şi el e o legătură Şi noi îl căutam doar pentru omorârea chinezilor! — Incredibil! oftă Solongo, descumpănită Ceea ce ar presupune şi o legătură între moartea chinezilor şi moartea fetiţei Să fie posibil? La un interval de cinci ani? — Poate că legătura nu e neapărat directă, explică Oyun Pentru moment, singurele puncte comune între cele două cazuri sunt, unu, Adolf care, într-un fel sau altul, e implicat şi doi, Mickey, care muşamalizează cele două anchete În plus, acum ştim şi că ambii sunt mână-n mână, cel puţin în ceea ce priveşte cazul fetiţei — Mai spun ceva important? se îngrijoră Solongo — Nu, închid imediat, răspunse Oyun, dând drumul la finalul înregistrării — Termină cu smiorcăielile şi ascultă la mine dacă vrei să scăpăm cu faţa curată Eu o să îl localizez pe nebun şi te anunţ unde să-l cauţi să-l lichidezi Şi, până atunci, vezi de te ocupă de amicii noştri care sunt deja pe drum Celălalt e şi-aşa destul de supărat deja pe povestea cu nebunul, deci vezi să n-o mai dai în bară acum şi cu asta Cum i-ai umflat, îmi şi raportezi, clar? Adolf era probabil mort de frică şi încerca, cu siguranţă, să susţină că prefera să o şteargă, să dispară, să lase totul baltă — Ascultă-mă bine, idiotule: dac-ai făcut cea mai mică mişcare în afara planului, vin eu şi te omor cu mâna mea E destul de clar? Acum închide telefonul! Clic Solongo se ridică în tăcere să pregătească ceaiul I-l oferi lui Oyun fără un cuvânt şi rămaseră aşa un răstimp, preocupate, reflectând la tot ceea ce aflaseră — Pare logic să-i datorez lui Mickey păţaniile de la Flaming Cliffs, deduse Solongo cu voce tare Era unul dintre puţinii care ştiau că mă duc într-acolo Aveam pe rol un dosar de-al lui şi a trebuit să justific amânarea N-am avut cum să nu-i spun că plec Nici nu i-am zis exact de ce, dar m-a întrebat dacă o să fiu disponibilă la telefon şi i-am răspuns că s-ar putea să fie probleme, pentru că merg în zona Flaming Cliffs În plus, tipul cu Toyota avea numărul lui în portofel După care iar ajungem la el cu apelul lui Adolf, unde se vorbeşte despre fetiţă Deci lucrurile se leagă şi Mickey are o legătură cu moartea copilei N-aş fi zis, dar e clar ca bună ziua — Pe de altă parte, e clar şi că el şi cu Adolf sunt doar nişte pioni Par complet terorizaţi de individul ăla furios, care-i vrea capul „nebunului” Poate că Mickey nu e decât un poliţai corupt care face curăţenie pentru cineva care-l controlează? Un tip foarte puternic, se pare Dar ce fel de implicare poate avea un tip cu atâta putere cu omorârea unei fetiţe? — A unei fetiţe şi probabil a părinţilor ei, să nu uităm Încă nu ştim ce li s-a întâmplat Poate că micuţa a fost pur şi simplu o victimă colaterală într-un fel de reglare de conturi, trafic de tip mafiot, spionaj industrial Măcar de-am şti cine erau oamenii ăştia! — Dar „nebunul” ăsta, ce zici, cine e? Te gândeşti şi tu la ce mă gândesc şi eu? — Tu la ce te gândeşti? încercă Solongo să ocolească răspunsul, nedorind să audă, de fapt, ce voia să sugereze Oyun — Păi cred că ştii prea bine, nu? Nu-ţi sună deloc ca şi cum ar fi vorba de Yeruldelgger? — Ba da, bineînţeles că la asta m-am gândit, suspină îngrijorat medicul legist — Oricum, pe de altă parte, asta înseamnă şi că trăieşte — Nu, înseamnă că tipul care a trimis un ucigaş pe urmele lui presupune că e viu, corectă Solongo — Bine, presupus viu, dacă vrei tu — Presupus viu, dar cu un preţ pus pe capul său de către un necunoscut puternic care mânuieşte ca pe nişte marionete poliţiştii corupţi şi pe toţi naziştii ăia împuţiţi — Clar, admise Oyun Totuşi, presupus viu! — Adevărul e că şi bătrânul şaman mi-a spus că e-n viaţă, pe undeva, zâmbi Solongo cu tristeţe, ca şi cum ar fi vrut să se liniştească pe sine — Ei, vezi? exclamă Oyun cu un ton un pic prea optimist ca să fie complet sincer Acum nu-ţi mai rămâne decât să Bipul iPhone-ului îi întrerupse elanul pozitiv Înşfăcă telefonul şi se uită la ecran cu un aer mirat Nu era un apel, ci semnalul unui mesaj — Mi-ai trimis tu ceva? o întrebă pe Solongo fără să ridice ochii din telefonul pe care îi alergau deja degetele — Da, ţi-am forwardat un document de la contactul meu din Germania O fotografie cu ATV-ul identificat după ciobul de la far — O făcu pur şi simplu inspectoarea când afişă imaginea O, porcăria naibii! — Ce e? se nelinişti Solongo când o văzu sărind în sus şi părăsind iurta în fugă — Am mai văzut ATV-ul ăsta! ţipă Oyun L-am mai văzut şi Restul propoziţiei fu acoperit de urletul motorului de la Nissan şi de jerba de pietriş pe care o proiectă în palisadă din cauză că demarase în viteză prea mare 41 să-şi ia maşina şi să se-ntoarcă la Solongo Oyun urcă până la etajul la care se afla biroul lui Yeruldelgger De aici, avea o perspectivă de ansamblu mai bună asupra întregii secţii şi asupra acvariului în care Mickey se ascundea dincolo de jaluzele lui old school Din când în când, îşi strecura indexul şi degetul mijlociu printre două lamele pe care le depărta ca să îşi supravegheze trupele, mai mult ca să se asigure că erau acolo decât pentru a le motiva să lucreze Oyun trebuia să găsească pe cineva Ezită dacă să îl implice pe Billy, tânărul şi arătosul inspector stagiar care o tot spiona languros de câte ori trecea pe lângă biroul lui Afacerea asta putea să-i termine, probabil, cariera şi îi era milă să-i facă aşa ceva! Dar tocmai în clipa aceea, un tip înalt, cu faţa suptă, veni şi-i bătu în tocul uşii — Tu o să-i iei locul? — Cui? — Lui Yeruldelgger! — Din câte ştiu eu, comisarul nu e considerat încă mort! — Nu asta voiam să zic! — Atunci, ce? — Porcăria dracului, poveştile astea ale voastre sunt al dracu’ de complicate! oftă tipul cu alură de paiaţă cu un gest dezarticulat Ba e-aici, ba nu-i aici, ba-i dat afară, ba se întoarce, pe urmă iar dispare Şi eu ce să fac acum cu analizele balistice? — Balistica de la ce? întrebă Oyun, devenind deodată interesată — De la execuţia chinezilor, un Makarov depus la noi de Yeruldelgger şi gloanţele pe care mi-ai cerut să le examinez alaltăieri — Ei? — Ei, ce? De unde să-ncep? — De la gloanţe — Toate de 9 mm — Ce frumos! — Toate de 9 mm 22, speciale, paranoia sovietică, trase cu Makarov PM Ştii, muniţiile alea cu diametrul puţin mai mare de 9 mm, proiectate aşa pentru cazul în care nasoii de la NATO ar fi ajuns cumva să pună mâna pe stocurile Armatei Roşii! În plus, mai e şi arcul de armare cu lamă, care ajută atât percutorul, cât şi detenta şi are ca rezultat un impact foarte — Mă doare-n cot! i-o tăie Oyun Altceva? — Mersi pentru calda recunoştinţă, colega! Altceva, ce? Altceva, nimic! — Şi arma? — Arma? Makarov PM sovietic, evident! — Asta-i tot? — Da, doar că îţi mai aminteşti de toată debandada ruşilor de la începutul anilor nouăzeci? Tchör, 1992? — Când s-au cărat ruşii acasă? Şi ce-i cu asta? — Atunci bietele cătane au plecat cu coada-ntre picioare şi buzunarele goale, fără să-şi fi primit solda timp de luni întregi Practic, au vândut toată baza la negru, piesă cu piesă Şi lăzi întregi de arme Makarovul PM era arma de mână regulamentară a armatei sovietice La Tchör existau mii de astfel de arme şi practic toţi soldaţii au plecat de-aici fără pistol la centură Astăzi, Makarovul e una dintre armele de mână cele mai căutate în Statele Unite şi îţi garantez, unii s-au îmbogăţit în Ulan-Bator, făcând trafic cu aşa ceva — Şi legătura cu dosarele noastre ar fi ? — Eşti prea tânără să-ţi aminteşti de paranoia sovietică Statul lor Major a modificat imperceptibil fiecare lot de percutoare, în ideea de a putea, la nevoie, să identifice orice armă după tuburile goale de la cartuş Acum, urma de pe toate tuburile pe care mi le-ai adus e identică Diferitele arme care au percutat aceste tuburi provin, deci, din acelaşi lot Un lot de două sute de Makarov PM cumpărate pe piaţa neagră din Tchör şi revândute aici prin intermediari unor mici grupuri naţionaliste Ba cred că tocmai amicul tău, Yeruldelgger, identificase armele acestea înainte de în fine, ştii tu, tragedia cu aia mică a lui, na! — Ceea ce încerci să-mi spui, dacă înţeleg eu bine, e că în toate cazurile de faţă avem ca punct comun aceste arme, identificate ca aparţinând unor mici grupuri naţionaliste Asta zici? — Exact asta am spus şi eu! Oyun rămase pe gânduri un răstimp destul de lung, timp în care marele dezarticulat căsca nişte ochi cât cepele, ca să-şi semnaleze mirarea apoi aşteptarea apoi nerăbdarea! Oyun păru să-şi amintească deodată că era încă acolo şi-i permise să plece — E-n regulă, poţi pleca! — Ce, asta-i tot? Aşa mă tratezi? Ca pe-un câine? — Ei, culmea, se înfurie Oyun, e meseria ta, nu? Poate vrei şi-o medalie? — Nasol că te-ai lăsat să-ţi strice şi ţie caracterul în halul ăsta, Yeruldelgger, adică, pentru că eşti mai degrabă bunicică aşa, ca gagică, dar dacă-i pe-aşa, atunci sincer, nu mai e nimic de salvat, fetiţo, chiar nimic de salvat! Se întoarse în cadrul uşii ca un contorsionist care iese dintr-o cutie de săpun şi se pregătea să plece, când Oyun îl ţintui locului — Hei, ia stai! Rămâi pe loc! — Of, era numai un compliment, Oyun! se scuză el, prudent, ia-o doar ca pe-un compliment! — Mă doare-n cot de ce-ai zis N-ai decât să crezi ce vrei despre mine Ce vreau eu e să rămâi în biroul acesta cu toată documentaţia până mă duc eu puţin să vorbesc cu Mickey M-ai înţeles? — Cu Mickey? Dar ce treabă am eu cu Mickey? — Vezi-ţi de treabă şi nu te mişca de-aici! Oyun ieşi din birou cu un pas hotărât Trebuia să încerce, acum Etajele erau dotate cu supraveghere video şi biroul căpitanului se încuia atunci când el pleca la secţie Se zvonea chiar că îşi instalase şi o alarmă şi microfoane, în caz de ceva Aşa că trebuia neapărat să o facă acum Cu ceea ce ştia de la bătrânul nomad şi de la tipul de la balistică, avea şanse să reuşească dacă mergea la rupere Îşi scoase iPhone-ul, tastă ceva pe ecranul digital şi se îndreptă spre biroul lui Mickey, fără să-i dea secretarei timp să reacţioneze Deschise uşa în acelaşi timp în care bătu, surprinzându-şi superiorul în mijlocul lecturării unui dosar pe care încercă imediat să-l ascundă sub alte hârtii — Nu, dar ce crezi că — Trebuie să vorbesc cu tine, Sukhbataar E foarte important — Îţi interzic să mai intri aşa — Ascultă, tacă-ţi gura puţin, vrei? E-o chestie de viaţă şi de moarte pentru întreaga secţie! — Ce? Ce-nseamnă asta? Ce-i cu prostiile astea? Oyun se ţinea la distanţă de căpitan, obligându-l să se ridice şi să vină spre ea dacă voia să îi urle în nas În orice caz, ea asta voia să obţină — Ascultă, Sukhbataar, îl vezi pe individul ăla de la balistică? Acolo, păluga aia deşirată din biroul lui Yeruldelgger Ştii ce dosare plimbă ăsta prin secţie? Dinamită, nu alta! — Despre ce dosare vorbeşti? se nelinişti brusc Mickey, coborând vocea, convins de tonul ei alarmist Secretara consideră că era momentul potrivit să bage capul pe uşă şi să se scuze că o lăsase să intre pe Oyun, dar căpitanul se răsti la ea să se întoarcă numaidecât la hârţogăriile ei — Sukhbataar, individul a pus cap la cap mai multe dosare şi tocmai voia să-mi explice legăturile dintre furturile de armament din fostele baze sovietice, grupările naţionaliste şi poliţişti! Acolo, în birou la Yeruldelgger, drept în mijlocul departamentului, în faţa tuturor Îţi dai seama! — Idiotul naibii! zbieră Mickey, precipitându-se afară din birou, cu muşchii gâtului umflaţi de mânie şi pumnii strânşi de să-şi rupă oasele Oyun nu avu decât câteva secunde ca să îşi fluture iPhone-ul programat pe video prin faţa peretelui cu fotografii, de care avusese grijă să nu se îndepărteze prea tare Era setat pe modul „înregistrare” Când să se grăbească şi ea pe urmele lui Mickey, simţi că secretara o priveşte fix — Dacă mă spui, vin şi-ţi tai sfârcurile cu cutterul! M-ai înţeles? îi şopti la ureche, în trecere Fără să mai aştepte răspuns, o luă rapid după căpitan şi i se alătură chiar în momentul în care, dând buzna în biroul lui Yeruldelgger, acesta îi lipea un pumn de mai-mai să-i rupă capul bietului tip de la balistică, luat prin surprindere Până să sară vreo trei inspectori şi să reuşească într-un final să-l potolească pe Mickey, până să adune el toate dosarele împrăştiate, până să termine, apoi, de urlat din toţi bojocii că el era şeful şi că toate dosarele, fără nicio excepţie, trebuia să treacă numai şi numai pe la el, Oyun deja ajunsese pe terasa de la Dorgio Club, din piaţeta fără pomi din spatele clădirii Curţii Supreme şi a Ministerului Infrastructurii Îşi comandă o bere, căută un loc cu puţină umbră sub o streaşină şi viziona filmul pe care-l făcuse la repezeală în biroul şefului ei Nu-i luă prea mult să găsească fotografia pe care o căuta, dar privind-o acum de-aproape, realiză că era chiar mai rău decât îşi imaginase Se ridică chiar în momentul în care chelnerul îi aducea berea, o plăti fără să bea şi dădu fuga cât putu de repede în parcarea departamentului de poliţie, să-şi ia maşina şi să se întoarcă la Solongo 42 Şi pentru ea, şi pentru noi! Era acelaşi ATV din catalogul trimis de contactul german al lui Solongo Doar că, în context real, cu un conducător aşezat în şa, părea şi mai teribil Trebuie spus că pilotul era un tip scund Un coreean, plin de bani şi arogant, după toate aparenţele, mândru că se afla acolo, cu tot harnaşamentul de pe el, de zici că era un manechin care prezenta moda sportivă, şi-n plus un Rolex de aur la încheietură şi cu ghiul pe inelarul drept, cum poartă foştii studenţi ai marilor universităţi americane Zâmbea în obiectiv, ridicând o sticlă de votcă şi aruncând un braţ relaxat peste umărul lui Mickey Acesta din urmă, la fel de mândru de sine, părea un fan care se trage în poză cu cel mai mare idol al lui Un al treilea bărbat, tot coreean, poza alături de ei, dar el se postase, discret, uşor mai în spate — Nu-i aşa că-l recunoşti pe individul ăsta? o întrebă Oyun pe Solongo — Îmi spune ceva mutra lui — Delegaţia coreeană invitată la marele naadam Sunt în toate ziarele Cred că e reprezentantul oficial al patronatului coreean Sau ceva de genul — Păi ia stai, că putem să verificăm, zise Solongo, tastând pe iPad Motorul de căutare îi propuse o sută optzeci de mii de rezultate pentru „şef, patronat, Coreea” Reduse numărul la douăsprezece mii, adăugând „vizită Mongolia”, apoi le filtră din nou, adăugând la căutare şi termenul „naadam” Rămase, astfel, doar cu un număr de o sută opt răspunsuri Dintre linkurile propuse, îl alese pe cel din cotidianul popular Flamura şi ecranul îi afişă fotografia delegaţiei oficiale a patronatului coreean aflat în vizită la Ulan-Bator cu ocazia sărbătoririi — El e! zise Solongo, arătându-l pe bărbatul de pe pagina întâi a ziarului, unde poza drept şeful delegaţiei Uită-te la ceas şi la inel, sunt identice — Da, confirmă Oyun, dar el arată altfel În fotografia noastră pare mult mai tânăr — Adevărat Aş zice că e vorba de o diferenţă de şase sau şapte ani, cam aşa, între cele două — Ei bine, eu aş fi în stare să pariez că sunt fix cinci ani! — Ce-o fi căutând Mickey în toată afacerea asta cu accidentul, între o tricicletă roz a unei fetiţe căreia i-au dispărut părinţii şi ATV-ul unui mahăr coreean? Cele două femei se concentrară din nou asupra fotografiei, ca şi cum figurile fericite ale căpitanului şi ale omului de afaceri le-ar fi putut spune mai multe Fotografia nu era foarte bine cadrată Un instantaneu care marca începutul sau finalul unei probe sportive, undeva într-o pădure Pe partea stângă, fotograful nu reuşise să scoată cu totul din cadru un personaj din care nu se vedea decât o parte de umăr Pe partea cealaltă, un braţ întindea cuiva o sticlă de bere prin spatele coreeanului Urmărind gestul, Oyun observă în planul al doilea un alt personaj, printre capetele apropiate ale lui Mickey şi ale mahărului străin — Ia te uită cine-i acolo! făcu ea, fluierând şi arătând cu degetul spre personaj — Pare că — Da, el e Individul ăla e retardatul de Adolf! — Ce o mai fi şi cu asta? oftă Solongo Adolf, Mickey şi ceea ce putem, probabil, considera ca fiind arma crimei, în aceeaşi fotografie Şi lângă ei, în prim-plan, un oficial coreean — După capul meu, pe vremea aia, tipul trebuie să fi fost mult mai puţin oficial decât azi Era deja suficient de bogat, cu siguranţă, dar în orice caz mult mai puţin oficial! — Bănuiesc că tragi aceleaşi concluzii ca mine — Da, dacă şi tu crezi că nişte Rambo macho ca ăştia, călare pe cuburile alea monstruoase cu roţi, s-au jucat de-a piloţii şi escapada s-a terminat cu un accident prostesc, să ştii că sună tentant! — Doar că ipoteza asta nu explică situaţia părinţilor N-ai cum să omori trei persoane deodată cu un ATV! — Dacă nu cumva vine cineva şi face curat după accident, ca să scoată din necaz vreo mare sculă străină — Şi crezi că Mickey ar putea fi femeia de serviciu? — De ce nu? Nu crezi că ne-a pus deja destule beţe în roate cu ancheta asta ca să merite să-l bănuim? — Poate, dar toate astea nu sunt de ajuns ca să ne ducem să-l interogăm direct Şi cu atât mai puţin pe coreean! — Nu În schimb, lui Adolf îi putem pune câteva întrebări Şi încă mai dure, dacă mă-nţelegi! — Ce-i aia o întrebare dură? întrebă Gantulga Cele două femei se răsuciră deodată şi-l văzură pe puşti ţopăind cu cârjele lui — Dar tu de unde-ai apărut? — Anchetă de teren, răspunse Gantulga, cu un fals aer secretos Deci, cum e aia? — E o întrebare de tipul celei pe care a încercat să ţi-o pună ţie individul ăla acum câteva seri: se formulează cu ajutorul câtorva focuri de armă ţepene — Dacă chiar vrei să ştii, răspunse băiatul apropiindu-se, eu cred că tipul din seara aia n-avea nicio intenţie să-mi pună întrebări! Dar cu fotografia asta ce-i? Fără să mai aştepte răspunsul, cu una dintre cârje proptită la sub-braţ, Gantulga îi înhăţă lui Oyun iPhone-ul şi se apucă să examineze instantaneul — Hei, pe tipul de-aici îl cunosc, parcă e şeful vostru, nu? Iar ăsta e Tatuatul, e tipul cu incendiul Oyun îi smulse iPhone-ul din mână Ţâncul sări în sus într-un picior, căutând să-şi recapete echilibrul iar Solongo, care rămăsese aşezată, îl prinse de fund ca să-l ţină în loc — Hei! Ia stăpâneşte-ţi libidoul, soră mai mare! glumi puştanul — Libidoul? Dar de unde ştii tu cuvinte din astea? — Terminaţi cu copilăriile! le-o tăie Oyun, concentrată Unde ziceai că e Tatuatul ăla al tău? — Uite-l! arătă el, fără să se poată apleca suficient din cauza cârjelor La stânga, braţul ăla, uite, i se vede tatuajul pe umăr — Nu te prosti, nu se vede mai nimic acolo! — Îţi zic eu că-i tatuajul lui Un soyombo tradiţional, dar cu drăcia aia de cruce a lor pe mijloc Uită-te şi tu, se văd foarte bine două dintre braţele îndoite de la cruce! Puştiul avea dreptate Amândouă puteau să-şi reconstituie în minte tatuajul reprezentând simbolul naţional cu crucea gammată în loc de Yin şi Yang — Ce-ţi spune ţie că ăsta e tipul cu incendiile? întrebă Solongo Poate că e însemnul unei bande şi atunci cei care-l poartă pot fi mai mulţi — Tot aia e, murmură Oyun, deodată pierdută în gândurile ei Că o fi el sau vreun alt tip din banda lui, individul cu tatuajul e legat tot de dosarul chinezilor, nu de cel al fetiţei Asta confirmă, poate, că între cele două există o legătură Numai că lucrurile nu fac decât să se încurce şi mai mult! — În orice caz, asta ne confirmă alegerea: Tatuatul e în libertate, coreeanul e de neatins, nu e nici cel mai potrivit moment să-i căutăm noduri în papură lui Mickey, aşa că singurul cocotier pe care-l putem scutura, sperând să ne şi pice ceva din el, e balega aia împuţită de Adolf — Contează pe mine, zise Oyun, ridicându-se Dar, până atunci, faci tu nişte săpături despre coreean, ca să vedem ce putem să aflăm? Încearcă eventual să te lămureşti şi cine e celălalt tip care pozează cu ei — Deja m-am şi apucat! răspunse Solongo, ridicându-se şi ea ca să o conducă spre ieşire — Apropo, zise Oyun, întorcându-se în ultima clipă, Saraa cum mai e? Vocea fetei se auzi de dincolo de paravan: — Saraa se-ntreabă de ce-a dispărut iar idiotu’ de tac’su, părăsindu-şi, ca de-obicei, toate femeile şi lăsându-le să se bălăcească într-un căcat până-n gât! Oyun şi Solongo schimbară o privire de o îngrijorare resemnată În vocea lui Saraa se simţea din nou agresivitatea aceea provocatoare care o sfâşia din interior Şi pe ele, la fel — Alo, ia vezi, că eu sunt gagiu şi tot în căcat sunt şi eu! râse Gantulga ca să destindă puţin atmosfera — Atunci să te duci dracului şi să rămâi şchiop, căcăciosule! îi replică vocea adolescentei fără vreo nuanţă de glumă Solongo ridică din umeri, ca să îi dea de înţeles lui Oyun că nu era nimic de făcut în acest sens şi o urmă până la maşină — Bine ar fi pentru ea dacă s-ar întoarce! zise ea — Da, răspunse Oyun Şi pentru ea, şi pentru noi! 43 cu voce scăzută, ca să nu o trezească pe Saraa — Ce-i cu culoarea asta? Solongo se întoarse şi o văzu pe Saraa în picioare, în spatele ei, învelită fără niciun fel de pudoare, aşa goală cum era, doar într-un voal transparent de mătase verde Ceva se schimbase înăuntrul ei Se simţea în tonul sec al glasului ei şi în strălucirea sumbră a ochilor — Un prieten mi-a recomandat verdele, ca să te vindeci mai bine, îi răspunse Solongo şi în vocea ei se simţi resemnarea în faţa înfruntării inevitabile care ştia că urmează — Şi tu crezi în toate invenţiile astea de şarlatani? — Eu cred în înţelepciunea şi în experienţa celor vechi, ripostă Solongo, încercând să îşi menţină calmul şi răbdarea — De ce, aşa crezi tu că ăia din vechime erau neapărat şi înţelepţi? Dar vita aia bătrână, poate tot de-aia ne-a părăsit? Din prea multă înţelepciune? — Să nu vorbeşti aşa despre tatăl tău Nu a plecat, a dispărut Cine ştie ce i s-a putut întâmpla! — Asta zici tu, numai că el a spălat frumos puţina şi abia aşteaptă să reapară la momentul potrivit, arzând-o de-a eroul zdrobit de destin — Şi nu asta e? — Ăsta? Glumeşti, sper! E-un laş care se-ascunde în spatele unei insigne în loc să ia viaţa în piept şi să trăiască aşa cum fac oamenii adevăraţi A preferat să o lase pe Kushi să moară decât să renunţe la anchetele lui, pe mama a lăsat-o singură, să-şi piardă minţile, mai bine decât să stea lângă ea, iar pe mine m-a lăsat să mă afund şi să mă distrug fără ca vreodată să-mi întindă măcar un deget — E-adevărat că nu ai nevoie de nimeni ca să te distrugi, Saraa În rest, ştii foarte bine că te minţi singură Erdenbat e cel care o găzduieşte pe mama ta şi îi interzice lui Yeruldelgger să se apropie de ea Iar despre Kushi, nici până azi nu s-a lămurit nimeni exact cum şi de ce a murit! — Aşa, ia-i apărarea! Mai vorbim noi după ce te lasă şi pe tine baltă aşa cum ne-a lăsat pe noi! — Ai dreptate! aprobă sec Solongo, ca să pună punct conversaţiei Mai vorbim atunci, dacă se va întâmpla vreodată cum spui Dar până în momentul ăla, să nu te mai aud vorbind aşa despre el în casa mea! — Nu te-agita, am să mă car eu de aici una-două — Nu asta am vrut să zic! — Eu da, exact asta voiam să zic! i-o trânti Saraa, întorcându-se să se culce Solongo o urmări dispărând în spatele paravanului şi rămase câteva clipe nemişcată, cu privirea tristă şi pierdută Apoi se întoarse din nou în faţa laptopului şi se adânci în cercetările ei * Park Kim Lee era un patronim mai degrabă uzual, cu patruzeci şi şase de milioane de intrări în motorul de căutare, dar din câteva cuvinte legate de sfera afacerilor, de ideea de avere şi de business, Solongo elimină actorii, jucătorii de fotbal şi alte dubluri, izolând doar câteva mii de rezultate înainte să dea click pe opţiunea „căutare imagini” Nu doar că nimeri, chiar de la prima pagină, peste o poză a celui pe care îl căuta, dar două rânduri de imagini mai jos găsi şi fotografia care îl arăta cu Mickey pe ATV Dând click pe legendă, ajunse pe site-ul WKR, pe care în cele din urmă îl identifică drept pagina oficială a organizaţiei Wild Korean Riders, al cărei fondator şi animator principal părea să fie acest Park Kim Lee Se pare că părăsise în urmă cu şapte ani departamentul de comunicare al celui mai mare constructor de automobile coreean, tocmai în momentul când era cel mai bine cotat, făcând milioane de dolari din acţiunile se care le deţinea Astfel, profitase ca să-şi creeze propria agenţie de PR În ţara industriei, îi surâsese să genereze capital din servicii şi astăzi se afla în fruntea grupului de media şi servicii care se clasa pe locul întâi în Coreea şi pe locul patru în întreaga Asie Averea lui era estimată la şapte miliarde de dolari, la doar trei miliarde de dolari în urma acţionarului principal de la Samsung Park Kim Lee îşi dăduse cinci ani să îl ajungă din urmă şi să intre în topul celor mai bogaţi o sută de miliardari din lume Fără să se îndoiască niciun moment că, la cei doar patruzeci şi patru de ani ai săi, putea în următorii douăzeci să avanseze chiar câteva zeci de locuri în acest clasament flatant Experimentat cunoscător al industriei auto, bărbatul afişa şi o înclinaţie evidentă pentru sporturile cu motor Uitându-te la întâmplare pe site-uri şi pe bloguri, îl puteai vedea conducând tot soiul de bolizi fioroşi, şi pe uscat, şi pe apă, şi pe zăpadă sau gheaţă Avea la activ fel de fel de recorduri idioate de tipul recordului pentru start cu pornire de pe loc, recorduri de viteză, de forţă G la demaraj şi alte astfel de trofee virile Altfel, figura lui părea mai degrabă simpatică, arăta ca un golden boy asiatic căruia totul îi reuşeşte şi Solongo se întrebă în spatele cărui surâs îşi ascunde, oare, acei dinţi de rechin absolut necesari acumulării unei astfel de averi Căută şi pe alte surse, ca să se documenteze cât mai amănunţit despre istoria personală şi ascensiunea profesională a individului şi realiză că totul, dar totul, peste tot, era perfect încadrat şi calibrat În spatele fiecărui cuvânt sau imagini se ghicea cu mare uşurinţă amprenta personală a celui care comunica Reveni în cele din urmă pe site-ul celor de la Wild Korean Riders şi dădu de capătul a ceea ce, la imboldul intuiţiei, intrase să caute de la bun început Park Kim Lee era, mai presus de orice, un obsedat de ATV-uri şi îşi acorda, an de an, două săptămâni „dincolo de timp şi de oameni”, cum îi plăcea să spună, adică două săptămâni de raiduri sălbatice prin ţinuturi inaccesibile, unde îi plăcea să „încalce interdicţii şi să înfrunte pericole” Şi aici, textul era trecut prin grila semantică a vocabularului de PR Calificativele nu i se aplicau decât lui şi nimic nu permitea vreo identificare a locurilor sau a momentelor în timp Mai mult, fotografiile fuseseră şi ajustate în Photoshop, lucru care, însă, îi oferi lui Solongo o posibilă pistă Cea făcută în compania lui Mickey figura pe site-urile oficiale într-o formă reconstituită şi re-cadrată, destul de diferită de imaginea pe care i-o arătase Oyun Umărul Tatuatului de pe partea stângă şi braţul cu sticla de bere fuseseră scoase, iar figura lui Adolf dintre Mickey şi Park Kim Lee era acum înlocuită de un copy-paste cu bucăţi de frunziş Totuşi, Solongo era sigură că această fotografie apărea pe wall-ul motorului de căutare Ceea ce însemna că exista undeva în forma ei needitată După câteva minute reuşi să găsească un link care nu trimitea la site-ul Wild Korean Riders, ci îl menţiona Dădu click pe el şi deschise un site mic, de câteva pagini, dedicat unui tânăr aparent decedat din cauza unei meningite fulgerătoare pe care o contractase într-o călătorie de afaceri în China de Sud Era vorba despre celălalt coreean din fotografie, cel care stătea uşor retras faţă de prim-plan, ocupat de Park Kim Lee şi de Mickey Site-ul, sobru şi fără pretenţii, fusese conceput de mama tânărului dispărut după modelul unui mic templu budist în care lumânările false, în format Flash, luminau un Buddha din aur zâmbitor şi prosper Câteva imagini tridimensionale decorau pagina cu ofrande şi flori, iar o altă animaţie făcea fumul albăstrui al unui beţigaş parfumat să danseze O singură fotografie apărea pe ecran, ca şi cum Buddha ar fi ţinut-o în mâini şi sprijinind-o pe genunchi Dar nu era cea pe care o căuta Solongo, ci un portret al tânărului dispărut Şi totuşi, din moment ce linkurile o trimiseseră la acest site, trebuia ca fotografia să fie acolo, undeva Deşi Solongo căută o modalitate de a accesa alte pagini ale site-ului, părea că acest mic templu de rugăciune e unica pagină disponibilă Plimbând la întâmplare mouse-ul pe ecran, Solongo observă, însă, că săgeţica reprezentând cursorul se transforma în mânuţă când trecea pe deasupra portretului Dădu click din reflex şi intră într-o galerie de imagini Instantaneele prezentau o familie fericită şi pe tânărul surâzător, mai întâi bebeluş, apoi student, îndrăgostit, sportiv De fiecare dată apărea dedesubt o scurtă legendă, care se limita de multe ori la un nume, un prenume, un loc, şi întotdeauna, o dată Când ajunse, în sfârşit, la imaginea pe care o căuta, Solongo apucă să citească: „Wild Korean Riders, Khentii, Mongolia, 2007” Reluă imediat succesiunea de imagini, ca să se asigure că notase totul corect, apoi rămase nemişcată, cu privirea pierdută în cea a tânărului zâmbitor şi mort din braţele lui Buddha Un tânăr care murise de boală, dar îl cunoscuse pe Kim Park Lee şi participase împreună cu el la un raid nebun prin Khentii Un tânăr a cărui mamă sfâşiată de durere nu retuşase fotografiile, permiţându-i lui Solongo să îl situeze pe Park Kim Lee cu ATV-ul lui în Kentii, chiar la presupusa dată a accidentului în care fetiţa fusese ucisă După câteva minute nesfârşite, se sustrase încet din noianul gândurilor şi o sună pe Oyun, vorbind cu voce scăzută, ca să nu o trezească pe Saraa 44 Nici sălbaticii nu mai erau ce-au fost odată Telefonul sună din nou De această dată, cei doi copii se treziseră de-a binelea şi bebeluşul plângea — Pentru numele lui Dumnezeu, ce-ar fi să răspunzi odată, Batnaran? O să trezeşti tot cartierul! gemu femeia încă netrezită bine din somn şi asaltată de copiii bosumflaţi Se ridică fără pic de graţie, se sprijini cu spatele de perete şi îl trase pe bebeluşul care urla la sânul ei greu şi brun, înfundându-i gura cu sfârcul mare şi mov ca să-l reducă la tăcere Sugarul îşi gâtui plânsul într-un scâncet de plăcere, apoi începu să sugă hulpav de la pieptul tinerei care se freca la ochi, încercând să nu adoarmă la loc — De parcă eu aş fi de vină! protestă bărbatul, nevoit să treacă în patru labe peste toate trupurile întinse şi adormite pe saltelele puse una lângă alta pe jos Nici măcar nu ştiu cine mă sună! Cine ştie, poate-i pentru tine, mai ştii? — Nu mai sta de poveşti şi răspunde, te rog! — Bine, bine, mă duc! se enervă omul Căută prin toate buzunarele hainelor împrăştiate după mobil — Alo? Cine e? Oyun? Care Oyun? A, acea Oyun! Păi atunci zi, ce vrei? Tu te-ai uitat la ceas? Mi se rupe de scuzele tale, că mi-ai trezit toată creşa! Şi pe nevastă-mea, pe deasupra! — Da’ cine mai e şi Oyun asta? — Cum? Urgent? Adică nu mă suni de doi ani şi acu’ e urgent? Ce-i cu toate porcăriile astea la două noaptea? — Batnaran, n-auzi? Cine-i, măi, Oyun asta? — Curse clandestine prin Khentii? Da ce te fute pe tine grija dacă se fac curse clandestine de ATV în Khentii, acu’ ai ajuns pădurar sau ce? Da, ştiu că eşti copoi, da chiar şi-aşa tot mă faci cu nervii cu întrebările tale la două noaptea — Deci zi, Batnaran, ce păsărică te sună pe tine, bă, la două noaptea? — Ah! Nu mă scoate din minţi! Nu, nu tu, ea, nevastă-mea, pe care ai trezit-o din somn Bun, deci ce vrei să ştii mai exact? Da, se organizează curse nebuneşti în Khentii Sigur că ştiu că e parc naţional protejat, drept cine mă iei? Eu acolo lucrez, în Khentii! Ei bine, pentru că sunt organizate de nişte foarte mari mahări de la noi pentru tot soiul de mari mahări străini, ce-o fi greu de-nţeles? — Hei, ia zi-i păsăricii să-nchidă, ai auzit? Ai putea să le zici curvelor tale să nu te sune în faţa copiilor! — Asta nu-i târfă, e copoi! Vrei s-o invit la noi la un ceai? îşi ieşi Batnaran din sărite Auzi, ia spune-i neveste-mii că eşti poliţistă, nu curvă Îi puse telefonul la ureche femeii, care întoarse capul cu o mişcare atât de bruscă încât bebeluşul scăpă sfârcul din gură Aşa că ea îşi apucă sânul cu toată mâna şi i-l vârî înapoi cu un gest teatral — Sunt poliţistă, doamnă, nu sunt una dintre prostituatele lui Batnaran explică Oyun pe un ton pe care l-ar fi dorit cât mai dezolat şi mai compătimitor cu putinţă — Alo, da, bun, sunt eu, zise Batnaran, luând înapoi telefonul Oricum nu vrea să te-asculte Bine, uite, dar dup-aia mă laşi, ne-am înţeles? Se organizează cel puţin un raid din ăsta pe an în Khentii Vin din Rusia, după ce trag un prim bairam la Baikal şi coboară spre Ulan-Bator Au ghizi de la noi şi sunt protejaţi de foarte sus, sus rău de tot, dacă mă-nţelegi A, nu? Ei bine, de atât de sus că nici nu vreau, măcar, să ştiu despre cine e vorba! Na Şi-aleargă că demenţii cu toate sculele lor şmechere apoi, când pleacă, lasă tot acolo Aşa îşi scot ciubucul şi ghizii şi toţi ăilalţi Normal că ATV-uri! De ATV-uri sau de motoare, cu ce altceva crezi că te poţi da prin Khentii? Ha? Ce? Cum, când? Da’ tu ce crezi, că de ce ne-au trimis pe toţi în concediu în săptămâna care urmează? Bine-nţeles că-i acum Totdeauna e-n perioada asta Stai, stai Nu vrei să-i astupi şi tu dracului gura cu ceva să nu mai urle? făcu el către soţia sa Femeia se ridicase în picioare, înjurând-o pe Oyun Acum făcea treişpe-paişpe prin încăperea strâmtă, legănându-l pe copilaşul care plângea şi nu mai voia să sugă — Bun, ascultă, m-am săturat, o să închid pentru că e ca dracu’ aici, înţelegi? N-am legătură cu iurta mea liniştită din parc, dacă te prinzi ce zic Aşa că da, trebuie să fie deja undeva pe drum încoace, pentru că în general îşi aranjează ploile de aşa natură încât să termine cursa cu o mare fiesta de naadam, la Ulan-Bator sau la cine ştie ce mare grangur doldora de bani Te-am lămurit? — Da, răspunse Oyun, mersi Şi scuze că te-am trezit aşa din somn — Mda, ce să zic, după doi ani a fost o surpriză Da apropo, ia zi, mai vii acolo cu cortul pe lângă ? Oyun închisese Rămase câteva secunde să-şi închipuie scena de la celălalt capăt al firului, să şi-l imagineze pe bărbatul pe care-l văzuse gol şi cu care făcuse sex cu atâta pasiune sălbatică în şi pe lângă iurta lui pierdută în inima Khentii-ului Poate că era încă puternic şi aspru ca un trunchi de copac, cu muşchii lui care i se reliefau sub piele, dar ce dezamăgire cruntă să-l audă aşa Nici sălbaticii nu mai erau ce-au fost odată 45 Totul e complicat, mereu! Sala plină a Cuibului de Vulturi zumzăia de o agitaţie mai sălbatică şi mai electrizată decât de obicei În afară de câteva cupluri de turişti rătăciţi şi încă surprinşi că avuseseră curajul să ia cina sub portretul lui Hitler, majoritatea clienţilor străini afişau o mândrie sfidătoare pentru că erau serviţi, de faţă cu toată lumea, de către nişte bărbaţi care purtau uniforma neagră a Waffen SS-ului Încă din stradă, Gantulga reperă gaşca obişnuiţilor localului Păreau mai numeroşi şi aveau o atitudine mai festivă decât de obicei Ceea ce nu-l făcu nicidecum să renunţe la planul lui Primii trecători chinezi care aveau vârsta potrivită ca să poată fugi suficient de repede aveau să-i facă treaba Dar cum nu trecuse pe lângă niciun chinez prin cartier de mai bine de o jumătate de oră, Gantulga se abătu puţin de la planul iniţial, incluzându-i în loc de chinezi pe doi studenţi japonezi care îşi căutau drumul cu ajutorul unui ghid turistic şi avuseseră nefericita idee de a-i cere ajutorul Fără să le dea timp să reacţioneze, Gantulga ridică una dintre cârje şi-l izbi pe cel mai înalt dintre studenţi, urlând cât îl ţinea gura înjurături la adresa chinezilor şi a întregii lor rase Cei doi nu înţeleseră nimic din ce li se întâmpla şi nu îndrăzniră să se apere împotriva unui ţânc cu un picior şi un braţ puse-n ghips Gantulga profită de situaţie şi începu să zbiere din ce în ce mai tare tot soiul de insulte rasiste, creând agitaţie în tot cartierul, luându-i pe „bunii mongoli” drept martori şi chemându-i în ajutor Într-adevăr, curând, clienţii de la Cuibul de Vulturi, anunţaţi de unul dintre chelneri, se înghesuiră să îl salveze — Run away, run away now! le suflă atunci Gantulga celor doi japonezi consternaţi, în engleza lui stricată They gonna kill you! They gonna kill you! Run now, don’t stop! Now! Cei doi japonezi avură o scurtă ezitare, până să descifreze engleza de urgenţă a lui Gantulga Dar kill you asociat cu imaginea mulţimii furioase care se precipita către ei avu efectul de a declanşa butonul de panică O tuliră fără niciun cuvânt şi Gantulga profită pe loc Începu să se tăvălească pe jos, ţipând şi fluturându-şi cârjele prin aer Jumătate din gloată se opri să îl ajute, iar ceilalţi se luară după pretinşii agresori Când se întoarseră la Cuibul de Vulturi, agitaţi dar cu mâna goală, îl găsiră pe Gantulga în centrul atenţiei, beneficiind de mici îngrijiri Era instalat la o masă de la care fusese alungat un cuplu de turişti italieni care purtau tricouri cu Lazio Cu piciorul în ghips întins la orizontală pe scaunul din faţa lui, sorbea dintr-o bere şi primea complimentele obişnuiţilor barului — Gunoaiele alea de chinezi au refuzat să-mi dea şi mie un dolar să-mi iau ceva de mâncare! Tâmpiţii au crezut că cerşesc! Or, eu nu am nimic de cerut de la chinezi, eu nu le cer, le iau Eu sunt mongol şi tot ce-i aici e al meu, nimic nu-i al lor şi tot ce-i al lor au furat de la noi! — Că bine le zici, frăţioare! Ai dreptate, bine le-ai făcut! Mama lor de curve şi de hoţi! — Bine că eu dorm în canal şi ei trăiesc pe picior mare, se lăfăie prin vile şi nici măcar nu-s la ei acasă! Păi ce, e drept? — Nu, ăştia n-au ce căuta aici Au venit să ne aducă la sapă de lemn! — Eu, înainte să trăiesc prin canale, am trăit pe pământurile strămoşilor noştri, prin părţile Oyu Tolgoi-ului, da ştiţi ce-au ajuns acu stepele noastre? O mare mină chinezească sub cerul liber! Ne fură până şi măruntaiele pământului nostru! Ruşine! Într-o zi, ar trebui să-i alungăm pe toţi de-aici, să se ducă să stea acolo la ei, în jegu’ lor! Sau să le tăiem boaşele, ca ălora din ziar, aşa ar trebui! — Bine zis, frăţioare! Tu eşti mongol adevărat! Un adevărat fiu al lui Genghis Khan Aici eşti la tine acasă, să ştii! — Da, aici e locu’ lui! — N-ai să mai stai prin canale! — Să vină cu noi! — Da, să rămână aici! — De-acum faci parte din clan! — Da, aşa, o să fii mascota noastră! — Cum te cheamă? — Gantulga — Inimă de Oţel? Ţi se potriveşte! — Pentru Inimă de Oţel! urlă cineva ridicând o sticlă de o bere — Pentru Inimă de Oţel! urlă toată gloata, ciocnind în onoarea lui Gantulga — Ştii ceva, Inimă de Oţel? Mâine o să vii cu noi Hei, băieţi, mâine ne luăm mascota cu noi la ranch! O să vezi, frăţioare, două-trei zile între bărbaţi, cu bere, cu votcă şi cu o pistă de curse pentru ATV-uri infernală, mamă, ce-o să-ţi mai placă! — E departe de-aici? Pot să merg, cu piciorul ăsta al meu? — La nici două ore, pe Selba, la nord Mergem cu ATV-ul, o să vezi — ATV-uri coreene? — Nu, nu, alea coreene sunt pentru celălalt ranch Noi, aici, avem ATV-uri din alea mari, americane, frăţioare, ce ştii tu? O să călătoreşti cu mine ca-ntr-un fotoliu, mânca-ţi-aş! — Şi mergem cu toţii? întrebă Gantulga, forţându-şi un pic expresia de bucurie — Nu toţi deodată, dar ne adunăm pe grupuri mici, noaptea şi pe urmă Adolf o să vină un pic mai târziu — Da’ el de ce nu-i aici? Unde e? — Ei, frăţioare, aici nu-ţi băga nasul, că nu-i oala ta! Adolf e plecat ca-n fiecare an să facă un pic de business da n-ai tu treabă nici unde, nici cum Da’ nu-ţi face griji: când vine, vine full de bănet şi-atunci să vezi party! Noaptea târziu, Gantulga părăsi Cuibul de Vulturi, unde ambianţa o virase spre beţie, pretextând că avea medicamente de luat pentru picior Ceru permisiunea să folosească un telefon şi cineva îi întinse mobilul, apoi ieşi din restaurant să sune, în linişte, tunând şi fulgerând împotriva gălăgiei care îl deranja Oyun răspunse şi băiatul o întrebă dacă putea să vină să-l ia cu maşina Poliţista dădu să protesteze că ora e indecentă, dar el i-o tăie pe un ton foarte ferm, explicându-i că îşi petrecuse seara la Cuibul de Vulturi şi că avea informaţii care meritau osteneala de a-şi mişca fundul — Hei, ia vezi cum vorbeşti!? răspunse ea, prost-dispusă — Da’ ce-i cu tine, te deranjez? Eşti cu cineva? — Ce te interesează pe tine, mucosule? Ia vezi-ţi de treabă! — Scuză-mă, na, exageră puştiul cu joaca, eu totdeauna am avut tendinţa să devin gelos cu puicuţele mele! Reuşi să o facă să râdă şi îşi dădură întâlnire în parcarea restaurantului Havana, la intersecţia dintre Seoul Street şi Peace Avenue — Hei, Gantulga, dar tu de unde mă suni? — De pe mobilul unuia dintre băieţi — Atunci nu uita să ştergi numărul! — OK, şefa! Gantulga închise, apoi tastă de zor pe ecran ca să revină la funcţia de apel şi să şteargă numărul lui Oyun din lista de apeluri formate — Păi ce faci, frăţioare? Băiatul tresări şi inima lui rată o bătaie Tipul care îi împrumutase mobilul se aplecase peste umărul lui — Ce treabă ai să-mi scotoceşti prin telefon? — Stai, că nu scotocesc, ştergeam numărul la care am sunat — Îl ştergi? întrebă tipul pe un ton suspicios Pot să ştiu şi eu de ce? — Scuză-mă, tipule, riscă din nou Gantulga, luat din scurt, dar eu cam am tendinţa să devin gelos cu puicuţele mele! Tipul nu era la fel de isteţ ca Oyun Rămase nemişcat, fără să înţeleagă şi îl forţă pe Gantulga să se explice — Of, frate mai mare, tu chiar credeai că mi-am sunat infirmiera în toiul nopţii să-mi bibilească ţurloiu? insistă Gantulga cu un aer complice, apucându-se cu toată mâna de sex prin pantaloni Dacă vrei să ştii, nu de picior vreau eu să se ocupe Dar noroc că se potriveşte, că nici ea nu-i tocmai infirmieră, dacă mă-nţelegi! Celuilalt îi mai trebuiră câteva secunde să percuteze, apoi pufni în râs Îşi luă înapoi telefonul, scuturând din cap şi se întoarse în restaurant să povestească şmecheria, cum că puştiul cu ciolanul rupt se dusese să dea cu osul Anecdota nu o amuză şi pe Oyun Era supărată că Gantulga îşi asumase atâtea riscuri, dar puştiul se ofuscă dintr-odată — Ia ascultă, partenere, totuşi e-o informaţie ca lumea, asta despre cursele de ATV-uri? Nu tu căutai de nebună ATV-uri coreene peste tot? Păi cine ţi-a găsit ţie vreo duzină, şi încă dubioase, la un ranch la două ore distanţă de-aici? Parcă eu, nu? — Da, numai că tu nu eşti poliţist, Gantulga, iar tipii ăia nu-s tocmai nişte îngeraşi! Din moment ce Yeruldelgger a dispărut în spaţiu, toată treaba asta devine prea periculoasă pentru tine, înţelegi? Deci, te las la Solongo şi de acolo nu te mai mişti, da? — Şi tu ce ai de gând să faci? — Gantulga, de-abia ţi-am zis să o laşi baltă cu asta! — Da, dar griji pentru tine sper că îmi dai voie să-mi fac, nu? — Da, poţi să-ţi faci, dar nu-i cazul, pentru că nici eu însămi nu ştiu exact ce-o să fac — Atunci de ce nu rămâi şi tu cu noi la Solongo? — Pentru că pentru că am ceva de făcut! — Hmmm sună cam complicat — Da, Gantulga, e complicat Totul e complicat, mereu! 46 într-un somn lung, plăcut şi liniştit În noaptea aceea, Solongo se trezi în sudori reci, sub imperiul unui vis ciudat Se făcea că pluteşte pe deasupra ţării şi totuşi ea nu era ea Doar locuia, cumva, în spiritul celui care plana ca o acvilă prin înalt şi ea ştia cine e el, fără să reuşească, însă, nici să-l vadă, nici să-i spună pe nume Zbura în interiorul lui pe deasupra unor văi şi păduri şi ştia foarte clar că sub ochii ei e Khentii Ea şi el alunecau aşa, pe deasupra preeriilor imense în care se oglindeau reflexiile albăstrui şi se destrămau păduri întunecate Undele ierburilor înalte îi făceau să se legene şi, brusc, se treziră atingând uşor solul, ca de la înălţimea unor pitici, apoi pământul se deschise în faţa lor într-o vale înverzită în care se cufundară Un şarpe de argint sclipi printre ierburile lucitoare şi se transformă într-un râu săltăreţ şi voios Bărbatul stătea acolo, chiar sub ei, îngenuncheat lângă apă, nemişcat şi fericit Îşi ridicase pe braţul gol mâneca de la deel şi se gândea la cele pe care le iubea, urmărind din ochi un cuplu de crapi care îşi pierdeau solzii într-un ochi de apă rece şi fără valuri Bărbatul căruia încă nu-i vedea faţa număra, râzând de bucurie, solzii care pluteau La al optzeci şi unulea, îşi scufundă în apa de cristal braţul întins ca un cioc de bâtlan Râul se agită şi i se încolăci pe braţ, iar omul, cu inima bătându-i tare de frică şi de furie, şi-l scoase cu o mişcare violentă afară din nodul de vipere furioase Sângera, de la cot până la pumnul în care strângea o păpuşă speriată Totul şiroia de sânge, păpuşa, braţul lui şi râul, care îşi ieşise din matcă şi acum inunda costişele în care îşi sprijinise genunchii Atunci, bărbatul ridică spre cer un chip fără privire, înălţând în aer păpuşa şi urlând O acvilă se abătu asupra jucăriei şi îi smulse ochii, apoi îşi înfipse ciocul ascuţit în gâtul copilului, al cărui lung ţipăt mut îl ţintui locului pe bărbatul care plângea Şi lacrimile lui se făcură un stol de corbi care se aruncară şi ei, la rândul lor, cu ciocurile lor negre, asupra gâtului copilei, împiedicând-o să mai plângă şi devorând-o din interior Solongo locuia acum în sufletul acestui om terorizat să vadă fantoşa pierind, să se uite la copilul desfăcându-se în fâşii, transformându-se în pulbere în propriul ei gât şi totul, totul se făcu deodată negru Un vânt prăfos coborî într-o briză oblică din partea stângă a cerului şi bărbatul, care era ea, îşi ridică spre cer ochii orbiţi de furtuna de colb când, din cealaltă parte a cerului se abătu, asupra lui o ploaie de sânge arzând şi vâscos, care transformă întregul peisaj în dealuri de cenuşă Un lac se revărsă, cuprinzând stepa în apele sale şi pământul începu să se cutremure Bărbatul care plângea cu inima plină de o suferinţă nesfârşită alergă spre vârful colinei, purtând în braţe o femeie sfâşiată În spatele lui, stepa se cufunda în genuni de cărbune iradiate de pepite reci Cu cât avansa, adâncindu-se într-un noroi negru până la genunchi la fiecare pas, cu atât dealul din faţa lui devenea un munte negru de neînvins, al cărui vârf părea că nu-l va putea niciodată atinge, ca să se refugieze de prăbuşirea care venea pe urmele lui Apoi, pământul se crăpă în două în faţa lui, iar din falie ţâşni o turmă de marali imenşi, ale căror coarne ascuţite, făcute din pumnale, se izbeau unele de altele într-un zgomot metalic Sfărâmară cu copitele stânca şi aceasta împroşcă totul în jur ca un foc de mitralieră, străpungându-l pe bărbatul care se scufunda în pământ cu fiecare pas şi urla de descurajare Pe urmă apărură nişte lupi cu priviri înnebunite, care fugeau pe dinaintea cerbilor duşmănoşi, deschizându-le drumul Într-o secundă, fetiţa surâzătoare fu prinsă între labele lor Mai întâi râse şi se bucură de raidul lor ucigaş, care bubuia dar care, puţin câte puţin, îi provocă o teroare difuză Atunci apăru un alt bărbat acoperit cu optzeci şi unu de solzi, care ridică în mâna sa cu patru degete un glob regal Lovi copila, se cutremură şi dădu drumul globului, care se rostogoli sub picioarele haitei şi deveni un balon roşu şi albastru Fetiţa fugi după el, râzând iarăşi în ciuda plânsetelor de furie şi de disperare ale bărbatului a cărui femeie sfâşiată se descompunea în fâşii în suflul de aer pe care îl provoca galopul Acum, lupii nu mai alergau în faţa cerbilor, le luaseră locul patru cai fără coadă care treceau din nou şi din nou uitându-se la Solongo cu ochii lor nebuni Când fetiţa prinse balonul şi îl strânse în braţe, ghemuindu-se de spaima copitelor care o călcau, trupul i se ofili pe loc şi deveni un stârv locuit de viermi O colcăială de târâtoare îi ieşi din gură când vomită pământ, încercând să prindă tricicleta roz care-i scăpă şi o luă la vale pe pantă, strivind pieptul bărbatului prins în noroi Acesta nu putu să evite ciocnirea şi îşi apără faţa cu trupul femeii moarte, care i se sparse în dinţi şi îl sufocă într-o pulbere acidă În clipa în care şocul îl învinse, bărbatul deveni Yeruldelgger, iar în braţe îi apăru iubita lui Kushi, care râdea, crezând că totul era doar un joc Îşi admira colierul făcut din douăzeci şi şapte de dinţi de dinozaur de la gât şi râsul ei răsună în cerul redevenit de un albastru pur, ca un bloc de cristal de culoarea mentei Când fetiţa îi scăpă, Yeruldelgger căzu pe spate şi văzu lumea rostogolindu-se în jurul lui Chiar înainte să piară, zări un urs care mânca însăşi burta femeii Deschise ochii din nou, tulburat de această senzaţie asemănătoare cu cea de la începutul visului, numai că în oglindă Acum plutea pe sub cerul care se legăna, iar un păstor înveşmântat într-o piele de urs îi întindea mâna să îl ridice Însă degetele păstorului aveau gheare, care se înfipseră în carnea braţelor lui Yeruldelgger, forţându-l să privească cum haita de lupi îi rupeau în bucăţi fetiţa Kushi urla şi îl chema în ajutor, incapabilă să înţeleagă ce se întâmpla Yeruldelgger îşi smulse braţul din ghearele păstorului şi alungă lupii, zbierând cu furie şi cu teroare, dar Kushi nu mai era acolo Nu mai rămăsese decât păpuşa, într-o baltă de sânge în care se reflecta luna Şi, alături de ea, o singură stea Strigătul disperat al lui Yeruldelgger o trezi, în sfârşit, pe Solongo din coşmar Se îndreptă în pat, ca o jucărie acţionată cu o cheiţă al cărei arc fusese prea întins Un timp rămase aşa, cu trupul transpirat de groază, trăgându-şi sufletul cu faţa îngropată în palme Dar chiar înainte să-şi îndepărteze mâinile, avu impresia bizară că, deşi era singură în iurtă, o pătrundea o privire a cărei puritate era nemărginită Solongo mai avusese încă de două ori ocazia să simtă aceeaşi emoţie, pe când era copil Într-o noapte cu febră, cea de după ce fusese arsă Şi apoi într-o seară, la crepuscul, când mama ei murise la mii de kilometri depărtare de ea Deschise ochii şi văzu un călugăr, aşezat la picioarele patului, privind-o cu o bunăvoinţă luminoasă — Acesta n-a fost visul tău, soră mai mică, îi explică el cu o voce abia auzită, care i se strecură în inimă lui Solongo ca o briză călduţă de vară, la căderea serii — Ştiu, răspunse ea, liniştindu-se Ştiu cine mi l-a trimis — Nimeni nu ţi l-a trimis Visele nu aparţin nici celor care le au, nici celor care li le descifrează Visele sunt doar o legătură invizibilă între spirite şi inimi — Ştiu, repetă Solongo surâzând Ele ne spun ce se ascunde în noi — Sau în cei pe care-i iubim, completă călugărul Cel care ascunde în el toate aceste chinuri suferă mult — Trăieşte? — Răspunsul depinde de tine, soră mai mică Crezi că e destul de puternic? — Da, răspunse Solongo, convinsă, eu asta cred — Atunci totul depinde de ce va face el cu visul acesta sau cu ceea ce l-ai putea tu ajuta să facă cu el Şi-acum închide ochii, soră mai mică Să nu te uiţi după mine cum plec Solongo închise ochii, aşa cum îi ceruse arătarea călugărului Îşi ascultă îndelung inima bătându-i uşor şi revenindu-i în corp Când deschise ochii din nou, imaginea dispăruse Ridică privirea spre deschizătura centrală din acoperişul iurtei Gaura desena un cer de noapte înstelată şi îi făcu plăcere să îşi imagineze, fără să o şi creadă neapărat, că pe acolo plecase sufletul călugărului Acum avea certitudinea că Yeruldelgger era în viaţă undeva, protejat de spiritele călugărilor Ştia şi că e singură în iurtă, ceea ce însemna că Gantulga şi Saraa plecaseră în timpul nopţii Nu ţinu să verifice Solongo credea în spirite În acele legături care se ţes între fiinţele aflate la depărtare Nu credea nici în superstiţii, nici în şedinţele de divinaţie, ci doar în misterul acestor conexiuni încă neexplicate între ceea ce e deja în noi şi ceea ce nu cunoaştem din sufletul nostru Multe dintre imaginile din coşmar îi vorbeau deja şi ştia că avea să găsească cu uşurinţă sensul ascuns în spatele lor Numai imaginea stepei care se surpa şi se prăbuşea în spatele bărbatului care ducea femeia moartă o mai intriga Pământul despicat vărsându-şi măruntaiele şi colierul de dinţi de la gâtul lui Kushi De ce douăzeci şi şapte? De ce ar fi vrut subconştientul lui Yeruldelgger să-i atragă atenţia acestui număr precis? Dar serenitatea călugărului, deşi nu fusese decât o iluzie, aluneca în ea ca o miere încălzită Se întinse pe spate, cu privirea pierdută printre stelele din acoperişul deschis al iurtei şi se lăsă să alunece într-un somn lung, plăcut şi liniştit 47 să facă gaşca să râdă şi pe Oyun să îl ierte Oyun nu prea dormise Seara trecută, după ce îl lăsase pe Gantulga la Solongo şi sporovăise puţin cu ea în grădină, cu voce scăzută, mărturisindu-şi îngrijorarea în ceea ce-l privea pe Yeruldelgger, o pornise cu Nissanul ei Cube spre sud, până pe Peace Avenue O luase apoi spre est pe calea Nalayhului, pe urmă urmase bifurcaţia nordică de la ieşirea din oraş spre Shiligeen, pe drumul Tereljului Ulan-Batorul se prelungea, de fapt, până acolo şi ea se opri la cel mult doi kilometri de bifurcaţie, chiar în faţa vechii baze militare ruseşti din sectorul zece Cel mai tânăr frate al ei locuia acolo, împreună cu soţia şi cei trei copii, într-un cartier de iurte despărţite de palisade din lemn decolorate de îngheţ şi de soare Lui Oyun i se umplea întotdeauna sufletul de tristeţe la vederea iurtei în mijlocul minusculului ei petic de pământ gâtuit între palisade Cortul tradiţional din fetru şi lemn părea retras şi trist în împrejmuirea aceasta, ca un animal într-o grădină zoologică prost concepută Iurta e fiica stepelor, îşi zicea ea, nimeni nu ar trebui să o închidă astfel, ca într-o închisoare În ce iluzie a marii plecări sau a vagabondajelor fericite se mai puteau, oare, legăna cei care se ascundeau înăuntru, pironiţi pe veci, cum erau, în capitală şi neavând altă speranţă decât aceea de-a subzista? Aşa cum cerea tradiţia, Oyun le adusese un cadou util şi cumnata ei o servi cu un minunat ceai sărat, gras şi cald Apoi, tânăra inspectoare le explică de ce venise: avea nevoie de ATV, aşa că fratele ei o însoţi până afară Vehiculul era acoperit cu o prelată şi fratele ei îi spuse că o pusese din cauza micuţilor, ca să nu se joace cu el Oyun înţelese şi, deşi ATV-ul era al ei şi fratele său nu făcea decât să i-l păstreze, ceru permisiunea să-l împrumute pentru câteva zile Îi propuse să-i lase, în schimb, Cube-ul, cât timp avea să lipsească O jumătate de oră mai târziu pleca deja călare pe ATV, în timp ce cumnata ei, deşi era tânără şi locuia într-un cartier mizer, stropi în cele patru vânturi cu patru stropi de lapte, ca să-i binecuvânteze şi să-i protejeze călătoria Oyun nu se duse acasă Se întoarse până în centrul oraşului, apoi, de la intersecţie, o luă spre nord, de-a lungul râului Selba La trei kilometri după ce părăsise sectorul doisprezece nord, se opri la Sukhbataar Ambulant, un mic hotel unde îşi rezervase o cameră, chiar în faţa Grădiniţei 109, într-un cartier în care căsuţele care semănau cu nişte izbe ruseşti începeau să înlocuiască tradiţionalele iurte Camera era aranjată încă după moda sovietică şi Oyun se întrebă ce fel de clientelă de neînchipuit îi permitea unui hotel ca acela să supravieţuiască Ora era prea târzie ca să mai caute răspunsul printre cei care închiriaseră camerele, toată lumea dormea deja, până şi paznicul de noapte care nu era nimeni altul decât proprietarul Se trezi prost-dispus şi bombăni ceva imposibil de înţeles când ea îi ceru să aibă grijă ca ATV-ul ei să nu aibă cumva ceva de suferit Apoi Oyun luă cheile şi urcă în camera micuţă de la etajul doi Mirosea a aer închis, a aşternuturi vechi şi a tutun stătut Pe fereastră, în lumina verde-albăstruie a celor câteva neoane răsfirate pe stradă, Oyun scrută un moment periferia plată şi fără niciun Dumnezeu, în care iurtele din curţile din spate nu mai serveau decât drept depozite sau ateliere Îi păru rău că nu se gândise să-şi ia nişte ceai cald într-un termos şi se trânti pe pat Lemnăria scârţâi şi salteaua se turti fără să mai revină la loc Îşi scoase arma de la centură şi o aşeză la îndemână pe noptiera şchioapă, lângă telefonul mobil Era două noaptea Spera să poată dormi măcar patru-cinci ore înainte ca informatorul ei să o anunţe că ATV-urile de la Cuibul de Vulturi o pornesc la drum Îşi încrucişă braţele sub ceafă şi încercă să adoarmă, fără să se gândească din nou la Yeruldelgger * Se trezi a doua zi dimineaţa fără ca nimeni să o fi sunat În lumina murdară a dimineţii, camera i se păru şi mai jalnică Se duse la geam şi ridică perdeaua gri ca să arunce o privire afară Oyun se întreba adesea de ce frumoasa ei Mongolie părea, cu excepţia centrului nou al Ulan-Batorului şi a perfecţiunii infinite a stepelor şi a munţilor ei, atât de dărăpănată De câte ori traversa suburbiile şi satele, resimţea peste tot această impresie stranie a unei părăsiri resemnate Ca şi cum viaţa de zi cu zi a oamenilor, în această ţară imensă şi magnifică, se sugruma într-un prezent pipernicit a cărui unică ambiţie era să supravieţuiască zilelor care treceau N-ar fi ştiut să spună dacă lumea din interior era un şantier lăsat în paragină, sau o construcţie aflată în plină descompunere Avea mereu acest sentiment ciudat al unui trecut şi unui viitor lipsite de viaţă, care îi lăsau pe bieţii oameni pradă unui prezent fără dorinţe, făcut din mici speranţe cotidiene Sau din mici disperări Nu exista nimic pentru micul dejun Omul cu hotelul, acelaşi pe care-l trezise în creierii nopţii şi care acum dormea pe o canapea în ceea ce servea drept hol de intrare, îi arătă fără pic de bunăvoinţă drumul spre mănăstirea Dambadarjaalin, în jurul căreia putea să găsească nişte taverne unde se serveau ceai cald şi gogoşi Oyun se duse cu ATV-ul Nu vizitase niciodată templul, deşi auzise de multe ori despre el Exista şi o fundaţie care îi purta numele şi care milita pe tot cuprinsul ţării pentru revirimentul artei religioase tradiţionale Ajunse pe lângă colţul sud-estic al marii incinte Intrarea principală, care se înscria la sud în imaginea de perspectivă a templului, nu mai era folosită Înaintă de-a lungul zidului până în dreptul uşii deschise vizitatorilor, dar nu găsi niciun restaurant Se întoarse la intersecţia din colţul clădirii, unde zărise câteva birturi Trei sau patru capcane pentru turişti, pavoazate cu reclame şi panouri publicitare, printre care o mică terasă cu trei mese şi cu umbrele Coca-Cola Oyun se opri fix lângă una dintre ele şi se aşeză, urmărind din ochi un autocar mare şi luxos, înţesat cu turişti chinezi blazaţi şi aroganţi, care se apropia bălăbănindu-se pe asfaltul stricat — Ce vrei? Femeia fără vârstă şi formă avea amabilitatea unei mame vitrege — Un ceai cu unt, nişte pâine, smântână şi dulceaţă de afine — Da’ unde te crezi? — În Mongolia, nu? — N-am eu aşa ceva! — A, nu? Dar ce ai? — Cornete de îngheţată, batoane de ciocolată şi băuturi acidulate — Ăsta nu-i mic dejun! — Altceva n-am — M-aş mira Dar tu ce ai mâncat la micul dejun? — Ceai sărat, pâine, smântână şi dulceaţă de afine — Păi, vezi? — Da, numai că asta e pentru mine, nu pentru tine! — De ce? Numai pentru că sunt turistă? — Nu Pentru că tu conduci din astea! spuse femeia, arătând cu un gest sec şi dispreţuitor din bărbie spre vehiculul lui Oyun — Din cauza ATV-ului meu? — Din cauza găştii tale de ticăloşi Nu-i deloc bine pentru vânzările mele să fiţi văzuţi pe-aici Oyun îşi reveni, dintr-odată interesată de subiect şi îşi schimbă tonul ironic şi detaşat cu care alesese să o înfrunte pe femeie — Eu nu fac parte din nicio bandă, zise ea surâzând Călătoresc pe cont propriu Dar despre ce ticăloşi vorbiţi? — De banda aia de animale care trec de câteva ori pe an pe-aici când se duc în tabăra aia a lor, un pic mai la nord de aici Şi care se amuză să terorizeze pe toată lumea — Îi cunoşti? — Da Fac numai ce-i taie capul peste tot pe unde trec Anul trecut l-au caftit pe soţul meu Şi, când s-a dus să facă plângere la poliţie, şi-a luat-o şi de la poliţişti Sunt de neatins şi n-au pic de respect pentru nimic, nici măcar pentru templu — Ascultă, eu n-am nicio legătură cu ei şi mi-e foame Hai, fii drăguţă şi pregăteşte-mi ce am cerut Dacă preferi, o să mănânc înăuntru, să nu mă vadă turiştii Îmi las ATV-ul aici Ce spui? Femeia nu răspunse nimic, dar Oyun înţelese că-i accepta propunerea Tânăra inspectoare se ridică şi se îndreptă spre intrarea în templu Ajunsă în mijlocul marelui parc cu iarba cosită şi copacii uscaţi, o luă pe scurtătură printre cele patru pavilioane tradiţionale aşezate ca nişte santinele şi ajunse la clădirea în formă de U, înaltă şi albă, apoi intră în grădina interioară îngălbenită, închisă de un portal monumental cu coloane Sub portal era un novice, pe care îl rugă să anunţe că dorea să stea de vorbă cu unul dintre călugării mai mari în rang Aşteptă câteva clipe, apoi un bărbat între două vârste veni să o primească, deloc grăbit — Voiam să vă întreb ce ştiţi despre banda de atv-işti care, din câte se pare, îi cam terorizează pe oamenii din zonă — Ce vreţi să ştiţi? — Se spune că nu au niciun respect pentru templu, e adevărat? — E adevărat Provoacă scandaluri şi bătăi, îşi bat joc de novici şi se iau după ei când îi văd pe afară, răstoarnă ofrandele prin grădini şi, vara trecută, au scris slogane pe zidul nordic, acolo unde nu este poartă — Ce fel de slogane? întrebă Oyun, plimbându-se alături de bătrânul călugăr — Slogane care glorifică Mongolia nemuritoare, apeluri către Genghis Khan, căruia îi spun „Ghidul”, simboluri şamanice, capete de lup, cerbi şi vulturi — Dar ce au ei cu dumneavoastră, cu templul? Doar sunteţi un simbol al revigorării religiei naţionale, nu? — Nu şi pentru ei, copila mea, nu şi pentru ei În ochii lor, budismul, care are drept fundament principiul non-violenţei, este o slăbiciune a ţării Ne reproşează că am subminat fervoarea naţională războinică, susţin că din pricina noastră a decăzut imperiul lui Khan şi ne acuză că ne-am lăsat exterminaţi de comunişti fără să opunem rezistenţă armată Pentru ei, noi suntem duşmanul din interior Lui Oyun îi plăceau foarte mult călugării pentru că reprezentau legătura cu trecutul Cunoştea, de asemenea, reţeaua atât de aparte pe care o formau pe tot cuprinsul ţării, nu doar prin relaţiile între temple, ci şi între familiile novicilor şi ale elevilor pe care îi primeau — Se zvoneşte că una dintre bande se reuneşte, din când în când, la nord de-aici Ştiţi cumva unde? — Da Am auzit despre o tabără în pădure, la douăzeci de kilometri de aici, în partea dinspre Sanzai, aproape de izvorul Selbei La zece kilometri mai spre nord, acolo unde drumul face o bifurcaţie spre vest într-unul dintre sate, în dreptul unei clădiri mici în verde, trebuie să o ţii înainte pe drumul forestier, până când pierzi din vedere Selba pe partea stângă Tabăra are trebui să fie chiar acolo, undeva pe dreapta, la un kilometru sau doi prin pădure — Mulţumesc, spuse Oyun, luându-şi rămas-bun de la călugăr cu respect — Eşti cam tânără şi drăguţă pentru o poliţistă, zise el, atunci, cu un aer uşor maliţios — Iar dumneavoastră aveţi un spirit de observaţie şi un dar al seducţiei puţin cam dezvoltate pentru un călugăr, răspunse ea, surâzând Ieşi din parc pe poarta dinspre sud, ca să se bucure de priveliştea templului la întoarcere şi se duse să ia micul dejun la proprietara terasei, care o primi în casa ei, o magazie haotică şi aglomerată Se bucură de o tartină mare din pâine proaspătă, acoperită cu un strat gros de smântână din lapte de iac şi unsă din abundenţă, pe deasupra, cu o dulceaţă de afine strălucitoare şi îndulcită din belşug Apoi îşi bău ceaiul, se despărţi de femeie plătind-o generos, încălecă pe ATV şi îşi reluă drumul până la intersecţia cu drumul spre nord Era aproape să ajungă acolo, când îi sună telefonul Ecranul îi afişă numele unuia dintre informatorii săi şi se opri să răspundă — Acum au plecat Vreo doisprezece, cu opt ATV-uri — OK, mersi — Stai, a mai plecat un grup mai devreme de dimineaţă, din ce-am auzit eu Nu ştiu câţi sunt Încă nu mă instalasem la pândă — Am înţeles — Oyun, n-aveam de unde să ştiu — OK, OK, înţeleg, nu-i nimic, nicio problemă — Sigur? — Sigur O să închid acum, trebuie să plec Analiză puţin situaţia înainte să demareze Dacă grupul pornise dimineaţa devreme, probabil că ajunseseră Trebuie să fi trecut pe lângă ea, când era la templu sau când îşi lua micul dejun În orice caz, nu avea de gând să-şi schimbe planurile O luă pe drumul spre nord până la bifurcaţia pe care i-o indicase călugărul Reperă casa verde Strada mergea oblic spre vest, în stânga ei, în timp ce un drum prost, neasfaltat, continua drept spre Sanzai Pentru mai multă siguranţă, preferă să-i aştepte înainte de intersecţie, ca să se asigure că nu îi scapă Se întoarse pe unde venise, să caute un loc bun de pândă, apoi reveni din nou spre nord La douăzeci de metri înainte de răscruce, se opri pe dreapta, în paralel cu o datcha spaţioasă, cu acoperiş albastru Locul era perfect Se dădu jos de pe ATV, îngenunche în faţa roţii din spate stânga şi o dezumflă Cât timp aşteptă sosirea bandei, fu nevoită să refuze ajutorul oferit de trei beţivi din zonă, care se îndemnau unul pe celălalt să intre în vorbă cu fata frumoasă rămasă în pană tocmai în faţa cabanei albastre * ATV-iştii ajunseră o oră mai târziu Mergeau în grup, cu toate farurile aprinse deşi era ziuă, cu pletele în vânt, într-un vârtej de praf Oyun sări în picioare şi, de la cea mai mare distanţă posibilă, se apucă să sară pe loc, agitând braţele şi gesticulând disperat O femeie tânără cu un ATV – imposibil să n-o bage în seamă Un minut mai târziu, gaşca o înconjură cu vacarmul motoarelor lor şi cu ironii sexiste Ea preferă să le ignore şi să nu se adreseze decât celui care părea a fi şeful haitei Îi povesti că i-a crăpat roata din spate şi că nu are cu ce s-o repare Tipul făcu mişto de motorul ei Kymco Green Line 400MXU O chinezărie pentru gagici, bună de tuns gazonul! — Stai puţin: tu, călare pe tractorul tău yankeu, mă iei pe mine peste picior? îl provocă Oyun — Glumeşti, surioară! N-ai mai văzut un Arctic Cat în viaţa ta, sau ce? — Ce „pisică”! Asta-i vacă toată ziua! Ia spune-mi unde te duci şi să vezi cum ţi-o iau înainte Până să ajungi tu, te-aştept la uşă Ba dacă n-ajungi prea târziu, poate-o să ai şi dreptul la un pupic Aroganţa lui Oyun gâdilă ilaritatea machistă a grupului Unii puneau deja pariuri şi chiar o dădeau pe fată drept câştigătoare, pentru a-l provoca pe celălalt Ofensat, dar salvând bine aparenţele, scoase o pompă dintr-o sacoşă şi i-o aruncă lui Oyun, care-o prinse cu un aer calm şi provocator — Repară-ţi roata şi încearcă să vii după noi, dacă poţi, zise el, demarând din nou — Spune-mi măcar unde merg, dacă cumva trebuie să te aştept — Tot înainte către nord Un zid de-a latul şoselei, la ieşirea din Sanzai Te aşteptăm, dar nu mai mult de o oră! Grupul porni din nou, într-un zgomot puternic de motoare şi de râsete batjocoritoare Oyun îşi umflă din nou roata cu propria sa pompă, apoi se lansă de îndată pe urmele lor Îi ajunse din urmă în doar câteva minute Motorul ATV-ului său chinezesc Kymco avea aceeaşi putere de douăzeci de cai ca şi Arctic Cat, dar cântărea cincizeci de kilograme, faţă de cele trei sute treizeci de kilograme cât avea ATV-ul american Acest avantaj, la care se adăuga şi diferenţa de greutate între Oyun şi nazistul cel solid, umflat cu bere şi cu gogoşi prăjite, nu-i lăsa nicio şansă bietului tip O văzu pe tânără depăşindu-l şi distanţându-se, fără să poată reacţiona, în torentul de ironii ale bandei Fără a mai pune la socoteală că ea îi se păru tuturor un pilot respectabil După trei kilometri, Oyun ajunse la un fel de mic zid, care părea că barează drumul Avu totuşi grijă să nu pară că are un avans prea mare Când o ajunseră, banda păstra o linişte prudentă, aşteptând reacţia şefului Ea nu se dăduse jos de pe ATV, ca să nu-l umilească inutil, şi nu oprise nici motorul, ca să poată riposta în orice circumstanţe El se apropie de ATV-ul ei cu al său, fără a-şi opri nici el motorul — Nu-i rău Hai după noi Acolo unde mergem, ne vom putea măsura pe aceleaşi motoare şi-atunci vom putea vedea cine-i cel mai bun pilot — Nu pe de-astea mari şi grele americane, sper! — Nu, răspunse celălalt, sunt coreene Numai coreene Bingo! se felicită în sinea ei Oyun, făcându-i semn că va intra în rând pentru a-l urma Zidul era un fel de bordură înaltă, care bara inexplicabil trecerea şi dincolo de care drumeagul mergea mai departe, ca printr-o poartă Grupul o luă pe-acolo şi continuă spre nord, urcând peste un kilometru, până ajunse la un mic drum scurt de ţară, care se adâncea în pădure, pe partea dreaptă După vreo treizeci de metri, ajunseră într-un luminiş vast Cinci ATV-uri erau deja parcate lângă intrare Pe stânga, Oyun remarcă două şiruri lungi de barăci din lemn, care se aflau mai sus decât luminişul, pe o pantă uşoară Una dintre clădiri n-avea geamuri şi părea un soi de garaj mare sau atelier Din exterior, cealaltă clădire părea din exterior un fel de sală de mese Pe partea opusă, sub nişte copaci, văzu patru cabane mici, foarte simple, în spatele unei iurte, urcată pe o dală din beton Peste tot, observă urme adânci care se îndreptau toate spre ceea ce îi păru începutul unui circuit pe teren accidentat pentru ATV-uri În mijlocul luminişului, în jurul unui mare foc de tabără, nişte bărbaţi beau bere Ei se ridicară şi-i salutară pe nou-veniţi, aşa cum nişte războinici victorioşi salută ariergarda companiei lor Un trunchi de larice fusese tăiat în patru bucăţi din care fuseseră improvizate nişte Oyun dădu un tur în jurul focului, pentru a satisface curiozitatea tuturor şi, când îl văzu, se prefăcu că ar fi călcat strâmb, pentru a-şi masca panica — Hei, soro, ai grijă! Să nu-ţi rupi vreun os, ca Inimă de Oţel — Inimă de Oţel? Voi îi ziceţi Inimă de Oţel unui sfrijit rupt în fund ca ăsta? răspunse Oyun, fulgerându-l din privire pe Gantulga, care stătea sprijinit în cârje, cu ghipsurile ornamentate de svastici naziste — Hei, poartă-te frumos cu mascota noastră, soro! Puştiul ăsta s-a bătut deja cu nişte chinezi! E unul de-ai noştri! — Ei, nu mai spune! zise ea, încercând să-şi revină din surpriză Copilaşii nu mă prea interesează Să nu contaţi pe mine să-i schimb scutecele! Mai bine arată-mi motoarele! Individul o luă pe Oyun şi-o conduse spre baraca mare, fără geamuri În timp ce-i vorbea despre ATV-urile pe care urma să le vadă, ea încerca să-şi reevalueze situaţia Prezenţa lui Gantulga, pe jumătate infirm, îi schimba toate planurile Mă rog, schimba doar situaţia, pentru că prea multe planuri nu-şi făcuse ea, mult prea preocupată să găsească o cale de a pătrunde în tabără Îşi încercase norocul, poate reuşea să dea peste ATV-ul căutat — Hei, Inimă de Oţel, o să facem o mică întrecere cu doamna Pregăteşte o bere pentru învingător! — Şi încă o bere pentru doamna! strigă Gantulga, ca să facă gaşca să râdă şi pe Oyun să îl ierte 48 Era singur în noapte, de multă vreme — Ai învăţat asta, dar ai uitat, zise deodată, cu o voce stranie dar senină, Nerguii, abia perceptibili în umbrele nopţii ce alunecau de pe dealurile împădurite spre inima întunecată a luminişului Visele sunt un limbaj Nu sunt nici divinatorii, nici premonitorii Ele nu fac decât să încerce să-ţi spună ceea ce tu încă nu îndrăzneşti să-ţi recunoşti ţie însuţi Tot ceea ce compune visul tău este deja în tine E alcătuit din detalii adânc ascunse, din intuiţii fugitive, din deducţii refulate, pe care el ţi le restituie într-o logică diferită de cea a gândirii tale Ai învăţat asta, însă ai uitat, dar i-ai înţeles mesajul primar, sper Ai reînnodat legătura cu animalul tău totem Ai redevenit vulturul auriu, cu aripile ca de marmură, care erai printre noi El este cel care te poartă pe deasupra stepei, la începutul visului tău, iar acesta e un semn bun El zboară pe deasupra stepei, îmbrăţişează cu privirea ansamblul problemei şi asta arată voinţa ta de a căuta să înţelegi Yeruldelgger era aşezat faţă-n faţă cu ei, în centrul luminişului, unde îşi antrenau corpurile ca să reziste, să fie puternice şi să fie capabile să îndure suferinţa Şedea aplecat, aşa cum o cer tradiţia şi respectul faţă de călugări, înaintea celor cinci pietre de echilibru, pe care şedeau novicii, în faţa lui Avea amintirea precisă a exerciţiilor şi antrenamentelor pe care învăţase să le îndure pe aceste pietre erodate Nerguii şedea în stânga lui, un pic mai retras în penumbră, la jumătatea distanţei dintre novici şi el Şezuse un timp în tăcere — Omul de la începutul visului tău este dublu, explică şoptind primul novice Tradiţiile noastre fac din râu simbolul femeii şi al mamei Omul care priveşte în pace cuplul de crapi din apa limpede este un tată Râul vesel evocă o femeie fericită, iar bărbatul în genunchi de lângă ea, e un soţ iubitor Păpuşa este, deocamdată, singurul lor copil Dar bărbatul care penetrează râul-femeie cu un braţ întins şi însângerat nu este acelaşi cu cel dinainte Există în această imagine simbolul violului şi al crimei Visul tău nu-i atribuie acestui om o faţă, făcând din el doar un necunoscut care ucide El este necunoscut pentru tine şi tu crezi că e necunoscut şi pentru tată şi familia lui, sau, mai exact, străin Asta e ceea ce crezi, iar visul tău te îmboldeşte să ţi-o formulezi — În întreaga Asie, continuă cel de-al doilea novice, crapii se leagă de legenda dragonilor Dragonii din Occident sunt creaturi terestre care scuipă foc, dar toţi dragonii din Orient sunt creaturi acvatice Şi tot crapul sacru este cel care le dă solzii săi pentru a-i proteja şi, din acest motiv, el apare în visul tău Dragonul cu optzeci şi unu de solzi este dragonul coreean Tot visul tău încearcă să atragă atenţia asupra acestei ţări Când visul tău aduce un vânt la nivelul pământului, care coboară de la stânga spre dreapta, apoi o ploaie care se abate de la dreapta spre stânga, el îţi dă ca indicii trigramele drapelului aparţinând Ţării Dimineţii Calme: Kun, cerul, sus în stânga, Kon, pământul, jos în dreapta şi, în diagonală, Kam, apa, în dreapta sus, şi Yi, focul, în stânga jos Iată ce înseamnă visul tău În toată Asia, numai dragonul coreean este reprezentat cu un glob regal pe care îl ţine între labele sale cu patru gheare Iar atunci când globul regal cade, visul tău îl transformă într-un balon roşu cu albastru, ca Yin şi Yang din centrul drapelului coreean În adâncul fiinţei tale, tu ai intuiţia corectă că cel care a provocat moartea fetiţei vine din Coreea şi este un om puternic, căci e îmbrăcat în armură — I-a provocat moartea în cursul unei cavalcade furioase, continuă vocea celui de-al treilea novice, cufundată în noaptea care se lăsa Cerbii care sar din pădure sunt toţi masculi mari O turmă întreagă de masculi adulţi sălbatici, care lovesc muntele cu copitele lor şi care, totuşi, nu fug de lupi Dimpotrivă, lupii fug în faţa lor În visul tău, omul în armură, aparţine cerbilor, nu lupilor Pe cerbi i-ai putea crede că sunt toţi coreeni şi că lupii le-au deschis calea, pentru marea lor cavalcadă În visele noastre, lupii reprezintă întotdeauna bandele de indivizi uniţi, puternici şi sălbatici Temuţi de populaţie E greu de înţeles ce încearcă să-ţi comunice visul tău, dar un detaliu trebuie să-ţi reţină atenţia Visul tău transformă lupii în patru cai fără coadă şi asta nu e ceva nevinovat Când hoardele lui Genghis Khan se abăteau asupra lumii, călăreţii urmau stindardul împăratului: o flacără albă, tivită cu aur şi având deasupra un trident auriu, ornat cu patru cozi de cai albi, simbolizând cele patru puncte cardinale în care se întindea regatul său În visul tău, lupii nu sunt coreeni, sunt mongoli şi sunt mândri de asta — Din punctul tău de vedere, continuă vocea celui de-al patrulea novice, al cărui contur dispăruse complet în noapte, fetiţa a fost lovită în timpul cavalcadei sălbatice a bandei de coreeni, conduşi de mongoli Dacă pornim de la armură şi de la cerbi, am crede că tu ţi-i imaginezi pe aceşti coreeni drept nişte indivizi bogaţi şi puternici, iar pe acei mongoli, mai degrabă ca sălbatici şi naţionalişti Asta-i ideea pe care o ai tu în sinea ta Şi, de asemenea, mai ai şi sentimentul că părinţii fetiţei au pierit şi ei, dar, în mod curios, nu în acelaşi loc, nici în acelaşi fel şi nici de aceeaşi mână ca în cazul copilei Ursul care îi omoară nu apare în visul tău decât pentru a-i ucide El nu pare să aibă legătură nici cu cerbii, nici cu lupii şi el dispare imediat după aceea din vis Totuşi, după cum simţi tu, el nu este nicidecum nevinovat Din contră, el este cel care face legătura cu propria ta poveste şi cu moartea copilei tale Prin intermediul lui apare Kushi, iar blana lui face legătura cu personajul ciobanului — Ciobanul, într-un vis, nu este păstorul inocent, reluă vocea ultimului novice Ciobanul este ghidul, şeful, cel care conduce totul În visul tău, el comandă lupii, care deschid drumul coreenilor E cineva destul de apropiat ţie pentru a te ţine de braţ, dar şi suficient de crud pentru a ţi-l sfâşia E cineva care te-a forţat să priveşti la moartea lui Kushi Legătura pe care visul tău o stabileşte între fetiţa necunoscută şi Kushi nu este întâmplătoare Visul demonstrează ceea ce crezi tu, în adâncul sufletului tău, dar încă n-ai reuşit să-ţi formulezi Există, într-adevăr o legătură între moartea lui Kushi şi cea a fetiţei, iar această legătură este ciobanul însuşi Dacă ştii vreun turc, atunci găseşte-l, căci visul spune că el este acela În 1071, în bătălia de la Manzikert din Armenia, trupele sultanului au învins armata Bizanţului Parcurgând câmpul de bătălie printre morţi, după luptă, la căderea nopţii, se zice că sultanul ar fi văzut Luna reflectată, dar şi Steaua Ciobanului, într-o baltă de sânge Zice-se că imaginea i-ar fi inspirat desenul de pe drapelul turcesc Ciobanul tău este un turc, un om cu mare putere, iar el nu este străin nici de moartea fetiţei aceleia, nici de cea a propriei tale copile Asta spune visul tău O tăcere de durată se lăsă în noapte Yeruldelgger aşteptă urmarea explicaţiilor Tot ceea ce revelaseră în întuneric vocile novicilor avea sens Ştia că toate acestea veneau din străfundurile fiinţei lui Nu era nimic nou, doar că, de acum încolo, lucrurile erau formulate în cuvinte Dar în rest? — Oare numărul şaptesprezece are cumva vreun sens? întrebă el până la urmă, în noaptea întunecată De ce caut eu, în vis, să atrag atenţia asupra acestui număr? Şi ce-i cu acel vacarm al pământului, stârnit de copitele cerbilor? De ce pământul se deschide până în măruntaiele sale, la începutul visului meu, şi de ce omul acela şi cu mine ne scufundăm în el? Noaptea era atât de întunecată, încât Yeruldelgger nu mai distingea cerul obscur de umbra profundă a arborilor Nicio stea, nicio reflexie a Lunii Avu subit impresia că pluteşte într-un abis de tenebre Dincolo de luminiş, se întindeau păduri imense, până la munţi şi până la lacuri, până la stepe şi chiar mult mai departe, dincolo de ele, până la alte ţări, alte oceane întunecate şi până la lumea întreagă, în inima unui univers gol şi sideral I se păru că numai el singur mai trăia în acel neant Era totuşi gata să rămână singur în universul stins, dacă acesta ar fi fost preţul care trebuia plătit pentru răspunsurile pe care le aştepta Dar nicio voce nu se mai auzi în noapte Nicio şoaptă Niciun cuvânt Şi, dintr-odată, frigul şi oboseala îl prinseră de la spate — Nerguii? Yeruldelgger nu primi niciun răspuns Era singur în noapte, de multă vreme 49 terminând ce mai era de băut prin sticlele împrăştiate — Ce naiba faci aici? se enervă Oyun — Da’ tu, partenere? Nici nu m-ai anunţat că vii! — Eu îmi fac meseria şi tu-mi dai planurile peste cap Nu prea ne potrivim, noi doi! Oyun se întorcea după două ore de curse pe teren accidentat peste pământurile ranch-ului Patru alţi tipi i se alăturaseră, chiar şi cel care se considera şeful Avusese multă grijă să nu se distanţeze de ei Se forţase chiar să rămână în poziţia a doua, indiferent cine era primul, pentru a le trezi admiraţia, fără a-i umili La întoarcere, îl fluierase pe Gantulga, aşa cum fluieri un lacheu, ca să vină s-o ajute — Dacă vrei să ştii unde sunt ATV-urile coreene, află că e plin hangarul de ele, murmură puştiul cu un aer complice, pentru a fi iertat — A, nu serios, ce surpriză! îl luă Oyun la mişto Şi după părerea ta, ATV-ul ăsta coreean pe care-l călăresc de două ore, de unde provine? — Păi nu, ceea ce vreau să spun e că ei merg mereu de la Ulan-Bator încoace şi înapoi cu ATV-uri americane, iar pe cele coreene le lasă aici, în garaj — Uau! se miră Oyun în glumă Şi tu ce deduci din asta? — Păi nu ştiu Ţie nu ţi se pare cam bizar? — De ce-ar fi bizar? Cu alea americane, care sunt uriaşe şi grele, se dau mari pe stradă, dar merg pe unde-i drumul mai dificil cu cele coreene, mici şi nervoase; mi se pare firesc, nu? Aruncă o privire discretă în jurul ei Doi sau trei tipi îi priveau pe furiş Îi aruncă o cârpă lui Gantulga, cerându-i să se prefacă măcar că-i curăţă motorul — De fapt, ceea ce aş dori să aflu în primul rând este de unde vin aceste ATV-uri coreene — Trebuia să-ţi spun ATV-urile sunt aduse de Adolf De-aia nu-i azi aici S-a dus să mai aducă altele noi, din Khentii — Da’ tu de unde ştii toate astea? — Păi, stai să vezi, eu sunt Inimă de Oţel, mascota lor Şi mascotei trebuie să-i spui totul! — Şi ce altceva mai ştii? — Nu mare lucru Un alt grup trebuie să vină astă-seară şi, probabil mai târziu, noaptea, marele şef al lor — Adolf? — Nu Adolf ţi-am zis că e în Khentii Marele şef, mai mare decât Adolf Oyun era pe cale să-i răspundă, când unul dintre ATV-işti apăru în spatele lor, cu două doze de bere în mână — Hei, Inimă de Oţel, e doar o femeie în tot ranch-ul, sper că nu-ţi închipui că ţi-o lăsăm ţie, amice! O bericică, frumoaso? Văzându-l cum chicoteşte, Oyun îşi zise că tipul probabil desfăcea berile cu dinţii Dacă se puneau cu toţii pe băut, riscau să devină repede bădărani Pe de altă parte, nu prea vedea cum ai putea împiedica o bandă de ATV-işti, aflaţi în weekend, să se facă praf Dar, după cum îl auzise spunând pe Yeruldelgger, singura modalitate de a controla un râu foarte rapid, era să dai din vâsle mai repede decât merge curentul Aşa că — N-ai ceva mai tare decât o bere, Bambi? — Sigur că am, căpriţo, dar asta o păstrăm pentru marea fiesta din seara asta — Ei bine, atunci ia-o sub braţ şi aşteaptă să se facă seară! * Cât fu ziua de lungă, Oyun încercă să păstreze distanţa faţă de trupa care se ameţea din ce în ce mai tare Era singura femeie, în mijlocul a vreo douăzeci de ATV-işti supăraţi, cu nivelul intelectual al unor moluşte Dar nu trebuia subestimat nimic, în cazul lor: nici violenţa brutală pe care-o ghicea în fiecare dintre ei, nici efectul de turmă, care putea, dintr-odată, să declanşeze o isterie colectivă, nici atitudinea lor de macho primitivi şi, poate, nici spiritul redutabil şi pervers de prădător solitar al oricăruia dintre ei Pe cât putu, îi îndemnă la băut, cât mai mult şi cât mai repede, în speranţa de a-i vedea căzând morţi de beţi, înainte de sosirea restului trupei Nu voia, mai ales, să-i lase să-şi mai dea seama de gradul lor de beţie Gantulga se prinse imediat de intenţiile ei şi se apucă să joace rolul chelnerului Puse mâna pe nişte sticle de vodcă proastă şi trecu de la un tip la altul, turnându-le porţii mari direct în gurile larg deschise, îşi juca glorios rolul de mascotă, cu guriţa lui de îngeraş şmecher şi cu cârjele lui, provocându-i să bea tot mai mult, şi, culmea, chiar mergea! Cât despre Oyun, ea profita de fiecare propunere la o cursă cu ATV-ul, pentru a o lua pe drum şi a se depărta de grup De câte ori revenea, Gantulga mergea spre ea, ca şi cum ar fi vrut s-o ajute, iar Oyun se prefăcea că trage o gură mare de vodcă din sticlă Gantulga părea perfect în largul său în toată această comedie, iar Oyun simţi din nou o mare afecţiune pentru puşti — De ce ai venit aici, Oyun? se nelinişti el Aş fi putut să-ţi aduc eu toate informaţiile pe care le cauţi, ştii asta! — A, da? răspunse ea, bătându-l pe umăr cu o oarecare răceală, pentru a nu risca să trădeze în faţa altora legătura care-i unea Şi eu de unde puteam şti că tu ai să fii aici, cap de marmotă? — Bine, de acord, trebuia să te fi anunţat dar, acum că suntem amândoi aici, te-aş putea ajuta, nu? Ce anume cauţi? — Caut un ATV coreean, dar nu unul oarecare Un model 2007 Îţi aminteşti faimosul ZHST250-KS? zise ea, afişând discret fotografia ATV-ului pe iPhone-ul său — Aproape toate sunt afară, dar n-am văzut nimic asemănător cu ăla, ZHS numai-ştiu-cum al tău Doar că au mai rămas câteva şi-n atelier, cred — Atunci, pe alea trebuie să le văd — Nicio problemă, dar trebuie să mai ai răbdare, ne ducem diseară, când toţi vor fi morţi de beţi Cu ce le servesc eu acum, n-ar trebui să dureze prea mult Gantulga afişa un aplomb incredibil Oyun se întrebă dacă-şi dădea seama de riscurile pe care şi le asumau amândoi Ea simţea că situaţia putea degenera în mod dramatic, în orice clipă, cu banda asta de beţivani, iar viitorul avea să-i dea dreptate Avură parte, totuşi, de un moment de graţie la crepuscul, când o umbră liliachie se revărsă asupra regiunii Sanzai Dealurile erodate şi line, se ondulau în lumina apusului, presărate cu pini şi larici albaştri, crescuţi la distanţă unul de altul, împrăştiaţi pe vaste preerii argintii, nemişcate Cerul, deasupra taberei, se inflamă în roz şi purpuriu, străbătut de lungi urme oblice de norişori violeţi Focul de lemne încălzea din centrul luminişului şi toţi ascultau cum coboară seara, în pâlpâitul flăcărilor şi-n şuieratul cărbunilor aprinşi Trupa se regrupase, uşor năucită de alcool şi de cursele cu ATV-urile prin păduri, îmbătată şi de vraja acestor întinderi imense şi minunate, ca şi de sentimentul ameţitor că, dincolo de fiecare orizont, se întindea acelaşi ţinut mândru şi frumos, până la limita altor lumi Majoritatea bărbaţilor erau întinşi pe jos, pe pământ Unul sau doi se aşezaseră pe nişte trunchiuri Apoi, unul dintre ATV-işti începu să cânte; nu era niciun cântec războinic, niciun cântec de pahar Omul cu fizionomie de brută se îndreptase, aşezat turceşte în faţa focului, cu torsul mândru şi drept, pentru a-şi elibera gâtul şi pieptul El intonă cu ochii închişi un cântec difonic tradiţional, a cărui melopee magică atinse toate inimile, la momentul crepusculului Două melodii în aceeaşi voce, una de piept, răguşită şi joasă, lungă, surdă, solidă, ca şi stepele imense şi milenare, şi alta pe vocea de cap, sinuoasă, ondulată, schimbătoare, asemănătoare galopului cailor liberi, prin iarba frământată de vânturi Oyun se lăsă prinsă în vraja cântecului Gantulga se ghemuise lipit de ea, ceilalţi tăcuseră, nimeni nu mai bea, fiecare asculta emoţionat incantaţia în cinstea frumuseţii lumii Apoi, cineva urlă că soseau ceilalţi şi farmecul fu brusc întreruptă de un tumult de urale şi de sticle ciocnite Câteva clipe mai târziu, o mică trupă de ATV-işti ajunse în luminiş Cei cinci bărbaţi încălecaţi pe trei motoare fură, primiţi ca nişte fraţi de arme, imediat doriră să fie informaţi şi despre prezenţa tinerei femei Cel care până atunci deţinuse rolul de şef, o prezentă celui care îi adusese pe noii sosiţi Celălalt preluă de îndată conducerea grupului şi Oyun se întrebă dacă el era faimosul şef pe care-l aşteptau Individul fu ostil din prima clipă Tabăra era un loc al bărbaţilor, nu un salon de ceai pentru femei Ceilalţi i-au explicat că Oyun se dovedise un pilot fără pereche care le dăduse bătăi de cap majorităţii bărbaţilor El le răspunse că aceia care-şi pierdeau timpul şi-şi cheltuiau forţele ca să se măsoare cu o femeie nu erau altceva decât o bandă de pederaşti chinezi Apoi, noul şef o ignoră pe Oyun, pentru a-l strânge cu putere în braţele sale pe Gantulga, noua mascotă a bandei În spatele lui, doi dintre nou-veniţi nu o mai scăpau din ochi pe tânără şi ea înţelese că situaţia se schimbase brusc în dezavantajul ei Toate eforturile ei de pe parcursul zilei de-a se integra găştii au fost spulberate de sosirea noilor ATV-işti Şi, pentru că noaptea se lăsase deja, ea nu mai putea face nici demonstraţia talentelor ei de pilot, ca să-i îmbuneze Dintr-odată, devenise doar o simplă femeie, în mijlocul unei bande de ATV-işti chercheliţi şi redeveniţi macho Hotărî să se tragă mai la o parte şi să încerce să se facă uitată, lăsându-i pe bărbaţi să vorbească între ei, fără să-i întrerupă sau să le pună întrebări Strategia ei sfârşi prin a-şi arăta roadele În jurul focului, îmbibate cu alcool şi cufundate în întuneric, limbile se dezlegară Oyun află în scurt timp că Adolf, patronul de la Cuibul de Vulturi şi aparentul şef al acestui mic grup de neonazişti, plecase în călătoria lui anuală din Khentii şi că avea să se întoarcă curând cu nişte ATV-uri noi Cineva vorbi şi despre o Tabără a Ursului, unde îl însoţise pe Adolf într-un an, dar şi de nişte fetiţe speriate cu care se culcaseră, atât ei, cât şi nişte coreeni Un altul confirmă istoria, iar câţiva glumiră despre norocul pe care-l avea Adolf că se ducea pe-acolo în fiecare an Oyun înregistra totul în memorie Numele şi datele Rămase aşezată, cu picioarele strânse, cu capul pe genunchi, ca şi cum ar fi fost beată sau obosită, în timp ce, de fapt, era foarte concentrată asupra informaţiilor pe care le culegea Acestea îi completau o bună parte din puzzle-ul care o obseda după dispariţia lui Yeruldelgger Începea să se stabilească o legătură reală între banda de fascişti şi moartea fetiţei O legătură care trecea prin Khentii, Adolf, ATV-urile coreene şi prin acea Tabără a Ursului, despre care nu ştia încă mare lucru Oyun îşi ridică uşor capul, prefăcându-se că bea o înghiţitură mare de vodcă din sticlă Focul pâlpâia cu flăcările sale galbene pe cerul întunecat Când vreo creangă se prăbuşea în centrul vetrei, fascicole de comete incandescente se înşurubau în arabescuri şi urcau în sus, către stele De jur-împrejurul luminişului, focul făcea să danseze umbrele disproporţionate ale oamenilor nemişcaţi Pe când îşi ştergea buzele cu dosul palmei, exagerându-şi gestul de beţivă, Oyun îl văzu pe unul dintre cei doi ATV-işti care se uitaseră insistent la ea de când sosiseră Continua să o fixeze cu privirea Ea ridică sticla în direcţia lui, ca pentru a închina de la distanţă, apoi lăsă din nou să-i cadă capul pe genunchi, ca şi cum ar fi fost teribil de beată Din nou, se căzni să-i asculte pe ceilalţi Recunoscu vocea lui Gantulga, care-şi continua, imperturbabil şi vesel, misiunea de alcoolizare rapidă a grupului Apoi auzi pe cineva vorbind despre sosirea şefului, mai târziu, noaptea Şi pentru prima dată, teama îi provocă o revărsare de adrenalină Nu putu rezista nevoii de a verifica starea bandei pentru a evalua situaţia, dar de îndată ce ridică ochii, dădu peste privirea bărbatului care o urmărise tot timpul Încercă să-i răspundă cu aceeaşi monedă, susţinându-i şi ea privirea, apoi se prefăcu că nu mai reuşeşte nici să ridice sticla Dar privirea bărbatului nu lăsa loc niciunui echivoc: tipul n-avea deloc intenţia să închine în sănătatea ei Oyun îşi puse din nou capul pe genunchi Pentru prima oară se concentră asupra a ceea ce se putea întâmpla, mai degrabă decât asupra vorbelor celorlalţi Îşi refăcu în minte geografia locurilor şi-şi construi planuri de fugă, pentru eventualitatea în care situaţia ar lua o turnură proastă Prevăzuse şi varianta în care nişte duri ar putea să încerce s-o pipăie şi venise fără pistol, să nu se deconspire În caz de urgenţă, trebuia să se descurce fără armă! Dar, oricare ar fi fost strategia pe care şi-o putea imagina, rămânea totuşi o femeie singură împotriva a vreo douăzeci de bărbaţi În afară de varianta în care reuşea să ajungă la un ATV pe care să-l pornească iute, înainte să fie prinsă şi să reuşească să scape în noapte de o haită întreagă de ATV-işti, nu vedea vreo altă ieşire mai optimistă pentru ea, mai ales dacă situaţia continua să degenereze Îşi dădu dintr-odată seama că s-a schimbat ceva în jurul focului Se concentră din nou asupra conversaţiilor şi inima îi bătu mai tare când pricepu că se vorbea despre ea Nu-şi ridică imediat capul, încercând să înţeleagă înainte să reacţioneze — Hopa, ia uitaţi-l pe Galsan cum nu mai tremură, băieţi! — De când se tot holbează la ea, cred că deja şi-a şi dat drumul în anteriu! — Hei, Galsan, ce-i, vrei să-ţi lustruieşti cilindrul budist de rugăciuni? Oyun îşi înălţă capul Toţi bărbaţii se sculaseră în picioare, iar cel care o fixa cu privirea de când venise se ridicase şi venea spre ea Îşi zise că, dacă o s-o atingă, dacă o să aibă cel mai mic gest deplasat, îl va uda cu vodcă, se va rostogoli pe spate şi-l va proiecta în foc cu picioarele, trimiţându-l să ardă direct în infern Odată transformat în torţă umană, el ar provoca, în mod sigur, câteva secunde de panică, pe care ea le-ar putea folosi ca să fugă Îl privi apropiindu-se, însoţit de aluziile perverse şi batjocoritoare ale întregii bande Înţelese, însă cu un sfert de secundă prea târziu, că el nu-i dorea trupul Fără să ezite şi fără să scoată un cuvânt, el o străpunse cu o privire plină de ură, apoi îi trase un pumn în faţă, care-i sparse arcada şi o trimise la pământ, rostogolind-o afară din cercul de lumină — Asta e poliţistă! urlă el Ticăloasa asta e poliţistă! Asta-i aia care era în tunel, când am vrut s-o mătrăşim pe fata poliţaiului ăluilalt! Oyun încercă să se ridice pentru a se apăra, dar sângele care-i curgea în ochi o împiedica să aprecieze exact situaţia Omul se repezi imediat asupra ei, lovind-o cu picioarele, şi ea se rostogoli, pentru a evita să fie lovită în cap sau în burtă Toată banda se ridicase ca la comandă şi mai mulţi ATV-işti încercau să-l ţină pe agresor Pentru moment, reuşise să evite ce era mai rău Se ghemui într-o poziţie de protecţie, până ce loviturile încetară, apoi se înălţă puţin, rămânând aşezată pe jos — E nebun de legat prietenul vostru! mormăi ea, ştergându-şi cu mâna sângele şi lacrimile de pe faţă, preferând să joace rolul fetei beţive care nu pricepe nimic din ce i se-ntâmplă, decât pe cel al victimei nevinovate care se revoltă — Eşti poliţistă sau nu? întrebă cel care preluase rolul de şef — Am io moacă de poliţistă? îl provocă ea — Da cum arată o moacă de poliţistă? — Da’ de unde să ştiu eu? întreabă-l pe ăla nervosu’, că el se pare că ştie Poate că el e chiar din ăia care frecventează sticleţii mai de-aproape! — De ce spune că te-a văzut în tunel? Erai acolo? — Ce naiba, v-aţi ţicnit cu toţii? Pen’ ce să mă duc şi ce să fac eu în tunele? Acolo, înăuntru, pute şi nu e decât mizerie Da’ el ce făcea în tunel: se înţepa cu droguri sau se masturba? Pentru o clipă, Oyun crezu că a întors situaţia în favoarea ei Văzu mai multe feţe hlizindu-se şi bătându-şi joc de cel care o lovise Chiar şi şeful, după ce ezitase, schiţa un zâmbet Dar o altă voce puse capăt speranţelor sale — Galsan are dreptate, e poliţistă Şi eu am văzut-o când Tatuatul a dat foc ascunzătorii şi apartamentului Ea l-a anchetat pe Adolf, împreună cu poliţaiul celălalt, tatăl fetei — Spui numai prostii! i-o tăie Gantulga Şi eu eram acolo, în seara cu incendiile Eu acolo locuiesc, şi niciodată n-am văzut-o pe fata asta! — Asta-i o glumă, sau ce? Eu te cunosc, te-am văzut cu gaşca de copii din zonă Adu-ţi aminte, în seara aia stăteai şi cerşeai Ai încercat să scoţi de la ea un bănuţ Deşi ai încercat de mai multe ori, te-a trimis la plimbare! — Nu era ea, aş recunoaşte-o! — Îţi spun eu că ea era Sunt sigur, e poliţistă, fraţilor, puteţi să mă credeţi! — Scârbă de poliţistă! urlă o voce în noapte Oyun încercă brusc să se ridice ca să fugă, dar o lovitură de cizmă o nimeri în bărbie Căzu pe spate şi capul i se lovi de pământ Pe jumătate ameţită, cu gura plină de sânge, ea simţi cum era prinsă de picioare şi târâtă spre lumina focului Încercă să se zbată, dar o lovitură cu piciorul la ficat o paraliză Înainte de-a trece peste durere, nişte mâini îi încleştară braţele şi o traseră în toate părţile, în vreme ce altele îi smulgeau bluza şi restul hainelor Simţi cum sânii îi ies din ţesătura sfâşiată Cineva o prinse cu putere de unul dintre ei, în vreme ce o gură puţind a băutură o muşcă de celălalt, până la sânge Ea urlă şi se cabră pentru a se elibera, dar un bărbat se puse cu genunchii pe braţele ei şi o imobiliză, în timp ce altul, aşezat cu toată greutatea pe pieptul ei, se desfăcu la pantaloni şi încercă să-i vâre sexul în gură Un altul îi strivi maxilarele între mâini, pentru a o forţa să ţină gura deschisă Ea reuşi să-şi elibereze un picior şi-i dădu o puternică lovitură de genunchi în spate omului care stătea călare pe ea El căzu deasupra ei şi sexul lui i se înfipse în gură Oyun se înecă şi vomită toată vodca de proastă calitate, între burta grasă a violatorului şi propria ei faţă însângerată De îndată ce-şi recăpătă echilibrul, murdar de sânge şi de vomă, tipul se ridică şi-i trase doi pumni Pe jumătate inconştientă, ghici atunci că nişte mâini îi rupeau blugii şi chiloţii şi atunci, furia, mai mult decât spaima, o invadă Cei care o ţineau, scârbiţi de vomă, mai slăbiseră un pic din strânsoare Ea îşi eliberă braţele şi, dintr-o mişcare violentă a bustului, se ridică şi strivi cu o lovitură de cap nasul celui care era peste ea Insul se răsturnă pe-o parte, complet năucit, într-un val de sânge cald, care se scurse peste Oyun Dar, deja, alte mâini o ţintuiau la pământ şi atunci văzu în faţa ei, cum picioarele goale îi erau depărtate de alţi tipi şi sexul ei era oferit şefului bandei Gantulga era paralizat Totul degenerase atât de repede! Totul se transformase într-o oroare, în câteva minute, iar el nu putuse face nimic Timp de o secundă, când privirile li se întâlniră, în timp ce ea era violată, Oyun îi dădu de înţeles că nu trebuia să se deconspire şi el Să rămână în afara tuturor acestor lucruri Să nu încerce nimic Avusese impulsul de-a se arunca asupra lor, de a-i lovi cu cârjele, de a-i stropi cu vodcă şi a le da foc, dar ştia că nu ar fi servit la nimic Privirea lui Oyun îi sugera că trebuie să se protejeze, iar el încercă să se convingă că ea avea dreptate, că se va întâmpla ceva care-i va permite să o salveze Banda era acum dezlănţuită împotriva tinerei femei şi ATV-iştii se pregăteau s-o violeze, pe rând, în timp ce alţii urinau pe ea şi-i muşcau sânii şi fesele cu toată gura — Javră de poliţistă! înjură şeful, încheindu-şi şliţul Dacă ea crede că mai scapă leşinând, îi bag eu una de s-o trezească de tot! Se îndreptă spre foc şi alese o ramură pe care flăcările n-o atinseseră la mijloc La un capăt, lemnul fumega şi scotea o spumă albă La celălalt era un cărbune incandescent care lumina roşu în noapte Bărbatul îşi puse o mănuşă de ATV-ist, înhăţă torţa, arătând-o mândru spectatorilor şi reveni spre corpul nemişcat al lui Oyun Presimţind oroarea care se pregătea, ceilalţi făcură dintr-odată linişte, fascinaţi de grozăvia la care aveau să asiste Şeful ţinea creanga cu braţul sus şi se pregătea s-o înfigă între coapsele femeii — Ăsta, scârbă de poliţistă, e falusul arzător al noii naţiuni mongole! Sufla în partea aprinsă, ca să întreţină focul, când Oyun îşi veni în simţiri, gemând Toţi priveau creanga aprinsă, hipnotizaţi de flacăra ei care ardea în noapte, dar ceva lipsea din perversiunea şefului Mersese prea departe Aşteptau acum ca el să îndrăznească ceea ce sugerase că e în stare să facă Totuşi, îi lipsea ceva din curajul acela al laşilor De fapt, aştepta ceva care să-i legitimeze dreptul de-a îndrăzni acest gest extrem, sau, dimpotrivă, să-i permită să pună creanga jos, fără a-şi pierde din prestigiu Dar niciunul dintre tipi nu încercă să-l oprească, iar Oyun, care-şi revenea din inconştienţă, îi oferi ceea ce spera, bolborosind abia inteligibil, printre buzele tumefiate: — Bandă de curve — Atunci, ţi-ai cerut-o singură! zise bărbatul, foarte fericit de pretext Cu o lovitură de cârjă, Gantulga lovi creanga fumegândă, care-i scăpă din mână brutei Ramura aprinsă zbură spre cer şi căzu pe umărul altui ATV-ist, care urlă în noapte — Ce te-a apucat? se miră şeful — Tu-ţi dai seama ce faci? E poliţistă, fir-ar să fie! — Ştiu că e poliţistă! De ce crezi că o facem praf, mucosule? — Da’ ia gândeşte-te puţin: dacă e poliţistă, pe tine nu te interesează să afli de ce e aici? Pentru ce-a venit? Ce anume caută? Ce site despre voi? Ei, ia zi? — Habar n-am! răspunse celălalt, pierzându-şi un pic din tupeu — Nu ştii nimic şi ai de gând s-o omori fără să-ncerci să afli, doar că-ţi face ţie plăcere să vâri în ea chestia aia aprinsă? O să-ţi zic ceva: dacă eu aş fi marele şef pe care-l aşteptaţi voi, aş vrea să ştiu exact de ce femela asta s-a infiltrat în banda mea, asta aş vrea! Şi, în plus, chiar dacă ar merita să fie străpunsă cu creanga aprinsă, eu n-aş admite ca altcineva s-o facă în locul meu, fără să mă prevină! Asta aş face eu, dacă aş fi şeful! — Are dreptate! zise o voce din întuneric — Mda, e adevărat, şi eu sunt cam de aceeaşi părere Nu sunt deloc sigur că l-ar încânta pe şefu’ al mare zise un altul Tipul îl privi pe Gantulga drept în ochi, ca şi cum ar fi vrut să descifreze dacă o face din aroganţă sau din slăbiciune ATV-iştii din jurul lui erau aproape convinşi de argumentele băiatului, devenind brusc conştienţi de ceea ce făcuseră deja şi de ceea ce se pregăteau să facă Şeful rămase tăcut câtva timp Atunci, Gantulga fu cel care alese să rupă tăcerea — Hei, amice, la asta serveşte o mascotă: să evite tâmpeniile! — Fir-ar al dracu’, puştiul ăsta are dreptate Nici vorbă să omori un poliţist, fără să-l faci să spună ce l-a adus până aici, la noi Şefu’ trebuie să hotărască ce facem cu ea după aia — Sunt de acord cu tine, recunoscu Gantulga, dar, în halul în care aţi adus-o, n-o să poată zice prea multe acum În locul tău, aş pune-o la păstrare pentru şefu’ Sigur va avea chef s-o interogheze chiar el, nu crezi? — Mda, clar că ai dreptate Şi-atunci, ce facem? — O s-o închidem undeva până vine el Şeful însărcina doi tipi s-o târâie pe Oyun până în atelier O trântiră jos, pe pământ şi îi legară mâinile la spate, în jurul unuia dintre stâlpii care susţineau şarpanta Afară, Gantulga îl trase pe şef de mânecă, discret şi-i făcu semn să-i lase pe ceilalţi doi să meargă înainte şi să se îndepărteze puţin — Acu ce mai vrei? întrebă tipul — Auzi, ezită băiatul cu un aer tâmp, mi-e cam jenă să-ţi cer asta, da’ în sfârşit, ştii voi toţi aţi făcut-o cu tipa, în afară de mine — Da’ de ce n-ai profitat şi tu? Nimeni nu te-a împiedicat, băiete, trebuia s-o faci ca noi toţi, dacă aveai chef! — Păi, tocmai asta-i, ştii, exact aici e baiul, nu pricepi? — Nu, nu m-am prins: care-i problema? — Stai să vezi, e cam jenant Promite-mi că nu-ţi baţi joc de mine şi că nu le zici celorlalţi, bine? — Bine, bine, promit Hai zi odată! — Păi înţelegi, eu nu-s decât un copil, nu voiam să par ridicol cu chestioara mea mititică, acu te-ai prins? Voi toţi aveţi nişte ditamai chestiile, din alea de ATV-işti, ce mai, iar eu în sfârşit, pricepi ce vreau să zic! Şi-apoi, eu cu ghipsurile mele şi cu cârjele mele, aş fi fost caraghios din cale-afară, ştii? Asta mă jena, de-aia n-am făcut-o Da’ totuşi, toate astea mi-au dat un chef nebun s-o fac! — Înţeleg, puştiule, da ce vrei să fac eu? — Păi tocmai mă gândeam că acum, dacă ea tot e înăuntru, dezbrăcată şi legată, oare n-aş putea în sfârşit, înţelegi tu ce — Vrei s-o faci? Aici? Acum? Acolo înăuntru? Desigur, puştiule, nicio problemă! Du-te şi fă-o cât vrei, ai meritat-o din plin, arată-i că şi tu eşti un războinic, un adevărat mongol! — O, mulţumesc, mulţumesc din suflet, tipule! Dar fii băiat fain, nu spune nimic celorlalţi, bine? Deja la vârsta mea e greu să-i ţin la distanţă, da dacă mai şi vin să se rânjească de mine, n-o să reuşesc! — Gura mi-e cusută! zise tipul, cu un aer complice — Şi-apoi, mai am nevoie şi de ceva mai mult timp, te rog! Cu piciorul meu şi cu braţu-n ghips, nu-mi va fi uşor s-o fac repede În plus, am chef să profit la maximum: o poliţistă, nu-ţi pică aşa ceva în fiecare zi! — Profită cât poţi, nimeni nu va veni să te deranjeze, până nu ieşi tu singur târâş! Ai cuvântul meu — Mulţumesc, omule! zise Gantulga, bătându-l cu cârja pe umăr Puştiul se întoarse, ţopăind într-un picior, şi împinse uşa atelierului — Hei, Sculă de Oţel! îi şopti omul din spate, dacă te simţi prea mic, bagă cârja! Individul plecă să se alăture restului găştii, care se adunase în jurul focului Violul şi tot alcoolul pe care li-l turnase Gantulga, reuşiseră să-i învingă Mulţi se tolăniseră în jurul jarului şi dormeau deja, cu faţa la căldură, către foc şi cu spatele în frigul nopţii Câte unii mai moţăiau într-un echilibru instabil, şezând şi terminând ce mai era de băut prin sticlele împrăştiate 50 care-l împiedica să o calce în trecere pe Oyun Gantulga plângea, stând în picioare în penumbra şopronului încărcat de unelte, de bancuri de tâmplărie şi de vechi ATV-uri demontate Un întreg talmeş-balmeş de obiecte era suspendat de grinzi, iar o bicicletă veche era chiar atârnată de peretele din lemn, cu două agăţători din fier În mijlocul şopronului, prăbuşit pe podea, zăcea corpul brutalizat al lui Oyun Faţa îi era învineţită de lovituri Carnea pomeţilor, spartă, se umflase în jurul rănilor, iar unul dintre dinţi se spărsese şi-i crăpase buza, acum diformă Era plină de julituri şi tumefiată peste tot, de la burtă şi genunchi, până în adâncul coapselor Sânii şi fesele îi erau sfâşiate de muşcături, vânătăile virând spre mov şi galben Unul dintre aceşti ticăloşi aproape că-i smulsese un sfârc Peste tot, acolo unde fusese ţinută cu forţa, pe fiecare braţ, pe picioare, la încheieturile mâinilor, la glezne, la umeri, la şolduri, peste tot se formaseră hematoame mari, cu vinişoare sparte, de o culoare violacee Părul îi era murdar de sângele din răni, iar degetele i se învineţiseră, strivite de tocurile ghetelor lor Gantulga era paralizat Nu mai putea nici să vorbească, nici să facă vreo mişcare Nu mai putea decât să plângă, imaginându-şi că ea era moartă, în faţa lui — Aşadar, frumuşelule, murmură Oyun, fără a reuşi să ridice ochii spre el, corpul meu de vis e cel care te transpune în starea asta? El ştia că bravează pentru a-l proteja Se forţa să glumească, ca să nu-l lase să se gândească la suferinţele ei — Eşti bine? întrebă el prosteşte, fără a îndrăzni să se apropie — Tu ce faci aici, partenere? — Ascultă, să nu mă urăşti, Oyun, dar le-am zis ăstora că vreau şi eu partea mea — Partea ta din ce? — Păi partea mea din tine vreau să zic i-am făcut să creadă că voiam înţelegi ce, să te violez şi eu un pic! Ea încercă să surâdă, dar buzele umflate nu făcură decât să-i deformeze faţa într-o grimasă dureroasă — Nu eşti cam pretenţios pe chestia asta, partenere? — Păi ba da, tocmai că am făcut-o intenţionat Le-am zis că eu n-am făcut-o niciodată până acum Că sunt prea timid şi prea ruşinos ca s-o pot face de faţă cu toată lumea De asta m-au lăsat aici singur cu tine şi nimeni nu ne supraveghează — Bine jucat, băiete Atunci trebuie să ne grăbim să plecăm de-aici — Stai aşa, să nu ne grăbim prea tare, avem timp să ne gândim un pic — Aşa crezi? Nu se vor putea abţine prea mult să vină ca să-şi vadă actele de vitejie, crede-mă! — Păi nu, că tocmai asta e Le-am zis că, la vârsta mea, de fapt, am doar o jucărie micuţă, deci, probabil, o să am nevoie de mai mult timp, ştii? În plus, cu toate cârjele şi ghipsurile mele Aşa că mi-au zis că pot să stau cât vreau, toată noaptea, dacă trebuie — Hotărât lucru, eşti un mare şmecher, partenere! Dar asta nu-ţi dă dreptul să-ţi clăteşti ochii cu imaginea mea, aşa cum o faci Dezleagă-mă şi găseşte-mi ceva să pun pe mine, ca să evităm ca acest corp de vis al meu să sfârşească prin a-ţi excita micuţa jucărie — Hei, am zis micuţă doar ca să câştig timp, asta-i tot! Pentru că — Bun, de acord, mai vedem cu asta Găseşte-mi nişte haine, sau ceva cu care să mă acopăr şi dezleagă-mă Gantulga îi desfăcu legăturile, cu lacrimi în ochi, văzând braţele lui Oyun umflate de hematoame Ea preferă să se ridice singură şi-i refuză ajutorul, trimiţându-l, din pudoare, să scotocească prin şopron şi să-i găsească nişte haine Tot corpul îi era chinuit, fiecare muşchi i se strângea de durere, iar primii paşi îi săgetară abdomenul — Uite, am găsit asta, zise Gantulga, întorcându-se cu nişte vechi salopete militare, murdare, pline cu tot felul de pete de ulei, pe care probabil că le foloseau când făceau reparaţii — Merge, zise ea, sprijinindu-se de un banc de tâmplărie, o să-mi iau una pe mine imediat Dacă se întorc, trebuie să mă găsească goală, altfel — Dacă se întorc, îi omor! jură Gantulga — Şi eu la fel, poţi fi sigur de asta, dar, în acest caz, avem interesul să găsim urgent ceva care să ne poată servi drept armă Băiatul scotoci tot şopronul din nou şi puse deoparte câteva şurubelniţe şi un bidon de benzină Apoi, ridicând o prelată, descoperi un vechi ATV prăfuit şi pe jumătate dezmembrat — Hei, partenere, ăsta nu e ATV-ul tău? — ATV-ul meu? Oyun se agăţă de tot ceea ce o putea ţine în picioare, pentru a se putea deplasa să vadă motorul şi ceea ce descoperi sub prelată îi redă puţină forţă şi puţin curaj Era chiar modelul pe care-l căuta Era deja binişor dezmembrat şi ea deduse că îl foloseau pentru piese de schimb După cum arăta farul mic de pe stânga, acesta nu mai putea să înlocuiască nimic Sticla era spartă şi cadrul înfundat Oyun întinse cu greutate mâna spre far, dar picioarele o trădară şi căzu în genunchi peste vechiul ATV Gantulga tocmai se repezea să o ajute să se ridice, când auzi pe cineva apropiindu-se din afară şi bătând cu putere în uşă — Hei, sculă de oţel, reuşeşti singur sau vrei să te-ajut eu să termini? — Nu-i lăsa să-mi mai facă rău, partenere, te rog, îl imploră tânăra — Poţi conta pe mine, dar iartă-mă! — Să te iert, pentru ce? — Pentru asta, zise Gantulga, apucând-o de păr — Ce faci? gemu ea, observând că băiatul îşi lăsase să-i cadă pantalonii în vine Când ATV-istul împinse uşa cu o lovitură de picior, îl văzu pe Gantulga din spate, cu fundul în sus, precipitat deasupra posteriorului fetei, trăgând-o de păr cu mâna ca să-i cambreze mijlocul — Hei, cară-te de-aici! Ai promis că nu mă deranjează nimeni, aşa că, valea! urlă puştiul, prefăcându-se furios — Ce naiba faci aici, pe ATV? Ai dezlegat-o? — Da ce credeai că se putea face, cu ea legată de stâlp şi eu cu ghipsul meu? Fac şi eu ce pot, aşa că lasă-mă în pace şi cară-te! — OK, OK, se scuză celălalt Am vrut doar să-ţi spun că toată lumea doarme acum şi că nici eu nu mai am mult până să pic Când termini, nu uita s-o legi bine la loc Cheamă-mă dacă ai nevoie, sau dă-i în cap dacă-ţi face probleme! Tipul trânti uşa atelierului şi Gantulga rămase un timp nemişcat în poziţia sa obscenă, pentru a se convinge că individul a plecat să se cuibărească pe undeva — Ăă, nu crezi că ai profitat puţin cam mult? murmură Oyun în patru labe, cu fesele lipite de abdomenul băiatului şi cu corpul cambrat El sări imediat înapoi, dezechilibrându-se în pantalonii lăsaţi jos — O, scuză-mă, scuză-mă! bâigui el Nu voiam în sfârşit voiam chiar dimpotrivă în sfârşit, înţelegi tu ce — Chiar eşti un mic ticălos obsedat! îl boscorodi ea, ridicându-se cu dificultate — Nu, nu, Oyun, îţi jur! Am făcut-o doar ca să De altfel, nici n-am — Glumeam, îl linişti ea În mod sigur, eşti un puşti incredibil! Ai reuşit să salvezi situaţia, ca de fiecare dată de când ne cunoaştem, de altfel Îţi rămân din nou datoare, până peste cap Mulţumesc, partenere! Oyun simţi cum o emoţie subită şi violentă îi punea un nod în gât, pe când rostea ultimele cuvinte Era o nebunie ceea ce începea să simtă pentru acest copil! O tandreţe amestecată cu admiraţie, o nevoie de a-l proteja şi de a-l şti lângă ea, în acelaşi timp Cât de repede înţelegea el totul, atât oamenii, cât şi situaţiile! — Asta căutai? zise el, după ce extrase cu vârfurile degetelor câteva cioburi de sticlă prinse în îmbinările farului spart Presupun că Solongo va putea să încerce să confirme dacă astea provin din acelaşi far ca şi ciobul găsit pe bicicleta fetiţei, nu? — Presupunerea e corectă partenere, dar acum, că ştim că nu mai vine nimeni aici, ai putea eventual să-mi dai salopeta, în loc să-mi faci meseria mea Gantulga îi întinse salopeta şi o ajută să o îmbrace Ea se sprijini de el fără jenă şi fără pudoare, de fiecare dată când vreo mişcare îi provoca în corp descărcări fulgerătoare de durere Apoi, descoperi poziţia cea mai puţin dureroasă ca să stea în picioare şi-i propuse lui Gantulga să se gândească împreună la un plan, pentru a fugi de-acolo Pentru moment, toţi păreau să fi adormit, fiecare căzut pe unde apucase, doborâţi de vodcă Dar ea nu uită că ei aşteptau vizita unui şef, care putea sosi în orice clipă Acum, trebuia urgent să fugă de-acolo, cât mai rapid cu putinţă * Ajutată de Gantulga, dădu o tură prin atelier Adună funii, o mică lanternă, un cartonaş cu chibrituri de la Cuibul de Vulturi, o cutie mare de cuie de spart anvelope, un bidon de benzină, un cuţit de tăiat mochete Puseră la punct un plan complet disperat şi, imediat, băiatul se strecură afară din atelier cu funiile şi cuiele Până când el se întoarse, Oyun inspectase din nou ATV-ul cel vechi Găsise plăcuţa pe care era înscrisă seria de identificare a motorului, o dăduse jos cu o şurubelniţă mare, apoi şi-o strecurase în buzunarul de la piept al salopetei; după aceea, Gantulga o lămuri ce făcuse el Oyun ar fi vrut să încerce să-şi recupereze telefonul mobil, care zăcea pe undeva, pe lângă foc, printre hainele ei rupte Hotărâră însă că era prea periculos Gantulga luă din cui bicicleta şi o împinse afară, în linişte, apoi reveni pentru a lua bidonul şi dispăru cu el în noapte Din fericire, nori groşi acopereau acum luna Oyun ieşi la rândul său şi merse până la ATV-ul cel mai apropiat de intrarea în ranch În urma ei, Gantulga mergea în zigzag printre celelalte vehicule, golind în urma lui bidonul de benzină — Ce naiba faci aici, puştiule? Băiatul se întoarse Tipul care-l lăsase singur cu Oyun era în picioare în spatele lui, cu mâinile-n şold Gantulga nu-i putea vedea faţa în noapte, dar ghici după postura lui că era bănuitor şi ameninţător — Ce crezi că fac? Pipi! Ţie nu-ţi vine niciodată să faci pipi după? — Faci pipi? reluă celălalt Cu un bidon de benzină în mână? — Păi da! zise puştiul, pentru că oricum era evident că fusese prins asupra faptului — Ia stai aşa, că mai şi pute a benzină peste tot! Ce dracu’ încerci să faci? Javră ordinară, erai pe cale să ne dai foc Fraza i se termină cu un gâlgâit de neînţeles Oyun sărise în spatele lui şi-i luase gâtul cu cutterul de tăiat mochete Sângele din artera carotidă ţâşni până pe faţa lui Gantulga, care sări înapoi, într-o mişcare de dezgust Bidonul se lovi de bara de protecţie a unui ATV şi zgomotul răsună în noapte — Hei, voi de colo, ce dracu-i porcăria asta? Oyun lăsă să-i cadă la picioare corpul fără viaţă al tipului şi-l trase pe băiat de umeri — Nu mai e timp de tratative, partenere! Dăm foc şi am şters-o de-aici! În întuneric, în partea cu luminişul, oamenii încă beţi se trezeau în dezordine Tânăra văzu luminile lanternelor cum măturau panicate cerul şi pădurea, apoi cum se organizau încet-încet, îndreptându-se în direcţia lor — Lasă bidonul şi fugi! strigă ea Repede, că o să sară totul în aer! Gantulga dispăru în fugă în noapte, iar Oyun aprinse cutia de chibrituri, aruncând-o spre unul dintre ATV-urile udate cu benzină Dar braţul rănit o trădă şi chibriturile căzură prea departe de motor pentru a-l aprinde Deja nişte bărbaţi alergau spre ea Urlând pentru a-şi forţa furia şi durerea, se strecură pe şaua ATV-ului în locul pe care puştiul îl păstrase pentru ea Doar auzi vocea lui Gantulga, fără a reuşi să-l vadă — Oyun, demarează fără faruri şi ascunde-te repede în pădurea din stânga ta! Şi, mai ales, lasă capul jos! Puştiul dovedise până atunci atâta siguranţă şi inventivitate încât i se supuse fără să se mai gândească Cu farurile stinse, lipită de ghidon, în ciuda durerii, se îndreptă cu toată viteza către marginea pădurii În aceeaşi secundă, ea văzu un alt ATV care se repezea către ieşirea din ranch, cu toate farurile aprinse, departe în faţa ei, pe stânga Apoi, îl văzu pe Gantulga, care alerga în întâmpinarea bandei, fără a încerca să se ascundă — Uitaţi acolo, e fata, vă scapă! Ea e, a furat un motor, trebuie s-o prindeţi! Imediat, şleahta furioasă se regrupă pentru a organiza vânătoarea Ascunsă în pădure, Oyun supraveghea primele ATV-uri care se lansau în urmărirea ei Câteva secunde mai târziu, auzi urletele motoarelor repezindu-se cu maximă viteză în gol şi văzu razele farurilor ridicându-se către cer, în panică maximă, în mijlocul ţipetelor şi al înjurăturilor Primii urmăritori tocmai se prinseseră în corzile întinse de Gantulga dintr-o parte în alta a drumului, la înălţimea unui stat de om Curând, el fu lângă ea — Bună treabă, partenere! — Ei, aşteaptă, nu s-a terminat încă — Trebuie să plecăm de-aici Până la urmă, ne vor găsi În mod sigur, cineva m-a văzut intrând în pădure, când mi s-au aprins farurile din spate, la frână — N-aş fi aşa de sigur, din moment ce eu le-am spart cu cârja mea! zise copilul — Ai făcut tu asta? — Da, şi multe altele, dar tu n-o să ai timp să le vezi pe toate Trebuie să profiţi de panica asta ca să fugi L-ai lichidat pe singurul tip care ne putea dibui Ceilalţi nu s-au prins că eu sunt complicele tău; şi nimeni nu ştie că tu porţi o salopetă de camuflaj Amestecă-te printre ei Celălalt ATV îi va conduce drept înainte, dincolo de şosea Tu ai exact atâta timp cât îţi trebuie ca să ajungi pe şosea, s-o iei la stânga şi să cobori în sat Opreşte motorul şi stinge farurile, apoi lasă-te să cobori orbeşte, liber, la vale Ne întâlnim pe undeva, pe-acolo — Dar cine conduce ATV-ul care-i atrage pe partea cealaltă? — Nimeni: acceleraţia şi direcţia sunt blocate Sper să meargă drept înainte, cât mai departe, ca să-ţi lase ţie ceva timp! — Şi tu, cum o să te descurci? — Eu? O vreme, nimeni nu se va mai gândi la mine, nu-ţi face probleme: mi-am lăsat lanterna cea mică lângă celelalte bidoane din atelier A, şi vezi să mergi de-a lungul pădurii, până la ieşirea din ranch Peste tot sunt cuie de spart cauciucurile Pe curând, partenere! Oyun vru să mai adauge ceva, să-l ia în braţe, să-i mulţumească, să-l facă să-i promită că va fi prudent, dar el deja dispăruse în noapte Demară şi ieşi din pădure chiar în spatele a trei motoare urlătoare, ai căror conducători zbierau înjurături spre cea ce credeau că este, departe în faţa lor, ATV-ul pilotat de ea Primul ATV se înfipse în pământ, când pneul drept din faţă explodă pe un pumn de cuie Cel de-al doilea îl evită la mustaţă, dar al treilea se întoarse spre ea, ca s-o prevină că sunt cuie peste tot Într-o fracţiune de secundă, ea văzu privirea lui trecând de la stupoare la furie, după ce o recunoscu Dar nu mai avu timp să urle ca să adune haita În aceeaşi secundă, atelierul explodă, aruncând spre cer bucăţele aprinse, care căzură ca o jerbă de artificii, cam peste tot, prin luminiş O aşchie de lemn aprins nimeri pe dâra de benzină, care luă foc imediat printre ATV-urile cu care trei dintre tipi încercau furioşi să demareze Oameni şi maşini fură cuprinşi de flăcări deodată, dar până să-şi dea seama de catastrofă, tipul care o recunoscuse pe Oyun era şi el doar o torţă arzând Ea profită imediat de haosul creat Nu mai avea pe nimeni în spate pentru a o surprinde, iar în faţă, surescitaţi de explozie, ceilalţi se îndreptau, cu toată viteza, pe urmele ATV-ului trimis ca momeală De îndată ce ajunse pe şosea, ea acceleră pentru a prinde viteză, apoi stinse farurile şi opri motorul, ca să coboare liber pe panta care ducea spre sat, doi kilometri mai jos Fără frână de motor, ATV-ul se adâncea în fiecare gaură şi sărea la fiecare făgaş, torturând trupul rănit al lui Oyun, care plângea de durere Acum nu mai dorea decât ajutor, voia să fie îngrijită, voia s-o protejeze cineva, s-o pună la adăpost Spera că Yeruldelgger, undeva, primise toate mesajele ei Că ştia unde se află şi că-i va veni în ajutor Trebuia s-o scoată de-acolo, acum! Trebuia s-o salveze Brusc, văzu în depărtare două faruri care luminau drumeagul Nu exista alt drum Maşina nu putea veni decât drept spre ea Îşi opri ATV-ul panicată, dar vehiculul derapă Bucuria de a fi, în sfârşit, salvată îi dădu forţa de a-l controla, până la urmă Alunecă de pe scaun şi căzu drept în mijlocul drumului, cu faţa spre automobilul care venea direct spre ea Era o berlină mare, de fabricaţie germană Maşina frână la mai puţin de cinci metri de Oyun, cu toate farurile aprinse Şoferul lăsă motorul să meargă un timp destul de îndelungat, înainte de a coborî Când fu afară din maşină, rămase lângă portiera deschisă Orbită de faruri, Oyun avu nevoie de ceva timp până să-l recunoască — Mickey? Dumnezeule dar ce Glonţul o lovi în piept şi ea căzu pe spate, peste ATV Căpitanul o atinsese drept în inimă, dar nu voia să-şi asume niciun risc În timp ce se apropia, pentru a-i da lovitura de graţie, o fantomă apăru din noapte, cu un zgomot de fiare contorsionate, şi-l izbi, dispărând brusc în spatele maşinii Mickey îşi pierdu echilibrul, apoi se întoarse pentru a trage la întâmplare, dar atunci observă nişte faruri care urcau drumeagul şi se apropiau în mare viteză Înjură de furie, urcă din nou în maşină şi reporni în trombă, blestemând ATV-ul, care-l împiedica să o calce în trecere pe Oyun 51 când noi toţi aveam atâta nevoie de tine? Trecând de micul zid, la ieşirea din Sanzai, Yeruldelgger crezu că vede un fulger de furtună, dincolo de creasta cu pădurea de larice Timp de câteva secunde, tunetul îi acoperi parbrizul cu un strat de praf, opac şi galben Când noaptea redesenă contururile peisajului, de ambele părţi ale drumeagului, înţelese că lumina arzătoare de pe vârful colinei nu era cea a unei furtuni Era o explozie Fiind distras o clipă de luminile care-l intrigau, în faţă îi apăru brusc un vehicul oprit în mijlocul drumului Un călător, surprins la rândul lui, probabil, de explozie, se feri de Yeruldelgger Încetini şi ghici silueta şoferului, în picioare, lângă maşină Avu imediat senzaţia că ceva nu e în regulă Omul îşi lăsase faza mare aprinsă În lumina farurilor, Yeruldelgger remarcă o motocicletă, sau o altă chestie asemănătoare Dintr-odată, un echipaj neaşteptat ţâşni din noapte şi-l împinse pe bărbat, care se dezechilibră, dându-se la o parte În acelaşi moment, Yeruldelgger recunoscu forma unei arme în mâna tipului şi văzu un corp prăbuşit peste motor Dar deja chestia care ţâşnise din noapte apăru din nou brusc în lumina propriilor lui faruri şi se aruncă asupra lui Abia avu timp să întoarcă brusc volanul, pentru a-l evita pe Gantulga, speriat pe bicicleta lui fără frâne, cu ghipsul şi cârjele lui bălăngănindu-se în toate părţile O cârjă îi sparse oglinda retrovizoare din stânga şi echipajul fantomatic zbură pe deasupra maşinii, într-un salt acrobatic În oglinda lui retrovizoare, Yeruldelgger văzu copilul, înghiţit de noaptea înroşită de stopurile maşinii sale, care frâna Alergă imediat în ajutorul lui şi-l găsi la douăzeci de metri mai departe, pe spate, într-o baltă de noroi — Gantulga! Gantulga! Eşti bine? — Oyun, a omorât-o pe Oyun! — Cum? Ce-ai zis? strigă Yeruldelgger, întorcându-se spre corpul care zăcea în faţa ATV-ului E Oyun? — Da! Ăla a ucis-o! Tipul din maşină a tras în ea! Yeruldelgger întoarse capul, la timp să vadă cealaltă maşină care dispărea în noapte — Nu te mişca! Mai ales nu te mişca, o să mă întorc şi o să mă ocup de tine Nu te mişti niciun milimetru de-aici, mă-nţelegi? Alergă spre corpul tinerei inspectoare Când îi descoperi faţa tumefiată, reuşi cu greu să-şi reţină lacrimile, pentru a-şi păstra toată luciditatea Zăcea fără cunoştinţă, având o rană mare drept în inimă, care nu sângera mult Încercă să-şi amintească dacă era sau nu un semn bun şi decise să nu se mai gândească la asta Îi căută pulsul la încheietura mâinii, dar nu-l găsi Îl căută la jugulară, dar nu-l găsi nici acolo Insistă, căutând o arteră bună, să simtă un minimum de puls şi, în sfârşit, descoperi o bătaie slabă — E moartă? întrebă Gantulga în spatele său — Ţi-am spus să nu te mişti de-acolo N-ai nimic rupt? — Ba da, un ghips şi o cârjă E moartă? — Nu, mai trăieşte Ajută-mă, repede, o ducem cu noi Şi pe drum, o să-mi explici ce s-a întâmplat — O să fie cam mult de povestit, suspină Gantulga, încercând, cum putea, să-l ajute pe Yeruldelgger să o întindă pe Oyun pe bancheta din spatele maşinii — Tocmai bine, ne aşteaptă cel puţin o oră de drum — Crezi că va rezista? Nu ne putem opri undeva mai aproape? La un dispensar, sau aşa ceva? — Nu, o ducem la spitalul lui Solongo Acum nu mai am încredere decât în ea — E grav, nu-i aşa? — Nu ştiu ce să zic Are un glonţ în regiunea inimii, dar trăieşte şi nu sângerează prea mult — Ăsta nu-i un semn bun? — Habar n-am N-am nici cea mai vagă idee! Băiatul se târî cu dificultate pe scaunul din faţă, cu ghipsul sfărâmat şi cârjele rupte Chiar înainte de a închide portiera, Yeruldelgger făcu o manevră pe întuneric între două şanţuri şi întoarse maşina pentru a coborî spre Sanzai — L-ai văzut pe cel care a tras asupra lui Oyun? — Nu, îmi pare rău, încercam să strunesc rahatul ăla de bicicletă — Hei, ia vezi cum vorbeşti de faţă cu mine, ai înţeles? — Da’ tu ştii cine e? — Cine? — Cel care a tras în ea — Crezi că te-aş mai fi întrebat pe tine dacă ştiam? — Cine ştie! Poate aveai nevoie de confirmarea unui martor ocular — Confirmarea unui martor ocular? Da’ de unde ştii tu cuvinte din astea? — Păi martorii oculari sunt ceea ce caută întotdeauna poliţiştii de la televizor, nu? — Aici nu suntem la televizor, băiete Suntem în realitate În rahatul ăsta de realitate! înjură Yeruldelgger, uitându-se de îndată la Gantulga cu coada ochiului Ştiu, nu spune nimic, mai ales nu spune nimic Eu sunt eu şi tu eşti tu Iar eu pot să spun ce vreau, tu nu! — N-am zis nimic! se simţi jignit puştiul — Nu, dar erai cât pe-aci! — Aşadar, nu ştim cine a tras în Oyun — Nu, şi nici nu avem prea multe indicii ca să-l găsim Conducea o maşină germană, un Mercedes, dacă am văzut bine, dar n-am avut inspiraţia să-i iau numărul Nu prea avem mare lucru — Dar asta? Crezi că ne-ar putea ajuta? Yeruldelgger aruncă o privire surprinsă spre mâna goală pe care i-o întindea Gantulga Era pe punctul de a zice că nu e nostim deloc, când puştiul, scuturându-şi ghipsul, îşi rostogoli ceva din interiorul lui în palmă Era un tub de cartuş, de 9 mm probabil — Unde ai găsit asta? — Un pic mai încolo, în spatele tău, când îi căutai pulsul lui Oyun — E tubul de la glonţul pe care l-a tras individul asupra ei? — Ce altceva ar putea să fie? Dacă nu cumva ai văzut tu vreun antrenament de tir pe-aici Sau vreo serbare câmpenească? — Hei, ce-ar fi să-ţi păstrezi insolenţa pentru tine, frăţioare, OK? Nu face dintr-astea cu mine Răspunzi la întrebările mele şi fără comentarii, ai înţeles? — Da, şefu’ Sigur e tubul glonţului pe care l-a tras bărbatul asupra lui Oyun, şefu’! urlă Gantulga, aşa cum văzuse că fac puşcaşii marini americani Yeruldelgger abia se abţinu să nu râdă, în faţa siguranţei afişate de puşti Copilul era, într-adevăr, admirabil — Asta e o probă materială solidă, partenere, să sperăm că scoatem ceva de la ea! aprecie el, pe tonul unui erou american — Tubul ăsta mi l-am strecurat în ghips, l-am împins înăuntru cu o piatră Se poate ca transpiraţia mea să fi contaminat eventualele urme de ADN ale celui care l-a manipulat, dar nu şi amprentele Yeruldelgger se întoarse spre el, fără a-şi putea ascunde uimirea Puştiul ăsta, ţara asta şi chiar lumea întreagă nu încetau să-l uimească iată că acum toată lumea, chiar şi aici, în ţara lui cu stepe şi păduri presărate cu iurte, vorbea ca experţii criminalişti ai poliţiei din Las Vegas ori din Miami Apoi, liniştea se lăsă în maşină şi, cu lacrimi în ochi, nu se mai gândiră decât la Oyun, al cărei corp zăcea pe bancheta din spate După o lungă tăcere, Yeruldelgger îi ceru lui Gantulga să-i explice ce se întâmplase Puştiul îi povesti totul în detaliu, cu o voce lipsită, aparent, de emoţie, ca şi cum s-ar fi refugiat în spatele unei înşiruiri de fapte, ca să nu cedeze amintirii ororilor, mai ales în privinţa a ceea ce i se întâmplase tinerei Yeruldelgger ascultă fără a scăpa din ochi drumul, care apărea din neant în lumina farurilor Doar maxilarele lui, scrâşnind la fiecare detaliu violent, îi trădau furia — Presupun că omul care a tras asupra lui Oyun este şeful pe care-l aşteptau! zise el, surprinzându-se vorbind cu puştiul de parcă ar fi fost un adevărat partener — Şi eu presupun la fel, confirmă acesta — Eşti sigur că nu l-ai putea recunoaşte? — Nu, era în contre-jour faţă de farurile maşinii — Dar dacă ţi-aminteşti vreun detaliu — Sigur că am să-ţi spun! urlă brusc Gantulga Ce crezi tu? Drept cine mă iei? Aici e vorba de Oyun! Individul ăsta a împuşcat-o drept în inimă, tot ce vreau e să bag şi eu nişte gloanţe-n el Yeruldelgger călcă brusc frâna şi maşina porni de-a latul, într-un derapaj lung, pe care îl stăpâni pe cât putu — Hei, potoleşte-te, Gantulga Nu mă îndoiesc de tine nicio secundă, înţelegi? Nu cunosc mulţi poliţişti cu experienţă care să se fi comportat atât de bine ca tine, acolo sus, aşa că nu ceda nervos acum, bine? Şocul tuturor acestor întâmplări te va chinui multă vreme, frăţioare, dar va trebui să te ţii tare, fiindcă nu s-a terminat încă, înţelegi? — O, fir-ar să fie! se văită Gantulga, uitându-se la bancheta din spate, fără a-i răspunde lui Yeruldelgger Yeruldelgger privi peste umăr şi văzu că frâna lui violentă de adineauri făcuse să alunece corpul lui Oyun între banchete Sări afară din maşină pentru a deschide portiera din spate, în vreme ce Gantulga, împiedicat de ghips şi cârje, încerca să se extragă din scaunul său Când puştiul deschise, la rândul său, cealaltă portieră, încercară amândoi să urce corpul lui Oyun pe banchetă Yeruldelgger îşi strecură braţele pe sub spatele ei pentru a o ridica, fără a risca să-i atingă rana, dar nu avea nici poziţia, nici priza potrivită pentru a o face Se hotărî să-şi strecoare braţele pe la subsuori, încrucişându-şi mâinile prin faţă, peste pieptul ei — Stai aşa! îi zise lui Gantulga, care încerca să ridice picioarele lui Oyun cu singurul său braţ valid Ce-i asta? Yeruldelgger o trase mai aproape pe tânără, pentru a o sprijini cu spatele de el şi îşi strecură o mână pe pieptul ei, pe sânul stâng, la nivelul rănii — Are ceva aici Pe deasupra umărului lui Oyun, rămasă tot fără cunoştinţă, poliţistul coborî fermoarul salopetei Apoi, îşi strecură mâna pe sub stofa aspră, descoperind, puţin jenat, că fata era goală şi că el îi mângâia sânul Dar nu simţi altceva decât o piele fină, acoperită de plăgi, umplute cu sânge închegat Ceea ce înainte simţise sub degete, acum se simţea pe dosul mâinii Îşi scoase repede mâna din salopetă, reperă buzunarul de la piept şi deschise scaiul care-l închidea Acolo găsi o plăcuţă de metal, deformată şi găurită de impact — Ce-i asta? îl întrebă pe Gantulga — Cred că e plăcuţa cu seria de identificare a ATV-ului coreean pe care-l căuta L-a recuperat ca probă, începu să-i explice băiatul, înainte de a se opri brusc A! Crezi că — Sper că da, Gantulga Sper că aşa e! murmură Yeruldelgger, împingând fermoarul salopetei până jos de tot şi dezgolind torsul şi pieptul lui Oyun Văzându-i corpul tumefiat, sânii sfâşiaţi de muşcături care lăsaseră semne purpurii, urmele adânci de lovituri, hematoamele marcate cu galben şi violet, avu nevoie de un răgaz Dar descoperirea pe care o făcu îi smulse un strigăt de speranţă — Asta-i frăţioare, asta-i, uite! Priveşte aici: ticălosul ăla a nimerit placa! Ce noroc incredibil! Ce baftă! Uite, glonţul aproape că n-a pătruns! Yeruldelgger plângea de bucurie Dedesubtul sânului stâng al lui Oyun, şocul impactului imprimase în carnea ei desenul plăcii de metal Un pic mai la margine, acolo unde glonţul trecuse prin plăcuţă, descoperiră o rană neregulată cu marginile tăiate de metalul strivit Dar în rană, încă vizibilă în interiorul cărnii învineţite, cămaşa strivită a glonţului nu intrase mai mult de un centimetru în corpul tinerei Yeruldelgger o luă imediat pe Oyun în braţe, ca să o întindă iar pe scaunul din spate, cu ajutorul lui Gantulga Apoi, se urcară din nou în maşină şi el se pregăti să pornească, cu inima mult mai uşoară Copilul însă îl opri cu un gest Se întoarse cu mare greutate, îşi strecură mâna printre scaune, până la corpul inert al lui Oyun şi îi trase la loc fermoarul salopetei, ca să-i ascundă goliciunea şi ca să-i păstreze demnitatea, chiar şi în starea ei de inconştienţă Yeruldelgger îl privi pe puştiul atât de responsabil şi atât de puternic Îi ciufuli părul, ca să nu se vadă prea mult cât era de emoţionat — Foarte bine, frăţioare, foarte bine! zise el, demarând în sfârşit Trecură încă câteva momente de tăcere, timp în care poliţistul conduse rapid, spunându-şi că el era fericit că are, în viaţa lui, nişte persoane ca Gantulga, Oyun şi Solongo — Yeruldelgger, pot să te-ntreb ceva? — Desigur frăţioare! Ce anume? — De ce n-ai fost aici, când noi toţi aveam atâta nevoie de tine? 52 Formă numărul lui Erdenbat Mickey era pe punctul de-a se prăbuşi Totul începea să semene cu un coşmar Privea proporţiile dezastrului, în lumina flăcărilor ranch-ului incendiat Erau cel puţin doi morţi Un tip ars de viu şi un altul cu gâtul tăiat Mulţi erau arşi şi zăceau, năuciţi, în iarba înroşită Lângă ATV-urile calcinate, văzu un alt tip pe jos, mort şi el, cu capul aproape smuls din loc Iar el însuşi o omorâse pe Oyun Îi trăsese un glonţ în inimă unei colege, o poliţistă din echipa lui Yeruldelgger! Şi copilul ăsta apărut de nicăieri, care poate-l văzuse şi pe care acum trebuia să-l elimine Şi toate brutele astea de nazişti incontrolabili, care nu erau în stare să suporte şocul şi se vor apuca să toarne tot la primul interogatoriu Trebuia să-l anunţe pe Erdenbat Avea nevoie de protecţia lui Bătrânul îi datora asta Tot ce se întâmpla astăzi nu era decât o consecinţă a ceea ce se întâmplase cu cinci ani înainte, când el, Mickey, îi scosese pe toţi din necaz, pe Erdenbat şi pe coreeni Acum era rândul lor să-l scoată din rahat Când cealaltă maşină apăruse, el parcursese doar câteva sute de metri şi se oprise, cu toate luminile stinse, pentru a supraveghea ce se întâmplă Era atât de speriat de crima sa, încât ar fi împuşcat toţi martorii, dacă maşina ar fi ajuns până la el Noroc că văzuse vehiculul întorcându-se şi coborând din nou spre Sanzai După lumina farurilor, înţelesese că şoferul nu se oprea în sat şi că va continua să meargă spre Ulan-Bator Atunci, urcase până la ranch şi descoperise dimensiunea pagubelor După aceea, instinctul lui de poliţai preluase controlul Îi recuperase pe oamenii cei mai valizi şi le ceruse să-i povestească ce s-a întâmplat Apoi, le ordonase ca ei să adune pe toată lumea în centrul luminişului, inclusiv pe morţi, să se numere între ei şi să se asigure că socoteala le ieşea bine — Nu vreau să ştiu ce-aţi făcut O să vă spun eu ce s-a întâmplat şi ce se va mai întâmpla, iar voi toţi o să învăţaţi asta pe de rost, s-a-nţeles? Mai întâi de toate, nimeni nu vorbeşte despre fată Fata asta nu a fost aici Fata asta n-a existat Pe primul care uită asta şi vorbeşte despre ea, îl împuşc pe loc, e clar? Pe urmă, explozia a fost un accident, pricepeţi? Puneţi morţii în ruinele atelierului şi băgaţi ATV-urile arse alături Cât despre raportul criminalistic, asta va fi treaba mea, o să-l aranjez ca să vă salvez fundul Apoi, nimeni n-a urmărit pe nimeni, s-a-nţeles? Eraţi beţi, ca de obicei, cineva a făcut-o pe grozavul în atelier, în apropiere de canistre, totul a explodat şi asta-i tot Cât despre mine, pe mine nu mă cunoaşteţi Nu m-aţi văzut în seara asta Oficial, eu sosesc aici într-una sau două ore, ca să conduc ancheta Primul care zice altceva e mort, vă e clar? Mickey supraveghe mutarea corpurilor şi a caroseriilor ATV-urilor, apoi inspectă starea răniţilor Trei dintre ei erau în stare critică, arşi pe aproape tot corpul Chemă la el doi dintre puţinii tipi teferi şi le atrase atenţia asupra pericolului pe care-l reprezentau răniţii — Tipii ăştia pot spune orice, în orice moment, sub efectul durerii sau al medicamentelor şi, dacă vorbesc, voi veţi fi ăia care o-ncurcă Oricum, îi aşteaptă nişte suferinţe oribile şi vor rămâne desfiguraţi pe viaţă — Ce înseamnă asta? întrebă unul dintre oamenii care nu îndrăznea să creadă ce se subînţelegea din spusele lui Mickey — Înseamnă că e mai bine şi pentru ei şi pentru voi ca ei să moară acum, înainte de sosirea mea oficială cu poliţaii — Vrei să spui — Da Asta vreau să spun Sufocaţi-i! Arşii mor adesea asfixiaţi Deja cred că au inhalat o mulţime de porcării, iar eu voi aranja autopsiile Sunt trei la număr Adunaţi-i undeva deoparte, ca şi cum aţi fi încercat să le daţi primul ajutor şi sufocaţi-i Puteţi lăsa corpurile acolo Veţi spune că aţi îndepărtat răniţii de locul incendiului şi aţi adunat morţii în exteriorul atelierului O să-mi adun oamenii ceva mai încolo, ca să vă dau un răgaz Şi nu uitaţi: dacă ei nu mor, voi sunteţi morţi Voi aţi creat toată mizeria asta, violând fata, acum trebuie să plătiţi voi înşivă dacă vreţi să n-o încurcaţi Mickey îi lăsă cu oribila lor misiune şi deturnă atenţia celorlalţi, sub pretextul de a le expune planul său Avea să cheme poliţia, să aştepte ca poliţaii locali să sosească, apoi va debarca imediat pentru a prelua ancheta Îi va interoga el însuşi, iar ei aveau tot interesul să-şi amintească exact ce le-a spus el să povestească Când cei doi tipi valizi se realăturară grupului, ştiu că esenţialul a fost făcut şi că a salvat ceea ce se putea salva din situaţia dată Chemă poliţia pentru a semnala o explozie accidentală, cu numeroase victime Înainte de-a se duce să-şi ascundă maşina dincolo de intrarea ranch-ului, pentru a crea impresia că ajunsese după primele ajutoare, se adresă întregii bande, pentru ultima dată: — Nu vreau nicio urmă a prezenţei acestei fete Din moment ce tot aţi violat-o, ca nişte sălbatici ce sunteţi, nu vreau ca poliţaii să găsească nici cel mai mărunt indiciu Nici chiloţi, nici sutien, nici ţoale, nimic Dacă faceţi cum vă zic, o să scăpaţi cu toţii Dacă unul singur vorbeşte, toată lumea stă douăzeci de ani la răcoare! Aşa că faceţi bine şi găsiţi tot ce era al ei şi pe urmă daţi foc Aveţi o oră până începe marele circ Apoi, Mickey se duse să se ascundă puţin mai departe, la el în maşină Îşi va da seama de sosirea ajutoarelor când va-ncepe baletul luminilor poliţiei Acum trebuia să-şi asigure spatele Formă numărul lui Erdenbat 53 trebuia să înceapă cu el — Cum s-a-ntâmplat? întrebă Mickey, cu faţa desfigurată după o noapte de spaimă — Cineva a tras în ea! răspunse Yeruldelgger — O, fir-ar să fie! Şi a murit? — Nu — Nu? — Nu, dare în comă Mickey descinsese la spital dis de dimineaţă Yeruldelgger petrecuse acolo toată noaptea, dar căpitanul îl găsi uimitor de calm, pentru un poliţai a cărui parteneră tocmai fusese împuşcată — A spus ceva despre cel care a tras asupra ei? — E în comă, repet! — Da, dar poate înainte de asta? A zis ceva înainte de a cădea în comă? A avut timp să dea ceva indicii celor care-au venit s-o salveze? — Cei care-au venit s-o salveze eram eu! Practic, l-am văzut pe ticălos când a împuşcat-o, în lumina farurilor Eram chiar în spatele lui — Tu erai acolo? Şi l-ai văzut? Ai văzut ceva? — Nu Aş fi putut să-l urmăresc, dar puştiul mi-a sărit în faţă cu bicicleta — Puştiul? Care puşti? Avem un martor? — Nu, el spune că tipul care a tras era în contre-jour, pe direcţia faurilor şi n-a văzut nimic — N-avem noroc! suspină Mickey, dintr-odată mult mai liniştit Ce zic medicii despre Oyun? — Şanse mici să scape — Fir-ar să fie! Îmi pare tare rău pentru tine, Yeruldelgger — Mulţumesc Şi tu, acolo sus, ce ai? — O încurcătură afurisită O bandă de brute, beţi turtă, care au dat foc la atelierul de ATV-uri şi au făcut să explodeze totul Sunt cinci morţi Mă întreb ce voia să facă Oyun acolo — Cum aşa? — Mi s-a spus că asta s-a întâmplat pe drumul care duce la tabără, nu? — A, da? Aveam impresia că ea mai degrabă se-ntorcea de-acolo — Ai văzut-o tu revenind dinspre tabără? — Nu, ea şi individul care a împuşcat-o stăteau în mijlocul drumului El mergea către tabără, dar ea nu ştiu Aveam impresia că ea — Negativ Nicio urmă de-a ei acolo sus Am trecut totul prin ciur şi prin dârmon, centimetru cu centimetru Sus acolo era un fel de petrecere de-aia numai între bărbaţi Dacă se ducea acolo, atunci a fost împuşcată înainte de-a pune piciorul înăuntru Yeruldelgger îl privi câtva timp pe Mickey drept în ochi — Tu cum îţi explici asta? îl întrebă el — Habar n-am Eu am sosit acolo noaptea, pe la zece, după explozie Era într-adevăr un ATV accidentat, cam la un kilometru de tabără, dar pe moment nu mi-a picat fisa După aceea, am fost ocupat cu ancheta Înţelegi ce vreau să zic: cinci morţi, bătrâne! Abia dimineaţa, revenind către Ulan-Bator, m-am oprit lângă ATV-ul accidentat de pe drum M-am gândit că a căzut cineva de pe el Vreunul dintre tipii care fugeau de explozie, sau altul, care o fi făcut-o pe şmecherul în timpul zilei şi s-a întors pe jos la tabără, după ce s-a rănit zdravăn Departe de mine gândul că a fost cineva ucis şi, cu atât mai puţin, că acel cineva era Oyun Numai întorcându-mă la secţie am aflat ce a păţit acolo — Te-ai dus înapoi? — Unde, la secţie? — Nu, sus, acolo — Nu, sunt praf de oboseală Mi-am planificat să mă duc ceva mai târziu, în cursul zilei — Şi, când te-ai oprit lângă ATV, n-ai găsit vreun indiciu? O chestie, orice, un tub de cartuş? — Un tub de cartuş? Nu, de ce? Ai recuperat tu vreunul? — Nu Eu n-am văzut nimic, era întuneric beznă — Poate în lumina farurilor? — Mickey, eram cu Oyun în braţe, avea un glonte în piept! — Da, da, aşa e! Rămaseră tăcuţi amândoi câteva momente, timp în care căpitanul, bănuitor, nu-l scăpă pe Yeruldelgger din priviri — Şi totuşi, mare noroc că ai trecut tocmai pe-acolo, în plină noapte, zise el până la urmă — N-a fost niciun noroc în chestia asta, Mickey În tot timpul cât am lipsit, Oyun mi-a lăsat mesaje pe mobil, ca să mă ţină la curent cu tot ce face În ultimul zicea că urcă până la tabără, pentru a ancheta o bandă de nazişti — În cadrul cărui caz? se nelinişti celălalt — Cel cu chinezii, cred, minţi Yeruldelgger — Nu înţeleg ce căuta la tipii ăia Sunt doar o bandă de ultranaţionalişti abrutizaţi Când te uiţi la organizarea şi punerea în scenă, atât de minuţioasă, a uciderii chinezilor şi vezi cum imbecilii ăia s-au aruncat în aer singuri, mă întreb ce fel de legătură putea face Oyun între ei şi acele crime — N-am idee, răspunse suspinând Yeruldelgger Oyun urma să-mi zică, dar cineva a împuşcat-o înainte de a o face — Apropo de asta, strecură Mickey, îţi aminteşti că ţi-am retras toate anchetele şi că eşti pe punctul de-a fi dat afară Îţi aminteşti, nu? — Desigur că-mi amintesc — Atunci, ce căutai tu acolo sus şi unde ai dispărut zece zile? — Acolo sus eram doar pentru a-i acorda susţinere logistică partenerei mele Cât despre cele zece zile, am avut nevoie de o perioadă de refacere personală — Mda, mârâi Mickey, fără a crede un cuvânt, în orice caz, stai deoparte de toate astea, ai înţeles? Mă ocup eu de protecţia lui Oyun — De protecţia ei? Crezi că trebuie să fie protejată? — Ascultă, cineva s-a dus până acolo sus după ea ca să-i tragă un glonţ în inimă Dar ea n-a murit Iar dacă nici tu, nici puştiul n-aţi văzut nimic, Oyun, dimpotrivă, şi-a văzut ucigaşul extrem de bine Aşa că pe ce vrei să pariem că individul va încerca să termine treaba pe care a început-o? — Ai dreptate, dar nu-ţi bate tu capul cu asta! De protecţia lui Oyun mă ocup eu! — Nici vorbă! replică Mickey Tu te cari de-aici Aproape că nici nu mai eşti poliţai, deci nu vreau să te mai văd pe nicio scenă a vreunei crime, nici măcar la o sută de metri de vreo victimă sau de vreun martor Ai înţeles? — Ia mai du-te naibii, Sukhbataar! Protecţia lui Oyun, chiar dacă n-o asigur eu, personal, tot eu o organizez, că vrei, că nu vrei! De altfel, ei sunt aici deja Mickey urmări privirea comisarului şi se miră văzând doi călugări îndreptându-se spre ei Yeruldelgger îl salută pe Nerguii, cu tot respectul datorat rangului său şi îşi arătă deferenţa şi faţă de novicele care-l însoţea Le indică printr-un gest camera lui Oyun şi ei intrară acolo în linişte Nerguii intră şi se aşeză direct pe un scaun şubred de metal, aproape de capul patului în care zăcea Oyun, inconştientă, legată la aparate şi ţevi — Hotărât lucru, ai luat-o pe arătură, bietul meu Yeruldelgger, suspină căpitanul, dând din cap neîncrezător, în faţa spectacolului acestor călugări slăbănogi şi desculţi, în togile lor din pânză galbenă Ce mai e şi circul ăsta? — Ei vor veghea asupra corpului şi sufletului ei Fie că moare sau se trezeşte, ei vor fi aici, explică Yeruldelgger, îndepărtându-se — Hei, stai aşa, unde crezi că te duci? — Păi nu tu mi-ai zis, Mickey? Să nu fiu la mai puţin de o sută de metri de vreo victimă sau de vreun martor Mă duc acasă — Te duci acasă? Cum aşa? Şi Oyun? — Cu tine şi cu călugării, e pe mâini bune, nu? Mickey îl privi plecând, fără să ştie ce să creadă Individul ăsta avea arta de a lua pe toată lumea prin surprindere Oare bănuia ceva despre Oyun? De ce n-a vorbit despre viol? Iar el însuşi, oare s-o fi dat de gol vorbindu-i? Oare s-o fi trădat prin ceva? Oare Dumnezeule, puştiul! Trebuia eliminat şi puştiul, în afară de Oyun Şi cum ea, fiind în comă, n-avea şanse, cel puţin pentru moment, să vorbească, trebuia să înceapă cu el 54 murmură „mulţumesc”, înainte de-a o strânge în braţe — Îmi pare rău, zise Yeruldelgger — De ce? întrebă Solongo, iar tonul pe care rostise întrebarea nu era de iertare, ci părea descurajat în faţa lungii liste de lucruri pe care prietenul ei chiar avea de ce să le regrete — Pentru tot ce se-ntâmplă Pentru Oyun, pentru absenţa mea Ieşind de la spital, se dusese la Solongo Ea lipsea, ocupată cu munca ei Aşa că îi lăsase un mesaj şi o aşteptase acasă Se aşeză pe podeaua de lemn a iurtei spaţioase, rezemat de pat, sub harta elementelor lumii, cu picioarele întinse, având mare grijă să nu stea cu tălpile spre cuptorul central, ca să nu ofenseze spiritele tuturor celor care au trăit aici, înaintea lui şi surâse Surâse fericirii de a-şi fi găsit un refugiu în mijlocul furtunii, un fel de parfum al vieţii care-l umpluse în toate aceste zile pline de moarte; surâse legăturilor indestructibile care-l legau de Solongo, de Oyun, de Gantulga, de Nerguii, de novici, poate chiar şi de Saraa În cele câteva zile petrecute la mănăstire, îşi pierduse furia şi îşi regăsise forţa Nu înveţi singur, iar adversarul tău îţi e şi partener Forţa lui o generează pe a ta, ea e cea care dă naştere, în tine, acelei forţe adevărate ce poate nimici cu adevărat ceea ce furia nu face decât să amâne Cum de putuse el să se îndepărteze atât de mult de adevărul acestei învăţături? Spera ca acum să-şi fi regăsit bogăţia interioară Să cauţi să simţi, dar şi să reflectezi Să eviţi luptele inutile, care nu sunt decât dovada ineficacităţii oricărei alte strategii, dar să nu dai niciodată înapoi dintr-o luptă în care deja te-ai angajat Să avansezi mereu, fără furie, tot timpul, în ritmul tău Să-ţi menţii forţa Să nu încerci să eviţi loviturile retrăgându-te, ci mergând mereu înainte, spre ele, mutându-ţi doar axa de echilibru Să înlături atacul celuilalt, mai degrabă decât să ataci tu însuţi Cum de putuse să uite toate astea? Ce nebunie reuşise să-i tulbure în aşa hal judecata asupra lui însuşi? Yeruldelgger ştia prea bine răspunsul: moartea lui Kushi Ucigând inocenţa copilei lui mult-iubite, ei îi distruseseră seninătatea inimii şi-l întorseseră spre răzbunare În faţa eşecului anchetei sale, el se răzbunase pe sine însuşi, pentru că nu-şi putuse răzbuna fetiţa Dar acum nu mai simţea ura Nici vreo dorinţă de răzbunare Nici pentru Kushi, nici pentru Saraa, nici pentru Oyun Nu mai era preocupat decât de datoria intimă, senină, calmă, de a lua viaţa celor care au luat, sau au încercat să ia, viaţa celor pe care-i iubea Această plenitudine absolută era ceea ce-l făcea încă să surâdă când, mult mai târziu, Solongo veni să-l vadă — Tu n-ai fost plecat, din punctul meu de vedere, zise ea, punându-se în genunchi lângă el şi sărutându-l pe frunte, am împărtăşit unul dintre visele tale şi un călugăr a venit să-mi spună că eşti viu — Ştiu, ţi-am simţit prezenţa caldă când am avut acel oribil coşmar Nerguii spune că visele nu sunt premoniţii, că ele fac să iasă la suprafaţă, în dezordine, ceea ce noi ne ascundem în adâncul nostru — Aşadar, te-ai întors la mănăstire? — Da, mi s-a revelat dintr-odată ca o evidenţă că trebuie să merg acolo, dar cred că şi ei mă căutau Uitasem tot ce mă învăţaseră M-au ţinut atât cât a fost nevoie ca să reînvăţ Din fericire, învăţătura lui Nerguii nu dispare niciodată Poţi s-o ascunzi, să te prefaci că o ignori sau că o uiţi, dar ea este în tine pentru totdeauna Am avut nevoie de aceste zece zile ca să mă regăsesc şi ca să înţeleg de ce Erdenbat a încercat să mă omoare — Erdenbat a încercat să te omoare? — Da, sunt sigur de asta şi va trebui să-i găsesc imaginea din visul meu Dar ameninţarea lui a fost, pentru mine, salutară Am înţeles dintr-odată că furia mea mă lăsa fără forţă, că ea-mi slăbea voinţa, că-mi tulbura intuiţiile Furia şi frica merg împreună Cineva m-a urmărit Avea o armă, eu eram dezarmat şi mi-a fost frică Am fugit, am alergat, am uitat tot ce mă învăţaseră la mănăstire Când am căzut într-o vale adâncă şi el mi-a apărut în faţă, cu puşca îndreptată spre mine, frica m-a devastat, dar nu era frica de el Era frica de ceea ce devenisem — Călugării te-au scos de-acolo? — Aşa presupun Am observat o umbră care a traversat cerul Omul s-a clătinat S-a prăbuşit în gol şi a căzut peste mine Patul puştii lui m-a pocnit în cap şi m-am trezit la mănăstire — Deci ei te-au avut în grijă? — Da, răspunse Yeruldelgger cu umilinţă M-au trântit la pământ, m-au bătut, m-au învineţit, m-au epuizat moral, m-au distrus fizic, pentru ca, apoi, să mă reconstruiesc şi să mă regăsesc Solongo se aşezase lână el, cu picioarele într-o parte şi cu capul pe umărul lui Era îmbrăcată cu deel-ul din mătase albastră El simţea parfumul răcoros al ţesăturii brodate cu aur, mirosul dulce al cefei ei, mireasma discretă a unui parfum de femeie, foşnetul mătăsos al părului ei, lângă urechea lui — Ce-o să faci acum? — Acum? O să-ţi cer iertare O să-ţi cer să mă păstrezi alături de tine, să rămân cu tine, lângă tine, o să-ţi cer permisiunea să fiu amantul tău, să mă abandonez în braţele tale şi să mergem împreună să călărim prin stepă O să-ţi cer Solongo se întoarse spre el, cu o faţă radioasă Îl încălecă cu picioarele întinse, se aşeză pe coapsele lui, cu faţa spre el şi-i puse un deget pe buze — Sst! Nu-mi mai cere nimic altceva Hai să-ncepem cu ce-ai zis acum Îşi descheie lunga ghirlandă perlată de năsturaşi aurii care îi ţineau închis deel-ul şi lăsă să-i alunece pânza în spatele umerilor Mişcarea, care îi arcui spatele şi-i umflă sânii, îl tulbură, surprinzându-l după atâta aşteptare Purta un sutien negru, pe care îl îndemnă să-l deschidă Fără să ştie de ce, murmură „mulţumesc”, înainte de a o strânge în braţe 55 ora critică a nopţii Ideea că Oyun s-ar putea trezi şi ar putea vorbi îl teroriza toată ziua În tot acel timp în care alergă prin oraş pentru a-l găsi pe băiat, eventualitatea acestei catastrofe îi bântui mintea În ciuda ameninţărilor şi a scandalurilor pe care le făcu informatorilor săi, nu dădu de nicio urmă a puştiului Mai rău, mica lume interlopă din centrul oraşului nu părea nici că se teme de el, nici că ar dori să-l ajute Mickey nu era cel mai bun poliţai din lume, dar ştia destulă meserie pentru a simţi că se întâmplă ceva Zvonurile se răspândeau mai repede decât progresau anchetele Tot ce putea el, oficial, să ascundă în rapoartele sale, scăpa deja, neoficial, pe bulevardele şi străduţele oraşului Piaţa de maşini vuia deja de ecourile nopţii precedente Un mărunt traficant, în timp ce-l sfătuia energic să-l ajute să-l găsească pe băiat, dacă voia să-şi scape fundul, îi răspunse că ar fi mai bine să încerce să şi-l salveze pe al lui Nu e semn bun când un informator te refuză obraznic Mai degrabă asta înseamnă că se teme de tine mai puţin decât de altcineva Mickey simţea că lucrurile îi scăpau din mână şi că asta îi punea pielea în primejdie Se strădui să-şi ia măsuri de prevedere, încercând ca totul să rămână sub controlul lui Trimise un om la spital, cu misiunea fermă de-a împiedica pe oricine, inclusiv din secţia lor, să se apropie de Oyun Dădu ordin să fie urmăriţi medicii când intrau în camera ei Ordin să fie dusă undeva în secret absolut, dacă se trezea Apoi, spre sfârşitul dimineţii, porni ca un nebun până la ranch-ul calcinat, ca să verifice totul din nou şi ca să-şi dea seama cum urma să explice prezenţa lui Oyun în locul unde el o doborâse Stătu mai mult de o oră să inspecteze drumeagul de ţară şi împrejurimile, în căutarea tubului de cartuş şi, cu cât căuta mai mult, cu atât era mai convins că Yeruldelgger îl găsise înaintea lui Se aşeză exact în locul de unde-şi amintea că trăsese şi mai trase de două ori consecutiv, pentru a vedea unde sar duliile gloanţelor şi până unde pot ajunge Dar nu găsi nimic Coborî în trombă până la Ulan-Bator şi, uitând de orice prudenţă, se duse direct la Cuibul de Vulturi, ca să-i chestioneze pe ATV-işti de unde apăruse băiatul O brută, aflată încă sub şoc, îi explică povestea disputei cu chinezii şi cum Gantulga devenise mascota lor Nu ştia nimic altceva despre băiat, dar, acum, Mickey îi aflase măcar numele Cu acest nou indiciu, mai trecu o dată pe la informatorii săi, apoi se duse la spital Înainte de a coborî din maşină, înşurubă un amortizor pe ţeava armei pe care şi-o puse în buzunar În secţia de reanimare, îl văzu pe omul pe care-l plantase de pază moţăind pe un scaun, şi-l trezi cu un şut în cizme Omul sări în picioare şi schiţă un fel de salut Alături de el, în picioare, fără a se sprijini cu spatele de perete, novicele nu se mişcase niciun milimetru, de la începutul dimineţii Mickey îl întrebă din priviri pe poliţist, care ridică din umeri Apoi, îl văzu pe Nerguii în interiorul camerei şi se enervă — Ce caută ăsta aici, înăuntru? — Era deja acolo când am venit eu! se scuză poliţistul — Ce-am zis eu: nimeni nu are voie înăuntru! Nimeni, pricepi ce-nseamnă asta? Nimeni! Îl împinse pe poliţaiul de planton, ca să intre în cameră şi se îndreptă direct către Nerguii Dar, când ajunse la doi metri de omul care stătea nemişcat, o forţă invizibilă îl ţintui pe loc Mickey nu mai păţise aşa ceva până atunci Era ca şi cum s-ar fi lovit de o masă de energie, abia apoi îşi dădu seama că forţa nu era mecanică şi că nimeni nu-l împiedica, de fapt, să înainteze, ci doar el însuşi Călugărul, aşezat pe scaun, ţeapăn şi nemişcat, era exact în aceeaşi poziţie din urmă cu cinci sau şase ore Îşi aţintea privirea la nivelul plexului său Mickey aproape că simţea căldura cum îi iradiază în corp, pornind din această sursă — Nu vrei să faci asta, afirmă călugărul, fără să ridice ochii — Auzi, călugăre, eu sunt — Ştiu cine eşti şi îţi repet că nu vrei să faci asta — Ce? se enervă celălalt Ce nu e De astă dată, călugărul ridică ochii spre el, iar Mickey simţi spaima împietrindu-l Privirea călugărului era în acelaşi timp neagră şi luminoasă, densă, minerală, solidă Dar, mai ales, era de o energie atât de stăpânită şi de brutală, încât explozia ei îngheţată l-ar fi proiectat prin pereţi — Nu vreau să fac asta, e adevărat, scuză-mă, murmură căpitanul, retrăgându-se prudent Poţi să rămâi Rămâi cât doreşti Ieşi din cameră şi dispăru pe culoarele spitalului, grăbind pasul, cu capul în mâini şi cu lacrimi în ochi, lăsându-l pe poliţaiul interzis să închidă uşa rezervei după el De cum părăsi spitalul, porni din nou în căutarea lui Gantulga, cu spiritul răvăşit, într-un haos total Trebuia să taie în carne vie, pentru a şterge legăturile dintre el şi acest caz blestemat, care-l bântuia de cinci ani Mai ales, trebuia să-l protejeze pe Erdenbat, căci, dacă turcul se simţea ameninţat, asta însemna moartea lui, a lui Mickey, cel care ar fi trebuit să-i garanteze protecţia Seara târziu, fără să fi găsit nimic şi furios din cauza asta, căpitanul se întoarse la spital cu acelaşi gând de a-i lua viaţa lui Oyun Dar cei doi călugări erau tot acolo Nemişcaţi — Nu s-au mişcat, îi suflă la ureche paznicul Nici măcar cât să bea un pahar cu apă Nici cât să meargă să facă pipi! Mickey îl trimise la plimbare fără niciun motiv şi rămase el la spital, ca să poată profita de cea mai mică neatenţie a lor Oyun era acolo, întinsă şi vulnerabilă, pe patul ei de spital Ar fi fost de-ajuns să scoată ceva din priză, să-i injecteze o bulă de aer în venă, să o sufoce cu o pernă, sau să tragă prin ea i-ar fi trebuit exact trei minute Trei minuţele! Aceşti afurisiţi de călugări trebuiau şi ei să facă pipi ca toată lumea, din când în când! Şi dacă nu, o s-aştepte până-n toiul nopţii, şi-o să împuşte pe toată lumea, pe Oyun, pe cei doi călugări şi pe oricine altcineva ar mai trece pe-acolo La urma urmei, îşi pregătise şi amortizorul, iar prin spital va fi aproape pustiu Hotărî să rămână pe-aproape Orice s-ar fi întâmplat, nu trebuia ca inspectoarea să mai apuce dimineaţa Nu-şi mai putea asuma riscul ca ea să vorbească, dacă nu voia să înfrunte furia lui Erdenbat Avea să acţioneze către ora trei, ora critică a nopţii 56 Ei bine, află unde e şi spune-ne şi nouă! Yeruldelgger nu voise să vorbească despre cazuri cu Solongo Nici ea nu ţinuse s-o facă Nu acum, când se găsiseră cu adevărat, deşi se cunoşteau de atâta vreme Au făcut dragoste în linişte, s-au îmbrăcat fără să-şi spună un cuvânt şi Yeruldelgger plecase fără ca Solongo să se neliniştească Ea ştia că, de-acum încolo, el va reveni mereu Către prânz, Yeruldelgger trecu pe la spital să se intereseze despre starea lui Oyun Intră în rezervă, în ciuda obiecţiilor poliţistului de pază şi vorbi mult timp cu călugărul Plecând, îi mulţumi celui care stătea de planton la uşă, bătându-l amical pe umăr Poliţistul îl informă că Mickey trecuse din nou, şi el, pe la spital, după care plecase în căutarea unui martor Îi dăduse ordinul să fie anunţat de îndată ce Oyun se trezeşte: se va întoarce de îndată De la spital, Yeruldelgger se duse direct la biroul lui din secţie şi-l convocă pe Billy, tânărul inspector îndrăgostit de coechipiera sa * Când Chuluum ajunse la birou, îi găsi pe cei doi în sala de şedinţe, la tablă, ocupaţi să pună cap la cap lista de indicii şi întrebări — Ce faceţi aici? întrebă el — Reluăm cazurile, aşa cum ar fi trebuit s-o facem de la bun început — Care cazuri? — Cel cu chinezii şi cel cu fetiţa Ambele, răspunse Yeruldelgger, continuând să răsfoiască prin dosare — Mickey ţi-a dat înapoi cazurile? — Nu — Atunci, ce naiba faci aici? Yeruldelgger se opri din scrisul pe tablă şi se uită drept în ochii lui — Îmi fac meseria Ai impresia că mă poate împiedica cineva? Privirea lui era atât de dură şi de calmă în acelaşi timp, atât de hotărâtă, atât de încăpăţânată, încât Chuluum fu descumpănit — Nu, nu cred — Poate tu? — Nu, nu, eu în niciun caz! La urma urmei, ai dreptate, îţi faci meseria — Atunci Mickey? — Nici el — Cu atât mai bine, pentru că, vezi tu, deja ştiu că Mickey e implicat, într-un fel sau altul, în ambele cazuri Aşa că eu caut dovezi şi confirmări Dacă vrei să ni te alături Chuluum nu ezită nicio secundă Îşi desfăcu haina, o împături cu grijă, punând-o pe speteaza scaunului şi se apropie de tablă — Cum procedaţi? — Facem o listă cu toate punctele asupra cărora avem confirmări şi cu toate cele unde nu avem răspunsuri — Cum ar fi ? — Părinţii copilei, ce s-a întâmplat cu ei? De ce nu putem să aflăm nimic despre ei? — Pentru că or fi morţi? sugeră Chuluum — Aşa cred şi eu, răspunse Yeruldelgger, desenând o cruce alături de cuvântul „părinţi” Da, dar când? — Când, ce? — Când au murit: înainte sau după uciderea fetiţei? — Ce contează asta? — Ei bine, dacă pornim de la premisa că micuţa a fost lovită de un ATV, fie părinţii ei erau morţi deja – iar asta explică de ce era singură şi nesupravegheată pe drumul unde circulau ATV-urile – fie cei care au lovit-o i-au ucis apoi pe părinţi, ca să nu lase martori — Bun, şi care-i diferenţa pentru noi? — Una capitală Asasinii nu sunt aceiaşi În primul caz, poate fi oricine şi pentru orice motiv, iar în al doilea, ei sunt obligatoriu conducătorii de ATV care au vrut să elimine martorii accidentului Trebuie neapărat să găsim cadavrele părinţilor — Ar mai fi o variantă, propuse Billy Părinţii lasă fetiţa nesupravegheată, conducătorii de ATV nu se opresc după accident, părinţii recuperează corpul fetiţei, sunt traumatizaţi de responsabilitatea lor, se culpabilizează, o îngroapă şi dispar, întorcându-se acasă la ei — Uman vorbind, ar fi posibil, dar nu şi concret Am verificat la grăniceri intrările şi ieşirile cu viză Nu există nicio viză de intrare în ţară cu probleme care să corespundă cu familia asta — Ce vrei să spui cu asta? întrebă tânărul inspector — După 2002, serviciul de vize este informatizat şi centralizat Un program semnalează orice viză de intrare căreia nu-i corespunde o viză de ieşire în termenul legal Dacă cineva intră în ţară şi nu mai iese, până la urmă se află — Problema e că nimeni nu e însărcinat cu folosirea datelor din acest fişier, interveni Chuluum Cunosc bine acest serviciu Când eram în post la Tchör, am avut de gestionat toate problemele cu ruşii Soldaţii, familiile lor, amantele, curvele, toată această lume minunată pe care au introdus-o în ţară sub acoperirea transporturilor militare şi care nu avea vize Acolo l-am cunoscut pe Sukhbataar El m-a ajutat să rezolv o mulţime de situaţii încurcate — Mickey a lucrat în serviciul ăsta? — Nu tocmai El lucra la controlul frontierelor Era suficient adesea un simplu telefon sau un raport „aranjat” pentru a semnala o falsă expulzare, şi numele dispărea din fişier — Există vreo posibilitate să fie reconstituite fişierele? Sau, măcar, să găseşti o urmă că au fost măsluite? — Nu, nu cred să fie — Dar Mickey ar fi putut s-o facă! — Ar fi putut, dar nimic nu arată că — Billy, trebuie căutat în acest fişier un cuplu cu o fetiţă de cinci ani, care să fi fost semnalaţi ca „ieşiţi”, între iulie şi septembrie, acum cinci ani — Pe de altă parte, continuă Chuluum, ţara noastră este în centrul unui continent de nomazi Frontierele sunt locuri de trecere Părinţii puteau ieşi fără să întrebe nimic pe nimeni — Eu nu cred asta Un martor i-a identificat ca fiind mai degrabă europeni şi, cu mare probabilitate, nu ruşi Eu nu-mi închipui că un cuplu ar putea să ascundă dispariţia fiicei lor şi să creadă că se vor descurca mai bine în Rusia sau China, decât la noi Din punctul meu de vedere, ei sunt morţi şi îngropaţi aici, undeva Le-am cerut nomazilor care au găsit fetiţa să caute şi alte morminte, însă n-au descoperit nimic în regiune Dacă există mormintele părinţilor, probabil că sunt altundeva în ţară Pot fi oriunde, dar eu aş opta pentru un loc apropiat de cel al accidentului — Ce altceva se mai ştie? întrebă Chuluum — Oyun a făcut treabă bună în privinţa recuperării cioburilor din far Solongo lucrează la stabilirea legăturii cu cioburile găsite pe tricicleta copilei Cu plăcuţa unde e seria de identificare a şasiului se poate ajunge la numărul de înmatriculare Billy, trebuie verificate toate astea şi trebuie găsit numele proprietarului ATV-ului — OK, şefu’! — Apoi, mai e duba Trebuie s-o găsim Eu am reuşit să ajung până la Khüan, kazahul din târgul de maşini, iar Oyun a mers mai departe până la cel care i-a vândut-o, probabil un rus locuitor din Khentii De când Mickey a făcut varză toată ordinea acestei anchete, nimeni nu s-a mai deranjat să caute dubiţa Trebuie să-l facem să vorbească pe kazah şi să ajungem până la cumpărător ca să punem mâna pe dubiţă Chiar şi după cinci ani, încă s-ar putea să mai găsim indicii în ea — Mă ocup eu de asta, zise Chuluum — Aş prefera să te ocupi tu de chinezi, hotărî Yeruldelgger — De chinezi? Da’ de ce? — Fiindcă, pe această direcţie, toate armele care au fost identificate provin dintr-un lot cumpărat pe piaţa neagră, de la militarii ruşi corupţi din baza de la Tchör, unde ai avut tu postul În mod sigur ne poţi ajuta să pricepem de ce gloanţele trase din armele din lotul ăla au fost găsite în craniile celor trei chinezi Şi de ce tot armele care provin de-acolo au fost folosite pentru a trage asupra lui Solongo la Flaming Cliffs, asupra lui Oyun în canale şi asupra lui Gantulga în bazinul de deversare Există, cu siguranţă, o legătură între arme şi chinezi Vreau să ştiu care e — Asta riscă să dureze — Nu poate să dureze chiar aşa mult, Chuluum Cazul chinezilor, ca şi cel al fetiţei, au fost conduse complet anapoda de la bun început Nu numai că nimeni nu s-a gândit să pună întrebările corecte, dar, în plus, nimeni n-a făcut munca de bază Mickey a vrut să saboteze anchetele, deci nici el n-a făcut, cu siguranţă, mai mult Billy, vreau să cercetezi mai adânc problema celor trei morţi chinezi: care le erau sarcinile pe perioada şederii în Mongolia şi unde s-au aflat ei în ultimii trei ani Vreau, de asemenea, mai multe informaţii despre cele două femei spânzurate Tânărul inspector îşi nota, în mare grabă, toate ordinele pe laptop Yeruldelgger observă cu satisfacţie că el îşi scria, în acelaşi timp, pe margini, numele serviciilor sau al persoanelor care-l puteau ajuta să afle răspunsurile potrivite — A, Billy, vreau de asemenea să ştiu totul despre chinezul de la ambasadă, cel care a venit să-i ceară lui Mickey capul meu, la începutul anchetei Tipul părea tare furios, dar de fapt era mort de spaimă că ar putea să piardă ceva, iar eu vreau să aflu ce — Aici mergi cam prea departe, Yeruldelgger, îl întrerupse Chuluum Să ajungi să te iei la harţă cu chinezii nu sunt sigur că-i o idee bună Oamenii ăştia deţin jumătate din ţară şi din guvern, nu uita! — Ei bine, atunci înseamnă că mai am şi eu jumătatea cealaltă, care mă va apăra Nu-ţi face tu probleme pentru mine Ocupă-te mai degrabă de Adolf — Adolf? Dar de ce Adolf? — Pentru că el e legătura dintre cele două cazuri Naziştii lui îi tăbăcesc pe chinezi sistematic, lucrând în schimburi Şi există un ranch de tip tabără de antrenament, unde aceiaşi nazişti îşi petrec timpul alergându-se unii pe alţii călare pe ATV-uri coreene E cam mare coincidenţa, nu crezi? — Da, dar s-ar putea să nu fie decât o pură coincidenţă În orice caz, Adolf nu e în oraş în acest moment — Ei bine, află unde e şi spune-ne şi nouă! 57 date fiind circumstanţele, deja nu mai stătea chiar aşa de rău! Erdenbat îl privea cum se scufundă în nisipul marii dune de la Khongor Els Praful de piatră, cald şi aspru, îi intră în gât şi îi amuţea strigătele, de fiecare dată când urla de groază Nu mai avea decât capul afară din nisip La câţiva centimetri de ochii lui, între picioarele încălţate cu ghete de fier ale lui Erdenbat, Olgoï Khorkhoï, viermele gigant, ucigaşul din Gobi, se târa către el, pe sub nisip Din când în când, corpul lui fără cap, gros cât un braţ, moale şi umflat de sânge, ieşea la suprafaţă Dintr-odată, monstrul legendar ţâşni din nisip, scuipându-i în ochi acidul său mortal, care-l paraliză ca o descărcare de mii de volţi Mickey fu scuturat de convulsii şi corpul său agitat căzu din fotoliul în care-l înghesuise coşmarul — Te simţi bine, Mickey? îl întrebă Yeruldelgger — Ce dracu’ O, porcăria naibii, ce coşmar am avut! Probabil am aţipit! zise căpitanul, vizibil zdruncinat din pricina visului Cât e ceasul? Ce faci aici? — E ora cinci Oyun a murit — Vai, fir-ar să fie! mormăi Mickey, ridicându-se brusc Erau singuri pe culoarul gol Călugării dispăruseră În camera lui Oyun, patul fusese complet schimbat Nu mai erau decât două lumânări, care ardeau, lăsate de bonzi — Cum s-a întâmplat? — I-a cedat inima îl informă comisarul — De mult? — Acum vreo oră — Îmi pare rău, Yeruldelgger Tu eşti OK? Mai rezişti? — O să-mi revin Am transferat corpul în secţia lui Solongo Ea o va aranja puţin ca să o facă prezentabilă Dacă nu te deranjează, aş vrea să mă ocup eu personal de predarea trupului familiei şi de hârţogărie — Da, înţeleg, răspunse Mickey, luându-şi aerul cel mai suferind cu putinţă Ai la dispoziţie tot timpul de care ai nevoie Solongo s-a apucat de autopsie? — Nu încă Apropo, mă gândeam că poate — Da, da, desigur O să trec să-i spun să facă doar ce e strict necesar Putem chiar să şi renunţăm Nu-i cazul să complicăm lucrurile pentru familie Să declare acolo o moarte accidentală, aranjez eu cu dosarul Pe de altă parte, te rog să mă crezi, Yeruldelgger, când vom pune mâna pe cel care i-a făcut asta, cu dosar, fără dosar, îţi promit că-l împuşc pe loc eu însumi Îţi promit! — Îţi mulţumesc, Sukhbataar! răspunse subordonatul său, strângându-i mâna Mickey se îndreptă spre ieşire, cu inima dintr-odată mult mai uşoară şi plin de dispreţ pentru Yeruldelgger Acesta aproape că îi salvase pielea şi, date fiind circumstanţele, deja nu mai stătea chiar aşa de rău! 58 Nimeni nu ştia unde a dispărut Saraa Yeruldelgger înţelese de îndată că toată lumea ştia Chiar dacă Oyun lucra cu el, ea era apreciată de majoritatea poliţiştilor din departament Era o fată frumoasă şi o poliţistă curajoasă, care ştia să-i ţină piept lui Mickey şi căţeilor lui Mulţi o admirau pentru asta, ca şi pentru capacitatea ei de a munci din greu, alături de comisar Şi, mai ales, pentru capacitatea ei de a-l suporta! De la moartea lui Oyun, Mickey cam ieşise din circulaţie Trecuse doar pe la morgă să vadă cadavrul, dis de dimineaţă; fusese de acord cu părerea lui Solongo despre inutilitatea autopsiei, din respect pentru o colegă şi pentru familia sa Solongo îi confirmase, la rândul său, că deja luase măsurile necesare pentru ca Yeruldelgger să-i transporte trupul la ai săi, ceva mai târziu, în ziua aceea Mickey nu avea probleme cu ideea de moarte, dar îi tolera cu greu imaginea Ţinuse, totuşi, să o vadă pe Oyun şi, când legista dezvelise cadavrul gol şi înţepenit al tinerei, îi fu foarte greu să suporte să-i privească trupul acoperit de răni Îşi fixase câteva secunde privirea asupra găurii care-i perforase pieptul la nivelul inimii, apoi o autorizase pe legistă să închidă sertarul frigorific Solongo îi arătase apoi certificatul de deces, care indica, aşa cum îi sugerase el, o moarte prin traumatism, ca urmare a unui accident de ATV Mickey plecase şi nu mai fusese văzut toată ziua la serviciu Yeruldelgger îi făcu semn lui Billy să-l urmeze în sala de şedinţe, unde nimeni nu îndrăzni să-i deranjeze — Sper că ai noutăţi! mârâi el — Da, dar mai întâi aş vrea să-ţi spun — Las-o baltă Cel mai bun omagiu pe care i-l putem aduce ar fi să rezolvăm aceste două cazuri — De acord, de acord, bâigui tânărul inspector, afectat Bine, am noutăţi despre chinez — Aaa, asta-i bine! Ai reuşit să faci să vorbească pe careva din ambasadă? — Nu, nu, nici vorbă! Le-am introdus numele pe internet şi am navigat pe site-urile şi blogurile de informaţii neoficiale chinezeşti Uite ce am găsit pe un site din Hong Kong Billy deschise pe ecran un fişier video şi porni filmuleţul În clip, se vedea cum o delegaţie chineză este atacată prin surprindere de către militanţii unui ONG ecologist, undeva, într-o capitală africană — Ce-i cu asta? întrebă Yeruldelgger — Militanţi ai organizaţiei Pure Earth din Libreville care se iau de o delegaţie de tehnicieni chinezi, întorşi dintr-o acţiune de prospectare în nordul Gabonului, în vederea exploatării resurselor dintr-o mină de mangan — Aşa, şi în ce fel se leagă imaginile astea de chinezii noştri? — N-avem nimic propriu-zis în imagini, dar pe un site chinezesc disident care preia clipul de la Pure Earth apare şi lista cu numele tehnicienilor care compuneau delegaţia chineză Doi dintre morţii noştri sunt citaţi acolo Tipii ăştia erau experţi în geologie minieră — Bine lucrat, Billy! Şi al treilea nu figurează şi el? — Nu, al treilea figurează pe site-ul oficial al ambasadei ca ataşat cultural dar, de fapt, el apare pe mai multe site-uri disidente chinezeşti şi pe site-uri occidentale ca reprezentant direct al eşaloanelor superioare din conducerea Partidului Un fel de comisar politic, al cărui nume iese la iveală mai ales atunci când sunt în joc mari negocieri economice Era la post în Nigeria şi în Republica Democrată Congo atunci când chinezii au negociat drepturi miniere importante — Chinezii sunt prezenţi şi acolo? — Cinci miliarde de dolari investiţi în fiecare dintre cele două ţări! răspunse Billy, fără să se mai uite pe notiţele lui — Bravo, băiete! Toate astea cam schimbă un pic perspectivele anchetei, nu? Şi chinezul de la ambasada noastră? — E ataşatul comercial al ambasadei lor de aici, din Ulan-Bator De obicei, e un post care serveşte drept acoperire agenţilor de la biroul zece sau şaptesprezece al Ministerului Securităţii chineze, adică agenţii care trebuie să adune recolta de informaţii de toate soiurile: ştiinţifice sau tehnologice, ori pur şi simplu economice — Un fel de spion economic oficial, asta vrei să spui? — Nu, să zicem mai degrabă că el ar fi responsabilul oficial cu nişte operaţiuni mai puţin oficiale: colectarea de informaţii, grupurile de lobby-uri, infiltrarea politică sau economică După părerea mea, un fel de coordonator al celorlalţi trei — Atunci, cred că ar fi cazul să avem o conversaţie cu acest domn, nu-i aşa? — O, asta o să fie cam complicat A fost repatriat de urgenţă, în ziua următoare întâlnirii voastre din biroul lui Mickey După părerea mea, bietul de el e deja într-un lagăr de reeducare la ora asta! Yeruldelgger îşi trase un scaun şi se aşeză alături de tânărul inspector — Doi geologi şi doi spioni chinezi, trei morţi şi unul scos din ţară, la ce te duce cu gândul toată chestia asta? îl întrebă el — Prospecţiuni, speculaţii, poate un război al concesiunilor, ceva de genul ăsta! — Cam aşa mă gândeam şi eu! aprobă Yeruldelgger, căruia îi plăcea din ce în ce mai mult cum gândea tânărul inspector Şi să-ţi mai spun ceva: asta-mi reaminteşte de nişte chestii foarte urâte! Dar atunci, la ce-or fi servit crimele şi toată mizanscena aia? — Ca să-i îndepărteze pe chinezi de pe piaţă, ca să-i sperie, sau să facă presiuni asupra lor într-o negociere Ori, poate, sunt represalii la ceva ce au făcut ei Sau la ceva ce au refuzat să facă — Dacă ar fi fost vorba de represalii, am mai fi auzit despre vreun caz anterior, similar cu ăsta, cu alte victime — Nu neapărat Când afacerile se discută în miliarde de dolari, crime ca astea pot face pe cineva să plătească pentru lucruri imateriale, chiar abstracte: o clauză, o exclusivitate, ceva de genul! — Dar atunci, de ce să-i fi castrat pe tipii ăia? Era suficient să-i fi omorât Pe de altă parte, Oyun a subliniat clar dublul mod de operare Putem să ne gândim şi că aceste crime au un dublu mesaj: executarea chinezilor, pentru a-i şoca pe compatrioţii lor şi masacrarea corpurilor, pentru a frapa publicul — Mesajul execuţiei îl înţeleg foarte bine, murmură Billy gânditor, dar mesajul masacrului, aici nu mi-e clar Să confirme ura colectivă faţă de chinezi, poate, dar nu cred că era nevoie de asta Dar dacă mesajul acestei execuţii era adresat chinezilor, numai că a fost deghizat într-o crimă rasială atroce, pentru a deturna atenţia publicului şi a poliţiei? — Se prea poate, fu de acord şi Yeruldelgger Şi despre fete ce ştim? — Două prostituate Nu profesioniste, mai degrabă ocazionale, conform unui coleg de la Moravuri În orice caz, una puţin mai profesionistă decât cealaltă După părerea lui, cele două aveau micul lor circuit, de unde îşi pescuiau clienţii În general, de la barul Mass, din cartierul de nord, sau de la Altaï Lounge Ele agăţau tipul, apoi îşi sunau una-două prietene care se adunau pentru fiesta Nu făceau parte din tagma prostituatelor de lux — La Mass şi la Altaï, zici? îl întrerupse Yeruldelgger, care nici nu-l mai asculta pe tânărul inspector Dar acest Mass nu e la doi paşi de cartierul unde recent au sărit în aer două apartamente? — Ba da, chiar înainte de locul ăla unde sunt multe blocuri-lamă, puţin mai spre est — Iar Altaï, care e pe Peace Avenue, ştii cui îi aparţine? — Nu, dar pot afla foarte repede, se scuză Billy, luat pe nepregătite — Nu-i nevoie, nu era o întrebare: barul este al lui Erdenbat Desigur, în secret; şi ceva îmi spune că amicul nostru Chuluum prestează şi el nişte servicii pe-acolo, asigurând paza şi ordinea Interesant, nu-i aşa? — Da, aşa e, recunoscu Billy Şi, dacă mă gândesc şi eu la ce te gândeşti tu, răspunsul este că da, ar putea fi interesant să mergem să dăm o tură pe-acolo, ca să aflăm cine le cunoştea sau le frecventa pe aceste domnişoare — Exact Atunci, eu iau Altaï-ul şi tu iei Mass-ul Dar înainte de asta, spune-mi dacă avem confirmări despre plăcuţa de înmatriculare a ATV-ului S-a putut găsi proprietarul? — Nu, încă nu Aparent, e vorba de un import temporar, înmatriculat în Coreea, dar serviciile coreene nu se grăbesc să ne ajute în acest caz — Încearcă să găseşti o modalitate de a face presiuni asupra lor Trebuie să ştim repede asta, bine? Între timp, eu am şters-o la Altaï şi ne vedem mai târziu Mai am încă o mică problemă de rezolvat înainte de asta — OK, şefu’! zise tânărul inspector, reîntorcându-se cu nasul în calculatorul lui — Billy! — Da? — Am vrut să spun: o mică problemă confidenţială Mă-nţelegi, nu? Una pentru care am nevoie să fiu singur în birou — Ah, pardon! Nu m-am prins, şefu’! Scuze, ies acum! Ies imediat! răspunse Billy, încurcându-şi picioarele în cablurile calculatorului şi ale încărcătorului de mobil, dorind să dispară cât mai repede Când rămase singur, după ce inspectorul închise uşa sălii de şedinţe, Yeruldelgger dădu vreo zece telefoane foarte scurte de pe mobilul său De fiecare dată, răspunsul era acelaşi Nimeni nu ştia unde a dispărut Saraa 59 Nu-ţi face tu probleme, ştie ea! Mickey îşi comandase un White Russian Hotărâse să facă din el cocktailul său preferat, de când văzuse The Big Lebowski I se părea că e un cocktail cât se poate de rasat Îi plăceau privirile surprinse când îl comanda Îi plăcea rezonanţa oarecum provocatoare a cuvântului Russian în noua Mongolie Chuluum comandă un whisky „ca de obicei”, fără apă sau gheaţă — Nu ştiam că eşti un obişnuit al casei pe-aici! se miră Mickey — Fac şi eu nişte chestii mici pentru Erdenbat Barul îi aparţine, explică Chuluum — Ce fel de chestii? — Securitate, muncă de convingere, protecţie Cam acelaşi lucru ca la noi, la slujbă, numai că în particular Exact ca şi tine — Cum aşa, exact ca şi mine? Ce insinuezi? — Mickey, Mickey! Micile tale escapade turistice anuale în Khentii, activitatea ta de agent turistic pentru coreenii bănoşi, în căutare de aventuri 4x4: şi astea sunt „chestii”, ca şi ale mele Şi o să-ţi mai spun ceva: nu e nimic rău în asta, crede-mă! Ca să nu mai zic că m-ar pune şi pe mine într-o poziţie destul de proastă să-ţi reproşez ţie aşa ceva! — Atunci de ce-ai vrut să ne vedem, Chuluum? Care-i problema? — Nu-i nicio problemă, Mickey Doar că se pare că eşti cam vârât în rahat şi sunt oameni care ar dori să evite să fie stropiţi — Asta-i o ameninţare? Tu ştii cine sunt eu? îţi aminteşti, totuşi, că sunt superiorul tău — Calmează-te, Mickey, nu e o ameninţare Mi s-a cerut să-ţi transmit un mesaj şi să văd dacă nu cumva ai nevoie de o mână de ajutor — Erdenbat? Este un mesaj de la Erdenbat, aşa-i? Atunci spune-i că n-am nevoie de niciun ajutor Aminteşte-i doar că sunt cinci ani de când îi protejez fundul şi că ăsta-i singurul motiv pentru care am azi necazuri! Ca să-l protejez, pe el şi pe prietenii lui coreeni! Tu n-ai de unde să ştii la ce mă refer, dar el o să priceapă ce zic, poţi să fii sigur! — Bineînţeles, încă mai eşti superiorul meu, poate, o vreme, dar poliţai sunt şi eu Aşa că nu mă lua pe mine cu vrăjeli de-astea că n-am de unde să ştiu! Povestea ta cu coreeanul o ştiu pe dinafară, până în cele mai mici detalii, Mickey, iar pentru ceea ce ai făcut pentru Erdenbat, el îţi este într-adevăr recunoscător Problema e că, vezi tu, tâmpitul ăsta de Yeruldelgger s-a dus să dezgroape fetiţa şi că asta, într-adevăr, complică destul de mult lucrurile! În plus, coreeanul nu e doar un tip oarecare, căruia-i place să-şi facă praf banii pe curse de ATV-uri, ci a devenit un fel de vârf al economiei, pe-acolo, pe la ei E un om cu greutate, foarte important, iar Erdenbat are planuri mari cu el Şi de asta a venit la noi, în Mongolia: ca să aranjeze lucrurile De altfel, cred că l-ai văzut şi tu prin ziare, nu? — Sigur că l-am văzut! se simţi jignit Mickey, ridicând un pic tonul ca să-şi recapete întrucâtva prestanţa La un semn al lui Chuluum, o chelneriţă, cu farmece cam rubensiene şi cu un surâs pofticios, le aduse pe masă un alt White Russian şi un alt Lagavulin sec — Poţi să-i transmiţi lui Erdenbat că fac tot posibilul să îngrop povestea asta, atâta cât se poate — Hai, că nu-ţi lipseşte umorul! rânji inspectorul — Ce vrei să spui? — Să „îngropi”! insistă Chuluum Să îngropi povestea cu fetiţa îngropată: ai umor! — Adică ţie ţi se pare nostim? — Nu, ceea ce mă face pe mine să râd e ce echipă de neghiobi ţi-ai încropit ca să te ocupi de coreeni! Adolf? Tu eşti întreg la minte? De unde dracu’ l-ai mai adunat şi pe ăsta? — Pe vremea aia erau doar o bandă de indivizi nebuni după ATV uri, foarte potriviţi să-mi facă treaba, explică Mickey, coborând vocea, încă nu deveniseră naziştii descreieraţi care sunt astăzi — Şi totuşi, Adolf ăsta al tău era încă de pe-atunci un mare idiot Să nu observe el că fetiţa pe care o-ngroapă e vie! — În orice caz, ce-ar fi schimbat asta? Nu pentru că era vie a ieşit la suprafaţă Asta n-avea cum s-o prevadă! — Aaa, nu? Da’ nu putea să prevadă că acolo unde a îngropat-o el e o bucată de stepă inundabilă, spălată de ploi şi de revărsările dese ale râului? Totuşi îţi dai seama că ăsta a bătut două sute de kilometri ca s-o îngroape cât mai departe de locul accidentului şi-n felul ăsta a reuşit să găsească unul dintre foarte puţinele locuri din Mongolia de unde un cadavru putea ieşi la suprafaţă! Şi-apoi, nu putea să sape şi el o groapă mai adâncă, putoarea? Vezi, Mickey, Erdenbat ţi-e recunoscător pentru ceea ce ai făcut pentru el şi pentru coreean, dar ceea ce nu-ţi iartă sunt toate detaliile astea mărunte care au ieşit la lumină! — Cum adică, nu mă iartă? — Trebuie să pricepi: când l-ai sunat, în noaptea accidentului, i-ai promis că te ocupi de asta Şi azi el descoperă că, în loc să faci treaba tu însuţi, ca un profesionist adevărat, ai pasat-o primului imbecil ivit în cale, s-o facă în locul tău Iar acum, iată, ne-am trezit cu Yeruldelgger pe cap — Auzi, ştii ce se enervă Mickey, ia zi-mi, care-i mai exact mesajul lui Erdenbat? — Mesajul este: fă curăţenie şi rezolvă problema! — Şi dacă problema e Yeruldelgger? — Fă curăţenie şi rezolvă problema! — Fir-ar să fie, Chuluum, ştii şi tu că Yeruldelgger, la rândul lui, s-a apucat să facă curăţenie, nu? Îl cunoşti pe Tatuat, nu-i aşa? Ştiai că a dispărut? — Un motiv în plus să faci curăţenie şi să rezolvi Aceeaşi chelneriţă cu şolduri rotunde se cambră din şale şi-şi rostogoli sânii sub nasul lor, pentru a mai pune pe masă încă un White Russian şi un Lagavulin sec — Eu n-am comandat nimic! zise Chuluum, întorcându-se către fată — Nici eu! se apără celălalt, depărtându-şi mâinile — Tipul de la bar vă face cinste, murmură chelneriţă printre dinţii ei mari şi cam depărtaţi Se întoarseră amândoi, dintr-o singură mişcare şi dădură nas în nas cu Yeruldelgger, care tocmai se invitase la masa lor, cu un pahar de Perrier în mână — Ce bei? îl întrebă Mickey, ca să câştige timp, scotocindu-se să vadă câţi bani mai are la el — O apă minerală franţuzească, răspunse Chuluum în locul comisarului Ce faci aici? — Îmi înec amarul! zise Yeruldelgger, arătându-şi paharul cu apă carbogazoasă — Când e înmormântarea lui Oyun? se interesă Mickey, grăbindu-se să profite de ocazie — Nu e! Nimeni nu e invitat O duc la părinţii ei, în stepă, o înmormântăm după vechea tradiţie, în mijlocul pustietăţii, şi gata — Da’ ştii că sunt interzise înmormântările după vechea tradiţie, îndrăzni Chuluum, privindu-l drept în ochi — Ai impresia că mă va împiedica cineva? — Nu, nu prea cred, răspunse Chuluum, uitându-se la Mickey — În orice caz, o să fiu foarte atent! reluă comisarul — La ce anume? — Să o îngrop suficient de adânc Ca nu cumva să iasă la suprafaţă! răspunse Yeruldelgger, fixându-şi privirea glumeaţă în ochii înnebuniţi ai căpitanului Apoi, ridică paharul şi propuse un toast: — Pentru Oyun! — Pentru Oyun! zise şi Chuluum — Pentru Oyun! murmură Mickey — Ei bine, cred că mă duc să-mi fac rost de-o prostituată, suspină Yeruldelgger, fără a se atinge de pahar — Ce să faci?! se indignă căpitanul — Într-o seară, eram într-o misiune de supraveghere, iar Oyun m-a făcut să promit că n-o să plâng pentru ea dacă va muri la datorie Voia să mă ocup de toate cele necesare, iar apoi să agăţ o prostituată, în amintirea a tot ce nu am făcut împreună Cred că mă plăcea — Şi chiar ai de gând s-o faci? — Sunt un copil al stepei, Mickey La noi, o promisiune rămâne o promisiune Iar o promisiune făcută cuiva care a murit e o datorie! — Atunci, datoria te cheamă! îi şopti Chuluum, arătându-i o fată, căreia tocmai îi făcuse un semn discret — Nu-mi vine să cred! se simţi jignit Mickey, foarte fericit că putea s-o şteargă de-acolo Chiar o să faci asta! Oyun nici nu e în pământ şi tu o să faci asta? Eu vă las, nu vreau să văd aşa ceva! — Ştii cumva unde putem merge? îl întrebă Yeruldelgger pe inspector, în timp ce fata îi strecura mâna pe sub cămaşă — Nu-ţi face tu probleme, ştie ea! 60 în mica vale din faţa ranch-ului său Apartamentul dădea, într-o parte, spre acoperişurile în formă de terasă ale spitalului civil din sectorul al paisprezecelea şi spre peluzele lui prăfuite, iar în cealaltă parte, spre trotuarele largi şi cu multe magazine îngrămădite ale micii periferii, cam la înălţimea clădirii Happy San Sar Center Grupul imens de blocuri-lamă se înălţa ca o faleză, la treizeci de metri distanţă de strada zgomotoasă şi de benzile în două sensuri ale traficului său poluat Între cele două, acolo unde în alte ţări mai norocoase ar fi existat nişte restaurante pe o plajă, se aliniau supermarketuri care vindeau de toate, ca nişte cuburi colorate juxtapuse, sfârşind prin a transforma trotuarele largi de lângă parcări în nişte promenade comerciale Yeruldelgger privea de la fereastra etajului al şaselea mulţimea nonşalantă care hoinărea în lumina soarelui, Era un apartament mic, cu două camere, supra-încărcat cu mobilă şi cu bibelouri, cu jucării de copil îngrămădite într-un colţ şi care mirosea a vechi, a praf şi a prăjituri cu lapte acru Fata încercase mai multe chei, înainte de a o găsi pe cea potrivită şi începuse să se dezbrace, chiar înainte de a pune cheile pe suportul televizorului, aşa cum se face când vii acasă şi vrei să te faci comod Dar instinctul lui Yeruldelgger nu-l înşelase Fata nu era la ea acasă, iar el îi întrerupse mişcarea cu cea mai blândă voce posibilă — Nu-i cazul să te deranjezi Acum se aflau aici, în penumbra micului apartament, ea îmbrăcată din nou în fugă, adâncită într-un fotoliu de piele crăpată, acoperit cu ceva croşetat de proastă calitate, iar el, îngândurat, la fereastră, privind oraşul în derivă, pe care nu reuşea totuşi să-l urască Yeruldelgger se impregna de parfumul locului şi de cel al fetei Se gândi la o declaraţie de-a lui Marilyn Monroe, care zisese că dormea goală şi îmbrăcată doar cu parfumul său Fata încerca, probabil, să facă acelaşi lucru: să se dezbrace complet pentru clienţii ei, îmbătându-i cu parfumul său Încă din stradă, avusese impresia că, lângă ea, traversa oraşul prea poluat într-o bulă prea parfumată — Nimic personal, surioară Eşti frumoasă, nu asta-i problema Numai că eu n-am venit pentru asta — Eşti poliţai, nu-i aşa? Asta e! — Da, asta e — Fir-ar să fie, Chuluum trebuia să mă prevină, totuşi! — Lucrez împreună cu el Suntem amândoi sub ordinele celuilalt tip care era la Altaï cu noi, zise Yeruldelgger fără să se întoarcă, în continuare captivat de haosul calm al Ulan-Bator-ului văzut de sus — Chuluum nu e sub ordinele nimănui, răspunse fata, uşor provocatoare La Altaï, când Turcul nu e acolo, el este cel care comandă! — Pe Erdenbat îl numeşti tu „Turcul”? — Pe cine altcineva? Se vede clar că tu nu-l cunoşti pe Erdenbat Dacă l-ai vedea ce statură are, ai înţelege că porecla „Turcul” i se potriveşte ca o mănuşă! — Îl cunosc prea bine pe Erdenbat, surioară De fapt, într-o altă viaţă, m-am căsătorit cu fiică-sa — Oh, fir-ar să fie! zise ea, adunându-şi pânza fină a decolteului peste sânii generoşi Tu eşti Yeruldelgger, aşa-i? Tu eşti poliţaiul nebun? El lăsă să cadă perdeaua gri pe care o ţinea ridicată cu un deget şi se întoarse spre ea — Aşa se zice despre mine? întrebă el blând Că sunt nebun? — Să nu mă răneşti, te rog! — Nu am de gând, şopti el, lăsându-se să cadă pe o sofa mică, de cealaltă parte a unei mese scunde şi greoaie Unde suntem aici? Nu suntem la tine acasă, nu-i aşa? — Nu Înainte aveam un apartament la etajul al zecelea, în centru, în spatele spitalului, dar a ars — Dublul incendiu de săptămâna trecută? — Da, răspunse ea, dintr-odată bătând în retragere — Ştii ce s-a întâmplat? — Tu eşti poliţaiul, nu eu! — Nu contează, în orice caz, nu asta mă interesează Vreau să vorbim despre cele două fete spânzurate, cele care erau cu chinezii — Nu ştiu nimic despre ele! se apără fata Yeruldelgger nu mai insistă Se mulţumi doar să se uite fix la ea, în linişte, şi ceea ce văzu în privirea lui o făcu să cedeze imediat Nu era ameninţare, ci doar o hotărâre de nezdruncinat O forţă care se înrădăcinase în acest om, ca o stâncă înfiptă în stepă — Te rog, de ce complici lucrurile? Culcă-te cu mine, fă-ţi plăcerea, fă ce te taie capul! De ce vrei să vorbim despre ele? — Da’ tu de ce nu vrei să-mi vorbeşti? — Pentru că, dacă o fac, Chuluum va şti totul şi eu nu voi mai putea niciodată să lucrez la Altaï Şi-atunci, după aia cum o să-mi mai câştig eu existenţa? — Dar dacă nu-mi vorbeşti, atunci n-o să mai poţi lucra deloc Nicăieri! explică serios Yeruldelgger Femeia rămase tăcută, cu capul plecat, cu lacrimi în ochi, apoi îşi scutură câtva timp părul roşcovan, ca şi cum nu putea să creadă nici ea însăşi ce urma să facă Avea faţa rotundă tipică femeilor mongole Fără machiaj, ar fi putut să fie o nomadă veselă, ducând o viaţă dură, într-o iurtă, între stepă şi cerul imens Dar ea nu dorise acea viaţă dură Astăzi, avea o viaţă privată de orice sens şi de orice orizont, în mijlocul poluării şi al betoanelor, dar pe care ea o considera mai puţin grea În sfârşit, atâta timp cât nu-i ieşea în cale vreun tip ca Yeruldelgger! — Le cunoşteam, lucrau doar ocazional Lucram uneori împreună, în celălalt apartament, când erau grupuri Erau nişte fete faine Nu ştiu de ce, dar chinezilor le plăceau foarte mult Tipul de la ambasadă voia mereu să fie prezente la micile lor chefuri E oribil ce le-au făcut! — În seara aceea cine organizase cheful de la uzină? Tipul de la ambasadă? — Nu, era sărbătoarea chinezească de Sfântul Valentin, aşa că tipul de la ambasadă organizase ceva într-un apartament care era destinat pentru lucruri din astea, în cartierul ambasadelor — Erai şi tu acolo? — Nu, răspunse fata, cam prea repede, uitându-se brusc spre fereastră — Cine a adus fetele la chinez? Chuluum? — Nu Pentru chinez, întotdeauna se ocupa de fete celălalt, şeful tău — Mickey? — Nu-l cheamă Mickey, îl cheamă Sukhbataar — Ştiu, Mickey e porecla lui din poliţie Eşti sigură de ceea ce-mi spui? — Absolut sigură El a adus fetele În general, rămâne şi el un pic la început Se uită la striptease şi după aia pleacă — Tu de unde ştii asta? — Mi s-a mai întâmplat şi mie să mă aleagă pentru chinez Şi, uneori, mai vorbim între noi, ne mai povestim cum se petrec lucrurile, pentru orice eventualitate Yeruldelgger se uită la fată multă vreme Ea încercă să-i susţină privirea câteva secunde, apoi scotoci nervoasă în gentuţa ei, pentru a scoate de-acolo o ţigară pe care o aprinse tremurând, ascunzându-şi de îndată privirea în fumul albastru pe care-l suflă cu putere şi sus, deasupra capului — Şi tot Mickey a revenit să vă ia după aceea? — Ce tot vorbeşti acolo? Ţi-am mai spus că eu n-am fost acolo în seara aia! — Cu ce parfum te dai? — Ce? Da ce te interesează? — Cu ce te dai? — Cu un parfum franţuzesc! — Ei, nu mai spune! Franţuzesc de la Shenzhen! — Puţin îmi pasă, din moment ce clienţilor mei le place! — Exact În noaptea masacrului, când chinezul a descins la uzină cu limuzina ambasadei, duhnea a parfum din ăsta Erai cu chinezul de la ambasadă în noaptea aia, nu-i aşa? — De ce, pentru că mirosea a un parfum ca al meu? Astea-s toate dovezile tale ştiinţifice? Te credeam un poliţist mai bun! — Da’ tu crezi că eu am venit la Altaï aşa, pur şi simplu, din întâmplare? Să ştii că v-am studiat dosarele înainte Numele tău de prostituată e Colette, à la française, pentru că te dai tot timpul cu acelaşi parfum franţuzesc Ai stat mai multe nopţi la pândă, ca să încerci să le scoţi ochii unor gagici care încercaseră să folosească acelaşi parfum ca tine E adevărat sau nu? — — Erai cu chinezul? — Ascultă, slăbeşte-mă! O să fiu omorâtă din cauza ta, ceea ce, sunt sigură că ştii şi tu asta, dar puţin îţi pasă! — N-o să păţeşti nimic, zise Yeruldelgger, căutându-se prin buzunare şi scoţând un teanc de bani Iei banii ăştia şi te duci zece zile la iarbă verde, undeva în stepă Când te vei întoarce, n-o să mai ai de ce te teme Fata fixă teancul cu privirea Apoi suflă fumul într-o parte, stinse ţigara într-o scrumieră furată din Hotel Mongolia şi luă banii ca să-i numere Erau cam de zece ori cât făcea ea în medie pe zi şi se întrebă dacă poliţaiul chiar era atât de bine informat în ceea ce o privea, sau doar văzuse ceva din întâmplare — E bine aşa? întrebă el Fata ridică ochii spre cer şi puse banii pe măsuţa joasă, pentru a-şi aprinde o nouă ţigară, dar cu un gest mai puţin febril decât prima dată — Să revenim: Mickey în sfârşit, vreau să zic Sukhbataar e cel care a venit să vă ia în noaptea aia? — Nu, dar a trecut pe-acolo de două ori în timpul nopţii Prima dată l-am văzut într-o oglindă Supraveghea să vadă dacă totul merge bine A doua oară, s-a întâmplat mult mai târziu, când petrecerea se terminase Toată lumea dormea, în afară de mine Ticălosul ăla aproape că m-a violat, iute-iute, în baie Era foarte nervos Nici măcar n-a terminat ce avea de făcut Dintr-odată, m-a împins în perete şi s-a dus să-l scoale pe chinez După care au plecat val-vârtej şi nici nu i-am mai văzut Abia dacă a găsit timp să-mi zică să adun fetele şi să dispărem urgent — Crezi că a venit să-l anunţe pe chinez despre masacrul compatrioţilor lui de la uzină? — Nu prea văd ce altceva l-ar fi putut face pe Sukhbataar să se retragă aşa rapid şi să-l panicheze în aşa hal pe chinez! — Şi despre cele două fete care au murit, voi ce ziceţi, aşa, între voi? — Că devine din ce în ce mai periculos să ai clienţi chinezi Există tot mai mulţi oameni care îi urăsc, iar acum, asta se răsfrânge şi asupra noastră — De asta crezi că le-au omorât? — Da’ tu ce crezi! îl provocă ea Cu sculele chinezilor vârâte în gură, vezi tu vreun alt mesaj? Yeruldelgger nu răspunse Se ridică, o privi pe fată, care se uita la el cu nişte ochi neliniştiţi şi iritaţi de fum, apoi se duse la fereastră Nu fu surprins să vadă maşina lui Chuluum parcată prost, în faţă la Happy SanSar Center Lăsă perdeaua să cadă şi se îndreptă spre uşă — Acum o să plec Sună-l pe Chuluum şi spune-i că am plecat deja Şi, după aia, du-te la iarbă verde cum ţi-am spus Fata nu răspunse Rămase nemişcată în fotoliul ei incomod, privind cerul murdar prin perdeaua gri de nicotină După cinci minute, auzi o cheie în broască şi uşa deschizându-se Stinse ţigara în scrumieră, băgă banii în gentuţa ei din piele de marmotă, pe care o strânse tare la piept şi se duse la uşă — Deci? întrebă Chuluum din uşă — Deci era aşa cum ai crezut, m-a luat la întrebări, răspunse ea, ieşind pe palier — Şi tu ce i-ai spus? — L-am minţit, aşa cum mi-ai zis — Te-a crezut? — Ai încercat vreodată să ghiceşti ce gândeşte tipul ăsta? N-am nici cea mai vagă idee I-am zis cum mi-ai zis tu — I-ai vorbit de Mickey? — I-am zis cum mi-ai zis tu, îţi repet! — Te-a plătit? — Da — Să văd! — — Să văd! Chuluum îi smulse geanta din mână şi scoase teancul de bani Fata preferă să i-o ia înainte — Eu nu i-am cerut nimic, el mi-a dat banii ca să mă duc la iarbă verde vreo zece zile Îţi jur că pentru asta mi i-a dat! — Te cred, fraierul ăsta e în stare de aşa ceva — Acu poţi să mi-i dai înapoi? — Visezi cumva? Hai, valea! Chuluum o apucă de braţ şi o conduse ferm spre scări Tocurile metalice ale fetei răsunară pe fiecare treaptă, în cuşca de beton brut * Yeruldelgger aşteptă ca ei să coboare două etaje ca să poată ieşi la rândul lui de unde se urcase să-i spioneze Din tot ce-i povestise fata, nu se putea ca ea să fi minţit decât într-o singură privinţă: rolul lui Mickey Deci Chuluum îl ataca pe căpitan Interesant Yeruldelgger se asigură că au părăsit imobilul, apoi îl sună pe Billy ca să se intereseze unde a ajuns cu ancheta despre cealaltă fată Tânărul inspector se scuză că n-a ajuns încă la Mass din cauza mulţimii hârţoagelor cu care era în întârziere într-o altă anchetă Yeruldelgger îl linişti Aflase ce voia să ştie Îi dădu întâlnire mai târziu, pe seară, la un restaurant cunoscut, Mongolian Barbecue, şi profită de soare pentru a se duce pe jos până la spitalul lui Solongo În trecere, cumpără un ziar de la un puşti care n-avea nici cinci ani şi care încercă să-i vândă şi nişte ţigări de contrabandă Prima pagină, în totalitatea ei, era dedicată pregătirilor pentru marele naadam, cu o notiţă consacrată naadam-ului privat pe care-l organiza Erdenbat în onoarea delegaţiei coreene, în mica vale din faţa ranch-ului său 61 E ceva ce trebuie să vezi! Mickey trecuse pe la morgă, când aflase că trupul lui Oyun urmează să fie luat Asistă, de la distanţă, la depunerea acestuia în sicriu şi se surprinse gândind că, şi aşa, cu faţa lividă şi tumefiată, Oyun rămânea frumoasă Se întrebă dacă Yeruldelgger se culcase cu ea Apoi, Solongo îşi autoriză subalternii să ia sicriul şi se alătură căpitanului Îl luă de braţ şi-l conduse spre uşa de ieşire — Îmi pare rău că te grăbesc aşa, Mickey, dar mai am două autopsii de terminat: o bătaie între beţivi Ştii cum e în zilele dinaintea naadam-ului! Pentru sărmana Oyun, s-a ocupat Yeruldelgger de formalităţi Tot el va duce corpul familiei Sunt încă nomazi, undeva prin părţile de la est de Bor Undur — Ce crede el despre toate astea? — Ce vrei să spui? — Ei bine, voi doi sunteţi destul de apropiaţi, nu-i aşa? Nu ţi-a zis ce crede despre toate astea? Va continua să ancheteze? Ştii cumva dacă are vreo pistă interesantă? — Sukhbataar, tu eşti superiorul lui şi tu i-ai retras toate anchetele, cum poţi să-mi pui asemenea întrebări? — O fac pentru că toată lumea ştie că el nu ascultă nimic din ce-i spun şi nu face decât ce-l taie capul! Îţi spun asta spre binele lui, Solongo Oyun a fost ucisă, iar asta putea la fel de bine să i se întâmple şi lui! — Ce înseamnă asta? E în pericol? Ştii tu ceva? — Nu, nu, vreau doar să spun că cineva n-a ezitat să ucidă un poliţai şi, deci, e foarte posibil să mai vrea să ucidă unul, asta-i tot! Noi toţi trebuie să avem grijă! — Nu-ţi face probleme pentru Yeruldelgger, e băiat mare Dar, mai bine spune-mi, cum de eu n-am văzut trecând pe-aici cadavrele tale, cele de la cazul cu ranch-ul conducătorilor de ATV? — Nu, într-adevăr M-am gândit că ai dori să ai destul timp să te ocupi pe îndelete de Oyun, aşa că i-am încredinţat pe cei cinci morţi ai mei legistului de la Spitalul nr 7 Asta îţi va permite să te duci la înmormântare, dacă vrei — Mulţumesc, e foarte drăguţ din partea ta, dar nu se duce nimeni, în afară de Yeruldelgger Se pare că Oyun şi cu ei au discutat despre asta în timpul unei misiuni de filaj Ea nu voia să vină nimeni Doar el, familia ei şi o groapă în stepă, ca să rămână singură cu Creatorul şi nimeni să n-o mai viziteze Era secretul ei — Dăduse şi ea în misticism? — De ce spui asta? — Păi, Yeruldelgger cam umblă cu popii acum, n-ai remarcat? — Ba da, cred că în timpul celor zece zile când a dispărut s-a retras undeva la un templu Ştii, cazul fetiţei l-a cam dat peste cap Îi aminteşte prea mult de moartea lui Kushi — Ah, apropo de copilă: a aflat cineva ce s-a întâmplat cu puştiul care a fost martor la uciderea lui Oyun? Pare că era un fel de mascotă a bandei, nu-i aşa? — Mickey, eu pot să-ţi spun cum au murit cadavrele mele, dar ce se întâmplă cu cei vii, asta mă cam depăşeşte! Bun, trebuie să mă laşi acum, chiar trebuie să mă apuc să-i decupez pe beţivii mei Mickey strâmbă din nas şi se întrebă cum o femeie mişto ca Solongo a putut să-şi aleagă meseria asta Cu aceeaşi ocazie, se-ntrebă şi dacă Yeruldelgger se culcase şi cu ea Legista îl conduse până pe coridor şi se asigură că a plecat din acea secţie a spitalului, înainte de a se întoarce la morgă, de unde îşi sună prietenul pe mobil — Eu sunt Sicriul lui Oyun tocmai a plecat de-aici Mickey a venit să asiste la depunerea în coşciug — A zis ceva? — Că nu eşti prudent şi că ai face bine să ai grijă A mai întrebat şi despre Gantulga — Îl ştie pe băiat? — Nu, dar ştie că era mascota grupului — Nu-ţi face probleme E într-un loc sigur — La mănăstire? — Vezi să n-ai telefonul pus sub ascultare — Crezi că ar merge chiar până într-acolo? — Nu ţi se pare că au mers deja suficient de departe? — Aşa e apropo de Gantulga, cum a reacţionat când a aflat de moartea lui Oyun? — E un băiat inteligent — Asta ce înseamnă? — Că-i un băiat inteligent! Uite ce-ţi propun, astă-seară merg să iau cina la Mongolian Barbecue cu Billy Nu vrei să vii cu noi? — În calitate de legistă sau de amantă? întrebă Solongo, cu un surâs în voce — În calitate de perechea mea oficială, aşa e bine? — Te iubesc! Yeruldelgger aşteptă să închidă telefonul, ca să-i spună şi el că o iubeşte Avea încă nişte urme de pudoare şi de prudenţă cu care trebuia să se mai lupte, înainte de a putea iubi din nou, cu adevărat * Îi mai rămânea doar un ultim element de clarificat, aşa că traversă tot oraşul într-un autobuz supra-încălzit, din cauza unui motor antic şi turat dincolo de limitele lui Omul care-i deschise uşa mizerabilului său apartament îşi dădu imediat seama că n-ar fi trebuit s-o facă — Batnaran? — Da’ tu cine eşti? întrebă bărbatul, neîncrezător — Sunt poliţist Coleg cu Oyun — Oyun? O, nu, nu se poate! Păi deja i-am povestit tot ce ştiu, ce nu e clar? Nu mai am nimic de adăugat! — Problema, reluă calm Yeruldelgger, este că lucrurile s-au cam complicat un pic în cazul ei, de când ai vorbit tu cu ea — Despre asta, eu unul am prevenit-o! Ce i s-a întâmplat? — Un glonte drept în inimă, anunţă Yeruldelgger pe un ton neutru Batnaran încercă să rămână atât de impasibil pe cât era în stare Bănuia că aparentul calm al poliţistului anunţa ceva chiar mai rău decât atât — Şi ? făcu el, deja resemnat — Şi bingo! Tu eşti ultimul cu care a vorbit! Aşa că acum, lucrurile se complică în cazul tău Omul îl pofti pe Yeruldelgger în minusculul său apartament cu tapetul jerpelite îi propuse un whisky prost, chinezesc, sau un ceai sărat, iar vizitatorul optă pentru ceai Batnaran răspunse că pentru ceai trebuia să aştepte să se întoarcă nevastă-sa, dar că ea nu va întârzia să apară Apoi, la cererea repetată a poliţistului, povesti din nou tot ce ştia despre faimoasele curse ale coreenilor Yeruldelgger îl lăsă să vorbească Când se oprea, nu-l îndemna imediat să-şi reia firul Celălalt încercă de mai multe ori să rămână tăcut, dar Yeruldelgger se mulţumea atunci să se uite-n ochii lui, cu o privire de plumb Fără un cuvânt, sub ameninţarea lui liniştită, îl obliga să fie, de fiecare dată, mai precis După douăzeci de minute, ştiu că a mai prins un fir în cazul fetiţei De trei ori în cursul povestirii, pădurarul menţionase un camping pentru turişti, care servea, aparent, drept ultim popas pentru multe dintre acele curse Atunci Yeruldelgger preluă controlul discuţiei şi, fără a pune vreo întrebare directă, îl forţă pe Batnaran să-i spună totul despre Tabăra Ursului: unde se afla, cum se putea ajunge acolo, câte iurte erau, câte cabane Află, astfel, că la bucătărie era o bătrână, ajutată de două alte femei tinere, trei sau patru copile din satele vecine, aduse pentru menaj şi servire şi o brută cu înfăţişare sinistră, care ţinea totul sub control Yeruldelgger fu repede convins că descrierea locurilor şi a circumstanţelor corespundeau cu ideea pe care şi-o făcuse despre accident Pentru prima oară, în puzzle-ul acestui caz, se intersectau traiectoriile fetiţei, a coreeanului, a lui Mickey şi a lui Adolf Acela era locul unde, probabil, va putea regăsi şi urma părinţilor dispăruţi Şi, mai ales, locul a cărui descriere îi amintea decorul din coşmarul său Conform spuselor lui Batnaran, paznicii fuseseră trimişi în concediu cu o săptămână mai târziu în acest an, iar asta, dedusese el, însemna că acea cursă avea să ajungă la Tabăra Ursului în ajunul naadam-ului şi nu cu o săptămână înainte, ca în anii precedenţi Yeruldelgger intui, fără să spună, că prezenţa delegaţiei coreene nu era străină de această agendă şi-şi luă rămas bun de la interlocutorul său, chiar înainte ca soţia acestuia să se întoarcă pentru a pregăti ceaiul Abia ieşit în stradă, îl sună pe Billy pentru a-i confirma întâlnirea de la Mongolian Barbecue — Ce bine că m-ai sunat, răspunse tânărul inspector, am veşti bune pentru tine! Prima este că am identificat plăcuţa de înmatriculare a ATV-ului găsită de tine la Oyun — Spune-mi repede dacă are vreo legătură cu coreeanul, frăţioare — Exact! Serviciile de înmatriculare din Coreea ne-au răspuns ATV-ul a fost înregistrat la ei, pe numele societăţii Korean Vanguard Acţionar majoritar: holdingul lui Park Kim Lee, care este şi directorul executiv — Bine lucrat, Billy! — Niciun merit, şefu’ Oyun este cea care a formulat toate cererile înainte să în sfârşit Bun Pe de altă parte, nici n-a trecut un sfert de oră că am şi primit la departament un apel de la Ambasada Coreei, care ne lua la întrebări în legătură cu motivele interesului nostru faţă de societatea Korean Vanguard Voiau să vorbească cu Mickey, dar, cum el lipsea, eu am preluat apelul Le-am zis că am pus mâna pe epava unui ATV furat şi că doream să-i găsim proprietarul După părerea mea, n-or să creadă gogoaşa asta prea mult timp — Ne doare-n cot, ne e suficient ca să facem legătura cu Park Kim Lee — Mai avem ceva în privinţa cioburilor de sticlă pe care Oyun le-a recuperat din ATV-ul de la ranch: un prim examen rapid permite confirmarea faptului că ele provin din acelaşi far al cărui ciob l-ai găsit tu în pedala tricicletei fetiţei Solongo o să-i ceară contactului său din Germania o confirmare, dar asta riscă să cam dureze În orice caz, echipa ştiinţifică de la noi e deja categorică: unul dintre cioburile din tricicletă se potriveşte perfect cu unul dintre cele de la ranch — Asta e într-adevăr o veste bună, Billy Nu numai că avem legătura dintre Park Kim Lee şi ATV, dar acum avem şi legătura dinte ATV şi accident În afara cazului în care s-ar putea demonstra că nu coreeanul conducea ATV-ul, el este cel care a ucis copila Cu atât mai mult cu cât Oyun găsise o fotografie de-a lui pe acel ATV De data asta, avem asasinul! Bună treabă, băiete! — Stai aşa, mai e ceva! — Am crezut că ai doar două veşti bune — Aşa e, numai că înmatricularea şi farul, din punctul meu de vedere, privesc ATV-ul, deci sunt una şi-aceeaşi chestie Asta era prima veste bună — Atunci, spune-mi-o şi pe cealaltă, repede! — Mai bine zi-mi unde eşti şi trec să te iau E ceva ce trebuie să vezi! 62 pentru cina pe care am stabilit-o la Mongolian Barbecue! — Şi pentru asta am făcut trei ore pe un drum neasfaltat? Billy era atât de încântat de ceea ce voia să-i arate lui Yeruldelgger, încât reuşise să nu-i spună nimic tot timpul drumului Ieşiseră din Ulan-Bator prin extremitatea vestică, luând-o pe Yaarmag Road, înainte de a lăsa în urmă, pe partea stângă, aeroportul Genghis Khan şi de a o coti apoi la o bifurcaţie către sud-est, în direcţia parcului naţional Khustain Nuruu Câţiva kilometri mai încolo, şoseaua asfaltată fu înlocuită de un drumeag de pământ şi ei îşi continuară călătoria prin stepa aridă Billy conducea cu plăcere Din când în când, urmele maşinilor se desfăceau în evantai şi el alegea, ca un adevărat şofer off-road, drumul cel mai bun, pentru a evita să rupă vreun ax al maşinii într-o gaură, sau să se răstoarne în albia secată a vreunei ape Se putea îndepărta câteva sute de metri de la drumul principal, supraveghind cu coada ochiului, în depărtare, dâra lungă de praf galben lăsată de un alt vehicul, care alesese alte urme decât el Apoi, toate urmele se adunau din nou în acelaşi drumeag, şi se regăsea dintr-odată, fără a încetini, în spatele aceleiaşi maşini, printr-un nor de pământ roşu Yeruldelgger îl lăsă pe Billy să-şi facă de cap, căci îi plăceau şi lui aceste evadări nebune în stepă Chiar dacă era în maşină, ele îi trezeau amintirile galopurilor de altă dată La două ore de la plecare, observară primele garduri de lemn din Altanbulag, spălate de intemperii Drumeagul se ramifica într-o grilă de zece străzi paralele, cu garduri din scânduri, fiecare gard înconjurând câte o iurtă gri sau o cabană Pentru a intra în Altanbulag, şoferul putea să aleagă oricare dintre cele zece străzi şi să se înfunde acolo ca într-un labirint Imediat după asta, se ajungea într-un sat fără străzi, cu casele plantate în dezordine pe un teren la fel de viran ca şi stepa din jur Toate drumeagurile se terminau atunci într-o sumedenie de urme, ce legau între ele toate casele, formând o împletitură indescifrabilă Chiar în centrul satului, Billy virase brusc spre sud, fără a încetini Cam pe trei sute de metri lăţime, nişte piste duceau drept spre o fostă bază militară sovietică, ale cărei clădiri joase se vedeau în depărtare, ascunse în stepă Nu ridică piciorul de pe acceleraţie decât atunci când trecură de bază, unde oameni fără nicio treabă stăteau tolăniţi pe nişte schele prost întreţinute, în jurul unor camioane ruseşti cu prelată Apoi, o luă la stânga, pe un drum îngust, care părăsea calea principală şi ajungea în faţa unei iurte aflate la doi paşi de groapa de gunoi a cazărmii Acolo îi aştepta un bărbat Părea terorizat de ideea de a primi acasă nişte poliţai de la oraş, iar Yeruldelgger îl luase cu „bunicule” pentru a-l mai linişti De îndată ce-i primi în curtea sa, le arătă duba cu un gest dezolat al mâinii Sau, mai degrabă, ce mai rămăsese din ea — Eşti sigur că e vorba de a noastră? întrebă Yeruldelgger, mirat — Fără îndoială Bunicul a păstrat plăcuţa în interior Nu a ars odată cu duba — Cum a ajuns aici? — Bunicul e şi puţin fierar, după cum ai putut vedea din deşeurile de afară Lucrează mai ales cu cei de la cazarmă, dar mai are şi nişte combinaţii pe la oraş, cu fel de fel de şmecheri de la piaţa de maşini I se aduc chestii „fierbinţi”, pe care trebuie să le dezmembreze repede şi să le facă să dispară, sau să le împrăştie ca bucăţi de fier vechi prin toate colţurile ţării Probabil că aşa a pus mâna pe dubă — Cum aşa, probabil? Nu eşti sigur? — Nu Cred că Oyun avea o pistă Aproape că localizase vânzătorul, un tip din Khentii, ca şi pe primii cumpărători: un buriat care a revândut-o Kazahului pe care tu l-ai împuşcat în picior — Khüan? — Da, ăsta Ştiu că Oyun îl ţinea sub observaţie, numai că nu aşa am dat noi peste dubă — Dar atunci, cum? — Cineva a incendiat acest loc acum trei nopţi Bunicul n-a vrut să facă mare caz dar, fiindcă s-a întâmplat aproape de cazarmă, militarii au venit să-l ajute să stingă focul şi au întocmit un raport Oyun dăduse o alertă despre tot ce putea avea legătură cu o dubă de acest tip şi din acest model; într-un fel sau altul, raportul lor a ajuns până la noi, azi dimineaţă — Genial, murmură Yeruldelgger, absolut genial! Se afla aici, în mijlocul pustietăţii, în inima Mongoliei sale, sub cerul înalt şi imobil, având departe, în stânga, poalele muntelui Khustain Nuruu, iar în spatele lui, toată stepa imensă şi largă, care se întindea până la deşertul Gobi, de cealaltă parte a contururilor masive ale sacrului Bogokhan, iar drept în faţă, în depărtare, avea munţii care urcau până la Baikal; iar aici, chiar lângă el, caroseria calcinată a unei dube UAZ 452 Duba lui UAZ 452 Pentru prima oară de la începutul acestei anchete, simţi cum i se umple inima de o speranţă ameţitoare Aceea de a putea să-şi ţină promisiunea făcută bunicului întâlnit în stepă, că se va ocupa de sufletul fetiţei — Ne uităm mai de-aproape? zise el către Billy pe un ton glumeţ — Ne uităm, sigur că ne uităm! aprobă tânărul inspector La vremea respectivă, Khüan pricepuse repede că duba era „fierbinte” N-avea niciun document şi observase în interior urme de sânge Totuşi, cel care o pusese în vânzare pe piaţa de maşini încercase să o cureţe Khüan ghicise că duba fusese echipată pentru camping, probabil cu un pat şi câteva dulăpioare, poate şi cu un reşou interior, pentru zilele ploioase Totul dispăruse când o cumpărase el, dar observase urmele diverselor obiecte care fuseseră înlăturate şi ale prizelor I-o vânduse bunicului, pentru că ştia că e fierar Bătrânul avea s-o taie, s-o dezmembreze, s-o facă bucăţi şi să vândă totul Khüan negociase chiar un preţ corect, care-i lăsa şi lui un oarecare beneficiu, nu extraordinar, dar îl ajuta pe bătrân să facă o afacere bună, pentru a-l convinge să ducă duba departe de piaţa de maşini din Ulan-Bator şi de al său Altaï Car Service Şi, pentru a fi sigur că n-o să mai revadă niciodată maşina şi că bunicul o să o taie bucăţele, Khüan aranjase să se umble la motor, ca să nu mai poată rula mai mult de o sută de kilometri Asta povestise Khüan mult mai târziu, după ce cazul fusese închis şi când fu condamnat pentru incendierea intenţionată a dubei Dar, deja chiar din ziua aceea, bunicul le mărturisi că-l suspecta pe Kazah că i-ar fi sabotat motorul Patru zile mai târziu, dusese vehiculul la Altanbulag, iar garnitura de chiulasă îşi dăduse obştescul sfârşit, cam pe când ajunsese în dreptul cazărmii, la întoarcerea din sat Nişte soldaţi îl ajutaseră să remorcheze vehiculul până în curtea iurtei sale şi să-l împingă în interior Unul dintre ei se arătase interesat de roţi pe care le-au demontat, punând duba pe nişte bucăţi de ciment Apoi, un altul venise să se uite la motor, să vadă dacă nu găseşte ceva înăuntru ca să-şi repare propriul vehicul Astfel, văzându-şi frumoasa maşină imobilizată, fără roţi şi fără motor, pusă pe blocurile de ciment în curte, bunicului îi veni ideea să o păstreze, ca să-şi adăpostească în ea un banc de lucru — Ce noroc pe capul nostru! murmură Yeruldelgger, încă neîncrezător Ce noroc! Ai cu ce să prelevi probele? — Având în vedere că te-am adus până aici ca să vezi cu ochii tăi, închipuie-ţi că n-am venit cu mâinile goale, se lăudă Billy, arătându-i o valijoară Yeruldelgger luă mănuşile de latex pe care i le întindea, trăgându-şi-le pe mâini, sub privirea amuzată a tânărului inspector — Şi mai zici că eu sunt ăla care seamănă cu Horacio Caine, iar tu paznicul frontierelor din sudul deşertului Gobi! — Ei, asta-i, îl ironiză Billy, ai fost tu Caine mult înaintea mea! Faptul că incendiul fusese provocat de-o mână criminală era dincolo de orice îndoială – au găsit un bidon din plastic, topit, între dubă şi gardul de lemn Din teama de a nu fi surprins sau, poate, pentru că bidonul cu benzină i se aprinsese prea repede, piromanul se grăbise, nu aruncase combustibilul cum trebuie pe dubă şi aceasta nu arsese în totalitate Mai ales că bunicul pusese un fel de podea solidă în interior, ale cărei scânduri groase rezistaseră în parte flăcărilor şi protejaseră planşeul original Yeruldelgger găsi acolo mai multe urme de sânge şi apoi altele, atunci când demontă ceea ce trebuie să fi fost suporturile de fixare ale patului Billy, la rândul său, mai reperă nişte urme similare, demontând suportul plăcii de înmatriculare din spate Sângele cursese de-a lungul barei de protecţie şi se uscase pe picioruşele care fixau plăcuţa de caroserie Mai găsiră şi nişte fire de păr, acolo unde era sângele, aşa că adunară cu mare grijă toate aceste indicii, în punguţele de plastic destinate laboratorului — Sper că înţelegi importanţa probelor pe care le avem aici, sub ochii noştri, zise Yeruldelgger — Duba în care trăia familia a cărei fetiţă a fost ucisă de coreean Identitatea presupusă a primului vânzător pe care-l cunoaştem, buriatul care a adus-o în târgul de maşini, situează vehiculul undeva în Kheahii, adică exact acolo unde ne gândeam şi noi că s-ar fi petrecut accidentul — Exact Ceea ce ne readuce la întrebarea „ce s-a întâmplat cu părinţii copilei?”, sau, mai degrabă, „cine i-a ucis şi cum?”, pentru că pariez pe salariul lui Horacio Caine că sângele şi firele de păr pe care tocmai le-am găsit sunt ale lor Tu ce-ai face acum în locul meu? — Eu? M-aş duce să-l arestez pe coreean, fără nicio ezitare, apoi m-aş duce să dau o tură prin Khentii, ca să aflu dacă nu cumva a văzut cineva, acum cinci ani, vreo dubă UAZ 452, albastră, cu geamuri în spate, în care se afla o familie cu o adorabilă fetiţă blondă — Bravo! Dar înainte de asta, să nu uităm că avem încă două ore bune de mers pe drumeagul ăla neasfaltat ca să ajungem la Ulan-Bator exact la timp pentru cina pe care am stabilit-o la Mongolian Barbecue! 63 două-trei lucruri de care ar putea avea nevoie Era o zi minunată pentru jocurile sportive tradiţionale Un soare radios transformase cerul într-un albastru sticlos şi intens, ca un vitraliu întins pe deasupra văilor verzi sau galbene din Terelj Vizitatori şi concurenţi veniseră să-şi ridice iurtele albe, dis de dimineaţă Acestea formaseră un roi în vale, în faţa ranch-ului, la mici distanţe unele de altele Puştani cu faţa întunecată, îmbrăcaţi cu straie în culori vii, cu nuanţe acide, îşi aşteptau caii, privind invidioşi spre luptătorii care se antrenau Toţi erau nişte tineri masivi, atârnând greu la cântar, fără muşchi vizibili Corpurile lor cu pielea întinsă, fără pic de păr şi feţele de bebeluşi le dădeau mai degrabă aerul unor grăsani decât al unor indivizi puternici, dar toată lumea avea ochi doar pentru ei, bărbaţii şi femeile deopotrivă Purtau slipuri mulate, de culoare roşie sau albastră, foarte dantelate pe şolduri, şi tradiţionalele pălăriuţe conice de catifea cu marginea brodată, peste părul strâns într-un coc asemănător cu cel al luptătorilor de sumo Erau încălţaţi cu nişte ghete din piele până la jumătatea pulpelor, cu tocuri subţiri, brodate cu motive preţioase şi cu simboluri Doar spatele le era acoperit de un bolerou minuscul, de aceeaşi culoare cu slipul Legat cu o panglică delicată pe sub burtă, boleroul lăsa la vedere tot pieptul şi abdomenul gol, pentru a evita umilinţa legendară când o prinţesă deghizată în luptător îi învinsese pe toţi pretendenţii la titlul de „titani”, strivindu-şi sânii cu un fular strâns pe sub tunica închisă Fuseseră înălţate un fel de catarge vopsite în alb, pentru a atârna ghirlande compuse din flamuri galbene şi albe, în culorile lui Genghis Khan, iar mănunchiuri de megafoane difuzau cântece tradiţionale şi piese simfonice de Enkhtaivan Agvaantseren Masa arbitrilor, în jurul căreia se adunau luptătorii pentru a se înscrie şi pentru a participa la tragerea la sorţi, era ridicată între doi stâlpi Deja spectatorii şi pariorii îşi lăsaseră vehiculele într-o parcare improvizată pe iarbă pentru a se strânge în jurul concurenţilor Toţi îşi purtau cel mai frumos deel colorat pe care-l aveau, brodat cu motive tradiţionale Ceva mai încolo, femeile încălzeau căldări cu ulei, pentru a arunca înăuntru paste umplute cu carne grasă de miel La adăpost de mirosurile de prăjeală, departe de vacarmul fonfăit al megafoanelor, fusese instalată o altă masă, acoperită cu o faţă de masă albă sub un baldachin de mătase galbenă În ciuda faptului că o tradiţie pierdută cerea să nu se bea în prezenţa luptătorilor, masa era plină cu găleţi de gheaţă, în care stăteau la rece sticle de şampanie franţuzească şi de vodcă poloneză Cât despre bere, alte vase mari cu gheaţă, adăposteau sticlele, aşezate la îndemână, sub masă Erdenbat trona acolo, în mijlocul notabilităţilor şi al invitaţilor să-i din delegaţia de patroni coreeni După graba lor plină de zel şi după echipamentele pe care le cărau cu ei, îţi puteai da seama că jumătatea de duzină de jurnalişti care roiau prin zonă lucrau pentru un anumit cotidian şi pentru un anumit post TV, la rândul lor deţinute de amfitrionul locului Curând fură aduşi caii şi o emoţie puternică cuprinse întreaga asistenţă Puştanii deveniră centrul de interes al mulţimii, inclusiv al luptătorilor care îi încurajau să încalece Călăreţii aveau între cinci şi doisprezece ani şi, uneori, luptătorii se amuzau să-i urce cu o singură mână pe spatele calului Apoi, puştii formară mai multe cercuri pentru a-şi struni şi întărâta caii, intonară nişte cântece piţigăiate şi oarecum triste, se aşezară în linie şi, la semnalul unui bătrân respectat de toată lumea, îşi lansară animalele într-un galop fără nicio reţinere, pe un traseu de vreo cincisprezece kilometri, încadraţi de maşinile 4x4 sinucigaşe ale părinţilor şi ale susţinătorilor, care înspăimântau caii cel puţin la fel de mult pe cât încurajau copiii Toată lumea fu foarte interesată de startul cursei, al cărei câştigător avea să se întoarcă într-o oră sau două, dacă nu cumva calul său avea să-şi prindă picioarele din faţă în vreo vizuină de marmotă şi să-şi trântească la pământ călăreţul de să-şi rupă oasele Doar arcaşii şi arcaşele, situaţi la o oarecare distanţă şi cu spatele la ceilalţi, pentru a nu-i pune în primejdie, continuară să-şi regleze tirul, fie la şaizeci, fie la şaizeci şi cinci de metri Lui Yeruldelgger îi plăceau arcaşii El însuşi fusese cel mai bun la asta din mănăstire Îi plăcea tensiunea muşchilor când îşi întindea arcul şi când îl ţinea şi vidul absolut pe care trebuia să-l creeze în sine pentru ca mâna să nu-i tremure Ar fi avut corpul necesar pentru a fi un bun luptător, dar el preferase arcul Totuşi, în cadrul festivalurilor Naadam, acesta devenise un sport pentru femei Aici, bărbaţii aveau să tragă patruzeci de săgeţi într-o ţintă aşezată la şaizeci şi cinci de metri Femeile, doar o jumătate din acest număr de săgeţi, în ţinte plasate la şaizeci de metri Dar bărbaţii erau cu toţii bătrâni Puţini tineri doreau să practice acest sport feminin Şi niciodată, niciun arcaş nu nimerea toate săgeţile în ţintă Rareori se întâmpla ca un concurent să audă, la fiecare tragere, glasul ascuţit al arbitrului care-i anunţa scorul La sfârşitul primului său an la mănăstire, Yeruldelgger îşi înfigea deja toate săgeţile în ţintă Era un arcaş fără pereche Pentru a-l antrena, Nerguii aşezau ţintele departe, în adâncul pădurii, iar Yeruldelgger trebuia să găsească linia dreaptă care străbătea pădurea până la ele, printre trunchiuri şi ramuri De multă vreme nu mai pusese mâna pe un arc, dar, după recenta sa şedere la mănăstire, ştia că mai are încă puterea şi precizia tirului intacte în adâncul său Este ceea ce îl reînvăţase Nerguii: „Totul, întotdeauna, rămâne în noi; doar noi suntem cei care uităm” Privi o ultimă dată scena de la înălţimea colinei Un naadam de la ţară, ca multe altele la care participase în tinereţea sa Fiecare mongol poartă în el o amintire de neuitat în legătură cu un naadam: o primă beţie, o primă sărutare, o primă iubire, o primă bătaie, o primă rană, o ruptură, o infinită singurătate în mijlocul mulţimii Fără îndoială că acest naadam avea şi el să marcheze viaţa lui Yeruldelgger * De îndată ce ieşi de sub umbrarul pădurii, deasupra ierburilor înalte din faţa arcaşilor, comisarul fu reperat I se strigă să se dea deoparte, să iasă din sectorul de tragere, dar el nu făcu nimic din ceea ce i se ceruse Coborî liniştit, trecu printre ţinte şi printre arbitri fără să răspundă la mustrările lor, îşi continuă drumul până la linia de arcaşi pe care o depăşi, trecu dincolo de primele iurte cu mirosurile lor de paste prăjite, străbătu mulţimea agitată a luptătorilor scandalizaţi şi se îndreptă spre masa mare a oficialilor, mergând direct spre şeful delegaţiei patronilor coreeni, sub privirea întunecată a lui Erdenbat — Domnule Park Kim Lee, vă arestez pentru uciderea unei fetiţe neidentificate încă, pe care aţi lovit-o cu maşina în timpul unei întreceri sportive ilegale, în iulie 2005 în parcul naţional Khentii Coreeanul ceru unei interprete, extrem de drăguţă şi complet panicată, să i se traducă şi să i se repete ceea ce i se spusese Yeruldelgger văzu cum teama îi invada privirea, pe măsură ce pricepea semnificaţia spuselor sale Traducerea trecu din gură în gură, de-a lungul delegaţiei coreene şi, în scurt timp, toate privirile se întoarseră către Erdenbat În mulţime se făcu linişte în mulţime, iar muzica urlată din difuzoare păru, astfel, şi mai deplasată La un semn imperceptibil al stăpânului locului, cineva se grăbi să le reducă la tăcere — Ce înseamnă tot circul ăsta, Yeruldelgger? Ai idee unde te afli şi cine sunt eu? — Mă aflu pe un teren proprietate publică a Republicii Mongole, unde am dreptul să-mi exercit meseria, iar dumneavoastră sunteţi un cetăţean mongol supus legii mongole — Nu te afli în jurisdicţia ta şi ştii bine asta! — Judecătorii vor decide în privinţa legalităţii acestei arestări — Nimeni n-o să decidă nimic! Oamenii ăştia sunt invitaţii mei şi n-am de gând să te las să te apropii de ei — Omul acesta este un criminal, care a lovit cu maşina o copiliţă de cinci ani, a lăsat-o acolo să moară şi apoi a îngropat-o, sau a pus să fie îngropată de vie Dacă ţineţi neapărat să vă asumaţi rolul de complice al acestui criminal, vă arestez şi pe dumneavoastră — N-o să arestezi pe nimeni, nici pe invitatul meu, nici pe mine, Yeruldelgger Şi nici pe nimeni altcineva, niciodată Nu mai faci parte din poliţie Deja ai fost suspendat din toate anchetele tale Apoi, Erdenbat se ridică şi se adresă mulţimii îngrozite: — Omul acesta a tras deja un glonte în piciorul unui simplu suspect ca să-l facă să vorbească, a maltratat martori în timpul interogatoriilor, inclusiv pe propria sa fiică, a anchetat ilegal cetăţeni străini, şi-a ameninţat cu arma propriul superior chiar în biroul acestuia din sediul Poliţiei şi şi-a abandonat subordonaţii mai mult de zece zile, în plină anchetă Omul acesta este un individ bolnav, care nu şi-a revenit niciodată după moartea fetiţei sale şi care astăzi şi-a construit în mintea lui un amalgam de invenţii fără niciun fundament El este cel care trebuie arestat! Mai mulţi luptători se apropiară de comisar Primul care puse mâna pe el fu azvârlit, inconştient, la câţiva metri mai încolo, fără ca vreunul din asistenţă să apuce să-şi dea seama ce se întâmplase Dar şocul fu de scurtă durată — Nu ne face necazuri, Yeruldelgger, se auzi vocea lui Mickey în spatele său — În locul tău, n-aş opune rezistenţă, confirmă şi glasul lui Chuluum Yeruldelgger se întoarse şi îi văzu pe cei doi poliţai cu armele îndreptate spre el La masa oficială, apariţia armelor provocă panică şi determină retragerea delegaţiei coreenilor, pe care Erdenbat îi conduse îngrozit spre maşini Mulţimea, în schimb, se mulţumi să lărgească prudent cercul din jurul lor, dar rămase curioasă pentru a privi arestarea comisarului Chuluum îi puse cătuşele şi îl împinse către o maşină În timp ce aştepta pe scaunul din spate, Yeruldelgger observă prin geamul fumuriu cum Erdenbat îl chemă pe Mickey, printr-un gest al mâinii, şoptindu-i ceva la ureche Apoi, acesta se întoarse alergând spre maşină, se instală la volan şi porni peste câmp, pentru a ieşi direct în şoseaua spre Ulan-Bator Câteva sute de metri mai încolo, convoiul coreenilor îi forţă să tragă pe marginea drumului, pentru a-i depăşi şi pentru a se îndrepta cu toată viteza, panicaţi, spre capitală Yeruldelgger numără trei maşini, dintre care una era cea a lui Erdenbat — Sper că a confiscat casetele video! izbucni comisarul după ce Mickey reporni maşina — Ştie el ce face! — Sper că şi voi, la fel! — Şi noi ce? — Sper că ştiţi ce faceţi! — Noi ştim, nu-ţi face tu probleme! mârâi Mickey printre dinţi Un sfert de oră mai târziu, după ce se uitase de mai multe ori în oglinda retrovizoare, întoarse brusc la dreapta, pe un drumeag îngust care se afunda într-un mic defileu împădurit Câteva sute de metri mai încolo, încetini, pentru a se asigura că nu mai erau vizibili de pe şosea, apoi opri Coborî din maşină, privi încă o dată în jur, ca să se asigure că nu erau văzuţi, apoi îi făcu semn lui Chuluum să-l dea jos pe Yeruldelgger — Ia-o înainte pe-aici! Îl împinse pe poliţaiul cu cătuşe în faţa lui, spre o cărare care cobora brusc printre tufişurile de mirt până sub un pâlc de mesteceni albi Yeruldelgger se surprinse gândind că nu era un loc aşa de urât pentru a muri şi că micul arbust de mirt pe care i-l oferise lui Solongo pentru grădina iurtei sale era tot atât de frumos ca şi aceşti arbuşti sălbatici spre care era împins pentru a fi ucis — Asta o să te-nveţe minte să o mai faci pe nebunul! zise Mickey în spatele său, cu o voce răutăcioasă şi lipsită de remuşcări Chiar se poate spune că ţi-ai căutat-o cu lumânarea! Yeruldelgger auzi cum e trasă piedica armei, dar rămase ciudat de calm Şi totuşi, el nu era decât forţa unei energii concentrată asupra impactului secundei următoare Toate simţurile sale în aşteptare îl împingeau să acţioneze acum Picioarele îi erau bine proptite, gravitaţia era de partea sa, muşchii îi erau încordaţi, fără a fi înţepeniţi, iar adrenalina îi ascuţea reflexele şi limpezimea gândirii Evaluase exact distanţa care-l separa de arma din spatele lui Vizualiza mişcarea pe care trebuia s-o execute corpul său pentru a-şi degaja piciorul drept şi a-şi lansa talpa, lovind mâna înarmată Dar vocea lui Chuluum îl strigă pe Mickey — Stai aşa, uite-acolo ! Yeruldelgger simţi ezitarea căpitanului la apelul lui Chuluum Privindu-l pe furiş, ghici că atenţia îi fusese distrasă, chiar dacă extrem de puţin, şi decise să lovească Focul de armă trosni sec în aerul cald Yeruldelgger se miră că nu aude niciun ecou în viroagă, că nu simte niciun şoc, nicio străfulgerare prin craniu, nicio durere Apoi simţi că era împins din spate, că era ceva greu care cădea peste el, alunecându-i până la călcâie Şi, când înţelese că nu era mort, şi nici măcar rănit, privi peste umăr şi văzu corpul căpitanului rostogolindu-se în iarba de la picioarele sale, cu o gaură sângerândă în locul ochiului drept Chuluum era la doi metri în spatele lui, puţin mai la dreapta Yeruldelgger înţelese că el îşi luase o poziţie laterală pentru a nu risca să-l atingă, în cazul în care glonţul ar fi trecut prin craniul lui Mickey — A fost trimis aici ca să te execute! zise Chuluum în loc de orice explicaţie — Şi tu nu? Chuluum nu răspunse Se mulţumi să se întoarcă la maşină Comisarul îl urmă în linişte, căutând o contralovitură pe care nu o găsi — Suie-te în faţă, zise Chuluum, avem de vorbit Yeruldelgger urcă pe locul pasagerului Inspectorul demară în marşarier pentru a ajunge pe şosea, abandonând cadavrul lui Mickey la rădăcina mestecenilor, printre tufele de mirt — Nu spui nimic? îl întrebă până la urmă pe Yeruldelgger Îţi admir calmul, impresionant pentru cineva care a trecut milimetric pe lângă moarte — Chiar şi eu mă admir, răspunse comisarul, aproape sincer — Nu era prevăzut să scapi cu viaţă, continuă Chuluum Dar eu m-am gândit că nu e necesar să mori tu pentru ca lucrurile să se aranjeze — Dar Mickey, da? — Mickey s-a lăsat prins în plasa unor porcării şi cred că ai cam priceput şi tu despre ce e vorba — Povestea cu coreenii? — Da Erdenbat organizează dintotdeauna curse sportive infernale pentru străinii bogaţi E modul lui de a lega prietenii personale ca să-şi facă afacerile şi mai profitabile Tipii ăştia adoră să concureze la sânge, de zici că ăla care are cel mai mult în pantaloni merită să fie cel mai bogat şi cel mai puternic dintre toţi Acum cinci ani, Park Kim Lee participa pentru a treia oară la una dintre acele curse şi nu lăsa pe nimeni să preia conducerea Ajungând la Tabăra Ursului, la cotitura unui drum adâncit de ape, a dat peste o copilă cu tricicleta care era drept în mijlocul drumului şi a lovit-o în plină viteză N-a putut face nimic Într-adevăr, n-a avut cum s-o evite A fost un accident autentic Fetiţa i-a ieşit în faţă, chiar acolo, în mod inexplicabil! — Iar Mickey a fost însărcinat să aranjeze lucrurile, nu-i aşa? — Da Erdenbat îl plătea ca să aplaneze neînţelegerile cu pădurarii, cu paznicii parcurilor naturale, cu toţi cei care voiau să protesteze şi care au ajuns repede să profite de asta, ca Sukhbataar — Dar copila a fost îngropată de vie la sute de kilometri de-acolo Cum îţi explici asta? — Că micuţa fusese vie, eu n-am aflat decât citind raportul de autopsie, după ce tu ai descoperit cadavrul De fapt, ei au crezut că fetiţa e moartă Grupul a rămas să petreacă noaptea la Tabăra Ursului pentru a nu trezi suspiciuni, iar Mickey l-a trimis pe-un alt tip să îngroape copila cât mai departe — Pe Adolf — Da Îl recrutase pe Adolf ca să îi aranjeze cursele Nu ştiu de unde îl cunoştea Poate era unul dintre informatorii lui Ce tâmpenie! Individul ăsta are un creier de marmotă Nici măcar n-a fost în stare să o îngroape cum trebuie pe micuţă, unde mai pui că nici nu era moartă — Şi tu cum ai aflat toate astea? — Am învăţat să scormonesc în dosarele potrivite — Nu te-a pus la curent Erdenbat? — Şi el, oarecum, trebuie să recunosc — Ce interes are el în asta? — De asta n-am habar şi nici nu vreau să am Să le facă pe plac coreenilor, presupun — Şi părinţii copilei? — Nu ştiu nici eu mai mult decât tine Nimeni nu ştie nimic şi, cum tăcerea lor convenea tuturor, nimeni n-a încercat să afle ceva — Dar chinezii? — Care chinezi? — Cei trei castraţi de la fabrică — Aaa, ăia? N-am nici cea mai vagă idee Nicio legătură cu cazul fetiţei — S-o crezi tu! — De ce spui asta? Ai vreo pistă? — Cele două cazuri îl au în comun pe Adolf, nu-i aşa? YERULDELGGER 393 — N-ai nimic contra lui Adolf în cazul chinezilor — Am şi eu instinctul meu, Chuluum, mai valabil decât toate indiciile — Mda, e acelaşi instinct care te-a făcut să-ţi scape rolul lui Mickey în tot rahatul ăsta? Halal instinct! — Mai e şi Tatuatul — Tatuatul? N-are nimic de-a face cu povestea fetiţei — Ştiu, dar atunci de ce eşti atât de sigur că are ceva de-a face cu chinezii? Chuluum rămase un moment fără răspuns, cu privirea fixată în ochii lui Yeruldelgger — Ia stai un pic, eu îţi salvez viaţa şi tu încerci să-mi întinzi o capcană? — Nici eu, nici Oyun nu l-am menţionat pe Tatuat în niciun raport — Şi ce, mă rog, crezi că voi eraţi singurii care anchetaţi? — Da, cred că noi eram singurii care anchetam Dar, cu siguranţă, nu şi singurii implicaţi — Asta ce mai vrea să însemne? — Înseamnă că tu aveai sarcina să-l filezi pe Adolf, pentru că el a fost cel care ne-a dus la cei doi tipi care au încercat să o ucidă pe Saraa, apoi au făcut-o pe Oyun să-i urmărească prin canalele în care Tatuatul a încercat s-o elimine, asta, desigur, înainte să vă arunce în aer ascunzătoarea şi să încerce să-l împuşte pe copil Şi pe mine odată cu el — Poate că Mickey avea dreptate, la urma urmei Poate că tu chiar eşti nebun, de fapt Să-mi verşi mie toate astea, în maşina mea, cu cătuşele la mâini şi fără armă! Dacă ai fi avut dreptate în insinuările tale, atunci eu ar fi trebuit să-ţi tragă un glonte-n cap, acolo, sub mesteceni, în mijlocul tufişurilor de mirt — Ia să văd dacă îndrăzneşti să-mi spui mie că greşesc în legătură cu Tatuatul! — Tatuatul e un ţicnit, un tip incontrolabil, în parte derbedeu, în parte informator Mickey era cel care îl ţinea sub control Cinstit vorbind, mi-e greu să cred că are vreun amestec în povestea cu fiică-ta Mai degrabă am impresia că el a venit după cei doi agresori De altfel, fiică-ta nu era un pic cam praf? Aud că ai recuperat-o moartă de beată în noaptea respectivă Ar fi trebuit să supraveghezi mai bine cercurile pe care le frecventa Yeruldelgger nu-i răspunse La rândul său, îl fixă pe Chuluum cu o privire de o duritate incredibilă Era în acea privire ceva ce inspectorul nu mai văzuse niciodată până atunci Doar forţă pură, fără emoţie, fără furie Ceva de-o densitate minerală, care ar putea pulveriza pe cineva la cea mai mică atingere — Eu spun asta doar pentru urechile tale, da? făcu Chuluum, mutându-şi privirea asupra şoselei, ca să nu mai fie nevoit să suporte privirea comisarului — Atunci n-o mai spune! răspunse Yeruldelgger cu o voce fără drept de apel — Bine, scuză-mă! Oricum ar fi, Tatuatul este un tip incontrolabil — Lasă, că ţi l-am controlat eu! — L-ai controlat tu? întrebă neliniştit Chuluum Ce înseamnă asta: „l-am controlat eu”? — Înseamnă că l-am controlat eu de tot, în aşa fel încât nimeni nu va mai fi nevoit să o facă vreodată — O, nu, la naiba, nu-i adevărat! Nu-mi spune că l-ai Ştii măcar pentru cine lucrează ? suspină inspectorul — Pentru cine lucra? Da, lucra pentru Erdenbat, şeful tău — Hei, ia vezi, Erdenbat nu e şeful meu! — Erai acolo în ziua când m-a luat cu maşina ca să mă tăbăcească, erai acolo adineauri, la micul său naadam privat Mi se pare că eşti mult prea des acolo unde e el pentru cineva care nu e pe ştatul lui de plată! — Bun, îi fac şi lui câteva servicii! admise Chuluum Mickey m-a băgat în asta Servicii de genul: ordine, gardă de corp, ceva anchete private ocazional, nimic grav Asta nu înseamnă că e şeful meu! — Nu, doar angajatorul tău — Ocazional! Angajatorul meu ocazional! — Dar şi angajatorul lui Adolf, nu-i aşa? — Cam ce crezi că poate face apucatul ăla de Adolf pentru Erdenbat? — Ştiu şi eu, poate să îngroape fetiţe, sau să taie chinezi în bucăţi? — Ce tot vorbeşti acolo? Erdenbat deţine jumătate din ţară Ce să aibă el de-a face cu crimele astea de bolnavi sexual? — Eu ştiu mai bine ca oricine de unde vine Erdenbat şi ce a putut să facă pentru a-şi construi averea Omul ăsta a fost capabil de tot ce poate fi mai rău De ce n-ar fi capabil azi să comande tot ce e mai rău? — Trebuie să fii nebun să te iei de el, Yeruldelgger Ce interes ar fi avut să ordone castrarea a trei contramaiştri chinezi? — Nu am încă nicio idee, dar, dacă există o legătură între ei şi el, ştiu eu cum să-l fac pe Adolf să-mi spună! — Te duci pe urmele lui Adolf? — Evident, pentru că tu n-ai făcut-o când trebuia s-o faci — De ce spui asta? — Pentru că trebuia să-l filezi şi să fii cu ochii pe el, şi, când colo, iată-l în natură, în mijlocul provinciei Khentii, conducând cursa infernală a unei bande de coreeni aroganţi, în vreme ce adunătura lui de brute o viola pe colega mea! — — Vreau să spun pe colega noastră — Asta eram pe cale să zic şi eu, bâigui Chuluum Tocmai voiam s-o zic — Ei, da, suspină Yeruldelgger, tocmai voiai s-o zici, dar n-ai zis-o Chuluum se închise apoi într-o tăcere încăpăţânată Comisarul se amuză la început, apoi îl ignoră, privind drept în faţă cum drumul desfundat întâlnea şoseaua asfaltată care ducea direct la Ulan-Bator Nu mai scoase nici el vreun cuvânt până ce maşina intră în mijlocul traficului haotic din capitală Fără vreun motiv anume, sau poate doar pentru a stârni un pic de tulburare în mintea lui Chuluum, îi ceru acestuia să-l lase în faţa intrării uzinei chinezeşti unde avuseseră loc crimele Dar inspectorul nu păru prea tulburat Chiar dacă nu-şi putuse ascunde neliniştea pe o bună parte din traseu, acum afişa din nou o siguranţă de sine care-l avertiza pe Yeruldelgger despre o nouă lovitură urâtă De îndată ce parcă maşina în faţa uzinei, îi făcu semn lui Yeruldelgger să se întoarcă, îi scoase cătuşele şi îl invită să coboare Comisarul ieşi din maşină, ezită puţin, apoi o ocoli pentru a reveni pe partea lui Chuluum, care coborâse geamul — Pot să plec, aşadar? întrebă el — Sigur! Uită de arestare, uită de toate astea! — Deci pot să-mi recuperez arma? — Arma? Da, bineînţeles, poftim! făcu Chuluum, căutându-se prin buzunare Scoase o armă pe care i-o întinse — Asta nu-i a mea, constată Yeruldelgger, care începea să priceapă — Ups! zise celălalt, continuând să joace rolul tipului încurcat E adevărat, asta e a mea! Fir-ar al naibii, se pare că l-am împuşcat pe Mickey cu a ta şi am uitat-o acolo, lângă cadavru! Apoi îl privi pe Yeruldelgger drept în ochi, ca să se facă bine înţeles — Chestia asta riscă să fie cam nasoală pentru tine! De-aia sper că te vei simţi obligat să te manifeşti mai prudent faţă de toată lumea Chiar mult mai prudent Şi ceva mai puţin arogant, ar fi bine să fii ceva mai puţin arogant cu toată lumea Hai, salut amice! Chuluum demară pentru a intra în trafic, dar trebui să aştepte trecerea unui lung convoi de camioane supra-încărcate cu cărbuni În timp ce devenea nerăbdător, îl observă în oglinda retrovizoare pe Yeruldelgger, care se îndrepta liniştit spre maşină Era pe jos, neînarmat şi, desigur, dărâmat la gândul că arma sa îl implica în uciderea superiorului Din simplă precauţie, Chuluum o scoase pe a sa şi o păstră în mâna dreaptă, de-a lungul coapsei — Cred că mi-a sărit factura în aer! zise Yeruldelgger de departe, ridicând din sprâncene — Ce tot spui acolo? — Factura mea, repetă el, arătând spre telefonul său deschis, cred că o să mă cocoşeze O oră şi cinzeci şi şapte de minute, îţi dai seama? Am vorbit o oră şi cinzeci şi şapte de minute! — Hai că nu ţine, funcţia de dictafon a aparatului ăluia nu ţine atâta, drept cine mă iei, vreun nătărău? — Nu, nu, Doamne fereşte! Funcţia de dictafon mi-ar fi consumat bateria, dar nu mi-ar fi umflat factura! Nu, pur şi simplu apelul a durat o oră şi cinzeci şi şapte de minute! Asta pentru că tu aveai lucruri de spus, prietene! Lucruri interesante, nu-i aşa, Solongo? spuse Yeruldelgger ducându-şi telefonul mobil la ureche Apoi i-l întinse inspectorului pentru a-l provoca — Nu vrei să-i spui ceva lui Solongo, Chuluum? Să o saluţi? Vrei să-ţi înregistreze o dezminţire? Chuluum crezu că aroganţa comisarului îl împingea pe acesta spre imprudenţă şi căută imediat să profite de asta Îndreptă arma spre el, fără a bănui că era exact ceea ce aştepta Yeruldelgger, care se lipi cu spatele de maşină, în vreme ce mâna sa dreaptă, lăsând telefonul, intră pe geamul deschis pentru a-i prinde celuilalt mâna înarmată în interior Primul glonte traversă portiera Yeruldelgger orientă cel de-al doilea foc de armă, forţându-l pe Chuluum să-şi tragă un glonte în partea posterioară a gambei Acesta urlă de durere şi scăpă arma Înainte de a-şi da seama cum, Yeruldelgger se afla în locul lui, la volan, şi îl înghesuia la picioarele scaunului din dreapta Când porniră din nou, inspectorul era legat cu mâinile la spate cu propriile cătuşe — Javră ordinară! se strâmbă el, scrâşnind din dinţi — Vorbeşte frumos, răspunse calm Yeruldelgger, nu uita că eşti poliţist şi că ai făcut din mine, în mod strălucit, un ucigaş de poliţişti Deci nu mă forţa să-mi demonstrez talentele! O luă pe Peace Avenue şi îl duse pe Chuluum la spitalul unde lucra Solongo O sună ca să o prevină, astfel încât ea îi aştepta când opriră la nivelul serviciului de Urgenţe Ghicind starea piciorului celui rănit, ea ceru imediat o targă şi porni în întâmpinarea lor — Inspectorul Chuluum şi-a tras un glonte în picior, explică Yeruldelgger, cu un surâs larg Este atât de neîndemânatic încât îl lăsăm legat cu cătuşele la mâini până la sala de operaţie, de-acord? Legista nu crezu niciun cuvânt şi vru să-l ajute pe Chuluum să se întindă pe targă, dar el o respinse cu o smucitură de umăr, jignit Yeruldelgger îşi puse mâna pe ceafa inspectorului, care nu mai putu să se elibereze Durerea îl frânse în două şi se prăbuşi pe targă Solongo făcu un semn din cap ca rănitul să fie dus la Urgenţă şi Yeruldelgger se dădu deoparte pentru a lăsa să treacă infirmierul Dar, pe când targa se îndepărta, le ceru să mai aştepte un moment Dacă se gândea mai bine, povestea lui Chuluum nu stătea în picioare Faptul că a lăsat arma lui Yeruldelgger lângă cadavrul lui Mickey nu i-ar fi servit la nimic Totul se reducea la a-l implica pe comisar automat şi mult prea rapid, iar asta nu era de niciun interes pentru poliţaiul corupt El era mai şmecher decât atât Îl manipulase pe Mickey de luni de zile Poate chiar de ani Îşi construise abil personajul de poliţai retras şi superficial, îmbrăcat în costumele sale desprinse parcă dintr-o revistă de modă Ştiuse să aştepte, să scotocească prin dosare, să-i atragă atenţia lui Erdenbat Tocmai se implicase şi mai mult, omorând un alt poliţai, propriul său superior: nu era genul care să-şi arunce-n joc cel mai bun atu al său la prima mână Yeruldelgger îi ajunse din urmă chiar înainte să treacă pe uşa de la Urgenţe Îl percheziţionă rapid pe Chuluum, pe care durerea îl ţintuia pe targă, şi găsi foarte repede ceea ce căuta: propria sa armă, într-unul dintre buzunarele rănitului Yeruldelgger puse iute mâna pe ea şi verifică încărcătorul Aşa cum bănuia, lipsea un glonţ Chuluum îl omorâse într-adevăr pe Mickey cu arma lui, dar, după cum bănuise, ucigaşul preferase să păstreze arma la el, ca să aibă un mijloc de a face presiuni asupra lui Yeruldelgger, eventual, să-l şantajeze când se ivea ocazia Îl făcuse să creadă că lăsase intenţionat pistolul lângă cadavrul lui Mickey, pentru a-l descumpăni şi, mai ales, pentru a evita ca Yeruldelgger să încerce să-l recupereze de la el Puţin mai târziu, l-ar fi ameninţat că-l va face să reapară Comisarul îşi strecură arma la centură şi o scoase şi pe cea a lui Chuluum — Acum, eu sunt cel care are arma ta Dacă mă cauţi, am să o fac să reapară Nu sunt deloc sigur că unul ca Erdenbat ar aprecia, de exemplu, ca unul dintre gloanţele tale să fie găsit în capul Tatuatului Sau poate în corpul unuia dintre tipii implicaţi în masacrul de la ranch, din seara trecută Nu prea ţi-ar face bine la restul de carieră care ţi-a mai rămas, nu-i aşa? Aşadar, de-acum încolo mă laşi în pace Deja ţi-ai tras un glonte în picior, Chuluum, vezi să nu termini prin a-ţi trage unul în gură! Îi făcu semn infirmierului că poate să plece şi privi cum targa se îndreaptă către Urgenţe, urmată de Solongo, care se întoarse spre el în ultimul moment Se miră de privirea ei De privirea ei adresată lui Ca şi cum ar fi văzut în el ceva nou Apoi, pe când ea dispărea în umbra holului, se întoarse către maşina lui Chuluum Se gândi la a sa, care rămăsese parcată la Terelj Avea nevoie de patru ore dus-întors pentru a şi-o recupera Trebuia să se ducă neapărat acolo, chiar dacă avea să se întoarcă noaptea Doar dacă nu cumva Fugi după Solongo pentru a-i cere să-i împrumute vreo două-trei lucruri de care ar putea avea nevoie 64 Chestia asta chiar că trebuie să dea fetele pe spate! — Teama este cea care te epuizează, băiete, şi teama se hrăneşte din miezul ignoranţei tale, zise Yeruldelgger, aplecat peste marginea gropii, fără măcar să îl vadă pe cel căruia îi vorbea în întunericul nopţii Omul era îngrozit Umărul îl ardea O durere permanentă, care-l măcina zi şi noapte, adăugată spaimei care nu-l mai părăsea de când fusese aruncat în acea groapă adâncă, asemenea unui mormânt şi mare cât o cameră Fusese îngropat acolo neacoperit, sub cerul liber, de-acum câteva zile şi nopţi, nu mai ştia nici el exact câte Se trezise mai întâi într-un fel de ascunzătoare Rămăsese acolo neştiut de nimeni vreme de mai multe zile, într-un întuneric complet, între patru pereţi de piatră, fără nicio ieşire Umbre care se mişcau rapid îi strecurau o zeamă printr-o trapă a uşii Presupusese că făceau asta în timpul nopţii, căci trapa deschisă nu lăsa să pătrundă nicio lumină În cursul a ceea ce el credea că e prima zi, urlase ameninţări şi insulte către cei care-l ţineau prizonier Apoi, încercase să doarmă, în ciuda durerii şi furiei A doua zi, ţipase mai puţin şi se gândise mai mult la identitatea posibilă a temnicerilor săi De asemenea, explorase cu vârful degetelor, prin întuneric, fiecare milimetru din pereţii închisorii sale, de la podeaua din pământ bătătorit şi până la plafonul săpat în stâncă În a treia zi, probabil, se deschisese o gaură minusculă în tavan, lăsând să pătrundă un firicel subţire de lumină, ţeapăn şi drept ca un baston luminos În această lumină îşi descoperise pansamentul însângerat de la umăr şi, în vreme ce îl privea fără să priceapă nimic, o umbră îi strecură un coş din răchită prin trapă Lumina care-i inundase temniţa pe timpul unei secunde îl izbise atât de puternic în ochi încât îşi pierduse echilibrul şi se lovise cu umărul de perete Durerea îl înţepenise În patru labe, îşi recuperase coşul, pentru a se târî până la firicelul de lumină şi a examina conţinutul acestuia Găsise în el o cârpă curată şi frumos împăturită şi câteva bucăţi de sfoară de cânepă, exact ca acelea care-i legau pansamentul murdar de pe rană Mai găsise şi un vas mic de pământ ars, plin cu un unguent păstos de culoarea chihlimbarului, şi dedusese că trebuia să-şi schimbe pansamentul Când îşi desfăcuse cârpa murdară care i se lipise de umăr, avusese primul şoc de spaimă, ca pe un pumn în inimă: de pe umăr îi lipsea un dreptunghi mare de piele, perfect decupat, de pe locul marelui său tatuaj, iar carnea vie rămasă începuse să sângereze O suflare îngheţată de panică i se strecurase până în creier, apoi de îndată dăduse într-un clocot care-i acoperea fruntea cu broboane mari de sudoare Tipii ăştia erau nebuni de legat! Îl jupuiseră! Îi decupaseră pielea de pe umăr! La multă vreme după această macabră descoperire, rămăsese împietrit în faţa a ceea ce ştia că ar fi uşa, gata să sară pentru a se apăra, gata să moară, mai degrabă decât să se lase jupuit din nou Apoi, slăbit de durerea surdă de la umăr, trăsese spre el coşuleţul Balsamul îi calmase imediat durerea Aplicase un strat generos, apoi îşi înfăşurase cârpa curată în jurul braţului şi îşi legase pansamentul cu sforicelele Căzuse apoi într-un somn agitat, lăsând garda jos, dintr-odată epuizat de violenţa a ceea ce tocmai descoperise În timpul somnului său tulburat de coşmaruri, uşa se deschisese brusc Înainte de-a fi putut reacţiona, nişte umbre îl înhăţaseră pentru a-l trage afară din temniţă Ghicise că erau cel puţin trei şi îl târâseră prea repede pentru a apuca să se opună Emoţii violente îi dăduseră simţurile peste cap: teama lui, mirosurile nopţii, furia, răcoarea întunericului, durerea din umăr, imaginea abia întrevăzută a unui cer plin de nori, forţa liniştită a torţionarilor săi, sunetul mătăsos al veşmintelor lor, respiraţia lor neobosită, picioarele lui în pământ Nici măcar nu reuşise să încerce să opună vreo rezistenţă, că se şi trezi căzând în această groapă unde se afla acum, în care îl aruncaseră umbrele Opt paşi lăţime pe doisprezece paşi lungime Înălţimea era cam de două ori cât a lui O podea şi nişte pereţi tăiaţi în pământ, de-o verticalitate impecabilă Veghease toată noaptea, ghemuit şi strâns într-un colţ, apoi urlase toată ziua, aşezat chiar în centrul gropii De o sută de ori încercase să scape de-acolo Făcuse tentativa de a se căţăra, de a sări până la marginea gropii, luându-şi elan, încercase să sape trepte în pereţii de pământ, aşezându-se într-un colţ pentru a se sprijini de pereţi de-a latul De fiecare dată căzuse din nou, blestemând umbrele invizibile care îl supravegheau fără ca el să le vadă Apoi, îşi pierduse curajul, fără să şi-o recunoască, preferând să se convingă că îi va prinde în propria lor plasă; şi se întinsese în mijlocul gropii, cu mâinile sub ceafă, privind cum trec norii Atunci îi aruncaseră primii şerpi * — Cine eşti? gemu vocea din fundul gropii — Dacă tu eşti cine cred eu, atunci eu sunt cel căruia ai încercat să-i ucizi fiica şi pe care, apoi, ai încercat să-l ucizi — Tu eşti Yeruldelgger? Tu eşti, cu adevărat? zise vocea care-şi regăsi puţin forţa Dacă tu eşti, atunci trebuie să mă scoţi de aici, Yeruldelgger Tipii ăştia sunt nebuni, trebuie să mă aperi de ei! Eşti poliţai, nu poţi să-i laşi să-şi facă de cap! Mi-au jupuit o bucată întreagă de piele! Ei au făcut-o, Yeruldelgger, îţi jur că ei au făcut-o! — Vrei să zici că ei ţi-au scos tatuajul ăla insultător, în care crucea naziştilor înlocuia desenul cu Yin şi Yang din simbolul soyombo? — Apropo, câţi sunt? reluă Yeruldelgger — Tipii ăştia? Habar n-am, nu se arată niciodată! — Nu, nu ăia Şerpii Omul din groapă începu să urle de groază Poliţaiul îl auzi bătând pământul cu picioarele — Sunt nebuni! Sunt nebuni! urlă vocea Mi-au aruncat şerpi în cap! Mulţi! E plină groapa de ei, Yeruldelgger! Scoate-mă de aici, te implor! — Ce vrei să spui prin „mulţi şerpi”? Nu ştii câţi sunt, exact? Cum să speri că te poţi feri de ei dacă nu ştii câţi sunt? îi explică liniştit Yeruldelgger Ţi-am spus, din ignoranţa ta ţi se hrăneşte frica Omul urlă din nou Un urlet lung de teroare, care probabil îi sfâşiase burta şi-i împietrise gâtul — Încearcă să-ţi aminteşti, îl încurajă vocea calmă a poliţistului Trei? Patru? Eşti sigur că sunt periculoşi? Şerpii veninoşi au maxilarele mai proeminente în spatele capului, părţile lor laterale sunt mai drepte şi corpul li se termină brusc, fără a se subţia Desigur, acum e noapte şi nu prea mai poţi să-i vezi şi — Încetează! urlă vocea din fundul gropii Termină odată, Yeruldelgger, te implor, termină! încetează odată cu jocul ăsta! Te rog, încetează odată cu jocul ăsta! Sunt aici, îi simt, în jurul meu! Yeruldelgger, te implor! — Ţi-e teamă, te înţeleg Trebuia să-ţi fi dat de băut Dacă erai beat, nu-ţi dădeai seama de primejdie Nici măcar nu ai fi simţit muşcătura, aşa cum Saraa n-a simţit că o prăjeau încet, de vie pe ţeava de apă caldă! — Te implor, Yeruldelgger, n-am ştiut nimic despre Saraa Sarcina mea era să supraveghez fundurile celor doi tipi Nu ştiam ce au de gând să-i facă — Nu ştiai că aveau de gând s-o ucidă? — — Nu ştiai că aveau de gând s-o ucidă? 404 IAN MANOOK — Ba da, ştiam, iartă-mă, Yeruldelgger, ştiam şi îmi pare tare rău, îţi jur! Ştiam, dar nu aşa, nu aşa, jur! — Dar ştiai că au îmbătat-o ca s-o omoare, nu-i aşa? — Da, gemu vocea, pe un ton devastat Ştiam, dar eram obligat Ei m-au obligat Nu puteam să fac altfel M-ar fi omorât, Yeruldelgger, m-ar fi omorât! — Cine? Spune-mi cine! — Nu, nu! Nu pot! Sunt prea puternici, mă vor găsi oriunde! Urmă un îndelung moment de linişte — Sunt vipere, reluă calm Yeruldelgger — Ce? Ce-ai zis? — Şerpii pe care ţi i-au aruncat Sunt vipere Groapa asta le serveşte la antrenamente — Antrenamente pentru ce? bâigui vocea, ca şi cum se temea deja să audă răspunsul — Să-şi stăpânească teama, să-şi dezvolte curajul, să-şi ascută reflexele Stăpânul lor îi coboară în această groapă şi le aruncă vipere, iar ei trebuie să reziste spaimei Nu au dreptul să le ucidă Trebuie doar să rămână trei zile şi trei nopţi în groapă, cu şerpii Tu de cât timp eşti în groapă? — Termină! Termină odată cu asta, Yeruldelgger! Scoate-mă de aici! Scoate-mă de aici! — Primul lucru, primul şi primul dintre toate, este să-ţi păstrezi calmul E mai prudent Poate că şerpii sunt ca şi câinii, atraşi de mirosul fricii, cine ştie? Ceea ce trebuie să faci e să-i reperezi bine, să ştii unde se află şi să te aşezi în siguranţă Ai profitat de lumina zilei ca să-i observi exact? Ştii că un şarpe nu se poate întinde pentru a muşca decât la două treimi din lungimea sa? Are nevoie de cealaltă treime ca să se sprijine pe sol Îţi aminteşti lungimea lor? — Nu face asta! Te implor, nu o face! Sunt sfârşit, Yeruldelgger, sunt sfârşit şi mă tem că voi adormi şi că mă vor muşca în somn Sunt mort de frică, Yeruldelgger! — Ştiu asta foarte bine, băiete, dar dacă tu nu vrei să-mi spui cine a încercat s-o ucidă pe Saraa! — Nu pot, Yeruldelgger M-ar omorî — Şi ei, la fel! recunoscu poliţistul Trebuia să prinzi şerpii cât mai era ziuă Nu te-ai mai fi temut acum că se caţără pe tine noaptea Din întunericul gropii căscate, auzi cum urcă un geamăt înlăcrimat Apoi, omul se lăsă copleşit de hohote — Când eram mai tânăr, reluă Yeruldelgger pe tonul unuia care face confidenţe, aplecat în noapte deasupra gropii oarbe, m-am aflat adesea în situaţia ta E adevărat, eram mult mai călit decât tine Din reflex, am strivit capul primului şarpe cu călcâiul gol Am fost pedepsit pentru asta şi instructorul a mai aruncat asupra mea încă doi şerpi Atunci am învăţat să-i prind din zbor, cu mâna goală, chiar în spatele capului Apoi m-am dezbrăcat complet, am făcut din toga mea un sac şi i-am închis înăuntrul lui Închis într-un sac, orice şarpe devine inofensiv, ştiai? Pe cei pe care nu-i prindeam din zbor, îi prindeam de coadă şi-i trăgeam înapoi, pentru a-i apuca din spatele capului, ca şi pe ceilalţi Niciun animal nu ştie, în mod natural, să se apere când este tras înapoi de coadă Şi îi închideam şi pe ei în sac Apoi, am învăţat să dorm cu ei Să dorm, fără frică, fără să mă mişc, în picioare Omul continua să geamă din fundul găurii Un vaiet de puşti îngrozit, care plângea în hohote — Apropo, zise Yeruldelgger după un lung moment de linişte, ce zici, e mai sigur, după părerea ta, să stai în centru ca să poţi fugi în toate direcţiile, sau să te aşezi într-un colţ pentru a putea supraveghea toată groapa? Oare şerpii sunt capabili să acţioneze în grup? Oare te pot încercui în mijlocul gropii, sau să te înghesuie într-un colţ pentru a te ataca? — Te rog, termină, te rog Chuluum era cel care mă acoperea pentru treaba cu Saraa — Vrei să spui Sukhbataar?! — Nu, murmură omul trăgându-şi nasul Chuluum era — Dar dacă el te acoperea pe tine, pe el cine-l acoperea? — Ştii foarte bine! capitulă omul dintr-o suflare — Nu, răspunse Yeruldelgger, care începea totuşi să înţeleagă — Aceeaşi persoană care mi-a spus să te ucid! — Cum? Vorbeşti despre Erdenbat? Vrei să spui că Erdenbat este în spatele tentativei de a o ucide pe Saraa? Dar asta n-are niciun sens! De ce să fi comandat el asta? — Pentru a-ţi întrerupe ancheta despre cei trei chinezi Pentru ca Saraa să nu revină asupra mărturiei sale în favoarea patronului de la Cuibul de Vulturi şi ca să te facă praf pe tine şi să te îndepărteze de anchetă ca şi cum Yeruldelgger aprinse un chibrit şi dădu foc unei torţe de răşină Manşonul de lemn se inflamă de îndată şi o flacără portocalie lumină groapa umbrelor mişcătoare Omul scăpă un ţipăt de groază când viperele se strecurară printre picioarele lui, pentru a se refugia în colţurile întunecate Individul era tras la faţă, istovit de nopţile de spaimă şi de insomnie Îşi pierduse orice urmă de tupeu sau de aroganţă Fiecare trăieşte cu spaimele sale, oricât de curajos s-ar crede el Acesta era îngrozit de întuneric şi de reptile Yeruldelgger îl privi câteva momente cum se învârtea pe loc, încercând să supravegheze toate viperele în acelaşi timp Era jalnic, dar poliţistul nu simţi niciun strop de milă Aruncă torţa în groapă şi omul o înhăţă cu aviditate, îndreptând-o spre fiecare şarpe care arăta mai agitat O viperă se înălţă pe coada încolăcită ca sprijin, pregătită să-l muşte, iar omul făcu un salt înapoi, atât de puternic încât aproape că strivi o alta, aflată în spatele său Acum, că le vedea, panica îi fierbea în vene — De ce a ordonat Erdenbat să fie ucişi chinezii ăia? Omul nu răspunse imediat Sărea pe loc, în toate părţile, pentru a ameninţa cu torţa lui tremurătoare şerpii nemişcaţi care-l fixau cu privirile Groapa părea un hău de flăcări în noapte O poartă a infernului — Nu ştiu de ce El e cel care a comandat masacrul, asta e tot ce ştiu, iar Chuluum e cel care l-a organizat — Tu erai implicat? — Nu! Nu! îţi jur! — Minţi! Crimele astea sunt comise în stilul tău! — Yeruldelgger, îţi jur că n-am fost acolo! Nu eu i-am omorât pe chinezi! — Atunci tu eşti cel care le-a spânzurat pe cele două femei — Astea au fost ordinele lui Chuluum Îţi jur că astea au fost ordinele Voia să regizăm totul ca să arate ca nişte crime cu tentă sexuală Ceva care să şocheze opinia publică Voia să-i mânjească pe chinezi — Sculele chinezilor în gurile fetelor? — Chuluum s-a dus la uzină cu nişte tipi de la Cuibul de Vulturi El i-a executat pe chinezi unul câte unul în timp ce ceilalţi îi ţineau imobilizaţi pe ceilalţi Apoi, ne-a ordonat să le sugrumăm pe curve şi le-a zis celorlalţi să se distreze cum vor cu cadavrele chinezilor Noi ne-am dus să le atârnăm pe fete în remorca aceea din piaţă Yeruldelgger, Chuluum ne dădea ordinele care veneau de la Erdenbat! Poliţistul nu reuşea să înţeleagă cum putea deveni cineva atât de laş, după ce fusese atât de crud Stând în continuare aplecat peste marginea gropii, în lumina tremurătoare a torţei pe care omul panicat o flutura în toate direcţiile, Yeruldelgger îşi ascunse faţa în mâini câteva secunde, apoi îşi frecă ochii cu palmele, ca şi cum ar fi încercat să şteargă tot ceea ce auzise şi-şi imaginase — De ce Saraa? întrebă el din nou De ce această tortură, atât de crudă? — Ţi-am mai spus, Yeruldelgger: Erdenbat voia să te îndepărteze de anchete Voia să te ucidă încă o dată — Cum aşa, încă o dată? — — Cum aşa, încă o dată? repetă el — Nu mai spun nimic! murmură omul, complet epuizat, cu torţa în mână, supraveghind şerpii Nu mai spun nimic Deja am spus prea mult Mă vor omorî Vor veni să mă omoare şi o să ne omoare pe toţi Sunt prea puternici, Yeruldelgger, nu te poţi lupta cu ei Ceva îi căzu în spate Omul se răsuci o sută optzeci de grade şi sări brusc înapoi, cu gâtul sfâşiat de un urlet de teroare — Ăla e un crotal din Gobi, explică Yeruldelgger, vorbind despre şarpele pe care tocmai i-l aruncase Viperele sunt fricoase, dar crotalul e un luptător În fundul gropii, omul, mut de spaimă, se întoarse cu faţa la crotalul aşezat deja în poziţie de atac Acest şarpe îl teroriza mai rău decât toţi ceilalţi Cu corpul său mare, mult mai solid, mai puternic, cu capul mai umflat şi un fel de corn deasupra nărilor Ochii lui galbeni, tăiaţi de o dungă neagră, îl fixau Gata să sară la atac, crotalul îşi agită solzii adânciţi ai cozii, emiţând sinistrul său avertisment Din gâtul brusc uscat şi strangulat, omul şopti atunci, drept răspuns, o lungă rugă plângătoare şi disperată, care însă nu-l emoţionă pe Yeruldelgger — Când eram novice, ăsta era antrenamentul de care mă temeam cel mai tare: să înfrunt crotalul El deschide gura atât de mare, încât nu te muşcă Îşi înfige colţii în carnea ta, practic, la orizontală Un sfat: nu încerca să te mişti mai repede decât el O zecime de secundă înseamnă ceva ce tu nici nu poţi să percepi Când îl vezi că urmează s-atace, înseamnă că el deja te-a atacat demult şi că eşti deja mort — Nu-mi spune asta, imploră omul împietrit de groază în groapă, nu mai spune nimic, te rog, ajută-mă să ies de aici, pentru Dumnezeu, Yeruldelgger, ajută-mă să ies de aici! — Ce m-a învăţat maestrul meu a fost să ghicesc momentul care precedă atacul Trebuia să întind mâna către crotal pentru a-i provoca atacul şi apoi să mi-o retrag înainte ca şarpele să apuce să mă muşte când sare Ne antrenam ore întregi, cu mâna protejată de o piele întărită cu zinc Şi, când ne simţeam pregătiţi, ne scoteam mănuşa Chiar în groapa asta unde te afli tu! — Fie-ţi milă, Yeruldelgger, implora omul, te rog, fie-ţi milă — E un animal redutabil, continuă poliţistul Şi totuşi, să ştii că îl poţi ameţi ca să-l adormi, doar ţinându-l pe spate şi mângâindu-l pe burtă, uite-aşa Dintr-odată, omul ridică ochii şi urlă Deasupra lui, aplecat pe marginea gropii, Yeruldelgger ţinea în mână un alt crotal Îl ţinea de mijlocul corpului, invers, pe spate, mângâindu-l pe burta cu solzi Şarpele se ondula moale în mâna lui, ca şi cum acea mângâiere l-ar fi drogat — Şi încă un lucru, continuă el Dacă vrei să-i prinzi, să ştii că şerpii sunt neputincioşi când îi ţii de la mijlocul corpului Ei nu mai pot nici să se îndoaie, nici să se înfăşoare, nici să muşte Uite, poţi să-l ţii aşa Pusese crotalul în echilibru pe mâna sa, cu braţul întins deasupra gropii O lungime egală din corpul animalului era suspendată de ambele părţi ale încheieturii mâinii lui Yeruldelgger Omul din groapă, din nou mut de teroare, se îndepărtă de margine cu spatele, ameninţându-i pe ceilalţi şerpi cu torţa — Momentul critic, reluă Yeruldelgger, este să ştii cum să-i dai drumul fără a-i lăsa timp să te muşte când pleacă Uite-aşa Îşi retrase rapid mâna înapoi şi crotalul căzu în groapă Omul urlă ca un nebun şi se repezi asupra şarpelui pentru a-l zdrobi cu lovituri de torţă Însă, când simţi şocul muşcăturii în lemnul torţei, se dădu brusc înapoi — Ce mi-a făcut Erdenbat în trecut şi încerca să-mi facă din nou, prin suferinţa lui Saraa? întrebă poliţistul cu o voce calmă şi puternică, brusc devenită mai ameninţătoare — Să te facă praf, să te facă praf, exact aşa cum ţi-a făcut şi cu Kushi a ta Numele lui Kushi îl străpunse dintr-odată pe Yeruldelgger, provocându-i o descărcare de furie Fu nevoit să facă un efort teribil pentru a-şi impune să nu sară în groapă şi să-l sugrume pe cel care tocmai pronunţase numele iubitei sale fiice — Ce-ai zis? Te previn, dacă nu-mi explici imediat, următorul crotal ţi-l trimit pe umeri, ca să ţi se înfăşoare în jurul gâtului şi să-ţi înfigă colţii drept în ochi Mă auzi? — Promite-mi că mă scoţi de aici dacă-ţi spun, Yeruldelgger, te implor, promite-mi! — Nu-ţi promit nimic altceva decât ceea ce tocmai ţi-am zis Dacă nu vorbeşti, îţi arunc următorul crotal drept în mutră — Stai! Stai! Pe vremea când anchetai vânzările ilegale de terenuri, iar fiica ta a fost răpită, ea se afla la Erdenbat — Minţi! urlă Yeruldelgger Minţi! Cum poţi să spui aşa ceva? — Pentru că am văzut-o, jur că e adevărat! Eram acolo Am văzut-o! Erdenbat o ţinea la el Într-o iurtă, aproape de ranch-ul lui din Terelj mai întâi, pe urmă în Khentii — Unde în Khentii? — La un vechi tovarăş de lagăr Când a înţeles că nu aveai să cedezi şantajului şi că vei continua anchetele, a preferat să pună o distanţă între fiica ta şi el Adu-ţi aminte, ai venit de mai multe ori să-l vezi pe şantierul de la ranch în vremea aceea Te primea în iurta lui, aminteşte-ţi Kushi era într-una dintre celelalte iurte din camping De aceea a trimis-o departe Yeruldelgger primi vestea ca pe o lovitură cu ceva greu între umeri Făcuse tot ce se putea face pentru a-şi găsi copila, iar acum, iată, afla că a fost de mai multe ori la doi paşi de locul unde era ţinută prizonieră, de către propriul ei bunic — Care a fost rolul lui Erdenbat în răpire? Cine a ucis-o pe Kushi? El a făcut-o? Atitudinea înnebunită a lui Yeruldelgger îl făcu pe omul disperat din groapă să capete o uşoară aroganţă sinucigaşă Se simţi în tonul vocii sale o mică provocare neintenţionată, pe care el şi-o asumă până la urmă, ignorând pentru prima oară şerpii, pentru a-l privi în ochi pe poliţai, din fundul gropii — Ce imbecil ai fost, Yeruldelgger! Tu, care erai considerat cel mai tare copoi din Ulan-Bator, n-ai fost în stare nici măcar să-ţi salvezi fata, pe care el o ascunsese chiar sub nasul tău! Aminteşte-ţi: cine a declarat că a primit de la răpitori ordinul ca tu să laşi baltă anchetele? Ei, ia zi? Comisarul nu răspunse Era deja şocat de ceea ce-şi imagina că vor fi revelaţiile următoare, iar omul prinse curaj din cauza tăcerii lui — Cine a zis că a primit ordinul? urlă el din fundul gropii, extrem de mulţumit să-l vadă pe Yeruldelgger clătinându-se sub greutatea întrebării — Erdenbat Erdenbat a fost, murmură acesta, el a sunat să-mi spună contul N-am să uit niciodată ziua aceea, acea dimineaţă, la ivirea zorilor, când m-a sunat să mi-l spună — Şi cine s-a dovedit, mai târziu, ca fiind cel mai mare cumpărător de terenuri? Ei? — Erdenbat, suspină Yeruldelgger, Erdenbat şi societăţile lui paravan — Iar tu, cel mai tare sticlete între sticleţi, tu nu te-ai prins de nimic din toate astea? — Dar Kushi era propria lui nepoată! Şi moartea lui Kushi a făcut-o pe propria lui fiică lui să-şi piardă minţile! — Erdenbat, el a fost! Mai adu-ţi aminte încă de ceva: cine a zis, la vremea aia, că tu n-o să cedezi la şantaj? Toată lumea te-a urât şi te-a călcat în picioare pentru asta, dar tu ai zis asta cuiva vreodată? Niciodată! Ia aminteşte-ţi, chestia asta a apărut în Flamura, în ziarul lui Erdenbat! — Dar această informaţie falsă nu mă putea distruge decât dacă Kushi era deja moartă! — Ei bine, iată, până la urmă ai priceput! Ţi-a luat ceva timp Erdenbat credea că răpirea lui Kushi îţi va ocupa toate zilele şi toate nopţile şi că vei neglija ancheta despre cumpărarea terenurilor Când a înţeles că vei merge în continuare cu ambele anchete, cu încăpăţânarea ta imbecilă, s-a simţit prins în capcană de povestea asta cu răpirea Atunci a presimţit că va putea să se joace de-a eroul, să te facă să te simţi dator faţă de el Eu trebuia să mă prefac că o găsesc pe Kushi pentru el, să o eliberez şi să o aduc acasă, iar el ţi-ar fi înapoiat-o Chiar dacă ancheta ta te-ar fi condus până la el, Erdenbat ţi-ar fi amintit că îi erai dator La început a vrut s-o ducă pe Kushi departe de el, în acea tabără mai retrasă, controlată de un tovarăş de-al lui din lagăr, în munţii Khentii Dar Kushi a murit — Cum? Cum a murit? Spune-mi, cum a murit? Tonul vocii lui Yeruldelgger deveni acum implorator, dar omul era prea pornit să-şi ia revanşa pentru a profita de asta I-ar fi putut cere să-l scoată din groapă, în schimbul continuării, dar el preferă să vadă faţa poliţaiului cum se descompune, pe măsură ce auzea aceste revelaţii — Am plecat spre Khentii cu o maşină pe care eu am furat-o Doar Erdenbat, eu şi fiica ta Nimeni altcineva nu cunoştea acest secret Nici măcar bodyguardul lui personal Drumul era lung şi micuţei i s-a făcut rău Ne-am oprit ca ea să ia o gură de aer, dar ne-a scăpat de sub supraveghere Era un drum de munte, pe partea Arhust-ului A alunecat într-o râpă şi şi-a rupt gâtul Avea încălţăminte nouă, cred, şi nu mergea prea bine — Da, într-adevăr, avea nişte sandale noi bâigui Yeruldelgger Plângea în linişte În dimineaţa răpirii lui Kushi, Uyunga îi promisese fetei că-i va lua un mic cadou, ca să fie cuminte Kushi era foarte încântată de ideea că va petrece câteva zile în iurta bunicului său Îngeraşul cu ochi negri se aşezase pe marginea patului, cu mâinile între coapse, şi-o aşteptase pe Uyunga, care se întorsese cu o cutiuţă frumoasă, roz O deschisese, sub ochii strălucitori ai lui Kushi, şi scosese din ea o hârtie de mătase Fetiţa se repezise la aceasta, râzând, pentru a o face să foşnească între mânuţe Apoi, Uyunga scosese din cutie o pereche de sandale din piele roz, decorate în partea de sus cu un căpşor de pisică albă stilizat «Hello Kitty!» zisese Kushi Şi, cu guriţa ei roşie şi rotundă ca o cireaşă, îşi sărutase noile sandale, apoi le strânsese tare la piept, ridicând din umeri şi făcând ochii mari, astfel încât toată lumea răsese de bucurie Durerea din suflet trezi din nou, brusc, furia lui Yeruldelgger Se strădui să şi-o reţină, dar tonul vocii lui nu mai reuşea s-o ascundă — Şi ce-aţi făcut pe urmă? De ce-am găsit-o strangulată? Omul din groapă înţelese în aceeaşi secundă că lăsase să-i scape şansa de a ieşi de-acolo şi că poliţistul îşi revenise — Erdenbat a venit cu ideea El a fost, îţi jur! Pentru că fiică-ta murise oricum, s-a gândit că asta îl putea ajuta să te facă praf Nu trebuia să fie un accident Trebuia să fie o crimă, o execuţie, ca represalii faţă de încăpăţânarea ta Mi-a cerut să depun corpul cât mai departe posibil, pe drumul Ondërkhaan-ului, undeva unde ar fi fost nevoie de o zi sau două ca să fie descoperit Şi, în acest timp, şi-a dictat faimosul articol pentru ziarul său Două zile mai târziu, tu erai ticălosul cel mai abject din ţinut, cel care preferase să-şi lase copilul executat decât să renunţe la anchetă Şi asta eşti şi acum, după părerea celor mai mulţi — Dar urmele de strangulare din jurul gâtului ei — — Cine a strangulat-o? Care dintre voi doi? — Era deja moartă, Yeruldelgger! Era deja moartă! — Care dintre voi doi? repetă el cu o suflare încărcată de ură — N-am fost eu, Yeruldelgger, eu nu puteam eu conduceam, îţi jur! Oricum, asta nu ar fi schimbat nimic! Te rog, Yeruldelgger, te rog Din adâncul gropii, îl văzu pe poliţist în picioare, profilat pe fundalul întunecat al nopţii Pe chipul lui jucau umbre şi lumini proiectate de torţă şi furie Avea un alt crotal în mână, şi groaza acestei descoperiri îl împietri — Nu, nu asta! Te rog, nu asta! îţi cer iertare! Te rog! Yeruldelgger îl ţintui cu privirea sa întunecată, fără vreo urmă de emoţie, şi asta era mai rău chiar decât să-l ştie furios Apoi făcu un pas înapoi şi fu înghiţit de întuneric Omul nu-i mai văzu decât braţul în lumină, aruncând şarpele în iarbă, acolo sus, în afara gropii Învins de emoţia care-i provocă hohote de plâns în gât, să-i mulţumească lui Yeruldelgger, care se îndepărta Asta până când auzi în noapte o voce a cuiva nevăzut: — La gât, partenere, la gât! Bărbatul înţepeni pe loc, fluturând torţa pentru a încerca să lumineze marginile gropii Lumina se reflectă dintr-un obiect metalic şi, până să se lămurească el despre ce era vorba, fu deja prea târziu Cu capătul cârjei, Gantulga aruncă asupra lui crotalul, înainte de a dispărea la rândul lui în întuneric Omul urlă din toate puterile, încercând să se desfacă din strânsoarea şarpelui Torţa îi căzu din mână, stingându-se când el călcă pe ea cu picioarele goale, cuprins de groază Urletul bărbatului fu şi mai puternic când crotalul îi înfipse colţii în obraz, iar buzele lui scoaseră un ţipăt puternic în întuneric — Încă mai există multă ură, constată vocea lui Nerguii în noapte — O să-mi pară rău mai târziu, răspunse cea a lui Yeruldelgger — Şi copilul O să-l înveţi şi pe el să-i pară rău? — Aş fi incapabil în acest moment, o ştii bine Poţi să-l mai ţii la tine încă puţin, până când lucrurile se mai limpezesc? — Dacă respectă regulile noastre, poate rămâne — Excelent! exclamă Gantulga Hei, m-ai putea învăţa şi pe mine trucul ăla cu mângâiatul şerpilor pe burtă, ce zici? Chestia asta chiar că trebuie să dea fetele pe spate! 65 Şi eu te-om prevenit, Chuluum! Şi eu! Yeruldelgger coborî din Terelj cu maşina lui Chuluum Părăsise mănăstirea în zori, pe o lumină roz, care colora paltinii în albastru Ajunse la Ulan-Bator la ora când traficul se anima şi se îndreptă direct spre spitalul lui Solongo Lăsă maşina în parcarea vizitatorilor şi, aşa cum se aştepta de mai multe zile, reperă inspectorii de îndată ce se îndreptă către intrarea de la Urgenţe Unul stătea afară, cu spatele la el, ca să nu poată fi recunoscut şi să-şi poată primi ordinele în linişte de la alţi doi, care se prefăceau că sunt pacienţi, în interior Un al patrulea, sub acoperire, tocmai cobora din maşină, în parcare Mai observă două alte siluete, cam prea curioase, la parter Şase inşi erau cam mulţi pentru o simplă arestare, chiar dacă îl ştiau înarmat Yeruldelgger bănui că urmau să-l aresteze în forţă, aşa că preferă să le-o ia înainte De îndată ce trecu de uşă, ridică mâinile pentru a-şi arăta bunăvoinţa şi dorinţa de a coopera Dar inspectorul ascuns afară venise în urma lui şi prevăzuse altfel desfăşurarea operaţiunii Îi sări direct în spate şi încercă să-l trântească la pământ Inspectorul căzu mult în faţa lui Yeruldelgger şi răsturnă zgomotos un rând de scaune, la celălalt capăt al holului, lăsându-i mască pe colegii lui Dintr-un singur gest, îşi scoaseră cu toţii armele, vizându-l pe comisar, care ridică din nou mâinile — Nu sunt înarmat, nu am intenţia să opun rezistenţă la arestare şi mă predau! strigă el cu o voce puternică, dar calmă Profitând de faptul că inspira respect colegilor, trei dintre poliţai se aruncară asupra lui şi-l placară la pământ, fără menajamente, pentru a-i pune cătuşele Scurta repriză de box dinainte alertase personalul spitalului Două infirmiere se ocupau deja să-i dea îngrijiri celui pe care Yeruldelgger îl trimisese în zbor printre scaune Câţiva medici se indignară de această intruziune a poliţiei, dar poliţiştii îi trimiseră înapoi la stetoscoapele lor, indicându-le direcţia cu armele Cu toţii păreau foarte nervoşi Mult prea mult pentru o simplă arestare — Ce se-ntâmplă, băieţi, am traversat pe roşu, sau ce? întrebă Yeruldelgger, în timp ce era ţinut strâns cu faţa la pământ, pentru a fi percheziţionat şi a i se confisca arma — Se-ntâmplă că am găsit cadavrul lui Sukhbataar, cu unul dintre gloanţele tale înfipt în craniu, ticălosule! Şi, din punctul nostru de vedere, nu-i nimic mai rău decât să omori un poliţai, în afară de cazul că eşti tu însuţi un poliţai ucigaş de poliţai, îi şopti, la rândul său, în ureche, omul furios, ţintuindu-l la sol cu un genunchi în şale — Şi de unde ştii tu că unul dintre gloanţele mele e cel care l-a ucis, băi, minte de găină? — Fiindcă avem aici un martor direct, nenorocitule! — Păi ştii, şi martorii ăştia — Da, numai că, din păcate pentru tine, ăsta e unul dintre inspectorii noştri, aşa că tindem să-l credem, răspunse poliţaiul, în vreme ce Yeruldelgger era ridicat de la pământ — Dar şi eu sunt inspector! replică el — Da, ştim! Genul ăla de inspector pe care l-am văzut cu toţii îndreptând o armă exact spre Sukhbataar Vezi, lucrurile se cam complică pentru tine Avem aici antecedente şi un mobil, avem un poliţai martor şi mai avem şi un glonţ al tău în craniul victimei Iar acum avem şi arma ta, ca să verificăm la balistică În cel mai rău caz, îţi vei sfârşi zilele în puşcărie, iar în cel mai bun caz, te vom împuşca şi noi pe tine pentru ce-ai făcut! — Da, ai dreptate, zise Yeruldelgger Mă tem că aveţi toate cărţile bune în mână să aranjaţi afacerea, de data asta! — Hai, mai profită acum puţin să faci pe deşteptul, îi şopti la ureche unul dintre ceilalţi poliţai care-l ridicaseră, mi-e că ai s-o faci ceva mai puţin în timpul interogatoriului pe care ţi l-am pregătit! Solongo şi Chuluum sosiră în acelaşi timp, pe două uşi diferite Cu un gest al capului, inspectorul ordonă unuia dintre oamenii săi să o împiedice pe legistă să se apropie, apoi se îndreptă către Yeruldelgger, pe care trei poliţai îl ţineau în faţa lui — Te doare? întrebă poliţaiul încătuşat, arătând, cu o mişcare a bărbiei, către piciorul bandajat al lui Chuluum, care mergea sprijinindu-se într-o cârjă — Cred că eşti cam arogant pentru un ucigaş de poliţai care tocmai se află în mâinile poliţailor — Poate pentru că sunt şi eu poliţai, cum le-am explicat deja colegilor tăi — Azi dimineaţă a fost adus cadavrul lui Mickey, Yeruldelgger E aici, la morgă, cu un glonte în cap, iar eu te-am văzut cum i-ai tras acel glonte cu această armă, pe care tocmai au găsit-o asupra ta Aşa că dă-i înainte, fă pe grozavul, dacă tu crezi că-i OK — N-o fac pe grozavul, Chuluum, e doar o chestie de enervare Mă gândesc la interogatoriul în timpul căruia oamenii tăi mi-au promis că mă vor omorî în bătaie, deci sunt uşor nervos Atâta lucru se poate înţelege, nu? Şi-apoi, cine ştie, poate că glonţul a străpuns craniul lui Mickey de la o ureche la alta şi nici nu mai e acolo! E posibil să mai am o şansă de a mă scoate cu autopsia, să ştii! — Am văzut cadavrul, bietul meu Yeruldelgger O rană de intrare, nicio rană de ieşire! Nu mai ai nicio şansă! — Dar o să faci autopsia totuşi, nu? Aşa prevede procedura, nu-i aşa? — Dacă ţii neapărat! Şi, din moment ce legista ta favorită se-ntâmplă să fie aici, îi putem încredinţa ei treaba asta, astfel încât nu vei putea să mai conteşti rezultatul — Foarte abil din partea ta, Chuluum, dar eu prefer să mergem şi mai departe Tu, eu şi doi inspectori aleşi de tine vom asista cu toţii la autopsie, şi-atunci nu va fi nicio încurcătură Chuluum se străduia să priceapă ce fel de joc face Yeruldelgger Poate că încerca pur şi simplu să câştige timp? Văzându-i ezitarea, Solongo ştiu că trebuie să intervină — Bine, fiindcă toată lumea e de acord, haideţi să mergem, zise ea, îndreptându-se spre culoarul rezervat personalului Cadavrul e deja pregătit şi se află în sala de autopsie Extragerea glontelui e o chestiune de maximum zece minute Lui Yeruldelgger îi plăcea la nebunie când ea acţiona aşa, din instinct, chiar fără să înţeleagă Chuluum, luat prin surprindere, ezită câteva momente Nu putea s-o lase pe Solongo, care era atât de apropiată de comisar, să se apuce de cadavrul lui Mickey fără supraveghere Pe de altă parte, nici nu putea lăsa impresia că refuză să facă autopsia de faţă cu martori Mai ales că proprii lui poliţai erau propuşi să asiste Se întoarse, sprijinindu-se în cârjă, cu o grimasă urâtă, apoi desemnă dintr-un gest doi dintre oamenii săi, ca să-l împingă pe Yeruldelgger, în urma lui, spre sala de autopsie Solongo înţelese examinând din nou craniul mortului Făcu radiografii, care-i confirmară prezenţa unui glonţ şi decise pe loc să nu încerce să-l extragă prin orificiul rănii, cu pensele lungi După ce fotografie şi comentă rana de intrare a proiectilului, decalotă craniul cu fierăstrăul, ca să caute glonţul în creier De îndată ce-l extrase din grămada de meninge perforate, ea îl arătă celor patru martori ai autopsiei, desigur ţinându-l cu vârful instrumentului său Chuluum, cam scârbit de imaginea creierului desfăcut al lui Mickey, dar şi grăbit să termine cu asta, îi făcu semn unui poliţai să-i înmâneze lui Solongo un săculeţ de plastic transparent pentru probe Legista depuse ostentativ glonţul în el, ca un prestidigitator care arată publicului un obiect pe care-l va face să dispară sub nasul său, iar inspectorul sigilă de îndată săculeţul — Îl duci imediat la balistică şi începi căutarea comparativă în fişierul cu arme oficiale Chestia asta-i prioritară faţă de toate celelalte, ai înţeles? Eu mai am şi alte treburi şi nişte cercetări de făcut aici Ceilalţi îl vor duce pe acest ticălos la departament De îndată ce ai confirmarea, te duci şi tu acolo la ei şi începeţi interogatoriul, cum vă place vouă De îndată ce pot, vin şi eu Apoi Chuluum se întoarse spre poliţistul care era în continuare încătuşat, în continuare impasibil, în continuare între cei doi cerberi ai săi — Eu te-am prevenit, Yeruldelgger! — Şi eu te-am prevenit, Chuluum! Şi eu! 66 mai degrabă într-un gest de apărare, decât unul de aroganţă Cel pe care-l lăsaseră cu Yeruldelgger în sala de interogatoriu se voia cel mai dur Comisarul ghici că el era cel mai furios dintre toţi Fierbea de nerăbdare să-i spargă faţa cu lovituri puternice de pumni Yeruldelgger îl observase chiar de la începutul tăcutei lor întâlniri faţă-n faţă Tipul nu putea sta în loc Cam corpolent pentru slujba lui Avea şi-o mică slăbiciune la piciorul stâng Se gândise că poate avea o mică necroză la şold, din motive de vodcă alterată, dar copoiul n-avea nici părul, nici pielea unui alcoolic O artroză la genunchi, cel mai probabil, sau un menisc care o luase razna Prea scund Fumător, fără îndoială Mare mâncău şi nu prea sportiv Pe ăsta, trebuia să-l iei din faţă Să te ridici în faţa lui, fără să-l priveşti în ochi Să te uiţi la plexul lui, sau la mărul lui Adam, apoi, dintr-odată, să priveşti un pic pe deasupra lui, spre dreapta Să-i provoci astfel o imperceptibilă balansare a corpului, să-l forţezi să se sprijine pe piciorul slab, să-i rupi genunchiul cu o lovitură de călcâi şi, din aceeaşi mişcare, în timp ce el se prăbuşeşte pierzându-şi echilibrul, să-l loveşti cu genunchiul în plex, ca să-i tai răsuflarea Şi-apoi, odată ce l-ai pus la pământ, cu vârful piciorului, să-i tragi una în ficat, din lateral, ca să-i declanşezi teribila durere cu efect întârziat pe care o iradiază corpul şi care face un om K O — La ce te holbezi!? zbieră sticletele cel gras — Ai ochi frumoşi, ştiai? răspunse Yeruldelgger Dintotdeauna îşi dorise să plaseze această replică într-un context ca ăsta O învăţase dintr-un film francez, pe care îl văzuse în perioada sa de obişnuit al cineclubului de la Alianţa franceză — Javră împuţită! grohăi poliţaiul, aruncându-se asupra lui, cu pumnii pregătiţi pentru un masacru Numai că tipul deşirat de la balistică deschise uşa în aceeaşi clipă şi intră în sală, urmat de toţi inspectorii, avizi şi ei să-l ia la întrebări pe Yeruldelgger — Nu e el! ţipă tipul de la balistică — Cum nu e el? — Nu! Glontele care l-a ucis pe Mickey n-a fost tras din arma găsită asupra lui! Nu provine din arma lui! Nu e el! — Ce? Atunci nu se ştie cine l-a mătrăşit pe Mickey? — Ba da, se ştie răspunse tipul de la balistică, aruncând un dosar pe masă Mapa nu conţinea decât două fotografii şi o foaie dactilografiată Inspectorul care voia să-l spargă pe Yeruldelgger înhăţă dosarul şi compară cele două fotografii, înainte de a se uita pe pagina scrisă — Fir-ar al dracu’! — Eu nu cred! mârâi un altul, cercetând, la rândul său, documentele — Nu! Atunci, cel care l-a mătrăşit pe Mickey e — Chuluum Balistica e o treabă concretă Glonţul care a fost extras din craniul lui Mickey a fost tras cu arma de serviciu a lui Chuluum O tăcere de plumb înţepeni sala de interogatoriu într-o stare palpabilă de rău Privirea fiecăruia dintre inspectori se îndreptă încet spre comisar — Chuluum este cel care l-a ucis pe Mickey Eu am fost de faţă Mickey era acolo pentru a mă omorî pe mine, dar Chuluum l-a omorât — Pentru ce? — N-am de gând să explic asta unei bande de tipi care se pregăteau să mă facă zob — Şi arma lui? Unde-i arma lui? — Căutaţi-o bine Probabil la el în maşină Dacă mai aveţi pe careva pe-acolo, în afară, desigur, de Chuluum, grăbiţi-vă s-o recuperaţi în doi timpi şi trei mişcări, înainte să scape de ea — Dar tu conduceai maşina azi-dimineaţă Ai fi putut foarte bine să ascunzi arma în ea, ca să-l acuzi pe el! — Aş fi putut, e-adevărat, dar de unde să am eu arma lui Chuluum? Şi-apoi, uitaţi ce-a zis el adineauri A declarat în faţa voastră, a tuturor, că m-a văzut omorându-l pe Mickey cu arma mea de serviciu, nu cu a lui Credeţi că astea sunt lucruri care se pot confunda? Şi-apoi, faceţi teste pentru pulberea de pe mâinile lui, şi-o să vedeţi atunci! — Şi-atunci, ce înseamnă asta? — Asta înseamnă că el minţea ca să-mi pună mie crima în cârcă şi că el este cel care l-a ucis pe Mickey El l-a curăţat pe Mickey şi voia să scape, scoţându-mă pe mine ţap ispăşitor — Asta nu explică, totuşi, cum de a acceptat autopsia cu martori, din moment ce ştia că unul dintre gloanţele lui se afla în capul lui Mickey! — E adevărat, acceptă Yeruldelgger, nu se explică Însă acum înţeleg de ce am cerut eu martori la autopsie, pentru că fără martori, cum s-a propus la început, rezultatul autopsiei, sau, în orice caz, raportul ei, ar fi fost diferit, pe asta v-o spun eu! — Poate că acum, dacă tot nu mai aveţi chef să-l linşaţi, i se pot scoate şi cătuşele şi aţi putea să-l mai lăsaţi şi-n pace! sugeră o voce din afara sălii Yeruldelgger recunoscu vocea lui Billy şi se întoarse pentru a-l vedea cum vine, împărţind în două mulţimea de poliţai Cu toţii păreau sideraţi de turnura luată de evenimente şi zarva indivizilor profund dezgustaţi crescu şi se răspândi în afara camerei de interogatoriu, până în toate birourile serviciului — Te simţi bine? îl întrebă pe Yeruldelgger tânărul inspector, în timp ce-i desfăcea cătuşele care-i răneau mâinile — Nu mai am maşină Poţi să mă duci până la Solongo şi să-i telefonezi la spital să vină să ne întâlnim la ea? — Nu rămâi aici să reglezi conturile cu Chuluum? — O să se ocupe ei de asta! surâse Yeruldelgger, arătând din cap mulţimea de inspectori Noi ne-am cărat! Pe când ajungeau la lifturi, uşa se deschise şi dădură nas în nas cu Chuluum, care se sprijinea în cârjă — Hei, ce dracu’ caută ăsta aici? se enervă el Unde se duce? Strigătele lui îi înţepeniră pe toţi poliţaii din serviciu, care se întoarseră spre lifturi Îi văzură pe Yeruldelgger şi pe Billy, tăcuţi şi zâmbitori, trecând fiecare pe câte o parte a unui Chuluum înnebunit de furie, care urla la ei să se întoarcă Intrară în cabina din care tocmai ieşise, iar el îi privi cum apăsau pe un buton şi aşteptau ca uşile glisante să se închidă Când soneria anunţă că liftul cobora şi că Yeruldelgger pleca într-adevăr liber de sub nasul lui, Chuluum rămase câteva secunde interzis Apoi, se întoarse şi se trezi faţă-n faţă cu un zid format din toţi colegii lui de serviciu — Ce-i? urlă el furios, îndreptând spre ei o cârjă ameninţătoare Abia atunci descifră expresia de ură şi de mânie de pe feţele lor — Ce-i? repetă el Dar, de astă dată, vocea îi tremură de teamă şi, când îndreptă din nou cârja spre ei, era mai degrabă un gest de apărare decât unul de aroganţă 67 Am un drum lung de făcut — Pentru asta erau instrumentele? — Da — Ai ştiut cum să te descurci cu ele? — Aşa cred — Dar după aceea n-ai tras în el cu arma lui Chuluum? — Nu, ar fi fost prea complicat Traiectoria, urmele de praf de puşcă, toate astea — Şi-atunci, glonţul pe care l-am extras eu ? — E cel pe care Chuluum şi l-a tras în picior în timpul micii noastre lupte din maşină I-a trecut prin partea posterioară a gambei şi l-am recuperat de pe covoraşul de jos După ce l-am extras pe al meu, l-am strecurat pe al lui în craniul lui Mickey — Ai avut noroc că eu am efectuat autopsia Glonţul era mai aproape decât adâncimea găurii făcută de primul — Îţi mulţumesc Cum de te-ai prins, când a fost vorba de autopsie? — Nu ştiu Un fel de instinct Trebuie să recunoaştem că există între noi nişte unde speciale — Da, trebuie să recunoaştem! răspunse el ridicând ochii spre ea Billy îşi mai turnă nişte ceai, ca să întrerupă intimitatea care se crease între Yeruldelgger şi Solongo — Da’ cum de ţi-a trecut prin cap să faci aşa o şmecherie isteaţă? întrebă el pe un ton un pic cam prea interesat — Nu ştiu Trebuia să plec din nou în Terelj cu maşina lui Chuluum ca să mi-o recuperez pe a mea şi, dintr-odată, mi s-a părut soluţia evidentă — Cum? Ce ţi s-a părut evident? — Că nu va trece mult şi Chuluum îmi va pune în cârcă moartea lui Mickey Că o să încerce ceva de dimineaţă şi că nu mai aveam decât noaptea pentru a reacţiona Billy lăsă să treacă vreo câteva secunde înainte de a-l întreba din nou pe Yeruldelgger De astă dată, curiozitatea lui era cât se poate de sinceră — Cum s-a întâmplat exact? — Cu Chuluum? — Nu, vreau să zic, de la început, totul de la bun început Copila, chinezii, ATV-iştii — Două poveşti care se întretaie, Billy Acum cinci ani, un coreean loveşte cu maşina copila, în cursul unei întreceri infernale cu vehicule de teren, prin parcul naţional Khentii Cel care patronase întrecerea îi cere lui Mickey, care îi face unele mici servicii de acest gen, să aranjeze discret afacerea Mickey trimite o brută de motociclist, care îi servea drept ghid în expediţie, ca să îngroape copila departe de locul accidentului Copila însă nu era moartă şi nenorocitul celălalt o îngroapă de vie, şi încă nu suficient de adânc Cinci ani mai târziu, nişte nomazi găsesc cadavrul copilei În cealaltă poveste, ca să simplificăm lucrurile, sunt găsiţi trei geologi chinezi şi două târfe mongole, toţi masacraţi în timpul sărbătorii chinezeşti de Sfântul Valentin Suspecţii cei mai evidenţi sunt bruta din prima poveste şi cu banda lui de nazişti în variantă mongolă Şi, de astă dată, un alt poliţai, Chuluum, este cel care încearcă să şteargă urmele, din câte se pare la ordinul aceluiaşi individ — Şi totuşi, Mickey şi Chuluum! suspină Billy, dând din cap — Mereu aceeaşi veche poveste, răspunse Yeruldelgger Tentaţia, munca de rahat, sfârşiturile de lună, divorţurile din cauza lipsei de timp, relaţiile dubioase Şi, în scurt timp, iluzia impunităţii, pretenţia de a putea trage toate sforile Iar „sforile” astea sunt cele care ne prind în plasă! Apa este cea care ne ţine afară capul din apă, băiete, nu uita niciodată asta, iar cea în care ne înecăm e tot aia care ne ţine la suprafaţă când înotăm — Şi cel care a comandat toate astea cum se numeşte, este Erdenbat, nu-i aşa? îndrăzni Solongo cu o voce blândă — Da, răspunse Yeruldelgger, dar cu ajutorul unor unelte ca Mickey şi Chuluum, va fi extrem de dificil să se ajungă până la el, în aceste două cazuri — Dar dacă Erdenbat e cel care a manipulat totul, întrebă Billy, cum a putut el să ordone acea teribilă tentativă contra lui Saraa? — Asta e ceea ce-l va pierde Dacă ne gândim bine la acest caz, nimeni nu avea nevoie să se ia de Saraa Ea depusese mărturie în favoarea lui Adolf, mă ura, voia să-mi facă rău, deci nu exista niciun interes de a fi eliminată De fapt, el mă viza pe mine! — Cum aşa?! Ce tot spui acolo? se burzului Billy — Eşti la curent cu povestea fetiţei mele, Kushi? Celălalt îşi coborî privirea de îndată Asta, de fapt, nu era o întrebare propriu-zisă Yeruldelgger ştia că toată lumea, mai ales din poliţie, cunoştea povestea răpirii şi morţii lui Kushi Dar Billy ştia, pentru că fusese martor, că oricine evoca această nenorocire de faţă cu tatăl ei îi dezlănţuia furia — Oh zise tânărul inspector cu o voce pierită — Noaptea trecută l-am făcut să vorbească pe unul care era unealta lui Erdenbat Individul a vorbit în nişte condiţii care mă fac să cred că l-au determinat să-mi spună adevărul În versiunea lui, Erdenbat a organizat răpirea lui Kushi În acea vreme, anchetam toate combinaţiile mafiote legate de răscumpărările de terenuri care au permis câtorva speculanţi din guvern să pună mâna, la un preţ de nimic, pe mii de hectare despre care ştiau că urmează să fie concesionate la un preţ excelent către multinaţionale Erdenbat era unul dintre ei Se pare că el ar fi organizat răpirea lui Kushi, pentru a mă forţa să abandonez ancheta, iar Kushi ar fi murit accidental, scăpând o clipă de sub supravegherea răpitorilor săi Omul mi-a spus că, în cazul lui Saraa, Erdenbat încerca acelaşi lucru din nou Ştiind ce am devenit după moartea lui Kushi, se poate ghici ce anume spera! Dar din asta aflăm clar un lucru: că una dintre cele două anchete ascunde interese la fel de importante ca scandalul vânzărilor de terenuri din acea perioadă Amintiţi-vă de milioanele de dolari pe care aceste afaceri le-au adus celor care au făcut înţelegeri dubioase pentru a-şi însuşi terenurile, cu simplul scop de a le revinde sub formă de concesiuni miniere ruşilor sau chinezilor! Unul dintre cazurile noastre ascunde o „mină de aur” de acest gen În sensul ăsta trebuie să ne reorientăm anchetele — Şi tu ai impresia că ne vor lăsa să ne facem treaba? Erdenbat deţine o parte din televiziuni, majoritatea presei scrise, jumătate dintre deputaţi şi, probabil, trei sferturi din poliţie! se nelinişti Billy — Mă doare-n cot de toţi ăştia! Cât despre ierarhie, Mickey a murit, Chuluum trebuie să fie în arest la ora asta şi întregul Departament va fi dezorganizat câteva zile Trebuie să profităm ca să avansăm cât mai rapid Billy, găseşte vreo doi-trei inspectori în care ai încredere şi mergeţi pe toate pistele celor două cazuri, căutând să aflaţi unde şi cum poate fi implicat Erdenbat Dar, mai înainte de asta, vreau ca Solongo şi cu tine să scoateţi din nou dosarul lui Kushi Aveţi două zile ca să reluaţi totul, bucăţică cu bucăţică, indiciu cu indiciu, mărturie cu mărturie, şi să-mi stabiliţi o legătură cu Erdenbat Solongo, reia toate probele şi tu, toate mărturiile Vreau o legătură cu Erdenbat, mă auziţi? O vreau! Sigur există una! Billy şi legista rămaseră tăcuţi Ceea ce îi impresiona era calmul şi forţa cuvintelor lui Yeruldelgger Nu era furios, însă era un bărbat care emana putere, siguranţă, convingere — Solongo, vreau de asemenea să reiei dosarul autopsiei — Yeruldelgger, dar chiar eu am făcut-o! pleda ea — Ştiu, dar aş vrea să mai revezi cauzele morţii, te rog — Strangularea era evidentă! — Nimic nu mai e evident în acest caz Omul pe care l-am interogat a vorbit de o moarte accidentală, în urma unei căderi de la înălţime, care a fost ulterior aranjată să arate ca o strangulare Caută ceva în sensul ăsta, te rog! — Dar acest om pe care tu l-ai făcut să vorbească nu era chiar el legătura pe care o cauţi, pentru a-l dărâma pe Erdenbat? întrebă Solongo — Ar fi putut să fie, dar a murit! — L-ai omorât? — Nu, nu eu! Solongo îl privi drept în ochi, ca şi cum s-ar fi aşteptat la alt răspuns, dar Yeruldelgger rămase impasibil şi îi înfruntă privirea, cu un surâs imperceptibil în colţul gurii — Apropo, Gantulga te îmbrăţişează! încheie el, fără a o pierde din ochi Un alt moment de linişte uni cele două priviri, în vreme ce Billy, la rândul lui, fixa concentrat ceva de pe jos şi încerca să-şi ordoneze în minte evenimentele prin care tocmai trecuse şi ceea ce aflase — Rămâne totuşi o chestie pe care tot nu reuşesc s-o înţeleg, sfârşi el prin a mărturisi Ce s-a întâmplat cu părinţii fetiţei? — Asta e ceva ce nu voi întârzia să aflu, zise Yeruldelgger, ridicându-se Mâine dimineaţă, poate! — Pleci? se miră Solongo — Da Am un drum lung de făcut 68 apoi încercă să o sune pe Solongo Bineînţeles, cum Chuluum îi confiscase bănetul, Colette nu mai plecase la iarbă verde Yeruldelgger îşi dădu seama că era la Altaï numai după parfumul care plutea în exterior, pe trotuar, şi care îi făcea să-şi întoarcă privirile pe toţi turiştii porniţi la cumpărături O reperă la bar şi se duse direct la ea, o luă de braţ şi o scoase afară — Hai, frumoaso, plecăm în vacanţă — Nu prea cred că lui Chuluum o să-i placă treaba asta! se amuză fata, resemnată, clătinându-se pe tocurile ei înalte — Nu-ţi face probleme, Chuluum e deja în vacanţă Douăzeci de ani, cel puţin, pe banii Statului — E la răcoare? — Va fi Deocamdată, nu mai e nimic Nici poliţai, nici peşte Aşa că poţi să-ţi iei o vacanţă! — Cu tine? — Da, cu mine! Atât îşi spuseră înainte de a porni cu maşina, în linişte Yeruldelgger ieşi din Ulan-Bator spre est, din nou în direcţia Khentii Pe şoseaua de la Bayandelger mai întâi, apoi drept către nord, până în satul Möngönmorit, iar mai apoi spre nord-est pe nişte drumuri izolate, care-i duseră la vreo douăzeci de kilometri nord faţă de ranch-ul lui Erdenbat Yeruldelgger savură fiecare secundă din această lungă călătorie prin locurile sălbatice din Khentii Muntele fusese şlefuit în lungi viroage, săpate de mii de râuri acum dispărute Drumul sinuos căuta trecători şi falii, pentru a trece de la o vale la alta Deja taigaua se deschidea în vaste luminişuri pline de flori, decupate din umbra întunecată a pădurilor de pin şi de larice Din când în când, se vedea câte o iurtă albă, aşezată în mijlocul naturii O femeie în deel de satin albastru se ocupa de oile ei, un bărbat nemişcat pe un cal, cu urga sa lungă ţinută orizontal sub braţ, îi privea trecând şi nişte copii bronzaţi de soarele cu dinţi fugeau după un câine galben cu coada scurtă Alteori, întâlneau câte o motocicletă, cu un om în haine tradiţionale şi cască de piele, ca un pionier al aviaţiei De fiecare dată, Yeruldelgger făcea câte un ocol pentru a-i saluta, pentru a afla informaţii diverse şi pentru a le cere indicaţii despre drum Omul îşi ridicase ochelarii de aviator şi-i răspunsese cu o şoaptă, cu obrazul său striat de vânturi şi de nisip, apoi pornise din nou la drum, râzând când motocicleta lui derapa cu roata din spate în vreun făgaş Puştii tăcuţi rămăseseră nemişcaţi, fără să îndrăznească să le surâdă, iar femeia intrase în iurta ei pentru a aduce laptele cu care să le binecuvânteze drumul după ce plecau În tot haosul ăsta în care se aflau viaţa şi ţara lui, Yeruldelgger găsea în aceste momente suspendate în timp fericiri infinite, care-i linişteau inima şi îi aduceau o emoţie plină de mândrie Zăriră tabăra pe la sfârşitul după-amiezii, cam la patru ore de când porniseră Traversară mai întâi un sat trist şi părăsit, negru, împrejmuit cu garduri şi înconjurat de colibe, unde se vedeau, ici şi colo, câteva iurte murdărite de ploi Era ţinutul trist din care iurtele dispăruseră şi încă nu se vedeau izbele ruseşti Tărâmul colibelor şi al barăcilor Găsiră pe ghicite tabăra, doi kilometri mai departe, mergând în linie dreaptă pe o creastă mică, deasupra unei preerii lungi, care cobora până la un iaz negru şi rece Drumul sinuos care ducea acolo îşi încâlcea direcţia printre luminişuri şi păduri, apoi dădea spre un mic platou, tapisat cu iarbă deasă, care servea drept parcare motocicletelor şi cailor Cerul era decolorat de ploaie şi pregătit să inunde din nou totul Coborâră din maşină, el, supraveghind împrejurimile, iar Colette, atentă la pantofii săi roşii Peste tot, băltoace argintii se încreţeau sub atingerea vântului, în iarba noroioasă Pe partea dreaptă, tabăra se înşira pe trei rânduri de iurte, prelungite cu patru cabane din lemn, având câte o mică verandă care cobora în trepte către micul iaz Mai sus, în faţa iurtelor, o casă mare şi greoaie, fără etaj, din buşteni, părea să servească drept incintă comună, bucătărie şi sală de mese Era atât de masivă încât ţi-o puteai imagina adâncindu-se în solul noroios, datorită propriei sale greutăţi Desigur, locul putea fi frumos în lumina unui soare strălucitor Însă, după patru ore de mers sub un cer de vată gri îmbibat de ploaie, locul era sinistru şi rece De cealaltă parte a casei, un bărbat ieşi dintr-una dintre cele trei latrine aşezate la douăzeci de metri de sala de mese Trebuie să fi auzit maşina şi să fi ieşit în grabă, căci rămase împietrit şi privindu-i, fără măcar să-şi fi terminat de încheiat îmbrăcămintea Purta o haină grea de piele şi un pantalon ca de armată, vârât în cizme de cauciuc Yeruldelgger aşteptă câteva secunde înainte de a se apropia de el, urmat de Colette, care mergea ca un bâtlan, uitându-se numai la picioare pentru a evita noroiul, cu palmele atârnând în jos, la capătul braţelor sale larg depărtate Omul nu făcu niciun pas spre ei O brută O brută întunecată Fără îndoială murdar, puternic, beţiv Fără niciun dubiu stăpânul locului, care-i semăna — Un pat pentru două nopţi! zise Yeruldelgger, ajungând lângă el, fără să o formuleze ca întrebare — N-avem nimic liber! lătră bruta — E-n regulă şi asta! răspunse Yeruldelgger, îndreptându-se spre prima iurtă — Totul e rezervat, ţi-am mai zis! spuse ameninţător omul, care venise în urma lui Yeruldelgger se întoarse cu faţa la el, printr-o mişcare rapidă Luat prin surprindere, bărbatul se trezi piept în piept cu el, ochi în ochi Poliţistul îl citise bine: puternic, bestial, abrutizat, tiranic şi laş În ceea ce-l privea, omul se izbise de privirea lui Yeruldelgger ca de un zid de granit Niciunul dintre ei nu coborî privirea, dar Yeruldelgger simţi la celălalt acea mişcare imperceptibilă a capului spre umărul stâng, care marchează, în general, instinctul de apărare Majoritatea oamenilor, înainte de a se întoarce, fac un pas înapoi cu piciorul stâng Atunci ştiu că tipul avea să cedeze şi rămase nemişcat Câteva secunde mai târziu, omul o luă brusc înapoi — Doar două nopţi, nu mai mult, zise şi el apăsat, pentru a-şi da totuşi o oarecare importanţă în faţa femeilor care ieşiseră din bucătărie să vadă ce se întâmplă Colette vru să intre înaintea lui Yeruldelgger în iurtă, dar el o prinse brusc de braţ, trăgând-o spre el — Hei, ce-i cu tine? — Nu cu piciorul stâng, nu-ţi aminteşti? — Nu cumva crezi în superstiţiile astea băbeşti? — Cred, confirmă el, ba chiar şi tu ai interesul să crezi — Ce tot spui acolo? Să intri mai întâi cu piciorul drept, să treci fără să calci pragul, să nu arunci nimic în vatră, să mergi pe stânga, să nu stai cu vârful picioarelor spre foc tu încă mai ţii cont de toate astea? — Măcar ţi le aminteşti, nu stăm chiar aşa de rău Aşadar, încearcă să respecţi toate tradiţiile astea, altfel s-ar putea să mă înfurii — A, da? Şi atunci, nu e cea mai urâtă insultă să intri într-o iurtă înarmat? Chiar şi cu un bici sau cu o bâtă? Şi ce ai tu la centură nu cumva e o armă, din întâmplare? Aşa că mai uşor cu cinstirea tradiţiilor! — A intra înarmat într-o iurtă, răspunse calm Yeruldelgger, e cea mai urâtă insultă faţă de cei care locuiesc în ea Aici sunt iurte pentru turişti Nu locuieşte nimeni în ele Niciun spirit al strămoşilor — Ei bine, atunci, dacă domnul e scutit, la fel de bine sunt şi eu! îl luă în râs Colette — Da, numai că vei respecta totuşi tradiţia, pentru că eşti aici ca să faci ce vreau eu! — A, bun, deci, pentru asta sunt aici? De ieri mă tot frământam, credeam că ai chef de mine! — Exact de asta nu-mi arde mie! răspunse Yeruldelgger Repet: nimic personal, dar n-am chef! — Păi atunci, eu ce caut aici? — Îţi joci rolul Ne prefacem Ne facem că am venit aici pentru asta, dar numai de faţă cu spectatorii Pricepi? — Cum să nu, doar de ochii spectatorilor! Mulţumesc pentru vacanţă! Măcar să dorm, pot? — Dormi liniştită! acceptă Yeruldelgger, foarte mulţumit să părăsească iurta, deja saturată de parfumul ei prost După ce tocmai petrecuse patru ore de drum într-o bombonieră, avea nevoie de aer curat Sosirea lor stârnise multă curiozitate Trei femei îşi făceau de lucru prin bucătărie, cu uşa de serviciu larg deschisă pentru a-i putea spiona în linişte Poliţistul se apropie de ele, cu un pas vioi, adulmecând mirosurile şi aromele Aerul umed al ploii căzute de curând împrospăta mirosurile de carne crudă şi de legume — Mmmm! Kuushuur! suspină el cu nasul în vânt Cele trei femei izbucniră în râs, ca nişte puştoaice O bătrânică fără dinţi, cu obrazul plăcut şi rotunjor ca o lună roşie, şi încă două, mai tinere Probabil, fiicele ei Yeruldelgger rămase un pic mai încolo, bine înfipt pe picioare, privindu-le cum gătesc Bătrâna tăia cu cuţitul nişte felii fine de oaie grasă, pe un cârpător mare de lemn, pe care folosinţa îndelungată îl scobise un pic în mijloc Una dintre tinere mărunţea fără să lăcrimeze nişte cepe albe, în timp ce cealaltă strivea căţei de usturoi Bucătăria nu era altceva decât un haos inimaginabil de străchini, oale şi ceaune Planşetele de lucru ţineau mai degrabă de un atelier de tâmplărie, iar cuptorul, făcut din pietre mari, ca pe vremuri, era încins de un foc de lemne puternic şi plasat într-o nişă a încăperii Yeruldelgger remarcă enorma bucată de aluat pentru kuushuur, care se odihnea într-un colţ Privi străchinile bunicii şi câtă carne mai era de tocat Erau acolo vreo zece kilograme Cepele – cam în aceeaşi cantitate La fel şi usturoiul Oare pentru câte persoane găteau? — Vezi să nu greşeşti mirodeniile, bunico! Pentru kuushuur pui numai chimen! — Drept cine mă iei, măi, mucea cu ifose! Chimen, desigur — Şi fără piper! — Fără piper, că strică gustul cărnii de oaie! El închise din nou ochii şi adulmecă mirosul din bucătărie Inspiră aroma lemnului verde care fumega acrişor şi a funinginii rece şi grase, sudoarea cu parfum de mosc a femeilor, apa de vase fără detergent, ca şi cum s-ar fi îmbătat cu parfumul unui preparat delicat, iar ele râseră din nou, flatate şi oarecum mândre să fie curtate atât de direct de un străin frumos, puternic şi zdravăn — Şi cine va mânca toate astea? — Tu nu! glumi una dintre femeile tinere — Şi de ce nu eu? întrebă Yeruldelgger — Fiindcă sunt rezervate pentru câinii ăia de coreeni! — Cum? Coreeni? Aici? Să-mi mănânce mie kuushuur-ul meu? Ptiu! se simţi el jignit, scuipând pe jos — Ptiu! imitară cele trei femei, scuipând şi ele, la fel, pe pământul din bucătărie — Şi unde sunt aceşti hoţi de kuushuur? Unde sunt, să-i fac eu să-l dea înapoi, bucăţică cu bucăţică? Dar femeile nu mai râdeau Îşi aplecaseră capetele în jos şi îşi reluară lucrul în linişte Bătrâna aruncă o privire scurtă pentru a-l preveni pe Yeruldelgger, care se întoarse Bărbatul era în spatele lui, cu mutra lui de brută hirsută, de capsoman închis în sine ca un cufăr Avea în mână un mănunchi de marmote moarte, legate cu o sfoară de labele din spate — Ceea?! se indignă Yeruldelgger Câinii ăia de coreeni vor avea dreptul şi la boodog de marmotă? Vreau şi eu! — E pentru coreeni Ei plătesc — Plătesc şi eu, la fel ca ei Vreau şi eu! — Douăzeci de mii de Tugrik! — Cum aşa? Douăzeci de mii de Tugrik?! Păi la Ulan-Bator mănânc mâncare mexicană cu mariachi şi margarita de banii ăştia — Douăzeci de mii de Tugrik! repetă bruta care nu gustase niciodată vreo margarita — Douăzeci de mii de Tugrik, dar cu tot cu porţiile de kuushuur — Cinci mii de Tugrik în plus pentru kuushuur — Hai să fie douăzeci şi cinci de mii de Tugrik, hoţ nenorocit Atâta costă masa ta de braconier, douăzeci de dolari, da pentru coreeni va fi mult mai ieftină! Ori omul era, într-adevăr, bruta puţină la minte care părea să fie, ori încerca să-şi forţeze norocul cam prea mult, când întinse mâna — Cincizeci de mii de Tugrik! zise el — Ceea? Cincizeci de mii de Tugrik? — Pentru tine şi femeie De două ori douăzeci şi cinci Cincizeci de mii Yeruldelgger îl prinse de reverul hainei vechi de piele, îl învârti şi-l trânti de peretele de buşteni al bucătăriei Îi strânse braţul din aceeaşi mişcare, îi turti genunchiul de perete cu al său, apoi îi vârî mâna între coapse şi-i prinse boaşele, pe care i le strivi cu o mână de fier Bruta mârâi cu furie, dar şi de durere, iar Yeruldelgger trebui să-şi întoarcă faţa pentru a se feri de respiraţia lui împuţită Era sigur că-l seca la ficaţi şi totuşi omul nu cerea îndurare Dur individ! Lăsă din mână marmotele, dar nici măcar nu încercă să scape din strânsoarea poliţistului, având, acum, ambele mâini libere Ca şi cum s-ar fi ştiut capabil să suporte toate durerile din lume fără să clipească — Ascultă bine ce-ţi spun: douăzeci şi cinci de mii, hai, că ţi-aş mai fi plătit pentru mâncare Dar la cincizeci de mii, mănânc fără să plătesc Asta te va învăţa minte să nu mă mai iei drept coreean Vreau să fim serviţi în iurtă, doamna şi cu mine Dar nu de tine! Trimite o femeie de la bucătărie Dădu drumul testiculelor brutei, îl prinse de guler cu două mâini şi-l învârti din nou în jurul propriei sale axe, şi-l împinse departe de el Omul abia dacă-şi pierdu puţin echilibrul Mai era şi tare pe picioare! Şi foarte jignit, după modul în care le fulgeră din privire pe cele trei femei, care-şi băgară din nou capul în străchinile lor Şi plin de ură, fără îndoială Periculos Bărbatul se-ndepărtă cu capul plecat, fără să-şi mai aranjeze gulerul hainei de piele şi coti după colţul cocioabei, pentru a se îndrepta către cabane Yeruldelgger se întoarse către femeile din bucătărie şi ridică din sprâncene, zâmbind, pentru a le da de înţeles ce credea despre ticălosul acela Ele izbucniră în râs, dar în linişte, ca nu cumva să le audă — E o brută! murmură bătrâna, scuipând în direcţia în care dispăruse — E un gunoi! şopti şi una dintre tinere, scuipând şi ea în aceeaşi direcţie — E un ticălos! scuipă şi cealaltă tânără — E soţul tău, bunico? o întrebă Yeruldelgger pe bătrână, adunând de pe jos marmotele calde încă, din cauză că fugiseră mult pentru a scăpa de vânător Ea-şi coborî privirea şi se răzbună pe carne, cu lovituri puternice de cuţit — Era soţul meu, când eram tânără Acum e soţul tuturor Se culcă cu oricine, iar pe cele care nu-l acceptă, le snopeşte în bătaie E bolnav! Nu se gândeşte decât la asta Bătrâne, tinere, însărcinate, membre ale familiei lui sau nu, ia tot ce vrea Chiar şi fetiţe Chiar şi copii! Ai văzut cât e de puternic? Cine să-i poată rezista? — Eu pot, bunico, dar, ştiu eu, s-ar putea ca pe mine să nu mă dorească! Cele trei femei izbucniră în râs şi se dădură deoparte ca să-i facă puţin loc, atunci când aduse marmotele în interiorul bucătăriei Găsi acolo un cârpător, un satâr de măcelar foarte tăios, un cuţitaş cu vârf ascuţit, o oală mare pentru maţe şi se instală lângă ele — Să le pregătesc pentru boodog? întrebă el — Dacă ştii s-o faci bine, de ce nu! îl tachină bătrâna — Dacă ai pietre bune, o să-ţi fac cel mai gustos boodog din toată stepa! Bătrâna arătă cu cuţitul către vatra cuptorului de piatră De fiecare parte a focului care trosnea, ea tapetase căminul cu cărbuni înroşiţi, pe care se înfierbântau pietre mari, rotunde — Să le despici burta, fără să străpungi intestinul, bine? — Le despic burta, fără să străpung intestinul, repetă Yeruldelgger — Şi să pui deoparte maţele curăţate! — Şi să pun deoparte maţele curăţate! o imită el, despicând prima marmotă — După aceea, freci bine interiorul cu sare — După aceea, frec bine interiorul cu sare! repetă Yeruldelgger ca un papagal, trăgând cu ochiul către tinerele femei Apropo, când vin coreenii ăia? — În trei ore vor fi aici Vor hali cu o oră mai târziu, dacă asta mă întrebi, răspunse bătrâna cu şiretenie — Exact asta te întreb, răspunse Yeruldelgger Nu-i un pic cam devreme ca să pregătim marmotele? — Tu ai vrut să te apuci de ele! răspunse bătrâna Boodog-ul e mai bun când marmotele sunt proaspăt ucise, dar trebuie şi să le laşi puţin timp după ce mor, ca să se frăgezească Şi apoi, sunt zece de pregătit Yeruldelgger surâse fără să răspundă Pe această bătrână şi pe aceste femei le cunoscuse în tinereţea sa, sub alte petice de cer imense, în alte stepe infinite, dar în jurul aceluiaşi foc şi al aceloraşi tradiţii Să pregăteşti marmotele, să răsuceşti în burţile lor nişte pietre mari şi fierbinţi, să le coşi la loc, astfel încât carnea să se coacă din interior, să le apropii de focul de lemne, ca să se rumenească şi din exterior Copil fiind, privise de multe ori gesturile pe care le făceau adulţii, apoi le învăţase şi el, arzându-şi degetele din cauza neîndemânării şi buzele din cauza poftei de a gusta Să echilibrezi cele două surse de căldură, să eviţi ca temperatura din interior să fie prea mare şi să se deşire cusătura, sau să facă animalul să explodeze După care să le iei de pe foc, să le deschizi cu mişcări rapide doar din buricele degetelor, să scoţi pietrele fierbinţi şi unsuroase şi să ţi le treci iute dintr-o palmă într-alta pentru că, aparent, grăsimea şi căldura îţi dădea forţă şi vigoare În sfârşit, să tai micul animal şi să-ţi înfigi dinţii în carnea fragedă şi încă aburindă Străinii pretindeau că boodog-ul ar avea gustul raţei sălbatice Yeruldelgger nu era de acord Boodog-ul, era pur şi simplu boodog, o mâncare mongolă ca nicio alta, al cărei gust provenea în aceeaşi măsură din vânătoarea micului animal de stepă, pregătirea lui împreună cu prietenii, alegerea fiecărei pietre sau respectarea tradiţiilor din bucătărie, pe cât era dat de grăsimea fierbinte, rămasă înăuntru, care frăgezea carnea încă aburindă — Şi când mă gândesc că o să serveşti toate astea unor coreeni, bunico ! — O haită de câini, care vin să ne calce în picioare parcurile şi munţii şi care sunt atât de beţi de vodcă, încât sfârşesc întotdeauna prin a vomita kuushuur-urile şi boodog-urile pe jos! — Chiar în halul ăsta? — Nici nu-ţi poţi închipui! În fiecare an, se revarsă peste tabăra noastră, îşi aruncă motoarele pe unde apucă, descarcă nişte cutii mari de vodcă rusească, cumpărate înainte de frontieră, îşi dau drumul la aparatele lor de karaoke şi urlă nişte orori în microfoane Petrec toată noaptea, fac să bubuie focul spărgând sticle în el, aţâţându-şi mintea cu ticăloşii zise-n limba lor, pe care noi n-o înţelegem şi, când mergem să-i servim, ne bagă mâna între picioare, sau ne ciupesc de fund Şi, după ce beau prea mult, încearcă să se culce cu noi pe jos, ca şi cum n-am valora nimic, în râsetele celorlalţi care vin să danseze în jurul nostru, udându-ne cu vodcă Chiar şi cu mine încearcă, se jură bătrâna, chiar şi cu mine, îţi dai seama! Într-un an, una dintre fete, sărmana, udă toată de vodcă, s-a aprins ca o torţă, când s-a apropiat prea tare de foc, ca să scape de ei Asta i-a făcut să râdă şi mai tare, iar unul dintre ei chiar a strigat că ar fi mai bună de mâncat decât boodog-ul şi că lui să i se păstreze din ea fundul! Uite-aşa sunt coreenii ăştia! — Şi patronul tău nu zice nimic? — Patronul? Gunoiul ăsta câştigă într-o noapte ca asta mai mult decât pot spera eu să câştig într-o viaţă! Coreenii ăştia aroganţi sunt plini de bani, iar cel care organizează cursele lor infernale e încă şi mai bogat Dă-ţi seama că în ultimele două săptămâni, de când durează raidul lor nenorocit, toţi paznicii forestieri şi toţi poliţaii din Khentii sunt, ca din întâmplare, în concediu Tu ai putea plăti aşa ceva? — Şi vin deseori? — Nu, din fericire nu vin decât o dată pe an, în general, în săptămâna dinainte de marele naadam Cel care plăteşte pentru toate astea le organizează un naadam privat în Terelj Dar, anul ăsta, naadam-ul privat a avut deja loc, iar eu mă tem că haita asta de câini aroganţi va rămâne aici mai mult de o noapte! Yeruldelgger terminase de pregătit marmotele Trupurile lor eviscerate zăceau pe o masă groasă de lemn, cu blatul tăiat dintr-un singur copac Bătrâna terminase şi ea de tocat carnea pentru kuushuur, iar cele două tinere o amestecau întruna cu mâinile, cu multă ceapă, usturoi şi chimen Ele striveau amestecul în mâini şi carnea cu mirodenii ţâşnea în fâşii printre degetele lor Imaginea aduse în sufletul lui Yeruldelgger o undă de nostalgie, din timpurile fericite ale copilăriei lui, când i se dăduse voie, pentru prima dată, să prepare el această mâncare Apoi, când umplutura fu gata, bătrâna se ridică şi eliberă un colţ de masă Luă aluatul, care se odihnea sub o faţă de masă umedă, şi scoase din el bucăţele mici, pe care le rotunji în formă de biluţe şi le presără cu făină, pentru a le stivui într-un vas mare, fără să se lipească Odată terminată operaţiunea, ea întinse fiecare bucăţică cu un tub de fier gol, pe care trebuie să-l fi luat de pe vreun şantier sau la vreo schelă din Ulan-Bator Yeruldelgger aprecie dibăcia mâinilor bătrânei Aluatul nu trebuia să fie nici prea gros, nici prea subţire, ca sucul de carne să nu treacă în grăsimea pentru friptură, în timpul coacerii Apoi, ea puse în partea de jos a fiecărei rondele o lingură de umplutură şi împături aluatul, asemănător unui raviolo mai mare Pe când Yeruldelgger o privea surâzând cum lucrează, bătrâna se îndepărtă de masă, invitându-l să continue în locul ei — Mai bine arată-mi ce ştii să faci, în loc să stai în spatele meu şi să mă supraveghezi! îl provocă ea Yeruldelgger ştia cum să dejoace capcana pe care i-o întindea femeia O învăţase până şi pe Saraa, când ea era mult mai tânără Se apropie de masă, împinse kuushuur-ul, deja împăturit de bătrână, care se prefăcu că se simte jignită, pregăti o altă bucată de aluat şi începu s-o închidă bine, apăsând cu degetele mari, dinspre colţuri către centru Dar, înainte de a face ultima apăsare pentru a închide bine kuushuur-ul, lăsă o găurică chiar la centru, apăsă delicat cu palma deschisă pe buletă pentru a scoate aerul şi abia apoi o închise ermetic, cu ultima apăsare — Aşa, da, bine lucrat! surâse bătrânica, strângându-i obrajii între mâinile ei albite de făină Au mai rămas câţiva mongoli adevăraţi în ţara asta! — Te rog, bunico, prăjeşte-le în grăsimea de la carne, nu în ulei, şi păstrează-mi şi mie vreo două porţii pentru astă-seară, bine? — Şase bucăţi de kuushuur pentru fiecare şi marmota poţi să ţi-o alegi tu! Prezenţa lui Yeruldelgger le readusese buna-dispoziţie, făcându-le să savureze căldura bucătăriei şi mirosul puternic al vânatului care se cocea Bătrâna făcu semn uneia dintre fete să aducă o bere de la gheaţă pentru musafir Ea scoase o sticlă de Chinggis, cu doi cai cabraţi, perlaţi de apa îngheţată, dar Yeruldelgger se scuză politicos — Mulţumesc, frumoaso, dar n-ai cumva ascuns pe undeva un arkhi bun de iac, să-mi dea şi mie un pic de avânt şi să-mi deschidă apetitul? — Cealaltă brută păstrează tot arkhi-ul numai pentru el, sub patul lui! Tot ce-ţi pot oferi e nişte airag, dar e bun Eu îl prepar Mulg iapa în fiecare zi de vară, eu însămi am cusut burduful din piele de bou în care îl las la fermentat, şi tot eu bat laptele timp de două ore în fiecare zi, cu bătătorul de spumă, căci pentru bărbatul ăsta de-aici, e sub demnitatea lui — Du-te după laptele de iapă fermentat! aprobă vesel Yeruldelgger Una dintre tinere îi servi un pahar mare cât un ulcior, plin cu airag, iar Yeruldelgger luă o sorbitură cu poftă Acum, că le câştigase încrederea, consideră că poate să abordeze subiectul pentru care se apropiase de ele — Ştii, bunico, în legătură cu ce mi-ai povestit adineauri, cu chefurile coreenilor şi cu lipsa lor de respect faţă de voi, să fii liniştită: astă-seară nu vă vor atinge, iar mâine vor fi plecaţi! — Ascultă, ştiu că tu eşti puternic şi curajos, băiete, dar ei vor fi vreo douăzeci de inşi, cu mintea răvăşită de vodcă, nişte cuceritori pe un pământ pe care-l consideră ocupat de sălbatici incapabili Iar noi suntem incluse în preţul pe care cineva l-a plătit pentru ca ei să se distreze Deci, oferta ta e foarte generoasă, dar nu promite mai mult decât poţi face — Uită-te la mine, bunico, insistă el, luându-i mâinile într-ale sale, pentru a o privi în faţă Uită-te bine în ochii mei Nu mă crezi în stare? Bătrâna se grăbi să-i răspundă, când simţi cum privirea i se ciocneşte de cea a lui Yeruldelgger Ea văzu dintr-odată în ochii lui o extraordinară siguranţă O evidenţă Era ca o stâncă — Da, poate că eşti în stare S-ar putea să fii chiar! Dar teme-te de Urs! E un trădător nebun şi ranchiunos; şi să ştii că şi el e foarte puternic şi solid Iar el are totul de pierdut, dacă tu le strici cheful coreenilor — „Ursul” îi ziceţi? — Nu degeaba tabăra asta se cheamă „Tabăra Ursului” — Credeam că îi zice aşa din cauza urşilor sălbatici — Sunt şi urşi, mai ales în anotimpul ăsta, prin pădurile din împrejurimi Le plac la nebunie afinele şi celelalte fructe de pădure care umplu luminişurile Dar ei sunt mult mai puţin periculoşi decât gunoiul ăsta beat — A mai provocat şi alte nenorociri în afară de povestea cu sărmana fată care a luat foc ca o torţă? — Alte nenorociri? răspunse bătrâna întărâtată Vieţile noastre, în întregime, sunt o nenorocire zilnică, din cauza lui! — Scuză-mă, voiam să zic dacă au mai fost şi alte accidente cu coreenii? — Cu coreenii? se miră bătrâna, cu o umbră de suspiciune în privire De ce tocmai cu coreenii? — Un accident, acum cinci ani O fetiţă lovită de un ATV — Aaa, aceea? Da, o fetiţă frumoasă, făcută zob! Unul dintre ATV-işti a dus-o la Ulan-Bator N-am mai auzit nimic despre ea Sper să fi supravieţuit! — Nu spuse Yeruldelgger, fixând-o cu privirea pe bătrână, care-şi plecase capul în pământ Ea îşi ridică blând privirea spre el, iar Yeruldelgger ghici o tristeţe imensă în ochii ei, în acelaşi timp cu o panică sporită de teroare Atunci fu sigur că ea ştia ceva şi că n-o să-i spună — De ce nu au dus-o părinţii ei la Ulan-Bator, cu duba lor rusească de culoare albastră? Bătrâna îşi reveni repede Îşi şterse mâinile cu cârpa de la brâu şi se ridică brusc, cu faţa schimbată, sub privirile interzise ale celorlalte două femei — Acum trebuie să pleci, bucătăria e un loc interzis clienţilor Îl împinse pe Yeruldelgger afară şi-l privi cum se duce la iurta sa Când el se întoarse s-o privească pentru ultima dată, ea îi înfruntă privirea, fără vreun semn de slăbiciune, dar şi fără furie În iurtă, Yeruldelgger o surprinse pe Colette aproape goală Corpul ei era tare şi sânii i se aplecară, grei, când se întinse să-şi ia chiloţii — Hei, de obicei sunt plătită pentru chestia asta! — Păi, îmi amintesc că am cam plătit pentru zece zile, nu? replică Yeruldelgger Îşi trase peste sânii goi un tricou galben cu mov, în culorile de la Lathrope High School din Alaska şi se strecură, chinuindu-şi drăguţele sale fese, într-o pereche de blugi prea strâmţi — Trebuie să-ţi zic ceva, îi spuse ea, stând tot cu spatele la el În ultima cabană de jos, de pe partea iazului, sunt patru copile care aşteaptă să servească diseară un grup de coreeni — Aşa şi ce-i cu asta? — Sunt nişte puştoaice Paisprezece – cincisprezece ani, aş zice Se joacă între ele, ca nişte fete de vârsta lor Sunt saltele pe jos şi dansează pe ele, ascultând muzică, râd ca nişte nebune şi se bat cu pernele — Te rog, scurtează povestea! Ce încerci să-mi zici? — Ceea ce încerc să-ţi zic, răspunse femeia, întorcându-se spre el, dintr-odată foarte serioasă, este că am văzut în ochii lor acea privire pe care o cunosc prea bine Fac pe ele de frică Răstoarnă totul pe-acolo ca să-şi ascundă panica Cunosc foarte bine privirile alea, crede-mă Sunt în măsură să le recunosc Puştoaicele astea nu-s aici doar ca să-i servească la masă pe coreeni, iar ceea ce vor face, vor fi forţate să facă — Eşti sigură? — Ia spune-mi, cu ce-mi mai câştig eu pâinea? — OK, te cred Vrei să mă ocup? — Nu le lăsa pe copilele astea să-şi prindă degetele în acest angrenaj — Ştii cine le controlează? — Patronul de-aici, un tip pe care-l numesc Ursul şi care le terorizează Yeruldelgger, am mai văzut şi altceva în ochii lor — Ce? — Deja au trecut prin asta Individul ăsta le-a violat ca să le dezvirgineze şi să le forţeze să o mai facă Se vede asta în ochii copilelor, pricepi? Lumina aia de inocenţă care s-a stins — Ştii cumva de unde au ajuns aici? — Din satul de jos Una dintre ele e fata patronului de la alimentară, din câte înţeleg — Bun, ia asta, spuse el scoţându-şi arma pe care o ţinea în spate, la centură Ştii s-o foloseşti? — Nu te obosi, am arma mea, zise ea, scoţând un Makarov din gentuţa de marmotă — Foarte bine, atunci ai grijă de tine şi nu ezita să te serveşti de ea la nevoie, omul e o brută — Nu-ţi face probleme pentru mine Tu ocupă-te de ele Yeruldelgger îşi luă arma şi ieşi din iurtă Observă cum bătrâna îl supraveghea prin uşa deschisă a bucătăriei Doi băieţi adunaseră o mulţime de lemne, pregătind un rug enorm în mijlocul ierburilor Când aruncară acolo o cutiuţă de chibrituri aprinse, Yeruldelgger înţelese că puseseră sub lemne nişte câlţi îmbibaţi cu benzină Suflul cald şi invizibil al flăcărilor pârâi, auzindu-se în toată tabăra, apoi păru aspirat înapoi de rugul aprins şi ţâşni spre cerul umed în mănunchiuri de spirale grele şi negre, pe care cei doi băieţi le priveau râzând, încă puţin năuciţi de primul suflu Yeruldelgger ezită puţin, tentat să le tragă două peste fund, ca să nu mai aibă vreodată curajul de a aprinde un rug cu un foc de crengi, dar privirea bătrânei, de departe, îl trimise să-şi vadă de drum Ajunse la maşină şi plecă imediat în direcţia satului Chiar înainte de primul viraj, îl văzu pe Urs, în mijlocul unor tufe, cum îl urmărea cu privirea Când ajunse în sat, întrebă primul suflet care-i ieşi în cale unde este alimentara Era o bătrână care spăla afine într-un lighean mare de fier şi care îi arătă drumul Două minute mai târziu, intra în micul magazin pe uşa deschisă În spiritul vechii tradiţii mongole, contrar a ceea ce se întâmpla acum la Ulan-Bator, femeia din spatele tejghelei nu se grăbi să-l întrebe ce doreşte Yeruldelgger intrase fără s-o salute, iar ea se mulţumise să se uite pe furiş la străinul masiv Locul oferea la grămadă legume de slabă calitate, haine în stil american, produse de întreţinere expirate, unelte, baterii, apă şi băuturi acidulate, conserve, bomboane sclipicioase De asemenea, suspendate de tavan, coşuri făcute artizanal, valize japoneze, lighene de fier şi ceainice Yeruldelgger observă totul în linişte, sub privirea piezişă a femeii din spatele tejghelei, apoi se îndreptă spre ea — Fiică-ta lucrează sus, la tabără? — Da răspunse ea cu fereală — Du-te şi cheamă-l pe soţul tău! — Cum? De ce? — Du-te şi cheamă-l imediat pe soţul tău! Femeia, speriată, dispăru în spatele magazinului şi reveni de îndată cu soţul ei Omul afişa prea multă amabilitate şi era prea surâzător ca să-şi ascundă neliniştea — Cu ce te pot servi? — Pe mine, cu nimic, vierme ce eşti, dar poţi să-ţi salvezi pielea dacă mă asculţi — Ceee? Ce tot — Ţine-ţi gura şi ascultă-mă! Le cunoşti pe celelalte fete care lucrează la Urs împreună cu a ta? — Da, bâigui omul umil, da, le cunosc, le cunosc pe toate! — Atunci trimite-o pe nevastă-ta să-i caute pe părinţii lor şi să-i aducă aici Vreau în cinci minute să-i văd aici pe toţi! Cei doi buticari rămaseră înlemniţi în spatele tejghelei, înţepeniţi de teama care li se citea în priviri — Acum! urlă Yeruldelgger, lovind tejgheaua cu ambele mâini Cuplul tresări şi femeia se duse în goană în spatele magazinului, ca un gândac în gaura sa Poliţistul rămase nemişcat şi tăcut, faţă-n faţă cu bărbatul terorizat, până ce femeia reveni cu ceilalţi părinţi Erau nişte sărmani oameni obosiţi, cam la patruzeci de ani, cu mâinile şi feţele deja uzate de o viaţă ingrată şi dură, obişnuiţi să-şi îndoaie coloana vertebrală şi să-şi pună ochii în pământ Dar niciuna dintre vicisitudinile vieţii pe care-o duceau nu putea scuza ceea ce acceptaseră — Iată, suntem cu toţii aici, îndrăzni patronul alimentarei, încercând să surâdă Ce vrei de la noi, băiatul meu? — Nu mă lua pe mine cu „băiatul meu”, niciodată să nu mai spui asta în faţa mea! urlă Yeruldelgger, luându-l de gulerul deel-ului său uzat Să mă ferească Sfântul să fiu copilul tău! Nici al tău şi nici al vreunuia dintre voi! Toţi se dădură cu un pas înapoi iar femeile, din reflex şi din teamă, îşi strânseră pumnii la piept într-un gest implorator — Da’ ce-am făcut? gemu omul pe care poliţaiul îl ţinea de gulerul deel-ului, atât de tare încât trebuia să stea pe vârfuri ca să nu se sugrume — V-aţi trimis propriile copile la Urs! Propriile voastre copile, sânge din sângele vostru! urlă Yeruldelgger — Dar fetele noastre lucrează acolo! răspunse femeia proprietarului de alimentară — Aaa, da? Şi cam ce fel de muncă vă închipuiţi că fac ele acolo sus? — Lucrează în tabără, se încăpăţână o altă femeie, fac curăţenie în iurte şi în cabane, ajută la bucătărie, servesc masa pentru turişti — Pe naiba! i-o tăie Yeruldelgger, dându-i drumul omului care se prăbuşi ca un sac Pe naiba! Fetele voastre servesc ca târfe pentru coreenii care trec pe-acolo şi voi ştiţi asta foarte bine! — Cum îndrăzneşti să ne spui aşa ceva? Cum îndrăzneşti? — Îndrăznesc pentru că le-am văzut, ameninţă el, arătând cu degetul către obrazul omului care tocmai vorbise Nu-i greu de ghicit în privirea unei fete dacă a fost sau nu violată şi când e forţată să aibă parte din nou de acelaşi lucru! Şi să nu-mi faceţi mie pe nebunii aici! Fiecare dintre voi ştie exact ce se întâmplă acolo în tabără! Mă faceţi să vomit! M-auziţi? Mă faceţi să vomit şi îmi vine să vă fac praf pe toţi, atâţia câţi sunteţi! Să vă fac praf, cu prăvăliile voastre cu tot, cu casele voastre cu tot! Cum poate cineva să-şi vândă propria fiică? Flutură pumnul cu furie pe deasupra grupului, care se strânse la un loc, gata să se lase masacrat fără să opună vreo rezistenţă — Stai, zise proprietarul magazinului alimentar ridicându-se, tu nu ştii ce-i aici, tu nu poţi înţelege nenorocirea noastră Tabăra este singura care ne dă un loc de muncă, noi nu putem refuza ce ne propune Ursul! Tu nu-l cunoşti, e un monstru! Eu am încercat, am încercat, îţi jur pe ce am mai de preţ, îţi jur că am încercat să nu i-o trimit pe micuţa mea Odval A doua zi a venit şi mi-a omorât una dintre capre, în faţa mea, cu o singură lovitură de pumn, îţi jur! Ceilalţi aprobară din cap, strânşi unii în alţii, uniţi în aceeaşi spaimă — Ei, şi ce? şuieră Yeruldelgger Pentru copilul tău se moare, auzi? Un bărbat moare pentru copilul lui! Fiica ta valorează mai puţin decât o capră? Te temi pentru caprele tale? Unde ţi-s caprele? Spune-mi unde ţi-s caprele! Îi împinse ca să pătrundă în spatele magazinului Trecu prin nişte camere mizerabile, răsturnând mobile şi veselă, până găsi uşa din spatele cocioabei care dădea spre nişte ogrăzi împrejmuite Mica adunare îl urmă, alergând cu paşi mărunţi după el, rugându-se cerului să fie iertaţi şi să se îndure de ei! — Aici ţi-s caprele? Ăstea-s caprele tale? urlă el, încălecând mica barieră care ţinea închisă o turmă prăpădită Ei bine, ia să vezi ce fac eu cu caprele tale! De frică, animalul nu apucă să sară Pumnul lui Yeruldelgger îl ucise pe loc şi biata capră căzu în noroiul în care se târa În genunchi în noroi, de cealaltă parte a barierei, omul prăbuşit îl implora pe poliţist — Te rog! Te rog! E tot ce avem şi din asta trăim! Nu le omorî! Nu-mi omorî caprele! Yeruldelgger se aplecă, îl înhăţă de deel şi-l trase peste barieră, pentru a-l arunca în ogradă, ca pe o legătură de paie, în mijlocul turmei înnebunite — Tu mă implori pentru caprele tale şi-ţi laşi fetiţa să fie violată pentru câţiva bănuţi? Băi! Ia spune! Ia zi-mi acum mie cât câştig îţi aduce, spune-mi sau îţi omor toate caprele cu pumnii! Omul rămase prosternat la picioarele lui Yeruldelgger, care stătea deasupra lui ca un munte Plângea gemând, corpul îi era zguduit de hohote, fără nicio ruşine — Nimic! se lamentă omul Nimic! I-am lăsat-o pe micuţa mea Odval gratis! Gratis! Gratis! Soţia lui se strecură atunci pe sub barieră şi-i veni în ajutor Yeruldelgger văzu, în sfârşit, în ochii lor, ceea ce aştepta de la ei Ea se puse în genunchi în noroi, alături de bărbatul ei, îl luă de umeri şi-l obligă, cu blândeţe, să se ridice Dar pe Yeruldelgger îl privi drept în ochi — I-am dat-o gratis, ăsta-i adevărul Numai de frică Ne-am lăsat fetiţele de frica acestui gunoi şi am devenit mai răi decât el Sunt luni de zile de când trăiesc cu această ruşine în suflet! Fiecare noapte e un coşmar şi fiecare tăcere e o mărturisire! — Aşa e, zise şi o altă femeie, ajutând-o pe cea de dinainte să-şi ridice bărbatul, care-şi ştergea lacrimile M-am simţit atât de umilită, încât ruşinea mi-a întunecat judecata Cum am putut noi să — Cum a putut el! urlă un alt bărbat, trecând şi el bariera Cum de-a putut să ne oblige la aşa o murdărie! — Terminaţi! strigă Yeruldelgger Terminaţi cu văicărelile despre soarta voastră mizerabilă! Nu vă voi ierta niciodată pentru ce aţi făcut, niciodată! Dar voi poate că puteţi încă să vă recâştigaţi ceva din demnitatea pierdută, sau să mai salvaţi din puţinul care vă rămâne Mergeţi sus în munte şi căutaţi-vă copilele în tabără Coreenii n-au venit încă, mai aveţi timp Urcaţi şi căutaţi-le, aduceţi-le înapoi şi mângâiaţi-le Iar dacă Ursul vi se pune în cale, zdrobiţi-i capul! S-a-nţeles? — Eu sunt de acord, spuse un bărbat, întorcându-se spre femei Pregătiţi casa să le primim, noi mergem toţi trei şi — Nici vorbă! Mergem şi noi, i-o tăie patroana prăvăliei, iar dacă-i vorba să-i crăpăm capul Ursului, lăsaţi-ne pe noi femeile să o facem primele! — Are dreptate! aprobă o alta Şi când ne întoarcem cu fetele noastre, o să ne ducem să-l facem praf şi pe Fierar! — Pe fierar? se miră Yeruldelgger — Da, fratele Ursului Stă la ieşirea din sat Are un fel de garaj Repară motociclete şi maşini Face pe durul cu noi, pentru că e fratele mai mic al Ursului El e cel care ne spionează, el e cel care ne terorizează în numele fratelui lui, el e cel care a ales fetele, dar acum s-a terminat! — Atunci mergeţi voi şi vă căutaţi fetele fără teamă, că mă ocup eu de Fierar, zise Yeruldelgger, sub imperiul unei intuiţii subite Ceru să i se explice cum să ajungă acolo şi se trezi într-o învălmăşeală de curţi, în care nu se vedea nimic şi de barăci din lemn, aşezate în jurul unei pompe de benzină, înfiptă într-un cub de beton la marginea drumului care ieşea din sat Curţile închise adăposteau fie grămezi de fiare, cauciucuri şi carcase de motoare de toate felurile, fie capre sau oi, ba chiar şi doi cai castraţi Traversă mai multe curţi, până dădu peste un şopron, unde un om lucra pilind inelul unei tije de metal Semăna oarecum cu Ursul, dar părea mai mic de statură şi mai puţin puternic Purta un deel de călugăr mongol buriat, de culoare albastră, încheiat cu nasturi din corn de cerb Yeruldelgger se îndreptă spre el, fără vreun cuvânt, şi, când îl înhăţă pe omul absorbit de muncă, văzu amuleta la gâtul lui şi ştiu că intuiţia lui fusese corectă Îl ridică, traversă micul atelier ţinându-l de braţ şi-l trânti de nişte etajere Omul îşi răni spatele de nişte scânduri de lemn, care se mişcară şi răsturnară peste el bidoane de ulei, tuburi, cutii de becuri pentru faruri, plăcuţe de frână şi tot felul de unelte Înainte ca el să apuce să se gândească la ceva, Yeruldelgger îl înhăţă din nou şi-l azvârli în cealaltă parte a atelierului Un bărbat sări de nicăieri ca să-l ajute pe Fierar, dar poliţistul îl puse la pământ cu un dos de palmă, fără măcar să-i acorde prea multă atenţie Fierarul profită de acele câteva secunde de pauză ca să-şi reia un soi de echilibru şi puse mâna pe o rangă, pe care o ridică pentru a se apăra „Să nu dai niciodată înapoi în luptă, să eschivezi atacul avansând, să loveşti în punctele de sprijin ” Yeruldelgger puse mâna, în trecere, pe o mică nicovală, aşezată pe un banc de lucru şi o ridică la rândul său Fierarul ridică braţul pentru a-şi apăra capul, dar poliţistul îi lovi în gleznă şi omul se prăbuşi, pe partea cu piciorul rupt, fără un cuvânt, rezistent la durere ca şi fratele său Totuşi, panica i se citea în ochi — O dubă UAZ albastră, acum cinci ani, tu i-ai vândut-o unui Kazah, la târgul de maşini? — Ce dubiţă albastră? Yeruldelgger strivi cu o lovitură de călcâi piciorul rănit al Fierarului De astă dată, omul scoase un urlet şi poliţistul înţelese că a fost mai mult de spaimă decât de durere Fără să-i dea drumul, se aplecă pentru a lua de pe jos nicovala şi i-o vârî sub nas — Am să-ţi rup câte o articulaţie la fiecare minciună — Frate-meu, frate-meu a fost de vină! Ursul mi-a zis să merg s-o vând acolo! — Dar tu ai dezmembrat-o înainte, nu-i aşa? — Da, eu! Ursul mi-a zis că e mai bine aşa, ca s-o pot vinde! Yeruldelgger îl lovi la umăr şi omul îngrozit îşi auzi clavicula cum se rupe sub şocul loviturii — Minţi! Ai dezmembrat-o ca să ştergeţi sângele şi urmele crimei lui, nu-i aşa? — Da, da! Aşa e! Nu mă mai lovi! Te rog, nu mă mai lovi! El m-a pus s-o fac! — Spune-mi, ce crezi, sărmanele lui victime or fi plâns şi ele, implorându-l să nu le lovească? Ia zi! Crezi că l-au implorat? — Eram obligat să-l ajut! E fratele meu! Altfel m-ar fi ucis şi pe mine! Yeruldelgger îi dădu drumul Fierarului, care se prăbuşi la picioarele sale, gemând, cu umărul şi piciorul rupte — Ce-ai făcut cu ce ai recuperat? — Habar n-am Cu timpul, am vândut unele lucruri, am demontat altele, ca să mai meşteresc câte ceva din ele, am mai aruncat — Găseşte-mi ceva ce ai păstrat, dacă nu, îţi zdrobesc ambii genunchi! — Patul! Patul! Am păstrat patul! L-am păstrat pentru copiii mei! Ei dorm în el, e acolo, în casa de-alături, în camera lor! Ai milă, te rog! — Ai păstrat patul unde bieţii oameni au fost masacraţi ca să-l dai copiilor tăi? Ai făcut tu aşa ceva? Şi îţi închipui că-mi va fi milă de tine? Şi ce altceva ai mai păstrat, pervers nenorocit? Omul îşi lăsă în jos capul, ca şi cum ar fi fost sigur că va primi lovitura fatală, prăbuşit în sine însuşi acum, ca o grămadă de cârpe — Jucăriile jucăriile fetiţei Am şi eu o fetiţă, le-am luat pentru ea Yeruldelgger ridică nicovala cu două mâini şi o azvârli cu furie între picioarele Fierarului Unealta se înfipse în pământul bătătorit care era podeaua atelierului Omul tresări sub imperiul şocului şi făcu pe el Yeruldelgger îl înhăţă de braţul valid şi-l ridică cu o mână de fier Îl târî până la maşină, conştient că nişte ochi laşi şi fricoşi îl spionau din barăcile din jur Îl duse până la alimentară, îl trase până la ograda caprelor şi-l legă în noroiul şi în rahatul de capră, de un par al barierei, în magazin, găsi bandă adezivă şi reveni pentru a-i pune căluş la gură Dar Fierarul nu mai era în stare să mai ţipe după ajutor Nu mai putea decât să geamă, în stare de şoc Înainte de a se întoarce în tabără, pentru a-i preveni pe săteni în legătură cu ceea ce îi aştepta în sat, Yeruldelgger testă semnalul telefonului său mobil, apoi încercă să o sune pe Solongo 69 săndăluţele lui Kushi Solongo îl lăsase pe Billy să organizeze cele două anchete despre fetiţă şi despre chinezi şi se înhămase să cerceteze din nou probele pe care le avea privind moartea lui Kushi În atmosfera nefastă care domnea în secţii, după moartea lui Mickey şi arestarea lui Chuluum, nu mai avu nicio dificultate să redeschidă dosarul Îşi recuperase plicurile sigilate cu toate probele materiale, propriul său raport al autopsiei, precum şi totalitatea proceselor-verbale de la audieri Se hotărî să procedeze logic, să reia studiul raportului său de autopsie, apoi toate procesele-verbale ale anchetei şi ale audierilor, pentru a repera eventualele contradicţii şi, în final, probele materiale, pentru a vedea cu care ipoteze puteau fi coroborate Pe toată durata recitirii raportului său, Solongo nu-şi putu alunga din minte amintirea unui Yeruldelgger distrus, redus la zero, împingând uşa de la morgă şi ţinând în braţe trupuşorul lui Kushi Când ambulanţa ajunsese la spital, la Urgenţe, el refuzase ca fetiţa lui iubită să fie închisă într-un sac de plastic şi întinsă pe o targă urâtă În ciuda procedurii şi a riscului de a se pierde indicii, scosese trupul lui Kushi din cearşaful sintetic şi o luase în braţe pentru a i-o încredinţa el însuşi lui Solongo Nimeni nu îndrăznise să i se opună Yeruldelgger era pe-atunci cel mai bun poliţist din departament Bărbaţi şi femei deopotrivă, din toate secţiile Poliţiei, îi împărtăşiseră şi respectaseră durerea Aceiaşi oameni care, în lunile ce au urmat, l-au stigmatizat cu dispreţul lor, acuzându-l că preferase să-şi ducă ancheta până la capăt, în loc să-şi salveze copilul Solongo era medic legist, dar departamentul era destul de sărac şi financiar şi ca personal, astfel încât ea trebuise să-şi asume şi sarcini de natură ştiinţifică în cadrul poliţiei Nimic din probele prelevate de la fetiţă nu permiteau situarea exactă a locului unde fusese ţinută prizonieră Se cercetaseră cu mare atenţie, la vremea respectivă, şi praful şi polenul din părul ei des, de pe pielea ei fină, de pe hăinuţele ei îngrijite Nimic deosebit Niciun martor, în afară de şoferul care o observase pe marginea drumului, aşezată la vedere, ca şi cum trebuia găsită pentru ca răpirea să aibă un sens Solongo preferase să coboare totul la nivelul unde se afla morga, ca să poată lucra discret La morgă nu-i plăcea nimănui să vină fără să se anunţe înainte Îşi întinse toate probele materiale culese în timpul anchetei pe o masă mare şi se uită îndelung la ele, în linişte Dar nu-i veni nicio idee Nicio pistă, nicio intuiţie Poate că Yeruldelgger nu scosese suficient de multe de la gorila lui Erdenbat Poate că le lipseau detalii Dacă totul s-ar fi petrecut aşa cum îi povestise prietenul ei, cum ar fi putut ea să lege aceste elemente materiale de ranch-ul lui Erdenbat, unde Kushi fusese reţinută? Maşina fusese furată, n-avea sens să cauţi ceva în direcţia asta Dar ranch-ul? Trecu în revistă toate plantele, toate esenţele, toate solurile proprii regiunii Terelj, dar nimic nu era atât de unic încât să stabilească o legătură directă între ranch şi indiciile de care dispunea Ar fi fost necesar ca ea să fi mers la faţa locului pe timpul anchetei Ar fi trebuit să facă un inventar cu fiecare plantă, fiecare floare, fiecare tip de nisip sau de pietriş de pe proprietate, pentru a deduce cu certitudine că fetiţa fusese sechestrată acolo Solongo luă în mâini săndăluţele cu roz şi alb, marca Hello Kitty, pe care le purtase Kushi şi le întoarse pe toate feţele Dar ia vremea aceea nu existase niciun motiv de a merge şi de-a cerceta ranch-ul, sau de a-l suspecta pe Erdenbat, la vremea aceea Tălpile aveau nişte şănţuleţe antiderapante destul de adânci, de pe care luase atunci probe Solul era compact încă şi ea golise un şănţuleţ întreg de pe fiecare talpă, pentru a-i analiza provenienţa Dar pământul putea proveni din orice loc situat în nordul sau nord-estul oraşului Ulan-Bator În timp ce Solongo ţinea în mâini încălţămintea lui Kushi, un hohot de plâns îi urcă brusc în gât Drăguţa de ea, murise exact aşa cum povestise omul, pe marginea unui drum de munte, fiindu-i un pic rău şi alunecând în gol din cauza acestor sandale noi şi Oroarea a ceea ce realiză subit îi puse un nod în gât, mai rău decât toate hohotele de plâns Se repezi la raportul său de autopsie şi-l răsfoi nerăbdătoare: „Cianoză şi echimoze punctiforme pe faţă, membranele conjunctive injectate cu sânge, echimoze laterale în formă rotundă excoriaţii produse de unghii infiltraţie hemoragică, hematoame în ţesutul muscular şi în corpul tiroidian echimoză retrofaringiană sub aponevroza prevertebrală Leziuni ale arterelor carotide Ruptură transversală a tunicii vasculare interne ” Solongo nu uitase nimic Autopsia făcută de ea la momentul respectiv era completă şi concludentă, iar ceea ce trebuia să deducă astăzi din ea, o făcu să simtă fiori reci pe şira spinării: Kushi murise într-adevăr strangulată, aşa cum stabilise ea prin metode ştiinţifice, acum cinci ani, şi nu ca urmare a unei căderi de la înălţime Frunzări din nou raportul şi îşi ridică spre cer ochii plini de lacrimi Lividitatea şi absenţa sângerărilor abundente demonstrau că toate rănile şi plăgile rezultate din cădere nu putuseră fi produse decât post-mortem Chiar dacă omul interogat de Yeruldelgger ar fi spus adevărul, şi chiar dacă accidentul ar fi fost aranjat ca să pară o crimă, totuşi sărmana Kushi era încă în viaţă atunci când fusese strangulată, exact ca şi cealaltă fetiţă, care fusese îngropată de vie Aceeaşi oroare Numai că rănile post-mortem contraziceau această ipoteză Kushi fusese strangulată înainte de a cădea în prăpastie, aşa încât totul ducea la concluzia că, de fapt, trupul său fusese aruncat ulterior, pentru a simula un accident Dar cu ce scop, din moment ce dorinţa lui Erdenbat fusese să acrediteze ideea că micuţa ostatică fusese executată prin strangulare? Solongo îşi stăpâni furia, pentru a încerca să-şi închipuie scena Tatuatul conduce Erdenbat e pe bancheta din spate cu fetiţa, probabil Ea trebuie să aibă încredere în el, doar e bunicul ei, iar el o linişteşte Poate chiar se joacă împreună În acelaşi timp, el se gândeşte la situaţia în care se află, la încăpăţânarea lui Yeruldelgger, la ancheta care avansează, care se apropie de complicii lui şi se hotărăşte s-o ucidă pe Kushi Aşa reiese pe cale logică El se întoarce spre ea şi o strânge de gât, în vreme ce şoferul, înnebunit, îl vede făcând asta în oglinda retrovizoare Asta-i tot Nu e vorba de niciun accident, de nicio cădere, de nicio prăpastie, de nicio înscenare Pur şi simplu e vorba de un asasinat Brutal Calculat După aceea, Kushi nu mai e decât o păpuşă de cârpă pe bancheta din spatele maşinii şi Erdenbat nu o mai priveşte Îi zice şoferului unde vrea să meargă şi, când găseşte un loc potrivit, îi ordonă să treacă de el, să întoarcă, să revină la locul acela, să iasă pe margine, pentru a urma o cărare care merge în paralel cu şoseaua şi azvârle corpul lui Kushi pe portiera deschisă, fără măcar să oprească maşina Rănile post-mortem constituie doar abjecţia adăugată întregii orori Solongo înţelese de îndată că intuiţia sa fusese cea corectă Omul interogat încercase să calmeze furia lui Yeruldelgger, inventând acea poveste cu accidentul aranjat ca să pară o crimă, dar nu putuse minţi în privinţa a ceea ce era esenţial: Erdenbat era acolo, şi chiar el fusese cel care o strangulase pe micuţă Solongo se gândi la prietenul ei Cum să-l anunţe pe Yeruldelgger despre această crimă abominabilă? Pe omul acesta, pe care îl iubise atâta timp în secret şi care o iubea la rândul său acum, cum să-l distrugă din nou cu o asemenea descoperire? Ţinea încă în mâini săndăluţele lui Kushi Fetiţa trebuie să le fi adorat Era o tâmpenie, ştia bine asta, dar trebuia s-o facă În orice caz, toate secţiile Poliţiei erau într-o asemenea derivă, de câteva zile încoace, încât nimeni n-ar fi băgat de seamă Poate că avea să fie o greşeală, poate că Yeruldelgger nici nu şi-ar fi dorit asta, poate că asta avea să-i facă inima să sângereze din nou de durere în loc să-l liniştească, dar Solongo hotărî să-i dea săndăluţele Hello Kitty ale lui Kushi Nu mai aveau importanţă ca probe Cazul era clasat oricum, nimic nu ducea până la Erdenbat Şi, dacă acest caz trebuia să se termine undeva, nu avea să fie, în mod sigur, în faţa unui tribunal Dacă Yeruldelgger şi Erdenbat rămâneau ultimii protagonişti ai tuturor acestor drame, cazul avea să se încheie între ei, departe de ochii tuturor * Solongo se îndreptă către una dintre mesele de autopsie şi luă micul duş pe care-l utiliza pentru a spăla cadavrele Întoarse săndăluţele pentru a curăţa pământul uscat, încă încrustat în şănţuleţele tălpilor, unde mici fărâme de sol refuzau să se dizolve Crescu presiunea duşului şi stropi pământul din lateral cu jetul de apă, pentru a-l arunca afară, fără să ude partea de piele a sandalelor Auzi atunci cum cade o pietricică şi opri de îndată duşul, din reflex, pentru a inspecta masa O pietricică, da, asta putea fi un indiciu mai bun decât pământul Un pietriş, poate, posibil de identificat O lucire a unei pietre speciale Examină suprafaţa de oţel a mesei, dar nu găsi nimic Fără a scăpa din ochi masa, aprinse reflectorul cei mare din plafon şi-l trase către ea pentru a obţine o lumină piezişă Tot nimic Şi totuşi, era sigură că auzise căzând ceva pe metal Ceva mic Examină sitele care adunau de ambele părţi fluidele şi sângele cadavrelor tăiate şi găsi ceea ce căuta, în filtrul care împiedica apa să ducă în sifonul de evacuare eventuale indicii Se aplecă mai întâi spre filtru, fără să atingă ceva, doar pentru a privi mai bine Era o mică perlă de o culoare frumoasă, purpurie, perfect sferică, din sticlă Solongo luă o pensetă lungă, o apucă delicat şi o depuse într-o cutiuţă transparentă Apoi se întoarse spre probele puse în punguţele sigilate şi căută să vadă dacă nu cumva provenea de la vreuna dintre hăinuţele lui Kushi Nu găsi nimic ce s-ar fi potrivit cu această mică perlă Nici colier, nici brăţară, nici vreo altă podoabă Luă din nou cutiuţa, se uită atent la ea şi observă că nu era vorba despre o perlă ornamentală, aşa cum îşi imaginase: micuţa sferă nu era găurită Se întoarse la masa de autopsie, puse cutia sub lumina acesteia şi îşi luă o lupă puternică, articulată Era o sferă perfectă, dintr-o sticlă de-o culoare şi de-o puritate uimitoare! Un cristal, fără îndoială Şi ce adâncime, ce densitate a acestei culori purpurii! Solongo parcurse în fugă cele două etaje care duceau la laboratoarele departamentului ştiinţific, pentru a cere voie să utilizeze spectometrul de masă Puţinii agenţi prezenţi nu se sinchisiră deloc de prezenţa ei, iar ea procedă la examinarea perlei, fără a cere nimănui nimic Rezultatul se afişă în câteva secunde pe ecran şi Solongo îl primi ca pe-o lovitură în inimă — O, Doamne! Cum de nu m-am gândit mai devreme la asta! Coşmarul lui Yeruldelgger, cei şaptesprezece dinţi ai colierului lui Kushi, adâncurile pământului Numai la asta nu m-am gândit! Mineralele critice, cum de nu mi-a trecut prin cap până acum! Solongo vru să-l anunţe imediat pe Yeruldelgger, dar, în timp ce forma numărul lui, telefonul mobil îi sună în mână — Solongo? — Yeruldelgger! Trebuie neapărat să-ţi — Eu primul, i-o tăie el Am găsit dovezi materiale în cazul fetiţei Ştiu cine i-a ucis părinţii Spune-i lui Billy să trimită poliţiştii din districtele cele mai apropiate să-l salte pe-un tip numit Fierarul La nord de Bayandelger, la vreo douăzeci de kilometri după Möngönmorit, un sat cu un camping pentru turişti Îi zice „Tabăra Ursului” Vor găsi acolo suspectul, în ograda caprelor de la alimentara din colţ L-am legat fedeleş pentru ei Trebuie să încarce de acolo şi nişte dovezi care-l incriminează: patul copiilor şi nişte jucării Solongo, vorbeşte tu cu ei, explică-le cum să ambaleze dovezile ca să nu le contamineze şi — Gantulga e cu tine? — Nu, de ce? — Vorbeşti ca el, ştii, când îl imită pe Horacio Caine! — Solongo, te rog! Explică-le şi că pot să-l înmoaie un pic pe Fierar Vreau tot ce a păstrat din duba UAZ! Trebuie s-o facă urgent şi să-l aducă pe tip cu dovezi cu tot la Möngönmorit, fără să piardă prea mult timp în sat E ameninţat cu linşajul — Ai găsit corpurile părinţilor? — Nu, dar am certitudinea că au fost ucişi aici şi că nici cadavrele lor nu pot fi prea departe — Şi atunci, Fierarul e asasinul? — Nu, asasinul e fratele lui, el nu e decât complice — Ai de gând să-l arestezi pe fratele lui? — Nu chiar imediat Pe moment, am pe cap o revoltă a ţăranilor şi o invazie a coreenilor de care trebuie să mă ocup — Şi tu? — Mineralele critice! — Ce-i cu mineralele critice? — În visul tău, numărul şaptesprezece, materializat prin colierul de dinţi de dinozaur din jurul gâtului lui Kushi, simboliza mineralele critice! — Ce mai e şi cu chestia asta? — Mineralele critice sau pământurile rare, cum li se mai spune, sunt un grup foarte special de şaptesprezece elemente din tabloul lui Mendeleev, care clasifică şi structurează ansamblul elementelor chimice din natură Nişte lucruri rare, ascunse adânc sub pământ, ca nişte dinţi de fosile, şi pentru care e necesar să sapi stepe întregi ca să le poţi exploata! Asta este ceea ce încerca să ne spună visul tău Toate cele trei cazuri au legătură cu mineralele critice — Cum aşa, cele trei cazuri? Vrei să spui că — Da, încă nu ştiu cum anume, dar moartea lui Kushi este legată şi ea de mineralele critice — Cum poţi să-mi spui asta? Ai găsit tu ceva? — Am reluat toate probele materiale, am redeschis toate punguţele sigilate şi am găsit ceva care ne-a scăpat în timpul anchetei: în talpa unei sandalele de-a lui Kushi, încrustată într-un şănţuleţ, ascunsă sub un strat de pământ, era o mică perlă de cristal — De cristal? — Da, o perlă din cristal absolut, perfect rotundă şi de o culoare purpurie de-o puritate rară Am analizat-o la spectrometrul de masă şi culoarea asta atât de pură se datorează prezenţei neodimului în sticlă Neodimul este unul dintre cele şaptesprezece elemente din grupul mineralelor critice! — — Yeruldelgger? — Mineralele astea au o valoare mare? — Miliarde de dolari! Au proprietăţi extraordinare şi sunt indispensabile pentru toate noile tehnologii Magneţi foarte puternici pentru noile motoare electrice fără bobină, componente necesare panourilor solare de ultimă generaţie, se folosesc şi la fabricarea celui mai tare oţel Ca să-ţi ofer un termen de comparaţie, Deng Xiao Ping a zis într-o zi: „Arabii au petrolul, noi avem mineralele critice!” Asta te-ajută să-ţi faci o idee despre valoarea lor, nu? — Fiecare dintre cele şaptesprezece minerale critice are o culoare specifică? — Nu, răspunse Solongo, uşor mirată de întrebare Dar unele servesc la colorarea altor elemente — În verde? — Da, praseodimul dă culoarea verde, într-adevăr! — Şi culoarea roz? — Yeruldelgger, ce tot — Culoarea roz? — Da, şi roz, erbiumul dă culoarea roz! Se mai poate produce şi galben, cu ajutorul — Mă doare-n cot de galben! o întrerupse el — Stai aşa, la ce te gândeşti? — Mă gândesc la omul pe care vreau să mă răzbun, Solongo — Yeruldelgger Dar el închisese deja Solongo rămase câteva clipe interzisă, uitându-se la mobilul său mut, pe care încă-l mai ţinea în mână Apoi, îl contactă pe Billy, pentru a-l informa despre ordinele comisarului şi coborî din nou la morgă pentru a ambala cu mare atenţie săndăluţele lui Kushi 70 un altul, şi mai beat decât el Când ajunse la camping, Yeruldelgger observă cu o oarecare satisfacţie animaţia care domnea acolo Grupul de săteni ieşea din tabără, mergând în jurul fetelor lor, ca o haită de animale care-şi protejează puii, femeile deschizând drumul şi bărbaţii la urmă, ca o ariergardă, supraveghindu-l pe Urs cu ochii-n patru Cele trei femei de la bucătărie îşi părăsiseră focul şi străchinile lor şi se uitau cum pleacă micul grup cu braţele încrucişate în semn de solidaritate, ghici Yeruldelgger Stând în picioare în faţa rugului, care pârâia şi care îşi înălţa spre cer flăcările foarte înalte, cei doi băieţi păreau să nu priceapă nimic din ceea ce se petrecea Glumeţi şi timizi în acelaşi timp, priveau cum pleacă fetele, în mijlocul părinţilor lor Aşezat singur puţin mai la o parte, Ursul îl privea pe Yeruldelgger cum se apropie Acesta coborî din maşină şi se îndreptă către săteni Îi anunţă, în câteva cuvinte, că Fierarul era legat în ograda din spatele alimentarei, dar şi că se va întoarce personal să-i omoare toate caprele celui care va ridica mâna asupra lui Era martor într-un caz de crimă şi poliţiştii din district veneau să-l ridice Îi mai afurisi încă o dată că îndrăzniseră să-şi abandoneze fiicele în mâinile Ursului şi-i felicită că avuseseră curajul să le recupereze Îi făcu să jure că le vor îngriji ca pe ochii din cap şi le jură, la rândul lui, că va mai trece pe-acolo să vadă dacă se ţineau de promisiune Apoi, se îndreptă liniştit către iurta lui, fără nicio privire către Urs, salutându-i în trecere pe băieţii de la foc şi făcând semn bucătăreselor cu un zâmbet larg şi cu o clipire complice în ochi Tocmai păşi în iurtă, când auzi mugind primul ATV — Ia spune-mi, tu ai regizat tot acest talmeş-balmeş? îl întrebă Colette, care fuma în pat aşteptându-l Se schimbase din nou şi acum purta un top cu bretele roz cu verde, pe care scria Mangueira jà Chegou şi un şort de satin verde, cu sigla şi logo-ul de la Estaçăo Primeira da Mangueira, o şcoală de samba din Rio de Janeiro Yeruldelgger se întrebă dacă ea îşi dădea seama că acolo urma să descindă o şleahtă de coreeni în rut Preferă să n-o întrebe, de teamă că s-ar fi putut să-i răspundă afirmativ — Nu se fumează în iurtă! se mulţumi să-i răspundă el — A, era să uit, asta nu face parte din tradiţie! — Nu, nu face parte din tradiţie! — Dar să faci praf totul pe unde treci, asta face parte din tradiţie? — Se pare că a devenit parte din tradiţie în ultima vreme, trebuie să recunosc, cedă el zâmbind Şi, după părerea mea, cu ăştia care vin, nu s-a terminat! — Da, dar de data asta, câţi sunt? Vreo douăzeci, nu? Şi tu, câţi ai? — Eu? Ei bine, noi suntem doi, nu-i aşa? surâse el — Mamăăă! Amice, nu conta pe mine: în materie de ieşit din rahat, fiecare e pe cont propriu! zise Colette, sărind din pat şi ieşind să fumeze afară — Ai dreptate, o ironiză Yeruldelgger, încălzeşte-mi-i bine! După douăzeci de zile de călărit motorul pe teren accidentat, asta le stimulează cheful de a mai călări şi altceva! În mod sigur mi-ai aranja un pic treburile! ATV-urile săreau unul după altul, mugind, în afara pădurii şi o luau pe drumul ce cobora în pantă şi ducea la camping Nicio mirare că Park Kim Lee făcuse zob copiliţa cu tricicleta, fără s-o poată evita Piloţii erau blindaţi în piele şi purtau căşti ca eroii din jocurile video, iar motoarele lor erau acoperite de noroi şi de autocolante Primul dintre ei viră pe două roţi ca să intre în camping, cu genunchiul atingând pământul şi se opri la întâmplare, derapând necontrolat pe iarba grasă După aceea, se ridică în picioare pe motorul său, coborî clătinându-se, îşi aruncă mănuşile şi-şi scoase casca, apoi se lăsă să cadă pe spate, cu braţele în cruce, ca un campion eroic la finalul unui maraton victorios Cel de-al doilea fu cât pe-aci să-l calce cu motorul şi se aruncă asupra lui, în hohote de râs Cel de-al treilea se cabră pentru a se lăsa cu spatele pe rucsacurile legate pe eleronul din coada ATV-ului, cu mâinile încrucişate în spatele cefei, arătând că era epuizat şi fericit, în acelaşi timp Apoi, ceilalţi dădură buzna în mici grupuri, lăsându-şi motoarele să mai trosnească mult timp, în timp ce scuipau nişte dâre de fum uleioase, supra-încălzite şi albastre Se felicitară trecând de la un vehicul la altul, urlând pe deasupra zgomotului de motoare, anonimi sub căştile lor, sau se băteau tare pe spate, ca nişte campioni de la Formula 1 Pe urmă, alte ATV-uri sosiră rând pe rând, mai greoaie, încărcate cu materiale şi provizii şi cu toţii îi aşteptară cu nerăbdare pe cei care transportau şampania georgiană şi vodca rusească Goliră trei magnum-uri ca să se stropească unii pe alţii şi să ude apoi de la distanţă bucătăresele, care fugiră şi se baricadară în bucătăria lor Lucrurile se liniştiră până la urmă şi piloţii se adunară în grupuri, trăncănind veseli Tocmai încheiaseră o cursă de o mie de kilometri în mijlocul naturii Unul după altul, îşi scoaseră căştile şi mănuşile, înainte de a-şi desface salopetele din piele, marcate cu siglele sponsorilor producători de ATV-uri, iar unii dintre ei se arătară chiar mândri că nu purtau pe dedesubt decât un chilot şi nişte şosete Colette îşi stinse ţigara, care sfârâi în iarba umedă Intră înapoi în iurtă pentru a se alătura lui Yeruldelgger, chiar în momentul când simţi că spre ea se îndreaptă privirile bărbaţilor pe jumătate dezbrăcaţi — Cred că ar fi mai bine să mă schimb! — Nu îndrăzneam să-ţi sugerez, mărturisi Yeruldelgger Aprecie totuşi că ea avusese grijă să intre în iurtă trecând pragul cu piciorul potrivit şi să umble înăuntru în sensul recomandat Era aşezat pe marginea patului său, în partea din spate a iurtei, supraveghindu-i pe coreeni de departe, prin uşa deschisă În trecere, coapsele ei încă tari îi atinseră faţa, iar ea îi mângâie obrazul — Îţi mulţumesc pentru puştoaice E un lucru bun ceea ce ai făcut — Şi eu îţi mulţumesc că m-ai anunţat Când vezi ce se pregăteşte — De ce m-ai adus aici? — Aveam nevoie de cineva cu care să formez un cuplu, cineva care să-mi dea replica, iar ţie îţi promisesem o vacanţă! — Aşa arată vacanţele cu tine? — Nu-mi mai amintesc Sunt ani de zile de când nu mi-am mai luat o vacanţă — De la moartea lui Kushi — — Am avut şi eu un copil În sfârşit, aproape că l-am avut A trebuit să avortez Dar e ca şi cum ar fi murit, nu-i aşa? Şi o să-ţi vină să râzi în sfârşit, nu, nu cred că o să râzi Imaginează-ţi că tatăl era Chuluum, îţi dai seama? A spus că bebeluşul e un accident de prezervativ, că nu puteam să mai lucrez având un copilaş, că nu era bine pentru cariera mea şi că, în schimb, o să facă din mine regina din Altaï După care, m-a rupt în bătaie şi am fost forţată să avortez De-atunci, de câte ori văd un puşti pe stradă, încerc să-mi imaginez cum ar fi fost să fie al meu Tu, desigur, ai cunoscut-o pe Kushi, tu ştii ce ai pierdut Eu am pierdut un vis Tu ai pierdut un copil, eu am pierdut un înger Nu ştiu care-i cel mai nefericit dintre noi Poate că suntem la fel de nefericiţi, şi unul şi altul Vrei să-mi afli adevăratul secret, tovarăşe? — — O să ţi-l spun totuşi, pentru că am nevoie să-l spun din când în când Ştii de ce continui să mai practic meseria asta? — — Pentru că, din cauza avortului, eu nu mai pot avea copii Eu nu mai am un pântec, am doar un sex şi îmi convine aşa — Ei bine, mie nu-mi convine! mârâi Yeruldelgger, ridicându-se brusc — Bineînţeles, la tine se-nţelege, Kushi — Nu vorbesc de Kushi! i-o tăie el, vorbesc de tine Există şi altceva în tine în afară de un pântec şi un sex Încetează să te mai pedepseşti! Eu îl voi pedepsi pe Chuluum pentru ce ţi-a făcut Dacă ai iubire pe care s-o oferi, există copii abandonaţi peste tot; şi bărbaţi singuri peste tot De ce trebuie să sfârşim toţi cu vieţile frânte, în nişte existenţe fără sens! Aveam spaţii imense, obiceiuri şi legende seculare; şi uite ce am ajuns! — Asta e ceea ce a făcut viaţa din noi! suspină femeia — Nu, nu-i adevărat! Viaţa nu face nimic din noi Noi suntem cei care ne facem viaţa, cu toate renunţările noastre, temerile, abandonurile, înşelătoriile şi furiile noastre! Noi ne împiedicăm pe noi înşine să facem din viaţă altceva decât ce trebuie să fie — E uşor de zis, Yeruldelgger, dar uită-te la tine: tu eşti cel care-ţi faci viaţa aşa cum e în momentul ăsta? — Nu, acum eu îmi reglez conturile Dar când voi termina, îţi promit că o să-mi refac viaţa — Zeii să te-audă murmură ea — Zeii n-au nimic de-a face cu asta Zeii ne privesc, punct, asta-i tot! Odată terminată treaba, fă ca mine: trage o linie peste Chuluum şi caută-ţi iubirea în altă parte — Bun sfat! Nu cumva se întâmplă să fii disponibil? — Îmi pare rău! surâse Yeruldelgger, deschizându-şi braţele — Măcar pentru o noapte? — Nici măcar pentru o noapte! — O singură noapte, nicio alta în plus, murmură ea, cu un ton care era la marginea tristeţii Doar o dată, ştii, ca un mic cadou Doar o amintire, rămasă între tine şi mine, o mică bulă de fericire, cu puţină iubire în ea, să-mi amintesc de tot ceea ce mi-ai spus acum Ca acele mici suveniruri pentru turişti, ştii, jucăriile alea în care ninge în interior când le scuturi Aşa te-aş scutura în capul meu, în zilele triste, ca să mă simt mai bine Doar noi doi, unul lângă altul Yeruldelgger era pe cale să-i răspundă şi ochii ei erau aţintiţi spre buzele lui, când cineva bătu la uşa deschisă a iurtei Era unul dintre băieţii care aprinseseră focul — Bătrâna vrea să te vadă! îi zise el poliţistului, sprijinindu-se de cadrul uşii pentru a se apleca înăuntru, cu piciorul pus pe pragul uşii Yeruldelgger se îndreptă spre el, suspinând Îl lovi peste încheietura mâinii, înainte ca băiatul să aibă timp să vadă lovitura venind Dezechilibrat şi luat prin surprindere, se întinse cât era de lung pe podeaua iurtei — Nu te-a învăţat nimeni că nu se bate la uşa unei iurte? Că nu se sprijină nimeni de cadrul uşii? Că nu pui piciorul pe pragul uşii? — Ce? Pentru asta mă pocneşti? răspunse tânărul ridicându-se, furios şi speriat în acelaşi timp La ce-ţi ajută să respecţi toate prostiile astea vechi? — N-ai pus întrebarea corectă, băiete Întrebarea corectă e: ce te costă dacă le respecţi? Aceste prostii, cum le zici tu, sunt sufletul tău, singurul lucru care te leagă de cel al ţării tale — Ei, asta-i! Toate astea-s tâmpenii! făcu băiatul, crezând că astfel îşi recapătă oarecum demnitatea — Ei bine, tâmpenii sau nu, în faţa mea le respecţi! Iar pe „bătrână”, s-o numeşti „bunică”, cu acelaşi respect, pricepi? — Mda ei bine, bunica vrea să te vadă! zise puştiul luând-o la fugă Yeruldelgger îl privi cum aleargă să se alăture celuilalt adolescent Cu tricourile lor de la Mets din New York, sau Lakers şi cu şepcile lor de baseball, fără îndoială că trebuiau să-şi spună pe şoptite că el e un bătrân idiot, abia abţinându-se să nu râdă — Tu chiar crezi în toate astea? îl întrebă femeia, stând în spatele lui — Cred în toate legăturile care ne unesc, răspunse poliţistul, obosit * Prin uşa deschisă a iurtei, printre ATV-iştii care vorbeau tare şi se-apucaseră deja să bea în jurul focului, îl recunoscu pe Adolf, pe care coreenii îl salutau, unul câte unul, pentru a-i mulţumi că i-a condus până la camping Era încă ziuă, dar ei deja descărcaseră mai multe baxuri de vodcă o instalaţie pentru karaoke, pe care o montau în perspectiva unei lungi nopţi de beţie De unde se afla, Adolf nu putea să-l vadă pe Yeruldelgger Acesta preferă să-şi păstreze avantajul surprizei Pe partea opusă uşii, el ridică pânza care decora fetrul gros ce izola iurta, depărtă cele două şipci din lemn, împinse în sus prelata exterioară şi se strecură afară Se plasă astfel încât să fie văzut de la bucătărie, dar nu şi de către Adolf sau de către coreeni Bătrâna era acolo, în picioare, supraveghindu-i iurta şi aşteptând ca el să-i răspundă la mesaj Yeruldelgger aruncă o pietricică în peretele din trunchiuri de larice pentru a-i atrage atenţia şi-i făcu semn să vină Ea înţelese mesajul, îşi şterse mâinile cu cârpa atârnată la brâu şi îi dădu de înţeles prin semne că va trece prin spate pentru a-l întâlni în ultima cabană — L-ai înfuriat rău de tot! zise ea cu voce joasă, de îndată ce se întâlniră pe mica verandă cu vedere la iaz După ceea ce ai făcut pentru fetele acelea, de îndată ce vei pleca, ne va ucide! — Îţi pare rău? — Nu, ai făcut foarte bine Ai făcut ceea ce noi trebuia să facem de multă vreme Dar e nebun Ne va ucide! — Va fi mort înainte ca eu să plec, răspunse el Bătrâna îşi ridică spre el faţa ei marcată de viaţă, uimită de forţa şi hotărârea lui — Cine eşti? îl întrebă ea — Nu contează cine sunt eu Contează că ştiu cine este el! — Ştii, în legătură cu străinii ăia, atunci — Cuplul pe care l-a ucis? Bănuiam, dar acum ştiu — Şi ce-ai de gând să faci? — O să reglez conturile cu el — De ce faci asta, îi cunoşteai pe bieţii oameni? — Nu, dar eu sunt cel care am dezgropat cu mâinile mele cadavrul fetiţei lor şi un bătrân nomad mi-a dat în grijă sufletul ei Pentru ca ea să se poată odihni în pace, eu trebuie să-i găsesc părinţii, fie şi morţi Bătrâna rămase mută câteva clipe, privindu-l drept în ochi Trebuie să fi fost o femeie frumoasă, se gândi Yeruldelgger Una dintre fetele acelea cu faţa ca o lună, dintre care cele mai frumoase patruzeci au fost sacrificate la moartea lui Genghis Khan Apoi, pielea i se ridase Verile toride, iernile tăioase, negustorii lacomi, amanţii violenţi, copiii bolnavi, turmele spulberate Dar, în mod sigur, şi râsetele Ea îşi coborî privirea şi Yeruldelgger înţelese că nu voia să-l privească în faţă, pentru a-i putea spune ce avea să-i spună Puţin mai sus, în spatele iurtelor, auzi nechezând nişte cai, pe care Ursul îi pusese la adăpost de zgomotele motoarelor Yeruldelgger îşi întoarse privirea spre iazul devenit roz de la lumina crepusculului, sub un cer pătat de nori mov Unda apei fu încreţită de zborul uşor al unui bâtlan Umbre albastre urcau din preeriile adânci Penumbra acapara marginea pădurilor, de cealaltă parte Nişte iepuri, nişte raţe se-auzeau pe undeva Nişte marmote ocupate să se pitească într-un culcuş pe timpul nopţii Un elan solitar şi mirat, într-un luminiş uitat Nişte lupi, poate mai departe, o haită de prădători O vulpe prudentă, care încerca să-i evite Un linx la pândă Şi, pitit în umbra profundă a pădurii de larice, cu fundul în afinele violacee, un urs bine dispus şi mâncăcios — Am ştiut de când a plecat la pescuit, începu ea De câteva zile, deja, se uita foarte des către mica dubă albastră Femeia blondă în pantaloni scurţi, cu sânii ei frumoşi liberi sub corsaj Când îşi spăla rufele, deasupra chiuvetei, când se apleca s-o pieptene pe micuţă Mereu, de departe, îl vedeam cum încerca să se uite la sânii ei Se strecurase din ce în ce mai aproape de ea, ca să o spioneze când se spală Era în stare s-o soarbă din priviri prin geamul dubei A mai făcut asta cu diverse turiste, prin găuri pe care el făcea în iurte Dar când a plecat la pescuit, am înţeles În prima zi, a trecut prin faţa lor, cu undiţa, fără să spună nimic Ei luau micul dejun, toţi trei, la soare Din bucătărie, l-am văzut ce face şi cum dispare în vale, mergând spre râu Cu puţin înainte de prânz, a revenit, ţinând doi păstrăvi frumoşi de branhii, iar ei l-au privit mult timp arătând fetiţei lor peştii, de departe A doua zi, a făcut acelaşi lucru şi, după cum spera ticălosul, bărbatul s-a ridicat, apropiindu-se cu copila Gunoiul ăsta uman a ţinut peştii cu mâna întinsă, pentru ca ea să îndrăznească să-i mângâie cu vârful degetelor, iar el a schimbat câteva cuvinte cu tatăl Femeia, însă, nu s-a apropiat Sunt sigură că ea nu a avut încredere în el Când am văzut că bărbatul, devenit interesat, urcă şi-i explică ceva nevestei, deja am ştiut că planul aproape i-a reuşit În următoarea zi, a plecat cu două undiţe şi bărbatul îl aştepta pentru a merge cu el la pescuit L-am văzut cum parlamentează, pentru ca fetiţa să nu-i însoţească Probabil i-a spus că malul râului e periculos, a mai inventat că sunt şerpi veninoşi prin ierburi, cine-ştie-ce bazaconii, dar a reuşit să-l convingă pe bărbat, care şi-a trimis fetiţa la mama Ea urmărea scena dintr-un loc mai înalt al preeriei, cu braţele încrucişate şi cu privirea supărată Coborând spre râu, cu bărbatul alături, mi-a ordonat de departe să pregătesc un mic dejun cu patiserii calde, smântână proaspătă şi dulceaţă de afine pentru fetiţă El, care era aşa de zgârcit, iată ce era gata să plătească Apoi, a dispărut Micuţa a încălecat pe tricicletă şi femeia a însoţit-o până la bucătărie Ea vorbea o rusească stricată, dar totuşi ne înţelegeam Mi-a refuzat smântână şi dulceaţa, glumind despre formele ei rotunjite şi mi-a mulţumit că mă ocup de micuţă M-a făcut să înţeleg, străduindu-se să râdă, că va profita de absenţa soţului ca să facă o curăţenie generală şi a plecat, uitându-se înapoi din când în când şi făcând semne cu mâna fetiţei, care se hârjonea cu un căţel, fără să o mai bage în seamă Când a intrat în dubiţă, ea a deschis tot, a scos tot, a curăţat tot şi apoi a pus totul la loc Era înăuntru când inima mi-a tresărit, văzându-l pe ticălos cum urcă panta preeriei S-a dus direct la dubă, calm, ca şi cum ar fi intrat în casa lui A intrat fără nicio ezitare, fără măcar să închidă uşa după el, iar eu am ştiut că o va viola — Eşti sigură? L-ai văzut? Ai auzit ceva? — Ştiu pentru că a mai făcut-o şi altora Şi mie, şi celorlalte femei de la bucătărie, puştoaicelor pe care le angajează, şi chiar şi turistelor ocazionale care au mai trecut pe-aici! Oameni care rezervau camera pe o săptămână şi care plecau subit, fără să spună nimic şi fără măcar să plătească, a doua sau a treia zi, în acelaşi timp ruşinaţi şi terorizaţi Ştiu că a intrat în dubă şi că a pus-o jos cu o palmă, fără să zică nimic Ştiu că i-a smuls şortul, dintr-o singură mişcare, rănindu-i coapsele, că i-a rupt corsajul, ca să-i ia sânii în mâini, că i-a desfăcut picioarele, ţintuindu-le cu genunchii lui, ca să-i vadă sexul Ştiu cum a pătruns în ea, dintr-odată, prin şliţul abia deschis, cum i-a ţinut încheieturile mâinilor deasupra capului cu o singură mână, cum i-a astupat gura cu cealaltă mână pentru a o împiedica să ţipe Şi mai ştiu că ea n-a priceput nimic Ea nu şi-a dat seama că vine, a fost zăpăcită de violenţa palmei, care, probabil, i-a spart timpanul, de tăria mirosului de transpiraţie, ca şi de greutatea şi putoarea acestui ticălos, terorizată de îndrăzneala pe care o are de a o viola aşa, în plină zi, la doi paşi de noi, la doi paşi de fetiţa ei care se juca, la câteva sute de metri de soţul său, pe care-l dusese la pescuit Ştiu că a fost îngrozită de sexul lui de animal Terorizată de tăcerea lui bestială, de absenţa oricărei emoţii pe faţa lui, de ochii lui morţi, fără remuşcări, fără teamă, fără vreo umbră de compasiune La început, nu pricepi Te gândeşti că-şi va da seama de oroarea gestului său şi va pleca în fugă, ruşinat de sine Sau că va apărea cineva, de undeva, şi îi va sparge capul Cum se poate să fii o fiinţă umană cu o secundă înainte şi să nu mai fi decât o pradă, supusă acestei bestii josnice, doar o secundă mai târziu? Şi-apoi, eu mai ştiu că ea a încercat să se revolte, când a întors-o pentru a o sodomiza Ştiu că i-a lipit capul de pânza patului, ca să-i oprească strigătele Durerea şi ruşinea pun stăpânire pe tine în acele momente, te supui exact la ce vrea el, ştii asta şi te urăşti Nu mai ai nimic uman în tine, te simţi la fel de inumană ca şi el Nu mai eşti decât o bucată de carne torturată, decăzută, murdărită de nenorocirea ta, şi cel mai rău este că, resemnându-te din lipsă de forţă, cu scârbă de tine însăţi, îi provoci furia, căci îl privezi de bucuria puterii lui Priveam duba albastră în iarba verde a preeriei Ea transportase bucuria şi vieţile unei familii curajoase, care-şi asumase riscul reveriei lor nomade, şi nimic n-avea să mai rămână vreodată din acele frumoase zile de inocenţă Atâtea alte nenorociri aveau să se petreacă în acea dubă albastră nemişcată! Dureri ce nu mai trec, ruşini fără sfârşit, rupturi, abandonuri vertiginoase, trădări, răzbunări ce se întorc contra ta şi a celor pe care-i iubeşti Dorinţe împietrite Viitor avortat Prin simpla porcărie a unui ticălos mai puternic decât tine! Totul n-a durat decât câteva minute, pentru a distruge toată viaţa ta de până atunci, ca şi pe cea viitoare Şi mai ştiu că i-a murmurat la ureche că o va sugruma pe fetiţă dacă vorbeşte Mai ştiu şi că ticălosul avea de gând să meargă să i se alăture soţului ei la pescuit, ca şi cum nimic nu s-ar fi întâmplat Dar tocmai când ieşea din dubă dădu nas în nas cu bărbatul ei Urcase de la râu şi l-a văzut pe ticălos ieşind, clătinându-se, din vehiculul albastru, unde trebuia să se odihnească nevastă-sa A întrebat de departe ce se întâmplă Celălalt a înţepenit şi s-a întors pentru a-l privi în faţă Omul a şovăit, apoi, ca şi cum ar fi fost cuprins de un oribil presentiment, s-a repezit spre vârful colinei De îndată ce a ajuns în apropierea lui, cu suflarea tăiată de alergare şi de neliniştea a ceea ce bănuia, gunoiul ăsta l-a înhăţat de guler, profitând de elanul pe care-l avea ca să-l răsucească şi să-l trântească, lipindu-l de uşa din spate De departe, am văzut spatele bărbatului blocat de roata de rezervă şi gâtul întinzându-i-se înapoi A dat cu capul de caroserie, apoi corpul i s-a prăbuşit fără putere Probabil că şi-a rupt ceafa din cauza şocului Celălalt a rămas două secunde să se uite la corpul de la picioarele lui, apoi l-a încărcat pe umăr şi s-a dus să-l arunce în interiorul dubei, după care a intrat şi el Acolo trebuie s-o fi sugrumat pe femeie, cu conştiinţa lui de pervers liniştită, spunându-şi că, dacă bărbatul venise să-i moară în mâini, îl obligase s-o omoare şi pe nevastă-sa Fusese obligat Nu era din vina lui Yeruldelgger o asculta pe bătrână chiar şi în timpul lungilor ei tăceri, dar acum ghici că ceea ce urma să-i mai spună îi sfâşia inima de durere — Şi copilul, în tot acest timp? — Ea se juca cu tricicleta şi urmărea râzând un căţeluş Când am văzut că l-a omorât pe bărbat, am alergat spre el, pentru a-l împiedica să o ucidă şi pe femeie Am lăsat fetiţa singură Nu m-am gândit că i se putea întâmpla ceva rău în curte Am alergat spre duba care demara şi am încercat să-l opresc Nu am văzut fetiţa care alerga după căţeluş chiar în mijlocul drumului Apoi am auzit zgomotul motorului ambalat şi am crezut că rămăsese pe loc, patinând prin iarbă Mi-a revenit speranţa că-l voi prinde şi că voi împiedica totul, dar ticălosul şi-a continuat drumul prin preerie Şi atunci am înţepenit Nu de la motorul dubiţei venea zgomotul, ci de la coreenii care ţâşneau din pădure, ajungând cu câteva ore mai devreme Nu era nimic gata, nimeni nu se aşteptase la asta Micuţa era pe tricicleta ei roz, chiar în mijlocul drumului, când a venit primul ATV în plină viteză * Bătrâna plângea fără să se mai jeneze şi ridică spre el o privire imploratoare Ca să fie iertată pentru ceea ce tocmai îi mărturisise şi nu îndrăznise să spună vreodată cuiva până atunci Spera ca el să înţeleagă că aşteptase pe cineva ca el, la fel de puternic ca şi acel ticălos, ca să se poată mărturisi, şi, în sfârşit, ca să-şi asume remuşcările care o rodeau de cinci ani încoace Se lăsa înserarea Umbrele nopţii urcau din pământ şi pădurea se adâncea în întuneric Yeruldelgger ghici că privea în direcţia în care dispăruse duba Ea rămase tăcută, prizonieră a coşmarului mut pe care-l retrăia, fără vreo speranţă de-a mai vedea revenind victimele Ursului Yeruldelgger o lăsă cu tristele sale vedenii, căci atenţia îi fu atrasă de zgomotele petrecerii care se pregătea În lumina flăcărilor din rugul care devenea din ce în ce mai mare, dansau siluete nesigure Cineva număra într-o limbă străină, la un microfon, pentru a regla sunetul Un şuierat electroacustic puternic sfâşie noaptea, provocând un „ola!” din partea beţivilor, smulgând-o pe bătrână din coşmarul său imobil — Trebuie să plec! îi strigă ea lui Yeruldelgger, frecându-şi ochii cu palmele, pentru a-şi şterge lacrimile Ăştia o să spargă tot dacă nu mănâncă O să trimit pe cineva să vă servească în iurtă Trebuie să-i spui prietenei tale să nu se prea arate astă-seară — Mai spune-mi un singur lucru, bunico: ai mai văzut duba după ce a dispărut în pădure? — Am văzut-o jos, pe malul râului, trei ore mai târziu Ticălosul ăsta a coborât cu ea peste preerie, până în sat Frate-său e fierar Cred că el l-a ajutat să se scape de ea — Doar atât mai spune-mi: ai văzut vreun poliţai să ancheteze dispariţia acestei familii? — Niciodată, tu eşti primul — Stai aşa, de unde ştii că sunt poliţist? — Nu ştiu, dar sper, pentru ceea ce-a mai rămas din nenorocita asta de ţară Yeruldelgger sărută mâinile ude de lacrimi ale bătrânei şi o privi cum se îndreaptă spre bucătărie Înconjură din nou iurtele, trecu prin faţa cailor şi se strecură în a sa, în acelaşi fel în care ieşise Colette şedea pe patul ei şi privea pe uşa deschisă cheful care se pregătea — Îţi dai seama, glumi ea, atâţia clienţi uşor de agăţat, iar eu sunt în vacanţă cu un poliţai! — În foarte scurt timp vei fi fericită că eşti cu mine! îi răspunse el — Aaa, da? Ei bine, dacă tu ataci fără să aştepţi cavaleria, nu sunt sigură că mă aflu de partea care trebuie! — Nu va fi nevoie de nicio cavalerie — Din ce în ce mai bine! Şi care-i programul distracţiilor? — Să ne debarasăm de toţi beţivii ăştia coreeni, să-l facem pe stăpânul locurilor să plătească pentru asasinarea unei întregi familii şi să punem mâna pe o brută de nazist, care pretinde că s-a culcat cu fiică-mea — A, asta deja-i ceva personal! — Nu, totul e personal în afacerea asta! — Mă rog ! Dar, nu mă lăsa să mor proastă, când ai zis că-l faci să plătească pe — Asta înseamnă că-l fac să plătească Cu banii jos Vreau să-l văd murind pe acest ticălos! — Bun, răspunse femeia, ca şi cum ar fi vorbit de un program de shopping Şi cu ce începem? Îl hăcuim pe Adolf? — Îl cunoşti pe Adolf? — Desigur Adolf e micul executant al lui Chuluum! Mickey era cu partea de ATV-ist din Adolf, dar partea de nazist din el, o folosea Chuluum! — Cum de ştii tu toate astea? — Clienţii care se culcă cu noi, fetele, ne iau drept idioate din start, aşa că imaginează-ţi cam ce cred despre noi ăia care nici nu plătesc! Vorbesc de faţă cu noi de parc-ar vorbi cu nişte peşti morţi! Chuluum organiza mici petreceri rafinate, unde-l invita şi pe Adolf din când în când, dar ghidul lor, führer-ul lor, cum îi zic ei, era Chuluum El a creat această grupare nazistă, pentru ca ei să poată servi, la rândul lor, în situaţii de forţă majoră, unui viitor partid naţionalist Se numesc între ei Soyombo, din cauza unui tatuaj pe care-l poartă pe umăr Se pare că sunt oameni care comandă chestiile astea: semănarea dezordinii, ca să se dorească ordine, compromiterea străinilor, pentru a se justifica naţionalismul, slăbirea autorităţii, pentru a o discredita, infiltrarea poliţiei, pentru a o manipula Chuluum a zis întotdeauna că el e de neatins pentru că e protejat de adevăraţii stăpâni ai Mongoliei, de viitorii conducători ai noului imperiu mongol Cu banda lui de ATV-işti, Mickey a căzut în plasă ca un novice — Dar cum să crezi în asemenea tâmpenii? — Ei bine, când vezi că poate fi asasinată copila unui poliţai ca el să renunţe la o anchetă despre corupţie, de exemplu, şi când mai vezi şi că istoria se repetă, cinci ani mai târziu, cu cealaltă fiică! — Chuluum e amestecat în toate astea? — În uciderea lui Kushi nu cred, dar am auzit că ar fi fost la curent, însă după ce tu ai descoperit cadavrul celeilalte fetiţe, Chuluum i-a zis lui Adolf că i se dă undă verde să se ocupe de fiică-ta — Şi totuşi, nu pricep, murmură Yeruldelgger, mai mult pentru sine Prin ce anume ancheta mea despre uciderea fetiţei putea să deranjeze un mic grup de naţionalişti? Hai, cu uciderea celor trei chinezi, aici mai înţeleg oarecum, dar fetiţa? Un accident mortal şi o dublă crimă pentru a acoperi un viol? — Şi cu coreeanul care a ucis copila cum rămâne? — Ce-i cu coreeanul? Mickey a făcut tot ce putea pentru a-l proteja şi pentru a acoperi afacerea asta timp de cinci ani, şi încă sub protecţia şi cu binecuvântarea lui Erdenbat! Nu-n felul ăsta îi compromiţi pe străini, pare-mi-se! — În situaţia asta, îţi rămâne doar Adolf Îl ai în mână, n-ai decât să-i ceri să-ţi explice Se pare că eşti un tip convingător, dacă bine îmi amintesc Yeruldelgger era gata să-i răspundă ceva, când o voce feminină îi strigă din exterior: — Ţine-ţi câinii legaţi, dacă vrei să mănânci! — Intră fără grijă, răspunse el Era una dintre femeile tinere de la bucătărie Aducea două porţii de kuushuur aburinde şi cu miros ademenitor, într-o strachină înnegrită de fumul lemnelor Dar, pe când Yeruldelgger se apleca să adulmece mirosul, mai multe petarde explodară afară — Petarde? Aşa fac ăştia de obicei? o întrebă el pe femeie — Nu, e pentru prima dată Tuguldur le-a împărţit Ca să-şi bată joc de chinezi, zice el — Tuguldur? — Ăsta-i prenumele mongol al lui Adolf, preciză Colette Yeruldelgger sări brusc în picioare şi se grăbi afară În noapte, coreenii dansau în jurul focului, aprinzând petarde Alţii aruncau petardele-n foc, împrăştiind jerbe de mici cărbuni aprinşi, care ardeau picioarele dansatorilor şi-i făceau să sară, în hohote de râs Puţin mai la o parte, un tip cu picioarele strâmbe şi cu părul tuns creastă, însăila nişte acorduri pe un sintetizator, urlând în noapte ca un Marvin Gaye de supermarket Nişte mâini îl prinseră pe Yeruldelgger, pentru a-l trage la dans Îl pocni pe tip cu un dos de palmă şi-l trimise peste sticlele de vodcă împrăştiate peste tot, pe jos Piciorul îi alunecă pe o doză de bere, iar poliţistul fu cât pe-aci să cadă în foc Acum, peste tot în jurul lui, erau oameni care se clătinau şi ţipau, dar Yeruldelgger îl căuta cu privirea pe Adolf, fără să-l intereseze ceilalţi Omul pe care-l dăduse cu roatele-n sus se ridică şi sări la el, exact în momentul când îl zări pe Adolf trecând după colţul casei şi dispărând în întuneric Yeruldelgger se repezi pe urmele lui, trântindu-i la pământ, când cu o mână, când cu alta, pe cei care se agăţau de el, în furia lor de beţivi, în mijlocul petardelor, care explodau la grămadă De îndată ce ieşi din cercul de lumină şi de foc, Yeruldelgger se opri pentru a-şi obişnui ochii cu întunericul Apoi, îşi scoase arma de la centură şi înaintă către colţul casei Adolf era acolo, puţin mai în faţă, ascuns în întuneric şi privea pe geam în interior Poliţistul observă că avea un Makarov în mână Adolf ezită, se ridică pe vârfuri ca să inspecteze din nou ce e înăuntru, apoi întoarse brusc capul spre latrine, care erau câţiva paşi mai la dreapta Petardele continuau să explodeze, în partea cealaltă a iurtei Unele erau aşa de puternice, încât exploziile ţâşneau în peisaj, ca nişte fulgere galbene Yeruldelgger abia avu timp să-l vadă pe Urs intrând în latrina din dreapta, înainte ca întunericul să se reverse iar peste ei Apoi, ghici silueta lui Adolf care se îndrepta spre toalete, fără a se mai ascunde, ca şi cum mergea şi el să se uşureze Se opri la un metru de uşa închisă, nemişcat în putoarea aceea, cu braţul întins şi cu arma în mână, aşteptând o suită de explozii pentru a-l executa pe Urs, prin uşa de lemn — E ocupat! mârâi cel din interior Până să se întoarcă şi să vadă cine venea din spate, Adolf era deja inconştient şi Yeruldelgger îngenunche pentru ca trupul lui să-i cadă fără zgomot pe umăr Când Ursul împinse uşa cu un pumn furios, aşezat pe vine deasupra unei găuri oribile, nu văzu în noapte decât un beţiv care dădea colţul casei, purtând pe umăr un altul, şi mai beat decât el 71 dar nu şi pe căpcăun, devorat între timp de o ursoaică — Ţi se răcesc Kuushuur-urile! zise Colette, care se delecta cu ale sale Îl văzu pe Yeruldelgger intrând, de astă dată, pe uşa iurtei — Acum nu te mai strecori pe sub prelata de fetru? — Nu mai e necesar, ăsta oricum nu mai e în stare să mă recunoască, explică el, târând în interior corpul inert al lui Adolf — E mort? — Nu încă, răspunse Yeruldelgger pe acelaşi ton de conversaţie — Ce te-a făcut să sari aşa brusc după el? — Petardele Era prea bizară acea distribuire a petardelor Asta m-a făcut să mă gândesc la focuri de armă şi la o înscenare, pentru a putea ucide pe cineva mai uşor De fapt, şmecheraşul ăsta voia să profite de zgomotul petardelor pentru a-l împuşca pe Urs! — Şi tu l-ai împiedicat? Credeam că voiai neapărat să omori bruta aia nenorocită! — Da, dar mai întâi trebuie să-l facă să-mi spună unde sunt corpurile părinţilor fetiţei — Şi-apoi? — Şi-apoi vreau să decid eu însumi când şi cum o să moară! — Atunci leagă-l bine pe ăsta şi hai să mănânci până mai e caldă mâncarea Yeruldelgger scoase cu vârful degetelor o raviolă mare din sosul ei gras şi o ridică sus, deasupra capului, pentru a o înghiţi ca o focă de la circ Apoi, îşi şterse mâinile pe hainele lui Adolf, care era în continuare inconştient, înainte de a-l lega bine, astfel încât să nu se poată mişca când avea să se trezească Tocmai voia să i se alăture lui Colette, care-i pusese o farfurie de kuushuur, când fata de la bucătărie reveni cu boodog-ul de marmotă Mâncarea parfumă deîndată toată iurta cu un miros delicat, dar tânăra părea foarte speriată Pe când se apleca pentru a trece pragul cu piciorul corect, fata căzu brusc înainte şi mâncarea îi scăpă din mâini În spatele ei, un coreean hirsut şi ridicol, o pipăia stricându-se de râs, cu ambele mâini sub fustele ridicate ale tinerei Apoi, două alte capete năucite de băutură apărură în uşă, încurajându-l pe primul să scoată fata din iurtă, trăgând-o de picioare Yeruldelgger salvă mai întâi boodog-ul fierbinte şi lucind de grăsime din zăpăceala produsă, apoi sări în picioare Coreeanul care necăjise fata fu zvârlit din iurtă cu o lovitură de o asemenea violenţă, încât corpul lui inert îi dădu de-a dura şi pe ceilalţi doi Poliţistul ieşi, rupând cu o lovitură de picior genunchiul primului care încerca să se ridice Celălalt era prea beat pentru a mai încerca altceva În jurul focului, numeroşi ATV-işti păreau morţi de beţi, în timp ce alţii dansau ca nişte demenţi Cei mai băuţi dintre cei care încă se mai ţineau pe picioare se perindau pe rând la microfon pentru a rage nişte frânturi de karaoke răguşite din Thriller în coreeană Doi bărbaţi se luară la bătaie cu pumnii, pentru a-şi smulge unul altuia microfonul Alţii săreau peste foc, cu vodca în mână, urlând ca nişte eroi kamikaze O sticlă se aprinse iar omul care o ţinea se rostogoli pe pământ ca să-şi stingă braţul în flăcări Nimeni nu avu puterea să-i sară în ajutor, dar cu toţii izbucniră în râs, răspunzând astfel celui rănit, care-şi flutura braţul ca pe un trofeu Pământul era presărat cu sticle sparte şi cu doze strivite Răsturnaseră şi străchinile de kuushuur, iar boodog-urile fuseseră împrăştiate În lumina flăcărilor sporite de alcool, Yeruldelgger o văzu pe bătrâna bucătăreasă, care încerca să recupereze ce se mai putea din mijlocul acestor beţivi trântiţi pe jos Pe când trecea printre nişte coreeni care nu mai erau în stare să se ridice, unul dintre ei o înşfacă şi o ţinu aplecată peste el, apucând-o cu o mână de gât Cu cealaltă mână o prinse de sân pe bătrână, urlând probabil nişte obscenităţi în limba lui Cel de-al doilea profită de poziţia femeii pentru a-i căuta cu mâinile pe sub fuste Yeruldelgger îi răsuci braţul cu două mâini şi îi scoase umărul din loc, cu o lovitură de picior, chiar pe sunetul unei macarena masacrată pe sintetizator Omul urlă, pe când celălalt încerca să se ridice, dar Yeruldelgger îi făcu maxilarul praf cu o lovitură de cot Apoi traversă toată această hărmălaie, se îndreptă spre sintetizator, cu arma în mână şi-l făcu să explodeze, trăgând de mai multe ori în decodorul de voce Atunci se făcu linişte O linişte imensă Grandioasă În sfârşit! Pe partea opusă a focului, cineva începu să vorbească Comisarul înţelese că omul era furios, că întreba ce se întâmplă, cine era el să tragă aşa, dacă ştia cu cine are de-a face şi că o să fie foarte rău pentru el Printre flăcări, Yeruldelgger trase ultimul său glonţ, care se înfipse în iarbă, chiar între picioarele tipului cu aer răzbunător — Este vreun interpret printre voi? întrebă el, punând un încărcător nou la armă — Eu murmură cu o voce cam nesigură o umbră care stătea mai deoparte — Atunci spune-le că distracţia s-a terminat! Omul traduse, dar câteva vorbe răstite îi întâmpinară cuvintele, apoi tonul urcă brusc Cel de la sintetizator îi certa pe compatrioţii săi, arătând spre instalaţia distrusă — Ei spun că au plătit pentru acest chef Întreabă cine va plăti pentru ceea ce ai distrus tu — Atunci, dacă aşa se pune problema, răspunse Yeruldelgger, scoţând legitimaţia de poliţist şi fluturând-o astfel încât s-o vadă toată lumea, spune-le că sunt toţi arestaţi, fiindcă au pătruns într-o rezervaţie naturală protejată Vreau să văd pe toată lumea lângă peretele bucătăriei, cu paşaportul în mână! Omul traduse din nou şi o voce provocatoare îi răspunse ea un ecou Yeruldelgger se întoarse spre cel e are vorbise — El zice că nu se teme de tine Că ei n-au nevoie de nicio autorizaţie şi că sunt sub protecţia unor oameni care te vor face să plăteşti scump această aroganţă — Spune-i atunci că, dacă se gândeşte la Park Kim Lee, el s-a întors în Coreea cu coada între picioare, că Mickey e mort şi că Adolf e legat fedeleş în iurta mea Traducerea fu primită cu o linişte care făcu dintr-odată ca dincolo de foc noaptea să fie mai neagră şi mai rece Yeruldelgger ceru să i se repete ordinul Coreenii care aveau la ei paşapoartele se grupară de îndată, în rând, lângă peretele bucătăriei Ceilalţi se împrăştiară pe la ATV-urile lor, ca să-şi caute documentele, dând asigurări, cu gesturi speriate, că nu vor încerca să fugă Adrenalina îi trezise brusc din beţie Când toată lumea fu adunată, Yeruldelgger le confiscă actele — O să vi le recuperaţi la Ulan-Bator, de la Departamentul de Poliţie Între timp, vă strângeţi bagajele şi mergeţi să vă culcaţi mai încolo, dincolo de sat Nu mai vreau să văd pe niciunul pe-aici Dacă mai e cineva pe-aici într-o oră, sau dacă mai revine careva mâine, îi trag un glonte în genunchi Aţi înţeles? Rămaseră nemişcaţi şi plini de nelinişte în poziţie de drepţi pe timpul traducerii, apoi se supuseră plecându-şi capetele, ca şi cum ar fi depus un jurământ Yeruldelgger le făcu semn atunci să rupă rândurile şi ei se împrăştiară în linişte în noapte Redeveniseră nişte coreeni ascultători şi disciplinaţi Înainte de a se întoarce în iurta sa, unde văzuse că se refugiaseră bucătăresele, Yeruldelgger îl căută cu privirea pe Urs, care nu se arătase în timpul reprezentaţiei Era pe cale să renunţe, când, o rumoare puternică, iscată în spatele său, precedă zgomotul unui galop Se întoarse şi îl văzu ţâşnind din noapte, pe spatele unui cal nervos, îndreptat tot asupra sa, cu hăţurile libere Se aruncă într-o parte, pentru a evita calul nebun, cu zăbala înspumată, cu mirosul rece al scărilor de la şa, cu gustul de piele — Acolo! strigă bătrâna bucătăreasă Yeruldelgger se întoarse cu faţa spre locul în care i se arăta Ea dezlegase unul dintre caii care păşteau în faţa iurtelor şi-l trimitea cu o palmă pe crupă spre el Calul, nervos, fremătă din toţi muşchii, bătând pământul cu picioarele din faţă Simţise cum trecuse celălalt călăreţ în galop şi nu aştepta altceva decât să i se alăture Yeruldelgger profită de un moment de neatenţie a animalului, speriat de un norişor de scântei mici, care ţâşniseră dintr-un buştean şi căzură din nou în foc, şi puse mâna pe frâu, încălecându-l din mers Calul tresări de teamă şi de nerăbdare deopotrivă, apoi, poliţistul se lansă în galop, pe urmele Ursului Spre norocul lui, o spărtură în nori lăsă să se arate vag un clar de lună, care redesenă contururile decorului Yeruldelgger îl văzu pe Urs, la o sută de metri de el, pe partea dreaptă, străbătând preeria N-ar fi vrut ca el să-şi găsească refugiul în sat Când omul înţelese că urmăritorul său voia să-i taie calea, schimbă direcţia, ocoli iazul şi porni la galop spre pădure Curând, Yeruldelgger fu în spatele lui Îşi dădu seama că-l bucura acest galop în noapte, sub clarul de lună de deasupra pajiştii care urca până la pădure, pe mai bine de cinci sute de metri Calul său avea un galop scurt şi suplu, stabil, fără zdruncinături Simţea spatele animalului palpitând între coapsele sale, ca atunci când, copil fiind, călărea până-l lăsau puterile, liber, fericit, mândru, alergând pe la toate naadam-urile, în stepele prelungi Galopând fără a scăpa din ochi umbra Ursului, Yeruldelgger surâdea, în adâncul sufletului său, amintindu-şi de toate acele curse îndrăcite Căştile din satin, cântecele, uşor în falset, ale colegilor săi, încurajările luptătorilor, camioanele care-i urmau în afara pistelor, strigătele, uralele şi avertismentele ca să fie atenţi la Calul său îşi înfipse piciorul drept din faţă într-o vizuină de marmotă, întrerupându-i brusc cursa şi se dădu peste cap pe deasupra căpăstrului Fără şa şi scări, Yeruldelgger zbură în noapte Căzu la vreo zece metri mai încolo, întins pe spate, atât de brutal încât avu impresia că i s-au dislocat plămânii La un sfert de secundă după durerea care iradia din spate, se lovi cu capul de pământ şi se făcu întuneric Mai avu doar timp să-l vadă pe Urs revenind în galop spre el, înainte de a-şi pierde cunoştinţa, într-un mare halou de lumină puternică * Se trezi aşezat în iarbă, cu spatele lipit de roata maşinii sale Ursul şedea la câţiva metri, cu picioarele încrucişate sub el şi cu mâinile la ceafă, în lumina farurilor Colette îl ţinea la respect, cu Makarov-ul îndreptat spre ceafa lui Mai ghici o prezenţă în stânga sa şi simţi un parfum violent care-i invada nările şi-i ajungea până la creier Bătrâna bucătăreasă era acolo, alături de el, trecându-i pe sub nas o fiolă cu un extract de plante — Cu maşina e mult mai bine, îl ironiză fata Nu se împiedică în găurile de marmotă — Mamăăă, ce căzătură, chiar c-am crezut că o să mor! răspunse Yeruldelgger, încercând să se ridice Serios că am crezut că văd marea lumină albă de la capătul tunelului — Farurile cu xenon de la maşina 4 x4, explică Colette — Cum de l-aţi prins? întrebă el, arătând spre Urs cu o mişcare a capului care îi trimise un fel de curent electric prin toată ceafa — I-am înnebunit calul A căzut şi el Pe când se ridica, i-am tras unul în picior, zise ea, arătând spre armă — Înveţi repede, surâse el, ridicându-se — Păi, te-am văzut pe tine cum faci! Cel mai greu mi-a fost s-o împiedic pe bunică să-l facă zob cu manivela de la cric! — Fata a făcut ce trebuia, îi spuse Yeruldelgger bătrânei, mai am nevoie de el viu, pentru moment — Ştiu ce cauţi, răspunse ea ridicându-se pentru a-i mângâia faţa Şi ştiu şi unde se află! — Corpurile părinţilor copilei? — Da Ţi-am spus că a plecat spre pădure Acolo este domeniul ursului Al celui adevărat Al ursului şi al lupilor Sunt sigură că a lăsat corpurile acolo, ca animalele să le mănânce — Aşa ai făcut? întrebă Yeruldelgger, reţinându-şi furia şi întorcându-se spre bărbat Acesta nu răspunse nimic, cu privirea încăpăţânată plantată în iarba dintre genunchi Poliţistul luă tăcerea lui ca pe o mărturisire şi se întoarse către bătrână — Bunico, poţi să îi faci un pansament? Am nevoie să poată umbla mâine, dis de dimineaţă — O să iau calul lui, zise ea, al tău şi-a rupt piciorul Va trebui să mă ajuţi să-l omor Mă întorc într-o oră În timp ce Yeruldelgger încerca să-şi regăsească echilibrul pentru a o ajuta pe bătrână să urce pe cal, aceasta dispăru deja în galop, în adâncul nopţii Găsi în portbagaj nişte curele pentru a-l lega pe Urs de bara de protecţie a maşinii, apoi o invită pe Colette înăuntru să se protejeze de răcoarea nopţii Rămaseră mult timp rezemaţi de scaunele din maşină fără o vorbă, apoi ea spuse că-i pare rău că nu şi-a luat ţigările, iar Yeruldelgger nu-i răspunse nimic Stinse farurile, pentru a economisi bateria şi lumina lunii inundă din nou peisajul Norii dispăruseră În depărtare, la liziera pădurii, în umbra nopţii, li se păru de mai multe ori că văd silueta grea a unui urs care dădea târcoale, pentru ca apoi să nu mai vadă decât o umbră printre alte umbre — Oare chiar sunt urşi pe-aici? — Da, răspunse el visător, e un ţinut frumos O oră mai târziu, bătrâna reveni, în timp ce ei dormeau Colette fusese doborâtă de oboseală, cu capul pe umărul puternic al lui Yeruldelgger Bătrâna admira figura bărbatului, care stătea cu ochii închişi, robust şi calm şi simţi că-i pare rău după tinereţea ei irosită, uzată de vânturile stepelor Îi acoperi cu nişte pături groase pe care le adusese — Acoperă-l şi pe Urs, să nu moară de frig, zise poliţistul, fără să mai deschidă ochii — A, te amuză să te prefaci că dormi? se prefăcu ea că se supără — Numai când mă priveşte o femeie frumoasă! răspunse el, tot cu ochii închişi — Şi mai eşti şi mincinos! exclamă femeia, plesnindu-l peste umăr — Au! exageră Yeruldelgger, deschizând ochii Mai bine te-ai ocupa să-l faci să sufere pe Urs! Dar, mai ales, fă în aşa fel încât să poată să umble mâine, de dimineaţă — De acord, dar numai fiindcă mi-ai promis că o să-l omori! Uite, ţi-am adus şi astea, n-ai apucat să te bucuri de ele El ieşi fără zgomot din maşină pentru a nu o trezi pe Colette Bunica găsise timp să înşeueze şi un cal Se ridică să desfacă o desagă agăţată de şa şi scoase dinăuntru un blid de kuushuur şi un boodog întreg de marmotă Înainte ca el să apuce să-i mulţumească, aprinse un foc, cu un snop de vreascuri uscate, pe care tot ea le adusese Se aşeză turceşte în faţa căldurii şi a luminii galbene a focului, cu spatele la albastrul rece al nopţii Apa pentru ceaiul sărat cu unt se încălzea deja, iar el simţi cum se revarsă în el toată iubirea simplă a oamenilor stepei Fără s-o audă apropiindu-se, Colette, care se trezise, veni şi se ghemui lângă el în linişte, cu o pătură pe umeri Bătrâna puse boodog-ul fumegând pe o faţă de masă şi tăie dintr-o singură mişcare a cuţitului legăturile care-l ţineau adunat Burta coaptă a marmotei se depărtă încet pe toată lungimea Pielea din exterior era puţin prăjită şi crăpată, pentru că bătrâna trebuise să reîncălzească boodog-ul, dar interiorul era exact aşa cum trebuie, aburind Pietrele fierbinţi topiseră grăsimea, care se impregnase în cărnurile fragede Yeruldelgger băgă mâna în stomacul marmotei şi scoase de acolo o primă piatră fierbinte, pe care o oferi bătrânei, în semn de respect Ea o acceptă cu bucurie şi recunoştinţă, trecând-o dintr-o palmă într-alta, ca să nu se frigă Pe cea de-a doua i-o oferi lui Colette, pentru ca din căldura şi grăsimea ei să primească, la fel ca şi bătrâna, forţă şi energie pentru zilele viitoare Tânăra o luă în vârful degetelor şi o contemplă ca pe o bijuterie magică Yeruldelgger şi-o luă pe a sa în mâini, ca pe un săpun fierbinte, pentru a se spăla de ceea ce avea să facă în curând Apoi, el ciupi din interiorul marmotei bucăţi de carne fragedă şi fierbinte, pe care le întinse femeilor Ele luară carnea între degetul mare şi cel arătător, ţinând mâna cealaltă ca pe o cupă dedesubt, ca să nu piardă nimic din grăsime, şi împărţiră cu el boodog-ul, conform tradiţiei Rămaseră afară, sub cerul liber, în iarbă, în jurul focului, cu un cal în umbră şi cu toată Mongolia în jur, întinsă până la marginile orizontului nocturn — E atât de mult de-atunci, murmură Colette, care îşi aminti de copilărie, cu lacrimi în ochi, atât de mult! Cum am putut uita toate astea? Apoi, în limba lor blândă, care murmura şi clipocea ca un pârâu sub frunzişurile agitate, îşi povestiră până dimineaţa despre copilăria lor fericită, frigându-şi buzele cu ceaiul sărat Îşi petrecuseră copilăria aproape la fel, în ciuda vieţilor lor atât de diferite astăzi Noaptea, Yeruldelgger se întrebă dacă omul rănit, legat de maşină, fusese şi el cândva îmbătat de spaţiul liber şi de fericire Cele două femei adormiră, fără să vrea să-i răspundă la întrebare * Cu puţin înainte ca zorii albicioşi să coloreze în sidefiu orizontul de la răsărit, dantelat de vârfurile pădurii de larice, la ora când începeau să se audă în cor trilurile mulţimii de păsări, surprinse că au ieşit din nou din noapte, bătrâna se sculă şi strânse micul camping După ce împachetă totul pe cal, o trezi tandru pe tânără, făcându-i semn să se urce în şa Apoi, se sui pe crupa calului, la rândul său, îndreptându-se la pas înspre tabără Lui Colette, care se miră din priviri, îi răspunse cu voce scăzută că orele teribile care veneau îi aparţineau lui Yeruldelgger, şi numai lui El le auzi plecând, dar preferă să nu se mişte, mulţumind în gând bătrânei că înţelesese ce dorea După ce ele dispărură, departe, în noaptea care se lumina rozaliu, se ridică şi el, aruncă pământ peste foc şi-l trezi pe Urs, care doar moţăia Îl dezlegă de la bara de protecţie, îi legă mâinile la spate, îi împiedică picioarele cu o legătură ca să nu poată fugi şi-l ajută să se ridice — Poţi să mergi? — Pot şi să te omor! vociferă Ursul cu un aer provocator, în ciuda legăturilor şi a rănii — Asta mai vedem noi, mai încolo, răspunse Yeruldelgger Ştii ce vreau! Nu era o întrebare şi Ursul nu se înşelă asupra sensului Unul dintre obraji i se deformă de un rictus oribil şi scuipă la picioarele poliţistului — Nu mai sunt decât nişte oase rupte şi împrăştiate de animale! — I-ai lăsat să-i mănânce animalele? se înfurie Yeruldelgger — E ceea ce au făcut mongolii dintotdeauna, replică Ursul — Nu-mi vorbi tu mie de tradiţii, că te omor pe loc! — N-o să mă omori, răspunse omul, sigur de el — Vom vedea! Mergi înainte, vreau să-i găsesc — E periculos, explică celălalt E ora urşilor — Mie nu mi-e frică — Mie, da Yeruldelgger începea să-i distingă figura în lumina care creştea Îi descoperi o expresie stranie şi înţelese că bărbatul acela atât de crud se temea cu adevărat pentru prima oară Îl împinse către pădure, cu un brânci între umeri Ajunseră la liziera copacilor, când zorii se transformară în auroră şi se adânciră în linişte în umbra albastră şi întunecată a marginii pădurii Omul părea să-şi cunoască drumul printre copaci, în ciuda ramurilor care îi zgâriau faţa Yeruldelgger îl opri, îl puse să se aşeze pe o parte şi îi ordonă să-şi treacă mâinile legate în partea din faţă Celălalt se contorsionă şi trânti o înjurătură de durere, când piciorul rănit i se agăţă în sfori şi reîncepu să-i sângereze Apoi, Yeruldelgger îl ajută să se ridice şi-i făcu semn să-şi reia drumul Acum se putea proteja cu braţele de vegetaţie, dar Yeruldelgger îşi dublă vigilenţa, pentru că, la fel de bine, putea să-l ia prin surprindere şi să-l ucidă Merse destul de departe de el, ca nu cumva să-l plesnească peste faţă şi să-l orbească cu vreo creangă subţire lăsată să-i sară brusc în ochi Bătrâna văzuse din nou duba la vreo trei ore după plecarea Ursului În ciuda forţei lui, nu putea să care cele două corpuri deodată Trebuie să-l fi dus mai întâi pe primul, să fi revenit, să-l ia pe al doilea ca să-l ducă tot în acelaşi loc, apoi iar să se întoarcă nu putea să fi mers mai mult de o jumătate de oră, cel mult, în adâncul pădurii Yeruldelgger se uită la cadranul luminos al ceasului său şi urmări înaintarea Dar, în jumătatea de oră care urmă, omul continuă să se adâncească în pădure Cele dintâi raze oblice ale soarelui pătrunseră în curând prin frunzişuri şi marcară pădurea cu pete de lumină Ursul se opri la marginea unui mic luminiş — Aici e locul? întrebă Yeruldelgger — Aici era, răspunse omul — Trece-ţi picioarele printre braţe şi pune-ţi iar mâinile la spate Celălalt se execută, sprijinindu-se de un copac pentru a nu se dezechilibra — Acum, întinde-te! — Ce ai de gând să faci? — Întinde-te pe burtă! Omul se puse în genunchi, supraveghindu-l pe poliţist cu coada ochiului, dar rămase în genunchi fără a se întinde Yeruldelgger îl ocoli şi-l împinse cu piciorul pentru a-l pune la pământ Apoi, se aplecă lângă el, proptindu-i un genunchi în şale şi legă între ele sforile care îl ţineau cu mâinile la spate şi cu picioarele ridicate Ursul nu mai putea să fugă Nici măcar să se ridice Trase câteva înjurături, adresate generaţiilor de femei din neamul acestui afurisit de poliţai, stând cu faţa într-o parte pe pământ şi cu piciorul care-i sângera în aer — În care parte? întrebă Yeruldelgger — În spatele tufişurilor, pe stânga, în partea aia Yeruldelgger se îndreptă spre tufişuri şi nu văzu la început nimic, decât o piatră rotundă în noroi Găsi că e suficient de stranie pentru a merita să fie examinată mai îndeaproape Când o luă în mână, ştiu de îndată că era articulaţia unui os mare Un femur, probabil Ticălosul avea dreptate Cadavrele fuseseră acolo şi el chiar făcuse asta! Poliţistul se îndepărtă puţin de luminiş şi se duse mai departe, pe sub copaci, ca să caute şi alte indicii ale ororii Lăsate pradă animalelor sălbatice, corpurile fuseseră desfăcute în bucăţele şi dezosate de lupi, urşi sau vulpi Rămăşiţele lor puteau să fie împrăştiate, poate, pe sute de metri Unele animale luaseră probabil cu ele bucăţi întregi, smulse din cadavre, pentru a le da drept hrană puilor, ducându-le până în vizuinile lor Yeruldelgger continuă să caute, cu inima sfâşiată între necesitatea de a reconstitui trupurile şi oroarea de a descoperi şi alte resturi umane În scurt timp, dădu peste un craniu pe care viermii şi furnicile îl albiseră Apoi alte oase împrăştiate O bucată din coaste smulsă Acum ştia destul Trebuia să vină cu ajutoare, însoţit de cineva ca Solongo, pentru a recupera şi tria toate osemintele şi pentru a încerca să reconstituie corpurile nefericitului cuplu Într-un fel, Ursul avea dreptate: el oferise victimelor sale o înmormântare conformă cu cele mai vechi tradiţii Strămoşii credeau că, lăsând pradă animalelor corpul unui defunct, ele îi vor elibera sufletul, sfărâmându-i oasele Numai că el violase femeia, îi rupsese gâtul bărbatului şi lăsase fetiţa fără apărare Merita deci să fie pedepsit pentru toate astea şi Yeruldelgger se întoarse spre luminiş, gata să-i sfarme capul Când văzu puiul de urs, rămase ţintuit locului Un ursuleţ din acel an, născut probabil iarna şi ieşit din vizuină abia de câteva luni Vreo patru, cel mult Un ghem de blană săltăreţ şi jucăuş, greoi doar în aparenţă, curios, mirat, învârtindu-se stângaci în jurul omului legat fedeleş, mirosindu-i piciorul rănit, scotocindu-i hainele cu nasul lui ascuţit, pipăindu-i braţele legate cu vârful ghearelor sale tinere, deja tăioase Omul întins pe pământ se prefăcea că e mort, stând nemişcat şi terorizat Puiul de urs însă nu putea fi singur La acea vârstă, ursoaicele nu-şi lasă niciodată puii să se îndepărteze prea mult de ele Nici să hoinărească înaintea lor Ele deschid drumul, pentru a preveni pericolele, iar ei le urmează Dar unde era ea? Pe unde intrase puiul de urs în luminiş şi pe unde avea să vină mama lui să-l caute? Yeruldelgger nu mai îndrăznea să se mişte Nu există ceva mai furios decât o ursoaică ce-şi protejează puiul Două sute de kilograme de furie, gheare mortale ca nişte cuţite turceşti, colţi ce pot face praf un lup dintr-o muşcătură Puiul de urs nu-l observase pe poliţist, ci încerca în continuare să-l împingă pe omul întins pe jos, ca să se joace cu el Simţea el ceva, chestia aia de pe jos era vie, dar nu înţelegea de ce rămâne inertă Apoi, începu să se impacienteze Omul de pe jos înţelese, în ciuda groazei sale Trebuia neapărat ca animalul să se descurajeze şi să-l abandoneze Să plece din luminiş şi să se adâncească din nou în pădure Dar, în loc de asta, îşi vârî iar botul în coastele lui, pentru a-l face să se mişte, îi mirosi părul, îi linse obrazul, apoi se trânti greoi în fund, alături de el Stătu un timp aşezat, adulmecând aerul, privind de jur-împrejur, uimit, dezamăgit, apoi se ridică în patru labe, ezită încă un moment în faţa corpului nemişcat, după care o luă în direcţia inversă, pentru a părăsi luminişul, întorcându-se din când în când, ca un copil care regretă ceva ce abandonează Era pe cale să se întoarcă în pădure, când mama lui îl chemă la ordine de departe, cu un mârâit surd şi neliniştit Cei doi oameni înţeleseră în acelaşi timp pericolul situaţiei Mârâitul venea dinspre acea parte a luminişului opusă celei către care se îndrepta ursuleţul Când ursoaica avea să apară, urma să-i găsească exact între ea şi puiul de urs şi îi va ataca pentru a-l salva — Dezleagă-mă! urlă cel de jos Dezleagă-mă! Strigătul lui nu făcu altceva decât să sperie ursuleţul Acum, el îşi legăna partea din faţă a corpului, de la stânga la dreapta, ezitând între a fugi în tufişuri şi a traversa luminişul pentru a ajunge la mama lui Dar, pentru asta, trebuia să treacă pe lângă lucrul acela care striga ciudat! Era cuprins de panică Ursoaica, furioasă, mârâi din nou în depărtare, ordonându-i să vină lângă ea Labele puiului de urs tremurau Nu reuşea să se decidă şi începu să scâncească precum un copil pierdut în pădure, care plânge şi hohoteşte Yeruldelgger sări brusc din luminiş, dădu un ocol fugind printre copaci şi reveni în spatele puiului Oriunde s-ar fi aflat, ursoaica auzise plânsul micuţului în primejdie şi probabil că deja se repezise alergând în ajutorul lui, făcând să trosnească lemnele călcate Yeruldelgger nu voia să se afle în calea ei când avea să dea buzna în luminiş Văzu dintr-odată crângul agitat ca de o furtună şi ursoaica ţâşni, enormă, furioasă, cu blana de pe gât zbârlită şi cu botul purpuriu căscat, arătându-şi dinţii galbeni Yeruldelgger sări brusc în luminiş, urlând, pentru a-l mâna pe ursuleţ către ea Omul legat, deşi murea de frică, rămase nemişcat Puiul speriat se grăbi în întâmpinarea mamei lui şi se aruncă între labele ei Fără a înceta să-l ameninţe pe Yeruldelgger, ursoaica îşi trimise micuţul, de-a rostogolul, la adăpost, în spatele ei Omul împietrit de groază nu-şi credea ochilor Yeruldelgger înfrunta animalul care-l ataca, smulgând bucăţi de pământ în furia care-l cuprinsese Se înălţase pe vârfuri, cu braţele ridicate, urlând şi vociferând, legănându-se de pe un picior pe altul, pentru a intimida animalul Ceea ce făcea era singura sa şansă Nu trebuia să încerce nimic, să reziste tentaţiei de a-şi scoate arma Mai ales, nu trebuia să tragă Folosind pistolul, n-ar fi reuşit decât să rănească ursoaica şi să-i dezlănţuie furia Trebuia să readucă puiul între ea şi el, să-l trimită la ea, să i-l pună între labe, să o facă să ezite între o luptă nesigură şi adăpostirea puiului, s-o lase să câştige prin intimidare şi, de astă dată contrar tuturor învăţămintelor lui Nerguii, să se dea înapoi cu faţa la ea Aşa cum sperase, fără a îndrăzni să creadă, ursoaica îşi încetă brusc atacul furios, la câţiva metri de el şi se ridică în două labe, mormăind Câteva secunde foarte lungi, Yeruldelgger şi animalul dansară, în picioare, faţă-n faţă, acelaşi dans al intimidării Dar ceva se schimbase în mormăielile şi în legănările ursoaicei Nu mai ataca Acesta nu mai era un atac Ea îşi organiza retragerea cu puiul Câştiga timp, pentru ca micuţul să-şi revină, să-şi uite spaima şi s-o asculte din nou Mai întâi, se lăsă în patru labe şi întoarse capul ca să vadă unde şi cum era puiul Yeruldelgger stătu liniştit ca să nu o provoace Se priviră apoi dintr-o parte, legănându-şi corpurile ca nişte luptători de sumo care se cântăresc din priviri, apoi ea mârâi ceva către ursuleţ, care veni şi se piti între labele ei din spate, iar ea traversă luminişul mergând cu spatele, împingându-l pentru a-l îndepărta de Yeruldelgger La doi metri de primii copaci, ea scoase un ultim mârâit, se întoarse şi dispăru în tufişuri — Trebuie să ne cărăm de-aici! imploră omul, ud de frică Se poate să se întoarcă — Se va întoarce sigur, insistă Yeruldelgger, ţi-a simţit sângele, iar asta o înnebuneşte De îndată ce-şi va fi pus puiul la adăpost, va reveni pentru tine — Ce tot spui acolo! se înfricoşă celălalt fără a îndrăzni să strige — Că vei muri aici, făcut bucăţi de o ursoaică furioasă — Nu poţi să faci asta! Nu poţi să faci asta! Nu poţi să mă laşi aici fără apărare! — Dar fetele pe care le-ai violat, nu erau şi ele fără apărare? Dar femeia pe care ai omorât-o nu era tot fără apărare? Şi toţi cei cărora le-ai distrus vieţile, nu erau şi ei fără apărare? — Te implor! Te implor! Nu face asta! Ticălos împuţit, nu face asta! Scârnăvie! Gunoiule! Te rog, ai milă! — Milă? Nu mai am milă! Mi-a mai rămas un pic de furie, dar milă nu mai am Oameni ca tine mi-au epuizat stocul! Yeruldelgger părăsi luminişul prin partea opusă celei pe unde plecaseră ursoaica şi puiul Mai auzea încă femela mormăind surd din spatele frunzişurilor Nu se dusese prea departe, într-adevăr Mormăia de la o distanţă oarecare, stârnită de omul rănit Trebuia să se îndepărteze cât mai repede, fără zgomot sau agitaţie, evitând să-i iasă în cale Porni rapid la drum, atent la cel mai mic zgomot, pentru a ajunge la tabără Din zece în zece metri, frângea parţial câte o creangă, fără a o rupe de tot Solongo şi echipa ei aveau nevoie de indicii pentru a regăsi luminişul Îşi aminti de un basm pe care-l citise la Alianţa franceză, în care un băieţel, pentru a-şi putea regăsi drumul înapoi, arunca bucăţele de pâine, pe care păsările le mâncau de îndată Surâse, gândindu-se la o poveste mai sângeroasă, în care cei veniţi în ajutor găseau drumul marcat cu pâine, dar nu şi pe căpcăun, devorat între timp de o ursoaică 72 De mult, deja prea de mult Yeruldelgger ajunse la tabără în zorii zilei Maşina sa coborî preeria, zdruncinându-se din toate încheieturile, până la iaz, apoi viră pentru a urca colina Când văzu femeile aşezate la masă pe veranda primei cabane, se opri şi se duse la ele Femeile îi văzură silueta masivă urcând, cu pasul obosit Colette se alăturase celor trei bucătărese Întinseseră afară o masă frumoasă, simplă, pentru micul dejun Un coş de pâine proaspăt scoasă din cuptor, cu miezul galben, tăiată în felii groase cât o palmă Două borcane mari de dulceaţă de afine, aproape negre şi bine omogenizate în zahăr Un bol de smântână grasă din lapte de iac bătută de dimineaţă, în care lingura de lemn stătea în picioare O mică oală de ceai sărat cu unt, aburindă Yeruldelgger urcă în linişte treptele verandei şi se aşeză la masă Una dintre bucătărese îi întinse imediat coşul cu pâine, pe când bătrâna se ridică pentru a-i servi ceaiul Îşi arse buzele cu deliciul încărcat cu o mie de amintiri din copilărie Când aşeză cana pe masă, bătrâna îi puse mâna pe braţ — Te simţi bine? îl întrebă ea, ca şi cum simpla lui prezenţă era deja un răspuns la întrebare — E în regulă răspunse el, întorcându-se spre ea, am făcut aşa cum ai dorit Acum, poţi face ce vrei cu viaţa ta — A suferit mult? — S-ar putea să mai sufere încă — Nu e mort? se îngrozi ea — Stai liniştită, dacă nu e încă, probabil că se roagă să fie Să nu mai vorbim despre asta, te rog Eşti liberă acum, iar locul ăsta îţi aparţine Fă din el ceva frumos, ca să ştergi amintirea tuturor acestor nenorociri Şi roagă-te pentru sufletul meu şi pentru ceea ce am făcut pentru tine — Ascultă, aş vrea — Roagă-te pentru sufletul meu, bunico, asta-i de-ajuns Luară micul dejun fără să mai spună vreun cuvânt Femeile din camping mângâiau din priviri peisajul, aşa cum treci uşor cu limba peste locul lăsat de un dinte, pe care l-ai scos şi care te făcea să suferi O durere care mai zvâcneşte încă, dar care nu mai e aceeaşi, e o durere despre care ştii că se va diminua şi va trece O durere, totuşi, dar una spre vindecare Puţin mai târziu, Yeruldelgger urcă spre iurta sa Coreenii plecaseră Nu mai rămânea în urma lor decât o groapă mare, plină cu cărbuni şi acoperită cu cenuşă Femeile, probabil, îşi făcuseră o datorie de onoare din a aduna şi a arunca toate resturile, sticle şi alte multe urme ale trecerii lor pe-acolo Intră în iurtă, fără să-l privească pe Adolf, care era tot legat de mâini şi de picioare Găsi grămada de paşapoarte, sub o măsuţă, apoi ieşi pentru a le arunca în groapa cu cărbuni — Ai voie să faci asta? întrebă Colette, care-l urmase — Nu, răspunse Yeruldelgger Numai că am chef să le complic ăstora un pic existenţa Lor şi ambasadei lor Pentru ca tot rahatul ăsta să iasă la iveală şi să explodeze cu zgomot Apoi, dădu mai multe telefoane Unul, ca să-i ceară lui Solongo să vină cu o echipă şi să culeagă rămăşiţele părinţilor fetiţei Un altul, lui Billy, pentru a-i reaminti să se ocupe de fratele Ursului şi pentru a-i cere să o însoţească pe Solongo Toate celelalte telefoane le dădu ca să afle unde e Saraa, aşa cum făcea de fiecare dată când putea, de când nu mai avea nicio veste despre ea Petrecu restul zilei în linişte, profitând de şederea în tabără Privi cum găteau femeile, recunoscătoare, apoi coborî până la iaz, aruncând cu pietricele pe suprafaţa lui şi admirând apa unduitoare, se duse până la râu, ca să vadă păstrăvii rătăcind, care săreau brusc ca nişte arcuri întinse şi dispăreau ca nişte linii argintii Privind tot acest peisaj, iarba de pe panta înverzită, pădurea îşi dădu dintr-odată seama că se afla în mijlocul decorului unui coşmar Îi venea greu să creadă că totul se termina în acest fel, cum îşi imaginase, de fapt, inconştient Fetiţa singură, pentru că o brută îi violase mama şi îi ucisese tatăl, fără alt motiv decât acela de a-şi exercita forţa Coreeanul egocentric şi plin de bani, care ucide copila, din greşeală desigur, într-un accident Un poliţai ambiţios şi corupt, care le face curăţenie şefilor şi trimite un imbecil să îngroape micuţa cât mai departe Şi, ca din întâmplare, acelaşi imbecil, manipulat de un alt gunoi corupt, participă la uciderea a trei chinezi Practic, Yeruldelgger avea acum schema accidentului şi a celor două serii de crime Pusese cap la cap legăturile între toate ororile Unul dintre poliţaii corupţi era mort, celălalt era în spatele gratiilor, el avea imbecilul legat fedeleş în iurta sa şi se ocupase personal de ucigaşul părinţilor copilei Din coşmarul lui, el identificase cerbii, lupii, crapii, ursul; acum nu-i mai rămânea decât să pună mâna pe cioban Cel care îi racolase pe cei doi poliţai corupţi, amestecându-i în afacerile lui Cel care-l făcuse pe imbecil să fie implicat în cele două crime Cel care, dincolo de cele două cazuri, încercase să-i ucidă fiica, pentru a-l îndepărta de anchetă, aşa cum mai reuşise cu cinci ani înainte Cel din partea căruia Oyun primise un glonţ în inimă Un om care făcea afaceri cu coreenii şi trata cu chinezii, care corupea poliţaii şi manipula grupurile naţionaliste Un individ care ştia cât le iubeşte pe Kushi şi pe Saraa Bineînţeles, Yeruldelgger ştia deja cine era ciobanul din coşmarul său! În mod inconştient, îl ştiuse de la bun început, dar fusese nevoie să se întâmple atâtea orori, atâtea nenorociri, pentru ca mintea lui să poată admite, în sfârşit, asta! * — Dau un Tugrik pentru visele tale! zise Solongo Yeruldelgger era întins în iarbă, pe spate, cu privirea pierdută în nori Întoarse capul şi o văzu, la doi metri de el Îl privea, stând în picioare, profilată pe cerul imens, iar el simţi cum îi tresare inima, ştiind că, de câtva timp, îşi permisese luxul de-a o iubi Îşi mai zise că ea merita să fie iubită şi trase aer în piept, acel aer infinit al ţării lui, înainte de a-i răspunde, cu un suspin adânc — Nu visez! — Ştiu, zise ea, aşezându-se în iarbă alături de el, dai nume norilor — Nu ştiu ce mă reţine să-ţi smulg hainele de pe tine şi să te rostogolesc în iarbă, complet goală, împreună cu mine, până la iaz, ca să facem dragoste în apa rece! — Probabil faptul că o duzină de poliţişti se uită la noi, de-acolo de sus, aşteptându-ţi ordinele! Yeruldelgger îşi dădu capul pe spate, pentru a vedea duzina de poliţişti, suspendaţi cu picioarele-n sus, într-un cer ca o iarbă verde, deasupra unui neant albastru Îi scăpă o înjurătură, se ridică în şezut, îşi frecă faţa obosită cu palmele lui largi şi acceptă mâna lui Solongo care-l ajuta să se ridice în picioare — Care vasăzică, se pare că tu împărţi iurta cu o colocatară? întrebă ea, urcând spre camping — Nu, zilele astea le-am petrecut mai degrabă la modul bivuac în sălbăticie, jumătate în maşină, jumătate sub cerul liber — În orice caz, după noaptea care te aşteaptă, n-o să mai ai nevoie de o colocatară, cât o fi ea de profesionistă! — Hei, stai aşa, e o fată cumsecade Am adus-o la iarbă verde pentru că mi l-a livrat pe Chuluum şi voiam s-o protejez — Ştiu, glumeam Cum o cheamă? — O cheamă i se spune Colette, dar, de fapt, nu ştiu cum o cheamă în realitate! — Yeruldelgger, ori eşti un mare bădăran cu ea, ori eşti un adorabil mincinos cu mine! Chiar nu ştii cum o cheamă? — Trebuie să-i fi întâlnit undeva numele prin vreun dosar, dar l-am uitat şi n-am mai întrebat-o încă o dată Cred, mai ales, că sunt un om foarte obosit — Se potriveşte perfect, toate cazurile sunt încheiate, nu-i aşa? Mai sunt mici piese din puzzle, pe ici, pe colo, dar poţi să-l laşi pe Billy şi echipa lui să se ocupe de-aici înainte, nu crezi? — Nu, nu încă Am nevoie de Erdenbat şi nimeni în afară de mine nu poate merge acolo — Erdenbat?! Ultima oară când te-ai dus să-l arestezi era să fii executat de un poliţai corupt, cu un glonte în ceafă! — Da, dar lucrurile s-au schimbat De atunci, am aflat că el este direct responsabil de moartea lui Kushi şi de tentativa de omor asupra lui Saraa — Te cred, numai că asta nu schimbă nimic din pericolul la care te expui, dacă te duci să-l arestezi! — Ceea ce se schimbă, Solongo, este faptul că, de astă dată, nu mă mai duc să-l arestez Continuară în linişte drumul până la camping Pe când se îndreptau spre iurtă, Yeruldelgger o văzu pe Colette ieşind din ea, cu cele câteva lucruşoare ale ei în mână — Unde pleci? întrebă el uimit, uitându-se mai puţin la femeie decât la Solongo, care ridică din umeri şi din sprâncene, pentru a arăta că ea n-are niciun amestec — Bunica mi-a dat cabana de lângă iaz pentru câteva zile, răspunse ea Aşa veţi avea mai multă intimitate! — E atât de evident? se miră Yeruldelgger — Ce? — Că suntem împreună — Se vedea şi când ea nu era aici! răspunse Colette, surâzându-i tandru De fapt, chiar dacă nu prea te interesează asta, numele meu adevărat e Altantsetseg În sfârşit, în viaţa reală, pentru că la locul de muncă ştii deja că mi se spune Colette, à la françoise — Floare de Aur? Ţi se potriveşte! — Tu vorbeşti puţin franceza, aşa mi-a zis Chuluum, într-o seară de confidenţe Ştii cumva ce înseamnă Colette în franceză? — Nu, explică Yeruldelgger La ei, prenumele nu însemnă ceva anume — Asta-i imposibil! insistă Altantestseg dezamăgită, trebuie să însemne ceva! — Ah, ba da, ai dreptate, îşi retrase el afirmaţia, amintindu-şi de titlul unui roman pe care-l văzuse pe raftul de la Alianţa franceză De fapt, înseamnă „grâu abia încolţit” Fericirea plină de mândrie care ilumină faţa tinerei femei îl făcu să-şi ierte mica minciună pe care o inventase După-amiaza se apropia de sfârşit Yeruldelgger îi adună pe Solongo şi pe Billy în iurta sa, pentru a-i pune la curent cu evenimentele Le vorbi despre macabra sa descoperire din pădure şi despre felul în care crima asupra părinţilor copilei se lega cu celelalte două cazuri Acum ştiau drumul complet al dubei, locul violului şi al crimei, transportarea cadavrelor în pădure, îl aveau pe fratele complice şi garajist, care dezmembrează totul, ştergând urmele, şi apoi coboară să vândă vehiculul la Ulan-Bator, pe kazahul care îl cumpără, i-l revinde lui Khüan, care îl vinde la rândul său fierarului de la Altanbulag Mai aveau şi dovezile materiale recuperate de la fratele Ursului şi probele genetice găsite pe caroserie, care scăpaseră din incendiu, acasă la fierar Cât priveşte uciderea copilei, aveau mărturia lui Chuluum împotriva lui Mickey, fotografiile lui Mickey cu Park Kim Lee, dovezile materiale ale legăturii dintre ATV-ul implicat şi acest coreean şi, legat fedeleş într-un colţ, îl aveau pe faimosul Adolf, care o îngropase de vie pe biata fetiţă, crezând-o moartă, şi care ar fi putut să-i ajute să facă legătura cu Erdenbat Cât despre masacrarea chinezilor, în sfârşit, aveau identitatea şi profesia victimelor şi îl aveau din nou pe Adolf şi banda lui de nazişti, care vor sfârşi prin a-şi mărturisi participarea la această înscenare a unei crime rasiste şi sexuale Ceea ce le lipsea era legătura directă cu Chuluum, dar nimeni nu se îndoia că el era organizatorul masacrului şi, foarte probabil, el era ucigaşul profesionist care-i doborâse pe chinezi, înainte de a-i lăsa pradă isteriei pline de ură a bandei lui Adolf Confidenţele lui Colette nu erau îndeajuns de precise pentru a stabili această legătură, dar erau suficient de demne de încredere pentru a putea începe să reconstituie conexiunea În orice caz, chiar dacă adevărata faţă a lui Mickey nu va întârzia să apară pe parcursul anchetei, Chuluum rămânea oricum un poliţai ucigaş de poliţişti şi avea să vorbească Yeruldelgger spuse pe scurt, de asemenea, ceea ce aflase în privinţa legăturii dintre tentativa de crimă împotriva lui Saraa şi uciderea lui Kushi, cu cinci ani mai înainte, şi cele două cazuri în discuţie Şi, bineînţeles, rolul lui Erdenbat, pe care o mulţime de indicii îl implicau ca fiind deus ex machina în toate astea, fără a se putea totuşi reţine nicio dovadă palpabilă directă împotriva lui — Solongo, ai adus perla aceea despre care mi-ai vorbit? — E aici, răspunse ea, scoţând din buzunar un săculeţ din plastic, sigilat, pe care-l întinse lui Yeruldelgger El îl luă între degete şi-l ridică la înălţimea ochilor pentru a-l examina mai bine Perla era perfectă, iar culoarea, de-o profunzime şi de-o densitate remarcabile — Ce este? — Neodim Un mineral critic — Neodim, murmură Yeruldelgger, fixând din ochi perla Îl păstrez! Îşi puse în buzunar săculeţul sigilat, şi trecu la altceva, fără ca Solongo sau Billy să îndrăznească să-i amintească faptul că era vorba de o probă capitală în uciderea lui Kushi — E prea târziu să ne aventurăm acum în pădure ca să adunăm oasele Nu va trebui nici mâine dimineaţă să ajungeţi prea devreme E ora preferată a urşilor Vă recomand să mergeţi acolo pe la sfârşitul dimineţii, să bateţi tare în ceva făcând mare gălăgie şi să fiţi însoţiţi de unul sau doi vânători de prin zonă Toţi trebuie să fie un pic braconieri pe-aici Începând de la marginea pădurii, drumul e marcat cu câte o ramură frântă cam din douăzeci în douăzeci de paşi Însă, vă previn: urşii s-ar putea să fie puţin cam nervoşi de la ultima lor masă La ora asta, probabil că au devorat cam jumătate din omul care i-a violat şi ucis pe părinţii fetiţei Ce-o mai fi rămas din el nu va fi, cu siguranţă, plăcut la vedere Îi privi pe rând drept în ochi, ca să nu mai existe vreun echivoc în ceea ce tocmai lăsase să se subînţeleagă — Billy, te las să gestionezi toată partea judiciară şi ce ţine de atribuţiile poliţiei Solongo, tu conduci partea ştiinţifică Voi aţi făcut treabă bună împreună, continuaţi tot aşa, aproape că am ajuns la capăt Mâine, în zorii zilei, plec în Terelj Este timpul ca Erdenbat să plătească pentru Kushi — Ah, stai aşa, apropo de Erdenbat, îl întrerupse Billy, am făcut apel la mulţi informatori pentru a încerca s-o localizez pe Saraa Doi dintre ei mi-au spus că este cu el — La ranch? — Nu mi-au precizat clar Au zis: „e cu Erdenbat” — Ăsta-i un motiv în plus, atunci, ca să mă duc acolo — Nu vrei întăriri? — Nu Asta e între mine şi el De mult, deja prea de mult 73 Acum avea şi el un plan Yeruldelgger porni de cum se crăpă de ziuă Fiecare ţinuse să fie în picioare la plecarea sa Cele trei bucătărese, Colette, Solongo, şi chiar şi Billy, cu părul zbârlit de somn, care ieşi din cabana lui Colette Yeruldelgger bău în linişte ceaiul fierbinte pregătit de bătrână, care-i strecură câteva prăjiturele acrişoare din lapte uscat în buzunar Când demară, cu geamul coborât pentru a le spune la revedere, văzu cu bucurie că bunica îi întindea lui Solongo bolul tradiţional de lapte Ea îşi muie două degete în el şi aruncă vreo câteva picături în cele patru puncte cardinale, pentru ca spiritele să-i protejeze drumul Maşina îl zgâlţâi binişor până ajunse pe drumeag, apoi el o aşeză pe făgaşurile adânci şi coborî, luând viteză, până la primul viraj din pădure Merse câteva ore bune, străduindu-se să nu se gândească la ce putea face Saraa la Erdenbat, dar, când sosi în apropiere de ranch, nu avea încă niciun plan precis despre cum ar putea să-l înfrunte pe Turc Avea o armă în buzunarul pardesiului, o alta strecurată la spate, între centură şi şale Cunoştea toate drumurile şi toate cărările din regiune, aşa că alese varianta care ocolea proprietatea prin partea de vest, peste dealuri, pentru că îi oferea o perspectivă mai bună asupra ansamblului clădirilor şi iurtelor Pe când se angaja cu maşina, cu o viteză redusă, într-o trecere dificilă, fu orbit o clipă de o sclipire de lumină Se opri şi căută din privire sursa care ar fi putut trimite acea reflexie, fără să vadă nimic neobişnuit Atunci dădu uşor în marşarier, pe acelaşi drum, până întâlni din nou raza de lumină De astă dată reperă locul, printre trunchiurile de larice, care se profilau ca o dantelă pe o creastă, la trei sute de metri, pe cealaltă parte a micii văi De cum ieşi din bătaia razei, strălucirea luminii dispăru şi el tot nu reuşi să-şi dea seama ce o provoca Cunoştea acea creastă Un drum de munte abandonat ducea acolo, unul pe care puţine vehicule puteau risca să-l parcurgă Pentru asta, era nevoie de o maşină de teren zdravănă Avu dintr-odată intuiţia că această prezenţă nu era nici neînsemnată, nici liniştitoare Îşi abandonă maşina în mijlocul drumului, pornind pe jos, printre ierburile înalte, spre marginea pădurii Apoi îşi făcu un reper improvizat în formă de triunghi, dintr-o stâncă, un copac rupt din spatele său şi punctul din faţa sa pe care-şi propunea să-l atingă, pornind după aceea să urce colina, în umbra copacilor Zece minute mai târziu, ajunse la linia crestei, cam la zece metri de punctul pe care-l vizase Atunci observă jeep-ul chinezesc, parcat sub larici Oglinda retrovizoare a acestuia reflectase o rază, încă joasă, a soarelui de dimineaţă Asta era ceea ce îl orbise o fracţiune de secundă, în timp ce conducea Auzi imediat cum cineva vorbea cu voce scăzută, dincolo de jeep, şi se deplasă cu precauţie pentru a-l vedea Omul părea că vorbeşte singur, scrutând peisajul şi supraveghind ranch-ul, de sus, cu un binoclu Apoi Yeruldelgger observă firul care-i ieşea din cască şi îşi dădu seama că vorbea cu cineva la un microfon Făcea de pază sau era dintr-un comando, deduse el Dar pentru sau împotriva lui Erdenbat? Se concentră să prindă ce zicea omul şi înţelese că vorbea în chineză În urma masacrului de la fabrică, despre care se bănuise că a fost comandat de Erdenbat, el deduse cu interes că s-ar putea să fie vorba de o operaţiune de represalii Îşi scoase arma din buzunar şi se strecură până la jeep Omul era prea sigur în izolarea lui şi prea absorbit să supravegheze ca să-l audă venind Se apropie tiptil de el şi, dintr-o singură mişcare, îi luă microfonul cu mâna stângă şi îi puse arma la tâmplă cu mâna dreaptă Când îl întoarse cu faţa spre el, pentru a-l lipi de jeep, îl recunoscu pe cel care îi căutase nod în papură, în seara descoperirii cadavrelor mutilate de la uzină Acelaşi care jucase comedia diplomatului ofensat în biroul lui Mickey şi care ceruse sancţiuni împotriva sa Şi, mai ales, cel care fusese apoi identificat ca fiind membru al Biroului zece sau şaptesprezece al Securităţii chineze Tocmai el, despre care crezuse că zăcea într-o tabără de reeducare, revenise pentru a înlătura pagubele provocate de nereuşita sa, ajutat de o mică unitate de comando Un om aflat la conducere şi, probabil, cu maxim doi sau trei ucigaşi pe teren Omul acesta venise pentru a face curăţenie, nu pentru a negocia Yeruldelgger hotărî să profite de situaţie şi îi scoase din funcţiune microfonul Acum avea şi el un plan 74 Şi eu, draga mea, desigur că şi eu! Yeruldelgger reveni la maşina sa, făcu o întoarcere de o sută optzeci de grade, periculoasă, la limita dezechilibrului, apoi coborî până întâlni drumul principal O luă pe aleea dreaptă care ducea la ranch printre ierburi, pentru a fi sigur că va fi văzut de departe când soseşte, îşi parcă maşina cât mai aproape de terasa cea mare, urcă liniştit cele câteva trepte şi se îndreptă către una dintre uşile din sticlă, pentru a pătrunde în ranch Traversă holul, sala de biliard, biblioteca în stil englezesc şi intră în biroul lui Erdenbat, care-l aştepta, la masa lui de lucru — Da’ ştiu că ai ceva tupeu, recunoscu bătrânul — Cum aşa? se prefăcu mirat Yeruldelgger — Să vii aici singur, fără întăriri E stilul tău, de fapt! — Am venit să te arestez — Ştii foarte bine că n-o să permit asta! răspunse Erdenbat, ca şi cum acest lucru ar fi fost de la sine înţeles — Atunci am să te omor! conchise Yeruldelgger — Ştii la fel de bine că n-ai s-o faci nici pe asta! — Cred că nu eşti la curent cu ce s-a mai întâmplat în aceste ultime zile, zise poliţistul, scoţând arma şi îndreptând-o spre bătrân Mickey e mort, Chuluum e la răcoare, Adolf e arestat, iar eu l-am ucis pe Tatuat Şi toate indiciile care leagă cele patru cazuri duc până la tine — Cele patru cazuri? se miră calm Erdenbat — Da, moartea fetiţei în accidentul cu coreeanul pe care tu îl protejezi, violul asupra mamei şi uciderea părinţilor ei, pe care Mickey nu le-a anchetat ca să nu producă prea multă agitaţie în cazul accidentului, masacrul chinezilor, pentru care Chuluum şi Adolf au fost obligaţi să depună mărturie Yeruldelgger ghici ce urma să se întâmple, din privirea satisfăcută pe care celălalt o aţinti asupra cuiva din spatele său — Pune jos arma! se auzi vocea furioasă a lui Saraa, de după umărul lui — Ah, Saraa, răspunse Yeruldelgger fără a se panica, mă aşteptam să fii aici — Lasă arma jos! — Să nu contezi pe asta nicio secundă, zise el, fără a-l scăpa din ochi pe bătrân Am venit să-l arestez pe Erdenbat, sau să-l omor, dacă se opune — Să-l omori, nu-i aşa? Iarăşi să omori? ţipă Saraa din spatele său Vrei să-l distrugi şi pe el? Nu te mai opreşti niciodată? Ai uitat de lista celor pe care i-ai distrus deja? Kushi, mama, eu, iar acum pe Oyun şi Gantulga, poate! — Nu l-am ucis pe niciunul din toţi oamenii ăştia, îi răspunse tatăl ei, păstrându-şi calmul intact El e cel care a făcut-o — Minţi! El e bunicul meu, e singura familie care mi-a mai rămas! Niciodată nu mi-a făcut vreun rău, întotdeauna a fost aici pentru mine şi de-acum, se va ocupa de mine în locul tău! — A, da! Să te arunce în braţele lui Adolf, să te îmbete turtă, ca să te coacă de vie la foc mic, aşa se va ocupa de tine? — Ce de minciuni mai torni acolo! Minţi! — El a făcut-o, Saraa Adolf te-a sedus la comanda lui, pentru ca Erdenbat să te poată manipula! — Să mă manipuleze? Pe mine? Eşti chiar mai paranoic decât credeam! Eu sunt un nimeni, mulţumită ţie, îţi aminteşti? Nu sunt decât o ratată, o drogată demnă de dispreţ, de altfel ca şi tatăl ei, aşa că, ia zi-mi, de ce-ar avea nevoie Erdenbat să manipuleze un rahat ca mine?! — Te manipulează ca să facă presiuni asupra mea Ca să mă forţeze să abandonez o anchetă! — Pe dracu’, nu cred aşa ceva! şuieră tânăra printre dinţi, agitând arma pe care o ţinea cu mâna întinsă Până şi chestia asta ţi-o atribui tot ţie! Pe mine m-au torturat, pe mine m-au desfigurat şi ţie ţi-au făcut rău! îţi dai seama ce zici? Nu te gândeşti decât la tine şi numai la tine! Tu eşti cel care provoci tot răul ăsta tuturor celor din jurul tău Pune arma jos! — Saraa, nu am de gând să pun arma jos — Jur că te omor dacă nu pui arma jos! — Nu, n-o să mă omori — Ba o să trag, îţi jur! — Da, o să tragi, Saraa, dar n-o să mă omori! — Da cine te crezi tu? Erdenbat are dreptate, eşti complet nebun Chiar crezi că n-o să îndrăznesc să trag, după tot ce le-ai făcut oamenilor pe care îi iubesc? După ce te-ai prefăcut că te ocupi de mine, ca apoi să dispari din nou şi să provoci moartea lui Oyun? De unde ai trufia să crezi că n-o să te omor? Yeruldelgger tot nu-l scăpa din ochi pe Erdenbat, care urmărea dialogul lor cu un aer mulţumit În spatele lui, o simţea însă pe Saraa din ce în ce mai nervoasă şi din ce în ce mai aproape, cu arma îndreptată între omoplaţii lui Schimbă tonul, devenind mai autoritar — Să-mi răspunzi doar la o întrebare, Saraa: cine ţi-a dat arma asta? — Erdenbat, răspunse ea, surprinsă de întrebare — Spune-mi, când ţi-a dat-o? — Când te-a văzut venind Ştia că vii ca să-l ucizi Mi-a dat-o ca să mă pot apăra şi eu de paranoia ta criminală — Numai că te-a înşelat, Saraa — Să mă înşele? A, serios? în ce privinţă să mă înşele? Nu în privinţa ta, se pare, pentru că tu eşti cel care ameninţă cu arma în acest moment! Yeruldelgger simţi în vocea fetei sale o uşoară derută, pe care o aştepta Îşi încordă toţi muşchii cu uşurinţă, îşi stăpâni respiraţia, îşi trecu greutatea pe piciorul potrivit de sprijin, după care îi răspunse: — Te-a înşelat pentru că arma asta nu e încărcată — Cum? — Arma nu e încărcată, Saraa Ea nu mai avea acum decât două posibilităţi de reacţie Fie avea să apese pe trăgaci, ca să demonstreze că arma era încărcată, dar pentru asta trebuia să fie hotărâtă să ucidă Una e s-o zici şi alta e chiar s-o faci Dacă ar fi fost doar furia oarbă care să o împingă la aşa ceva, atunci ar fi tras deja până acum, fără să mai stea la discuţii Cealaltă posibilitate de reacţie era să se uite la armă, surprinsă, ca să încerce să găsească un răspuns la ceea ce tocmai îi spusese tatăl său În ambele cazuri, o persoană ca Saraa, neexperimentată şi aflată sub imperiul emoţiei, avea să-şi slăbească atenţia, timp de una sau două secunde Yeruldelgger nu avu nevoie decât de o secundă ca să se rotească rapid să apuce arma, să-şi împingă fata, care se rostogoli pe podea trei metri mai încolo şi să se întoarcă iar cu faţa spre Erdenbat, care, între timp, îşi scosese şi el pistolul Acum, poliţistul îl ţinea la respect cu mâna dreaptă pe bătrân, care, la rândul lui, îl avea pe el în bătaia armei, iar cu mâna stângă o menţinea pe Saraa la pământ, cu pistolul pe care tocmai i-l luase — Îl cunosc mult prea bine, spuse el, adresându-i-se lui Saraa Uită-te la asta Fără a-l scăpa din priviri pe Erdenbat, întinse mâna stângă în direcţia fetei şi apăsă de trei ori la rând pe trăgaci Saraa urlă şi se chirci, ascunzându-şi capul între braţe, în ciuda declicului percutorului, care ţăcănea în gol — Ai tras asupra mea! urlă ea Ai tras asupra mea! Puteai să mă omori! Putea să fie încărcată! Nu eşti doar un nebun periculos, eşti un nebun asasin! — Nu puteam să te omor, Saraa, pentru că arma nu are gloanţe, vezi? spuse el apăsând încă o dată trăgaciul, fără a provoca nici cea mai mică detunătură Îl cunosc mult prea bine pe acest pervers, Saraa Ceea ce voia el era ca tu să tragi asupra mea El voia doar gestul, pentru ca amintirea asta să ne urmărească apoi toată viaţa noastră, şi pe mine şi pe tine, şi să ne distrugă încet În cel mai rău caz, spera probabil ca, din reflex, să trag eu asupra ta Să fii rănită, sau chiar să mori Şi atunci amintirea ta m-ar fi bântuit până la moarte — Iarăşi tu, nu-i aşa? întotdeauna e vorba de tine! Eu aş fi murit, dar tot tu erai cel care ar fi suferit? Chiar dacă ai spune adevărul, ştim cu toţii ce ai făcut pentru ca el să te urască în aşa hal Ai lăsat-o să moară pe nepoata lui şi ai făcut-o să înnebunească pe fiica lui Surioara mea şi mama mea Chiar dacă ceea ce spui este adevărat, n-are nicio importanţă Eu îl înţeleg Şi eu m-aş fi răzbunat pe un om ca tine! — Atunci, nu-i nimic complicat, răspunse calm Yeruldelgger La spatele meu, la centură, se mai află o armă Aceea e încărcată, poţi să mă crezi, ia-o şi ucide-mă! Dacă într-adevăr crezi că eu am făcut tot ce ai zis, atunci ia arma şi ucide-mă! Saraa, terorizată de oroarea prin care trecuse, se ridică încet şi se apropie de tatăl ei pe la spate Fără a înceta să-l ţină pe Erdenbat la respect, el îşi dădu haina la o parte cu o mână, pentru ca ea să vadă arma şi să o poată lua — Aşa, acum poţi într-adevăr să te răzbuni pe mine, dacă asta vrei Dar lasă-mi măcar timp să-ţi explic două-trei lucruri — Dacă laşi arma jos! răspunse ea, prinzând un pic de curaj — Dacă eu las arma jos, el ne va ucide pe amândoi, pentru acele motive pe care tocmai vreau să ţi le explic — Nu-l asculta, Saraa, spuse atunci bătrânul Va încerca să-mi arunce în cârcă lucruri pe care nu le-am făcut, ca să găsească un pretext să mă ucidă, iar eu nu-l voi lăsa — Ba da, poate să vorbească, din moment ce va muri pentru ce a făcut! — Erdenbat este adevăratul vinovat pentru tot ce ţi-am spus Fetiţa îngropată de vie cei trei chinezi, Oyun, el este în spatele tuturor acestor fapte şi există acum dovezi materiale în toate aceste dosare — Nu există nicio probă materială împotriva mea, Saraa — Există probe materiale împotriva unor oameni al căror punct comun este că toţi lucrează pentru el Adolf, Mickey, Chuluum, Tatuatul — Astea nu sunt probe contra mea! repetă Erdenbat, sigur de el — Dar vor deveni, acum, că poliţaii care erau plătiţi de el nu vor mai falsifica anchetele Însă, de toate astea, Saraa, pe mine mă doare-n cot acum Doar ultimul caz mă mai interesează — Aaa, da, era să uit, făcu Erdenbat pe grozavul, mai e şi un al patrulea caz! Un caz care o să-mi poarte ghinion, bănuiesc! — De ce nu-ţi ghiceşti în bile, ca să afli? — În bile? se miră Erdenbat surprins Ce-i cu toată chestia asta? Credeam că tu nu eşti superstiţios, spre deosebire de mine! — Saraa, vezi că o să mă mişc acum, nu trage încă şi lasă-mă să-ţi arăt ceva Yeruldelgger se deplasă spre stânga, pentru a-l forţa pe Erdenbat să-l urmărească cu arma lui Se apropie de birou, luă jocul de ghicit viitorul care era acolo, şi i-l arătă lui Saraa de departe Era un soi de bol din lemn preţios, foarte plat, a cărui margine era întoarsă spre interior Saraa îşi închipui că ar fi un titirez înăuntrul bolului şi auzi nişte chestii uşoare, ca nişte biluţe, care se loveau între ele — Asta e o versiune sud-americană a jocului de zaruri, explică Yeruldelgger Lansezi titirezul şi el proiectează biluţele, pe care marginile le readuc în interiorul bolului Ca un fel de ruletă primitivă În bol sunt făcute opt găurele, de acelaşi diametru cu bilele, cu câte o valoare gravată sub fiecare gaură După fiecare lansare a titirezului, se adună valorile din găurile în care s-au oprit bilele Dar acesta e diferit El a fost adaptat pe gustul coreenilor În locul valorilor, sunt gravate cele patru simboluri ale drapelului coreean: Kun, cerul, Kon, pământul, Kam, apa, şi Yi, focul Când arunci bilele, în funcţie de simbolurile pe care le determină ele, îţi evaluezi şansa Problema e că, vezi tu, în jocul sud-american, nu contează numărul bilelor, fiindcă nu se numără decât punctele În divinaţia coreeană, dimpotrivă, trebuie întotdeauna un număr impar de bile pentru ca interpretarea să se facă pe baza proporţiei a minimum două elemente diferite Câte bile vezi în jocul ăsta, Saraa? Yeruldelgger ştia acum că a început să-i capteze atenţia Să-i îndepărteze furia Să o forţeze să revină la gândirea raţională Ştiu că are o şansă de a o salva, când ea se aplecă pentru a număra bilele, în loc să refuze să-i răspundă — Eu văd două, răspunse ea, una verde şi una roz — Una verde şi una roz, dar mai lipseşte încă una, a treia, cea purpurie, adică, asta! confirmă el, scoţând din buzunar săculeţul care conţinea perla găsită de Solongo — Ce mai e şi povestea asta cu perle şi cu jocuri! îl ironiză bătrânul, suficient de neliniştit pentru a-şi îndrepta arma spre Saraa — Ce faci, bunicule? De ce-ţi îndrepţi arma spre mine? întrebă tânăra, pierdută — Face ce a făcut dintotdeauna, Saraa, răspunse Yeruldelgger în locul lui Încearcă să mă atingă, atacându-i pe cei pe care-i iubesc — Bunicule imploră ea — Saraa, biluţa asta este dovada că bunicul tău a ucis-o pe surioara ta, declară Yeruldelgger, păstrându-şi arma îndreptată spre Erdenbat — Tâmpenii! negă acesta Perla asta poate proveni de oriunde, chiar şi dintr-un şirag de mărgele false — Nu, Erdenbat Această pietricică e un cristal pur, colorat de un metal extrem de rar, explică Yeruldelgger: neodimul Celelalte două trebuie să fie din cristal colorat cu praseodim şi, respectiv, cu erbium Toate trei sunt minerale critice Asta îţi spune ceva? — E un cadou de la un prieten coreean începu celălalt, uşor descumpănit — Nu ne interesează! i-o tăie Yeruldelgger Esenţialul este că asta stabileşte clar, fără vreo umbră de dubiu, că bila provine de aici, de la tine — Da, poate că provine din jocul meu, şi ce-i cu asta? provocă Erdenbat, controlându-şi neliniştea — Iată ce-i cu asta: reexaminând toate indiciile materiale din dosarul morţii lui Kushi şi reluând totul de la zero, a fost găsită această perluţă, fixată în talpa uneia dintre săndăluţele ei — Ei, ăsta da, caz! Kushi venea foarte des pe la ranch Ar fi putut oricând să calce pe acea biluţă! — Da, numai că sandalele erau noi, Erdenbat Erau absolut noi Uyunga, propria ta fiică, soţia mea, mama lui Kushi şi a lui Saraa, îi oferise aceste săndăluţe noi chiar în dimineaţa zilei când a fost răpită, îţi aminteşti, Saraa? Erai acolo când mama ta i le-a dat, ca să fie frumoasă când se duce să-l vadă pe bunicul — Îmi amintesc de asta, murmură Saraa, îngrozită de arma pe care bătrânul o ţinea îndreptată spre ea — Asta nu dovedeşte nimic! se enervă el Ea a putut foarte bine — Să calce pe bilă în ziua aceea? continuă Yeruldelgger în locul lui Tu însuţi ne-ai anunţat că ea nu a mai ajuns la ranch Dacă Kushi avea această bilă de neodim în talpa sandalei, înseamnă că ea a fost la ranch după momentul răpirii Altfel spus, asta-i dovada că tu ai răpit-o Şi că tu ai ucis-o, pe urmă — Bunicule imploră din nou Saraa, cu ochii plini de lacrimi Yeruldelgger ghici că Erdenbat avea să profite de tulburarea care înceţoşa vederea fetei Împuşcătura se auzi în momentul când celălalt apăsa pe trăgaci Glonţul poliţistului lovi mâna bătrânului, deviindu-i traiectoria tirului departe de Saraa şi proiectându-i arma în capătul opus al camerei Saraa apăsă trăgaciul din reflex, urlând de spaimă Reculul o surprinse şi proiectilul ei pulveriză vitrina bibliotecii, în spatele lui Erdenbat Yeruldelgger auzi paşii care se îndreptau în fugă spre birou Îl înşfăcă pe bodyguardul personal al bătrânului de îndată ce trecu de uşă Îi dezarticulă genunchiul cu o lovitură de picior şi, cum el încerca încă să se ridice, îi smulse umărul din articulaţie, cu o lovitură de genunchi Fostul luptător se rostogoli pe podea, urlând de durere Alte persoane mai dădură buzna în birou, în ajutorul şefului, dar Yeruldelgger îi sperie şi îi făcu s-o ia repede la sănătoasa, ca să scape de ameninţarea gloanţelor Îl readuse pe Erdenbat în bătaia armei şi, cu mână, o ridică pe Saraa, care se prăbuşise sub şocul spaimei şi al emoţiei — Nu te teme, îngeraşul meu, sunt aici, nu te teme Ea se agăţă de el ca o fetiţă speriată şi se cuibări în spatele lui Atunci, îi ordonă bătrânului să se aşeze la biroul lui şi să-şi ţină mâinile pe masă — Spune-mi doar de ce ai făcut-o, îi ceru Yeruldelgger — Cum? N-ai priceput nimic? Ţara asta mi-a luat atâtea, încât îmi datorează totul! Mi-am petrecut toată tinereţea în lagăre, în închisoare, am fost deportat în tot felul de infernuri, pe lângă care gulag-ul rusesc pare o tabără de vacanţă Totul mi-a fost distrus în viaţă, familia, tinereţea Am fost torturat, umilit, am fost redus la stadiul de animal nedemn, am fost nevoit să ucid ca să evadez, să ucid pentru a supravieţui Mi-am mâncat camarazii morţi, apoi, pe alţii, i-am omorât eu însumi pentru a mă hrăni şi a supravieţui Nimeni nu poate înţelege ce mi-a furat ţara asta, din libertatea şi din demnitatea mea, aşa că îi iau şi eu tot ce are, pricepi? Tot ce vreau! Mă servesc din ea cu orice şi am dreptul s-o fac! Astăzi, sunt mineralele critice, ai dreptate Aceste şaptesprezece elemente chimice care au devenit indispensabile oricărei noi tehnologii Nu există centrale eoliene, motoare hibride, panouri solare, aliaje noi, fără ele China susţine că are nouăzeci şi cinci la sută dintre mineralele rare şi tocmai a decis să nu mai exporte Ea va organiza ceea ce deja se numeşte „industria de penurie” în care cererea va fi aşa de mare, încât preţul nici nu va mai fi criteriul de selecţie Criteriul va fi cel politic A permite sau a nu permite cutărui sau cutărui stat să-şi dezvolte industria sa proprie Atunci, ceea ce rămâne din resursele de minerale critice din lume capătă o valoare pe care nici nu poţi să ţi-o imaginezi Statele Unite merg până la a nu mai dezvălui nimic despre resursele pe care le posedă, ca să nu se poată specula asupra viitorului industriei lor Iar eu am adunat mii de hectare de pământuri care ascund aceste elemente şi am acţionat ca ţara să-şi schimbe politica Nu mai poate fi vorba ca afurisiţii de chinezi să exploateze la noi ceea ce refuză să exporte de la ei Asta-i politica „noilor vecini” pe care grupurile mele de presiune au impus-o guvernului Să le luăm exploatările şi să le dăm unor asociaţi mai slabi, mai puţin lacomi, sau mai avizi: Europa, Canada, Australia, coreenii Reuşisem să realizez toate astea, cu perspective de miliarde de dolari, într-o perioadă de doar câţiva ani, când ai apărut tu, ca să-ţi vâri nasul în afacerile mele! Şi astăzi, când eu îmi protejez asociaţii coreeni şi mă debarasez de chinezi, iarăşi apari tu să-mi dejoci planurile din cauza câtorva nenorocite de cadavre! — Cum poţi îndrăzni să te aperi în felul ăsta? Fetiţa nu avea nicio vină, nici fetele ucise împreună cu chinezii! — Fetiţa a fost un accident nefericit, pe care noi, pur şi simplu, am încercat să-l acoperim Şi cele două femei nu valorează nimic, faţă de ceea ce exploatarea mineralelor critice va aduce acestei ţări! — Şi toată acea macabră înscenare, legată de chinezi? — Este moştenirea noastră mongolă, Yeruldelgger, e moştenirea noastră Noi am domnit peste un sfert de lume, numai prin teroare Nu prin cultura noastră, nici prin arta noastră, nici prin gândirea noastră: opt secole mai târziu, dacă încă omenirea îşi mai aduce aminte de noi, este numai din cauza terorii pe care am impus-o unor culturi care ne erau superioare Noi n-am învins decât pentru că bestialitatea noastră depăşea înţelegerea lor luminată Noi suntem imperiul în care au fost fierţi de vii toţi ofiţerii din armata fratelui de sânge, în şaptezeci de cazane gigantice Poporul care, ca răzbunare, a masacrat un milion de nevinovaţi, pentru a-i teroriza pe supravieţuitorii care trebuiau aserviţi Republica în care, acum nu mai mult de cincizeci de ani, erau arşi disidenţii în cuptoarele locomotivelor Tu şi cu mine facem parte amândoi din acea Mongolie Să nu-şi facă nimeni iluzii în privinţa nomazilor, îndobitociţi de sărăcie şi de turism, care am devenit Viitorul nostru este în instaurarea terorii, iar chinezii trebuie să fie primii care plătesc preţul sângelui! — Eşti un om bolnav, sărmane Erdenbat! Cine te crezi, noul Genghis Khan? Dar dacă Genghis Khan ar trăi în zilele noastre, n-ar fi decât un Kim Jong-un Un dictator nebun, gata să-şi omoare proprii copii doar ca să-şi satisfacă himerele lui criminale! — Nu pricepi nimic, Yeruldelgger Totul ne depăşeşte Noi nu suntem nimic comparativ cu istoria Indivizii n-au dreptul să supravieţuiască decât fiindcă aparţin unei societăţi Aceste minerale critice îi pot reda naţiunii noastre un loc în lume — Aşa deci? Kushi nu avea dreptul să supravieţuiască? Fata ta nu avea dreptul să supravieţuiască? Nici eu, nici Saraa? Propria ta familie? Ar trebui să te omor! — Hai, fă-o! îl provocă Erdenbat Ucide-mă, dar eu nu voi muri Eu n-am murit niciodată, am supravieţuit tuturor încercărilor Dar, hai, trage, ucide-mă! Sau dă-i arma lui Saraa, s-o facă ea Ştii, Saraa, taică-tău are dreptate, eu am ucis-o pe Kushi şi am vrut să te ucid şi pe tine, aşa că omoară-mă! Omoară-mă! Yeruldelgger îşi pregăti pistolul, dar nu trase Fără să se întoarcă, o împinse pe Saraa spre uşă Ieşiră din încăpere cu spatele De îndată ce ajunseră în bibliotecă, îi spuse să fugă până la maşină, să pună cheia în contact şi să fie pregătită să demareze Se întoarse apoi în birou şi, după cum se aştepta, bătrânul se aruncă asupra lui Avea o forţă herculeană, iar Yeruldelgger nu ştiu exact dacă spera, într-adevăr, să-l învingă, sau voia să-l determine să-l omoare Eschivă atacul şi-l lovi la călcâi Colosul se prăbuşi ca o masă informă, cu călcâiul rupt; şi, înainte să atingă podeaua, Yeruldelgger îi tăie respiraţia, cu o lovitură precisă la plex În timp ce Erdenbat se afla la pământ, verifică să vadă dacă nu are vreo altă armă, apoi căută în fiecare sertar din mobilă Când fu sigur că nu mai era nimic în încăpere, îl percheziţionă şi pe paznicul lui personal, care gemea pe jos, găsi o armă, întrebându-se de ce nu se servise de ea, apoi îl trase afară din birou, pe care-l închise cu cheia din exterior Îi zise gărzii de corp să se ridice, îl ajută să se aşeze la o parte pe un scaun, cu braţul scos din umăr pe spătar şi, fără a-l preveni, îi trase mâna din toate puterile Paznicul urlă când articulaţia umărului reintră în cavitatea ei, dar durerea dispăru curând şi Yeruldelgger se aplecă spre el: — Campionule, cară-te iute de-aici şi ia-i cu tine şi pe cei pe care-i mai găseşti pe drum Lasă-l pe Erdenbat pradă sorţii lui Asta nu mai depinde de tine de-acum Apoi, traversă biblioteca, sala de biliard şi holul, până ajunse la Saraa, care întorsese maşina şi-l aştepta, gata de plecare — Dă-i drumul, îngeraş, îi zise Am să-ţi arăt eu drumul La vreo trei sute de metri după ce intraseră pe şosea, Yeruldelgger îi spuse fetei să o ia pe un mic drumeag la dreapta Aceasta ducea către un grup de sălcii şi de arini, de-a lungul unui râu Saraa observă curând un jeep ascuns în spatele unor copaci şi un om care părea că-i aşteaptă — Fă un mic ocol şi treci prin faţa lui, încet, fără să te opreşti, spuse Yeruldelgger Ea se execută Când ajunseră în dreptul bărbatului, ea observă că era chinez şi că era echipat cu o cască de ureche şi cu un microfon Yeruldelgger coborî geamul pentru a i se adresa — Mi-am recuperat fata, îi zise el Suntem chit, deci acum e al tău Chinezul aprobă înclinând uşor capul După ce trecură de el, Saraa privi în oglinda retrovizoare şi-l văzu dând un ordin scurt în microfon, apoi urcându-se în jeep Dar ea nu îndrăzni să pună întrebarea — Vrei să conduc eu? o întrebă tatăl ei Saraa acceptă şi se opriră ca să schimbe locurile În timp ce ea se urca pe scaunul din dreapta, auziră nişte rafale de arme automate şi mici explozii înfundate, venind din direcţia ranch-ului Yeruldelgger porni din nou şi se îndepărtară în plină viteză — Vrei să te las undeva? o întrebă el — N-aş putea să stau cu tine? murmură tânăra, fără a îndrăzni să-l privească — Sigur că poţi, îngerul meu! răspunse el, trăgând-o spre umărul lui, cu lacrimi în ochi — Plângi? îl întrebă Saraa, ca şi cum ar fi fost un compliment — Eu? bravă Yeruldelgger Niciodată! — Ei bine, eu da! răspunse ea, ghemuindu-se lângă el — Şi eu, draga mea, desigur că şi eu! 75 Nici urmă de Erdenbat Ar fi putut să scurteze drumul prin munţi Şoseaua pleca din Ulan-Bator spre vest şi traversa crestele prin nordul rezervaţiei naturale Khustain Nuruu, unde galopau pe dealurile înverzite misterioşii şi minunaţii cai albi de Przewalski Dar preferase să ocolească muntele pe la sud, mergând de-a lungul văii pline de meandre a râului Tuul Lui Yeruldelgger îi plăceau râurile, apele lor netede ca nişte suprafeţe de marmură neagră, sau rostogolite în spume şi vârtejuri, printre pietrele albe Îi plăceau piciorongii pescari, imobili şi ascuţiţi, de pe marginile acoperite de muşchi, ca şi păsările de baltă, ca nişte linii verzi şi albastre, care atingeau unda argintie Căprioarele mirate, nemişcate, fremătătoare, care săreau, panicate brusc, peste desişurile mici Vulturul cu aripile larg întinse, părând suspendat şi zburând contra vântului cald, cu ciocul la pândă Se opri de mai multe ori, pe marginea desfundată a drumeagului de pământ galben ca să admire un răpitor nemişcat şi liniştit, care pândea vreun păstrăv, în curentul uşor al unui râu Sau pentru a spiona jocul sacadat şi şuierător al marmotelor prin bulgării de pământ Pentru a aştepta mişcarea rapidă a bâtlanului şi a-l vedea cum lasă să-i alunece peştele argintiu în gâtul lung, întins către cer * Aşezată alături de el, Solongo împărtăşea în linişte aceste nostalgii din copilărie Pe bancheta din spate, copiii glumeau, fără prea multă gălăgie Saraa râdea de poantele şi jocurile de cuvinte ale lui Gantulga El făcea comparaţii între diverse animale şi oamenii pe care îi cunoşteau Se prefăcea că-i explică drumul lui Yeruldelgger, ca şi cum fără el s-ar fi rătăcit Sau, îl lămurea cum să intre în viteza întâi, pentru a porni din nou Erau ca o familie fericită, care mergea la o înmormântare frumoasă În partea din spate a maşinii mari, Toyota pick-up, pe care Yeruldelgger o împrumutase de la kazahul din piaţa de maşini, într-o remorcă, era pus micul sicriu al fetiţei cu tricicleta roz Aşa cum îi promisese bătrânului nomad, Yeruldelgger tapisase interiorul cu o ţesătură verde, de culoarea stepei, iar deasupra sicriului, cu o pânză albastră de culoarea cerului, decorată cu şapte mici biluţe de bumbac, ce reprezentau stelele din Carul Mare Rămăsese un ultim mister al acestei afaceri complicate, şi anume faptul că nimeni nu reclamase corpurile copilului şi ale părinţilor să-i Yeruldelgger se simţise oarecum dator de a le face o înmormântare, chiar dacă ea nu avea să fie decât una provizorie Şi, de fapt, dacă-şi alocase timpul necesar pentru a ajunge în locul pe care-l cunoştea atât de bine şi pe care-l alesese, se gândise că e ca şi cum i-ar face cunoştinţă sufletului fetiţei cu ţinutul unde avea să-şi afle odihna După ce ocoliră vârful ca un pinten stâncos al muntelui Khustain Nuruu, care stătea înfipt în câmpiile înverzite din sud, Yeruldelgger urcă din nou către nord, unde râuri nervoase îşi forţau trecerea printre pereţii solizi ai muntelui Trecură peste un pod lung din scânduri gri, uscate de soare, foarte aproape de suprafaţa unui râu larg, ce reflecta un cer senin, desfăşurat în toată splendoarea sa Trunchiurile care susţineau podul se mişcară puţin la trecerea maşinii, iar Yeruldelgger exagera un pic pericolul, pentru a-i face să râdă pe Gantulga şi Saraa Când o scândură se rupse sub greutatea lor, el dădu jos pe toată lumea pentru a uşura maşina, iar Gantulga se aruncă în râu, mimând panica, uitând de ghipsul lui, care se îmbibă cu apă Yeruldelgger fu nevoit să oprească şi să-i arunce o frânghie, pentru a-l scoate din râu Saraa îl susţinu, aşa cum mergea şchiopătând şi ud leoarcă, până la capătul podului, unde îl aşteptară pe Yeruldelgger, care rămăsese cu roata prinsă în gaura dintre două scânduri Apoi, toată lumea se îmbarcă din nou şi, cu doi kilometri mai încolo, la o bifurcaţie, Yeruldelgger ieşi din şosea pe un drumeag ce urca drept în sus, spre nord, până la poalele muntelui Le arătă cu degetul o iurtă, în depărtare, în faţa lor — Ajungem într-un sfert de oră, spuse el — E iurta părinţilor lui Oyun? — Nu tocmai, răspunse el — Da, dar e pe-aici pe undeva, nu-i aşa? — Da, e pe-aici — Eu sunt mulţumit că micuţa o să fie îngropată alături de ea, zise Gantulga, cu lacrimi în ochi Oyun îşi va ocupa timpul căutându-i pe părinţii ei Îi vor îngropa şi pe ei aici, nu-i aşa? — Doar am promis! răspunse Yeruldelgger Nu făcea parte din tradiţie ca mormintele în Mongolia să fie acoperite cu flori, dar începea să devină Gantulga ţinuse să aducă un buchet de bujori pentru Oyun, aşa cum văzuse se face în toate serialele de la televizor Tradiţia era cea pe care se pregătea s-o respecte Yeruldelgger pentru fetiţă O groapă direct în pământ, nu departe de o colină sau de o stâncă Pe fundul ei, o piele de miel, iar la nivelul capului, un manşon de mătase albastră Un cubuleţ de ceai pentru a-şi astâmpăra setea în ţara sufletelor şi nişte excremente de miel pentru a simboliza turma de oi şi prosperitatea pe care i-o doreau, acolo unde avea să fie mai fericită decât pe Pământ El va veghea până când corpul său va trece printre două mici focuri de lemne şi va fi depus cu dragoste şi cu veneraţie, cu capul spre nord Şi nimeni nu va plânge, căci apa lacrimilor ar dăuna fericirii familiei care rămâne Chiar dacă familia sărmanei micuţe era destinată să i se alăture, de îndată ce ancheta nu va mai avea nevoie de rămăşiţele pământeşti ale părinţilor, ca probe judiciare fundamentale Yeruldelgger îşi promisese că va săpa două morminte de o parte şi de alta a celui unde era depusă fetiţa, de îndată ce va putea După asta, tradiţia era mai confuză Unul dintre suflete va rămâne în jurul mormântului, până ce corpul se va descompune Un alt suflet va da târcoale prin împrejurimile iurtei, timp de patruzeci şi nouă de zile, iar cel din urmă suflet va ajunge în ţara sufletelor, unde se trăieşte aşa cum s-a trăit pe Pământ Trei suflete diferite, sau un singur suflet care se schimbă? Şi de ce să trăieşti în ţara sufletelor aceeaşi viaţă pe care ai trăit-o aici? Yeruldelgger îi pusese adesea întrebarea asta lui Nerguii — De ce ai căuta să ştii asta? Ai să vezi când ai să fii acolo Nu speranţa unei alte vieţi trebuie să te facă să ţi-o trăieşti pe a ta aici, în lumea asta, ci speranţa acestei vieţi trebuie s-o transformi în promisiunea aceleiaşi vieţi altundeva Ajunseră la iurtă şi Nerguii îşi respectase promisiunea Era acolo şi îi aştepta Locul era minunat Iurta era aşezată cu spatele spre o colină rotunjită, brăzdată de văi adânci, umbrite de arini tineri şi de mesteceni argintaţi În faţă, se deschidea un ocean de stepă, cât vedeai cu ochii Gantulga ieşi primul din maşină ţopăind, cu buchetul de bujori în mână şi căută de îndată mormântul lui Oyun Se învârti în jurul iurtei, pentru a căuta şi în spatele ei, reveni spre maşină, cu mâna streaşină la ochi, cercetând tot peisajul cu o privire circulară — Yeruldelgger, unde e mormântul lui Oyun? întrebă el nerăbdător — Zi şi tu acum, partenere, nu-i de-ajuns că m-au ţinut o oră în frigiderul de la morgă, era culmea să mă mai fi şi îngropat! Puştiul se întoarse, siderat, şi o văzu pe Oyun, încă acoperită de cicatrice şi pansamente, în picioare în faţa iurtei, sprijinindu-se în cârje Plânsul îi urcă în gât şi ochii i se umplură de lacrimi Aruncă bujorii pe jos şi, din câteva salturi, era în braţele ei Saraa, nu mai puţin năucită de apariţia tinerei, izbucni în lacrimi şi se repezi şi ea în braţele ei, strigându-i numele — Dar ce faci aici? Cum se face că eşti în viaţă? Cum de n-ai murit? exclamă Gantulga Şi de ce ticăloşii ăia m-au făcut să cred că ai murit? — Hei, vezi cum vorbeşti partenere: acei ticăloşi, cum le zici tu, mi-au salvat viaţa Mickey voia să mă elimine Unicul mod de-a mă proteja era să-l facă să creadă că am murit Pe el şi pe complicii lui De aia Yeruldelgger şi Solongo m-au adus aici, la iarbă verde, aşa cum au făcut şi cu tine la mănăstire — Şi atunci, aici eşti la tine acasă sau nu? — Bineînţeles că nu! ia gândeşte-te puţin, partenere, dacă şmecheria era descoperită, ucigaşii s-ar fi dus să mă caute, în primul rând, la mine acasă, sau la ai mei Aici nu suntem la mine acasă, ci la Yeruldelgger! — Aici staţi voi? se miră Gantulga, întorcându-se către Saraa — Iată, deja, prima noutate! se simţi jignită fata Vezi, iar o luăm de la capăt: eu nici măcar nu eram la curent, ca de obicei! — Tu, nu mai începe iar! o luă taică-său peste picior, îndreptându-şi degetul spre ea Aici e locul unde m-am născut eu, dar trebuia să aştept ca tu să accepţi să vorbeşti cu mine ca să-ţi pot spune Solongo, puţin mai încolo, alături de Nerguii, privea cum se reconstruieşte fericirea acestei familii Ştia că va avea şi ea locul ei şi era, la rândul ei, fericită Tocmai se pregătea să se alăture oamenilor pe care-i iubea şi care, în decurs de câteva luni, deveniseră familia ei, când îl văzu pe Yeruldelgger băgând mâna în buzunar şi citind discret un mesaj pe ecranul iPhone-ului Îl văzu ridicând ochii spre faţa marcată a lui Saraa, care-i surâdea lui Oyun, apoi o privi în ochi pe Solongo, peste micul grup vesel Ea ghici în ochii lui reflexia unei nelinişti Ca umbra trecătoare a unui nor izolat, pe care un vânt rapid îl face să alunece peste soare Apoi, propriul său telefon vibră şi ea citi, la rândul său, mesajul de la Billy „Incendiu la ranch Trei cadavre identificate Toţi chinezi Nici urmă de Erdenbat ” virtual-project eu VP - 96